
Lui Josh... 
Pentru că tu ai merge la 
Poalele Muntelui pentru mine. 


Te iubesc. 


CAPITOLUL 1 


Pădurea se transformase într-un labirint din gheaţă şi zăpadă. 

Trecuse o oră de când supravegheam desişul, iar punctul meu de reper, 
creanga îndoită, devenise inutil. Rafalele de vânt viscoleau stratul gros de 
zăpadă, acoperindu-mi urmele, îngropând, totodată, şi semnele unei posibile 
prăzi. 

Foamea mă îndepărtase de casă mai mult decât de obicei, dar iarna era 
grea. Animalele se retrăseseră, intrând atât de adânc în pădure, încât abia le 
mai puteam urmări, permitandu-mi să le dobor pe rând pe cele rătăcite, 
rugându-mă să reziste până la primăvară. Nu fu aşa. 

Mi-am trecut degetele amortite peste pleoape, îndepărtând fulgii agatati 
de gene. Aici nu existau copaci fără scoarță, care să indice trecerea 
căprioarelor — încă nu sosiseră. Nu aveau să părăsească locul până când nu 
se termina scoarţa, apoi urmau să călătorească spre nord, dincolo de 
teritoriul lupilor si, poate, spre tărâmurile zânelor din Prythian — acolo unde 
niciun muritor nu ar fi îndrăznit să meargă, decât dacă şi-ar fi dorit moartea. 

Gândul acesta îmi trimise un fior pe şira spinării, dar l-am alungat, 
concentrându-mă asupra împrejurimilor şi la sarcina pe care trebuia să o 
îndeplinesc. Tot ce puteam face era să reuşesc să supraviețuiesc o 
săptămână, o zi, următoarea oră, era tot ceea ce făcusem ani de zile. Şi 
acum, cu zăpada, aş fi fost norocoasă să zăresc ceva de aici — mai ales din 
copacul în care mă urcasem. Abia vedeam la patru metri în faţa mea. 
Înăbuşindu-mi un geamăt când membrele-mi intepenite crâcniră din cauza 
mişcării, am destins coarda arcului înainte de a cobori din copac. 

Zăpada îngheţată a scartait sub cizmele mele uzate, iar eu am scrâşnit din 
dinţi. Vizibilitate scăzută, zgomotul inutil — era încă o partidă ratată de 
vânătoare. 

Mai rămăseseră doar câteva ore din zi. Dacă nu plecam curând, trebuia să 
merg spre casă pe întuneric, iar avertismentele vânătorilor din oraş încă îmi 
răsunau în minte: lupii uriaşi umblau după pradă în haită. Ca să nu mai spun 
de soaptele despre străinii reperati în zonă, înalţi, sinistri şi mortali. 

Vânătorii se rugaseră zeilor noştri de mult uitaţi, mai puţin zânelor, iar eu 
m-am rugat în secret alături de ei. În cei opt ani trăiţi în satul nostru, aflat la 
două zile de mers de la graniţa nemuritorilor din Prythian, fuseserăm crutati 
de un atac, deşi comercianții ambulanți povesteau câteodată despre oraşele 


depărtate de graniţă, de pe urma cărora rămăseseră doar aşchii, oase şi 
cenuşă. Aceste poveşti, cândva atât de rare încât bătrânii satului le 
considerau zvonuri, deveniseră, în ultimele luni, şuşoteli banale în orice 
târg. 

Riscasem mult intrând atât de adânc în pădure, dar ieri se terminase 
ultima bucată de pâine şi, cu o zi înainte, tot ce mai rămăsese din carnea 
uscată. Totusi, aş fi preferat să-mi petrec încă o noapte flămânzind, decât sa 
mă trezesc satisfăcând foamea lupilor. Sau a vreunei zâne. 

Nu că ar fi avut din ce să se ospăteze. Slăbisem atât de mult, încât puteam 
să-mi număr coastele. Mişcându-mă cât mai sprinten şi mai discret printre 
copaci, mi-am apăsat cu mâna stomacul gol, care mă durea. Ştiam ce feţe 
aveau să facă surorile mele mai mari când urma să mă întorc din nou acasă 
cu mâna goală. 

După câteva minute de căutări atente, m-am ghemuit într-o tufă de 
mărăcini, acoperită de zăpadă. Printre spini, vedeam destul de bine 
jumătatea unei poieni şi pârâiaşul care o traversa. Cele câteva găuri din 
gheaţă îmi sugerară faptul că era încă des folosit. Cu puţin noroc, ceva avea 
să se ivească. Cu puţin noroc. 

Am răsuflat pe nas, împungând pământul cu vârful arcului, şi mi-am 
rezemat fruntea de curba aspră a lemnului. Nu aveam cum să rezistăm fără 
mâncare încă o săptămână. Foarte multe familii începuseră deja să mă 
implore să am încredere în pomenile orăşenilor mai bogaţi. Văzusem cu 
ochii mei cât de mare le era generozitatea. 

M-am aşezat într-o poziţie mai confortabilă şi am respirat mai lent, 
chinuindu-mă să ascult sunetele pădurii, acoperite de şuieratul vântului. 
Ningea fără oprire, fulgii dansând şi rotindu-se ca stropii de spumă, cei 
proaspeţi, albi şi curati căzând peste culoarea maronie şi gri a lumii. Şi, în 
ciuda agitatiei şi a membrelor mele amortite, mi-am calmat acea parte 
înverşunată şi rea a minţii, pentru a putea măsura cu privirea pădurea 
acoperită de zăpadă. 

Cândva, îmi era uşor să savurez contrastul ierbii abia crescute pe 
pământul arat şi negru sau să admir o broşă cu ametist, cuibărită între 
faldurile de mătase de culoarea smaraldului, cândva visam, respiram şi 
gândeam în culori, lumini şi forme. Uneori chiar visam la o zi în care 
surorile mele s-ar fi măritat şi am fi rămas doar eu şi tata, cu destulă 
mâncare încât să ne descurcăm, cu destui bani cât să cumpăr nişte vopsea şi 


destul timp sa astern acele culori şi forme pe hârtie, pe pânză sau pe pereţii 
casei. 

Un vis care nu părea să se adeverească prea curând — poate nu se va 
împlini niciodată. Aşadar, îmi fu permis să fur un astfel de moment, să 
admir licăritul slab al luminii de iamă pe zăpadă. Nu-mi puteam aminti 
ultima dată când mă oprisem să admir ceva frumos sau interesant. 

Orele petrecute cu Isaac Hale într-un hambar dărăpănat nu contau — acele 
vremuri erau disperate şi nefericite, câteodată nemiloase, dar niciodată 
minunate. 

Şuieratul vântului se transformă într-un oftat uşor. Acum fulgii cădeau 
mai încet, adunându-se în grămezi pufoase de-a lungul fiecărei crestături a 
copacului. Fermecătoarea — mortala frumuseţe blândă a zăpezii. Mi-am 
revenit gândindu-mă că trebuia să mă întorc la drumurile noroioase şi 
îngheţate ale satului, la căldura casei noastre înghesuite. 

În luminis, tufele foşniră. Încordatul arcului tinea de instinct. Am privit 
printre spini, iar respiraţia mi s-a tăiat. La mai puţin de treizeci de pași 
depărtare se afla o cerboaică mică, nu foarte slăbită din cauza iernii, dar 
destul de disperată, încât să smulgă coaja unui copac din luminiş. 

O astfel de căprioară mi-ar fi putut hrăni familia timp de o săptămână sau 
mai mult. 

Îmi lăsă gura apă. Am tintit, liniştită ca vântul care şuiera printre frunzele 
uscate. Era nepăsătoare, neştiutoare că moartea o aştepta la câţiva metri 
distanţă. 

Continuă să smulgă bucăţile de coajă, mestecându-le încet. 

Aş fi putut usca jumătate din carne, păstrând restul pentru mâncare — 
tocane, plăcinte... Pielea ei putea fi vândută sau transformată în haine pentru 
unul dintre noi. Mie îmi trebuiau cizme, Elain avea nevoie de o pelerină 
nouă, iar Nesta îşi dorea tot ce aveau ceilalţi. 

Degetele imi tremurară. Foarte multă mâncare — o soluţie salvatoare. Mi- 
am ţinut respiraţia şi am tintit de două ori. 

Din tufişul învecinat, străluciră însă doi ochii aurii. 

Pădurea amuţi. Vântul nu mai suflă. Până şi ninsoarea se opri. Noi, 
muritorii, nu mai aveam zei la care să ne rugăm, dar, dacă le-aş fi ştiut 
numele uitate, m-aş fi rugat lor. Tuturor. Ascuns în desiş, lupul se apropie 
încet, tintuind căprioara cu privirea. 

Era imens — cât un ponei. Gura mi se uscd. Era unul dintre lupii masivi 
despre care fusesem avertizată. 


Nu mai văzusem niciodată unul atât de mare; şi, totuşi, căprioara nu-l 
auzi şi nici nu-l văzu. Dacă era din Prythian, dacă se întâmpla să fie un 
spiriduş, atunci nu ar fi trebuit să mă îngrijorez că aş fi putut sfârşi prin a fi 
mâncată. Dacă era un spiriduş, ar fi trebuit să fug deja. 

Şi totuşi... daca l-aş ucide fără să mă vadă, poate mi-aş face mie, satului 
meu şi lumii o favoare. Nu ar fi greu să-i străpung ochiul cu o săgeată. 

În ciuda mărimii, arăta ca un lup, se mişca precum un lup. „Este un 
animal“, m-am încurajat eu. Un simplu animal. 

Aveam un cuţit de vânătoare şi trei săgeți. Primele două erau unele 
obişnuite — simple şi eficiente şi, probabil, pentru un lup atât de mare, nu 
mai periculoase ca o intepatura de albină. Dar a treia săgeată, cea mai lungă 
şi mai grea, o cumpărasem de la un comerciant ambulant, într-o vară când 
aveam suficiente monede din cupru încât să ne permitem şi obiecte de lux. 
O săgeată cioplită din lemn de frasin de munte, armată cu un vârf din fier. 

Toată lumea ştia că spiriduşii urau fierul — însă lemnul de frasin era cel 
care făcea ca magia lor vindecătoare şi nemuritoare să se diminueze 
suficient de mult timp încât un om să poată da lovitura finală. Cel puţin, aşa 
umbla zvonul. Singura dovadă care indica eficienţa frasinului era raritatea 
acestuia. Văzusem desene ale copacilor, dar niciodată unul cu propriii mei 
ochi — nu după ce Regina Zânelor îi arsese pe toţi, în urmă cu multă vreme. 
Aşadar, rămăseseră puţini, cei mai mulţi şi plăpânzi, ascunşi de către 
nobilime în dumbrăvi împrejmuite de ziduri înalte. După ce am cumpărat 
săgeata, am petrecut săptămâni întregi întrebându-mă dacă aruncasem banii 
degeaba pe acea bucăţică de lemn scump, pe care nu am folosit-o niciodată 
în trei ani de zile. 

Acum, cu mişcări puţine şi eficiente, am scos-o rapid; aş fi făcut orice 
pentru ca acel lup monstruos să nu se uite spre mine. Săgeata era destul de 
lungă şi de grea încât sa îl rănească — sau să îl omoare, dacă tinteam bine. 

Dacă aş ucide lupul, căprioara ar fugi. Dacă aş ucide căprioara, lupul m- 
ar ataca sau mi-ar fura prada, distrugând cantităţi valoroase de blană şi 
grăsime. 

Pieptul mi se încleştă atât de tare, încât mă duru. Şi, în acel moment, mi- 
am dat seama că viaţa mea depindea de o singură întrebare: Lupul era, oare, 
singur? 

Am apucat arcul şi l-am încordat şi mai mult. Era o încercare bună, dar 
nu mai înfruntasem niciodată un lup. Credeam că sunt norocoasă — chiar 


binecuvântată. Însă, acum... nu ştiam unde să lovesc sau cât de repede se 
mişcau. Nu îmi puteam permite să ratez. Nu cu o singură săgeată din frasin. 

Şi, dacă sub acea blană se ascundea un spiriduş, atunci, adio. Adio, după 
toate suferinţele cauzate de neamul lor. Nu voiam să risc să vină mai târziu 
în oraşul nostru pentru a măcelări, a mutila şi a chinui. Trebuia să moară, 
aici şi acum. L-as fi ucis bucuroasă. 

Lupul se strecură mai aproape, iar o ramură se rupse sub una dintre labele 
lui — mai mari decât mâinile mele. Căprioara înlemni. Se uită împrejur, cu 
urechile ridicate spre cerul cenuşiu. Deoarece lupul se afla în direcţia 
vântului, nu putea să-l vadă sau să-l miroasă. 

Acesta îşi coborî capul, iar corpul masiv şi argintiu, atât de perfect 
camuflat de zăpadă şi de umbre, se lăsă pe picioarele din spate. Căprioara 
încă se uita în direcţia greşită. 

I-am privit pe amândoi. Cel puţin era singur — măcar atâta noroc îmi 
fusese dat. Dar dacă lupul ar fi speriat căprioara, aş fi înfruntat un lup 
gigantic şi flămând — probabil un spiriduş — care îşi căuta următoarea masă. 
Însă, dacă ar fi omorât-o... 

Dacă nu cumpăneam bine, nu doar eu riscam să pier. În ultimii opt ani de 
vânat în pădure, viaţa mea fusese însă supusă riscurilor şi, de cele mai multe 
ori, luasem decizia corectă. De cele mai multe ori. 

Cu ghearele lui galbene şi sclipitoare, lupul ţâşni din desis, strălucind în 
gri, alb şi negru. În luminiş părea şi mai mare; o întruchipare musculoasă, 
rapidă şi cu o forţă extraordinară. Căprioara nu avu nicio şansă. 

Am tras cu săgeata din lemn de frasin, înainte să o nimicească. Aceasta îl 
nimeri în coaste, iar eu aş fi putut să jur că pământul s-a cutremurat. Urlă de 
durere, dând drumul gâtului căprioarei, în timp ce sângele, de un roşu foarte 
aprins, i se împrăştie pe zăpadă. 

Se întoarse către mine, cu acei ochi galbeni larg deschişi, cu blana 
zburlită. Ridicându-mă în picioare în zăpada care fremăta în jurul meu şi 
scoțând altă săgeată, i-am simţit mârâitul grav în stomacul meu gol. 

Însă lupul, cu burta pătată de sânge şi cu săgeata mea din lemn de frasin 
adânc înfiptă în coaste, abia dacă se uită la mine. Începu din nou să ningă. 
Privirea lui oarecum vigilentă şi surprinsă mă făcu să trag a doua săgeată. 
Pentru orice eventualitate — în caz că acea inteligenţă era una nemuritoare şi 
periculoasă. 

Nu încercă să se ferească de săgeata care îi pătrunse cu precizie în ochiul 
galben, larg deschis. 


Amestecându-se cu zăpada, culorile şi întunericul se invartira, 
înceţoşându-mi vederea. 

Lupul căzu la pământ. 

Picioarele îi zvdcnira şi un chelălăit slab se auzi în vânt. Imposibil — ar fi 
trebuit să fie mort, nu pe moarte. Săgeata îi intrase în ochi aproape în 
întregime. 

Totuşi, lup sau spiriduş, nu conta. Nu cu acea săgeată din lemn de frasin 
înfiptă în coaste. Dând zăpada la o parte şi apropiindu-mă, păstrând încă o 
distanţă destul de mare, mâinile îmi tremurară. Sângele ţâşni din rănile pe 
care i le făcusem, înroşind omătul. 

Scormoni pământul, respirând deja mai încet. Avea dureri mari sau 
scâncetul era doar o încercare de a alunga moartea? Nu eram sigură că 
voiam să aflu. 

Zăpada se aşeza în jurul nostru. L-am privit până când acea blană neagră 
cu nuanţe sidefii încetă să se mai mişte. Era un lup, în ciuda mărimii, era, cu 
siguranţă, doar un lup. 

Strânsoarea din pieptul meu se domoli, iar oftatul meu căpătă forma unui 
nor. Săgeata din frasin se dovedise mortală, indiferent pe cine sau ce 
doborâse. 

Examinând rapid căprioara, mi-am dat seama că puteam căra un singur 
animal — şi chiar şi asta ar fi fost o luptă. Însă era păcat să renunţ la lup. 

Deşi am pierdut minute preţioase, minute în care orice prădător ar fi putut 
mirosi sângele proaspăt, i-am jupuit pielea şi mi-am curăţat săgețile cat de 
bine am putut. 

Măcar îmi încălzisem mâinile. Înainte de a ridica pe umeri căprioara, i- 
am acoperit rana mortală cu partea însângerată a blănii. Până la casa noastră 
erau câţiva kilometri şi nu aveam nevoie ca o dâră de sânge să conducă 
toate animalele cu gheare şi colti direct spre mine. 

Gemând din cauza greutăţii, am apucat picioarele căprioarei şi am privit 
pentru ultima dată cadavrul aburind al lupului. Celălalt ochi auriu se uita 
acum la cerul încărcat de zăpadă şi, pentru o clipă, mi-am dorit să-mi fi fost 
milă de el. 

Însă eram în pădure şi era iarnă. 


CAPITOLUL 2 


Până când am ieşit din pădure, cu genunchii tremurând, soarele apusese. 
Mâinile mele, intepenite din cauză că strângeam picioarele căprioarei, 
amorţiseră complet cu mult timp în urmă. Nici măcar cadavrul nu putea 
alunga frigul pătrunzător. Lumea era scăldată în nuanţe de albastru-închis, 
tulburat doar de razele albe strecurate printre jaluzelele ferestrelor casei 
noastre dărăpănate. Era de parcă m-aş fi plimbat printr-un tablou viu — un 
moment de linişte, înfrumusețat de rapiditatea cu care tonurile de albastru 
se transformau într-un întuneric profund. 

Înaintând cu greu pe cărare, fiecare pas fiindu-mi alimentat doar de 
foamea aproape ameţitoare, vocile surorilor mele se unduiră în 
întâmpinarea mea. Nu trebuia să le înţeleg cuvintele pentru a şti că vorbeau 
despre vreun tânăr sau despre panglicile pe care le văzuseră în sat, când ar fi 
trebuit să taie lemne, dar, cu toate acestea, am zâmbit uşor. 

Am lovit tocul din piatră al uşii cu cizmele, scuturându-le de zăpadă. 
Bucati de gheaţă căzură de pe pietrele gri ale casei, dezvăluind marcajele 
şterse, gravate în jurul pragului. Cândva, tatăl meu convinsese un şarlatan în 
trecere să realizeze gravurile, în schimbul unei sculpturi din lemn. Tata nu 
reuşise să ne ofere prea multe lucruri, iar inima nu mă lăsase să-i spun că 
gravurile erau inutile şi, fără îndoială, false. Muritorii nu aveau puteri 
magice, nu aveau nici forţa superioară şi nici viteza unei zâne sau a vreunui 
Mare Spiriduş. Pretinzând că se trăgea din familia unui Mare Spiriduş, 
bărbatul gravase spiralele şi runele în jurul uşii şi al ferestrelor, mormăise 
câteva cuvinte fără sens, după care plecase. 

Am deschis uşa din lemn, mânerul îngheţat din fier muşcându-mi pielea 
ca o viperă. Când m-am strecurat înăuntru, căldura şi lumina mă orbiră. 

- Feyre! am auzit suspinul slab al lui Elain şi am mijit ochii din cauza 
focului care strălucea, pentru a-mi vedea sora mijlocie. 

Era învelită cu o pătură, dar părul ei blond, pe care îl aveam toate trei, era 
înfăşurat perfect în jurul capului. Opt ani de sărăcie nu o lipsiseră de dorinţa 
de a arăta minunat. 

- De unde ai făcut rost de aia? întrebă ea, senzaţia de foame ascutindu-i 
cuvintele. 


Nu spuse nimic despre faptul că eram pătată de sânge. Renuntasem de 
mult să mai sper că ar remarca, într-adevăr, că mă întorceam din pădure în 
fiecare seară. Cel puţin, nu până flămânzeau din nou. Mama nu le pusese să 
jure nimic în clipele petrecute lângă patul ei de moarte. 

Când am dat jos căprioara de pe umeri, am respirat uşurată. Animalul 
lovi masa din lemn cu un zgomot surd, făcând să zornăie o ceaşcă din 
ceramică, aflată în celălalt capăt. 

- De unde crezi că o am? 

Răguşisem. Am desprins blana de lup de pe corpul căprioarei şi, după ce 
mi-am scos cizmele şi le-am pus lângă uşă, m-am întors spre Elain. 

Ochii ei căprui — ochii tatălui meu — rămăseseră tintuiti asupra căprioarei. 

- Va dura mult să o cureti? 

Eu. Nu ea, nu altcineva. Nu le văzusem niciodată mâinile lipicioase din 
cauza sângelui şi a blănii. Învăţasem să strâng si să pregătesc vânatul 
mulţumită indicatiilor altora. 

Tatăl meu şi Nesta încă stăteau lângă şemineu, încălzindu-şi mâinile, sora 
mea cea mai mare ignorându-l, ca de obicei. Elain continuă să se uite la 
cadavru, apăsându-şi cu mâna stomacul, probabil la fel de gol şi de dureros 
ca şi al meu. Elain nu era rea. Nu era ca Nesta, care se născuse rânjind. 
Uneori, Elain nu înţelegea lucrurile. Nu răutatea o împiedica să îşi ofere 
ajutorul; pur şi simplu, nu se gândea că ar putea să-şi murdărească mâinile. 
Niciodată nu am ştiut sigur dacă ea chiar nu pricepea că eram cu adevărat 
săraci sau dacă doar refuza să accepte situaţia. În ciuda acestui fapt, nu 
renuntasem să-i cumpăr, ori de câte ori îmi permiteam, seminţe pentru 
grădina cu flori pe care o îngrijea în lunile mai blânde. 

Şi nici nu o oprise să-mi cumpere trei cutii mici de vopsea — rosie, 
galbenă şi albastră — în aceeaşi vară în care avusesem destui bani încât să- 
mi permit săgeata din lemn de frasin. Era singurul cadou pe care mi-l făcuse 
vreodată, iar casa noastră încă îi purta semnele, chiar dacă acum vopseaua 
se decolora sau se fardmita: plante agatatoare şi flori de-a lungul ferestrelor, 
pragurilor şi marginilor lucrurilor, mici flăcări pe pietrele din jurul 
şemineului. Fiecare minut liber din acea vară bogată mi-l petrecusem 
împodobind casa în culori, ascunzând câteodată mici decoraţiuni în sertare, 
în spatele perdelelor uzate, sub scaune şi pe sub masă. 

De atunci, nu mai avusesem o vară atât de uşoară. 

- Feyre! 


Vocea gravă a tatălui meu se auzi dinspre şemineu. Barba lui neagră era 
tunsă îngrijit, iar chipul său fără pete, ca al surorilor mele. 

- Ce noroc ai avut azi, să ne aduci un asemenea festin! 

De lângă el, Nesta pufni. Deloc surprinzător. De obicei, respingea orice 
mică laudă, adusă oricui — mie, lui Elain, celorlalţi săteni. Şi lua în râs orice 
cuvânt al tatălui nostru. 

Mi-am îndreptat spatele, aproape prea obosită ca să mă ţin pe picioare, 
dar m-am sprijinit cu o mână de masa de lângă căprioară, aruncând o privire 
spre Nesta. Dintre noi, Nesta suferise cel mai mult din cauză că ne 
pierduserăm averea. Se supărase în tăcere pe tatăl nostru din momentul în 
care ne părăsisem conacul, chiar după acea zi îngrozitoare în care unul 
dintre creditori venise pentru a ne arăta cât de mult îl nemultumea pierderea 
propriei investiţii. 

Dar Nesta măcar nu ne împuia capul cu discuţii inutile despre 
recuperarea averii, asa cum o facea tata. Nu, pur si simplu cheltuia toti banii 
pe care nu-i ascundeam de ea, deranjându-se rareori să conştientizeze 
prezenţa tatălui meu, care şchiopăta. 

- Putem mânca jumătate din carne săptămâna aceasta, am zis eu, privind 
căprioara, care ocupa toată masa şubredă pe care mâncam şi care servea 
drept spaţiu de lucru şi bucătărie. Putem să uscăm cealaltă jumătate, am 
continuat eu, ştiind că, indiferent de cât de frumos aş fi spus-o, tot m-aş fi 
ocupat de cea mai mare parte a treburilor. Şi mâine voi merge la piaţă, ca să 
văd cât pot lua pe blănuri, am zis, mai mult ca pentru mine. 

Tatăl meu îşi ţinea piciorul distrus întins, cât mai aproape posibil de 
căldura focului. Frigul, ploaia sau o schimbare de temperatură îi agravau 
întotdeauna rănile urâte şi încovoiate din jurul genunchiului. Bastonul era 
rezemat de scaunul său — un baston pe care, uneori, Nesta avea tendinţa de a 
nu-l lăsa lângă el. 

„Dacă nu i-ar fi atât de ruşine, şi-ar putea găsi de lucru“, spunea 
întotdeauna Nesta când îi reproşam acest lucru. Îl ura şi pentru rana pe care 
O avea — pentru că nu se apărase atunci când acel creditor şi bătăuşii lui 
dăduseră buzna în casă, lovindu-i genunchiul în repetate rânduri. Nesta şi 
Elain fugiseră în dormitor, blocând uşa. Eu rămăsesem pe loc, implorând si 
plângând cu fiecare strigăt al tatălui meu, cu fiecare os zdrobit. Făcusem pe 
mine, iar apoi vomitasem chiar pe pietrele din faţa şemineului. Abia atunci 
plecaseră acei bărbaţi. Nu i-am mai văzut niciodată. 


Folosiserăm o mare parte din banii rămaşi ca să plătim vindecătorul. Tata 
începuse să facă primii paşi după şase luni şi abia după un an reuşise să 
meargă un kilometru. Banii pe care îi câştiga atunci când cineva îl 
compătimea destul de mult încât să-i cumpere sculpturile nu îi ajungeau să 
ne hrănească. Acum cinci ani, când am rămas fără niciun ban, când tatăl 
meu încă nu putea — nu voia — să se mişte prea mult, nu m-a contrazis când 
i-am spus că aveam de gând să merg la vânătoare. 

Nu se deranjase să încerce să-şi părăsească scaunul de lângă foc şi nici 
să-şi ridice privirea de la sculptura lui. Pur şi simplu, mă lăsase să intru în 
acele păduri mortale şi ciudate, de care se fereau chiar şi cei mai 
experimentați vânători. În ultimul timp, devenise putin mai atent — uneori 
îmi arăta semne de recunoştinţă, câteodată se ducea şchiopătând tocmai 
până în oraş, ca să-şi vândă sculpturile, dar nu cu mult. 

- Mi-ar plăcea o pelerină nouă, spuse Elain oftând. 

În acelaşi moment, Nesta se ridică şi zise: 

- Am nevoie de o pereche nouă de cizme. 

Am tăcut, ştiind că nu trebuia să mă amestec în certurile lor, dar m-am 
uitat la cizmele încă strălucitoare ale Nestei, de lângă uşă, şi la ale mele, 
care erau prea mici şi ale căror cusături se destrămau, fiind ţinute laolaltă 
doar de şireturile uzate. 

- Dar îngheţ cu pelerina mea veche şi zdrentuita, insistă Elain. Voi muri 
de frig. Mă fixă cu ochii ei măriţi şi-mi spuse: Te rog, Feyre! 

Rosti cele două silabe ale numelui meu -fay-ruh — cu cel mai oribil 
scancet pe care îl îndurasem vreodată, iar Nesta tatai zgomotos înainte de a- 
i ordona să tacă. 

Când au început să se certe de la banii pe care i-aş fi luat a doua zi pe 
blană, nu le-am luat în seamă şi l-am văzut pe tata şezând la masă, 
sprijinindu-se într-o mână şi privind atent căprioara. În momentul în care 
atenţia îi alunecă spre blana imensă de lup, m-am încordat. Degetele lui, 
încă netede şi masculine, întoarseră blana şi trasară o linie pe partea 
însângerată. 

Mă privi cu ochii lui negri. 

- Feyre, murmură el, iar gura lui deveni o linie subţire. De unde ai luat 
asta? 

- Din acelaşi loc din care am luat şi căprioara, i-am răspuns la fel de încet, 
calm şi tăios. 


Îmi privi arcul, tolba legată la spate şi cuțitul de vânătoare cu mâner din 
lemn, de la şold. Ochii i se umeziră. 

- Feyre... riscul... 

Am făcut un semn spre blană, incapabilă să-mi schimb vocea, şi i-am 
spus: 

- Nu am avut de ales. 

De fapt, ceea ce voiam cu adevărat să spun era: „Nici măcar nu te 
deranjezi să încerci să ieşi din casă în cea mai mare parte a timpului. Dacă 
nu aş fi eu, am muri de foame. Dacă nu aş fi eu, am muri.“ 

- Feyre, repetă el, închizând ochii. 

Surorile mele tăcură, iar eu mi-am ridicat la timp privirea ca să o văd pe 
Nesta incretindu-si nasul, pufnind. Se luă de pelerina mea. 

- Miroşi ca un porc acoperit de propria-i mizerie. Poţi măcar să încerci să 
pretinzi că nu esti o taranca ignorantă? 

Nu am lăsat-o să vadă că vorbele ei mă afectau. Când nenorocirea căzuse 
peste familia noastră, eu eram prea tânără ca să învăţ şi altceva în afară de 
manierele de bază, de a scrie şi de a citi, iar ea nu avea să mă lase niciodată 
să uit acest lucru. 

Făcu un pas înapoi, trecându-şi un deget peste buclele-i de un castaniu- 
deschis. 

- Dezbracă-te de hainele acelea dezgustătoare. 

Nu m-am grăbit, abtinandu-ma să-i spun ceva. Mai mare cu trei ani, arăta 
cumva mai tânără ca mine, iar obrajii ei aurii se îmbujorau întotdeauna într- 
o nuanţă delicată de roz-deschis. 

- Poţi să încălzeşti o oală cu apă şi să mai pui lemne pe foc? 

În momentul în care am întrebat-o, am observat grămada de lemne. Mai 
era doar un buştean. 

- Credeam că azi te duci să tai lemne. 

Nesta îşi curăţă unghiile lungi şi îngrijite. 

- Urăsc să tai lemne. Întotdeauna îmi intră aşchii. 

Mă privi pe sub genele ei negre. Dintre noi toţi, Nesta semăna cel mai 
mult cu mama. 

- În plus, Feyre, spuse ea bosumflată, tu te pricepi mai bine! Îţi ia 
jumătate din timpul pe care mi-l ia mie. Mâinile tale sunt mai potrivite — 
sunt deja foarte aspre. 

Mi-am încleştat maxilarul. 


- Te rog, i-am cerut eu, ascunzându-mi mânia, ştiind că o ceartă era 
ultimul lucru de care aveam nevoie sau pe care mi-l doream. Te rog să te 
trezeşti în zori şi să tai lemne. 

Mi-am închis nasturii de sus ai tunicii. 

- Sau vom mânca un mic dejun rece. 

Se încruntă. 

- Nu voi face aşa ceva! 

Însă eu mă îndreptam deja spre cealaltă cameră, mai mică, unde dormeau 
fetele. Elain o rugă ceva pe Nesta în şoaptă, iar aceasta îi răspunse cu un 
sâsâit. M-am uitat peste umăr la tatăl meu şi am arătat spre căprioară. 

- Pregăteşte cuţitele, i-am spus eu, nederanjându-mă să par veselă. Voi 
ieşi în curând. 

Fără să aştept un răspuns, am închis uşa în urma mea. 

Camera era destul de mare pentru masa şubredă de toaletă şi pentru patul 
imens din lemn de esenţă tare în care dormeam. Singurul lucru care mai 
amintea de bogăţia avută fusese comandat drept cadou de nuntă, din partea 
tatălui meu, pentru mama. Era patul în care ne născuserăm şi în care murise 
mama. Dintre toate lucrurile din casă pe care le pictasem în ultimii câţiva 
ani, de acesta nu mă atinsesem niciodată. 

Mi-am atârnat pelerina pe masa de toaletă încovoiată, încruntându-mă la 
violetele şi trandafirii pe care îi pictasem în jurul mânerelor sertarului lui 
Elain, la flăcările din jurul dulapului Nestei şi la cerul nocturn — spirale de 
stele galbene, care trebuiau să fie albe — din jurul sertarului meu. Pictasem 
toate acestea ca să mai luminez camera, şi aşa întunecată. Nu comentaseră 
nimic. Nu ştiu de ce mă aşteptasem să o facă. 

Doar oftatul mă împiedică să nu mă prăbuşesc pe pat. 


+ 


În acea seară, am mâncat friptură de căprioară. Cu toate că ştiam că nu 
avea rost, nu m-am împotrivit când fiecare dintre noi mai luă o mică portie, 
înainte de a le interzice să mai mănânce. A doua zi aveam să mi-o petrec 
pregătind pentru consum părţile rămase din căprioară, după care urma să-mi 
acord câteva ore pentru prelucrarea ambelor blănuri, înainte de a le duce la 
piaţă. Cunoşteam câţiva vânzători pe care i-ar fi interesat o asemenea 
achiziţie — deşi probabil că niciunul nu mi-ar fi plătit un preţ corect. Dar 


banii erau bani, iar eu nu aveam nici timp, nici resurse să călătoresc în cel 
mai apropiat oraş mare ca să găsesc o ofertă mai bună. 

Am supt dinţii furculitei, savurând rămăşiţele de grăsime ce acopereau 
metalul. Limba îmi alunecă peste dinţii strâmbi — făcea parte dintr-un set 
uzat, recuperat de tata din camera servitorilor, în timp ce creditorii ne 
prădau conacul. Niciunul dintre tacâmuri nu era la fel, dar era mai bine 
decât să mâncăm cu mâna. Tacâmurile din zestrea mamei fuseseră vândute 
de multă vreme. 

Mama. Poruncitoare şi rece cu propriii copii, veselă şi strălucitoare 
printre aristocrații care ne frecventau fostul conac, îndrăgostită de tatăl meu 
— singura persoană pe care o respecta şi pe care o iubea cu adevărat. Dar 
petrecerile îi plăceau nespus — atât de mult, încât nu îşi petrecea deloc 
timpul cu mine, cu excepţia momentelor în care se gândea la modul în care 
talentul meu abia descoperit la desen şi pictură mi-ar fi putut asigura un 
viitor soţ. Dacă ar fi trăit destul de mult încât să vadă averea năruindu-se, ar 
fi fost mai distrusă decât tata. Poate că moartea ei fusese un lucru bun. 

La drept vorbind, ne rămânea mai multă mâncare. 

În afară de patul din lemn de esenţă tare — şi de promisiunea pe i are i-o 
făcusem — nu mai aveam nimic de-al ei în casă. 

De fiecare dată când priveam spre orizont sau mă întrebam dacă ar trebui 
să merg înainte, fără să mă uit înapoi, auzeam promisiunea pe care i-o 
făcusem cu mult timp în urmă, când se afla pe patul de moarte. Rămâneţi 
împreună; ai grijă de ei. l-am promis, prea tânără să întreb de ce nu le 
rugase pe surorile mele mai mari sau pe tata. Dar i-am jurat, apoi a murit şi, 
în lumea noastră umană nenorocită — protejată doar de promisiunea Marii 
Zâne în urmă cu cinci sute de ani, în lumea noastră unde uitaserăm numele 
zeilor noştri — promisiunea era lege; o promisiune era o garantie; o 
promisiune era obligaţia ta. 

Au fost dati în care am urât-o pentru ceea ce mă rugase. Poate că, 
delirând din cauza febrei, nici măcar nu ştia ceea ce îmi cerea. Sau poate că 
moartea o făcuse să vadă mai bine adevărata natură a copiilor şi a soţului ei. 

Am lăsat furculita din mână şi am privit flăcările focului nostru slab 
dansând de-a lungul butucilor rămaşi, întinzându-mi sub masă picioarele 
care mă dureau. 

M-am întors spre surorile mele. Ca de obicei, Nesta se plângea de săteni 
— care nu erau nici manierati, nici eleganti şi care nu ştiau cât de inferioară 
era calitatea materialului din care le erau făcute hainele, chiar dacă 


pretindeau că era mătase fină sau şifon. Odată pierdută averea, foştii lor 
prieteni le ignoraseră cu succes; aşadar, surorile mele se purtau de parcă 
tinerii săteni ai oraşului alcătuiau un cerc social mediocru. 

Am sorbit din ceaşca mea cu apă fierbinte — nici măcar ceai nu ne 
permiteam — în timp ce ea îşi continuă povestea. 

- Ei bine, i-am spus eu lui, „Domnule, dacă dumneavoastră credeţi că 
puteţi să mă întrebaţi atât de nonşalant, voi refuza!“ Şi ştii ce mi a spus 
Thomas? 

Nesta vorbea cu Elain, care asculta foarte atentă. Pierdut în ceața 
amintirilor care i se strecuraseră în minte, tatăl meu îi zâmbea binevoitor 
scumpei lui Elain, singura dintre noi care se deranja să discute cu el cu 
adevărat. 

- Thomas Mandray? am intrerupt-o eu. Cel de-al doilea fiu al tăietorului 
de lemne? 

Nesta îşi miji ochii gri-albăstrui. 

- Da, răspunse ea si îşi se întoarse spre Elain, ca să i se adreseze din nou. 

- Ce vrea? 

Am aruncat o privire spre tata. Nicio reacţie — niciun indiciu alarmant sau 
un semn că măcar asculta. 

- Vrea să o ia de soţie, spuse Elain, visătoare. 

Am clipit. 

Nesta îşi inalta capul. Mai văzusem prădători făcând acea mişcare. 
Câteodată mă întrebam dacă asprimea ei neînduplecată ne-ar fi ajutat să 
supravietuim mai bine — chiar să prosperam — dacă nu ar fi fost atât de 
preocupată de pierderea statutului nostru. 

- Ai vreo problemă, Feyre? 

Îmi rosti numele ca pe o insultă, iar maxilarul mă duru din cauza 
încleştării. 

Tata se mişcă pe scaun şi, chiar dacă ştiam că era o prostie să reactionez 
la ironiile ei, i-am spus: 

- Pentru noi nu poţi să tai lemne, dar vrei să te mariti cu fiul unui tăietor 
de lemne? 

Nesta îşi îndreptă umerii. 

- Credeam că vrei ca noi să plecăm de acasă, ca eu si Elain sa ne mărităm, 
pentru ca tu să ai suficient timp să-ţi pictezi minunatele capodopere. 

Rânji spre coloana cu flori de degetar pe care o pictasem de-a lungul 
marginii mesei — culorile erau prea închise şi prea albăstrui, fără picăţele 


albe în interior, dar mă descurcasem, chiar dacă îmi venise greu să realizez 
ceva atât de imperfect şi totuşi fără vopsea albă. 

Nu am luat în seamă insulta, cu toate că îmi doream să acopăr pictura cu 
mâna. Poate că a doua zi aveam să o răzuiesc de tot de pe masă. 

- Crede-mă, i-am spus eu, în ziua în care vei vrea să te mariti cu un 
bărbat, voi merge la el acasă şi i te voi da. Dar nu te vei mărita cu Thomas. 

Nările Nestei se umflară uşor. 

- Nu poţi face nimic. Clare Beddor mi-a spus în această după-amiază că 
Thomas are de gând să mă ceară de soţie în curând. Şi după aceea, nu va 
mai trebui să mănânc niciodată resturile astea. Măcar nu va trebui să fac sex 
în fân cu Isaac Hale, ca un animal, adăugă ea zâmbind. 

Tatăl meu tuşi jenat, privindu-şi patul aflat lângă sobă. Din cauza fricii 
sau a vinei, nu o contrazisese niciodată pe Nesta şi se părea că nu avea să o 
facă acum, chiar dacă era pentru prima dată când auzea de Isaac. 

Tintuind-o cu privirea, mi-am întins palmele pe masă. Elain îşi luă mâna 
stângă de lângă a mea, de parcă murdăria şi sângele de sub unghiile mele ar 
fi putut sări pe pielea ei de porțelan. 

- Familia lui Thomas nu o duce cu mult mai bine ca noi, am spus eu, 
încercând să nu mormăi. Vei fi doar o altă gură de hrănit. Dacă el nu ştie 
asta, atunci părinţii lui ştiu sigur. 

Însă Thomas ştia — ne mai întâlniserăm în pădure. Văzusem foamea 
disperată care îi strălucea în ochi atunci când mă zărise vânând iepuri. Nu 
omorâsem niciodată un om, dar în acea zi cuțitul de vânătoare îmi atârna 
greu la şold. De atunci, m-am ferit de el. 

- Nu ne permitem să dăm zestre, am continuat eu calmă, dar cu un ton 
hotărât. Niciuneia dintre voi. 

Dacă Nesta voia să plece, atunci asta era. Bine. M-aş fi aflat cu un pas 
mai aproape de acel viitor minunat şi paşnic, de o casă liniştită în care să 
existe suficientă mâncare şi în care să am timp să pictez. Dar nu aveam 
nimic — absolut nimic — prin care să atragem vreun peţitor care să mă 
scutească de a mai avea grijă de surorile mele. 

- Ne iubim, spuse Nesta, iar Elain încuviinţă. 

Aproape că am râs — când începuseră să le întoarcă spatele aristocraților 
şi să facă ochi dulci sătenilor? 

- Dragostea nu vă va ţine de foame, am replicat eu, continuând, pe cât 
posibil, să o privesc hotărâtă. 

Nesta sări din locul ei de pe bancă, de parcă aş fi lovit-o. 


- Eşti invidioasă — i-am auzit spunând că Isaac se va căsători cu o fată din 
satul Greenfield, pentru o zestre frumoasă. 

Aşa auzisem şi eu; Isaac îmi spusese despre asta ultima dată când ne 
întâlniserăm. 

- Invidioasă? am rostit eu încet, încercând din răsputeri să-mi reprim 
mânia. Nu avem ce să le oferim — nici zestre, nici măcar animale. Poate ca 
Thomas vrea să se căsătorească cu tine, dar... eşti o povară. 

- Ce ştii tu? răspunse Nesta. Eşti doar un animal îmblânzit doar pe 
jumătate, care are tupeul să dea ordine la orice oră din zi sau din noapte. 
Continuă şi, într-o zi, cândva, Feyre, nu va mai fi nimeni care să-şi 
amintească de tine sau căruia să-i pese că ai existat vreodată. 

leşi din cameră, iar Elain o urmă, consolând-o. 'Trântiră uşa dormitorului 
pe care îl imparteam toate trei suficient de tare încât să zornăie farfuriile. 

Nu era prima dată când auzeam acele cuvinte şi ştiam că le repeta doar 
pentru că tresărisem când le rostise prima dată. Oricum, încă mă afectau. 

Am sorbit prelung din cana ciobită. Banca din lemn pe care stătea tatăl 
meu scartai când acesta se întoarse. Am mai luat o gură si am spus: 

- Ar trebui să-i bagi minţile în cap. 

El examina o urmă de arsură de pe masa. 

- Ce pot spune? Dacă se iubesc... 

- Nu poate să o iubească. Nu cu familia lui nenorocită. Am văzut cum se 
poartă prin sat — un singur lucru vrea de la ea şi nu este mâna ei... 

- Avem nevoie de speranţă la fel de mult cum avem nevoie de pâine şi de 
carne, mă întrerupse, pentru o clipă cu ochi limpezi. Avem nevoie de 
speranţă, altfel nu putem suporta. Aşadar, Feyre, las-o să spere. Las-o să-şi 
imagineze o viaţă mai bună. O lume mai bună. 

M-am ridicat de la masă cu pumnii strânşi, dar nu aveam unde sa mă 
ascund în casa noastră cu două camere. Am privit pictura decolorată cu 
degetare de pe marginea mesei. Pâlniile exterioare ale florilor erau deja 
crăpate şi uzate, iar partea de jos a tulpinii se ştersese complet. În câţiva ani, 
avea să dispară fără urmă, ca şi când n-ar fi fost niciodată acolo. Ca şi când 
eu n-aş fi fost vreodată acolo. 

I-am aruncat tatei o privire dură. 

- Nu există aşa ceva. 


CAPITOLUL 3 


Zăpada bătătorită care acoperea drumul din satul nostru era stropită cu 
pete de maro şi negru, de la căruțele şi caii care treceau pe acolo. Mergând 
de-a lungul acestuia, ocolind anumite porţiuni dezgustatoare, Elain şi Nesta 
plescăiră şi se strâmbară. Ştiam de ce mă însoțeau — îşi luaseră pelerinele de 
îndată ce văzuseră blănurile împăturite din tolba mea. 

Nu m-am deranjat să le vorbesc, aşa cum nici ele nu binevoiseră să-mi 
vorbească după seara trecută, cu toate că Nesta se trezise la răsăritul 
soarelui, ca să taie lemne. Probabil pentru că ştia că astăzi urma să vând 
blănurile la piaţă şi să mă întorc acasă cu bani în buzunar. Mă urmară pe 
drumul pustiu, mergând încet pe câmpul acoperit de zăpadă, până în satul 
nostru ca vai de lume. 

Casele din piatră ale aşezării erau banale, monotone şi cu atât mai 
neatrăgătoare din cauza iernii triste. Dar era zi de târg, ceea ce însemna că 
piaţa din centrul oraşului era populată de vânzătorii care înfruntaseră 
dimineaţa aspră. 

La o stradă distanţă, mirosul mâncării calde plutea în aer — mirodenii 
ademenitoare, care îmi stârniră amintiri. Elain oftă uşor în spatele meu. 
Mirodenii, sare, zahăr — bunuri rare pentru cei mai mulţi dintre sătenii 
noştri, de neatins pentru noi. 

Dacă mă descurcam bine la piaţă, poate că urma să am suficienţi bani 
încât să cumpăr ceva delicios. Am aruncat o privire în urma mea vrând să le 
sugerez asta, dar când am dat colţul, aproape ne-am lovit una de cealaltă, 
oprindu-ne în acelaşi timp. 

- Fie ca Lumina Nemuritoare să strălucească asupra voastră, surorilor, 
spuse tânăra femeie cu robă galbenă aflată în faţa noastră. 

Nesta şi Elain ţâţâiră; eu mi-am înăbuşit un geamat. Perfect. Exact ce-mi 
trebuia, să-i văd în sat pe Copiii celor Binecuvantati, în zi de târg, ţinând de 
vorbă şi necăjind pe toată lumea. De obicei, bătrânii satului le permiteau să 
stea câteva ore, dar simpla prezenţă a proştilor fanatici care încă o venerau 
pe Marea Zână îi irita pe toţi. Mă iritau pe mine. Cu mult timp în urmă, 
Marii Spiriduşi ne fuseseră stăpâni, nu zeii. Şi, cu siguranţă, nu îşi arătaseră 
milostenia. 


Tânăra îşi întinse mâinile albe ca luna într-un gest de salut, iar bratara de 
la încheietură, cu clopoței din argint, argint adevărat, zornăi. 

- Aveţi o clipă pentru a asculta Cuvântul celor Binecuvântaţi? 

- Nu, rânji Nesta, neluând în seamă mâinile fetei şi înghiontind-o pe 
Elain mai departe. Nu avem. 

Părul desfăcut al tinerei scânteia în lumina dimineţii, iar faţa sa curată şi 
proaspătă strălucea în timp ce zâmbea frumos. În spatele ei mai erau cinci 
tineri acoliti, femei şi bărbaţi cu părul lung — care se uitau prin piaţă dupa 
oameni pe care să-i bată la cap. 

- Nu durează decât un minut, spuse unul dintre ei, păşind în faţa Nestei. 

Era impresionant — cu adevărat impresionant — să o vezi pe Nesta 
mergând drept, îndreptându-şi umerii şi privind-o de sus pe tânără, ca o 
regină fără tron. 

- Du-te şi pălăvrăgeşte prostiile astea cu vreun nerod. Printre noi nu veţi 
găsi oameni care să se convertească. 

Fata se retrase, cu o umbră pâlpâindu-i în ochii căprui. M-am abținut sa 
nu tresar. Poate că nu era cea mai bună abordare, deoarece, dacă se agitau, 
deveneau cu adevărat o pacoste. 

Nesta ridică o mână, trăgându-şi mâneca de la haină, pentru a le arăta 
bratara din fier, care era la fel cu aceea pe care o purta Elain. 

Îşi cumpăraseră podoabe similare cu mult timp în urmă. Acolita suspină, 
cu ochii mariti. 

- Vezi asta? rosti Nesta printre dinţi, înaintând. 

Acolita făcu un pas înapoi. 

- Asta ar trebui să purtaţi. Nu clopoței din argint, ca să atrageti acei 
spiriduşi monstruosi. 

- Cum îndrăzneşti să ne insulti prietenii nemuritori... 

- Du-te şi predică în alt oraş, spuse Nesta. 

Două soţii de fermieri, dragute şi dolofane, trecură pe lângă noi, tinandu- 
se de brat. Apropiindu-se de acoliti, se strâmbară amândouă, dezgustate. 
„Târfa iubitoare de spiriduşi“, spuse una din ele tinerei femei. Nu puteam sa 
le contrazic. 

Acolitii tăcură. Cealaltă săteancă — suficient de bogată încât să aibă 
împletit in jurul gâtului un colier din fier — miji ochii, iar zâmbetul îi 
dispăru. 

- Voi, idiotilor, nu intelegeti ce ne-au făcut monstrii aceia timp de secole? 
Ce continuă să facă din plăcere, în vreme ce scapă fără a fi traşi la 


răspundere? Meritati să vă omoare. Proşti şi târfe, asta sunteţi. 

Nesta dădu din cap, incuviintand spre femeile care se îndepărtară. Ne-am 
întors spre tânăra care încă era în faţa noastră şi chiar şi Elain se încruntă, 
dezgustată. 

Tânăra respiră adânc, înseninându-se din nou, şi spuse: 

- Şi eu am trăit într-o astfel de ignoranță, până cand am auzit Cuvântul 
celor Binecuvântaţi. Am crescut într-un sat foarte asemănător cu acesta — 
foarte trist şi mohorât. Dar, cu mai puţin de cinci luni în urmă, o prietenă 
de-a vărului meu a mers la graniţă, ca jertfă pentru Prythian — şi nu s-a mai 
întors. Acum, trăieşte în lux şi confort ca mireasă a unui Mare Spiriduş, la 
fel ai putea să o faci şi tu, dacă mi-ai acorda o clipă să... 

- Probabil a fost mâncată, spuse Nesta printre dinţi. De aceea nu s-a mai 
întors. 

Sau mai rău, m-am gândit eu, dacă un Mare Spiriduş era cu adevărat 
responsabil de ademenirea unui om în Prythian. Nu îi întâlnisem niciodată 
nici pe cruzii Mari Spiriduşi, care semănau oarecum cu oamenii şi care 
conduceau ţinutul Prythian, şi nici pe zânele care locuiau acolo şi care te 
puteau trage foarte adânc sub pământ cu solzii, aripile şi braţele lor lungi şi 
subţiri. Nu ştiam care erau mai greu de înfruntat, spiriduşii sau zânele. 

Acolita se încruntă. 

- Bunii noştri stăpâni nu ne-ar răni niciodată astfel. Prythian este un 
tărâm al păcii şi al abundentei. Dacă te-ar binecuvânta cu atenţia lor, ai fi 
bucuroasă să trăieşti printre ei. 

Nesta dădu ochii peste cap. Elain privea când spre noi, când spre piaţa 
din fata, către cetăţenii care acum se uitau şi ei la scenă. Era timpul să 
plecăm. 

Nesta dădu să spună ceva, dar am păşit între ele şi m-am uitat la roba 
fetei, de un albastru-deschis, la bijuteriile din argint pe care le purta, la 
pielea ei complet curată. Nu se vedea niciun semn, nicio pată. 

- Te lupti inutil, i-am spus eu. 

- Pentru o cauză nobilă. 

Fata radia de fericire. 

Am împins-o uşor pe Nesta, pentru a o convinge să meargă, şi i-am spus 
acolitei: 

- Nu, nu este. 

Intrând în piaţa aglomerată, am simţit cum acolita încă ne fixa cu 
privirea, dar nu am întors capul. Aveau să plece destul de curând, ca să 


predice în alt oraş. Trebuia să ocolim la întoarcere, ca să-i evităm. Cand ne- 
am îndepărtat suficient de mult, m-am uitat peste umăr la surorile mele. 
Elain încă era crispată, dar privirea Nestei era tulburată, iar buzele subţiri. 
M-am întrebat dacă urma să se întoarcă şi să se certe cu fata. 

Nu era problema mea — nu chiar acum. 

- Ne întâlnim aici peste o oră, am spus eu şi nu le-am dat ocazia să mă 
urmeze înainte de a mă strecura în piaţa aglomerată. 

M-am gândit preţ de zece minute la cele trei opţiuni. Erau cumpărătorii 
mei obişnuiţi: cizmarul posac şi negustorul de haine cu privirea ageră, care 
venea în piaţa noastră dintr-un oraş din apropiere. Apoi, necunoscutii: un 
munte de femeie, care stătea pe buza unei fântâni secate din piaţă, fără 
cărucior sau stand, dar care, cu toate acestea, părea că primea multă atenţie. 
Cicatricele şi armele o dădeau de gol destul de uşor. Era o mercenară. 

Simteam privirile cizmarului şi ale negustorului de haine şi dezinteresul 
prefăcut cu care se holbau la tolba pe care o purtam. Bine — aşadar, avea să 
fie una dintre acele zile. 

M-am apropiat de mercenară, al cărei păr negru şi des era tuns până la 
bărbie. Chipul bronzat părea cioplit în granit; văzându-mă, miji puţin ochii 
negri. Nişte ochi negri foarte interesanti — nu aveau doar o nuanţă de negru, 
ci... multe, cu o urmă de căprui care strălucea printre umbre. Mi-am alungat 
încă o dată acele gânduri inutile, instinctele care mă făceau să mă gândesc 
la culori, lumini şi forme, şi am stat dreaptă când mă evaluă ca pe o posibilă 
ameninţare sau ca pe un angajator. Armele pe care le avea asupra ei — 
strălucitoare şi periculoase — erau suficiente cât să mă facă să înghit în sec. 
Şi să mă opresc la mai bine de un metru de ea. 

- Nu primesc bunuri pentru serviciile mele, spuse ea cu un accent pe care 
nu îl mai auzisem. Accept doar monede. 

Câţiva cetăţeni, aflaţi în trecere, încercară să nu pară prea interesaţi de 
conversaţia noastră, mai ales când am rostit: 

- Atunci, nu vei avea noroc într-un astfel de loc. 

Părea pipernicita, chiar şi când stătea jos. 

- Ce treabă ai cu mine, fato? 

Putea să aibă între douăzeci şi cinci şi treizeci de ani, dar am presupus că, 
pentru ea, păream mai tânără, cum eram slăbită de foame, în hainele pe care 
le purtam. 

- Am de vânzare o blană de lup şi una de căprioară. M-am gândit că ai fi 
interesată să le cumperi. 


- Le-ai furat? 

- Nu. 

Am privit-o în ochi. 

- Le-am vânat chiar eu. Jur. 

Se uită din nou la mine cu ochii ei negri. 

- Cum. 

Nu era o întrebare, ci un ordin. Poate că întâlnise alte persoane pentru 
care promisiunile, cuvintele sau obligaţiile nu erau sacre şi pe care, drept 
urmare, le pedepsise. 

Aşadar, i-am povestit cum le-am vânat şi, după ce am terminat, a făcut un 
semn cu mâna spre tolba mea. 

- Lasa-ma să văd. 

Am scos amândouă blănurile, împăturite cu grijă. 

- Nu ai minţit în legătură cu mărimea lupului, şopti ea. Totusi, nu pare a fi 
un spiriduş. 

Le studie cu un ochi de expert, trecându-şi mâinile pe ambele părţi. Îmi 
spuse preţul. 

Am clipit, dar m-am abținut să clipesc şi a doua oară. Plătea prea mult, 
mult prea mult. Am privit-o în tăcere. 

Ea se uită dincolo de mine — pe lângă mine. 

- Presupun că acele două fete care ne privesc din partea cealaltă a pieţei 
sunt surorile tale. Toate aveţi părul arămiu şi acea privire flămândă. 

Într-adevăr, ele încă se străduiau să tragă cu urechea, fără a fi zărite. 

- Nu am nevoie de mila ta. 

- Nu, dar ai nevoie de banii mei, iar ceilalţi comercianţi au fost zgarciti 
toată dimineaţa. Toţi sunt distraşi de acei fanatici cu priviri blânde, care 
behăie prin piaţă. 

Făcu semn cu bărbia spre Copiii celor Binecuvântaţi, care încă îşi 
zomaiau clopoţeii din argint şi săreau în calea oricui încerca să treacă prin 
apropiere. 

Când m-am întors către ea, mercenara schiţă un zâmbet. 

- Cum vrei, fetito. 

- De ce? 

Ea ridică din umeri. 

- Cândva, cineva a făcut acelaşi gest pentru mine şi ai mei, în momentul 
în care aveam cea mai mare nevoie. M-am gândit că a sosit timpul să ajut şi 
eu pe cineva. 


Am privit-o din nou, cântărindu-i vorbele. 

- Tata are nişte sculpturi din lemn pe care aş putea să ti le dau — pentru a 
fi corectă. 

- Călătoresc fără bagaj şi nu îmi trebuie. Totusi, acestea — mângâie 
blănurile pe care le tinea în mână — mă scutesc de efortul de a le omorî cu 
mâna mea. 

Am incuviintat, obrajii încălzindu-mi-se când îşi întinse mâna spre punga 
cu monede pe care o tinea în haina ei groasă. Era plină şi atârna greu 
datorită argintului, poate a aurului, dacă era să mă iau după cum suna. 
Mercenarii erau bine plătiţi pe teritoriul nostru. 

Ţinutul nostru era prea mic şi prea sărac pentru a avea o armată 
permanentă, care să supravegheze zidul de la graniţa cu Prythian, iar noi, 
cetăţenii, puteam să ne bazăm doar pe puterea Tratatului, încheiat în urmă 
cu cinci sute de ani. Cei bogaţi îşi permiteau însă să angajeze mercenari, ca 
această femeie, care să le păzească graniţa cu tărâmul nemuritorilor. Acest 
fapt le oferea iluzia confortului, aşa cum o făceau şi însemnările de pe 
pragul casei noastre. Toţi ştiam, în adâncul nostru, că nu se putea face nimic 
împotriva spiriduşilor. Asta ni se transmisese tuturor, indiferent de clasă 
socială sau de rang, prin avertismentele care ne erau cântate când eram în 
leagăn, încă din momentul naşterii, sau prin versurile scandate în curtea 
şcolii. Un Mare Spiriduş putea să te facă praf de la o distanţă de o sută de 
metri. Nici eu şi nici surorile mele nu văzuserăm vreodată aşa ceva. 

Incercam încă să credem că exista ceva — orice — care ar fi putut avea 
efect împotriva lor, dacă i-am fi întâlnit vreodată. În piaţă erau două tarabe 
care comercializau diverse lucruri — talismane, fleacuri, incantatii şi bucăţi 
de fier — menite să te protejeze. Eu nu-mi permiteam, şi, dacă într-adevăr 
funcționau, puteau doar să ne ofere câteva minute, în care să ne pregătim. 
Fuga era inutilă; aşa cum era şi lupta. Nesta şi Elain îşi purtau însă bratdrile 
din fier de câte ori plecau de acasă. Până şi Isaac avea o manseta din fier în 
jurul încheieturii unei mâini, ascunsă întotdeauna sub mânecă. Odată, se 
oferise să-mi cumpere una, dar îl refuzasem. Mi se păruse ceva prea 
personal, ca o plată... un memento prea permanent a ceea ce fusese sau nu 
între noi. 

Mercenara mi-a pus banii în palmă, iar eu i-am băgat în buzunar, 
simtindu-i la fel de grei ca o piatră de moară. Era imposibil ca surorile mele 
să nu fi văzut banii — nicio şansă ca ele să nu se fi întrebat deja cum ar fi 
putut să mă convingă să le dau şi lor o parte. 


- Mulţumesc, i-am spus mercenarei, încercând şi eşuând să nu par aspră 
când am simţit cum se apropiau surorilor mele, ca vulturii care zboară în 
jurul unui cadavru. 

Mercenara mângâie blana de lup. 

- Un sfat, ca între vânători. 

Am privit-o, mirată. 

- Nu intra adânc în pădure. Eu nici nu m-aş apropia de locul unde ai fost 
ieri. Un lup atât de mare ar putea fi cea mai mică problemă a ta. Am auzit 
tot mai des poveşti despre acele lucruri care se strecoară prin zid. 

Un fior îmi trecu pe şira spinării. 

- Vor... vor ataca? 

Dacă era adevărat, ar fi trebuit să găsesc o cale de a-mi scoate familia din 
acel teritoriu mizerabil şi umed, îndreptându-mă spre sud, departe de zidul 
invizibil care ne împărțea lumea, înainte ca ei să îl poată traversa. 

Cândva — acum mult timp şi cu milenii înainte — fuseserăm sclavii 
Marilor Spiriduşi. Cândva, le construiserăm civilizaţii extinse şi splendide 
cu sângele şi sudoarea noastră, le construiserăm temple pentru zeii lor 
sălbatici. Cândva, ne răsculaserăm în toate teritoriile. Războiul fusese atât 
de sângeros şi de distructiv, încât şase regine muritoare trebuiseră să 
înainteze un Tratat pentru ca măcelul să înceteze de ambele părţi şi pentru 
ca zidul să fie construit: Nordul lumii noastre fusese cedat puterii Marilor 
Spiriduşi şi a zânelor; iar Sudul, muritorilor, obligaţi pentru totdeauna să ne 
câştigăm existenţa muncind pământul. 

- Nimeni nu ştie ce plănuiesc Spiriduşii, spuse mercenara, cu faţa 
împietrită. Nu ştim dacă bestiile scapă din lesa Marilor Lorzi sau dacă 
acestea sunt atacuri plănuite. Am păzit un nobil bătrân, care spunea că 
situaţia s-a înrăutățit în ultimii cincizeci de ani. A luat un vas spre sud, 
acum două săptămâni şi mi-a spus că ar trebui să plec, dacă ştiu ce e bine 
pentru mine. Înainte de a ne despărţi, a recunoscut că a aflat de la unul 
dintre prietenii lui că, în toiul nopţii, o haită de martax a traversat zidul şi a 
distrus jumătate din oraşul său. 

- Matrax? am întrebat eu. 

Ştiam că existau diferite tipuri de spiriduşi, că erau la fel de mulţi ca alte 
specii de animale, dar, după nume, ştiam doar câteva feluri. 

Ochii negri ca noaptea ai mercenarei licăriră. 

- Au corpul mare, cât al unui urs, capul, ca al unui leu, şi trei rânduri de 
dinţi, mai ascuţiţi decât ai unui rechin. Şi sunt răi — mai răi decât toţi trei la 


un loc. Nobilul mi-a spus că i-au sfârtecat pe locuitorii oraşului. 

Mi se întorsese stomacul. În spatele nostru, surorile mele păreau foarte 
fragile — cu pielea lor palidă, infinit mai delicată şi mai uşor de sfâşiat. 
Împotriva unui matrax, nu aveam nicio şansă. Copiii celor Binecuvantati 
erau proşti — nişte proşti fanatici. 

- Aşadar, nu ştim ce înseamnă toate aceste atacuri, continuă mercenara, în 
afară de faptul că tot mai mulţi apelează la serviciile mele şi că nu trebuie să 
te apropii de zid. Mai ales dacă Marii Spiriduşi încep să apară — sau, mai 
rău, dacă apare unul dintre Marii Lorzi. Pe lângă ei, matrax par nişte câini. 

I-am examinat cicatricele de pe mâinile crăpate de frig. 

- Ai înfruntat vreodată un alt fel de spiriduş? 

Închise ochii. 

- Nu vrei să ştii, fato. Doar dacă vrei să vomiti ce ai mâncat la micul 
dejun. 

Într-adevăr, mă simţeam rău, îmi era greață şi eram agitată. 

- Mai periculos decât un matrax? am îndrăznit să întreb. 

Femeia îşi ridică mâneca hainei groase, dezvăluind un antebrat bronzat şi 
musculos, brăzdat de cicatrice oribile şi răsucite. Rontunjimea acestora 
semăna cu... 

- Nu avea forţa brută şi nici nu era de mărimea unui matrax, spuse ea, dar 
muscatura a fost plină de otravă. Două luni — atât am stat la pat; au trecut 
patru luni până când am avut puterea de a merge din nou. 

Ridică un crac al pantalonilor. 

Frumos, m-am gândit, în timp ce groaza îmi zvârcoli stomacul. În 
contrast cu pielea bronzată, venele erau negre — complet negre, întinse ca 
pânza de păianjen şi răsfirate ca firicele de gheaţă. 

- Vindecătorul a spus că nu se mai putea face nimic, că sunt norocoasă că 
pot să merg cu veninul încă prezent în picioare. Poate că, într-o zi, mă va 
omori, poate că mă va schilodi. Dar, cel puţin, voi muri ştiind că l-am ucis. 

Coborându-şi manseta pantalonilor, sângele paru să-mi îngheţe în vene. 
În cazul în care cineva din piaţă văzuse ce-mi arătase, nu îndrăznea să 
vorbească despre asta — sau să se apropie. Şi mie îmi ajunsese pentru o zi. 
Aşadar, am făcut un pas înapoi, calmându-mă în ciuda lucrurilor văzute şi 
auzite. 

- Mulţumesc pentru avertismente, i-am spus eu. 

Privi în spatele meu şi schiţă un zâmbet. 

- Succes! 


Apoi, o mână subţire mă prinse de braţ, trăgându-mă după ea. Fără să mă 
uit, ştiam că era Nesta. 

- Sunt periculoşi, şopti Nesta, înfigându-şi degetele în braţul meu, 
continuând să mă îndepărteze de mercenară. Nu te mai apropia de ei. 

Pentru o clipă, m-am uitat la ea, apoi la Elain, a cărei faţă se îngălbenise 
Şi se crispase. 

- Ar trebui să ştiu ceva? am întrebat în şoaptă. 

Nu-mi aminteam ultima dată în care Nesta încercase să mă avertizeze în 
legătură cu ceva. Elain era singura de care avea grijă cu adevărat. 

- Sunt nişte brute şi ar lua orice ban ar putea, chiar şi cu forţa. 

M-am uitat la mercenară, care încă îşi examina noile blănuri. 

- Te-a jefuit? 

- Nu ea, murmura Elain. Altcineva care a trecut pe aici. Aveam doar 
câteva monede şi el s-a mâniat, dar... 

- De ce nu l-ai reclamat, sau de ce nu mi-ai spus? 

- Ce ai fi putut să faci? întrebă Nesta cu dispreţ. ÎL provocai la luptă cu 
arcul şi săgețile tale? Si, în haznaua asta de oraş, cui i-ar păsa dacă am 
spune ceva? 

- Lui Thomas Mandray al tău? am rostit eu, calmă. 

Ochii Nestei străluciră, dar o mişcare din spatele meu îi atrase atenţia şi 
încercă să zâmbească drăguţ, amintindu-şi, probabil, de banii pe care îi 
aveam acum. 

- Te aşteaptă prietenul tau. 

M-am întors. Într-adevăr, Isaac ne privea din partea cealaltă a pieţei, cu 
braţele încrucişate, rezemat de o clădire. Deşi era fiul cel mai mare al 
singurului fermier înstărit din satul nostru, încă era slab din cauza iernii, iar 
părul lui castaniu părea neîngrijit. Oarecum chipeş, cu o voce blândă, 
rezervat, dar cu un fel de întunecime ascunsă, care ne apropiase şi care ne 
făcuse să înţelegem ce vieţi mizerabile aveam să ducem pentru totdeauna. 

Ne ştiam vag de ani de zile, de când familia mea se mutase în sat, dar 
până când nu ne-am plimbat pe strada principală într-o după amiază, 
niciodată nu mă gândisem prea mult la el. Vorbeam doar despre ouăle pe 
care le aducea la piaţă, iar eu admiram mulţimea de culori din coşul pe care 
îl purta — nuanţe de maro, maro-gălbui si cele mai deschise nuanţe de 
albastru şi verde. Simplu, uşor şi poate puţin ciudat, m-a condus acasă, 
făcându-mă să nu mă simt atât de... singură. O săptămână mai târziu, l-am 
tras în hambarul acela dărăpănat. 


În cei doi ani în care ne-am întâlnit, el a fost primul şi singurul meu iubit. 
Câteodată ne întâlneam în fiecare noapte, timp de o săptămână, alteori 
trecea câte o lună fără să ne vedem. Dar, de fiecare dată, era la fel: ne 
dezbrăcam repede şi ne sărutam. Câteodată, vorbeam sau, mai degrabă, el 
vorbea despre presiunea şi obligaţiile pe care i le atribuise tatăl său. 
Deseori, nu vorbeam deloc. Nu ştiam dacă ne pricepeam să facem amor, dar 
tot era o eliberare, o amânare, puţin egoism. 

Nu ne iubeam şi nu ne iubiserăm niciodată — cel puţin nu în modul la care 
presupuneam că se refereau oamenii când vorbeau despre dragoste — totuşi, 
o parte din mine se prăbuşise când îmi spusese că urma să se însoare în 
curând. Nu eram încă suficient de disperată încât să-i cer să mă vadă după 
căsătorie. 

Isaac îşi înclină capul într-un gest familiar, apoi merse încet în josul 
străzii, în afara oraşului şi spre hambarul vechi, unde obişnuia să mă 
aştepte. Nu ne ascundeam relaţia, dar eram precauti, astfel încât să nu fie 
prea evidentă. 

Nesta tatai, încrucişându-şi braţele. 

- Sper că voi doi sunteţi atenţi. 

- Este putin cam târziu să te prefaci că-ţi pasă, am spus eu. 

Dar eram atenţi. Deoarece eu nu îmi puteam permite, Isaac îmi cumpăra 
băutura contraceptivă. Ştia că altfel nu l-aş fi lăsat să mă atingă. Am băgat 
mâna în buzunar, scoțând o moneda de douăzeci de mărci. Elain respiră 
adânc, iar eu nu m-am deranjat să mă uit la niciuna din surorile mele în 
timp ce i-am pus-o în palmă şi i-am spus: 

- Ne vedem acasă. Í 


Mai târziu, după încă o cină la care am mâncat căprioară, când eram cu 
toții adunați în jurul focului pentru o oră de linişte înainte de culcare, le-am 
urmărit pe surorile mele susotind şi râzând împreună. O parte din mine le 
invidiase întotdeauna pentru cât erau de apropiate. Cheltuiseră toţi banii — 
pe ce, nu ştiu, deşi Elain adusese dalti noi pentru sculpturile tatălui nostru. 
Pelerina şi ghetele despre care se plânseseră toată noaptea trecută fuseseră 
prea scumpe. Însă nu le-am certat pentru asta, fiindcă Nesta ieşi a doua oară 
să mai taie lemne, fără să-i cer. Din fericire, îi evitaseră pe Copiii celor 
Binecuvantati. 


Tatăl meu moţăia în scaun, cu bastonul aşezat pe genunchiul rănit. Era 
momentul potrivit să discut cu Nesta despre 'Thomas Mandray. M-am întors 
spre ea, dorind să vorbesc. Dar se auzi un urlet care aproape că mă asurzi, 
iar surorile mele tipara în timp ce zăpada năvăli în cameră, iar o formă 
imensă apăru mârâind în pragul uşii. 


CAPITOLUL 4 


Nu ştiu cum am pus mâna pe cuțitul de vânătoare cu mâner din lemn. 
Primele câteva clipe fură estompate de mârâitul bestiei uriaşe cu blană 
aurie, de tipetele surorilor mele, de frigul usturător care se revarsa în 
cameră, de figura îngrozită a tatălui meu. 

Mi-am dat seama că nu era un matrax, deşi uşurarea dură doar o clipă. 
Bestia trebuie să fi fost mare cât un cal, iar în vreme ce trupul îi semăna 
oarecum cu al unei feline, capul era clar al unui lup. Nu mi-am dat seama ce 
erau coarnele ca de elan care îi ieşeau din cap. Dar, fie că era un leu, un 
câine sau un elan, nu m-am îndoit de stricăciunile pe care le putea face cu 
ghearele lui negre, ca nişte pumnale, şi de rănile pe care le puteau provoca 
acei colti galbeni. 

Dacă aş fi fost singură în pădure, poate că m-aş fi lăsat copleşită de frică, 
poate că aş fi căzut în genunchi şi aş fi plâns, aşteptând o moarte rapidă. 
Dar nu aveam timp să mă îngrozesc, nu aveam de gând să-l las să înainteze 
niciun centimetru, în ciuda faptului ca îmi auzeam pulsul în urechi. Cumva, 
am ajuns în faţa surorilor mele tocmai când creatura se lăsă pe picioarele 
din spate şi zbieră printre colţi: 

- CRIMINALILOR! 

Dar un alt cuvânt răsună prin mine: 

Spiriduş. 

Talismanele ridicole de pe pragul uşii erau la fel de bune ca pânzele de 
păianjen. Ar fi trebuit să o întreb pe mercenară cum îl omorâse pe acel 
spiriduş. Gâtul gros al bestiei părea însă un loc bun în care să-mi înfig 
cuțitul. 

Am îndrăznit să arunc o privire peste umăr. Surorile mele ţipară, 
îngenunchind în faţa peretelui cu şemineu, iar tatăl meu se ghemui în faţa 
lor. Încă un corp de apărat. Prosteşte, am mai făcut un pas spre spiriduş, 
lăsând masa între noi, încercând să-mi opresc mâinile din tremurat. Arcul şi 
tolba mea erau în cealaltă parte a camerei, în spatele bestiei. Ar fi trebuit să- 
] ocolesc pentru a ajunge la săgeata din frasin — şi să am destul timp să trag 
cu arcul. 

- CRIMINALILOR! zbieră din nou bestia, cu părul ridicat. 

- T-te rog, se balbai tata, din spatele meu, negăsindu-şi curajul de a veni 
lângă mine. Orice am făcut, am făcut fără să ştim, şi... 


- N-n-n-am omorât pe nimeni, adăugă Nesta, înecându-se, suspinând, cu 
mâna ridicată deasupra capului, de parcă minuscula brățară din fier ar fi 
apărat-o împotriva creaturii. 

Am luat încă un cuţit de bucătărie de pe masă, cel mai bun lucru pe care 
îl puteam face, asta dacă nu găseam o cale să ajung la tolbă. 

- leşi afară! m-am răstit eu la creatură, agitand cutitele în fata mea. 

Nu vedeam nimic din fier ce ar fi putut fi folosit drept armă — doar să fi 
aruncat spre el cu bratarile surorilor mele. 

- leşi şi pleacă! 

Deşi cuvintele erau tăioase, îmi tremurau genunchii şi îmi era greu să ţin 
cutitele în mâini. Un cui... aş fi luat un nenorocit de cui din fier, dacă as fi 
avut de unde. 

Drept răspuns, urlă la mine, iar întreaga casă se cutremură, făcând 
farfuriile şi ceştile să zornăie. Dar urletul îi expuse gâtul masiv. Nu mă 
pricepeam să arunc, dar, cu toate acestea, am azvarlit cutitul de vânătoare 
spre el. 

Tl lovi repede cu o labă, atât de repede, că abia l-am văzut, trimitandu-l cu 
viteză la distanţă, în timp ce se repezi cu dinţii spre faţa mea. 

Am sărit înapoi, aproape impiedicandu-ma de tatăl meu, care era 
ghemuit. Spiridusul ar fi putut să mă omoare — ar fi putut; totuşi, săritura fu 
un avertisment. Plângând, Nesta şi Elain se rugară zeilor de mult uitaţi, care 
s-ar fi putut ascunde prin preajmă. 

- CINE L-A OMORÂT? 

Creatura se îndreptă spre noi. Puse o labă pe masă, care scartai sub 
greutatea sa. Intrând una câte una în lemn, ghearele lui scoaseră un zgomot 
surd. 

Am îndrăznit să mai fac un pas în faţă, în timp ce bestia îşi întinse botul 
peste masă, ca să ne miroasă. Ochii lui erau verzi — cu pete de culoarea 
chihlimbarului. Nu erau ochi de animal, nu cu forma şi culoarea aceea. 
Vocea îmi era surprinzător de calmă când l-am întrebat: 

- Pe cine am omorât? 

El mârâi pe un ton coborât, care făcu lupul din pădure să pară un căţel. 

- Lupul, spuse el, iar inima mi se poticni. 

Răgetul dispăru, dar mânia persistă — poate chiar cu urme de regret. 

Plânsetul lui Elain deveni un țipăt ascuţit. Mi-am ţinut capul ridicat. 

- Un lup? 

- Un lup mare cu o blană gri, mârâi el drept răspuns. 


Ar şti dacă l-am minţi? Spiriduşii nu puteau minţi — toţi muritorii ştiau 
asta — dar puteau oare să detecteze minciunile spuse de oameni? Nu aveam 
nicio şansă să scăpăm din această luptă, dar poate că erau şi alte soluţii. 

- Dacă a fost omorât din greşeală, i-am spus bestiei cât am putut de 
calmă, ce plată am putea oferi în schimb? 

Toate acestea erau un coşmar; într-o clipă, aveam să mă trezesc lângă foc, 
extenuată din cauza zilei petrecute la piaţă şi a după-amiezii cu Isaac. 

Bestia scăpă un lătrat care ar fi putut fi un râs amar. Împinse masa, pentru 
a păşi într-un mic cerc din faţa uşii spulberate. Frigul era atât de intens, 
încât tremuram. 

- Plata pe care trebuie s-o oferi este cea cerută de Tratatul încheiat de 
tărâmurile noastre. 

- Pentru un lup? am întrebat eu, iar tatăl meu îmi murmură nu mele, în 
semn de avertisment. 

Îmi aminteam vag că mi se citise Tratatul în timpul lecţiilor din copilărie, 
dar nu-mi aminteam nimic despre lupi... 

Bestia veni rapid spre mine. 

- Cine a omorât lupul? 

I-am țintuit cu privirea ochii ca de jad. 

- Eu l-am omorât. 

El clipi, aruncă o privire spre surorile mele, apoi, înapoi spre mine, 
uitându-se la cat de slabă eram — fără îndoială, vedea că eram fragilă. 

- Sigur minţi pentru a-i salva. 

- Nu am omorât nimic! se tângui Elain. Te rog... te rog, cruta-ne! 

Nesta o făcu rapid să tacă, printre propriile suspine, şi o împinse pe Elain 
mai departe, în spatele ei. Văzând aceasta, am simţit un gol în piept. 

Tata se ridică, gemând din cauza durerii din piciorul care îl făcea să 
şchioapete, dar, înainte de a se apropia de mine, am repetat: 

- Eu l-am omorât. 

Bestia, care le mirosi pe surorile mele, mă examină. Mi-am îndreptat 
umerii. 

- Azi am vândut blana la piaţă. Dacă aş fi ştiut că era un spiriduş, nu m-aş 
fi atins de el. 

- Mincinoaso, mârâi el. Ai ştiut. Ai fi fost mai tentată să-l omori dacă ai fi 
ştiut că era unul ca mine. 

Adevărat, adevărat, adevărat. 

- Mă poţi condamna? 


- Te-a atacat? Ai fost provocată? 

Am vrut să spun da, însă... 

- Nu, am zis eu, scăpând un mârâit. Dar, având în vedere tot ce ne-a făcut 
specia voastră şi ce le place încă să ne facă, chiar dacă aş fi ştiut, cu 
siguranţă, a meritat. Mai bine să mor cu fruntea sus, decât târându-mă ca un 
vierme fricos. 

Răspunsul lui mârâit era definiţia mâniei şi a supărării. 

Lumina focului străluci pe colții lui expuşi, iar eu m-am întrebat cum s-ar 
simţi pe gâtul meu şi cât de tare ar tipa surorile mele, înainte de a muri şi 
ele. Ştiam însă, cu o claritate neaşteptată, că Nesta i-ar fi permis lui Elain să 
fugă. Nu tatălui meu, pe care îl dispretuia cu toată inima ei de oţel. Nu mie, 
deoarece Nesta ştiuse şi urâse întotdeauna faptul că noi două eram feţele 
aceleiaşi monede si că puteam lupta singură. Dar pentru Elain, cultivatoarea 
de flori, cu inima bună... Nesta s-ar fi sacrificat. 

Acea scânteie de înţelegere mă făcu să indrept spre bestie cuțitul care îmi 
rămăsese. 

- Ce plată solicită Tratatul? 

Continuând să mă privească, spuse: 

- Viaţă pentru viaţă. Orice atac neprovocat asupra spiriduşilor, din partea 
oamenilor, se plăteşte doar cu viaţa unui alt om. 

Surorile mele se opriră din plâns. Mercenara din oraş omorâse un 
spiriduş, dar acesta o atacase primul. 

- Nu am ştiut, am spus eu. Nu am ştiut această parte din Tratat. 

Spiriduşii nu puteau minţi — şi vorbise destul de clar, fără jocuri de 
cuvinte. 

- Cei mai mulţi dintre voi, muritorii, aţi ales să uitaţi de acea parte a 
Tratatului, spuse el, ceea ce face ca pedeapsa ta să fie mult mai plăcută. 

Genunchii îmi tremurară. Nu puteam scăpa, nu puteam depăşi situaţia. 
Nici măcar nu puteam fugi, deoarece el bloca singura cale spre uşă. 

- Fă-o afară, am şoptit eu, cu vocea tremurând. Nu... aici. Nu unde familia 
mea va trebui să-mi spele sângele. 

Dacă avea să îi lase să trăiască. 

Spiriduşul se strădui să râdă pervers. 

- Eşti dispusă să-ţi accepti soarta atât de uşor? 

Când m-am uitat fix la el, îmi spuse: 

- Pentru că ai avut curajul să-mi ceri unde anume să te omor, îţi voi 
împărtăşi un secret, omule: într-un fel, Prythian trebuie să-ţi revendice viata 


pentru cea pe care ai luat-o. Aşadar, ca reprezentant al tărâmului 
nemuritorilor, pot să te tai ca pe un porc sau... poţi să traversezi zidul şi să-ţi 
trăieşti restul vieţii în Prythian. 

Am clipit. 

- Poftim? 

El vorbi lent, de parcă aş fi fost cu adevărat la fel de proastă ca un porc. 

- Poţi să mori în seara asta sau să-ţi oferi viaţa tărâmului Prythian, trăind 
pentru totdeauna acolo, uitând de tărâmul oamenilor. 

- Fă-o, Feyre, şopti tata, din spatele meu. Du-te. 

Fără să mă uit la el, l-am întrebat: 

- Unde să trăiesc? Fiecare centimetru din Prythian este mortal pentru noi. 
Mai bine aş muri în seara asta decât să trăiesc în teroare dincolo de zid, 
până când, fără îndoială, îmi voi găsi sfârşitul într-un mod mult mai 
îngrozitor. 

- Am terenuri, spuse şoptit spiriduşul, aproape fără tragere de inimă. Îţi 
voi permite să locuiesti acolo. 

- De ce te-ai deranja? 

Poate că era o întrebare prostească, dar... 

- Mi-ai omorât prietenul, mârâi bestia. L-ai ucis, l-ai jupuit, l-ai vândut la 
piaţă, iar apoi ai spus că a meritat-o şi, cu toate acestea, ai curajul să-mi pui 
la îndoială generozitatea? Ce lucru tipic omenesc, păru să adauge în şoaptă. 

- Nu trebuia să-mi oferi alternativa. 

M-am apropiat atât de mult, încât i-am simţit respiraţia fierbinte pe faţă. 
Într-adevăr, spiriduşii nu puteau minţi, dar puteau să omită informaţii. 

Bestia mârâi din nou. 

- Ce greşeală din partea mea să uit că oamenii ne desconsideră atât de 
mult! Voi, oamenii, nu mai intelegeti mila? întrebă el, cu colții la doar 
câţiva centimetri de gâtul meu. Dă-mi voie să-ţi explic, fetito, fie vii să 
locuieşti în casa mea din Prythian, oferindu-ti astfel viata pentru cea a 
lupului, fie ieşi chiar acum şi te voi face bucățele. Este alegerea ta. 

Am auzit mersul şchiopătând al tatălui meu înainte de a mă apuca de 
umăr. 

- Vă rog, domnule, Feyre este cea mai mică fată a mea. Vă implor sa o 
crutati. Ea este tot... este tot... 

Răcnetul bestiei îl împiedică să mai vorbească. Auzind însă acele câteva 
cuvinte pe care reuşise să le spună, efortul pe care îl făcuse... Era ca o sabie 
îndreptată spre stomacul meu. 


- Vă rog... zise tatăl meu, tremurând şi ploconindu-se. 

- Linişte, izbucni creatura. 

Iar eu m-am înfuriat atât de mult, încât cu greu m-am abținut să nu-i înfig 
pumnalul în ochi. Ştiam că, până să apuc să ridic mâna, avea să-şi 
încleşteze colții în jurul gâtului meu. 

- Pot să-ţi dau aur... spuse tatăl meu, iar mânia mea se stinse. 

Cerşitul era singura modalitate prin care putea face rost de bani. Chiar şi 
atunci, era norocos să primească doar câteva monede din cupru. Văzuserăm 
cât de lipsiţi de compasiune erau oamenii înstăriți din satul nostru. De ani 
de zile ştiam că monstrii din tărâmul muritorilor erau la fel de răi precum 
cei de dincolo de zid. 

Bestia rânji. 

- Cât valorează viaţa fiicei tale? Crezi că echivalează cu o sumă? Nesta 
încă o tinea pe Elain în spatele ei. Elain era atât de palidă, încât chipul i se 
asorta cu zăpada care intra pe uşa deschisă. Nesta urmărea însă, încruntată, 
fiecare mişcare a bestiei. Nu se deranja să se uite la tata — de parcă i-ar fi 
ştiut deja răspunsul. 

Pentru că tata nu răspunse, am îndrăznit să mai fac un pas spre bestie, 
atrăgându-i atenţia. Trebuia să îl scot afară — să-l îndepărtez de familia mea. 
După modul în care îmi deviase cuțitul, singura speranţă de scăpare era să-l 
iau, cumva, prin surprindere. Având un auz foarte fin, mă îndoiam că urma 
să am o şansă curând, cel putin nu până când credea că sunt supusă. Dacă aş 
fi încercat să-l atac sau să fug, mi-ar fi distrus familia din pură plăcere. 
Apoi, m-ar fi găsit din nou. Singura soluţie era să plec. Mai târziu, aş fi 
putut găsi ocazia de a-i tăia gâtul bestiei. Sau, cel puţin, să-l rănesc destul 
de tare, încât să am timp să fug. 

Câtă vreme spiriduşii nu mă găseau, nu mă puteau obliga să respect 
Tratatul. Chiar dacă asta m-ar fi transformat într-o blestemată de călcătoare 
de jurăminte. Dar să fi mers cu el însemna să încalc cea mai importantă 
promisiune pe care o făcusem vreodată. Cu siguranţă ar fi eclipsat un vechi 
tratat pe care nici măcar nu-l semnasem. 

Am ţinut mai relaxat mânerul pumnalului şi m-am uitat fix în acei ochi 
verzi, făcând o pauză lungă înainte de a spune: 

- Când plecăm? 

Trăsăturile de lup erau în continuare fioroase, rele. Orice speranţă de mă 
lupta pe care o mai aveam dispăru când se deplasă spre uşă — nu din cauza 
freamătului lăsat în urmă. Scoase săgeata din frasin, o mirosi şi rânji 


privind-o. Cu două mişcări, o rupse în două şi o aruncă în focul care ardea 
în spatele surorilor mele înainte de a se întoarce din nou către mine. Mi-am 
înţeles condamnarea când rosti: 

- Acum. 

Acum. Chiar şi Elain îşi înălţă capul, uitându-se îngrozită la mine. Dar eu 
nu am putut să mă uit nici la ea, nici la Nesta — nu când erau încă ghemuite 
acolo, în tăcere. M-am întors spre tatăl meu. Ochii îi sclipiră, aşadar m-am 
uitat la cele câteva dulapuri pe care le aveam — narcise prea galbene şi 
decolorate, care se arcuiau peste mânere. Acum. 

Bestia se plimba în pragul uşii. Nu voiam să mă gândesc la locul în care 
urma să mergem sau ce avea să îmi facă. Ar fi fost o prostie să fug înainte 
de momentul potrivit. 

- Căprioara ar trebui să vă ajungă două săptămâni, i-am spus tatălui meu, 
adunându-mi hainele pentru a face faţă frigului. Incepeti cu carnea 
proaspătă, apoi mâncaţi pastrama — ştii cum să o prepari. 

- Feyre... spuse tatăl meu, dar am continuat, potrivindu-mi pelerina: Banii 
de pe blănuri i-am lăsat pe bufetul din bucătărie. Dacă eşti chibzuit, iti vor 
ajunge o vreme. 

În cele din urmă, m-am uitat iar la tatăl meu şi mi-am permis să-i 
memorez trăsăturile feţei. Ochii mă înţepară, dar am alungat umezeala 
clipind şi punându-mi mănuşile uzate. 

- Când vine primăvara, vânează în dumbrava de la sud de cotul râului 
Silverspring — acolo îşi fac iepurii vizuine. Roagă-l pe Isaac Hale să-ţi arate 
cum să faci capcane. L-am învăţat anul trecut. 

Tatăl meu dădu din cap, acoperindu-si gura cu mâna. Bestia mă avertiza 
mârâind şi se strecură afară, în noapte. Am reuşit să îl urmez, dar m-am 
oprit pentru a-mi privi surorile, ghemuite încă lângă foc , de parcă nu ar fi 
îndrăznit să se mişte înainte de plecarea mea. 

Elain îmi pronunţă numele, dar rămase ghemuită, cu fruntea plecată. 
Aşadar, m-am întors spre Nesta, a cărei faţă rece şi severă semăna foarte 
mult cu a mamei. 

- Orice ai face, am spus eu şoptit, nu te căsători cu Thomas Mandray. 
Tatăl lui îşi bate soţia şi niciunul dintre fiii săi nu face nimic să îl oprească. 

Nesta mări ochii, dar eu am adăugat: 

- Vânătăile sunt mai greu de ascuns decât sărăcia. 

Nesta intepeni şi nu spuse nimic — ambele mele surori tăcură în timp ce 
m-am întors către uşa deschisă. O mână mă cuprinse însă de braţ, trăgându- 


mă pentru a mă opri. 

Întorcându-mă spre el, tatăl meu deschise şi închise gura. Afară, bestia, 
simțind că fusesem reţinută, mardi. 

- Feyre, spuse tatăl meu. 

Degetele îi tremurară când îmi cuprinse mâinile, dar ochii îi deveniră mai 
clari şi mai îndrăzneţ, aşa cum nu îi mai văzusem de mult. 

- Întotdeauna ai fost prea bună pentru locurile astea, Feyre. Prea bună 
pentru noi, prea bună pentru toţi. 

Mă strânse de mâini. 

- Dacă vei scăpa vreodată, dacă îi vei convinge vreodată că ţi-ai plătit 
datoria, să nu te întorci. 

Nu mă aşteptasem la un rămas-bun sfâşietor, dar nici asta nu-mi 
imaginasem. 

- Să nu te mai întorci niciodată, spuse tatăl meu, eliberându-mi mâinile 
pentru a mă scutura de umeri. Feyre. 

Îmi rosti numele poticnindu-se, înghițind cu greutate. 

- Du-te într-un loc nou şi fă-ţi o reputaţie. 

Dincolo, bestia era doar o umbră care mă îndemna spre un destin pe care 
îl adusesem fără voie asupra mea şi a familiei mele. O viaţă pentru o viaţă — 
dar dacă viaţa oferită ca plată însemna şi pierderea celorlalte trei? Gândul 
era suficient să mă întărească, să-mi dea speranţă. 

Nu-i spusesem niciodată de promisiunea pe care i-o făcusem mamei, iar 
acum nu avea sens să îi explic. Aşadar, m-am eliberat din strânsoarea lui şi 
am plecat. 

Am lăsat sunetul zăpezii care îmi scartdia sub tălpi să alunge cuvintele 
tatălui meu, urmând bestia spre pădurea învăluită de întunericul nopţii. 


CAPITOLUL 5 


Fiecare pas spre pădure era prea rapid, prea uşor, conducându-mă prea 
curând spre chinul şi suferinţa care mă aşteptau. Nu am îndrăznit să privesc 
înapoi spre casă. 

Am intrat în pădure. Întunericul ne chema spre depărtări. 

O iapă albă, cu părul ca zăpada proaspătă în lumina lunii, aştepta 
răbdătoare — liberă — lângă un copac. Îşi coborî capul — parcă în semn de 
respect — în vreme ce bestia se îndreptă greoaie spre ea. 

Cu laba sa enormă, îmi făcu semn să încalec. Totuşi, calul rămase calm, 
chiar dacă bestia trecuse destul de aproape încât să îl sfârtece cu o singură 
lovitură. Nu mai călărisem de ani de zile şi chiar şi atunci călărisem doar un 
ponei; urcându-mă însă în şa, pe jumătate îngheţată, m-am bucurat de 
căldura calului, care porni la drum. Fără lumină care să mă ghideze, am 
lăsat-o să urmeze bestia. Amândoi erau aproape de aceeaşi mărime. Nu am 
fost surprinsă când ne-am îndreptat spre nord — spre teritoriul spiridusilor — 
deşi stomacul mi se încleştă atât de mult, încât mă duru. 

Să locuiesc împreună cu el. Puteam să-mi trăiesc tot restul vieţii de 
muritoare pe pământurile lui. Poate că era un gest făcut din milă, dar, pe de 
altă parte, nu specificase exact cum anume aveam să trăiesc. Tratatul le 
interzicea spiriduşilor să ne ia în sclavie, dar poate că acest lucru nu se 
aplica oamenilor care omorâseră spiriduşi. 

Probabil că urma să ne îndreptăm spre crăpătura din zid de care se 
folosise ca să ajungă aici, să mă fure. Şi, odată trecuţi prin zidul invizibil, 
de îndată ce ne aflam în Prythian, familia mea nu avea să mă mai găsească 
vreodată. Urma să fiu un mielusel în regatul lupilor. Lupilor... lupului. 

Omorâsem un spiriduş. Asta făcusem. 

Gâtul mi se uscă. Omorâsem un spiriduş, care arăta şi se comporta ca un 
lup. Nu am reuşit să mă simt prost din cauza aceasta. Nu când îmi lăsasem 
în urmă familia, care, cu siguranţă, avea să moară de foame; nu când asta 
însemna dispariţia unei creaturi rele şi îngrozitoare de pe faţa pământului. 
Bestia îmi arsese săgeata din frasin — aşadar, trebuia să mă bazez pe noroc 
pentru a mai obţine vreodată o aşchie de lemn şi a avea şansa de a-l ucide. 
Sau de a-l răni. 


Faptul că le cunoşteam slăbiciunea, sensibilitatea lor în faţa frasinului, 
era singurul motiv pentru care le supravietuisem Marilor Spiridusi în timpul 
răzvrătirii din trecut, un secret trădat de unul de-al lor. 

Sângele mi se răci şi mai mult, căutând inutil orice urmă de trunchi 
îngust cu o mulţime de crengi, despre care aflasem că indica existenţa 
frasinilor. Nu mai văzusem niciodată pădurea atât de nemişcată. Orice s-ar 
fi aflat acolo, trebuie că era blând în comparaţie cu bestia de lângă mine, în 
ciuda iepei care era calmă în preajma acesteia. Speram că, odată intraţi pe 
tărâmul lui, avea să-i ţină la distanţă pe ceilalţi spiriduşi. 

Prythian. Cuvântul, prevestitorul morţii, răsuna iar şi iar prin mine. 

Pământuri — el spusese că avea pământuri, dar ce fel de locuinţă? Calul 
meu era frumos, iar şaua era din piele scumpă, ceea ce însemna că, într-un 
fel, păstra o legătură cu viaţa civilizată. Nu auzisem niciodată detalii despre 
vieţile Marilor Spiridusi şi ale zânelor — nu aflasem mai nimic, în afară de 
abilităţile şi de dorinţele lor mortale. Am strâns frâiele, pentru a-mi opri 
mâinile din tremurat. 

Prea puţini oameni îşi puteau povesti experienţele personale din Prythian. 
Muritorii care treceau dincolo de zid — fie de bunăvoie, ca tribut din partea 
Copiilor celor Binecuvantati, fie furati — nu se mai întorceau niciodată. Am 
aflat majoritatea legendelor de la săteni, deşi, ocazional, tatăl meu îmi 
spunea o poveste mai blândă — sau două — în serile in care încerca să-şi 
amintească de existenţa noastră. 

De când ne ştiam, Marii Spiriduşi guvernau părţile nordice ale lumii 
noastre — de la imensa insulă aflată dincolo de marea îngustă care ne separa 
de continentul uriaş, dincolo de fiordurile nu foarte adânci, pustiurile 
îngheţate şi deşerturile măcinate de nisip, şi tocmai până la marele ocean 
din partea cealaltă. Unele teritorii ale zânelor erau imperii; unele erau 
controlate de regi şi regine. Apoi, mai existau locuri ca Prythian, care era 
împărţit şi condus de şapte Mari Lorzi — nişte fiinţe cu o putere atât de 
mare, încât legenda pretindea că, într-o clipă, puteau să dărâme clădiri, să 
despartă armate sau să te măcelărească. Nu mă îndoiam de asta. 

Nimeni nu-mi spusese vreodată de ce oamenii alegeau să rămână pe 
tărâmurile noastre, în condiţiile în care ni se dăduse un teritoriu foarte mic, 
în preajma ținutului Prythian. Nişte proşti — cei câţiva oameni rămaşi aici 
după Război trebuie să fi avut gânduri sinucigaşe, dacă alegeau să trăiască 
atât de aproape de Prythian. În ciuda Tratatului vechi de secole dintre 
tărâmurile muritorilor şi cele ale spiriduşilor, în zidul de apărare care le 


separa existau crăpături, găuri suficient de mari pentru ca acele creaturi 
mortale să se strecoare pe teritoriul nostru şi să se amuze chinuindu-ne. 

Asta era partea Prythianului pe care Copiii celor Binecuvantati nu 
binevoiau să o recunoască niciodată. Poate că o parte a Prythianului pe care 
urma să o văd curând. Stomacul mi se întoarse pe dos. „Să trăiesc împreună 
cu el“, mi-am amintit iar şi iar. „Să trăiesc”, nu să mor. 

Cu toate că se presupune că puteam trăi şi într-o temniţă. Probabil că 
avea să mă închidă şi să uite că existam, să uite să mă hrănească, să uite că 
oamenilor le trebuiau lucruri precum mâncarea, apa şi căldura. 

Mergând în faţa mea, coarnele bestiei se răsuciră spre cerul nopţii şi 
fuioare de respiraţie fierbinte îi ieşiră, ondulându-se, pe nări. Trebuia să 
facem un popas la un moment dat — graniţa cu Prythian era la o distanţă de 
câteva zile. Imediat ce ne-am oprit, am rămas trează toată noaptea şi nu l- 
am scăpat din priviri. Chiar dacă îmi arsese săgeata din frasin, îmi 
ascunsesem în pelerină cuțitul rămas. Poate că seara aceasta avea să-mi 
ofere şansa de a-l folosi. 

Lăsându-mă cuprinsă de groază, mânie şi disperare, nu m-am gândit însă 
doar la soarta mea. Continuându-ne călătoria, în singurele sunete scoase de 
zăpada care scartaia sub labe şi copite, am alternat între ingamfare 
prostească la gândul că familia moare de foame, dându-mi astfel seama cât 
de importantă eram, şi agonia orbitoare cauzată de gândul că tata avea să 
cerşească pe străzi, împiedicându-se de piciorul rănit, mergând de la un om 
la altul. Şi, ori de câte ori priveam bestia, îl vedeam pe tata schiopatand prin 
oraş, cerşind o monedă ca să le ţină în viaţă pe surorile mele. Mai rău, m- 
am gândit la ce ar fi fost Nesta în stare să facă pentru a o ţine în viaţă pe 
Elain. Moartea tatălui meu nu ar fi deranjat-o, dar ar fi putut să mintă, să 
fure şi să vândă orice de dragul lui Elain... şi al ei. 

Am observat modul în care se mişca, încercând să găsesc o urmă — orice 
— de slăbiciune. Nu am putut găsi niciuna. 

- Ce fel de spiriduş eşti? l-am întrebat, cuvintele fiindu-mi aproape 
inghitite de zăpadă, de copaci şi de cerul plin de stele. 

Bestia nu se deranjă să se întoarcă. Nu se deranjă să-mi vorbească. O 
atitudine corectă. La urma urmelor, îi omorâsem prietenul. 

Am încercat din nou: 

- Ai un nume? 

Sau orice denumire, pentru a-l putea blestema. 

Scoase un sunet care ar fi putut fi un râs amar. 


- Chiar contează pentru tine, omule? 

Nu am răspuns. Ar fi putut foarte bine să se răzgândească şi să nu îmi 
mai crute viata. 

Dar poate că aveam să scap înainte de a hotărî să mă omoare, mi-aş fi 
luat familia şi am fi călătorit clandestin pe o corabie şi am fi navigat foarte, 
foarte departe. Poate că aveam să încerc să-l omor, indiferent de inutilitatea 
gestului, indiferent dacă ar fi constituit un alt atac neprovocat, doar pentru 
că eram cea care îmi revendicasem viata, când aceşti spiridusi le pretuiau 
prea putin pe ale noastre. Mercenara supravietuise — poate că aveam să 
supraviețuiesc şi eu. Poate. 

Am vrut să-l întreb din nou cum îl cheamă, dar mârâi iritat. Nu aveam 
şansa să lupt, să ripostez, când, deodată, un miros greu şi metalic îmi intepa 
nasul. Extenuarea mă cuprinse, iar întunericul mă înghiţi complet. 


+ 


M-am trezit zdruncinată pe cal, legată cu sfori invizibile. Soarele era deja 
pe cer. 

Magie — asta fusese mirosul, asta mă tinea călare, cu membrele lipite 
strâns, împiedicându-mă să scot cuțitul. Am recunoscut puterea până în 
măduva oaselor, din memoria şi groaza colectivă a unor muritori. Cât timp 
fusesem inconştientă? Cât timp ma tinuse el inconştientă, ca să nu 
trebuiască să-mi vorbească? Două zile — dura două zile să ajung de acasă 
până la zid şi să intru în graniţa sudică a ținutului Prythian. Chiar dormisem 
fermecată atât de mult timp? 

Scrâşnind din dinţi, aş fi putut să-i cer nişte răspunsuri — aş fi putut striga 
la el, în vreme ce mergea încă nepăsător, tot înainte. Apoi, însă, păsări 
ciripitoare zburară pe lângă mine, iar o briză uşoară îmi atinse faţa. Am 
zărit o poartă metalică, împrejmuită de un gard viu. 

Închisoarea sau salvarea mea — nu puteam să imi dau seama care era 
varianta corectă. 

Poarta se deschise fără portar sau santinelă, iar bestia intră. Indiferent de 
voinţa mea, calul îl urmă. 


CAPITOLUL 6 


Proprietatea se întindea peste un teren acoperit de verdeață. Nu mai 
văzusem niciodată ceva asemănător — nici măcar fosta noastră moşie nu se 
putea compara cu aşa ceva. Era acoperit cu trandafiri şi iederă, cu terase, 
balcoane şi scări care porneau din laturile de alabastru. Curtea era mărginită 
de pădure, dar se întindea atât de mult, încât abia vedeam linia copacilor din 
depărtare. Foarte multă culoare şi lumină, multă mişcare şi textură... Abia 
reuşeam să observ detaliile. Ar fi fost inutil să pictez aşa ceva, nu aş fi 
reuşit să redau totul cu fidelitate. Admiraţia ar fi putut să-mi învingă frica 
dacă locul nu ar fi fost complet gol şi liniştit. Chiar şi grădina prin care am 
trecut, urmând o potecă pietruită spre uşile principale ale casei, părea tăcută 
şi adormită. Deasupra mulţimii de irişi violeti, ghiocei palizi şi narcise 
galbene ca untul se legănau în briza parfumată, iar o duhoare slabă de metal 
îmi gâdilă nările. 

În mod sigur era un loc magic, deoarece aici era primăvară. Ce putere 
ticăloasă posedau ei, de le permitea să-şi facă pământurile atât de diferite de 
ale noastre, să controleze anotimpurile şi vremea, de parcă le-ar fi stăpânit? 
Transpiratia mi se prelinse pe spate, iar rândurile de haine începură să mă 
sufoce. Mi-am rotit încheieturile mâinilor şi mi-am schimbat poziţia în şa. 
Sforile care mă ţineau dispăruseră. 

Spriduşul hoinări înainte, sărind sprinten pe scara mare din marmură care 
ducea spre uşile imense din stejar, cu o mişcare energică şi fluidă. Uşile se 
deschiseră fără zgomot în faţa lui, iar el intră. Fără îndoială că plănuise 
toată această sosire — tindndu-ma inconstienta, ca să nu ştiu unde mă aflau, 
ca să nu ştiu cum să mă întorc acasă sau să văd ce alte teritorii ale 
spiriduşilor s-ar fi putut ascunde între mine şi zid. Mi-am căutat cuțitul, dar 
am dat doar de straturi de haine zdrentuite. 

Gândul că acele gheare îmi trecuseră prin pelerină pentru a-mi găsi 
cuțitul, îmi lăsă gura uscată. Mi-am înăbuşit mânia, groaza şi dezgustul, în 
vreme ce murgul meu se opri, de bunăvoie, în capul scărilor. Mesajul era 
destul de clar. Impozanta casă părea că privea, aşteptând. 

Peste umăr, am privit spre porţile încă deschise. Dacă aş fi vrut fug, ar fi 
trebuit să o fac acum. 


Spre sud — tot ce trebuia să fac era să merg spre sud şi, în cele din urmă, 
aş fi ajuns la zid. Asta dacă nu m-aş fi întâlnit cu altcineva între timp. Am 
tras frâiele, dar iapa a rămas pe loc, chiar dacă mi-am înfipt călcâiele în 
coastele ei. Am fluierat ascuţit. Bine. Pe jos. 

Genunchii îmi cedară când am atins pământul, vederea fiindu-mi 
tulburată de scântei luminoase. Am apucat şaua şi m-am strâmbat din cauza 
durerii şi a foamei care îmi răvăşeau simţurile. Acum, trebuia să plec acum. 
Am vrut să mă mişc, dar lumea încă se învârtea şi scânteia. 

Doar un prost ar fi fugit fără mâncare, fără putere. Nu m-aş fi îndepărtat 
niciun kilometru în felul acesta. Nu aş fi reuşit să merg un kilometru fără să 
mă prindă şi să mă sfâşie în bucăţi, aşa cum îmi promisese. 

Tremurând, am respirat adânc. Mâncare — trebuia să obţin mâncare apoi, 
să fug cu următoarea ocazie. Părea un plan destul de bun. 

Când mi-am recăpătat echilibrul, am lăsat calul la baza scărilor, urcând 
câte o treaptă. Tinandu-mi respiraţia, am trecut prin uşile deschise spre 
umbrele din casă. 

Interiorul era şi mai opulent. Marmura cadrilată alb-negru strălucea la 
picioarele mele, întinzându-se spre nenumărate uşi şi o scara imensă. Un 
hol lung se întindea în fata, spre uşile imense din sticlă din celălalt capăt al 
casei, prin care am zărit o a doua grădină, mai mare decât cea din faţă. Nici 
urmă de o temniţă — nici tipete sau rugaminti care sa se înalte din camerele 
ascunse dedesubt. Nu, doar un mârâit grav, sosit dintr-o cameră din 
apropiere, atât de grav, încât vazele de pe mesele dispersate pe hol, care 
erau pline cu buchete mari de hortensii, zăngăniră. Ca şi când ar fi răspuns, 
uşile lustruite din lemn din stânga mea se deschiseră. Un ordin de 
îndeplinit. 

Cu degetele tremurând, m-am frecat la ochi. Ştiam că Marii Spiriduşi îşi 
construiseră cândva palate şi temple în jurul lumii — clădiri distruse, din 
ciudă, de strămoşii mei muritori, după război — dar nu mă gândisem 
niciodată la felul în care puteau trăi astăzi, la eleganta şi bogăţiile pe care le 
puteau avea. Nu mă gândisem niciodată că spiriduşii, aceşti monştri 
sălbatici, ar putea poseda domenii mai mari decât orice aşezare a 
muritorilor. Poate că zvonurile despre Prythian, cum că ar fi fost un loc 
groaznic şi nemilos, erau greşite. 

Intrând în încăpere, m-am încordat. 

O masă lungă — mai lungă decât orice altă masă pe care o avusesem 
vreodată în conacul nostru — ocupa cea mai mare parte a spaţiului. Era plină 


cu mâncare şi vin — cu atât de multe feluri de mâncare, unele dintre ele 
aburind, încât îmi lăsă gura apă. Măcar erau obişnuite, nu delicatese de-ale 
spiriduşilor: pui, pâine, mazăre, peşte, sparanghel, miel... ar fi putut alcătui 
un festin la orice conac al muritorilor. O altă surpriză — dacă nu era complet 
inutilă. Bestia făcu un semn spre scaunul uriaş din capul mesei. 

Am zăbovit în pragul uşii, uitându-mă la toată mâncarea aceea fierbinte 
şi minunată — pe care nu puteam să o mănânc. Aceasta era prima regula 
învățată încă de când eram copii — de obicei, prin cântece şi poezii: dacă 
ghinionul te obliga să-i tii companie unui spiridus nu trebuia sa bei sau să 
mănânci ceea ce îţi oferea. Niciodată. Doar dacă voiai să sfârşeşti fiindu-le 
sclav, cu mintea şi cu trupul — doar dacă voiai să sfârşeşti dus înapoi în 
Prythian. Ei bine, a doua parte se întâmplase deja, dar poate că aveam o 
şansă să o evit pe prima. Bestia se trânti pe scaun, iar lemnul scârţâi şi, într- 
o sclipire de lumină albă, se transformă într-un bărbat cu părul blond. 

Mi-am înăbuşit un strigăt şi m-am împins spre peretele cu lambriuri de 
lângă uşă, pipăind ornamentele de pe tocul uşii, încercând să apreciez 
distanţa dintre mine şi ieşire. Această bestie nu era nici om nici un spiriduş 
inferior. Era unul dintre Marii Spiriduşi, unul din clasa conducătoare 
nobiliară: frumos, mortal şi nemilos. 

Era tânăr — sau partea feţei pe care o vedeam părea tânără. Nasul, obrajii 
şi sprâncenele erau acoperite de o splendidă mască aurie, încrustată cu 
smaralde în formă de fuioare de frunze. Vreo modă absurdă a Marilor 
Spiriduşi, fără îndoială. I se zăreau doar ochii — aceiaşi pe care îi avea şi ca 
bestie —, un maxilar puternic şi gura, o linie subţire. 

- Ar trebui să mănânci, spuse el. 

Spre deosebire de eleganța mastii lui, tunica de culoare verde-inchis pe 
care o purta era mai degrabă obişnuită, scoasă în evidenţă de o de 
cingătoarea din piele aflată de-a curmezişul pieptului său larg. Era mai mult 
pentru luptă, nu un element de stil, chiar dacă nu purta arme la vedere. Nu 
era doar unul dintre Marii Spiridusi, ci şi... un războinic. 

Nu am vrut să mă gândesc la motivul pentru care purta ţinuta de 
războinic şi am încercat să nu mă uit prea insistent la cureaua din piele care 
strălucea în lumina soarelui ce pătrundea prin ferestrele din spatele lui. Nu 
mai văzusem un cer atât de senin de luni de zile. Îşi umplu un pahar cu vin 
dintr-o splendidă carafa din cristal şi bău pe nerăsuflate. De parcă ar fi avut 
nevoie. 


M-am îndreptat încet spre uşă, inima bătându-mi atât de repede, încât am 
crezut că urma să vomit. Răceala balamalelor metalice îmi înţepă degetele. 
Dacă mă mişcam repede, puteam să ies din casă şi să alerg spre poartă în 
câteva secunde. Fără îndoială, el era mai rapid, dar dacă i-aş fi aruncat în 
cale câteva dintre frumoasele piese de mobiler de pe hol, aş fi putut să-l 
încetinesc. lar urechile lui de Spiriduş, cu vârfurile delicate şi ascuţite, mi- 
ar fi detectat şi cea mai mică mişcare. 

- Cine eşti? am reuşit să-l întreb. 

Părul lui auriu-deschis era foarte asemănător cu blana bestiei. Mai mult 
ca sigur, încă îşi ascundea ghearele imense pe sub piele. 

- Ia loc, spuse el ursuz, făcând un semn larg cu mâna spre masă. 
Mănâncă. 

lar şi iar, am repetat versurile în minte. Nu merita — cu siguranţă nu 
merita să-mi potolesc foamea cu riscul de a-i fi sclavă, cu trup şi suflet. 

El mârâi pe un ton grav: 

- Preferi să leşini? 

- Nu este bună pentru oameni, am reuşit să spun, ofensându-l. 

El pufni în râs — într-un râs mai sălbatic decât orice altceva. 

- Mâncarea este bună pentru tine, omule. 

Mă fixă cu acei ochi ciudati şi verzi, de parcă ar fi putut să-mi detecteze 
orice mişcare a muşchilor. 

- Pleacă, dacă vrei, adăugă el rânjind. Nu sunt temnicerul tău. Porţile sunt 
deschise — poţi să locuieşti oriunde în Prythian. 

Şi, cu siguranţă, aş fi putut fi mâncată sau chinuită de vreun spiriduş 
nenorocit. În ciuda faptului că fiecare centimetru din acest loc era civilizat, 
curat şi frumos, trebuia să plec, să mă întorc la familia mea. Promisiunea 
făcută mamei mele, atât de rece şi orgolioasă, era tot ce aveam. Nu m-am 
apropiat de mâncare. 

- Bine, spuse el mârâind şi începu să se servească. 

Nu trebui să înfrunt consecinţele unui alt refuz, pentru că cineva trecu pe 
lângă mine, îndreptându-se direct spre capul mesei. 

- Ei bine? întrebă străinul — un alt Mare Spiriduş, cu părul roşu şi 
îmbrăcat elegant, cu o tunică de un argintiu-deschis; şi el purta o mască. 

Schiţă o plecăciune bărbatului aşezat, apoi îşi încrucişă braţele. Cumva, 
nu mă zărise. Eram încă lipită de perete. 

- Ei bine, ce? 


Cel care mă capturase făcu un semn din cap, mişcarea fiind mai mult 
animalică, şi nu umană. 

- Atunci, Andras este mort? 

Temnicerul, salvatorul meu, orice ar fi fost, încuviinţă, dând din cap. 

- Îmi pare rău, îi spuse el în şoaptă. 

- Cum? întrebă străinul, iar încheieturile degetelor i se albiră când îşi 
strânse pumnii uriaşi. 

- Cu o săgeată din frasin, spuse celălalt. 

Interlocutorul lui, cu părul roşu, sâsâi. 

- Cerințele Tratatului m-au condus spre muritori. l-am acordat un 
refugiu. 

- O fată... o muritoare chiar l-a ucis pe Andras. 

Nu era o întrebare, pe cât un şir de cuvinte înveninate. Aruncă o privire 
spre capătul mesei, unde se afla scaunul meu gol. 

- “Tratatul a găsit-o răspunzătoare pe fată. 

Cel cu masca aurie râse grav şi amar şi arătă spre mine. 

- Magia Tratatului m-a condus chiar până în pragul uşii ei. Străinul se 
roti grațios. Masca de culoarea bronzului, modelată după trăsăturile unei 
vulpi, îi ascundea tot, în afară de jumătatea de jos a feţei — împreună cu 
mare parte din ceea ce părea a fi o cicatrice aspră şi urâtă, care pornea de la 
sprânceană şi se continua până la maxilar. Nu îi ascundea ochiul lipsă — sau 
sfera sculptată şi aurie care îl înlocuise şi care se mişca de parcă l-ar fi putut 
folosi. Ochiul acela mă privi fix. 

Chiar şi din partea cealaltă a camerei, vedeam cum ochiul roşiatic rămas i 
se mărea. Mirosi o dată, cu buzele puţin ridicate, dezvăluindu-şi dinţii albi 
şi drepţi, apoi se întoarse spre celălalt spiridus. 

- Glumesti, şopti el. Chestia aia slabanoaga l-a doborât pe Andras cu o 
singură săgeată din frasin? 

Ticălos — un ticălos absolut. Ce păcat că nu aveam acum săgeata, ca să îl 
rănesc şi pe el! 

- A recunoscut fapta, spuse cel cu părul auriu, plimbându-şi un deget pe 
buza pocalului. 

O gheară lungă şi mortală ieşi în afară, zgâriind metalul. M-am străduit 
să respir normal. Mai ales când el adăugă: 

- Nu a încercat să nege. 

Spiriduşul cu mască de vulpe se lăsă pe marginea mesei, iar lumina îi 
scoase în evidenţă părul lung şi roşu ca focul. Puteam să înţeleg de ce purta 


masca, din cauza acelei cicatrice cumplite şi a ochiului lipsă, dar celălalt 
Mare Spiriduş părea în regulă. Poate că o purta din solidaritate. Poate că 
asta explica moda absurdă. 

- Ei bine, se agită cel cu părul roşu, acum ne-am procopsit cu aia, 
mulţumită milei tale inutile, şi ai distrus... 

Am făcut un pas în faţă, doar un pas. Nu ştiam sigur ce urma să spun, dar, 
deoarece se vorbea astfel despre mine... Mi-am ţinut gura închisă, dar pasul 
înainte fu suficient. 

- Te-ai bucurat când mi-ai omorât prietenul, omule? întrebă cel cu părul 
roşu. Ai ezitat sau ura din inima ta te-a dominat prea mult ca să te mai 
gândeşti să-l cruti? Probabil că, pentru o muritoare atât de neînsemnată ca 
tine, experienţa de a-l dobori a fost foarte satisfăcătoare. 

Cel cu părul auriu nu spuse nimic, dar îşi încleştă maxilarul. Câtă vreme 
mă studiau, mi-am dus mâna spre cuțitul care nu era acolo. 

- În orice caz, continuă cel cu masca de vulpe, întorcându-se din nou spre 
interlocutorul lui, zâmbind dispretuitor. 

Probabil că ar fi râs dacă aş fi scos o armă, pentru a-l ataca. 

- Poate că există o cale de a... 

- Lucien, spuse calm cel care mă capturase, numele răsunând ca un 
mârâit. Poartă-te frumos. 

Lucien intepeni, dar sări şi se înclină în fata mea. 

- Scuzele mele, domnişoară. 

O altă glumă pe seama mea. 

- Sunt Lucien. Curtean şi emisar. 

Gesticulă spre mine. 

- Ochii tăi sunt ca stelele, iar părul tău, ca aurul lustruit. 

Se încruntă, aşteptând să-mi spun numele. Dar să-i fi spus ceva despre 
mine, despre familia mea şi despre locul din care veneam... 

- Numele ei este Feyre, spuse cel care se afla la conducere — bestia. 

Probabil că aflase cum mă chema de acasă. Mă privi din nou cu acei ochi 
uimitori şi apoi se uită spre uşă. 

Alis te va conduce spre camera ta. Poţi să faci o baie şi să-ţi schimbi 
hainele. 

Nu ştiam dacă era sau nu o insultă. Am simţit o mână fermă pe cot şi am 
tresărit. O femeie plinuta, cu păr castaniu, şi care purta o mască infatisand o 
pasăre, mă trase de braţ şi îşi înclină capul spre uşa deschisă din spatele 


nostru. Sortul ei alb peste rochia maro, tesuta în casă, era curat — o 
servitoare. Asta însemna că masca era ceva la modă. 

Dacă le păsa atât de mult de hainele lor şi chiar şi de ale servitorilor, 
poate că erau destul de superficiali şi de vanitoşi încât să-i păcălesc, în 
ciuda straielor militare ale săpânului lor. Totuşi, erau Mari Spiriduşi. 
Trebuia să fiu inteligentă şi tăcută şi să aştept momentul potrivit evadării. 
Aşadar, am lăsat-o pe Alis să mă conducă. 

Cameră... nu celulă. O mică uşurare. 

Când am plecat, Lucien mârâi: 

-  Aceea este mâna despre care zeii credeau că e o ameninţare? Ea l-a 
doborât pe Andras? Nu ar fi trebuit să-l trimitem acolo — niciunul dintre ei 
nu ar fi trebuit să fie acolo. A fost o misiune prostească. 

Mârâitul lui era mai mult amar decât amenintator. Putea şi el să se 
transforme? 

- Poate ca ar trebui să luăm măsuri — poate că este timpul să punem 
punct. Aruncă fata undeva, omoar-o, nu-mi pasă — aici nu este decât o 
povară. Mai curând ti-ar infige un cuţit în spate decât să ne vorbească — mie 
sau oricăruia dintre noi. 

- Nu, spuse celălalt. Nu vom acţiona până când nu vom şti sigur că nu 
mai există altă cale. În ceea ce o priveşte pe fată, rămâne. Nevătămată. Am 
încheiat discuţia. Viaţa ei în acea cocioabă a fost destul de grea. 

Obrajii mi se încălziră şi am evitat să o privesc pe Alis, cu toate că 
simţeam că se uita la mine. O cocioabă — presupun că asta era casa noastră, 
în comparaţie cu locul acesta. 

- Atunci, ţi-ai terminat treaba, fiule. Sunt sigur că îl va înlocui cu succes 
pe Andras — poate că se va antrena alături de ceilalţi, la graniţă. 

Un mârâit iritat răsună în aer. 

Holurile strălucitoare şi fără pata mă înghiţiră înainte să aud mai multe. 


+ 


Alis mă conduse pe holuri din aur şi argint, până când am ajuns într-un 
dormitor generos de la etajul al doilea. Recunosc, nu m-am luptat prea mult 
când Alis şi alţi doi servitori, mascaţi şi ei, mă îmbăiară, mă tunseră, şi apoi 
mă pensară până când m-am simţit ca un pui pregătit pentru cină. După 
părerea mea, puteau, la fel de bine, să mă mănânce la următoarea masă. 


Doar promisiunea Marelui Spiriduş — de a-mi trăi viaţa în Prythian, şi nu 
de a muri — mă împiedică să mi se facă rău la gândul acesta. În vreme ce 
spiriduşii arătau ca nişte oameni, cu excepţia urechilor, nu am aflat 
niciodată cum fi se adresau Marii Spiriduşi servitorilor. Dar nu am îndrăznit 
să-i întreb sau să le vorbesc, nu când mă atingeau, nu când erau atât de 
aproape de mine încât trebuia să mă controlez pentru a nu tremura. 

Totuşi, am aruncat o privire spre rochia din catifea de culoarea 
turcoazului, pe care Alis o întinsese pe pat, înfaşurându-mă strâns în halatul 
meu alb, aşezându-mă pe un scaun şi cerând să mi se înapoieze vechile 
haine. Alis a refuzat, iar când am insistat încercând din răsputeri să par 
patetică, tristă şi săracă, ea ieşi din cameră. Nu mai purtasem o rochie de 
mulţi ani. Nu aveam de gând să încep acum, nu când evadarea era 
prioritatea mea principală. Într-o rochie nu aş fi putut să mă mişc în voie. 

Înfăsurată în halat, am stat câteva minute, cântecele micilor păsări din 
grădina de dincolo de fereastră fiind singurele sunete care se auzeau. Nu 
tipete, nici zăngănit de arme, nicio aluzie care să indice un măcel sau o 
tortură. 

Dormitorul era mai mare decât întreaga noastră casă, iar ornamentele 
erau, de asemenea, aurii. Le-aş fi considerat de prost gust dacă nu s-ar fi 
asortat cu mobila de culoarea fildeşului şi cu covoarele. Patul imens era de 
o culoare asemănătoare, iar perdelele care atârnau de la impozantul cap al 
patului fluturau în adierea slabă a brizei care intra pe fereastra deschisă. 
Rochia mea era din cea mai fină mătase, cu margini din dantelă — destul de 
simplă şi de rafinată încât i-am mângâiat gulerul. 

Cele câteva poveşti pe care le auzisem erau pline de minciuni — erau 
neclare, din cauza celor cinci sute de ani de separație. Da, eram încă o 
pradă, încă născută slabă şi inutilă în comparaţie cu ei, dar acest loc era... 
liniştit. Calm. Doar dacă nu era şi asta o iluzie, iar portita de scăpare din 
Tratat era o minciună — o farsă care să mă liniştească înainte ca ei să mă 
distrugă. Marilor Spiriduşi le plăcea să se amuze cu mâncarea. 

Uşa scartai, iar Alis se întoarse cu un teanc de haine în braţe. Ridică o 
cămaşă udă şi cenuşie. 

- Vrei să porţi asta? M-am uitat la găurile din părţile laterale şi din 
mâneci. S-a destrămat în clipa în care spălătoresele au pus-o în apă. 

Îmi arătă nişte zdrente maro. 

- Acestea sunt rămăşiţele pantalonilor tăi. 


Am reprimat înjurătura pe care voiam să o rostesc. Poate că era o 
servitoare, dar putea să mă omoare foarte uşor. 

- Acum vei purta rochia? întrebă ea. 

Ştiam că ar fi trebuit să mă ridic, să mă conformez, dar am rămas în 
continuare pe scaun. Pentru o clipă, Alis mă privi descumpănită înainte de a 
pleca iar. 

Se întoarse cu o tunică şi cu o pereche de pantaloni care mi se potriveau, 
ambele foarte colorate. Putin excentrice, dar nu m-am plâns nici când am 
îmbrăcat cămaşa albă din mătase, nici când mi-am încheiat tunica de un 
albastru-închis şi mi-am trecut mâna peste broderia aspră şi aurie de pe 
revere. Probabil că tunica valora o avere — şi am ignorat acea parte inutilă a 
minţii mele care admira lucrurile frumoase, ciudate şi colorate. 

Eram prea tânără ca să-mi amintesc prea multe despre declinul tatălui 
meu. Mă tolerase îndeajuns încât să-mi permită să zăbovesc în birourile 
sale, şi, uneori, chiar îmi explicase valoarea diverselor bunuri, detalii uitate 
de multă vreme. Timpul petrecut în birourile lui — pline de mirosuri de 
mirodenii exotice si de muzica în limbi străine — forma majoritatea celor 
câteva amintiri fericite. Nu trebuia să ştiu valoarea tuturor lucrurilor din 
această cameră ca să înţeleg că doar perdelele de culoarea smaraldului — din 
mătase şi catifea aurie — puteau să ne hrănească toată viaţa. 

Un fior mă trecu pe şira spinării. Eram plecată de câteva zile. Carnea de 
căprioară era, probabil, deja pe terminate. 

Alis mă conduse spre un scaun cu spătar jos aflat în faţa şemineului 
înnegrit, iar eu nu am ripostat cand îmi trecu un pieptăn prin păr şi începu 
să mi-l împletească. 

- Eşti aproape numai piele şi os, spuse ea, atingându-mi uşor scalpul cu 
degetele. 

- Asta le face iarna bietilor muritori, am spus eu, străduindu-mă să nu fiu 
sarcastică. 

Ea râse forţat. 

- Dacă eşti inteleapta, îţi vei tine gura închisă şi urechile deschise. Asta te 
va ajuta mai mult aici decât o gură slobodă. Si să fii atentă — aici, până şi 
simţurile vor încerca să te trădeze. 

Am incercat să mă retrag când am auzit avertismentul. Alis continuă: 

- Unii sunt supăraţi din cauza morţii lui Andras. Dacă mă întrebi pe 
mine, Andras era o santinelă bună, dar ştia ce urma să înfrunte odată trecut 
dincolo de zid — ştia că era foarte posibil să dea de necazuri. Şi ceilalţi 


înţeleg termenii Tratatului — chiar dacă prezenţa ta aici mulţumită milei 
stăpânului nostru, ar putea să nu le fie pe plac. Aşadar, tine-ti capul plecat si 
niciunul dintre ei nu te va deranja. Deşi Lucien ar putea să o facă, dacă vei 
avea curajul să îl provoci. 

Nu îl aveam şi, când am vrut să o mai întreb pe cine ar fi trebuit să evit, 
deschise uşa care dădea spre hol, pentru că terminase deja aranjarea părului. 


CAPITOLUL 7 


Marele Spiriduş cu părul auriu şi Lucien stăteau la masă când Alis mă 
aduse înapoi. Nu mai aveau farfurii în faţa lor, dar încă sorbeau din 
pocalurile aurii. Aur adevărat, nu vopsit sau placat. Aşteptând în mijlocul 
camerei, m-am gândit la tacâmurile noastre desperecheate. Atâta bogăţie... 
atâta bogăţie ameţitoare, pe când noi nu aveam nimic. 

„O bestie îmblânzită pe jumătate”, aşa mă numise Nesta. Dar, în 
comparaţie cu el, cu locul acesta, cu modul elegant în care îşi ţineau 
pocalurile, cu felul în care mă numea om cel cu părul auriu... toţi eram 
bestii pe jumătate îmblânzite pentru Marii Spiriduşi. Chiar dacă ei erau cei 
care puteau să aibă gheare şi blană. 

Am privit mâncarea care mai era pe masă. Eram flămândă — eram atât de 
ametita, încât am crezut că aveam să leşin. 

Masca Marelui Spiriduş cu părul auriu străluci în ultimele raze ale 
soarelui de după-amiază. 

- Înainte să întrebi: mâncarea este încă bună. 

Îmi arătă scaunul din cealaltă parte a mesei. Nici urmă de gheare. Pentru 
că nu m-am mişcat, oftă tăios. 

- Ce vrei, atunci? 

Nu am spus nimic. 

Lucien se mişcă încet de-a lungul mesei. 

- Ti-am spus eu, Tamlin. 

Arunca 0 mica 0 privire spre prietenul lui. 

- In mod sigur, ultimele decenii ti-au stirbit priceperea in ceea priveste 
femeile. 

Tamlin. El mârâi spre Lucien, mişcându-se pe scaun. Am încercat să nu 
mă încordez auzind cealaltă informatie care îi scăpase lui Lucien. Decenii. 

Tamlin nu părea cu mult mai în vârstă ca mine, dar spiriduşii erau 
nemuritori. Putea să aibă sute de ani, dacă nu mii. Gura mi se uscă în vreme 
ce le studiam feţele ciudate şi mascate — stranii, primitive şi poruncitoare. 
Precum cele ale unor zei neclintiti sau curteni sălbatici. 

- Ei bine, spuse Lucien, tintuindu-ma cu ochiul sau roşiatic, acum arăţi 
mult mai bine. O uşurare, presupun, deoarece vei trăi cu noi. Deşi tunica nu 
este la fel de frumoasă ca o rochie. 

Lupi gata să atace — asta erau, la fel ca prietenii lor. 


- Prefer să nu port rochia aceea, am spus eu prea conştientă de dictia 
mea, de fiecare respiraţie. 

- Şi de ce nu? întrebă încet Lucien. 

Tamlin răspunse în locul meu. 

- Deoarece este mai uşor să ne omoare purtând pantaloni. 

Am vrut sa tip la ei să mă lase în pace, dar, în schimb, am spus, calmă: 

- Acum că sunt aici, ce... gânduri ai cu mine? 

Lucien pufni, dar Tamlin mardi iritat: 

- Ia loc. 

Un scaun liber fusese tras la capatul mesei. Toate acele mancaruri 
fierbinţi şi care abureau îmbietor! Probabil că servitorii aduseseră din nou 
mâncare cât timp mă spălasem. O mare risipă. Mi-am strâns pumnii. 

- Nu te vom musca. 

Dinţii albi ai lui Lucien străluciră într-un fel care sugera exact opusul. I- 
am evitat privirea, acel ochi ciudat din metal, insufletit, care mă fixă când 
m-am apropiat de scaun şi m-am aşezat. 

Tamlin se ridică şi ocoli masa — apropiindu-se tot mai mult, cu mişcări 
domoale şi mortale — un prădător puternic. Îmi fu greu să stau nemişcată — 
mai ales când ridică o farfurie, o aduse lângă mine şi o umplu cu sos şi 
carne. 

- Mă pot servi şi singură, am şoptit. 

Aş fi zis orice, orice, doar să-l ţin departe de mine. 

Tamlin se opri atât de aproape, încât o singură mişcare a ghearelor 
ascunse pe sub piele ar fi putut să-mi sfâşie gâtul. De asta nu avea nicio 
armă la cingătoare. De ce să le fi folosit, când el însuşi se născuse pentru a 
fi o armă? 

- Pentru un om, este o onoare să fie servit de un Mare Spiriduş, spuse el 
tăios. 

Am înghiţit cu greu. Continuă să-mi umple farfuria cu diferite mâncăruri, 
oprindu-se doar când aceasta deveni un morman de carne, sos şi pâine, iar 
apoi îmi turnă în pahar un vin alb şi spumos. Am răsuflat uşurată când se 
îndreptă spre scaunul lui, deşi, probabil, putea să mă audă. 

Nu voiam decât să-mi îngrop faţa în farfurie şi apoi să mănânc până dau 
de masă, dar mi-am pus mâinile sub coapse şi i-am privit fix pe cei doi 
spiriduşi. 

Ei se uitară la mine mai atent decât de obicei. Tamlin îşi îndreptă putin 
spatele şi spuse: 


- Arati... mai bine decât înainte. 

Era un compliment? Aş fi putut să jur că Lucien îl încurajase pe Tamlin, 
dând din cap. 

- Şi părul tău este... curat. 

Poate că foamea mă făcea să-mi imaginez aceste încercări jalnice de 
măgulire. Cu toate acestea, m-am lăsat pe spate şi am vorbit calm, pe un ton 
jos, la fel cum i-aş fi vorbit oricărui alt prădător. 

- Eşti un Mare Spiriduş, un spiriduş nobil? 

Lucien tuşi şi se uită la Tamlin. 

- Poţi răspunde la întrebarea asta. 

- Da, răspunse Tamlin, încruntându-se, de parcă şi-ar fi căutat cuvintele. 
Reusi să spună doar: „Suntem”. 

Bine. Un bărbat-spiriduş care nu vorbeşte mult. Îi omorâsem prietenul, 
eram un oaspete nedorit. Nici eu nu aş fi vrut să stau de vorb[ cu mine, daca 
aş fi fost în locul lui. 

- Acum că sunt aici, ce vrei să faci cu mine? 

Tamlin continuă să mă privească. 

- Nimic. Fă ce vrei. 

- Deci, nu voi fi sclava ta? am îndrăznit să întreb. 

Lucien se înecă din cauza vinului, dar Tamlin nu zâmbi. 

- Eu nu tin sclavi. 

Am trecut cu vederea uşurarea pe care am simtit-o auzind acest lucru. 

- Şi ce ar trebui să fac aici cu viata mea? am insistat eu. Vrei... vrei să- 
mi câştig existența? Să lucrez? 

O întrebare prostească, dacă nu se gândise la asta, dar trebuia să ştiu. 

Tamlin intepeni. 

- Ce faci cu viaţa ta nu mă priveşte. 

Lucien îşi drese zgomotos vocea, iar Tamlin îi aruncă o privire. După un 
schimb de priviri pe care nu l-am înţeles, Tamlin oftă şi spuse: 

- Nu ai nicio... pasiune? 

- Nu. 

Nu era cu totul adevărat, dar nu voiam să-i spun despre pictură, nu când 
părea să aibă dificultăţi în a purta o discuţie politicoasă cu mine. 

- Tipic omenesc, mormăi Lucien. 

Tamlin se strâmbă şi nu îl mustră. În schimb, spuse: 

- Umple-ţi timpul cum vrei, numai să nu dai de necazuri. 

- Deci, vrei cu adevărat să rămân aici pentru totdeauna. 


Deci voi sta aici, în lux, în timp ce familia mea moare de foame, era ceea 
ce voiam să spun, de fapt. 

- Nu eu am făcut regulile, mârâi Tamlin. 

- Familia mea moare de foame, am spus eu. Nu mă deranja să îl implor — 
nu pentru asta. Făcusem şi respectasem o promisiune în urmă cu atât de 
mult timp, încât eram nimic şi nimeni fără aceasta. 

- Te rog, lasă-mă să plec. Trebuie să fie... o altă chichita în regulile 
Tratatului, un alt mod de a-mi ispăşi pedeapsa. 

- Să-ţi ispăşeşti pedeapsa? întrebă Lucien. Ţi-ai cerut măcar scuze? 

Se pare că dorinţa de a mă flata dispăruse. Aşadar, l-am privit pe Lucien 
în ochiul său roşiatic rămas şi am spus: 

- Îmi pare rău. 

Lucien se lăsă pe spătarul scaunului. 

- Cum l-ai omorât? A fost o luptă sângeroasă sau doar o crimă cu sânge- 
rece? 

Coloana îmi intepeni. 

- L-am rănit cu o săgeată din frasin. Apoi, i-am aruncat în ochi una 
obişnuită. Nu s-a apărat. După prima săgeată, nu a făcut decât să se uite la 
mine. 

- Totuşi, l-ai omorât, deşi nu a încercat să te atace. Apoi, l-ai ju puit, 
spuse el printre dinţi. 

- Destul, Lucien, mârâi Tamlin spre curtean. Nu vreau să aud detalii. 

Se întoarse către mine — bătrân, feroce şi neînduplecat. 

Am vorbit înainte să poată spune ceva. 

- Familia mea nu va rezista nici măcar o lună fără mine. 

Lucien chicoti, iar eu am scrâşnit din dinţi. 

- Ştii cum este să-ţi fie foame? am întrebat eu, condusă de mânie. Ai idee 
cum este să nu ştii când vei mânca data următoare? 

Tamlin îşi încleştă maxilarul. 

- Familia ta trăieşte şi este bine îngrijită. Îi desconsideri atât de mult pe 
spiriduşi încât crezi că le-aş lua singura sursă de venit şi hrană, fără să o 
înlocuiesc? 

M-am îndreptat de spate. 

- Juri? 

Chiar daca spiridusii nu puteau sa mintă, trebuia sa îl aud zicdnd-o. Rase 
neincrezator. 

- Pe tot ce sunt si posed. 


- Dece ce nu mi-ai spus asta cand am plecat de acasă? 

- M-ai fi crezut? Acum mă crezi? 

Tamlin îşi înfipse ghearele în cotierele scaunului. 

- De ce ce aş crede tot ce-mi spui? Toți vă pricepeti să rastalmaciti totul 
în avantajul vostru. 

Unii ar spune că nu e înţelept să insulti un Spiriduş în casa lui, mă 
avertiză Tamlin. Unii ar spune că ar trebui să fii recunoscătoare că te-am 
găsit eu, înaintea altcuiva din specia mea, pentru revendicarea datoriei, 
pentru că ţi-am cruțat viata şi pentru că, apoi, ţi-am oferit şansa de a trăi 
confortabil. 

M-am ridicat în picioare; la naiba cu înţelepciunea şi, când eram pe cale 
să răstorn scaunul, nişte mâini invizibile îmi apucară braţele şi mă aşezară 
la loc. 

- Să nu faci ceea ce te gândeai să faci, spuse Tamlin. 

Am rămas nemişcată, în vreme ce magia îmi arse nările. Am dat să mă 
răsucesc în scaun, verificând legăturile invizibile. Aveam însă braţele 
legate, iar spatele îmi era atât de lipit de spătar încât mă durea. Am aruncat 
o privire spre cuțitul de lângă farfuria mea. Pe acela ar fi trebuit să-l iau mai 
întâi — chiar dacă ar fi fost o încercare inutilă. 

- Te avertizez o singură dată, spuse calm Tamlin. Doar o dată, apoi 
depinde de tine, omule. Nu-mi pasă dacă pleci să locuiesti în altă parte a 
Prythianului. Dar, dacă treci dincolo de zid, dacă fugi, nimeni nu se va mai 
îngriji de familia ta. 

Cuvintele lui mă loviră în cap ca nişte pietre. Dacă aş fi evadat, dacă aş fi 
încercat să fug... mi-aş fi osândit familia. Şi chiar dacă aş fi îndrăznit să 
risc... chiar dacă aş fi reuşit să ajung la ei, unde i-aş fi dus? Nu puteam să- 
mi îmbarc surorile pe un vas — şi, odată ajunse în altă parte, undeva în 
siguranţă... nu am fi avut unde să locuim. 

Dar ca el să se folosească de familia mea ca să mă conditioneze, să o 
lipsească de şansa de supravieţuire dacă aş fi încălcat regulile... 

Am deschis gura, dar mârâitul lui făcu paharele să zornăie. 

- Nu găseşti că este un târg corect? Şi, dacă fugi, atunci s-ar putea să nu 
mai ai atât de mult noroc data viitoare când cineva va veni sa te recupereze. 

Ghearele i se retraseră sub degete. 

- Mâncarea nu este nici fermecată, nici vrăjită şi, dacă leşini, va fi din 
vina ta. Aşa că vei sta la masa asta şi vei mânca, Feyre. lar Lucien se va 
strădui să fie politicos. 


îi aruncă o privire tăioasă. Lucien ridică din umeri. 

Legăturile invizibile se slăbiră, iar eu am tresărit când mi-am lovit 
mâinile de partea de dedesubt a mesei. Legăturile de la picioare şi de pe 
talia mea ramasera intacte. O privire în ochii verzi ai lui Tamlin îmi spuse 
ce voiam să ştiu: fie că eram sau nu oaspetele lui nu aveam să mă ridic de la 
masa aceea până când nu mâncam ceva. Urma să mă gândesc mai târziu la 
schimbarea bruscă intervenită în planul meu de a evada. Acum... pentru 
moment... m-am uitat la furculita din argint şi am ridicat-o cu grijă. 

Încă mă priveau — îmi urmăreau fiecare gest, mişcarea nărilor când am 
mirosit mâncarea din farfurie. Nu se simţea niciun miros metalic de magie. 
Şi spiriduşii nu puteau să mintă. Aşadar, trebuie că avea dreptate în ceea ce 
privea mâncarea. Împungând o bucată de pui, am luat o muşcătură. 

Ma abtineam cu greu sa nu clefăi. De mult nu mai mâncasem atât de 
bine. Nici hrana pe care o gustasem înainte de pierderea averii nu se putea 
compara cu asta. În linişte, am mâncat tot din farfurie, conştientă de faptul 
că Marele Spiriduş îmi urmărea fie care muşcătură, dar când m-am întins 
pentru o a doua portie de tartă cu ciocolată, mâncarea dispăru. Dispăru fără 
urmă, de parcă nici nu ar fi existat. 

Inghitind greu, am lăsat furculita pe masă, pentru ca ei să nu vadă că 
mâna începuse să-mi tremure. 

- Încă o înghiţitură şi ti se făcea rău, spuse Tamlin, sorbind lung din 
pocalul lui, iar Lucien chicoti, tolănit în scaunul său. 

Legăturile care mă ţineau se slăbiră. O încuviinţare tăcută a faptului că 
aveam voie să plec. 

- Mulţumesc pentru mâncare, am spus eu. 

Nu m-am putut gândi la altceva. 

- Nu vrei să rămâi la un pahar de vin? spuse Lucien cu răutate. 

Mi-am sprijinit mâinile de scaun, ca să mă ridic. 

- Sunt obosită. Aş vrea să dorm. 

- Au trecut câteva decenii de când am văzut unul ca tine, spuse Lucien, 
dar voi, oamenii, nu vă schimbaţi niciodată, deci nu cred că greşesc dacă te 
întreb de ce iti displace atât de mult compania noastră, când sunt sigur că 
bărbaţii din lumea voastră nu sunt prea arătoşi. 

Din celălalt capăt al mesei, Tamlin îi aruncă emisarului o privire lungă, în 
semn de avertisment. Lucien nu o luă în seamă. 

- Esti un Mare Spiriduş, am spus eu ferm. Te-as întreba de ce te-ai 
deranjat să mă inviti aici — sau să iei cina cu mine. 


Ce nebunie! Într-adevăr, ar fi trebuit să mă omoare de zece ori pană 
acum. 

- Aşa este, zise Lucien. Dar fă-mi pe plac: eşti o femeie din specia 
umană şi, totuşi, ai prefera să mănânci cărbuni încinşi decât să stai aici mai 
mult decât este necesar. Lăsând deoparte asta — îşi flutură mâna spre ochiul 
metalic şi cicatricea oribilă de pe chip — cu siguranţă nu e atât de groaznic 
să ne priveşti. 

Vanitate şi aroganță tipică spiriduşilor. Cel putin în această privinţă, 
legendele erau adevărate. Am ascuns faptul că ştiam acest lucru.. 

- Sau poate că ai pe cineva acasă. Poate că peţitorii care stau la coadă la 
uşa casei tale ne fac să părem nişte viermi, în comparaţie cu ei. 

Spuse destul de multe încât să am o mică satisfacţie zicând: 

- Am fost apropiată de un bărbat din satul meu. 

„Înainte ca acel Tratat să mă ia de acolo, înainte de a-mi fi clar că vouă 
vă este permis să ne faceţi ce vreţi, iar noi abia dacă putem riposta”. 

Tamlin şi Lucien se priviră, dar Tamlin fu cel care mă întrebă: 

- ÎI iubeşti pe acest bărbat? 

- Nu, am spus eu, cât de calm am putut. 

Nu era o minciună, dar, chiar dacă aş fi simţit ceva pentru Isaac, 
răspunsul meu ar fi fost acelaşi. Era destul că Marii Spiriduşi ştiau de 
existenţa familiei mele. Nu am vrut să-l adaug şi pe Isaac pe lista aceea. 

Cei doi bărbaţi se priviră din nou. 

- Tu... iubeşti pe altcineva? întrebă Tamlin printre dinţi. 

Am izbucnit într-un râs aproape isteric. 

- Nu. 

M-am uitat la ei. Ce prostie! Aceste fiinţe criminale şi nemuritoare chiar 
nu aveau ceva mai bun de făcut decât să-mi pună astfel de întrebări? 

- Chiar asta vrei să afli? Dacă îmi pari mai frumos decât un băi bat uman 
şi dacă am un iubit acasă? De ce te deranjezi să mă întrebi când eu voi 
rămâne captivă aici, pentru tot restul vieţii mele? 

Am simţit cum mânia fierbinte îmi afecta simţurile. 

- Vrem să aflăm mai multe despre tine deoarece vei rămâne aici pentru 
multă vreme, spuse Tamlin, serios. Mândria lui Lucien tinde însă să îi 
afecteze comportamentul. 

Ofta, de parcă ar fi fost gata sa pună capăt discuţiei şi spuse: 

- Du-te şi te odihneşte. Amândoi am fost ocupati zilele acestea, aşadar, 
dacă ai nevoie de ceva, cere slujitorilor. Te vor ajuta. 


- De ce? am întrebat eu. De ce eşti atât de generos? 

Lucien îmi aruncă o căutătură care îmi sugera că nici el nu ştia având în 
vedere că îi omorâsem prietenul, dar Tamlin mă fixă cu privirea câteva 
clipe. 

- Şi aşa omor prea des, rosti Tamlin în cele din urmă, ridicându-şi umerii 
lati. Şi nu eşti destul de importantă încât să ne deranjezi aici, doar daca 
hotărăşti să cauţi să ne omori. 

O căldură slabă îmi cuprinse obrajii şi gâtul. Neînsemnată — da, eram 
neînsemnată în fata vieților şi a puterilor lor. La fel de neimportantă ca 
desenele coşcovite pe care le pictasem prin casă. 

- Ei bine... mulţumesc, am spus eu, deloc recunoscătoare. 

Dădu uşor din cap şi îmi făcu semn să plec. Eram alungată, ca un om 
umil ce eram. Lucien îşi sprijini bărbia într-un pumn şi îmi zâmbi leneş, pe 
jumătate. 

Destul. M-am ridicat în picioare şi m-am retras către uşă. Dacă le-aş fi 
întors spatele, ar fi fost ca şi când m-aş fi îndepărtat de un lup, care îmi 
cruța sau nu viata. Nu spuseră nimic în momentul în care m-am strecurat pe 
uşă, afară. 

O clipă mai târziu, râsul zgomotos al lui Lucien răsună pe holuri, urmat 
de un mârâit tăios, care îl reduse la tăcere. 

În ciuda faptului că fusesem lăsată să trăiesc, am dormit groaznic în ac ea 
seară, iar încuietoarea de la uşa dormitorului meu îmi păru mai mult o 


glumă. 
+ 


M-am trezit înainte de răsăritul soarelui, dar am rămas în pat, privind 
tavanul filigranat, urmărind cum lumina în creştere se strecura printre 
draperii, savurând moliciunea saltelei de sub mine. De obicei, ieşeam din 
casă la răsărit — deşi surorile mele mă sâsâiau în fiecare dimineaţă pentru că 
le trezeam atât de devreme. Dacă aş fi fost acasă, aş fi intrat deja în pădure, 
ca să nu pierd nicio rază a preţioasei lumini solare, ascultând ciripitul 
somnoros al celor câteva păsări. În schimb, acest dormitor şi casa erau 
liniştite — patul imens iera străin şi gol. Eram obişnuită să simt căldura 
trupurilor surorilor mele suprapuse peste al meu. 

Probabil că, având mai mult loc, Nesta îşi întindea picioarele şi zâmbea. 
Poate că era mulţumită, imaginându-şi că spiriduşul mă mâncase folosindu- 


se, probabil, de această veste pentru a primi mai multă atenţie din partea 
sătenilor. Poate că ştirea avea să-i îndemne să-mi ajute familia. Sau poate că 
Tamlin le dăduse bani suficienţi; sau mâncare, sau orice ar fi însemnat să 
„aibă grijă” de ei — astfel încât să reziste peste iarnă. Sau poate că sătenii 
urmau să se întoarcă împotriva familiei mele şi să o alunge în afara 
oraşului, nedorindu-şi să fie asociaţi cu oameni care aveau de-a face cu 
tărâmul Prythian 

Mi-am îngropat fata în pernă, trăgând pătura mai sus. Dacă Tamlin 
avusese, într-adevăr, grijă de ei, dacă acele beneficii aveau să înceteze în 
momentul în care traversam zidul, probabil că întoarcerea mea ar fi fost mai 
degrabă un motiv de ură, şi nu de bucurie. 

Părul tău este... curat. Un compliment jalnic. Presupun că dacă mă 
invitase să locuiesc aici pentru a-mi cruța viata, nu putea fi în totalitate rău. 
Poate că doar încerca să ne aplaneze începutul foarte foarte violent. Poate... 
poate că exista vreo cale să-l conving să găsească o portita de scăpare, să 
afle vraja din Tratat care ar fi putut să mă crute. Şi dacă nu aveam nevoie de 
ceva, atunci cineva... 

Alunecam dintr-un gând într-altul, încercând să mi le pun în ordine, când 
încuietoarea uşii se deschise şi... se auzi un scartdit, urmat de un zgomot 
surd, iar eu m-am ridicat şi am văzut-o pe Alis grămadă pe podea. Sfoara pe 
care o făcusem din marginile draperiei atârna acum, desfăcută din locul în 
care o agatasem, ca să lovească în ochi pe oricine ar fi intrat. Era tot ce 
reuşisem să fac din ce aveam la îndemână. 

- Îmi pare rău, îmi pare rău, am spus fără să mă gândesc, sărind din pat, 
dar Alis era deja în picioare şi vorbea printre dinţi, în timp ce îşi scutura 
sortul. 

Se uita la sfoara care atarna de candelabru. 

- Ce naiba este... 

-Nu m-am gandit ca va intra cineva atat de devreme si am vrut sa 0 scot, 
ŞI... 

Alis mă măsură din cap până-n picioare. 

- Crezi că o bucată de sfoară care mă loveşte în faţă m-ar putea împiedica 
să iti rup oasele? 

Sângele îmi ingheta. 

- Crezi că l-ar afecta cumva pe vreunul dintre noi? 

Probabil că mi-aş fi cerut scuze în continuare dacă nu ar fi rânjit la mine. 
Mi-am încrucişat braţele. 


- Era o alarmă, ca să am timp să fug. Nu era o capcană. 

Părea pregătită să mă scuipe, dar, apoi, îşi miji ochii ageri şi căprui. 

- Fetito, nu poţi să ne pacalesti. 

- Ştiu, am spus, cu inima calmă, într-un sfârşit. Dar, cel putin, nu mi-aş 
înfrunta moartea fără să ştiu. 

Alis izbucni în râs. 

Stăpânul meu şi-a dat cuvântul că poţi trăi aici — să trăieşti, nu să mori. 
Ne vom supune. 

Studie bucata de sfoară care atârna. 

- Chiar trebuia să distrugi acele draperii minunate? 

Nu am vrut — am încercat să n-o fac, dar am schiţat un zâmbet. Alis se 
îndreptă spre rămăşiţele draperiei şi le trase într-o parte, dezvăluind un cer 
încă violet, stropit cu nuanțele de portocaliu şi purpuriu ale răsăritului. 

- Îmi pare rău, am spus din nou. 

Alis tatai. 

- Măcar eşti dispusă să lupti, fato, trebuie să recunosc. 

Am vrut să vorbesc, dar o altă servitoare cu mască în formă de pasăre 
intră cu tava pe care se afla micul dejun. Mă salută rapid, puse tava pe 
masuta de lângă fereastră si dispăru in camera de baie. Sunetul apei care 
curgea umplu camera. 

M-am aşezat la masă şi am privit cu atenţie supa, ouăle şi şunca... şunca! 
Din nou, mâncăruri foarte asemănătoare celor de dincolo de zid. Nu ştiu de 
ce mă asteptasem la altceva. Alis îmi tumă o cană din ceva ce părea a fi, şi 
mirosea, a ceai. 

- Ce este locul acesta? am întrebat eu încet. Unde se află acest loc? 

- Este un loc sigur şi asta e tot ce trebuie să ştii, spuse Alis, aşezând 
ceainicul pe masă. Cel puţin, casa asta este sigură. Dacă mergi prin 
împrejurimi, să fii atentă. 

Bine — dacă nu voia să îmi răspundă la această întrebare... am încercat 
din nou. 

- De ce fel de... spiriduşi trebuie să mă feresc? 

- De toţi, spuse Alis. Stăpânul meu te poate proteja doar aici Vor dori să te 
vâneze şi să te omoare doar pentru că eşti om, indiferent de ce i-ai făcut lui 
Andras. 

Încă un răspuns inutil. Am început să mănânc micul dejun, iar ea se 
strecură în baie. După ce am terminat de mâncat şi de făcut baie, am refuzat 
ajutorul lui Alis şi m-am îmbrăcat singură cu o alta tunică frumoasă — de un 


purpuriu atât de închis, încât ar fi putut fi negru. Aş fi vrut să ştiu numele 
culorii — am retinut-o, oricum. Am incaltat ghetele maro pe care le purtasem 
seara trecută şi, stand în fata unei masute de toaletă din marmură, lăsând-o 
pe Alis să-mi împletească părul ud, m-am ferit de reflexia mea. 

Nu era plăcută — deşi nu din cauza aspectului. Nu a nasului aproape 
drept, ci a celeilalte trăsături moştenite de la mama. Încă îmi aminteam cum 
i se incretea nasul când râdea fals la glumele nesărate ale vreunei prietene 
fabulos de bogate. 

Măcar aveam gura delicată a tatălui meu, deşi îmi ridiculiza pometii prea 
ascuţiţi şi obrajii scobiti. Nu am reuşit să-mi privesc ochii uşor căzuţi. 
Ştiam că aş fi văzut-o pe Nesta sau pe mama uitându-se la mine. Câteodată, 
mă întrebam dacă de asta îmi insultaseră surorile mele fizicul. Eram departe 
de a fi urâtă, dar... moşteneam prea multe din trăsăturile oamenilor pe care îi 
iubisem şi-i urâsem, pentru ca Nesta să le poată suporta. Să mă suporte. 

Deşi, presupun ca lui Tamlin — unui Mare Spiriduş obişnuit cu 
frumuseţea eterică, fără cusur — îi fusese greu să-mi facă un compliment. 

Alis îmi termină de împletit părul, iar eu am sărit de pe bancă, înainte de 
a-mi putea pune florile mici din coşul pe care îl adusese. M-aş fi ridicat la 
adevărata mea valoare, dacă nu aş fi suferit din cauza sărăciei, dar acest 
lucru nu mă interesase niciodată cu ade vărat. Frumuseţea nu însemna nimic 
în pădure. 

Cand am întrebat-o pe Alis ce trebuia să fac acum — ce aveam să fac cu 
viaţa mea de muritoare — ea ridică din umeri şi îmi sugeră să mă plimb prin 
grădini. Auzind-o, aproape am râs la cât de superficială mi se părea ideea, 
dar nu am spus nimic. Ar fi fost o prostie să alung posibilii aliaţi. Mă 
îndoiam că auzea la fel de bine ca Tamlin şi nu am întrebat-o dacă asa era, 
dar... măcar plimbarea îmi dădea şansa de a mă obişnui cu împrejurimile — 
şi de a afla dacă există altcineva care să pledeze pentru mine în faţa lui 
Tamlin. 

Holurile erau tăcute şi goale — ciudat, pentru o proprietate atât de mare. 

Ei îi mentionasera pe ceilalţi seara trecută, dar eu nu i-am văzut şi nu i- 
am auzit. O briză calmă cu parfum de... zambile, mi-am dat seama — doar 
pentru că Elain le avea în mica ei grădină — plutea pe holuri, aducând cu ea 
ciripitul unei păsări de stuf. O pasăre pe care acasă nu o auzeam vreme de 
luni de zile — asta dacă nu cumva nu le auzeam deloc. 

Eram aproape de marea scară, când am observat tablourile. 


Ieri nu îmi permisesem să mă uit la ele, dar acum, pe holul gol si fara 
nimeni care să mă vadă... o strălucire de culoare în mijlocul unui fundal 
întunecos, care mă făcu să mă opresc, un exces de culoare şi o textură care 
mă obligară să rămân în faţa ramei aurite. 

Niciodată nu mai văzusem ceva asemănător. 

„Este doar o natură moartă“, spuse o parte din mine. Şi aşa era: .o vază 
din sticlă verde, cu multe flori care se revărsau peste buza îngustă a 
acesteia, flori şi frunze de toate formele, mărimile şi culorile, trandafiri, 
lalele, zorele, solidago, ferigi, bujori... 

Ce talent fusese necesar să le facă să pară atât de naturale, să le facă mai 
mult decât naturale... Doar o vază cu flori, pe un fundal întunecat, dar, mai 
mult decât atât, florile păreau să vibreze din cauza propriilor lumini, de 
parcă ar fi sfidat umbrele adunate în jurul lor. Cât talent fusese necesar 
pentru ca vaza din sticlă să capteze acea lumină, să o unduiască împreună 
cu apa dinăuntru, ca şi când vaza chiar ar fi cântărit ceva deasupra 
piedestalului din piatră... Remarcabil. 

Aş fi putut să mă uit la tablou ore întregi — şi nenumăratele picturi de pe 
hol mi-ar fi ocupat întreaga zi, dar... grădina. Planurile. 

Totuşi, înaintând, nu puteam nega faptul că acest loc era mult mai... 
civilizat decât crezusem. Chiar liniştit, dacă aş fi putut să recunosc. 

Dacă Marii Spiriduşi erau într-adevăr mai buni decât mă făcuseră să cred 
legendele oamenilor şi zvonurile, atunci poate nu mi-ar fi fost atât de greu 
să o conving pe Alis de cât eram de nefericită. Dacă aş fi reuşit să o am de 
partea mea, să o conving că Tratatul mă neîndreptăţise cerându-mi o 
asemenea plată, poate s-ar fi interesat dacă exista vreo metodă prin care să 
mă scape de această datorie şi... 

- Tu, spuse cineva, iar eu am sărit un pas în spate. 

O siluetă masculină, impunătoare, stătea în faţa mea, în lumina uşii din 
sticlă deschise dinspre grădină. 

Tamlin. Purta acele haine de războinic care se mulau pentru a-i evidenția 
corpul musculos, iar trei cuțite simple se aflau acum în teci, de-a lungul 
cingătoarei lui — fiecare suficient de lung încât să pară ca ar fi putut să mă 
spintece la fel de uşor ca ghearele bestiei. Părul blond era legat la spate, 
dezvăluindu-i urechile ascuţite — şi acea mască frumoasă şi ciudată. 

- Unde mergi tu? întrebă el destul de ursuz, încât mi se păru că îmi ordonă 
să-i răspund. 

Tu — m-am întrebat dacă îşi amintea măcar cum mă chema. 


Am Stat o clipă, cât să-mi adun forţa în picioare ca să mă ridic din poziţia 
în care mă aflam, pe jumătate aplecată. 

- Bună dimineaţa, am spus eu hotărâtă. 

Măcar era un salut mai bun decât „Tu“. 

- Ai spus că-mi pot petrece timpul oricum doresc. Nu mi-am dat seama că 
sunt arestată la domiciliu. 

Îşi încleştă maxilarul. 

- Bineînţeles că nu eşti arestată la domiciliu. 

Mustind acele cuvinte, nu am putut să nu observ frumuseţea masculină a 
maxilarului puternic, strălucirea aurie a pielii lui bronzate. Probabil că era 
chipeş — asta dacă îşi scotea vreodată masca. 

Când işi dădu seama că nu aveam să-i răspund, schiţă ceea ce am 
presupus că era un zâmbet şi întrebă: 

- Vrei să-ţi arăt împrejurimile? 

- Nu, mulţumesc, am reuşit să rostesc, conştientă de fiecare mişcare 
ciudată pe care am făcut-o când am trecut pe lângă el. 

El veni în calea mea — atât de aproape, încât trebui să facă un pas înapoi. 

- Am stat în casă toată dimineaţa. Am nevoie de nişte aer proaspăt. 

„Iar tu eşti atât de neînsemnată, încât nu-mi vei cauza probleme.“ 

- Ma descurc, am spus, încercând să-l evit nonsalant. Ai fost... suficient 
de generos. 

Am încercat să par serioasă. 

Nefiind obişnuit cu refuzurile, îmi zâmbi pe jumătate, nu la fel de plăcut. 

- Ai vreo problemă cu mine? 

- Nu, am spus eu in şoaptă şi am ieşit pe uşă. El mardi încet. 

- Nu te voi omorî, Feyre. Nu îmi încalc promisiunile. 

Privind peste umăr, aproape că m-am împiedicat pe treptele grădinii. El 
stătea în capătul scărilor, la fel de solid şi antic precum pietrele îngălbenite 
ale conacului. 

- Să mă omori, nu — dar să mă ranesti? Este aceasta o altă chichita? Una 
pe care Lucien, sau oricine altcineva de aici, ar putea să o lolosească 
împotriva mea? 

- Ei se supun ordinului de a nu te atinge. 

- Şi, cu toate acestea, sunt încă prinsă în tărâmul tau, pentru că un 
încălcat o regulă despre care nici nu ştiam că există. De ce se afla prietenul 
tău în pădure în acea zi? Credeam că Tratatul vă interzice i patrundeti pe 
pământurile noastre. 


Mă tintui cu privirea. Poate că mersesem prea departe, punând prea multe 
întrebări. Poate că ştia de ce îl întrebasem acest lucru. 

- Acel Tratat, spuse el calm, nu ne interzice nimic, cu excepţia înrobirii 
voastre. Zidul este neplăcut. Dacă am vrea, am putea să îl spulberăm şi să 
trecem dincolo, să vă omorâm pe toţi. 

Sângele mi se răci. Poate că eram obligată să trăiesc în Prythian pentru 
totdeauna, dar familia mea... Am întrebat încet: 

- Vreti sa distrugeti zidul? 

Ma măsură din priviri, de parca s-ar fi întrebat dacă meritam efortul de a- 
mi explica, şi-mi spuse: 

- Nu mă interesează tărâmul muritorilor, deşi nu pot vorbi în numele 
speciei mele. 

Încă nu-mi răspunsese la întrebare. 

- Atunci, prietenul tău ce făcea acolo? 

Tamlin tăcu. Până şi modul în care respira dezvăluia o graţie primară şi 
nepământeană. 

- E o boală pe aceste tărâmuri. Peste tot în Prythian. Există de aproape 
cincizeci de ani. De aceea casa şi pământurile sunt atât de goale: mulţi au 
plecat. 

Vorbea rar, cu grijă, de parcă ar fi fost un efort să recunoască toate aceste 
lucruri în faţa unui om. 

- Boala se răspândeşte încet, dar a făcut ca magia să se comporte ciudat. 
Propriile-mi puteri s-au diminuat din această cauză. Aceste măşti — îşi 
atinse faţa — sunt rezultatul unui val al bolii, care a avut loc în timpul unui 
bal mascat, în urmă cu patruzeci şi nouă de ani. Nici măcar acum nu ni le 
putem da jos. 

Am clipit. Prizonierii măştilor — timp de aproape cincizeci de ani. Eu aş fi 
înnebunit, mi-aş fi jupuit pielea de pe faţă. 

- Ca bestie, nu aveai mască — şi nici prietenul tău. 

- Atât de cruntă este boala. 

Ori trăiai ca o bestie, ori purtând o mască. 

- Ce... ce fel de boală este asta? 

- Nu este o boală, nu este o pedeapsă sau o maladie. Se răsfrânge doar 
asupra magiei, asupra celor care locuiesc în Prythian. În ziua aceea, Andras 
era dincolo de zid deoarece eu l-am trimis să caute un leac. 

- Poate afecta oamenii? 

Stomacul mi se întoarse pe dos. 


- Va trece peste zid? 

- Da, spuse el. Există posibilitatea să afecteze muritorii şi teritoriul 
vostru. Nu ştiu mai multe. Se răspândeşte încet, iar specia voastră este în 
siguranţă, pentru moment. Nu am făcut niciun progres de zeci de ani — 
magia pare să se fi stabilizat, cu toate că şi-a mai pierdut din putere. 

Faptul că recunoscuse atât de multe spunea destule despre felul în care îşi 
imagina viitorul meu: nu aveam să mă mai întorc vreodată acasă, să 
întâlnesc un alt om căruia i-aş fi putut divulga această vulnerabilitate 
secretă. 

- O mercenară mi-a spus că ea crede că spiriduşii s-ar putea gândi să ne 
atace. Are vreo legătură cu asta? 

Probabil puţin surprins, schiţă un zâmbet. 

- Nu ştiu. Vorbesti des cu mercenarii? 

Am intepenit. 

- Vorbesc cu oricine se deranjează să-mi spună ceva util. 

El îşi îndreptă spatele si doar promisiunea de a nu mă omori mă 
împiedică să mă retrag. Apoi, îşi roti umerii, de parcă şi-ar fi scuturat 
supărarea. 

- Capcana cu sfoară, pe care ai pus-o în camera ta, era pentru mine? 

Mi-am trecut zgomotos limba peste dinţi. 

- Poţi să mă condamni, dacă era? 

- Feyre, poate ca mă transform într-un animal, dar sunt civilizat. 

Deci, măcar îşi amintea cum mă chema. M-am uitat atent la mâinile lui, 
la vârfurile ascuţite ca nişte lame de ras ale ghearelor curbate, care îi ieşeau 
prin pielea bronzată. 

Observându-mi privirea fixă, îşi ascunse mâinile la spate şi rosti brusc: 

- Ne vedem la cină. 

Nu era o rugăminte, dar tot am incuviintat când am trecut prin gardul viu, 
fără să-mi pese unde mergeam, câtă vreme el rămânea în urma mea. 

O boală din tărâmul lor, care le afecta magia, scurgând-o din ei... o vrajă 
nenorocită care, cândva, ar fi putut să se răspândească şi spre lumea 
oamenilor. După atâtea secole fără magie... am fi fost lipsiţi de apărare 
împotriva ei, împotriva oricărui lucru pe care l-ar fi putut face oamenilor. 

M-am întrebat dacă vreunul dintre Marii Spiriduşi s-ar fi deranjat să-i 
avertizeze pe oameni. 

Nu trecu mult până să aflu răspunsul. 


CAPITOLUL 8 


M-am prefăcut a hoinări prin grădinile frumoase şi liniştite, însemnând în 
minte cărările şi ascunzătorile bune, în caz că aş fi avut vreodată nevoie de 
ele. Îmi luase armele, iar eu nu eram destul de proastă încât să sper că 
aveam să găsesc pe acolo un frasin, din care să-mi fac altele. Centura lui era 
însă plină de cuțite — trebuia să aibă un arsenal pe undeva, pe moşie. lar 
dacă nu, dacă găseam o altă armă, atunci, de nevoie, aş fi furat-o. Doar ca 
să fiu sigură. 

În urma inspecției atente din seara precedentă, am aflat o fereastră care 
nu era încuiată. Nu mi-ar fi fost greu să mă strecor afară şi să cobor pe 
butucii de glicină — mă catdrasem în destui copaci încât să nu mă deranjeze 
înălţimea. Nu că aş fi plănuit să evadez, dar cel puţin, era bine de ştiut, asta 
dacă aş fi fost destul de disperată să risc aşa ceva. 

Nu puneam la îndoială spusele lui Tamlin, cum că restul Prythianului era 
periculos pentru un om — şi, dacă într-adevăr aceste tărâmuri erau bolnave 
deocamdată, îmi era bine aici. 

Dar nu voiam — nu puteam — pur şi simplu... să accept că aveam a rămân 
acolo pentru totdeauna, chiar dacă familia mea era în grija cuiva, nu fără să 
încerc să găsesc pe cineva care să-mi susţină cererea înaintea lui Tamlin. 

„Deşi Lucien ar putea să o facă dacă l-ar enerva cineva, dacă ai avea 
curajul să o faci", îmi spusese Alis cu o zi înainte. 

Mergând, mi-am ros unghiile ascuţite, gândindu-mă la fiecare plan 
posibil şi la pericole. Nu mă pricepusem niciodată să vorbesc prea bine, nu 
invatasem niciodată războiul social pe care surorile şi mama mea îl 
stăpâneau, dar mă descurcam binişor când vindeam blănuri la piaţa din sat. 

Aşadar, poate trebuia să-l caut pe emisarul lui Tamlin, chiar dacă mă 
detesta. În mod clar, nu voia să locuiesc acolo — sugerându-i să mă omoare. 
Poate că ar fi fost nerăbdător să mă trimită înapoi, să-l convingă pe Tamlin 
să găsească o altă cale de a respecta Tratatul, dacă una ca asta există. 

M-am aşezat pe o bancă dintr-un chioşc acoperit cu degetarita, când 
sunetul paşilor pe prundişul mişcător umplu aerul. Două perechi de picioare 
uşoare şi rapide. M-am îndreptat de spate, uitându-mă în direcţia din care 
venisem, dar cărarea era goală. 


Am zăbovit la marginea unui câmp deschis, cu flori de piciorul- 
cocoşului. Câmpul, în nuanţe vii de verde şi galben, era gol. În spatele meu 
se ivi un măr pădureţ, noduros, complet înflorit, ale cărui petale cădeau pe 
banca umbrită pe care voiam să mă aşez. O briză făcu ramurile să 
foşnească, împrăştiind o cascadă de petale albe. Ca nişte fulgi. 

Am continuat să explorez grădina, câmpul, cu grijă, privind şi ascultând 
atent orice sunet scos de acele două perechi de picioare. Nu era nimic în 
copac sau în spatele acestuia. Am simţit o furnicătură pe şira spinării. 
Petrecusem destul timp în pădure încât să am încredere în instinctele mele. 

Cineva stătea în spatele meu — poate că erau două persoane. O 
adulmecare uşoară şi un chicotit ascuns se auziră în apropiere, iar inima îmi 
ajunse în gât. Am aruncat cu grijă o privire peste umăr, dar nu am văzut 
decât o lumină argintie pâlpâind în colţul câmpului meu vizual. 

Trebuia să mă întorc. Trebuia să o înfrunt. 

Prundişul scartai mai aproape. Sclipirea din colţul ochiului se mări — 
separându-se în două figuri mici — nu mai înalte de talia mea. Mi-am strâns 
pumnii. 

- Feyre! 

Vocea lui Alis străbătu grădina, iar eu am tresărit când mă strigă din nou. 

- Feyre, prânzul! strigă ea. 

M-am răsucit, gata sa tip, avertizand-o că în spatele meu se aflau două 
siluete, dar fiinţele strălucitoare dispăruseră împreună cu adulmecările şi 
chicotelile lor, iar eu m-am trezit în faţa unei statui mâncate de vreme, 
reprezentând doi miei care săreau veseli. Mi-am frecat gâtul. 

Alis mă strigă din nou, iar eu am respirat adânc şi m-am întors la conac. 
Trecând prin gardul viu, întorcându-mă cu grijă pe aceeaşi cale, nu am putut 
însă să scap de sentimentul că eram urmărită de cineva curios şi dornic 


dejoacă. 


În acea seară, la cină, am furat un cuţit. Doar ca să am ceva — orice — care 
să mă apere. 

Se dovedi că acea cină fu singura masă la care am fost invitată, ceea ce 
era în regulă. Trei mese pe zi cu Tamlin şi Lucien ar fi lost un chin. Puteam 
să îndur să stau o oră la masa lor luxoasă, dacă asta îi făcea să creadă că 
eram docilă şi că nu plănuiam să-mi schimb soarta. 


Câtă vreme Lucien îi povesti lui Tamlin despre un defect al ochiul său 
magic, sculptat, care, într-adevăr, îi permitea să vadă, am strecurat cuțitul în 
mâneca tunicii. Inima îmi bătu atât de repede, încât am crezut că au auzit-o, 
dar Lucien continua, iar Tamlin isi concentra atenţia asupra curteanului său. 

Cred că ar fi trebuit să-i compatimesc pentru mastile pe care erau forţaţi 
să le poarte, pentru boala care le infectase magia şi oamenii. 

Dar cu cât interactionam mai putin cu ei, cu atât era mai bine, mai ales 
cand Lucien părea să găsească orice spuneam ca fiind omenesc amuzant şi 
needucat. Nu mi-ar fi folosit dacă aş fi tipat la el. Să-i intru în gratii avea sa 
fie o luptă grea doar pentru faptul că eu eram în viaţă, iar prietenul lui, nu. 
Trebuia să am de-a face singură cu el, altfel riscam să-i trezesc prea repede 
suspiciunea lui Tamlin. 

Când mâncam cât de mult puteam fără să mi se facă rău, îi studiam. Părul 
roşu al lui Lucien strălucea în lumina focului, iar nestematele de la garda 
săbiei sale scânteiau — lama foarte diferit împodobită faţă de centura pentru 
cuțite pe care Tamlin încă o purta de-a curmezişul pieptului. Dar aici nu 
aveai cu cine să te lupti cu sabia. Şi, în vreme ce sabia era incrustată cu 
pietre preţioase şi filigran, era destul de mare încât să nu fie doar un obiect 
de decor. Poate că avea legătură cu acele fiinţe invizibile din grădină. Poate 
că îşi pierduse ochiul şi căpătase acea cicatrice în luptă. Gândul acesta îmi 
ingheta sângele. 

Alis îmi spusese că eram în siguranţă în casă, dar mă avertizase să fiu 
atentă. Ce s-ar fi putut ascunde în afara casei — sau cine ar fi putut să-mi 
folosească simţurile umane împotriva mea? Cât de departe mergea ordinul 
lui Tamlin de a nu fi rănită sau omorâtă? Ce fel de autoritate avea? 

Lucien făcu o pauză, rânjind spre mine, ceea ce îi urâţi şi mai mult 
cicatricea. 

- Îmi admirai sabia sau doar te gândeai cum să mă omori, Feyre? 

- Bineînţeles că nu, am spus eu şoptit şi m-am uitat la Tamlin. 

Petele aurii din ochi lui străluciră, chiar şi din celălalt capăt al mesei. 
Inima îmi bătu foarte repede. Mă auzise cumva luând cuțitul, auzise sunetul 
metalului pe lemn? M-am forţat să mă uit din nou la Lucien. 

Rânjetul lui inert şi hain inca îi atârna pe chip. Să mă port civilizat, să fiu 
cuminte, poate să-l câştig de partea mea... puteam să fac asta. 

Tamlin rupse tăcerea. 

- Lui Feyre îi place să vâneze. 

- Nu îmi place să vânez. 


Poate că ar fi trebuit să folosesc un ton mai politicos, dar am continuat: 

- Vânez de nevoie. Cum de ai ştiut asta? 

Privirea fixă a lui Tamlin era goală; mă evalua. 

- Aveai un arc şi săgeți în... casă. 

M -am întrebat dacă era să spună „cocioabă”. 

- Când am văzut mâinile tatălui tău, mi-am dat seama că nu el era cel 
care le folosea. 

Gesticulă spre mâinile mele, pline de bătături şi cicatrice. 

- I-ai spus despre ratii şi banii de pe blănuri. Spiriduşii pot fi multe 
lucruri, dar nu suntem proşti. Nu cred că legendele voastre ridicole pretind 
şi asta. 

Deşi cuvintele urâte ale copiilor din sat, care vorbeau despre cum 
sărăcise tatăl meu, nu mă afectaseră niciodată, Elain venea adesea plângând 
acasă, iar Nesta, intepata si răutăcioasă. Ridicolă, nesemnificativă — aşa mă 
vedeau Tamlin şi ceilalţi. Nu ar fi trebuit să mă afecteze — ar fi trebuit să am 
mai multă mândrie. Dar aceşti spiriduşi nemuritori şi lipsiţi de griji, cu atât 
de multă mâncare încât ar fi putut să ne hrănească pe toţi din satul nostru 
timp de un an, îmi spulberaseră, cumva, mândria în doar câteva zile. 

M-am holbat la firimiturile de pâine şi la urmele de sos din farfuria mea 
din aur. Dacă aş fi fost acasă, aş fi lins farfuria, disperată după încă puţină 
hrană. lar în ceea ce privea farfuriile... aş fi putut cumpăra doi cai, un plug 
şi un teren doar cu una dintre ele. 

Opulenta locului ma dezgusta la fel de mult ca modul rapid în care mă 
adaptasem la aceasta. 

Lucien îşi drese vocea. 

- Câţi ani ai? 

- Nouăsprezece. Plăcut, civilizat... 

- Atât de tânără şi atât de serioasă! Şi deja o asasină iscusită, exclamă 
Lucien! 

Mi-am strâns pumnii, dar am respirat adânc. Docilă, neamenintatoare, 
blândă... Aveam de gând să respect promisiunea făcută mamei. Grija pe 
care o avea Tamlin fata de familia mea nu era aceeaşi cu grija mea pentru 
ei. Acel vis mărunt şi sălbatic putea încă deveni realitate: surorile mele, 
măritate şi cu o situaţie bună, plecate, şi o viaţă întreagă împreună cu tatăl 
meu, cu destulă mâncare pentru amândoi şi poate suficient timp cât să 
pictez puţin — sau să aflu ce îmi doream eu. Putea încă să prindă viaţă — 
poate într-un ţinut îndepărtat — dacă aveam să scap vreodată de această 


învoială şi având permisiunea de a pleca. Puteam inca să mă agat de acea 
fărâmă de vis, deşi, cel mai probabil, aceşti Mari Spiriduşi ar fi râs la cât de 
tipic omenesc era să gândesc atât de mărunt, să vreau atât de puţin. 

Cu toate acestea, fiecare mică informaţie mi-ar fi putut fi de folos şi, dacă 
mi-aş fi arătat interesul pentru ei, poate că s-ar fi apropiat de mine. Ce era 
asta, dacă nu o altă capcană din pădure? Aşadar, i-am întrebat: 

- Deci, asta faceţi voi cu vieţile voastre? Crutati oamenii în fata Tratatului 
şi mâncaţi bine? 

M-am uitat la centura lui Tamlin, la hainele de războinic, la sabia lui 
Lucien. 

Lucien rânji. 

- Pe deasupra, dansăm cu spiritele sub lună plină şi răpim copiii 
oamenilor din leagăne, ca să-i înlocuim cu alţii... 

- Nu... îl întrerupse Tamlin, cu o voce profundă, dar calmă, mama ta nu ti- 
a spus nimic despre noi? 

Am împuns masa cu degetul arătător, înfigându-mi unghiile scurte în 
lemn. 

- Mama nu a avut timp să-mi spună poveşti. 

Măcar acea parte a trecutului meu puteam să le-o dezvălui. 

Pentru prima dată, Lucien nu râse. După o pauză mai degrabă nefirească, 
Tamlin mă întrebă: 

- Cum a murit? 

Când mi-am ridicat sprâncenele, el adăugă, mai blând: 

- Nu am văzut nici urmă de femeie în vârstă în casa ta. 

Prădător sau nu, nu aveam nevoie de mila lui. Totuşi, am spus: 

- De tifos. Când aveam opt ani. 

M-am ridicat de pe scaun ca să plec. 

- Feyre, spuse Tamlin, şi m-am întors pe jumătate. 

Un muşchi din obraz i se încordă. 

Lucien se uită la noi, mişcându-şi ochiul metalic, dar nu spuse nimic. 
Apoi, Tamlin scutură din cap, cu o mişcare mai degrabă animalică, şi 
murmură: 

- Îmi pare rău pentru pierderea ta. 

Întorcându-mă şi plecând, am încercat să nu mă strâmb. Nu voiam şi nu 
aveam nevoie de condoleantele lui — nu pentru mama mea, fiindcă îmi 
lipsise atât de multă vreme. Preferam ca Tamlin să mă considere 
nepoliticoasă, necivilizată şi nedemnă de grija şi atenţia lui. 


Mai degrabă l-aş fi convins pe Lucien să vorbească pentru mine cu 
Tamlin — şi asta curând, înainte să apară oricare dintre ceilalţi pe care îi 
menţionaseră sau înainte ca boala asta a lor să se răspândească. A doua zi, 
atunci aveam să-i vorbesc, să-l testez puţin. 

În camera mea, am găsit o mică tolbă în dulap, pe care am umplut-o cu 
haine de schimb şi în care am pus cuțitul furat. Era o lamă jalnică, dar un 
tacâm era mai bun decât nimic. Asta doar în cazul în care urma să mi se 
permită vreodată să plec — şi trebuia să plec imediat. 

O măsură de precauţie. 


CAPITOLUL 9 


În dimineaţa următoare, când Alis şi cealaltă servitoare îmi pregăteau 
baia, m-am gândit la planul meu. Tamlin spusese că el si Lucien aveau 
diverse obligaţii şi, în afară de faptul că, în urmă cu o zi, dădusem peste el 
în casă, nu-i văzusem prin preajmă. Deci, să-l găsesc pe Lucien — singur — 
era primul punct de pe ordinea de zi. 

O întrebare aruncată ca din întâmplare lui Alis o făcu să-mi spună că ea 
credea că, astăzi, Lucien patrula la graniţă — şi că trebuie că era la grajduri, 
pregătindu-se de plecare. De îndată ce m-am îmbrăcat, imediat ce 
servitoarele plecară, am ieşit în grabă din cameră, rugându-mă să nu fi fost 
prea târziu să-l prind singur. 

Eram la jumătatea grădinii, îndreptându-mă spre un grup de clădiri pe 
care le văzusem cu o zi înainte, când Tamlin rosti în spatele meu: 

- Nicio capcană astăzi? 

Am îngheţat instantaneu şi m-am uitat peste umăr. Se afla la câţiva metri 
distanţă. 

Cum de se strecurase într-o aşa linişte pe prundiş? Era ceva specific 
spiriduşilor, fără îndoială. Mi-am calmat pulsul şi mintea şi i-am spus, pe 
cât de politicos am putut: 

- Ai zis că sunt în siguranţă aici. Aşadar, te-am ascultat. 

Îşi miji puţin ochii, dar afişă ceea ce am presupus că era o încercare de a 
zâmbi cât mai plăcut. 

- Ce aveam de făcut de dimineaţă s-a amânat, rosti el. 

Într-adevăr, nu mai avea nici tunica obişnuită şi nici centura, iar mânecile 
cămăşii lui albe erau suflecate până la coate, dezvăluindu-i braţele bronzate 
şi musculoase. 

- Daca vrei să faci un tur al împrejurimilor... dacă te interesează noua 
ta... reşedinţă, pot să te conduc. 

Din nou, acel efort de a fi serviabil, chiar dacă fiecare cuvânt părea să-i 
provoace suferinţă. Poate că, în cele din urmă, Lucien ar fi putut să-l 
influenţeze. Şi, până atunci, cât de departe aş fi putut merge, dacă depunea 
un efort atât de mare încât să-şi oblige curtenii să jure că nu aveau să mă 
rănească, să mă apere de Tratat? I-am zâmbit prietenos şi i-am spus: 


- Aş prefera să-mi petrec ziua singură, cred. Dar mulţumesc pentru 
propunere. 

El se incorda. 

- Dar... 

- Nu, mulţumesc, l-am întrerupt eu, minunandu-ma putin de îndrăzneala 
mea. 

Trebuia însă să-l prind singur pe Lucien, trebuia să-l testez. Poate ca deja 
plecase. 

Tamlin îşi strânse pumnii, de parcă s-ar fi luptat să nu-şi scoată ghearele. 
Dar nu mă mustră, nu făcu altceva în afară de a se întoarce în casă, fără să 
mai spună nimic. 

Aş fi putut fi intrigată dacă nu aş fi plănuit să plec, în cele din urmă, din 
acest loc. Destul de curând, dacă aveam noroc, Tamlin nu mai avea să fie 
problema mea. M-am grăbit spre grajduri, ascunzând informaţia. Poate că, 
într-o zi, dacă m-ar fi eliberat vreodată, dacă ar fi existat un ocean şi ani de 
zile între noi, m-aş fi gândit retrospectiv şi m-aş fi întrebat de ce se 
deranjase. 

Am încercat să nu par prea nerăbdătoare şi să nu gâfâi prea tare când am 
ajuns, în sfârşit, la frumoasele grajduri vopsite. Nu mă miră faptul că băieţii 
de la grajduri purtau toţi măşti care semănau cu un cal. De ei mi-a fost puţin 
milă pentru ceea ce le făcuse boala, pentru măştile ridicole pe care trebuiau 
să le poarte acum, până când cineva şi-ar fi dat seama cum să anuleze magia 
care le ţinea legate de feţele lor. Dar niciunul dintre ajutoarele de la grajduri 
nu se uită la mine — fie pentru că nu meritam efortul, fie pentru că şi ei mă 
de testau pentru că îl omorâsem pe Andras. 

Încercarea de a părea neinteresată luă sfârşit când, în cele din urmă, l-am 
găsit pe Lucien călare pe un cal negru, rânjindu-mi cu dinţii lui prea albi. 

- Bună dimineaţa, Feyre. 

Am încercat să-mi ascund rigiditatea umerilor şi să zâmbesc. 

- Te plimbi sau doar reconsideri oferta lui Tam, de a trăi împreună cu noi? 

Am încercat să-mi aduc aminte cuvintele pe care le născocisem mai 
devreme, cele prin care să-l câştig de partea mea, dar el râse — şi nu într-un 
mod plăcut. 

- Vino acum. Astăzi trebuie să patrulez în pădurea din sud şi sunt curios 
în ceea ce priveşte... abilităţile pe care le-ai folosit ca să-mi dobori 
prietenul, fie că a fost sau nu un accident. A trecut ceva vreme de când nu 


am mai întâlnit un om, ca să nu mai spun de un ucigaş de spiriduşi. Vino cu 
mine la vânătoare! 

Perfect — cel puţin această parte decursese bine, chiar dacă părea la fel de 
încântătoare ca înfruntarea unui urs în propriul bârlog. Totuşi, nu puteam să 
par prea nerăbdătoare. Aşadar, am păşit într-o parte, ca să-l las pe băiatul de 
la grajduri să treacă. El se mişcă grațios, la fel ca toţi cei de aici. Nici el nu 
se uită la mine — nu ştiam ce părere avea despre prezenţa unui asasin de 
spiriduşi în grajdul lui. 

Modul în care vânam eu nu îmi permitea să călăresc. Metoda mea consta 
în urmărirea atentă şi în plasarea capcanelor. Nu ştiam cum să vânez călare 
pe cal. Lucien acceptă o tolbă cu săgeți de la băiatul care se întorsese din 
grajd, dând din cap în semn de mulţumire. 

Îmi zâmbi într-un fel care nu se reflectă nici în ochiul lui metalic, nici în 
cel roşiatic. 

- Nicio săgeată din frasin astăzi, din nefericire. 

Mi-am încleştat maxilarul ca să ma abtin să-i dau o replică. 

Tamlin îşi dăduse cuvântul că nimeni nu avea să se atingă de mine, şi 
cum spiriduşii nu puteau minţi, am presupus că eram în siguranţă alături de 
Lucien — într-o oarecare măsură. Dar, de vreme ce nu-i era permis să mă 
rănească, nu am înţeles de ce mă invitase să merg cu el; poate doar ca să-şi 
bată joc de mine în fel şi chip. Probabil că era cu adevărat plictisit. Cu atât 
mai bine pentru mine. 

Aşa că am ridicat din umeri. 

- Ei bine... cred că sunt deja îmbrăcată pentru vânătoare. 

- Perfect, spuse Lucien, ochiul metalic strălucindu-i în lumina soarelui 
care pătrundea prin uşile deschise ale grajdului. 

M-am rugat ca Tamlin să nu intre, să nu hotărască să facă o plimbare de 
unul singur şi să ne surprindă aici. 

- Sa mergem, atunci, am spus eu, iar Lucien făcu semn sa mi se 
pregătească un cal. 

Cât am aşteptat, m-am sprijinit de peretele din lemn, supraveghind uşa ca 
să-l zăresc pe Tamlin, şi i-am răspuns amabil la remarcile despre vreme. 

Din fericire, în scurtă vreme mă aflam călare pe o iapă albă, călărind cu 
Lucien prin pădurea insufletita de primăvară, dincolo de grădini. Pe cărarea 
lată, am păstrat o distanţă apreciabilă faţă de spiriduşul cu mască de vulpe, 
în speranţa că ochiul său nu putea să vadă prin ceafă. 


Am alungat acest gând, care nu-mi pica bine, împreună cu acea parte din 
mine care se minuna de felul în care soarele lumina frunzele şi de 
mănunchiurile de flori de şofran care creşteau ca nişte străluciri de un 
purpuriu viu, pe fundalul în culori de maro şi verde. Acelea erau lucruri 
inutile planurilor mele, detalii neimportante care blocau orice altceva: 
forma şi înclinarea potecii, copacii în care puteam sa mă caţăr, sunetul 
surselor de apă din apropiere. Acele lucruri m-ar fi putut ajuta să 
supraviețuiesc, daca aş fi avut vreodată nevoie de ele. Dar, ca şi restul 
terenurilor, pădurea era complet goală. Nici urmă de spiriduşi, niciun Mare 
Spiriduş rătăcitor. Foarte potrivit pentru mine. 

- Ei bine, cu siguranţă ai liniştea necesară vânătorii, spuse Lucien, 
rămânând în urmă pentru a călări lângă mine. 

Mai bine aşa, decât să par prea nerăbdătoare şi prea prietenoasă, trebuia 
să-l las pe el să vină la mine. 

Am ajustat greutatea curelei tolbei pe care o purtam de-a curmezişul 
pieptului, apoi mi-am trecut un deget de-a lungul curbei netede a arcului din 
lemn de tisă din poala mea. Arcul era mai mare decât cel pe care îl 
foloseam acasă, săgețile mai grele şi vârfurile lor mai groase. Probabil ca aş 
fi ratat orice ţintă până când m-aş fi obişnuit cu greutatea şi echilibrul 
arcului. 

În urmă cu vreo cinci ani, am luat ultimii bani ai tatălui meu, din fosta 
noastră avere, ca să-mi cumpăr un arc şi săgeți. De atunci, am alocat lunar o 
mică sumă pentru a-mi procura săgeți şi coarde de rezervă. 

- Ei bine? insistă Lucien. Niciun vânat de aici nu e destul de bun pentru 
tine ca să-l omori? Am trecut pe lângă destule veverite şi păsări. 

Bolta de deasupra arunca umbre pe masca lui de vulpe — lumină, umbră 
şi metal strălucitor. 

- Se pare că ai suficientă mâncare pe masă, nu trebuie să o mai înmulţesc 
şi eu, mai ales când rămân mereu multe resturi. 

Mă îndoiam că o veveriţă ar fi fost suficient de bună pentru masa lor. 

Lucien pufni, dar nu mai spuse nimic altceva când am trecut pe sub 
liliacul înflorit, ale cărui conuri purpurii erau suficient de aplecate încât să- 
mi atingă obrazul, ca nişte degete catifelate şi reci. Parfumul dulce şi 
proaspăt îmi rămase în nări chiar şi după ce am mers mai departe. „Inutil”, 
mi-am spus eu. Deşi... tufişul des de dincolo ar fi putut fi o ascunzătoare 
bună, la nevoie. 


- Ai spus că eşti emisarul lui Tamlin, am îndrăznit să rostesc. Emisarii 
patrulează de obicei terenul? 

O întrebare normală şi dezinteresată. 

Lucien tatai. 

- Sunt emisarul lui Tamlin in situatii oficiale, dar aceasta era ruta lui 
Andras. Asadar, cineva trebuia sa-i ia locul. 

Am inghitit in sec. Andras avea aici un loc si prieteni — nu era doar un 
spiriduş necunoscut şi neînsemnat. Fără îndoială, i se simţea mai mult lipsa 
decât mie. 

- Imi... pare rău, am spus — şi vorbeam serios. Nu am ştiut ce... ce 
însemna pentru voi toţi. 

Lucien ridică din umeri. 

- Tamlin a spus acelaşi lucru, fapt pentru care te-a adus aici. Sau poate că 
arătai atât de jalnic în acele zdrente, încât i s-a facut milă de tine. 

- Nu aş fi venit cu tine dacă aş fi ştiut că vei folosi această plimbare ca 
pe un pretext de a mă insulta. 

Alis îmi spusese că Lucien avea nevoie de cineva care să îl înfrunte. 
Destul de simplu. 

Lucien pufni. 

- Îmi cer scuze, Feyre. 

Poate că l-aş fi făcut mincinos, dacă nu aş fi ştiut că nu poate minţi. Ceea 
ce însemna că scuza... era sinceră? Nu puteam să-mi dau seama. 

- Deci, spuse el, când vei începe să încerci să mă convingi să îl rog pe 
Tamlin să găsească o cale de a te elibera de regulile Tratatului? 

Am încercat să nu tresar. 

- Poftim? 

- De asta ai fost de acord să vii aici, nu-i aşa? De ce ai apărut la grajduri 
exact când eram pe cale să plec? 

Îmi aruncă o privire piezişă cu ochiul lui roşiatic. 

- Sincer, sunt impresionat — şi flatat — că tu crezi că aş putea să-l conving 
pe Tamlin. 

Nu mi-aş fi arătat toate cărţile din mână, nu încă. 

- Despre ce vorbeşti... 

Capul lui ridicat fu un răspuns suficient. Chicoti şi spuse: 

- Înainte să-ţi risipeşti una dintre pretioasele tale răsuflări umane, dă-mi 
voie să-ţi explic două lucruri. Unu: dacă aş fi avut de ales, ai fi dispărut, 
deci nu ai fi avut cum să mă convingi. Doi: Nu am de ales, deoarece nu 


există o alternativă la cerinţele Tratatului. Nu există nicio altă portita de 
scăpare. 

- Dar... dar trebuie să existe ceva... 

: Iti admir curajul, Feyre, cu adevarat. Sau, poate, prostia. Dar, deoarece 
Tam nu te va sfâşia, aceasta fiind prima mea opţiune, eşti blocată aici. Asta 
dacă nu vrei să te descurci de una singură prin Prythian, ceea ce — mă 
măsură din priviri — nu te-aş sfătui. 

Nu — nu, nu aş putea... să rămân aici. Pentru totdeauna. Până la moarte. 
Poate... poate exista cumva o altă cale sau cineva care ar fi putut găsi o 
scăpare. Mi-am stăpânit respiraţia neuniformă, alungând gândurile care mă 
înspăimântau. 

- O încercare curajoasă, spuse Lucien, rânjind. 

Nu m-am deranjat să-mi ascund privirea aruncată în direcţia lui. 

Am mers în linişte şi, în afară de câteva păsări şi veverite, nu am văzut 
nimic — nu am auzit nimic — neobişnuit. După câteva minute, îmi linistisem 
suficient gândurile dezordonate încât să spun: 

- Unde sunt restul curtenilor lui Tamlin? Au plecat într-adevăr toţi din 
cauza acelei boli magice? 

- De unde ştii despre asta? 

Mă întrebă atât de încet, încât mi-am dat seama că el credea că mă 
referisem la altceva. 

Nu am afişat nicio emoție. 

- O moşie obişnuită are emisari? Servitorii palavragesc. Nu de aceea i- 
aţi pus să poarte măşti-păsări la acea petrecere? 

Lucien se încruntă, iar cicatricea i se întinse. 

- În seara aceea, fiecare a ales ce să poarte, în cinstea talentului 
luiTamlin de a se transforma. Chiar şi servitorii. Dar acum, dacă am avea de 
ales, le-am da jos cu mâinile goale, spuse el, trăgând de propria mască. Nu 
se mişcă. 

- Ce s-a întâmplat cu magia, de s-a manifestat aşa? 

Lucien râse amar. 

- Ceva a venit din fundul Iadului, spuse el, apoi se uită de jur împrejur şi 
înjură. Nu ar fi trebuit să spun asta. Dacă ea ar afla... 

- Cine? 

Culoare se prelinse de pe pielea lui atinsă de soare. Îşi trecu o mână prin 
păr. 


- Nu contează, rosti el şi respiră adânc. Cu cât ştii mai puţine, cu atât 
mai bine. Poate că pe Tam nu-l deranjează să-ţi spună despre boală, dar eu 
nu aş spune asta atât de uşor unui om care ar vinde informaţia celui care 
oferă mai mult. 

M-am supărat, dar puţinele informaţii pe care mi le împărtăşise 
străluceau ca pietrele preţioase. O „ea“ care îl speriase pe Lucien destul de 
mult încât să se îngrijoreze... să se teamă că ar fi putut fi ascultat, spionat şi 
urmărit de cineva. Chiar şi aici. Am privit cu atenţie umbrele dintre copaci, 
dar nu am văzut nimic. 

Prythian era condus de şapte Mari Lorzi — poate ea era cea care conducea 
acest teritoriu; dacă nu era un Mare Lord, atunci era o Mare Doamnă, asta 
dacă acest lucru era posibil. 

- Câţi ani ai? l-am întrebat eu, sperând că va continua să-mi divulge tot 
mai multe informaţii. 

- Mulţi, răspunse el. 

Scrută tufişurile, dar eu aveam sentimentul că nu se uita după vânat. 
Umerii lui erau prea încordaţi. 

- Ce fel de puteri ai? Te poţi transforma, ca Tamlin? 

El oftă, privind către cer înainte de a mă studia cu grijă, mijind acel ochi 
metalic cu o concentrare descurajată. 

- Încerci să-mi afli slăbiciunile, ca să poti... 

M-am încruntat la el. 

- Bine. Nu, nu mă pot transforma. Doar Tam poate face asta. 

- Dar prietenul tău a apărut în formă de lup. Sau poate că asta nu era... 

- Nu, nu. Andras era si el Mare Spiriduş. Tam ne poate transforma în 
altceva, daca trebuie. Totusi, o face doar pentru santinele. Cand Andras a 
trecut dincolo de zid, Tam l-a transformat într-un lup — ca să nu fie reperat 
ca spiriduş, deşi mărimea lui era un indiciu suficient de limpede. 

Un fior — atât de violent, încât nu mi-am dat seama că privirea roşie ca 
focul a lui Lucien era îndreptată spre mine — mă trecu pe şira spinării. Nu 
am avut curajul să întreb dacă Tamlin m-ar fi putut transforma în altceva. 

- În orice caz, continuă Lucien, Marii Spiriduşi nu au anumite puteri, la 
fel ca spiriduşii mai mici. Nu am o afinitate nativă, dacă asta mă întrebi. Nu 
extermin tot ce întâlnesc în cale, nu atrag muritorii spre ape ca să-i omor şi 
nici nu răspund la orice întrebare, dacă mă prinzi. Noi existăm doar pentru a 
conduce. 


M-am întors în altă direcţie, ca să nu vadă că-mi dădusem ochii peste 
cap. 

- Presupun că, dacă aş fi fost una dintre voi, aş fi fost un spiriduş obişnuit, 
nu un Mare Spiriduş? Un spiriduş inferior, ca Alis, aşteptând să te servesc? 

El nu răspunse, ceea ce însemna că răspunsul era „da“. Cu o asemenea 
aroganță, nu era de mirare ca Lucien îmi considera respingătoare prezenţa 
ca înlocuitor al prietenului său. Şi, de vreme ce, probabil, avea să mă 
deteste veşnic, deoarece îmi stricase planurile înainte de a începe, l-am 
întrebat: 

- Cum de te-ai ales cu acea cicatrice? 

Se încruntă. 

- Nu am tăcut când ar fi trebuit şi am fost pedepsit pentru asta. 

- Tamlin ţi-a facut asta? 

- La naiba, nu. El nu era acolo. Dar m-a înlocuit, după aceea. 

Mai multe răspunsuri-care-nu-erau-răspunsuri. 

Deci, există spiriduşi care chiar răspund la orice întrebare — dacă îi 
prinzi? 

Poate că ei ştiau cum să mă scape de termenii Tratatului. 

- Da, spuse el, ferm. Spiriduşii Suriei. Dar sunt bătrâni, răi, şi nu şi nu 
merită să rişti să ieşi ca să îi cauţi. Şi, dacă eşti destul de proastă încât să 
continui să pari atât de intrigată, voi deveni suspicios şi îi voi pune lui Tam 
să te ţină în arest la domiciliu. Deşi cred că ai merita, dacă ai fi într-adevăr 
atât de proastă să cauţi un astfel de spiriduş. 

Dacă era atât de îngrijorat, atunci asta însemna că se ascundeau prin 
apropiere. Lucien îşi întoarse rapid capul spre dreapta, ascultând, ochii 
lucindu-i uşor. Părul de pe ceafa mi se ridică. Mi-am încordat imediat arcul, 
îndreptându-l în direcţia în care Lucien privea atent. 

- Lasă arcul, şopti el pe un ton grav şi aspru. Lasă nenorocitul de arc şi 
uită-te înainte. 

Am făcut aşa cum mi-a spus, iar părul de pe mâini mi se ridică în 
momentul în care ceva foşni în tufiş. 

- Nu reacţiona, spuse Lucien, concentrându-şi şi el privirea înainte, în 
vreme ce ochiul metalic nu se mai roti şi nu mai scoase niciun zgomot. 
Indiferent de ceea ce simţi sau vezi, să nu reactionezi, să nu te uiţi. Priveşte 
fix înainte. 

Am început să tremur, strângând haturile in mâinile-mi transpirate. Aş fi 
putut să mă întreb dacă era vreun fel de glumă oribilă, dar faţa lui Lucien 


devenise foarte, foarte palidă. Caii noştri îşi lipiră urechile de cap, dar 
continuară să meargă, de parcă ar fi înţeles şi ei ordinul lui Lucien. 
Apoi, am simţit efectul. 


CAPITOLUL 10 


Sângele imi ingheta in vine când o răceală se strecura în apropiere. Nu 
vedeam nimic, doar un tremur uşor în colţul ochiului, dar calul intepeni sub 
mine. Mi-am fixat privirea în gol. Chiar şi pădurea, liniştitoare şi 
primăvăratică, părea să se retragă, să se veştejească şi să îngheţe. 

Fiinţa rece trecu tăcută pe lângă noi, înconjurându-ne. Nu vedeam nimic, 
dar o simţeam. Şi, în memoria mea, o voce antică şi seacă şopti: 

Îţi voi măcina oasele între gheare; iti voi bea măduva; mă voi înfrupta 
din carnea ta. Sunt cea de care te temi, sunt cea care te ingrozeste... Uită-te 
la mine. Uită-te la mine. 

Am încercam să înghit, dar nu am reuşit. Am continuat să privesc bolta, 
copacii, orice altceva în afară de masa rece care se rotea continuu în jurul 
nostru. 

Uită-te la mine. 

Voiam să mă uit — trebuia să văd ce era. 

Uită-te la mine. 

Am fixat cu privirea trunchiul aspru al unui ulm aflat în depărtare, 
gândindu-mă la lucruri plăcute, precum pâinea fierbinte şi burtile pline... 

Îmi voi umple stomacul cu tine. Te voi devora. Uită-te la mine. 

Un cer de noapte senin şi înstelat, liniştit, scânteietor şi nesfârşit. 
Răsăritul de vară. O baie răcoritoare într-o baltă din pădure. Întâlnirile cu 
Isaac, când mă pierdeam o oră sau două în corpul lui, în respiratiile noastre 
împărtăşite. 

Era peste tot în jurul nostru, atât de rece, încât îmi clantaneau dinţii. Uită- 
te la mine. 

M-am uitat fix la acel trunchi de copac, tot mai apropiat, fără să 
îndrăznesc să clipesc. Ochii, care mă dureau, se umplură de lacrimi pe care 
le-am lăsat să cadă, refuzând să recunosc fiinţa care pândea în jurul nostru. 

Uită-te la mine. 

Şi, chiar când am crezut că aveam să o fac, când ochii mă durură foarte 
mult pentru că nu mă uitam, răceala dispăru în tufişuri, lăsând în urma ei o 
dâră de plante ofilite. Doar după ce Lucien expiră, iar caii noştri îşi 
scuturară capetele, am îndrăznit să mă las în şa. Până şi florile de şofran 
păreau să se înalțe din nou. 

- Ce a fost asta? am întrebat eu, ştergându-mi lacrimile de pe faţă. 


Lucien era încă palid. 

- Nu vrei să ştii. 

- Te rog. Era acel Suriel de care ai pomenit? 

Când îmi răspunse, răguşit, ochiul roşiatic al lui Lucien se întunecă. 

- Nu. Era o creatură care nu ar trebui să fie pe pământurile astea. Noi o 
numim Bogge. Nu poţi nici să o vânezi, nici să o omori, nici măcar cu 
dragele tale săgeți din frasin. 

- De ce nu mă pot uita la ea? 

- Deoarece atunci când te uiţi la ea — când o recunosti — devine reală. 
Atunci poate să te omoare. 

Un fior îmi trecu pe şira spinării. Acesta era Prythianul la care mă 
aşteptasem — creaturile care făceau oamenii să vorbească despre ele în 
şoaptă chiar şi acum. Motivul pentru care nu am ezitat, nici măcar pentru o 
clipă, când am crezut că acel lup ar fi putui fi un spiriduş. 

- I-am auzit vocea în minte. Mi-a cerut să o privesc. 

Lucien îşi mişcă umerii. 

- Ei bine, multumeste-le zeilor că nu ai făcut-o. Mi-ar fi stricat tot restul 
zilei să Curat mizeria aceea. 

Schita un zâmbet. Eu nu i-am zambit. 

Auzeam încă vocea lui Bogge şoptindu-mi printre frunze, chemându-mă. 

După o oră de hoinărit printre copaci, timp în care abia ne-am vorbit, mă 
oprisem suficient din tremurat încât să mă întorc spre el 

- Deci, eşti bătrân, am spus eu, iar Lucien îşi coborî capul. Şi porţi o sabie 
şi patrulezi la graniţă. Ai luptat în Război? 

Bine — poate că nu renuntasem la curiozitatea mea în privinţa ochiul său. 

Tresări. 

- La naiba, Feyre, nu sunt chiar atât de bătrân. 

- Şi totuşi, eşti un războinic? Ai putea să mă omori, dacă s-ar ajunge la 
asta? 

Lucien izbucni în râs. 

- Nu sunt la fel de bun ca Tam, dar ştiu cum să-mi mânuiesc armele. 

Atinse mânerul săbiei. 

- Vrei să te învăţ cum să mânuieşti o sabie, sau deja ştii, o, puternică 
vânătoare muritoare? Dacă l-ai doborât pe Andras, probabil ca nu mai 
trebuie să înveţi nimic. Doar unde să tintesti, nu-i aşa? 

Îşi atinse pieptul. 

- Nu ştiu cum să mânuiesc o sabie. Ştiu doar să vânez. 


- Este acelaşi lucru, nu-i aşa? 

- Pentru mine, este altceva. 

Lucien tăcu, gândindu-se. 

- Presupun că voi, oamenii, sunteţi nişte laşi detestabili care aţi fi făcut pe 
voi, v-aţi fi ghemuit şi ati fi aşteptat să muriti, dacă ati fi ştiut cu siguranţă 
ce era Andras. Insuportabil. 

Lucien oftă în timp ce mă examină. 

- Incetezi vreodată să fii atât de serioasă şi monotonă? 

- Incetezi vreodată să fii atât de nesuferit? i-am răspuns eu. 

Moartă — ar fi trebuit să fiu cu adevărat moartă pentru asta. 

Dar Lucien rânji la mine. 

- Mult mai bine. 

Se părea că Alis nu se înşelase. 


=+ 


Orice încercare de armistițiu clădisem în acea după-amiază dispăru la 
cină. 

Tamlin stătea pe scaunul lui, cu o gheară scoasă, trasând cercuri pe pocal. 
Se opri de îndată ce am intrat, urmată de Lucien. Ochii lui verzi mă tintuira 
pe loc. 

- Corect. Îl alungasem dimineaţă, pretinzând că voiam să fiu singură. 

Tamlin îşi întoarse încet privirea către Lucien, a cărui faţă devenise 
cenuşie. 

Am fost la vânătoare, spuse Lucien. 

- Am auzit, rosti Tamlin tăios, uitându-se la noi în timp ce ne aşezam. 
Şi, v-aţi distrat? 

Încet, gheara lui se retrase sub piele. 

Lucien nu răspunse, lăsându-mă pe mine. Laşul. Mi-am dres vocea. 

- Într-un fel, am spus eu. 

- Ati prins ceva? 

Rosti sacadat fiecare cuvant. 

- Nu. 

Lucien tusi spre mine, de parcă m-ar fi îndemnat sa spun mai multe. 

Dar nu aveam nimic de spus. Tamlin se uita fix un lung moment, apoi 
începu să mănânce, nedorind să-mi vorbească. 

- ‘Tam, spuse Lucien soptit. 


Tamlin îşi ridică privirea, acei ochi verzi mai mult animali decât umani. 
Un mod prin care-i ceru lui Lucien să vorbească. 

Lucien înghiţi în sec. 

- Bogge era astăzi în pădure. 

Furculita din mâna lui Tamlin se îndoi singură, când spuse cu un calm 
mortal: 

- Aţi dat de ea? 

Lucien incuviinta. 

- A trecut mai departe, dar s-a apropiat. Probabil ca a trecut granita. 

Metalul scartai cand Tamlin isi scoase ghearele si distruse furculita. Se 
ridică în picioare cu o mişcare puternica şi brutală. Am încercat să nu 
tremur văzând cât era de furios, văzând cum caninii părură să i se lungească 
atunci când rosti: 

- Unde în pădure? 

Lucien îi spuse. Tamlin aruncă o privire spre mine înainte de a ieşi din 
cameră, închizând în urma lui uşa cu o blandete formidabilă 

Lucien oftă, împingându-şi farfuria din care mâncase doar jumătate din 
mâncare şi îşi frecă tâmplele. 

- Unde pleacă? am întrebat eu, uitându-mă spre uşă. 

- Să o vâneze pe Bogge. 

- Ai spus că nu poate fi omorâtă, că nu o poţi înfrunta. 

- Tam poate. 

Respirația mi se opri pentru o clipă. Morocănosul Mare Spiriduş, care ma 
lăuda cu jumătate de gură, era capabil să omoare o fiinţă ca Bogge. Şi, 
totuşi, el mă servise în acea primă seară, îmi oferise viaţa în locul morţii. 
Ştiam că era mortal, că era un fel de războinic, dar.. 

- Deci, s-a dus să o vâneze pe Bogge în locul în care am fost astăzi, mai 
devreme? 

Lucien ridică din umeri. 

- Dacă va urmări traseul, o va găsi acolo. 

Nu ştiam cum ar fi putut înfrunta cineva oroarea nemuritoare pe care o 
văzusem, dar... nu era problema mea. 

Şi doar pentru că Lucien nu mai mânca, nu însemna că eu aveam să mă 
opresc. Lucien, pierdut în gânduri, nici măcar nu băgă de seamă cât de mult 
înfulecasem. 

M-am întors în camera mea şi — trează şi fără nimic de făcut — am început 
să supraveghez grădina, aşteptând întoarcerea lui Tamlin. Nu se întoarse. 


Am ascuţit pe o bucată de piatră luată din grădină cuțitul pe care îl 
ascunsesem. Trecu o oră şi Tamlin tot nu se întoarse. 

Luna răsări, transformând grădina de dedesubt în argint şi umbre. 

Ridicol. Era complet ridicol să-i aştept întoarcerea, să văd dacă, într- 
adevăr, îi supravietuise lui Bogge. M-am întors cu spatele la fereastră, fiind 
pe cale să mă târăsc spre pat. 

Dar ceva se mişcă în grădină. 

M-am ascuns lângă fereastră, nevrând să fiu prinsă aşteptându-l şi-am 
aruncat o privire afară. 

Nu era Tamlin — dar cineva se ascundea lângă gardul viu, cu fata spre 
casă. Uitându-se spre mine. 

Un bărbat, cocoşat, şi... 

Respirația mi se opri cand spiriduşul se apropie şchiopătând — făcând doi 
paşi în lumina care se strecura din casă. 

Nu era un spiriduş, ci un om. 

Era tatăl meu. 


CAPITOLUL 11 


Nu mi-am acordat şansa de a intra în panică, de a mă îndoi, de a face 
orice, dar, punându-mi o tunică peste alta şi înfaşurându-mă într-o pelerină, 
băgând în gheată cuțitul pe care îl furasem, mi-am dorit să fi furat nişte 
mâncare de la micul dejun. Ar fi fost o povară să car hainele în plus din 
tolbă. 

Tatăl meu. Tatăl meu venise să mă ia, să mă salveze. Însemna că 
beneficiile oferite de Tamlin după plecarea mea nu îl tentaseră prea mult. 
Poate avea o barcă pregătită să ne ducă departe, foarte departe — poate 
vânduse cumva casa şi obținuse destui bani încât să se stabilească într-un 
loc nou, pe un alt continent. 

Tatăl meu... tatăl meu beteag şi infirm venise. 

Privind atent terenul de sub fereastra mea, mi-am dat seama că nu era 
nimeni afară, iar liniştea din casă îmi spunea că nimeni nu-l reperase încă 
pe tata. Continuă să aştepte lângă gardul viu, facându-mi acum semn. Cel 
putin, Tamlin nu se întorsese. 

Aruncând o ultimă privire prin camera mea, ascultând să văd dacă se 
apropia cineva pe hol, am apucat spalierul cu glicină din apropiere şi am 
coborât din clădire. 

Am tresărit la sunetul pietrişului de sub ghete, dar tatăl meu deja se 
îndrepta spre porţile exterioare, şchiopătând cu bastonul lui. Cum de 
ajunsese acolo? Probabil că în apropiere erau nişte cai. Era foarte subţire 
îmbrăcat pentru iama care ne aştepta odată ce traversam zidul, dar 
îmbrăcasem destule haine încât să-i dau şi lui câteva, dacă ar fi avut nevoie. 

Cu mişcări uşoare şi tăcute, evitând cu grijă lumina lunii, m-am grăbit 
după tatăl meu. El se mişcă surprinzător de repede spre gardul viu întunecat 
şi dincolo de poartă. 

În casă ardeau doar câteva lumânări. Nu am îndrăznit nici să respir mai 
zgomotos, nici să-l strig pe tata în timp ce şchiopăta spre poartă. Dacă 
plecam acum, dacă avea într-adevăr nişte cai, am fi putut să parcurgem 
jumătate din drumul spre casă înainte să-şi dea cineva seama că dispărusem. 
Apoi, am fi fugit — de Tamlin, de boala care ar fi putut să ne invadezee în 
curând pământurile. 

Tatăl meu ajunsese în dreptul porţilor. Erau deja deschise, pădurea 
întunecată de dincolo de ea chemându-ne. Probabil că ascunsese caii mai 


departe. Se întoarse spre mine, cu acea fata cunoscută, crispată si 
tensionată, cu acei ochi căprui, care erau limpezi pentru prima dată, şi îmi 
făcu un semn. Grăbeşte-te, grăbeşte-te, păru să strige fiecare mişcare a 
mâinii lui. 

Inima îmi bătea cu putere în piept, în gât. Mai aveam doar câţiva paşi 
acum — spre el, spre libertate, spre o noua viaţă... 

O mână se înfăşură în jurul braţului meu şi mă smuci. 

- Pleci undeva? 

Rahat, rahat, rahat. 

Ridicându-mi îngrozită privirea către el, ghearele îmi rupseră straturile de 
haine. 

Nu am îndrăznit să ma misc, nu când buzele i se subtiara, iar muşchii 
maxilarului îi tremurară. Nu când deschise gura şi i-am zărit colții — lungi, 
sfâşietori, strălucind în lumina lunii. 

Avea să mă omoare — chiar aici, apoi urma să îl ucidă pe tata. Fără portite 
de scăpare, fără complimente, fără milă. Nu îi mai păsa. Eram ca şi moartă. 

- Te rog, am şoptit eu. Tatăl meu... 

- Tatăl tau? 

Îşi ridică privirea spre porţile din spatele meu, iar mârâitul lui răsună prin 
mine când îşi arătă colții. 

- De ce nu te mai uiţi o dată? întrebă el iritat şi îmi dădu drumul. 

Ametita, am facut un pas în spate, m-am întors, trăgând o gură de aer 
pentru a-i spune tatălui meu să fugă, dar... 

Dar nu era acolo. Doar un arc gălbui şi o tolbă cu săgeți, rămase sprijinite 
de porţi. Frasin de munte. Nu fuseseră acolo câteva clipe mai devreme, nu... 

Acestea se ondulară, de parcă ar fi fost o apă, apoi arcul şi tolba se 
transformară într-un pachet mare, plin cu provizii. O altă ondulare — şi 
surorile mele se îngrămădiră, plângând. 

Genunchii îmi cedară. 

- Ce este... nu am rostit întrebarea până la capăt. 

Tatăl meu stătea acum acolo. 

- Nu ai fost avertizata să fii atentă? izbucni el. Nu ti s-a spus că simţurile 
tale umane te vor trăda? 

Trecu pe lângă mine şi mârâi atât de urât, încât orice ar fi fost acel lucru 
de lângă porţi sclipi şi tasni afară — la fel de repede ca fulgerul în întuneric. 

- Proasto, îmi spuse el, întorcându-se. Dacă vei dori vreodată să fugi, 
măcar să o faci în timpul zilei. 


Se uită insistent la mine, iar colții i se retraseră încet. Ghearele rămaseră. 

- Există lucruri mai rele decât Bogge, care umblă noaptea prin pădure 
după pradă. Chestia aia de la porţi este una dintre ele — şi tot i-ar fi luat o 
vreme să te devoreze. 

Cumva, am reuşit din nou să vorbesc. Şi, dintre toate lucrurile pe care le- 
aş fi putut spune, am zis, fără să mă gândesc: 

- Poţi să mă condamni? Tatal meu infirm apare sub fereastra mea şi te 
aştepţi să nu fug spre el? Chiar ai crezut că voi rămâne aici de plăcere, 
pentru totdeauna, cu toate că ai grijă de familia mea, din cauza vreunui 
Tratat care nu are nicio legătură cu mine şi care permite speciei voastre să 
omoare oameni după bunul plac? 

Îşi flexă degetele, de parcă ar fi încercat să-şi retragă ghearele, dar ele 
rămaseră afară, gata să sfâşie carne şi oase. 

- Ce vrei, Feyre? 

- Vreau sa plec acasa! 

- Acasa la ce, mai exact? Ai prefera o existenţă umană mizerabila în 
locul celei de aici? 

- Am făcut o promisiune, am spus eu, respirând agitat. Mamei mele, 
când a murit. Că voi avea grijă de familia mea. Tot ceea ce am făcut în 
fiecare zi şi în fiecare oră a fost pentru a-mi ţine promisiunea. Şi doar 
pentru că vânam pentru a-mi salva familia, pentru a-i hrăni, sunt forţată 
acum să o încalc. 

El se îndreptă spre casă, iar eu l-am evitat, înainte de a-l urma. 

Ghearele i se retraseră încet, de parcă ar fi făcut un mare efort să-şi 
calmeze furia de prădător. Nu se uită la mine când îmi spuse: 

- Nu iti încalci promisiunea — ba chiar o împlineşti şi mai mult 
rămânând aici. Familia ta este mai bine îngrijită acum decât atunci când erai 
acolo. 

Îmi trecură prin faţa ochilor picturile coşcovite şi decolorate din casă. 
Poate că aveau să uite cine le pictase. Lipsiti de importanţă — aşa urmau să 
fie toţi acei ani pe care îi dăruisem familiei mele, la fel de nesemnificativi 
cum eram şi eu pentru aceşti Mari Spiriduşi. Până şi visul acela de a trăi 
cândva cu tatăl meu, cu suficientă mâncare, bani şi culori... fusese visul 
meu — nu al altcuiva. 

Mi-am masat pieptul. 

- Nu pot, pur şi simplu, să renunţa la asta, la ei. Indiferent de ce-ai 
spune. 


Chiar dacă fusesem o proastă — un om tâmpit să cred că tata chiar ar fi 
venit vreodată după mine. 

Tamlin mă privi câş. 

- Nu renunţi la ei. 

- Traind în lux, îmbuibându-mă cu mâncare? Cum nu... 
- Cineva are grijă de ei — fi se oferă mâncare şi confort, spuse el. 

Sunt hraniti şi îngrijiţi. Dacă nu putea să mintă, dacă era adevărat... 
atunci, era mai mult decât aş fi îndrăznit vreodată să sper. 

Atunci... promisiunea făcută mamei era împlinită. 

Vorbele lui mă uimiră suficient de mult încât, mergând, să tac o clipă. 

Acum, viaţa mea aparţinea Tratatului, dar... poate că, într-un fel sau altul, 
fusesem eliberată. 

Ne apropiaserăm de treptele care conduceau spre conac şi, în sfârşit, l-am 
întrebat: 

- Lucien patrulează la graniţă, iar tu ai amintit şi de alte santinele — cu 
toate acestea, nu am văzut niciuna. Unde sunt? 

- La graniţă, spuse el, de parcă ar fi fost un răspuns suficient. Apoi, 
adăugă: Nu avem nevoie de santinele, dacă sunt aici. 

Deoarece el era îndeajuns de mortal. Am încercat să nu mă gândesc la 
asta, dar tot l-am întrebat: 

- Atunci, ai fost instruit ca războinic? 

- Da. 

Fiindcă nu am răspuns, el adăugă: 

- Mi-am petrecut cea mai mare parte din viaţă la graniţe, în trupa de 
război a tatălui meu, antrenându-mă pentru ca, într-o zi, să-l slujesc pe el — 
sau pe ceilalţi. Nu eu trebuia... să conduc aceste ţinuturi. 

Platitudinea tonului său când rosti acele vorbe îmi spuse destul despre ce 
simţea în legătură cu titlul său şi despre necesitatea prezenţei prietenului 
care avea darul vorbirii. 

Ar fi fost prea personal, i-aş fi cerut prea mult dacă l-aş fi întrebat din ce 
cauză se schimbase atât de mult situaţia. Aşadar, mi-am dres vocea şi l-am 
întrebat: 

- Ce fel de spiriduşi umblă după pradă în pădurea de dincolo de această 
poartă — dacă Bogge nu era cel mai rău dintre ei? Ce era acea fiinţă? 

De fapt, am vrut să-l întreb: Ce m-ar fi chinuit şi m-ar fi mâncat? Cine 
eşti tu, atât de puternic, încât ei nu reprezintă nicio ameninţare pentru tine? 

Se opri pe prima treaptă, aşteptându-mă să-l ajung din urmă. 


- Un puca. Se folosesc de propriile tale dorinţe pentru a te ademeni într- 
un loc îndepărtat. Apoi, te mănâncă. Încet. Probabil ţi-a simţit mirosul de 
om în pădure şi l-a urmărit până acasă. 

Nu mă deranja să-l las să mă vadă tremurând. Tamlin continuă: 

- Cândva, aceste pământuri erau bine păzite. Spiridusii mai periculosi 
erau ţinuţi la graniţele teritoriului lor, supravegheați de Spiridusii Lorzi din 
zonă sau alungaţi în ascunzători. Creaturile ca puca nu ar fi îndrăznit 
niciodată să calce pe aici. Dar acum, boala care a infectat ţinutul Prythian a 
slăbit apărarea care îi ţinea la distanţă. 

Făcu o pauză lungă, de parcă nu ar fi putut să vorbească. 

- Acum, lucrurile sunt diferite. Nu e recomandat să călătoreşti de unul 
singur noaptea — mai ales dacă eşti om. 

În comparaţie cu prădătorii înnăscuţi, precum Lucien şi Tamlin, care nu 
aveau nevoie de arme ca să vâneze, oamenii erau la fel de vulnerabili ca 
nişte copii. I-am privit mâinile, dar nu am văzut nici urmă de gheare. Îşi 
înfrâna din nou pornirile. 

- Ce altceva s-a mai schimbat? l-am întrebat, urmându-l pe treptele din 
marmură. 

De această dată, nici măcar nu se uită peste umăr ca să mă vadă când 


rosti: 


- Totul. 

Asadar, urma, intr-adevar, sa locuiesc acolo pentru totdeauna. Indiferent 
de cat de mult imi doream sa ma asigur ca vorbele lui Tamlin, cum ca 
familia mea se afla pe mâini bune, erau adevărate, indiferent de cât 
pretindea că, aflându-mă departe, aveam mai multă grijă de familia mea... 
Chiar dacă rămânând în Prythian respectam cu adevărat jurământul făcut 
mamei mele... Fără povara acelei promisiuni, eram goală şi pustie. 

În următoarele trei zile, m-am trezit alăturându-mă lui Lucien pe fosta 
rută de patrulare a lui Andras, în timp ce Tamlin îl căuta pe Bogge, fără ca 
noi să îl vedem. În ciuda faptului că uneori era un ticălos, Lucien nu păru 
deranjat de compania mea, vorbind foarte mult, ceea ce era în regulă — îmi 
lăsa timp să mă gândesc la consecinţele tragerii unei singure săgeți. 

O săgeată. Nu am tras niciuna în timpul acelor trei zile în care ne-am 
plimbat călare de-a lungul graniţei. Chiar în acea dimineaţă, zărind o 
căprioară roşcată într-o vale, mi-am tintit din instinct săgeata, gata să-i 


nimeresc ochiul, când Lucien mă luă peste picior spunându-mi că măcar ea 
nu era un spiriduş. Am privit-o cu atenţie — era, grasă, sănătoasă şi 
mulţumită — apoi am coborât arcul, am pus săgeata la loc în tolbă şi am 
lăsat căprioara să plece. De ce să fi vânat, când mâncarea era din belşug? 

Nu l-am văzut pe Tamlin în preajma conacului — plecase noaptea, să o 
vâneze pe Bogge, mă informă Lucien. Chiar şi la cină, vorbea puţin, înainte 
de a pleca devreme — continuându-şi vânătoarea noapte după noapte. Nu mă 
deranja absenţa lui. Era o uşurare. 

În a treia noapte de după întâlnirea mea cu puca, abia am apucat să mă 
aşez înainte ca Tamlin să se ridice, aruncând scuza că nu voia să piardă 
vremea. 

Pentru o clipă, Lucien şi cu mine am privit tacuti în urma lui. 

Faţa lui Lucien era palidă şi crispată. 

- Îţi faci griji pentru el, am spus eu. 

Lucien se lăsă pe scaun, un gest cu totul nedemn pentru un Lord Spiriduş. 

- Tamlin are... toane, rosti el cu grijă, obosit. 

- Nu vrea să-l ajuţi să o vâneze pe Bogge? 

- Preferă să fie singur. Şi, având o Bogge pe pământurile noastre... nu 
cred că ai înţelege. Nu ar trebui să fie aici, dar faptul că este îl enervează. 
Puca sunt destul de mici ca să nu-l deranjeze, dar chiar şi după ce ar 
sfârteca-o pe Bogge, tot s-ar gândi la asta. 

- Nu îl poate ajuta nimeni? 

- Probabil că i-ar face bucăţi pentru neascultarea ordinului de a nu se 
apropia. 

Am simţit o răceală în ceafa. 

- Ar fi atât de brutal? 

Lucien examină vinul din pocalul său. 

- Nu iti păstrezi puterea fiind prietenul tuturor. Si, printre spiridusi, 
indiferent de rang, este necesar să ai o mână fermă. Suntem prea puternici, 
prea plictisiti de nemurire, ca să ne verifice oricine altcineva. 

Părea o poziţie singuratică şi retrasă, mai ales pentru cineva care nu şi-o 
dorise în mod special. Nu ştiam de ce asta mă deranja atât de mult. 


+ 


Zăpada cădea abundent şi fără milă, ajungându-mi deja până la genunchi 
când am încordat arcul — tot mai tare, până când îmi tremură braţul. In 


spatele meu, o umbră pândea — nu, privea. Nu am îndrăznit să mă întorc si 
să mă uit la ea, să văd cine putea fi în acea umbră, observând, nu când lupul 
mă tintuia cu privirea din cealaltă parte a luminişului. 

Nu făcea decât să se uite. De parcă ar fi aşteptat, provocându-mă să trag 
o săgeată din lemn de frasin. 

Nu — nu, nu voiam să o fac, nu de această dată, nu din nou, nu... 

Dar nu îmi puteam controla degetele, niciunul dintre ele, iar lupul încă 
mă privea fix când am tras. 

O singură lovitură — una singură, direct prin acel ochi auriu. 

O dara de sânge stropi zăpada, un sunet înfundat al unui corp greu, un 
oftat. Nu. 

Cel căzut în zăpadă nu era un lup — nu, era un om înalt şi bine clădit. 

Nu... nu un om, un Mare Spiriduş, cu urechi ascuţite. 

Am clipit, iar atunci — atunci mâinile mele fură calde şi murdare de 
sânge, corpul lui roşu şi fără piele, aburind în frig, iar pielea lui — pielea lui 
— era cea pe care o tineam în mâini, şi... 

M-am trezit cu transpiratia curgându-mi pe spate şi m-am forţat să respir, 
să deschid ochii şi să retin fiecare detaliu al dormitorului întunecat. Real — 
era real. 

Încă vedeam acel Mare Spiriduş cu faţa în jos în zăpadă, cu săgeata mea 
în ochi, roşu şi însângerat peste tot pe unde îl tăiasem şi îi jupuisem pielea. 

Fierea îmi intepa gâtul. 

Nu era real. Era doar un vis. Chiar dacă ceea ce îi făcusem lui Andras, în 
forma lui de lup, era... era... 

Mi-am frecat faţa. Poate că de vină era liniştea, pustietatea zilelor trecute 
— poate că era doar din cauza faptului că nu mai trebuia să mă gândesc oră 
de oră cum să-mi ţin familia în viaţă, dar... regretul şi poate ruşinea îmi 
acoperiseră limba şi oasele. 

Am tremurat de parcă nu aş fi putut să alung acea senzaţie şi am împins 
cearşafurile, ridicându-mă din pat. 


CAPITOLUL 12 


Mergând pe holurile liniştite şi întunecate ale conacului, în vreme ce 
servitorii şi Lucien dormeau deja de multă vreme, n-am putut să scap cu 
totul de groaza şi de crima din visul meu. Trebuia să fac ceva — orice — după 
acel coşmar, chiar dacă asta însemna să evit somnul. Cu o bucată de hârtie 
într-o mână şi cu un creion în cealaltă, mi-am surprins atent paşii, notând 
ferestrele, uşile şi ieşirile, însemnând ocazional X-uri pe pergament şi 
desenând schiţe neclare. 

Era tot ce puteam face şi, pentru orice om citit, însemnările mele nu ar fi 
avut niciun înţeles. Dar eu nu ştiam să scriu sau să citesc, în afară de literele 
de bază, iar harta mea provizorie era mai bună decât nimic. Dacă aveam să 
rămân aici, era esenţial să cunosc cele mai bune ascunzători, cea mai uşoară 
cale de a scăpa, în cazul în care lucrurile ar fi mers vreodată prost pentru 
mine. Nu puteam să renunţ la instinct. 

Era prea întuneric pentru a admira vreunul dintre tablourile aliniate pe 
pereţi şi nu am îndrăznit să aprind o lumânare. În ultimele trei zile, când îmi 
făcusem curaj să admir arta, holul fusese plin de servitori — iar partea din 
mine care vorbea cu vocea lui Nesta se amuzase la ideea unui om ignorant, 
care încerca să admire arta spiriduşilor. „Atunci, altă dată”, îmi spusesem. 
Aveam să găsesc o altă zi, o oră liniştită în care nu era nimeni în preajmă, ca 
să le privesc. 

Acum, zilele erau destule... o viaţă întreagă în faţa mea. Poate aveam să- 
mi dau seama ce îmi doream de la ea. 

M-am strecurat pe scara principală, lumina lunii inundând dalele albe şi 
negre de la intrarea în hol. Am ajuns pe ultima treaptă şi, cu picioarele 
goale pe dalele reci, am ascultat. Nu se auzea nimic — nimeni. 

Am pus mica mea hartă pe masa din hol şi am desenat câteva X-uri şi 
cercuri care reprezentau uşile, ferestrele, scările din marmură. Voiam să mă 
familiarizez atât de mult cu această casă, încât să mă pot orienta chiar dacă 
m-ar fi orbit cineva. 

O briză îi anunţă sosirea — şi m-am întors de la masă spre holul lung, spre 
uşile din sticlă deschise dinspre grădină. 

Uitasem cât de uriaş era în această formă — uitasem de coarnele curbate şi 
de fata de lup, de corpul ca de urs, care se mişca grațios ca o felină. Ochii 
lui verzi străluciră în întuneric, fixându-mă, şi, în timp ce uşile se închiseră 


încet în urma lui, sunetul ghearelor pe marmură umplu holul. Am rămas pe 
loc, neîndrăznind să tresar sau să mişc vreun muşchi. 

Şchiopăta uşor. În lumina lunii, în urma lui rămâneau pete întunecate şi 
strălucitoare. 

Continuă să se apropie de mine, furând aerul din tot holul. Era atât de 
mare, încât spaţiul păru înghesuit, ca o cuşcă. Zgarieturi ale ghearelor, 
respiraţia neregulată, sânge care picura. 

Îşi schimba forma cu fiecare pas, iar eu am închis ochii din cauza 
strălucirii sale orbitoare. Când ochii mi se obişnuiră, în sfârşit, cu 
întunericul, el stătea în faţa mea. 

Stătea, dar... dar nu arăta la fel. Nici urmă de centură sau de cuțite. 
Hainele îi erau sfâşiate — tăieturi lungi, urâte, care mă făcură sa mă întreb 
cum de nu era eviscerat şi mort. Pielea musculoasă care se zărea pe sub 
cămaşă era însă netedă, nevătămată. 

- Ai omorât-o pe Bogge? 

Abia dacă puteam şopti. 

- Da. 

Un răspuns sec. De parcă nu s-ar fi deranjat să-şi amintească să fie 
amabil. Ca şi cum eu aş fi fost ultima pe lista lui de priorităţi. 

- Esti rănit, am spus eu şi mai încet. 

Într-adevăr, mâna îi era acoperită de sânge, care se scurgea pe podea. Îşi 
privi mâna indiferent — de parcă ar fi trebuit să facă un efort imens ca să-şi 
amintească de faptul că o avea şi că era rănită. 

Ce dorinţă şi ce putere fuseseră necesare ca să o omoare pe Bogge, ca să 
înfrunte acea ameninţare nenorocită? Cât de mult trebuise să caute în sinea 
lui — în puterile lui nemuritoare şi în animalul care locuia acolo — ca să o 
omoare? 

Îşi cobori privirea spre harta de pe masă şi, cu o voce golită de orice — 
emoție, mânie sau amuzament — întrebă: 

- Ce este aceea? 

Am înşfăcat harta. 

- M-am gândit că ar trebui — să învăţ împrejurimile. 

Pic, pic, pic. 

Am vrut să-i aduc aminte de starea în care se afla mâna lui, dar îmi 
spuse: 

- Nu ştii să scrii, nu-i aşa? 

Nu i-am răspuns. Nu ştiam ce să îi spun. Om ignorant şi neînsemnat. 


- Nu-i de mirare că ai devenit atât de bună la alte lucruri. 

Am bănuit că încă se gândea la întâlnirea cu Bogge, dacă nu realizase 
complimentul pe care mi-l făcuse. Dacă era un compliment. O altă picătură 
de sânge pe marmură. 

- Unde iti putem curăța mâna? 

El îşi ridică din nou privirea spre mine. Nemişcat, tăcut şi obosit. Apoi, 
spuse: 

- Avem o mică infirmerie. 

Am vrut să-mi spun că era probabil cel mai util lucru pe care-l aflasem 
toată seara. Urmându-l însă într-acolo, evitând dâra de sânge pe care o lăsa, 
m-am gândit la ce îmi zisese Lucien despre izolarea lui, la acea povară; m- 
am gândit la ce îmi spusese Tamlin despre faptul că aceste proprietăţi nu ar 
fi trebuit să fie ale lui şi mi-a fost... milă de el. 


+ 


Mai mult o debara pentru provizii, cu o masă de lucru, şi nu un loc pentru 
găzduit spiriduşi bolnavi, infirmeria era bine aprovizionată. Am bănuit că 
atât le trebuia, de vreme ce se puteau vindeca singuri, cu puterile lor 
nemuritoare. Însă această rană — această rană nu se vindeca. 

Tamlin se lăsă pe marginea mesei, tindndu-si de încheietură mâna rănită, 
privindu-mă cum căutam prin proviziile din dulapuri şi sertare. După ce am 
adunat tot ce aveam nevoie, am încercat să nu ezit la gândul că trebuia să-l 
ating, dar... nu mi-am permis să mă îngrozesc când i-am apucat mâna, 
simtindu-i căldura pielii ca pe un infern, spre deosebire de degetele mele 
reci. 

l-am curăţat mâna însângerată şi murdară — cu grijă şi cu atenţie, 
adunându-mi curajul pentru prima apariţie a acelor gheare. Nu îşi scoase 
însă ghearele, vorbindu-mi câtă vreme i-am bandajat mâna — destul de 
surprinzător, nu erau decât câteva tăieturi urâte, care nu trebuiau cusute. 

I-am legat bandajul şi m-am îndepărtat, ducând bolul cu apă sângerie la 
chiuveta din fundul încăperii. Mă fixă cu privirea cât am terminat de făcut 
curat, iar camera deveni prea mică, prea fierbinte. O omorâse pe Bogge şi 
scăpase aproape nevătămat. Dacă Tamlin era atât de puternic, atunci 
probabil că Marii Lorzi ai ținutului Prythian erau nişte semizei. Toate 
instinctele mele de muritoare fură cuprinse de panică din cauza acestui 
gând. 


Aproape că ajunsesem în dreptul uşii deschise, reprimându-mi impulsul 
de a fugi înapoi în camera mea, când spuse: 

- Nu ştii să scrii şi, totuşi, ai învăţat să vânezi, să supravietuiesti. Cum ai 
reuşit? 

M am oprit, cu mâna pe tocul uşii. 

- Asa este cand esti responsabil şi pentru alte vieţi, nu doar pentru a ta, 
nu-i asa? Faci tot ceea ce trebuie sa faci. 

- Atunci, avem macar un lucru in comun. 

Statea încă pe masă, sovaind pe acea linie interioară, dintre aici şi acum 
şi acel loc din mintea sa, în care dusese lupta cu Bogge. l-am intâlnit 
privirea, încă sălbatică şi strălucitoare. 

- Nu eşti deloc aşa cum mă aşteptam — de la un om, spuse el. 

Nu i-am răspuns, iar el nu şi-a luat rămas-bun când am plecat. 


+ 


În dimineața următoare, coborând pe scara principală, am încercat să nu 
mă gândesc prea mult la dalele proaspăt spălate ale pardoselii din marmură 
de la parter — nici urmă de sângele pe care îl pierduse Tamlin. De fapt, am 
încercat să nu mă gâdesc prea mult la întâlnirea noastră. 

Când am văzut că nu era nimeni pe holul din faţă, aproape că am zâmbit 
în sinea mea — am simţit o undă în acel gol care mă hartuise. Poate că acum, 
în acest moment de linişte, puteam, în sfârşit, să privesc arta de pe pereţi, să 
am timp să o observ, să o studiez, să o admir. 

Cu inima bătându-mi cu putere la acest gând, eram pe cale să mă îndrept 
spre un hol pe care îl notasem ca găzduind multe tablouri când nişte voci 
joase şi masculine plutiră dinspre sala de mese. 

M-am oprit. Vocile erau joase şi destul de încordate, încât am mers tiptil, 
strecurându-mă în umbrele din spatele uşii deschise. 

Ea un lucru lamentabil şi mişelesc — dar ceea ce spuneau mă făcu să nu 
mă simt deloc vinovată. 

- Vreau doar să ştiu ce crezi că faci. 

Era Lucien — acea răutate şi mânie cunoscută îi acoperea fiecare cuvânt. 

- Dar tu ce faci? se răsti Tamlin. 

Prin spaţiul dintre balama şi uşă, îi vedeam pe amândoi, stând aproape 
fata în fata. Pe mana nebandajată, ghearele îi străluciră în lumina dimineţii. 

- Eu? 


Lucien îşi duse o mână în dreptul pieptului. 

- Pe toţi zeii, Tam, nu mai avem timp, iar tu te superi şi te încrunţi. Nici 
măcar nu mai încerci să te prefaci. 

Am ridicat din sprâncene. Tamlin plecă, dar, o clipă mai târziu, se 
întoarse, arătându-şi dinţii. 

- A fost o greşeală de la bun început. Nu pot suferi situaţia asta, nu după 
ce le-a făcut tatăl meu speciei şi pământurilor lor. Nu îi voi călca pe urme, 
nu voi fi genul acela de persoană. Aşa că nu mă mai cicăli. 

- Să nu te mai cicălesc? Să te las în pace, în timp ce ne pecetluieşti soarta 
şi strici totul? Am rămas cu tine din speranţă, nu pentru a te privi 
poticnindu-te. Pentru cineva care are o inimă de piatră, zilele acestea a ta 
este cu siguranță moale. Bogge a fost pe pământurile noastre — Bogge, 
Tamlin! Barierele dintre regate au dispărut, şi până şi pădurile noastre sunt 
pline cu gunoaie, ca acei puca. Ai de gând să trăieşti acolo şi să omori 
fiecare scursoare care se furişează? 

- Ai grijă cum vorbeşti, spuse Tamlin. 

Lucien se apropie de el, arătându-şi dinţii. O vibraţie intensă mă lovi în 
stomac, iar duhoarea metalică îmi umplu nările. Nu vedeam însă nicio 
magie, dar o simţeam. 

- Nu mă provoca, Lucien. 

Tonul lui Tamlin deveni periculos de calm, iar părul de pe ceafă mi se 
ridică în momentul în care el mârâi ca un animal. 

- Crezi că nu ştiu ce se întâmplă pe pământurile mele? Ce am de pierdut — 
ce este deja pierdut? 

Boala. Poate că era ţinută sub control, dar se pare că încă făcea ravagii, 
încă era o ameninţare şi poate că una despre care nu voiau să ştiu, fie din 
cauză că nu aveau încredere în mine, fie... pentru că nu însemnam nimic 
pentru ei. M-am aplecat în faţă, dar, când am făcut-o, degetul îmi alunecă şi 
se lovi uşor, cu un zgomot surd, de uşă. Un om nu ar fi putut să audă, dar 
ambii Mari Spiriduşi se întoarseră. 

Prinsă, am păşit spre tocul uşii, dregându-mi vocea. Inima îmi bătea cu 
putere în timp ce inventam o grămadă de scuze ca să mă protejez, dar m-am 
uitat la Lucien şi m-am străduit să zâmbesc. El făcu ochii mari, iar eu a 
trebuit să mă întreb dacă era din cauza zâmbetului sau a faptului că păream, 
cu adevărat, vinovată. 

- leşi la o plimbare? l-am întrebat eu, simtindu-ma putin rău când am 
făcut un semn cu degetul mare, în spatele meu. 


Nu plănuisem să merg cu el astăzi, dar... părea o scuză bună. Ochiul 
roşiatic al lui Lucien străluci, dar zâmbetul nu îi confirmă încântarea. 
Emisarul lui Tamlin — mai calculat şi mai politicos decât il văzusem până 
acum. 

- Nu pot astăzi, spuse el calm. 

Îşi îndreptă bărbia spre Tamlin. 

- Te va însoţi el. 

Tamlin îi aruncă prietenului său o privire dispretuitoare, pe care nu se 
deranja sa o ascunda. Centura lui obisnuita era dotata cu mai multe cutite 
decât înainte, iar mânerele metalice ornamentate străluciră când se întoarse 
spre mine, cu umerii incordati. 

- Daca vrei să pleci undeva, trebuie doar să spui. 

Ghearele mâinii lui libere se retraseră sub piele. 

- Nu. Aproape ca am spus-o cu voce tare, când mi-am întors privirea 
rugătoare spre Lucien. Oferta asta avea vreo legătură cu discuţia pe care o 
auzisem fără să vreau? Lucien mă atinse uşor pe umăr când trecu pe lângă 
mine. 

- Poate mâine, omule. 

Singură cu Tamlin, am înghiţit cu greu. 

El rămăsese acolo, aşteptând. 

- Nu vreau să merg la vânătoare, am spus eu în cele din urmă. Era 
adevărat. 

- Urăsc vânătoarea. 

Îşi ridică privirea. 

- Atunci, ce vrei să faci? 


+ 


Tamlin mă conduse pe hol. O briză uşoară, dantelată, cu parfumul 
trandafirilor, se strecură prin ferestrele deschise, mângâindu-mi chipul. 

- Ai mai fost la vânătoare, spuse în sfârşit Tamlin, dar vânătoarea nu te 
interesează cu adevărat. 

Îmi aruncă o privire fugară. 

- Nu-i de mirare ca voi doi nu prindeti niciodată nimic. 

Nici urmă de războinicul rece din seara precedentă sau de Spiriduşul 
nobil şi nervos de acum câteva minute. Părea ca, acum, era doar Tamlin. 


As fi fost însă nebună să las garda jos în preajma lui Tamlin sau să cred 
că faptul că se purta normal însemna ceva, mai ales când, în mod clar, pe 
proprietatea lui ceva nu era în ordine. O doborâse pe Bogge, iar asta îl făcea 
să fie cea mai periculoasă creatură pe care o întâlnisem vreodată. Nu ştiam 
cum să îl abordez, aşa că i-am spus, oarecum fără chef: 

- Ce-ti face mâna? 

El îşi îndoi mâna afectată, examinând bandajul alb şi curat, care contrasta 
cu pielea lui bronzată. 

- Nu ţi-am mulţumit. 

- Nici nu trebuia. 

El scutură însă din cap, iar părul lui auriu retinu lumina dimineti i de 
parcă ar fi fost nişte raze de soare. 

- Muscatura unei Bogge era menită să încetinească vindecarea unui 
Mare Spiriduş. Suficient de mult încât să ne omoare. Iti sunt recunoscător. 

Când am ridicat din umeri, continuă: 

- Cum ai învăţat să bandajezi răni în felul acesta? Pot să-mi folosesc 
mâna, chiar dacă e bandajată. 

- Prin încercări repetate. Trebuia să pot trage cu arcul a doua zi. 

Nu îmi vorbi când am intrat într-un alt hol din marmură inundat de soare, 
iar eu am îndrăznit să îl privesc. L-am văzut cum mă studia cu atenţie, cu 
buzele strânse într-o linie subţire. 

- De tine a avut grijă cineva vreodată? întrebă el, calm. 

- Nu, am răspuns eu deschis. 

De multă vreme nu îmi mai băteam capul cu asta. 

- Ai învăţat să vanezi tot aşa — dupa multe încercări? 

- Am spionat vânătorii, apoi am exersat pana când am nimerit ceva. 
Când ratam, nu mâncam. Aşadar, primul lucru pe care l-am învăţat a fost 
cum să tintesc. 

- Sunt curios, spuse el nonşalant. 

Ambra din ochii lui verzi străluci; poate că nu toate urmele acelui 
războinic-bestie dispăruseră. 

- Vei folosi vreodată acel cuţit pe care l-ai furat de la masa mea? 

Am înlemnit. 

- Cum ai ştiut? 

Aş fi putut jura că, pe sub mască, îşi ridicase sprâncenele. 

- Am fost instruit să observ aceste lucruri. Dar, mai mult decât orice, ti- 
am simţit frica. 


- Am crezut că nu a observat nimeni, am mormăit eu. 

Zâmbetul lui strâmb era mai sincer decât toate zâmbetele false şi 
complimentele pe care mi le făcuse înainte. 

- Indiferent de Tratat, dacă vrei să ai o şansă să scapi de cei din specia 
mea, va trebui să fii mai creativă, nu să furi cuțite de pe masă. Însă, cu 
afinitatea ta de a trage cu urechea, poate, cândva, vei învăţa ceva valoros. 

Urechile mi se înroşiră. 

-Eu... eu nu... Îmi cer scuze, am mormăit eu. 

Dar am rememorat ce auzisem. Nu avea rost să pretind ca nu trăsesem cu 
urechea. 

- Lucien a spus că nu ai mult timp. La ce se referea? Vor veni aici mai 
multe creaturi ca Bogge, din cauza bolii? 

Tamlin intepeni, scrutând holul din jurul nostru, analizând fiecare 
imagine, sunet şi miros. Apoi, ridică din umeri, prea rigid ca să fie un gest 
natural. 

- Sunt nemuritor. Am tot timpul din lume, Feyre. 

Îmi rosti numele într-un fel foarte... intim. De parcă nu ar fi fost creatura 
capabilă să omoare monştrii din coşmaruri. Am vrut să-l întreb mai multe, 
dar mă întrerupse. 

- Forţa care ne afectează pământurile şi puterile noastre va trece cândva, 
cu binecuvântarea zeilor. Şi, da — acum că Bogge a pătruns în aceste 
ţinuturi, aş spune că este corect să presupun că vor urma şi altele, mai ales 
dacă acel puca a avut atât de mult curaj. 

Totuşi, dacă graniţele dintre regate nu mai existau, aşa cum îl auzisem pe 
Lucien spunând... Dacă totul era diferit în Prythian, din cauza acestei boli, 
aşa cum pretindea Tamlin... Ei bine, nu voiam să mă aflu în mijlocul 
vreunei revoluţii sau al vreunui război violent. 

Tamlin merse înainte şi deschise uşile duble din capătul holului. Muschii 
puternici ai spatelui i se încordară pe sub haine. Părea sculptat în muşchi şi 
piatră, modelat dintr-o putere mai veche decât copacii care se înălţau şi 
decât pietrele care răsăreau din pământul acoperit de verdeață. Nu, puţine 
lucruri mă făceau să uit cine era, de ce anume era capabil. De ce fusese în 
mod clar instruit să facă. 

- Aşa cum ai cerut, spuse el, iată biroul. 

Văzând ce se ascundea dincolo de el, stomacul mi se întoarse pe dos. 


CAPITOLUL 13 


Tamlin flutură o mână, şi sute de lumânări se aprinseră. În mod clar, orice 
spusese Lucien, despre magia diminuată şi afectată din cauza bolii, nu îl 
tulburase pe Tamlin atât de mult sau poate că fusese mult mai puternic, daca 
putea să-şi transforme santinelele în lupi, ori de câte ori voia. Mirosul 
magiei îmi intepa simţurile, dar nu mi-am plecat capul. Nu până când am 
privit înăuntru. 

Observând cu atenţie biroul imens şi opulent, palmele începură să-mi 
transpire. Cărţile erau aliniate pe fiecare perete ca soldaţii unei armate 
tăcute, iar canapele, birouri şi covoare mari erau răspândite prin cameră. 
Trecuse mai mult de o săptămână de când îmi părăsisem familia. Deşi tatăl 
meu îmi spusese să nu mă mai întorc, deşi promisiunea făcută mamei era 
împlinită, puteam măcar să-i anunţ că eram în siguranţă — oarecum în 
siguranţă. Şi să-i avertizez în privinţa bolii care bântuia prin Prythian şi care 
cândva, curând, ar fi putut să treacă dincolo de zid. 

Exista un singur mod de comunicare. Din nefericire, acea opţiune era la 
fel de greu de pus în practică precum o evadare, propriu-zisă. Dar trebuia să 
încerc. 

- Mai ai nevoie de ceva? întrebă Tamlin, iar eu am tresărit. 

Era încă în spatele meu. 

- Nu, am răspuns, intrând repede în birou. 

Nu puteam să mă gândesc la puterea pe care tocmai mi-o arătase — la 
uşurinţa graţioasă prin care adusese la viata atât de multe flăcări. Trebuia să 
mă concentrez la ceea ce urma să fac. 

Nu era în întregime vina mea că abia puteam să citesc. Înainte de 
pierderea averii, mama ne neglijase incredibil de mult educaţia, 
nederanjându-se să angajeze o guvernantă, iar după ce am sărăcit, surorile 
mele mai mari, care ştiau să scrie şi să citească şi care considerau că şcoala 
din sat era sub demnitatea noastră, nu se deranjaseră să mă înveţe. Puteam 
să citesc doar cât să mă descurc — doar cât să scriu literele, dar atât de greu, 
încât simplul fapt de a-mi iscăli numele mă chinuia îngrozitor. 

Era şi aşa destul de rău că Tamlin ştia asta. Mă gândisem la cum să 
procedez pentru ca, odată scrisă, scrisoarea să ajungă la ei — poate că aş fi 
putut să-i cer o favoare lui sau lui Lucien, dar ar fi fost prea umilitor să-i 
rog să o scrie. Le auzeam cuvintele: un om obişnuit şi ignorant. Şi, 


deoarece Lucien părea convins că mă transformam în spion ori de câte ori 
puteam, fără îndoială ar fi ars scrisoarea şi pe oricare alta aş fi încercat să o 
scriu după aceea. Aşadar, dacă voiam să-mi avertizez familia, trebuia să 
învăţ să scriu singură. 

- Te las să lucrezi, atunci, spuse Tamlin când tăcerea deveni prea lungă, 
prea încordată. 

Nu m-am mişcat până când nu a închis uşile, lăsându-mă înăuntru. Pulsul 
îmi crescu, dar, apropiindu-mă de un raft, am respirat adânc. 


+ 


A trebuit să fac o pauză ca să iau cina şi să dorm, dar m-am întors în 
birou înainte de răsăritul soarelui. Am găsit o masuta de scris într-un colt şi 
am luat hârtie şi cerneală. Am urmărit cu degetele un rând şi am şoptit 
cuvintele. „Ea îşi lu-ă... luă pantoful, sta... nd... stand în poz... po...“ M-am 
sprijinit pe spătarul scaunului şi mi-am apăsat pleoapele cu podul palmelor, 
oftând, agitată. Când am simţit că m-am calmat, am luat condeiul şi am 
subliniat cuvântul: „poziţie”. 

Cu mâna tremurând, m-am străduit să copiez fiecare literă pe lista pe care 
o tineam lângă carte şi care tot creştea. Erau cel putin patruzeci de cuvinte, 
cu litere deformate şi greu de descifrat. Aveam sa aflu mai târziu modul în 
care se pronuntau. 

M -am ridicat de pe scaun, simtind nevoia să-mi întind picioarele, 
coloana — sau să plec de lângă lista foarte lungă de cuvinte pe care nu ştiam 
cum să le pronunt şi departe de căldura permanentă care îmi încălzea acum 
faţa şi gâtul. 

Biroul era mai mult o bibliotecă, deoarece nu vedeam niciun perete din 
cauza labirinturilor de rafturi care flancau zona principală şi a mezaninului 
care trona deasupra, acoperit, dintr-un perete în altul de cărţi. „Birou”, părea 
totuşi un cuvânt mai putin amenintator. Am rătăcit printre câteva rafturi, 
urmând o rază de soare, spre un grup de ferestre, aflate în celălalt capăt al 
încăperii. M-am trezit privind o grădină cu trandafiri, plină cu zeci de 
nuanţe de roşu, roz, alb şi galben. 

Poate că mi-aş fi permis să admir pentru un moment culorile care 
străluceau în soarele dimineţii, umezite de rouă, dacă nu aş fi zărit 
tablourile care atârnau pe peretele de lângă ferestre. 


Nu e un tablou, am gândit eu, clipind şi făcând un pas înapoi, pentru a-i 
observa dimensiunea. Nu, era... am căutat cuvântul în acea parte a minţii, pe 
jumătate uitată. Pictură murală. Asta era. 

La început, nu am putut face altceva decât să mă holbez la mărimea 
acesteia, la ambiția care o realizase, la faptul că această capodoperă era 
ascunsă aici, în spate, pentru ca nimeni să nu o poată vedea vreodată, de 
parcă ar fi fost ceva obişnuit — absolut banal — să creezi ceva asemănător. 

Spunea o poveste — prin felul în care se împleteau culorile, formele şi 
lumina, prin felul în care nuanțele se schimbau pe suprafaţa picturii. 
Povestea... ținutului Prythian. 

Începea cu un cazan. 

Un cazan foarte negru, ţinut de mâini feminine, subţiri şi strălucitoare, în 
nesfârşita noapte înstelată. Răsturnat de acele mâini, din acesta curgea un 
lichid auriu, scânteietor. Nu, nu scânteietor, ci... cu mici simboluri 
fosforescente, poate semnele vreunei limbi antice a spiriduşilor. Orice scria 
acolo, orice era, conţinutul cazanului era răsturnat în vidul de dedesubt, 
revărsându-se pe pământ pentru a da naştere lumii noastre... 

Harta cuprindea în întregime lumea noastră — nu doar pământul pe care 
ne aflam, ci şi mările şi continentele mai mari de dincolo. Fiecare teritoriu 
era marcat şi colorat, unele cu desene complicate ale fiinţelor care 
conduseseră cândva acele ţinuturi care, acum, aparţineau oamenilor. Toată 
lumea, mi-am dat eu seama, înfiorându-mă, le aparținuse cândva lor — cel 
puţin, ei credeau că fusese creată pentru ei de purtătoarele cazanului. 
Oamenii nu erau menţionaţi — aici, nu se spunea nimic despre noi. Presupun 
ca, pentru ei, eram la fel de neinsemnati ca porcii. 

Îmi fu greu să mă uit la următoarea secvenţă. Era atât de simplă, şi totuşi 
atât de detaliată, încât, pentru o clipă, am rămas pe acel câmp de luptă, 
simțind textura noroiului însângerat de sub mine, umăr la umăr cu mii de 
alti soldaţi aliniati, înfruntând hoardele de spiriduşi care ne atacau. Un 
moment de reculegere, înainte de măcel. 

Sagetile şi săbiile oamenilor păreau inutile împotriva Marilor Spiriduşi în 
armurile lor strălucitoare, sau a spiriduşilor cu coamele ridicate, cu gheare 
şi colti. Ştiam — ştiam fără să mai văd o altă secvenţă — că oamenii nu 
supravieţuiseră acelei lupte. Pata neagră de alături, nuanţată cu straluciri 
roşii, spunea multe. 

Apoi, o altă hartă, una cu tărâmul mult diminuat al spiriduşilor. Teritoriile 
din nord fuseseră îndepărtate şi divizate, pentru a face loc Marilor Spiriduşi 


care îşi pierduseră teritoriile din zona de sud a zidului. Tot ce era în partea 
de nord le revenea; tot ce era la sud nu era decât o urmă ştearsă. O lume 
decimată şi uitată — de parcă pictorului nu i s-ar fi putut cere să o picteze. 

Am scrutat diferitele pământuri şi ţinuturi date acum Marilor Spiriduşi. 
Un teritoriu încă destul de mare — o putere monstruoasă, răspândită peste 
partea nordică a lumii noastre. Ştiam că erau conduse de regi, de regine, de 
consilii sau de împărătese, dar nu văzusem niciodată o asemenea 
reprezentare, nu văzusem cât de mult pământ fuseseră obligaţi să cedeze 
sudului şi cât de înghesuite erau acum teritoriile lor. 

Pământul nostru — o insulă imensă — adusese beneficii tărâmului 
Prythian, în comparaţie cu vârful de jos, dat noua, nenorocitilor de oameni. 
O mare parte a sacrificiului fusese suportat de partea sudică a celor şapte 
teritorii: un teritoriu pictat cu brânduşe, miei şi trandafiri. Teritorii de 
primăvară. 

M-am apropiat până când am văzut pata urâtă şi neagră care ţinea loc de 
zid — o altă nuanţă care dădea în vileag duşmănia pictorului. Nicio 
însemnare în teritoriul oamenilor, nimic care să indice vreunul dintre 
oraşele mai mari sau centrele, dar... am găsit zona accidentată în care se afla 
oraşul nostru şi pădurea care îl separa de zid. Acea călătorie de două zile 
îmi păru foarte neînsemnată — prea neînsemnată — în comparaţie cu puterile 
care ne pândeau de deasupra. Am trasat cu degetele, o linie pe deasupra 
vopselei, în sus — sus, peste zid, în aceste teritorii — teritoriile Regatului 
Primăverii. Din nou, niciun indiciu, dar imaginea era plină de însemnele 
primăverii: copaci înfloriţi, furtuni schimbătoare, animale tinere... 

M-am uitat spre nord şi m-am retras din nou. Celelalte şase regate ale 
Prythianului ocupau diverse teritorii. Toamna, Vara şi Iarna erau destul de 
uşor de recunoscut. Apoi, deasupra acestora, două regate strălucitoare: cel 
din sud, cu un palat mai delicat şi mai roşu, era Regatul Zorilor de Zi; 
deasupra, în auriu strălucitor, galben şi albastru, Regatul de Zi. Şi, deasupra 
lui, o zonă montană, întunecată şi înstelată, întinderea masivă a Regatului 
de Noapte. 

Printre umbrele dintre acei munţi erau înfăţişate creaturi — nişte ochi mici 
şi dinţi strălucitori. Un tărâm al frumuseţii mortale. Mi se ridică părul de pe 
mâini. 

Poate că dacă nu m-aş fi uitat în inima acelei hărţi vii şi frumoase, aş fi 
studiat celelalte regate de dincolo de mări, care flancau pământurile noastre, 


precum regatul izolat al spiriduşilor de la vest, care părea să fi scăpat fără 
nicio pierdere de teritoriu şi care era încă autonom. 

În centrul tărâmului, care părea a fi nucleul în jurul căruia se extindea 
totul sau în care, probabil, lichidul din cazan se revărsase prima dată, era o 
mică zonă muntoasă şi înzăpezită. Din aceasta, se ridica un singur vârf 
imens. Lipsit de zăpadă şi de viata — de parcă elementele ar fi refuzat să-l 
atingă. Nu existau alte indicii care să arate ce putea fi — niciunul care să-i 
marcheze importanţa, aşa că am presupus că privitorii îl ştiau deja. Aceasta 
nu era o pictură murală pentru ochii oamenilor. 

Cu acel gând, m-am întors la măsuţă. Vazusem harta teritoriilor lor — şi 
intelesesem că nu aveam să mă îndrept niciodată spre nord. 

M-am aşezat pe scaun şi mi-am găsit locul în carte, iar faţa mi se încălzi 
cand am privit ilustrațiile răspândite peste tot. Era o carte pentru copii şi, 
totuşi, abia m-am descurcat prin cele aproximativ douăzeci de pagini. De ce 
avea Tamlin cărţi pentru copii în biblioteca sa? Erau din copilăria lui sau 
pentru copiii pe care spera să îi aibă? Nu conta. Nici măcar nu puteam să le 
citesc. Uram mirosul acestor cărţi — descompunerea paginilor, aluzia 
batjocoritoare a hârtiei, pielea aspră a copertelor. M-am uitat la bucata de 
hârtie şi la toate acele cuvinte pe care nu le cunoşteam. 

Am strâns lista în mână, mototolind hârtia într-o bilă pe care am aruncat- 
o în coşul de gunoi. 

- Aş putea să te ajut să le scrii, dacă acesta este motivul pentru care te 
afli aici. 

Am tresărit în scaun, aproape doborându-l, şi m-am întors, văzându-l pe 
Tamlin în spatele meu, cu un teanc de cărţi în mâini. Am alungat căldura 
care îmi cuprindea obrajii şi urechile, panicată din cauza informaţiei despre 
care ar fi putut să creadă că încercasem să o trimit. 

- Sa mă ajuţi? Vrei să spui că un spiriduş ratează ocazia de a lua peste 
picior un muritor ignorant? 

Lăsă cărţile pe masă, cu maxilarul încordat. Nu puteam să citesc titlurile 
care străluceau pe cotoarele din piele. 

- De ce te-aş lua peste picior pentru un neajuns care nu este din vina ta? 
Lasă-mă să te ajut. Iti datorez asta, pentru că mi-ai îngrijit mâna. 

Neajuns. Era un neajuns. 

Totuşi, una era să-l bandajez şi să-i vorbesc de parcă nu ar fi fost un 
prădător născut să omoare şi să distrugă, dar să-i dezvălui cât de puţine 
ştiam cu adevărat, să-l las să vadă acea parte din mine care era încă un copil 


neştiutor şi necopt... Chipul nu îi trăda nicio emoție. Cu toate că fusese 
nemilos, m-am îndreptat de spate. 

- Mă descurc. 

- Crezi că nu am altceva mai bun de făcut decât să inventez metode 
complicate de a te umili? 

M-am gândit la acea pată de nimic, pe care pictorul o folosise pentru a 
reprezenta teritoriile oamenilor, şi nu am ştiut ce răspuns să-i dau — măcar 
unul politicos. Cedasem de prea multe ori în faţa lor... a lui. 

Tamlin scutură din cap. 

- Aşadar, îl laşi pe Lucien să te ia la vânătoare şi... 

- Lucien, l-am întrerupt eu şoptit, dar nu domol, nu pretinde să fie 
altceva decât este. 

- Ce vrei să spui? mardi el, dar nu îşi scoase ghearele nici când isi 
strânse pumnii pe lângă corp. 

Cu siguranţă mă lansam pe un drum periculos, dar nu-mi păsa. Chiar 
dacă îmi oferise adăpost, nu trebuia să-i cad la picioare. 

-  Îseamnă, am spus eu cu acelaşi ton grav şi rece, că nu te cunosc. Nu 
ştiu cine eşti, ce eşti cu adevărat sau ce vrei. 

- Înseamnă că nu ai încredere în mine. 

- Cum aş putea să am încredere într-un spiridus? Nu vă place sa ne 
omorâţi şi să ne pacaliti? 

Mârâitul lui flutură lumina lumânărilor. 

- Nu eşti omul la care mă aşteptam, crede-mă. 

Aproape că am simţit rana din pieptul meu deschizându-se şi acele 
cuvinte groaznice şi tăcute revărsându-se. Incultă, ignorantă neinteresantă, 
orgoliosă, rece — toate, din gura Nestei, a cărei voce batjocoritoare imi 
răsună în minte. 

Mi-am tuguiat buzele. 

El tresări şi ridică putin mâna, de parcă ar fi vrut să mă atingă. 

- Feyre, începu el, atât de blând, încât am scuturat din cap şi am părăsit 
camera. 

Nu m-a oprit. Însă, în acea după-amiază, când am mers să-mi recuperez 
lista mototolită din coşul de gunoi, aceasta nu mai era acolo. Iar teancul 
meu de cărţi fusese deranjat, titlurile nu mai erau în ordine. Probabil că 
fusese vreun servitor, m-am asigurat eu, calmându-mă. Alis sau alt spiriduş 
cu mască de pasăre, care făcuse curăţenie. Nu scrisesem nimic incriminator 
— nu avea cum să ştie că încercam să-mi avertizez familia. Mă îndoiam de 


faptul că m-ar fi pedepsit pentru asta, dar... Conversatia noastră de mai 
devreme fusese destul de neplăcută. 

Totuşi, mâinile încă îmi tremurau când m-am aşezat pe scaunul de la 
biroul mic şi am găsit pasajul din cartea pe care o folosisem în acea 
dimineaţă. Ştiam că nu era frumos să însemnezi cărţile cu cerneală, dar, 
dacă Tamlin îşi permitea să aibă farfurii din aur, putea să înlocuiască o carte 
sau două. 

Am privit fix cartea, fără să văd amestecul de litere. 

Poate că fusese o prostie din partea mea să nu îi accept ajutorul, că nu îmi 
reprimasem orgoliul şi că nu îl lăsasem să scrie scrisoarea în câteva clipe. 
Nici măcar o scrisoare de avertisment, ci doar una prin care să-i instiintez 
că eram în siguranţă. Dacă avea lucruri mai bune de făcut decât să 
inventeze metode prin care să mă facă să mă simt prost, atunci, cu 
siguranţă, avea lucuri mai bune de făcut decât să îmi ajute să notez 
scrisoarea destinată familiei mele. Cu toate acestea, se oferise să mă ajute. 

Un ceas din apropiere anunţă ora. 

Neajunsuri — inca unul dintre neajunsurile mele. Mi-am masat 
sprâncenele între degetul mare şi cel arătător. Fusese o prostie să-mi pară 
oarecum rău pentru el — pentru spiriduşul singuratic şi gânditor, pentru 
cineva despre care crezusem prosteşte că i-ar fi păsat dacă ar fi întâlnit pe 
cineva care poate că simţea la fel, care înţelegea — în felul meu omenesc, 
ignorant şi lipsit de importanţă — cum era să porţi povara de a avea grijă de 
alţii. Ar fi trebuit să-i las mâna să sângereze în noaptea aceea, să-mi fi dat 
seama Ca poate... poate ar fi existat cineva, un om, un spiriduş sau orice 
altceva, care să fi înţeles ce devenise viata mea — ce devenisem eu — în 
aceşti ultimi ani. 

Trecu un minut, apoi altul. 

Poate că spiriduşii nu erau capabili să mintă, dar, cu siguranţă, puteau să 
omită informaţii; Tamlin, Lucien şi Alis se străduiseră să nu-mi răspundă la 
anumite întrebări. Merita să aflu, să ştiu mai multe despre boala care îi 
ameninţa — să aflu ceva despre asta, de unde venise, ce altceva mai putea să 
facă şi, în special, cum ar fi putut afecta un om. 

Şi, dacă se întâmpla ca ei să cunoască anumite informaţii despre vreo 
portita de scăpare uitată a acelui Tratat nenorocit, dacă ştiau vreo cale prin 
care să-mi plătesc datoria şi să mă întorc la familia mea, ca să-i pot avertiza 
eu însămi despre boală... trebuia să risc. 


Douăzeci de minute mai târziu, l-am găsit pe Lucien în dormitorul lui. 
Marcasem pe mica mea hartă unde se afla acesta — într-o aripă separată, de 
la etajul al doilea, departe de al meu — şi, după ce l-am căutat pe unde 
umbla de obicei, părea a fi singurul loc în care îl puteam găsi. Am bătut la 
uşa dublă, vopsită în alb. 

- Intră, omule. 

Probabil că ma putea detecta pur şi simplu după ritmul respirației. Sau 
poate că acel ochi al lui vedea prin uşă. 

Am deschis. Ca formă, camera semăna cu a mea, dar era îmbrăcată în 
nuanţe de portocaliu, roşu şi auriu, cu vagi urme de verde şi maro. Era de 
parcă m-aş fi aflat într-o pădure, toamna. Dar în timp ce camera mea avea 
un aspect delicat şi grațios, a lui era mai sobră. În locul frumoasei mese 
pentru micul dejun, de lângă fereastră, o masă de lucru uzată, acoperită cu 
diverse arme domina spaţiul. Acolo stătea, purtând doar o cămaşă albă şi 
pantaloni, iar părul roşu, desprins, strălucea precum un foc lichid. Emisarul 
lui Tamlin, instruit la curte, era un războinic veritabil. 

- Nu te-am mai văzut, am spus eu, închizând uşa şi sprijinindu-mă de 
aceasta. 

- A trebuit să aplanez nişte conflicte la graniţa de nord — o misiune 
oficială a emisarului, spuse el, lăsând din mână cuțitul de vânătoare, cu 
lamă lungă şi periculoasă, pe care îl curăța. M-am întors la timp ca să aud 
mica ta ceartă cu Tam şi am decis că sunt mai în siguranţă aici. M-am 
bucurat, totuşi, să aflu că mă apreciezi. Măcar nu sunt primul pe lista celor 
pe care vrei să-i omori. 

I-am aruncat o privire lungă. 

- Ei bine, continuă el, ridicând din umeri, se pare că ai reuşit să intri 
destul de adânc pe sub pielea lui Tam, deoarece m-a căutat şi aproape că 
mi-a luat capul. Aşadar, presupun că iti pot mulţumi pentru că ai stricat ceea 
ce ar fi trebuit să fie un dejun liniştit. Din fericire pentru mine, s-a întâmplat 
ceva în pădurea de vest, iar bietul meu prieten a trebuit să se descurce în 
singurul fel în care putea. Mă mir că nu te-ai întâlnit cu el pe scări. 

Mulţumesc zeilor uitaţi pentru micile indulgente. 

- Ce anume? 

Lucien ridică din umeri, dar mişcarea fu prea încordată ca să pară 
indiferent. 

- Ce se întâmplă de obicei: nişte creaturi urâte şi nedorite, care s-au 
revoltat. 


Bine, bine că Tamlin era plecat, ca să nu mă prindă în fapt. Încă un strop 
de noroc. 

- Sunt impresionată că mi-ai răspuns la întrebări, am spus eu cât de calm 
am putut, alegându-mi cu grijă cuvintele. Dar ce păcat că nu eşti ca Suriel, 
care să-mi spună orice vreau să ştiu, asta dacă aş fi destul de inteligentă 
încât să te prind. 

Pentru un moment, se uită la mine şi clipi. Apoi, gura i se strâmbă într-o 
parte, iar acel ochi metalic bazai şi mă tintui. 

- Presupun că nu-mi vei spune ce vrei să afli? 

- Voi aveţi secretele voastre, iar eu le am pe ale mele, am răspuns cu 
grijă. 

Nu mi-am dat seama dacă ar fi încercat să mă convingă să mă 
răzgândesc, în caz că i-aş fi spus adevărul. 

- Dar, dacă ai fi un spiriduş Suriei, am adăugat eu cu o lentoare 
intenţionată, în caz că nu intelesese la ce mă refeream, cum te-aş prinde, 
mai exact? 

Lucien lăsă cuțitul din mână şi îşi curăţă unghiile. Pentru o clipă, m-am 
întrebat dacă îmi va spune ceva. M-am întrebat dacă s-ar duce direct la 
Tamlin, să mă pârască. 

În loc de asta, spuse: 

- Probabil aş avea o slăbiciune pentru plantațiile tinere de mesteceni, din 
pădurile de vest, şi pentru puii de găină proaspăt omorâţi şi, probabil, aş fi 
atât de lacom încât nu aş observa latul cu două bucle, întins în jurul 
crângului pentru a-mi imobiliza picioarele. 

- Hmmm. 

Nu am îndrăznit să-l întreb de ce hotărâse să fie atât de cooperant. Exista 
încă o şansă destul de mare să nu fie deranjat de moartea mea, dar mi-am 
asumat riscul. 

- Cumva, te prefer ca Mare Spiriduş. 

El rânji, dar amuzamentul nu tinu mult. 

- Dacă aş fi destul de nebun şi prost încât să mă duc după Suriel, aş lua 
un arc şi tolba cu săgeți şi poate un cuţit, unul ca acesta. 

Baga cuțitul pe care-l curatase în teacă şi îl puse pe marginea mesei — un 
dar. 

- Şi aş fi pregătit să fug cât m-ar ţine picioarele când aş elibera-o — spre 
cea mai apropiată apă curgătoare, pe care ele urăsc sa o traverseze. 

- Dar nu eşti nebun, deci vei fi rămâne aici, în siguranţă? 


- Voi vâna, din întâmplare, pe câmp şi, cu auzul meu superior, s-ar putea 
să mă simt destul de generos încât să ascult dacă cineva ar striga din 
pădurile vestice. Dar este un lucru bun că nu am avut niciun rol în a-ţi 
spune să ieşi astăzi, deoarece Tam ar sfâşia pe oricine ti-ar spune cum să 
prinzi un Suriel; şi este un lucru bun că oricum aveam de gând să vânez, 
pentru ca, dacă cineva m-ar prinde ajutându-te, ne-ar aştepta probleme mult 
mai mari. Sper că secretele tale merită. 

Îmi spuse toate acestea cu obisnuitul lui rânjet, dar nuantand lucrurile — 
un avertisment pe care nu l-am ratat. 

O altă ghicitoare — şi o altă fărâmă de informatie. 

- Este un lucru bun că, în timp ce tu ai un auz superior, eu mă pricep de 
minune să-mi ţin gura, i-am zis eu. 

Când am luat cuțitul de pe masă şi m-am întors pentru a-mi recupera 
propriul arc din camera mea, el pufni în râs. 

- Cred că începe să-mi placă de tine — aşa, ca om criminal. 


CAPITOLUL 14 


Pădurile vestice. Plantatii tinere de mesteacăn. Pui de găină morţi. Lat 
cu buclă dublă. Aproape de o apă curgătoare. 

Am repetat instrucţiunile lui Lucien în vreme ce am ieşit din conac, 
dincolo de grădinile cultivate, peste dealurile înverzite şi râurile limpezi, 
intrând în pădurea înfrunzită din depărtare. Nu mă oprise nimeni — nici 
măcar nu mă văzuse nimeni plecând cu arcul şi tolba cu săgeți în spate, şi 
purtând la şold cuțitul lui Lucien. Luasem cu mine o tolbă plină cu pui de 
găină proaspăt ucişi, mulţumită amabilitatii personalului uimit de la 
bucătărie, şi îmi ascunsesem un cuţit în plus în cizmă. 

Pământurile erau la fel de goale ca şi conacul, cu toate că, ocazional, am 
zărit cu coada ochiului ceva strălucind. De fiecare dată când mă întorceam 
pentru a privi, strălucirea se transforma în lumina soarelui care dansa pe 
suprafaţa lacului din apropiere, sau era doar vântul care foşnea frunzele 
unui smochin singuratic de pe o colină. Când am traversat un lac mare, 
adăpostit de poalele unui deal înalt, aş fi putut jura că am văzut patru capete 
strălucitoare de femei ieşind din apa limpede, privindu-mă. Am grăbit 
pasul. 

Doar ciripitul păsărilor şi freamătul animalelor mici îmi dădură de înţeles 
că am intrat în pădurea vestică, încă înverzită. Nu intrasem în această 
pădure când fusesem la vânătoare cu Lucien. Nu era nicio potecă, nimic 
domesticit în jur. Stejari, ulmi şi fagi, impletiti într-un val de nepătruns, care 
aproape sugruma putina lumină care se strecura printre coroanele dese ale 
copacilor. Pământul acoperit cu muşchi inghitea orice sunet făceam. 

Veche, această pădure era antică. Şi vie, într-un fel pe care nu-l puteam 
descrie, ci doar simţi până în măduva oaselor. Poate că eram primul om care 
mergea pe sub acele crengi grele şi întunecate în ultimii cinci sute de ani, 
mirosind prospetimea frunzelor de primăvară, care mascau umezeala şi 
putregaiul. 

Mesteceni — apă curgătoare. Mi-am croit drum prin pădure, cu respiraţia 
tăiată. Noaptea era periculoasă, mi-am amintit eu. Aveam doar câteva ore 
până la apus. 

Totuşi, Bogge ne urmărise în timpul zilei. 

Bogge era moartă, iar oroarea pe care o confrunta acum Tamlin locuia in 
altă parte a acestor tărâmuri. Pământurile Regatului Primăverii, dacă acea 


pictură murală era corectă. M-am întrebat în ce fel trebuise Tamlin să dea 
socoteală Marelui Lord al Regatului Primăverii — sau dacă acesta era 
Marele Lord care îi scosese ochiul lui Lucien. Poate era consoarta Marelui 
Lord — acea ea pe care o mentionase Lucien — care îi înspăimânta atât de 
mult. Am alungat acest gând. 

Am mers tiptil, cu ochii şi urechile în patru, respirând calm. Cu sau fără 
neajunsuri, tot puteam să vânez, iar răspunsurile de care aveam nevoie 
meritau efortul. 

Am găsit o plantație de mesteceni tineri şi subţiri, apoi am mers în 
cercuri tot mai mari, până când am întâlnit cel mai apropiat râu. Nu era 
adânc, dar era suficient de lat încât să trebuiască să alerg în salturi pentru a-l 
traversa. Lucien îmi spusese să găsesc o apă curgătoare, iar asta era destul 
de bună ca să reuşesc să scap. Dacă ar fi trebuit să scap. Poate, din fericire, 
nu urma să am nevoie de aşa ceva. 

Am făcut şi refăcut câteva trasee diferite spre râu. Şi câteva trasee 
alternative, în caz că nu aş mai fi avut acces la primele. Când am fost sigură 
de fiecare rădăcină, piatră şi groapă din împrejurimi, m-am întors la mica 
plantație înconjurată de acei copaci albi şi am întins capcana. 


+ 


De la locul meu, într-un copac din apropiere — un stejar solid şi dens ale 
cărui frunze dinamice mă ascundeau complet de oricine s-ar fi aflat 
dedesubt — am aşteptat. Şi am aşteptat. Soarele de după-amiază se strecură 
pe deasupra capului, destul de fierbinte chiar şi printre frunze, încât am fost 
nevoită să-mi scot pelerina şi să-mi suflec mânecile tunicii. Stomacul îmi 
chiorăi, iar eu am scos o bucată de brânză din rucsac. Trebuia să o mănânc 
într-o linişte desăvârşită, nu ca pe mărul pe care îl luasem din bucătărie, în 
drum spre ieşire. Când am terminat, am băut din bidonul cu apă pe care îl 
adusesem, însetată din cauza efortului şi a căldurii. 

Oare Tamlin sau Lucien se plictiseau vreodată de zilele nesfârşite ale 
primăverii eterne, sau se aventurau vreodată în alte teritorii, doar ca să 
experimenteze un anotimp diferit? Nu m-ar fi deranjat să am parte de o 
primăvara călduroasă şi nesfârşită cât timp aş fi avut grijă de familia mea — 
iarna ne adusese periculos de aproape de moarte, în fiecare an — dar, dacă aş 
fi fost nemuritoare, mi-aş fi dorit o schimbare, ca să nu mă plictisesc. 
Probabil că mi-aş fi dorit asta mai mult decât să stau ascunsă în casă. Totuşi, 


încă nu-mi adunasem curajul să întreb ce mi se strecurase în minte când am 
văzut pictura murală. 

M-am mişcat cât de mult am îndrăznit pe creangă, cât să-i permit 
sângelui să curgă prin membre. Când un val de linişte veni spre mine, am 
ştiut că se apropia ceva. Era de parcă sturzii, veveritele şi moliile şi-ar fi 
ţinut respiraţia cât timp ceva trecea. 

Încet am pus o săgeată în arcul deja pregătit. Liniştea se strecura Iul mai 
aproape. 

Copacii părură să se aplece, crengile împletite se strânseră şi mai mult, ca 
o cusca vie, care împiedica şi cele mai mici păsări să zboare peste coroane. 

Poate că fusese o idee foarte proastă. Poate că Lucien îmi supraestimase 
abilităţile. Sau poate că aşteptase ocazia de a mă conduce spre pieire. 

Stand pe creangă, muşchii îmi obosiră, dar mi-am păstrat echilibrul — şi 
am ascultat. Apoi, am auzit: o şoaptă, ca o haină trasă peste rădăcini şi 
pietre, o fiinţă flămândă, adulmecând zgomotos din poiana aflată în 
apropiere. Părea cumplit. La fel de veche precum copacii. 

Intinsesem laţurile cu grijă, făcând să pară că puiul se rătăcise şi îşi 
rupsese singur gâtul, căutând să se elibereze de o creangă căzută. Avusesem 
grijă să nu-mi las mirosul să se prindă de pasăre, pe cât posibil. Aceşti 
spiriduşi aveau însă nişte simţuri foarte ascuţite şi, chiar dacă îmi 
acoperisem urmele... 

Se auziră un pocnet, un vuiet şi un țipăt urât care îmi blocară muşchii, 
oasele şi respiraţia. 

Un alt țipăt înfuriat străpunse pădurea, iar laturile mele scârţâiră în timp 
ce ţineau, ţineau, ţineau. 

Am coborât din copac şi m-am dus să îl întâlnesc pe Suriel. 


+ 


Cu siguranță Lucien îmi supraestimase abilitățile, am hotărât eu, 
strecurându-mă spre zână, în valea cu mesteceni. Sau îşi dorea cu adevărat 
să mor. 

Nu ştiam la ce să mă aştept când am intrat în cercul de copaci albi — înalţi 
şi drepţi ca nişte stâlpi — dar nu era o siluetă înaltă şi subţire în mantie 
zdrenţăroasă. Cu spatele cocoşat spre mine, îi vedeam vertebrele trecând 
prin materialul subţire. Mâinile fusiforme si râioase zgâriau latul cu 
unghiile crăpate şi îngălbenite. 


Fugi, şopti o parte fundamental omenească, profundă din mine. Mă 
implora. Fugi fără oprire şi nu te uita înapoi. 

Dar mi-am păstrat săgeata în arc. Am rostit, încet: 

- Eşti unul dintre spiriduşii Suriel? 

Spiridusul intepeni. Şi adulmecă. O dată. De două ori. 

Apoi, se întoarse încet spre mine, cu vălul negru, care îi acoperea capul 
chel, fluturând în briza slabă. 

O faţă care părea făurită din oase uscate şi erodate, cu o piele uitată sau 
aruncată, cu o gură fără buze şi dinţi prea lungi, ţinuţi de gingii înnegrite, cu 
găuri oblice pentru nări, şi ochi... ochi care nu erau altceva decât adâncuri 
spiralate, albe ca laptele — albul morţii, albul bolii, albul cadavrelor curățate 
cu grijă. 

O adunătură de vene şi oase, la fel de uscate, întărite şi oribile ca textura 
feţei sale mă cercetau pe deasupra gâtului zdrentaros al mantiei negre. Lăsă 
latul, iar degetele lui prea lungi se loviră unele de altele, in timp ce mă 
studia. 

-  Omule, spuse el, cu o voce care era în acelaşi timp una şi mai multe, 
bătrână şi tânără, frumoasă şi respingătoare. 

Intestinele îmi deveniră apoase. 

- Tu ai pus această capcană inteligentă şi rea pentru mine? 

- Eşti unul dintre spiriduşii Suriel? am întrebat din nou, cuvintele-mi 
fiind abia mai mult decât o respiraţie răguşită. 

- Într-adevăr, sunt. 

Clic, clic, clic făcură degetele lui, lovindu-se între ele la fiecare cuvânt. 

- Atunci, capcana era pentru tine, am reuşit să spun. 

Fugi, fugi, fugi. 

Ramase aşezat, cu picioarele noduroase prinse in laturile mele. 

- Nu am mai văzut de un veac o femeie din rasa omenească. Vino mai 
aproape, ca să mă pot uita la cea care m-a prins. 

Nu m-am dus. 

Pufni într-un râs îngrozitor. 

- Care dintre fraţii mei mi-a trădat secretele? 

- Niciunul. Mama mi-a spus poveşti despre tine. 

- Minciuni — îţi miros minciunile. 

Adulmecă din nou, trosnindu-şi degetele. Îşi înclină capul în lateral, 
rupând vălul negru cu o mişcare necontrolată şi rapidă. 

- Ce ar putea dori o femeie din rasa omenească de la un Suriel? 


- Tu să-mi spui, am rostit eu cu blandete. 

El râse încet, din nou. 

- E cumva un test? Un test prostesc şi inutil, deoarece, dacă ai îndrăznit sa 
mă capturezi, atunci înseamnă că iti doreşti foarte mult să ştii anumite 
lucruri. 

Nu am spus nimic, iar el a zâmbit cu o gură fără buze, cu dinţii innegriti 
şi oribil de mari. 

- Întreabă-mă orice, omule, dar apoi eliberează-mă. 

Am înghiţit cu greu. 

- Nu există — chiar nu există nicio cale să mă întorc acasă? 

- Doar dacă vrei ca şi familia ta sa fie omorâtă împreună cu tine. Trebuie 
să rămâi aici. 

Orice ultimă rămăşiţă de speranţă de care mă agatam, orice optimism 
prostesc se ofili şi muri. Asta nu schimba nimic. Oricum, înainte de cearta 
mea cu Tamlin din acea dimineaţă, nici măcar nu mă gândisem la aşa ceva. 
Poate că venisem aici din ciudă. Deci... In regulă — dacă eram aici, 
înfruntând o moarte sigură, atunci aş fi putut la fel de bine să aflu ceva. 

- Ce ştii despre Tamlin? 

- Fii mai exact, omule. Fii mai exact, deoarece ştiu o mulţime de lucruri 
despre Marele Lord al Regatului de Primăvară. 

Pământul se mişcă sub picioarele mele. 

- Tamlin este... Tamlin este un Mare Lord? 

Clic, clic, clic. 

- Nu stiai. Interesant. 

Tamlin nu era doar un spiriduş obişnuit, care avea un conac, ci... ci un 
Mare Lord al unuia dintre cele şapte teritorii. Un Mare Lord al Prythianului. 

- Ştiai că acesta este Regatul Primăverii, micule om? 

- Da, da, ştiam asta. 

Suriel se aşeză pe pământ. 

- Primăvară, Vară, Toamnă, Iarnă, Zi şi Noapte, cugeta el de parcă nici 
măcar nu îi răspunsesem. Cele şapte Regate ale Prythianului, fiecare condus 
de un Mare Lord, toţi ucigători în felul lor. Nu sunt doar puternici — ei sunt 
Puterea. 

De asta reuşise Tamlin să o înfrunte pe Bogge şi să supravieţuiască. Era 
un Mare Lord. 

Mi-am ascuns frica. 


- Toată lumea din Regatul Primăverii este obligată să poarte o mască şi, 
totuşi, tu nu o faci, am spus eu cu grijă. Nu eşti un membru al Regatului? 

- Nu sunt membrul niciunui Regat. Sunt mai bătrân decât Marii Lorzi, 
mai bătrân decât ţinutul Prythian, mai bătrân decât oasele acestei lumi. 

Cu siguranţă, Lucien îmi supraestimase abilităţile. 

- Ce se poate face în legătură cu această boală care s-a răspândit in 
Prythian, care a furat şi a alterat magia? De unde a venit? 

- Rămâi cu Marele Lord, omule, spuse Suriel. Asta e tot ce poţi face. Vei 
fi în siguranţă. Nu te amesteca; nu căuta răspunsuri după ziua de astăzi sau 
vei fi devorată de umbrele din Prythian. Te va apăra de ele, aşadar, stai pe 
lângă el şi vei fi bine. 

Acesta chiar nu era un răspuns. Am repetat: 

- De unde a venit boala? 

Ochii lăptoşi se încruntară. 

- Marele Lord nu ştie că ai venit astăzi aici, nu-i aşa? Nu ştie că femeia 
lui din rasa omenească a venit să îl prindă pe Suriel, deoarece el nu îi poate 
da răspunsurile pe care le caută. Dar este prea târziu, omule — pentru Marele 
Lord, pentru tine, poate şi pentru tărâmul vostru. 

În ciuda tuturor lucrurilor spuse, în ciuda ordinului de a nu mai pune 
întrebări şi de a rămâne cu Tamlin, cuvintele „femeia lui din specia umană” 
fură cele care îmi răsunară în minte. Asta mă făcu să strâng din dinţi. 

Suriel continuă: 

- Dincolo de violenta mare de vest există un alt regat al spiriduşilor numit 
Hybern, condus de un rege puternic şi rău. Da, de un rege, spuse el când am 
ridicat o sprânceană. Nu de un Mare Lord — acolo, teritoriul lui nu este 
divizat în regate. Acolo, el face legea. Oamenii nu mai există în acel regat — 
deşi tronul lui este făcut din oasele lor. 

Acea mare insulă pe care o văzusem pe hartă, cea care nu cedase niciun 
teritoriu oamenilor după Tratat. Şi un tron din oase. În stomac, brânza pe 
care o mâncasem se transformă în plumb. 

- De ceva timp, Regele din Hybern este nemulţumit de Tratatul pe care 
ceilalţi Mari Spiriduşi ai lumii l-au încheiat cu voi, oamenii, cu mult timp în 
urmă. Este supărat că a fost forţat să-l semneze, să-i lase pe sclavii lui 
muritori să plece şi să rămână blocat pe insula lui umedă şi verde de la 
capătul lumii. Şi, astfel, acum o sută de ani, i-a trimis pe cei mai de 
încredere şi mai loiali comandanţi, pe cei mai pricepuţi războinici, 
rămăşiţele unei vechi armate pe care o condusese cândva spre continent, să 


declare un război foarte dur împotriva voastră, a oamenilor, toţi la fel de 
flămânzi si răi ca el. Ca spioni, curteni şi amanți, s-au infiltrat în diferitele 
Regate ale Marilor Spiriduşi, regate şi imperii din toată lumea timp de 
cincizeci de ani, iar când au adunat suficiente informaţii, regele a făcut un 
plan. Dar acum aproape cincizeci de ani, unul dintre comandanții lui nu i s- 
a supus. Amagitoarea. Şi... 

Suriel se îndreptă de spate. 

- Nu suntem singuri. 

Am incordat mai puternic arcul, dar l-am îndreptat în jos, scrutând inutil 
copacii, dar totul se liniştise deja în prezenţa lui Suriel. 

-  Omule, trebuie să mă eliberezi şi să fugi, spuse ea, mărindu-şi ochii 
plini de moarte. Fugi la conacul Marelui Stăpân. Nu uita ce ţi-am spus — 
rămâi cu Marele Stăpân şi vei trăi să vezi cum totul se va îndrepta. 

- Ce este? 

Dacă aş fi ştiut ce venea, aş fi avut o şansă mai bună să... 

- Naga — spiriduşi făcuţi din umbre, ură şi putreziciune. Mi-au auzit 
strigătul — şi te-au mirosit. Elibereaza-ma, omule. Mă vor intemnita, dacă 
mă prind aici. Elibereazd-ma şi întoarce-te lângă Marele Stăpân. 

La naiba. La naiba. 

M-am întins către lat, obligându-mă să las arcul şi să iau cuțitul, dar patru 
siluete ca nişte umbre, atât de întunecate, încât păreau făcute dintr-o noapte 
fără stele, alunecară printre mesteceni. 


CAPITOLUL 15 


Naga izvorau dintr-un coşmar. Acoperiti cu solzi negri şi nimic mai mult, 
erau o combinaţie oribilă de trăsături de şarpe şi corpuri de bărbaţi 
umanoizi, ale căror braţe puternice se sfârşeau cu gheare negre şi lustruite, 
menite să sfâşie carnea. 

Acestea erau creaturile legendelor pline de sânge, care se strecuraseră 
prin zid ca să chinuie şi să omoare muritorii. Cei pe care aş fi fost 
bucuroasă să-i omor în acea zi, în pădurea înzăpezită. Ochii lor imensi, în 
formă de migdală, ne examinară cu lăcomie pe mine şi pe Suriel. 

Patru dintre ei se opriră de partea cealaltă a poienii, Suriel aflându-se 
între mine şi ei, iar eu mi-am îndreptat săgeata spre cel din centru... 

Creatura zâmbi, dezvăluind un rând de dinţi foarte ascuţiţi şi o limbă 
despicată şi argintie, care îi atârna afară. 

- Mama întunecată ne-a trimis un dar astăzi, fraţilor, spuse el, uitându-se 
la Suriel, care zgâria acum latul. 

Ochii de ambră ai creaturilor naga se fixară asupra mea. 

- Şi o masă. 

- Nu prea ai ce mânca, spuse altul, flexându-şi ghearele. 

Am început să mă retrag — spre râu, spre conacul de dincolo de acesta, cu 
săgeata îndreptată spre ei. Un țipăt de-al meu l-ar fi îndrumat pe Lucien — 
dar nu puteam să respir. Şi ar fi putut să nu vină deloc, dacă mă trimisese 
aici. Mi-am concentrat simţurile pe paşii în retragere. 

- Omule, mă imploră Suriel. 

Aveam zece săgeți — nouă, imediat ce o trageam pe cea din arc. Niciuna 
nu era din frasin, dar poate că i-ar fi reţinut pe naga suficient timp încât să 
fug. 

M-am mai retras un pas. Cei patru naga se apropiară ca şi când ar fi 
savurat lentoarea vânătorii, ca şi când ar fi ştiut că deja câştigaseră. 

Aveam trei secunde să mă hotărăsc. Trei secunde să-mi pun în aplicare 
planul. 

Cu mâna tremurând, am încordat mai mult arcul. 

Apoi, am tipat. Ascutit si tare şi cu fiecare moleculă de aer din plămânii 
mei prea incordati. 

Acum ca naga erau concentrați asupra mea, am tras spre sfoara care îl 
tinea pe loc pe Suriel. 


Latul se desfăcu. Ca o umbră în vânt, Suriel dispăru, o rafală întunecată 
care îi făcu pe cei patru naga să se retragă, şovăitori. 

Cel mai apropiat de mine fugi spre Suriel întinzându-şi linia puternică a 
gâtului acoperit cu solzi. Nu mai era nicio şansă ca mişcările mele să nu mai 
fie considerate un atac neprovocat — nu acum, când văzuseră cât de bine 
tineam. Voiau în continuare să mă omoare. 

Aşadar, am tras cu săgeata. 

Vârful străluci ca o stea căzătoare prin întunericul pădurii şi dură o clipă 
până să lovească ţinta, iar sângele ţâşni în aer. Naga se rostogoli pe spate 
chiar în momentul în care cei trei rămaşi se întoarseră spre mine. Nu ştiam 
dacă îl omordsem. Dispăruse deja. 

Am alergat spre râu pe ruta calculată mai devreme, fără să îndrăznesc să 
privesc înapoi. Lucien spusese că avea să fie în apropiere, dar eram încă în 
adâncul pădurii, încă departe de conac şi de ajutor. 

Crengi şi ramuri trosniră în spatele meu — prea aproape — şi mârâituri care 
sunau foarte diferit de cele ale lui Tamlin, ale lui Lucien, ale unui lup sau 
ale oricărui alt animal umplură pădurea liniştită. 

Singura mea speranţă de a scăpa cu viaţă era să fug mai repede decât ei, 
suficient timp cât să ajung la Lucien, iar asta doar dacă era acolo, aşa cum 
promisese. Nu mi-am permis să mă gândesc la toate dealurile pe care 
trebuia să le urc imediat ce ieşeam din pădure. Sau la ce aveam să fac dacă 
Lucien se răzgândise. 

Trosnetul desişului se auzi mai tare şi mai aproape, iar eu am virat spre 
dreapta, sărind peste râu. Apa curgătoare ar fi putut să îl oprească pe Suriel, 
dar un sâsâit şi o bufnitură, la mică distanţă în urma mea, îmi dădură de 
înţeles că nu îi împiedicase pe naga. 

Am cotit prin desiş, iar spinii îmi zgâriară obrajii. Abia le simţeam 
intepaturile sau sângele cald care-mi curgea pe faţă. Nu fu timp nici măcar 
să mă strâmb de durere, nu când două siluete întunecate mă flancară, 
apropiindu-se pentru a-mi tăia calea. 

Genunchii protestară când m-am forţat şi mai mult, concentrându-mă la 
strălucirea care creştea în capătul pădurii. Naga din dreapta mea se năpusti 
însă spre mine, atât de repede, încât am putut doar să sar într-o parte ca să 
evit ghearele sfâşietoare. 

M-am împiedicat, dar am rămas în picioare tocmai când naga din stânga 
mea se năpusti. M-am oprit brusc şi am balansat arcul cu o mişcare largă. 
Aproape că l-am scăpat când a atins acea fata de şarpe, iar oasele i se 


zdrobiră cu un țipăt oribil. Am sărit repede peste imensul corp căzut, fără să 
mă opresc şi fără să mă uit după ceilalti. 

Am înaintat trei metri înainte ca al treilea naga să păşească în faţa mea. 

Am balansat arcul spre capul lui. Se feri. Ceilalţi doi sâsâiră, apropiindu- 
se în spatele meu, iar eu am apucat mai bine arcul. 

Eram înconjurată. 

M-am întors încet, pregătită să lovesc cu arcul. 

Unul dintre ei mă adulmecă, mărindu-şi acele nări ca nişte fante 

- Creatura umană sfrijită, spuse el celorlalţi, ale căror zâmbete se lărgiră. 
Ştii ce am pierdut din cauza ta? 

Nu aveam de gând să cedez fără luptă, fără să iau cu mine câţiva dintre 
ei. 

- Du-te dracului, am spus gâfâind. 

Ei râseră, apropiindu-se. Am tras cu arcul spre cel mai apropiat... Acesta 
se feri, chicotind. 

- Ne vom juca — deşi s-ar putea să nu ţi se pară amuzant. 

Am strâns din dinţi şi am tras din nou. Nu urma să fiu vanata ca o 
căprioară înconjurată de lupi. Aveam să scap; aveam... 

O mână neagră cu gheare îmi apucă arcul şi un trosnet răsună prin 
pădurea prea liniştită. 

Aerul îmi ieşi rapid din piept şi am avut timp să mă întorc doar pe 
jumătate înainte ca unul dintre ei să mă apuce de gât şi să mă trântească. 
Îmi lovi braţul de pământ atât de tare încât mă durură oasele, iar degetele mi 
se răsfirară, scăpând ce mai rămăsese din arcul meu. 

- Cand vom termina să-ţi jupuim pielea, iti vei dori să nu fi intrat în 
Prythian, îmi spuse el în fata, băgându-mi pe gât duhoarea de hoit. 

M-am înecat. 

- Te vom tăia în felii atât de subţiri, încât nu va mai rămâne nimic de dat 
la ciori. 

O flacără albă şi fierbinte mă străbătu. Mânie, groază sau instinct 
sălbatic, nu ştiu ce era. Nu m-am gândit. Am apucat cuțitul din gheată şi i l- 
am înfipt în gâtul tare. 

Când mi-am strigat furia, groaza, sângele îmi şiroi pe faţă şi în gură, 
Naga se lăsă pe spate. M-am ridicat înainte ca alţi doi să mă poată 
imobiliza, dar ceva tare ca piatra mă lovi în faţă. Căzând la pământ, am 
simţit gust de sânge, pământ şi iarbă. Am văzut stele verzi şi m-am ridicat 
din nou în picioare, din instinct, apucând cutitul de vânătoare al lui Lucien. 


Nu aşa, nu aşa, nu aşa. 

Unul dintre ei sări spre mine, iar eu m-am ferit într-o parte. Îmi prinse 
mantia cu ghearele şi o trase, sfâşiind-o chiar în momentul în care 
insotitorul lui mă aruncă la pământ, rupându-mi mâinile cu labele. 

- Vei sângera, gâfâi unul din ei, râzând în sinea lui la vederea cutitului 
pe care-l ridicasem. Te vom tăia încet. 

Îşi mişcă ghearele — perfecte pentru tăieturi adânci şi brutale. Deschise 
gura din nou şi un răget asurzitor răsună prin poiană. 

Nu ieşise însă din gâtul creaturii. 

Zgomotul nu se împrăştiase înainte ca naga să zboare de pe mine 
sfarâmându-se atât de tare de un copac, încât lemnul se crăpă. l-am 
recunoscut strălucirea aurie a măştii, părul şi ghearele lungi şi mortale, 
înainte ca Tamlin să sfâşie creatura. 

Naga care mă ţinea ţipă şi mă eliberă, sărind în picioare când ghearele lui 
Tamlin îi sfârtecară gâtul insotitorului său. Carnea şi sângele zburară. 

Am rămas la pământ, aşteptând, cu lama pregătită. 

Tamlin mai urlă o dată, arătându-şi caninii lungi; măduva din oase mi se 
răci, iar creatura care mai rămase fugi spre pădure. Făcu doar câţiva paşi 
înainte ca Tamlin să-l atace, punându-l la pământ eviscerându-l cu o singură 
mişcare lungă. 

Am rămas unde eram, cu faţa pe jumătate afundată în frunze crengi şi 
muşchi. Nu am încercat să mă ridic. Tremuram atât de tare, încât am crezut 
că aveam să mă dezmembrez. Era tot ce puteam face pentru a tine în 
continuare cuțitul. Tamlin se ridică în picioare smulgându-şi ghearele din 
abdomenul creaturii. Sângele curgea din ele, pătând muşchiul verde. 

Mare Lord. Mare Lord. Mare Lord. 

Furia sălbatică încă îi mocnea în privire, iar eu am tresărit când a 
îngenuncheat lângă mine. A întins din nou mâna spre mine, dar m-am 
smucit înapoi, departe de ghearele însângerate, încă la vedere 

M-am ridicat în şezut înainte de a tremura din nou. Ştiam că nu pot să mă 
ridic în picioare. 

- Feyre, spuse el. 

Mania îi disparu din ochi, iar ghearele se retraseră înapoi sub piele, dar 
răgetul încă răsuna în urechile mele. Sunetul fusese doar o furie primară. 

- Cum? 

A fost tot ce am reuşit să spun, dar el m-a înţeles. 


- Am urmărit o haită de naga — aceştia patru au scăpat şi, probabil, ti-au 
luat urma prin aceste păduri. Te-am auzit tipand. 

Deci, nu ştia despre Suriel. El venise să mă ajute. 

Îmi întinse mâna, iar eu am tremurat când şi-a trecut degetele reci şi ude 
peste obrazul meu, care mă durea şi ustura. Sânge — erau pătate de sânge. 
Şi, judecând după cât de lipicioasă era faţa mea, ştiam că eram destul de 
împroşcată cu sânge încât să nu mai conteze. 

Durerea feţei şi a braţului se diminuă, apoi dispăru. Se încruntă puţin 
când îmi văzu vânătaia deja apărută pe obraz, dar zvâcnirea se reduse rapid. 
Mirosul metalic al magiei mă învălui, apoi zbură cu o briză uşoară. 

- Am găsit unul mort la un kilometru distanţă, continuă el, luându-şi 
mâinile de pe faţă cât îşi scoase centura şi tunica, pe care mi-o înmână. 

Partea din faţă a tunicii mele fusese sfâşiată de ghearele acelor naga. 

- Am văzut una dintre săgețile mele în gâtul lui, aşa că i-am urmărit până 
aici. 

Am îmbrăcat tunica lui Tamlin peste a mea, fără a lua în seamă cat de 
uşor i se vedeau muşchii sculptați pe sub cămaşa albă, felul în care hainele 
îmbibate cu sânge îi scoteau şi mai mult în evidenţă. Un prădător pur-sânge, 
instruit să ucidă fără să stea pe gânduri, fără remuşcări. Am tremurat din 
nou şi am savurat căldura care trecea prin material. Mare Lord. 'Trebuia să- 
mi fi dat seama, să fi bănuit. Poate că nu am vrut — poate că îmi fusese frică. 

- Poftim, spuse el, ridicându-se în picioare şi întinzându-mi o mână pătată 
de sânge. 

Nu am îndrăznit să privesc spiriduşii naga omorâţi când i-am apucat 
mâna întinsă şi m-am ridicat. Genunchii îmi tremurau, dar am rămas în 
picioare. 

Am privit mâinile noastre unite, ambele acoperite cu sânge care nu ne 
aparţinea. 

Nu, nu fusese singurul care vărsase sânge acum. Probabil că asta mă 
transformase şi pe mine într-o bestie ca el. Dar mă salvase. Omorâse pentru 
mine. 

- Vreau să ştiu ce făceai aici, spuse el. 

„Nu. Cu siguranţă, nu“. Nu după ce mă avertizase deja de nenumărate 
ori. 

- M-am gândit să nu mă limitez la casă şi grădină. Nu mi-am dat seama că 
am ajuns atât de departe. 

El îmi lăsă mâna şi oftă zgomotos. 


- În zilele în care sunt plecat să rezolv... probleme, stai aproape de casă. 

Am dat din cap, putin amortita. 

- Mulţumesc, am mormait eu, luptandu-ma cu tremuratul care îmi chinuia 
corpul şi mintea. 

Faptul că eram acoperită de sângele creaturilor naga devenise aproape 
insuportabil. 

- Nu, nu pentru asta. Pentru că mi-ai salvat viaţa, vreau să spun. 

Mi-am dorit să-i spun cât de mult însemna pentru mine faptul că Marele 
Lord al Regatului Primăverii credea că meritam să fiu salvată, dar nu mi-am 
găsit cuvintele. 

Colţii îi dispărură. 

- Atât... am putut sa fac. Ei nu ar fi trebuit să intre atât de mult pe 
pământurile mele. 

Scutură din cap, mai mult ca pentru sine. 

- Să mergem acasă, spuse el, scutindu-mă de efortul de a-i explica de ce 
venisem aici, în primul rând. 

Nu m-am îndurat să-i spun că acel conac nu era casa mea — că s-ar fi 
putut nici să nu mai am o casă. 

Ne-am întors în linişte, amândoi murdari de sânge şi palizi. Încă simţeam 
măcelul pe care îl lăsasem în urmă — pământul şi copacii îmbibaţi cu sânge. 
Bucatile de naga. 

Ei bine, macar aflasem ceva de la Suriel. Chiar daca nu era in intregime 
ce voiam să aud — sau să aflu. 

„Rămâi cu Marele Lord“. Bine — părea destul de uşor. În ceea ce privea 
însă lecţia de istorie pe care voia să mi-o dea, despre regi răi şi omandantii 
lor şi legătura pe care o avea cu faptul că trebuia să fiu alături de Marele 
Lord, boala... Încă nu aveam destule detalii încât să-mi avertizez familia. 
Suriel îmi spusese însă să nu mai caut răspunsuri. 

Aveam sentimentul că aş fi făcut o prostie dacă nu i-aş fi ascultat sfatul. 
Atunci, familia trebuia să se descurce cu puţinele informaţii pe care le 
aveam. Speram că aveau să fie suficiente. 

Nu l-am mai întrebat pe Tamlin nimic despre naga — despre cât de multi 
omorâse înainte ca acei patru să scape — nu i-am mai pus nicio întrebare, 
deoarece nu am remarcat nicio urmă de sentiment al victoriei, ci, mai 
degrabă, un fel de nesfârşită ruşine şi înfrângere. 


CAPITOLUL 16 


După ce m-am înmuiat în cadă timp de aproape o oră, m-am trezit stând 
pe un scaun cu spătarul lăsat, în faţa şemineului aprins din camera mea, 
savurând senzaţia pe care mi-o dădea Alis, care îmi pieptăna părul ud. Deşi 
cina trebuia să fie servită curând, Alis îmi aduse o ceaşcă de ciocolată topită 
şi refuză să mai facă altceva până când nu luam câteva guri. 

Era cel mai bun lucru pe care îl gustasem vreodată. Am băut din cana 
grea cât timp Alis mi-a pieptănat părul, aproape torcând la senzaţia pe care 
mi-o dădeau degetele ei subţiri de-a lungul scalpului meu. 

Când am fost sigură că toate celelalte servitoare coborâseră la parter ca să 
ajute la masa de seară, mi-am pus cana în poală. 

- Dacă mai mulţi spiriduşi vor trece graniţele regatului şi vor ataca, va 
începe un război? 

„Poate că ar trebui să luăm atitudine — poate că a sosit timpul să spunem 
stop“, îi zisese Lucien lui Tamlin în acea primă seară. 

Peria se opri. 

- Nu pune asemenea întrebări. Vei atrage ghinionul. 

M-am răsucit pe scaun, ridicându-mi privirea spre faţa ei mascată. 

- De ce nu-şi stăpânesc ceilalţi Mari Lorzi supuşii? De ce fi se permite 
acestor creaturi groaznice să meargă pe unde vor? Cineva... cineva a început 
să-mi spună o poveste despre un rege din Hybern... 

Alis mă apucă de umăr şi mă întoarse. 

- Nuetreaba ta. 

O, ba eu cred că este. 

M am întors din nou, apucând spătarul scaunului din lemn. 

Dacă toate astea scapă în lumea oamenilor — dacă începe un război sau 
dacă această boală ne otrăveşte pământurile... 

Am alungat spaima care mă copleşea. Trebuia să-mi avertizez familia — 
trebuia să le scriu. Curând. 

- Cu cât ştii mai puţine, cu atât mai bine. Lasă-l pe Lordul Tamlin să se 
ocupe de asta — este singurul care o poate face. 

Asta spusese şi Suriel. Ochii căprui ai lui Alis erau duri, neiertători. 

-  Credeai că nimeni nu mi-ar spune ce ai cerut din bucătărie astăzi sau 
că nu şi-au dat seama pe cine voiai să prinzi? Fată proastă. Dacă Suriel nu 


ar fi fost în toane bune, ai fi meritat moartea pe care ti-ar fi oferit-o. Nu ştiu 
ce este mai rau: asta sau prostia ta cu puca. 

- Tu ai fi făcut altceva? Dacă ai fi avut o familie... 

- Amo familie. 

Am măsurat-o din priviri. Nu avea niciun inel pe deget. 

Alis îmi observă privirea şi spuse: 

- Sora mea şi partenerul ei au fost omorâţi acum aproape cincizeci de 
ani, lăsând în urmă doi copii. Tot ce fac, toată munca mea, este pentru acei 
băieţi. Aşadar, fetito, nu ai dreptul să mă priveşti aşa şi să mă întrebi dacă aş 
fi făcut altfel. 

- Unde sunt? Locuiesc aici? Poate că de aceea erau cărţi pentru copii în 
birou. Poate că acele două mici siluete strălucitoare din grădină... Poate că 
ei erau. 

- Nu, nu locuiesc aici, spuse ea, prea tăios. Sunt în altă parte — foarte 
departe. 

M-am gândit la vorbele ei, apoi mi-am înclinat capul. 

- Copiii spiriduşi cresc diferit? Dacă părinţii lor au fost omorâţi în urmă 
cu aproape cincizeci de ani, e puţin probabil să mai fie copii mici. 

- O, unii cresc la fel ca voi şi se pot reproduce la fel de des ca iepurii, dar 
sunt alţii — ca mine, ca Marea Zână — care rareori pot face copii. Cei care se 
nasc îmbătrânesc ceva mai lent. Toţi am fost socati când sora mea a născut 
un al doilea copil, doar cinci ani mai târziu, iar cel mai mare nici nu va 
ajunge la maturitate până la vârsta de şaptezeci şi cinci de ani. Dar aceştia 
sunt foarte rari — toţi copiii noştri sunt aşa — şi mult mai dragi nouă decât 
pietrele preţioase sau aurul. 

Strânse din dinţi suficient de tare încât să ştiu că era tot ce aveam să aflu 
de la ea. 

- Nu am vrut să pun la îndoială dăruirea ta pentru ei, am spus eu în 
şoaptă. 

Pentru că nu a răspuns, am adăugat: 

- Înţeleg ce vrei să zici, că faci totul pentru ei. 

Alis îşi tuguie buzele, dar spuse: 

- Data viitoare când nebunul de Lucien îţi mai oferă sfaturi despre cum să 
prinzi un Suriel, vino la mine. Pui morţi de găină, pe naiba! Tot ce trebuie 
să faci este să îi oferi o mantie nouă şi o ai la picioarele tale. 


+ 


Până să intru în sala de mese, m-am oprit din tremurat şi m-am încălzit 
puţin. Fie că era sau nu Marele Lord al Prythianului, nu avea să mă 
intimideze — nu după cele trăite astăzi. 

Lucien şi Tamlin mă aşteptau deja la masă. 

- Bună seara, am spus eu, mergând spre scaunul meu obişnuit. 

Lucien îşi înclină capul, uşor mirat, iar eu am dat subtil din cap când m- 
am aşezat. Secretul lui încă era în siguranţă, deşi merita să fie bătut pentru 
că mă trimisese atât de nepregătită să prind un Suriel. 

Lucien se aplecă puţin în scaun. 

- Am auzit că voi doi aţi avut o după-amiază destul de emoţionantă. Aş 
fi vrut să fiu acolo, să vă ajut. 

O scuză ascunsă, rostită cu jumătate de gură, dar eu mi-am înclinat din 
nou capul, uşor, către el. 

- Ei bine, încă arăţi minunat, fără a ţine seama de după-amiaza infernală, 
spuse cu o delicateţe puţin forţată. 

Am pufnit. În viaţa mea nu arătasem niciodată minunat. 

- Credeam că spiriduşii nu pot minţi. 

Tamlin se înecă cu vinul, dar Lucien rânji, întinzându-şi acea cicatrice 
mare şi urâtă. 

- Cine ţi-a spus asta? 

- Toată lumea o ştie, am răspuns eu, umplându-mi farfuria şi începând sa 
pun sub semnul întrebării tot ce îmi spuseseră până atunci, fiecare declaraţie 
pe care o acceptasem ca pe un pur adevăr. 

Lucien se lăsă pe spătarul scaunului, zâmbind cu încântarea unei feline. 

- Bineînţeles că putem minţi. Considerăm minciuna o artă. Am minţit 
când le-am spus muritorilor din Antichitate că nu putem minţi. Cum altfel 
am fi putut să-i facem să aibă din nou încredere în noi şi să ne facă voia? 

Gura mea deveni o linie subţire. Spunea adevărul, deoarece, dacă 
mintea... Logica acestui fapt mă derută. 

- Fierul? am reuşit eu să întreb. 

- Nuare niciun efect. Doar frasinul, după cum bine ştii. 

Faţa mi se încălzi. Crezusem tot ce îmi spuseseră. Poate că şi Suriel 
minţise azi, în legătură cu acea lungă explicaţie despre politica tărâmului 
spiriduşilor. Despre faptul că trebuia să rămân cu Marele Lord şi că totul 
avea să fie bine, într-un sfârşit. 


M-am uitat la Tamlin. Marele Lord. Asta nu era o minciună — simţeam în 
oase acest adevăr. Chiar dacă nu se purta ca nemiloşii Mari Lorzi din 
legende, care sacrificaseră fecioare şi omorâseră oameni după bunul plac. 
Nu, Tamlin era... exact ca bogăţiile şi confortul Prythianului, pe care le 
descriau acei fanatici Copii ai celor Binecuvantati, cu ochi de vițel. 

- Chiar dacă Lucien a dezvăluit unele dintre secretele noastre cele mai 
bine păzite, spuse Tamlin, mârâind spre interlocutorul lui când rosti ultimul 
cuvânt, niciodată nu am folosit împotriva ta informaţiile greşite pe care le 
al. 

Privirea lui o întâlni pe a mea. 

- Niciodată nu te-am minţit intenţionat. 

Am reuşit să dau din cap şi am luat o gură mare de apă. Am mâncat în 
linişte, prea ocupată să încerc să descifrez fiecare cuvânt auzit fără să vreau 
de când sosisem aici, încât nu mi-am dat seama când Lucien se ridică de la 
masă înainte de desert. Am fost lăsată singură cu cea mai periculoasă fiinţă 
pe care o întâlnisem vreodată. 

Pereţii camerei se strânseră în jurul meu. 

- Te simţi... mai bine? 

Desi isi sprijinea barbia intr-un pumn, ingrijorarea — si poate surpriza 
faptului ca era îngrijorat — îi strălucea in ochi. 

Am înghiţit în sec. 

- Dacă nu voi mai întâlni vreodată un naga, mă voi considera norocoasă. 

- Ce căutai în pădurea vestică? 

Adevăr sau minciună, minciună sau adevăr... ambele. 

- Am auzit cândva o legendă despre o creatură care iti răspunde la 
întrebări, dacă o prinzi. 

Tamlin tresări când ghearele îi ieşiră, tăindu-i faţa. Rănile i se închiseră 
însă imediat, pe pielea aurie curgându-i doar o dâră de sânge, pe care o 
şterse cu mâneca. 

- Ai fost să prinzi un Suriel. 

- Am prins un Suriel, l-am corectat eu. 

- Şi ţi-a spus ce voiai să ştii? 

Nu eram sigură dacă respira. 

- Am fost intrerupti de naga înainte de a-mi spune ceva important. 

Îşi strânse buzele. 

- As tipa, dar cred că ziua de azi a fost o pedeapsă suficientă. 

Scutură din cap. 


- Chiar l-ai prins pe Suriel. O fata din specia umană! 

Făcând abstracţie de mine şi de tot ce se întâmplase după-amiază, m-am 
strâmbat. 

- Se presupune că e greu? 

Chicoti, apoi scoase ceva din buzunar. 

- Ei bine, dacă sunt norocos, nu va trebui să prind un Suriel ca să aflu ce 
este asta. 

Îmi arătă lista mea mototolită cu cuvinte. 

Inima mi se pravali în stomac. 

- Este... nu puteam să mă gândesc la o minciună potrivită — totul era 
absurd. 

- Neobişnuit? Coadă? Căsăpi? Conflagratie? citi el lista. 

Mi-a venit să mă ghemuiesc şi să mor. Cuvinte pe care nu le-am 
recunoscut din carte — cuvinte care păreau atât de simple, atât de absurd de 
uşoare, acum că le rostea cu voce tare. 

- Este un poem despre cum să mă omori şi să îmi arzi corpul? 

Am simţit un nod în gât şi a trebuit să-mi strâng pumnii, ca să nu-mi 
ascund faţa în spatele lor. 

- Noapte bună, am spus eu, aproape şoptit, şi m-am ridicat, cu genunchii 
tremurând. 

Când am ajuns lângă uşă, îmi vorbi din nou. 

- Îi iubeşti foarte mult, nu-i aşa? 

M-am întors pe jumătate spre el. Ochii lui verzi îi întâlniră pe ai mei când 
se ridică de pe scaun şi veni spre mine. Se opri la o distanţă onorabilă. 

Încă ţinea strâns în mână lista de cuvinte stâlcite. 

- Mă întreb dacă familia ta ştie asta, murmură el, că tot ce ai facut nu a 
avut legătură cu promisiunea făcută mamei tale sau cu tine, ci cu ei. 

Nu am spus nimic, neavând încredere în voce să-mi ascundă ruşinea. 

- Ştiu — ştiu că atunci când am spus-o mai devreme nu a sunat bine, dar 
aş putea să te ajut să scrii... 

- Lasă-mă în pace, i-am zis eu. 

Aproape că am ieşit din cameră când am dat peste cineva — peste el. Am 
făcut un pas înapoi. Uitasem cât de rapid era. 

- Nu te insult. 

Vocea lui calmă făcu totul să sune mai rău. 

- Nu am nevoie de ajutorul tău. 

- Evident că nu, spuse el, zâmbind pe jumătate. 


Dar zâmbetul îi dispăru. 

- Un om care poate dobori un spiriduş în blană de lup, care l-a prins pe 
Suriel şi a ucis doi naga de unul singur... 

Se sufocă de râs şi îşi scutură capul. Lumina focului dansă pe masca lui. 

- Sunt proşti. Proşti să nu vadă asta. 

Se strâmbă, dar în ochii lui nu se citi răutate. 

- Poftim, spuse, întinzându-mi lista de cuvinte. 

Am băgat-o în buzunar. M-am întors, dar el mă apucă uşor de braţ. 

- Ai renunţat la foarte multe pentru ei. 

Îşi ridică şi cealaltă mână, de parcă ar fi vrut să-mi mângâie obrazul. M- 
am pregătit să mă atingă, dar îşi coborî mâna înainte să o facă. 

- Ştii măcar să râzi? 

Mi-am smucit mâna, incapabilă să-mi opresc cuvintele mânioase. La 
naiba cu Marele Lord! 

- Nu vreau mila ta. 

Ochii lui de jad erau atât de strălucitori, încât mă hipnotizau. 

- Dar un prieten? 

- Spiriduşii pot să fie prieteni cu muritorii? 

Acum cinci sute de ani, mulţi spiriduşi erau prieteni cu muritorii într-atât, 
încât să meargă la război în numele lor. 

- Poftim? 

Nu mai auzisem asta niciodată, iar lucrul acesta nu era reprezentat în acea 
pictură murală din birou. 

Ridică din umeri. 

- Cum crezi că armatele oamenilor au supravieţuit atât de mult şi au făcut 
atâtea stricăciuni până când specia mea a acceptat chiar şi să încheie un 
tratat? Doar cu arme din frasin? Au existat spiriduşi care au luptat şi murit 
de partea oamenilor, pentru libertatea lor, şi care au suferit când singura 
soluţie a fost să ne separăm. 

- Ai fost unul dintre ei? 

- Atunci eram un copil, prea tânăr ca să înţeleg ce se întâmpla sau să mi 
se spună, măcar, zise el. 

Un copil. Ceea ce însemna că ar fi trebuit să aibă peste... 

- Dar, dacă aş fi avut vârsta potrivită, as fi fost unul dintre ei. Împotriva 
sclaviei, împotriva tiraniei, mi-aş fi înfruntat bucuros moartea, indiferent de 
libertatea cui aş fi apărat-o. 


Nu eram sigură că aş fi procedat la fel. Prioritatea mea ar fi fost sa mi 
protejez familia — şi aş fi ales orice tabără ar fi putut să o tind în mai multă 
siguranţă. Până acum, nu mă gândisem la asta ca la o slăbiciune. 

- Dacă te ajută cu ceva, spuse Tamlin, familia ta ştie că eşti în siguranţă. 
Nu-şi amintesc bestia care a dat buzna în casa lor şi cred că o mătuşă 
îndepărtată şi foarte bogată te-a chemat să o ajuţi, deoarece este pe patul de 
moarte. Ştiu că eşti în viaţă, hrănită şi îngrijită. Ştiu şi că au existat zvonuri 
despre o... ameninţare din Prythian şi sunt pregătiţi să fugă dacă apare 
vreunul dintre semnele care prevestesc prăbuşirea zidului. 

- Tu... tu le-ai modificat amintirile? 

Am făcut un pas înapoi. Aroganta spiriduşilor, o asemenea aroganță încât 
să ne modifice minţile, să ne implanteze gânduri de parcă nu ar fi fost o 
violare... 

- Le-am vrăjit amintirile — am pus un văl peste ele. M-am temut că tatăl 
tău ar putea să vină după tine sau să convingă nişte săteni să traverseze 
zidul împreună cu el, încălcând şi mai mult Tratatul. 

Şi ar fi murit oricum cu toţii, imediat ce ar fi dat de puca, Bogge sau 
naga. O linişte îmi acoperi mintea, până când am devenit atât de extenuată, 
încât nu am mai putut gândi, până când nu am mai reuşit sa mă abtin să 
spun: 

- Nu îl cunoşti. Tata nu s-ar fi deranjat să o facă. 

Tamlin se uită la mine pentru mult timp. 

- Ba da, ar fi făcut-o. 

Dar nu ar fi făcut-o — nu cu acel genunchi sucit, pe care l-ar fi folosit 
drept scuză. În acel moment, mi-am dat seama că iluzia creată de puca 
dispăruse. 

Hrăniţi, îngrijiţi şi în siguranţă — fuseseră avertizaţi despre boală, fie ca 
intelesesera acel avertisment, fie ca nu. Privirea lui era sincera. Mersese mai 
departe decât aş fi bănuit, pentru a-mi domoli grijile. 

- Chiar i-ai avertizat despre posibila ameninţare? 

El dădu serios din cap. 

- Nu un avertisment direct, ci unul ţesut în vraja memoriei lor — împreună 
cu un ordin de a fugi la primul semn că nu este în regulă ceva. 

Aroganta de spiriduş, dar... dar făcuse mai mult decât aş fi putut face eu. 
Familia mea ar fi putut să-mi nesocotească scrisoarea cu totul. Dacă aş fi 
ştiut că avea aceste abilităţi, poate că i-aş fi cerut Marelui Lord să le 
vrăjească amintirile, dacă nu ar fi făcut-o chiar el. 


Chiar nu aveam de ce să mă îngrijorez, în afară de faptul că probabil mă 
uitaseră mai curând decât mă aşteptam. Nu puteam să-i invinovatesc. Îmi 
tinusem promisiunea, îmi dusesem sarcina la bun sfârsit... Ce mai aveam de 
făcut? 

Lumina focului dansă pe masca lui, încălzind aurul şi făcând smaraldele 
să strălucească, în varii culori şi nuanţe cărora nu le ştiam numele, pe care 
voiam să le cataloghez şi să le unesc. Culori pe care nu aveam niciun motiv 
să nu le studiez acum. 

- Să pictez, am spus eu, abia suflând. 

El îşi înclină capul, iar eu am înghiţit, îndreptându mi umerii. 

- Dacă... dacă nu cer prea mult, aş vrea nişte vopsea. Şi pensule. Tamlin 
clipi. 

- Îţi place arta? iti place să pictezi? 

Cuvintele lui stângace nu erau neplăcute. Fură suficiente încât să spun: 

- Da. Nu, nu pictez frumos, dar, dacă nu este un deranj prea mare... Voi 
picta afară, ca să nu fac mizerie, dar... 

- Afară, în casă, pe acoperiş... pictează oriunde vrei. Nu-mi pasă, puse 
el. Dar dacă îţi trebuie vopsea şi pensule, vei avea nevoie şi de hârtie şi 
pânză. 

- Pot să lucrez — să ajut pe la bucătărie sau în grădină — să plătesc pentru 
ele. 

- Mai mult i-ai încurca. Va dura câteva zile să fac rost de ele, dar 
vopseaua, pensulele, pânzele şi spaţiul sunt ale tale. Lucrează oriunde vrei. 
Casa asta este şi aşa prea curată. 

- Mulţumesc, vorbesc serios, cu adevărat. Mulţumesc. 

- Desigur, zise calm. 

M-am întors, dar el vorbi din nou: 

- Ai văzut galeria? 

Am întrebat, pe nerăsuflate: 

- Există o galerie în casa asta? 

Rânji. Marele Lord al Regatului Primăverii rânji cu adevărat. 

- Am închis-o când am moştenit acest loc. 

Când moştenise titlul pe care nu părea încântat să îl păstreze. 

- Părea o pierdere de timp ca servitorii să o păstreze curată, bineînţeles 
că da, pentru un războinic instruit. 

- Mâine voi fi ocupat, iar galeria trebuie curățată, deci... continuă el. 
Poimâine... lasă-mă să ţi-o arăt poimâine. 


Îşi frecă gâtul, roşind puţin în obraji — mai energic şi emotiv decât îl 
văzusem până acum. 

- Te rog, îmi va face plăcere. 

Şi l-am crezut. 

Am dat prosteşte din cap. Dacă picturile de pe hol erau superbe, atunci 
cele alese pentru galerie trebuie că depăşeau imaginaţia mea de om. 

- Mi-ar plăcea foarte mult. 

Încă îmi zâmbea larg, fără reţinere şi fără să ezite. Isaac nu îmi zâmbise 
niciodată în felul acesta. Isaac nu mă făcuse niciodată să îmi pierd suflul, 
nici măcar pentru o clipă. 

Am plecat destul de uimită, apucând hârtia mototolită din buzunar, de 
parcă gestul m-ar fi împiedicat să zâmbesc. 


CAPITOLUL 17 


M-am trezit tresărind în mijlocul nopţii, gâfâind. Visasem ţăcănitul 
degetelor osoase ale lui Suriel, rânjetele creaturilor naga şi o femeie, palidă 
şi fără faţă, care-mi zgâria gâtul cu unghiile roşii ca sângele, sfâşiindu-mă 
puţin câte puţin. Mă tot întreba cum mă cheamă, dar, de fiecare dată când 
încercam să vorbesc, sângele îmi bolborosea prin rănile superficiale de pe 
gât, înecându-mă. 

Mi-am trecut mâinile prin părul ud de transpiratie. Când mi-am revenit 
din gâfâit, un altfel de sunet umplu aerul, strecurându-se înăuntru pe sub 
uşă, din holul de la intrare. Strigăte şi tipetele cuiva. 

M-am ridicat imediat din pat. Strigătele nu erau agresive, ci, mai degrabă, 
poruncitoare, pretențioasă. Tipetele, însă... 

Deschizând brusc uşa, fiecare fir de păr de pe corp mi se ridică. Poate că 
aş fi rămas pe loc sau m-aş fi ascuns de frică, dar mai auzisem tipete ca 
acela, în pădurea de acasă, când nu omoram prada din prima încercare, iar 
animalele sufereau. Nu puteam suporta aşa ceva. Trebuia să ştiu ce se 
întâmpla. 

Am ajuns în capul scării principale la timp pentru a vedea uşile de la 
intrare ale conacului deschizându-se cu o lovitură şi pe Tamlin dând buzna, 
cu spiridusul care tipa pe umărul lui. Spiriduşul era aproape la fel de mare 
ca Tamlin şi, totuşi, Marele Lord îl ducea de parcă ar fi fost un sac de 
cereale. Părea a fi o altă specie de spiriduş, mai neînsemnat, cu pielea 
albastră, membre mari, urechi ascuţite şi păr lung, brunet. Chiar şi din 
vârful scărilor, vedeam sângele care şiroia pe spatele spiriduşului — sânge de 
la cioturile negre care îi ieşeau din omoplati. Sângele care acum îi uda 
tunica verde a lui Tamlin, cu pete strălucitoare. Unul dintre cutitele de la 
centură îi lipsea. 

Lucien dădu buzna în foaierul de la parter în momentul în care Tamlin 
strigă: 

- Masa — goleşte-o! 

Lucien impinse vazele cu flori de pe masa lunga aflata in mijlocul 
holului. Ori Tamlin nu gândea clar, ori îi era frică să piardă minute în plus 
ducându-l la infirmerie. Sunetul de sticlă spartă mă făcu să mă mişc; m-am 
aflat la jumătatea scării înainte ca Tamlin să-l pună pe spiriduşul care tipa 


cu faţa în jos, pe masă. Acesta nu purta mască; nu avea cu ce să ascundă 
agonia care îi contorsiona trăsăturile lungi şi nepământene. 

- Cercetaşii l-au găsit aruncat chiar peste graniţă, îi explică Tamlin lui 
Lucien, dar îşi îndreptă privirea spre mine. 

Mă avertiza, dar am mai coborât o treaptă. 

- Este din Regatul Verii. 

- La naiba, spuse Lucien, examinând rănile. 

- Aripile mele, spuse sufocat spiriduşul, holbându-se în gol cu ochii lui 
negri şi lucioşi. Ea mi-a luat aripile. 

Din nou, acea „ea“ care le bântuia existenţa. Cine era? Dacă nu conducea 
Regatul Primăverii, atunci, poate, conducea un alt regat. Tamlin făcu un 
semn cu mâna, iar apa fierbinte şi bandaje apărură, pur şi simplu, pe masă. 
Gura mi se uscă, dar am ajuns la baza scărilor şi m-am îndreptat spre masă 
şi spre moartea care plutea cu siguranţă în acest hol. 

- Mi-a luat aripile, spuse spiriduşul, tremurând puternic. Mi-a luat aripile, 
repetă el, strângând marginea mesei cu degetele sale subţiri şi albastre. 

Tamlin murmură un sunet delicat — delicat într-un fel pe care nu-l mai 
auzisem — şi luă o cârpă, ca să o înmoaie în apă. M-am aşezat în partea 
opusă lui şi am rămas fără aer când am văzut rănile. 

Oricine ar fi fost „ea“, nu îi luase aripile. I le smulsese. 

Sângele şiroia din cioturile catifelate şi negre de pe spatele spiriduşului. 
Rănile erau zimtate — cartilajul şi tesutul erau rupte şi arătau ca nişte tăieturi 
neregulate. De parcă i-ar fi retezat aripile puţin câte puţin. 

- Mi-a luat aripile, spuse spiriduşul din nou, cu vocea spartă. 

Tremurând şi intrând în stare de şoc, venele din aur pur — irizate, ca un 
fluture albastru, îi sclipiră prin piele. 

- Stai nemişcat, îi ordonă Tamlin, storcând cârpa. Vei sângera mai mult. 

- N-n-nu, zise spiridusul şi începu să se întoarcă pe spate, îndepărtându- 
se de Tamlin, de durerea pe care o simţea, cu siguranţă, atunci când cârpa îi 
atingea rănile deschise ale cioturilor. 

Din instinct, din milă sau din disperare, poate, i-am apucat braţele şi l-am 
împins înapoi, ţinându-l pe masă cât de blând am putut. El se zvârcoli destul 
de tare şi trebui să mă concentrez doar asupra lui. Pielea îi era netedă ca o 
catifea şi alunecoasă, o textură pe care nu aş fi putut niciodată să o pictez, 
nici dacă aş fi avut la dispoziţie o veşnicie ca să exersez. L-am ţinut însă cu 
forţa, strângând din dinţi şi dorindu-mi să se oprească. M-am uitat la 


Lucien, dar culoarea îi părăsise chipul — lăsând în urmă doar o neplăcută 
nuanţă alb-verzuie. 

- Lucien, spuse Tamlin — un ordin calm. 

Lucien continuă însă să se holbeze la spatele distrus al spiriduşului şi la 
cioturi cu ochiul lui din metal, care se mărea şi se micşora. Făcu un pas 
înapoi. Şi încă unul. Apoi, vomită într-un ghiveci de flori, înainte de a fugi 
din cameră. 

Spiriduşul se răsuci din nou, iar eu l-am ţinut strâns, cu mâinile 
tremurânde din cauza efortului. Rănile trebuie că îl slăbiseră mult, dacă 
puteam să-l ţin pe loc. 

- Te rog, i-am spus eu. Te rog, nu te mai mişca. 

- Mi-a luat aripile, suspină spiriduşul. Ea mi le-a luat. 

- Ştiu, am murmurat, simțind durerea în degete. Ştiu. 

Tamlin atinse cârpa de unul din cioturi, iar spiriduşul ţipă atât de tare, 
încât simţurile mi se stinseră, făcându-mă să mă retrag, clătinându-mă. 
Încercă să se ridice, dar braţele îi cedară şi se prăbuşi din nou, cu faţa în jos. 

Sângele şiroi — atât de repede şi de strălucitor, încât îmi luă o clipă să-mi 
dau seama că o astfel de rană necesita un bandaj de compresie — şi că 
spiriduşul pierduse până acum prea mult sânge pentru ca bandajul să mai 
schimbe ceva. Curgea pe spatele lui şi pe masă şi apoi către margine şi pic- 
pic-picura pe podea, aproape de picioarele mele. 

L-am văzut pe Tamlin uitându-se la mine. 

- Sângele nu se coagulează, spuse el printre dinţi, în timp ce spiriduşul 
gafaia. 

- Nu poţi face o vrajă? l-am întrebat eu, vrând să-i pot smulge masca de 
pe chip, ca să-i văd expresia feţei. 

Tamlin înghiţi cu greu. 

- Nu. Nu pentru o rană mare. Puteam cândva, dar nu mai pot acum. 

Spiriduşul de pe masă scânci, gâfâind mai lent. 

- Mi-a luat aripile, şopti el. 

Ochii verzi ai lui Tamlin licăriră şi atunci mi-am dat seama că acel 
spiriduş avea să moară. Moartea nu doar că plutea în acel hol; număra 
ultimele bătăi ale inimii spiriduşului. 

L-am luat pe spiriduş de o mână. Pielea era aproape întărită şi, poate mai 
mult din reflex decât din altă cauză, degetele lui lungi le înfăşurară pe ale 
mele, acoperindu-le cu totul. 

- Mi-a luat aripile, spuse el din nou, tremurând mai puţin. 


Am dat la o parte părul lung de pe faţa pe jumătate întoarsă a 
spiriduşului, dezvăluind un nas micut şi o gură plină de dinţi ascuţiţi. Mă 
privi cu ochii lui negri, implorând stăruitor. 

- Va fi bine, i-am spus şi am sperat că nu-mi simţea minciunile în acelaşi 
fel în care o făcea Suriel. 

I-am mângâiat părul moale, a cărui textură era ca o noapte lichidă — încă 
una pe care nu aveam să o pot picta niciodată, dar pe care aş fi încercat să o 
redau, poate pentru totdeauna. 

- Va fi bine. 

Spiriduşul închise ochii şi mă strânse de mână. 

Ceva cald îmi atinse picioarele şi nu trebui să mă uit în jos ca să-i văd 
sângele băltind în jurul meu. 

- Aripile mele, şopti spiriduşul. 

- Le voi recupera. 

Spiriduşul se luptă să-şi deschidă ochii. 

- Juri? 

- Da, am raspuns eu. 

Era prima promisiune mincinoasă pe care o facusem vreodată — şi m-am 
urât pentru asta. Spiriduşul reuşi să schiteze un zâmbet şi închise din nou 
ochii. Buzele îmi tremurară. Mi-am dorit să-i fi spus altceva, să-i fi oferit 
ceva în locul acelei promisiuni goale. Tamlin începu însă să vorbească, iar 
eu mi-am ridicat privirea, văzând cum îl ia pe spiriduş de cealaltă mână. 

- Zeii să te mântuiască, spuse el, recitând cuvintele unei rugăciuni 
probabil mai vechi decât tărâmul oamenilor. Zeița Mamă să te 
adăpostească. Să treci dincolo de porţi şi să simţi mirosul acelui tărâm 
nemuritor al abundenței. Unde nu există rautate şi durere. 

Vocea lui Tamlin oscilă, dar reuşi să termine. 

- Du-te şi paseste în eternitate. 

Spi riduşul oftă pentru ultima dată, iar mâna lui se lăsă moale într-a mea. 
Cu toate acestea, nu i-am dat drumul şi am continuat să-i mângâi părul, 
chiar şi când Tamlin îşi retrase mâna şi se îndepărtă câţiva paşi de masă. 

Am simţit că Tamlin mă privea, dar nu aveam de gând să renunţ, 
deoarece nu ştiam cât dura ca sufletul să iasă din corp. Am stat în balta de 
sânge până cand mi s-a făcut frig, tinandu-i mâna subţire şi mângâindu-i 
părul, intrebandu-ma dacă ştia că îl mintisem când îi jurasem că urma să îşi 
recapete aripile, întrebându-mă dacă, în locul în care plecase acum, le 
primise înapoi. 


Undeva în casă, un ceas anunţă ora, iar eu am simţit mâna lui Tamlin pe 
umărul meu. 

- A murit. Lasă-l. 

Am privit cu atenţie faţa spiriduşului — nepământeană, neomenească. 
Cine era atât de crud încât să-l rănească aşa? 

- Feyre, spuse Tamlin, strângându-mă de umăr. 

Am strecurat părul spiriduşului după urechea lui ascuţită, dorindu-mi să-i 
fi ştiut numele, şi i-am dat drumul mâinii. 

Tamlin mă conduse la etaj, amândoi nebăgând în seamă petele de sânge 
lăsate în urmă sau partea din faţă a cămăşii mele de noapte, îmbibată de 
sânge. Cu toate acestea, m-am oprit în capul scărilor, eliberându-mă din 
strânsoarea lui, şi m-am uitat la masa din holul de la parter. 

- Nu putem să-l lăsăm acolo, am spus eu, coborând o treaptă. 

Tamlin mă prinse de cot. 

- Ştiu, zise el, lipsit de vlagă şi obosit. Am vrut mai întâi să te conduc la 
etaj. Înainte de a-l îngropa. 

- Vreau să merg cu tine. 

- Noaptea este prea periculos ca să... 

- Pot să-mi păstrez... 

- Nu, spuse el, cu ochii verzi licărindu-i. 

M-am îndreptat de spate, dar el oftă, coborându-şi umerii. 

- Trebuie să fac asta. Singur. 

Îşi tinu capul plecat şi umerii curbați spre interior. Fără gheare şi fără 
colti — nu se putea face nimic împotriva acestui duşman, împotriva acestui 
destin. Nu avea cu cine să se lupte. Aşadar am dat din cap, deoarece şi eu aş 
fi vrut să fiu singură, şi m-am întors spre dormitorul meu. Tamlin rămase în 
capul scărilor. 

- Feyre, spuse el atât de încet, încât trebui să mă întorc din nou spre el. De 
ce? 

Îşi înclină capul într-o parte. 

- În mod normal, îţi displace specia noastră. Şi, după ce s-a întâmplat cu 
Andras... 

Chiar şi în holul întunecat, umbrele se vedeau în ochii lui, de obicei 
strălucitori. 

- Deci, de ce? 

Am făcut un pas spre el, tălpile mele acoperite cu sânge lipindu-se de 
covor. Am privit în josul scărilor, spre locul în care se vedea corpul întins al 


spiriduşului şi cioturile aripilor sale. 

- Pentru că nu aş vrea să mor singură, am spus eu, iar vocea îmi tremură 
privindu-l din nou pe Tamlin, forţându-mă să-l privesc în ochi. Pentru că aş 
vrea ca şi pe mine să mă ţină cineva de mână până la sfârşit şi puţin după 
aceea. Om sau spiriduş, oricine asta merită. 

Am înghiţit cu greu, gâtul fiindu-mi dureros de strâmt. 

- Regret ce i-am făcut lui Andras, am rostit eu, atât de gâtuit încât abia 
m-am auzit. Regret că am avut o asemenea ură în inimă. Mi-aş dori să repar 
răul făcut şi... Îmi pare rău. Îmi pare foarte rău. 

Nu-mi aminteam ultima dată când vorbisem aşa cuiva — asta dacă o 
făcusem vreodată. El însă încuviinţă şi se întoarse, iar eu m-am întrebat 
dacă ar fi trebuit să spun mai multe, dacă ar fi trebuit să îngenunchez şi să-i 
cer iertare. Dacă era atât de îndurerat şi se simţea atât de vinovat faţă de un 
străin, atunci, faţă de Andras... Până să apuc să vorbesc, el coborâse deja 
treptele. 

L-am urmărit — i-am urmărit fiecare mişcare, muşchii vizibili prin acea 
tunică îmbibată cu sânge, am urmărit acea povară invizibilă care îi încovoia 
umerii. Nu mă privi când ridică trupul distrus şi îl cără spre uşile grădinii — 
dincolo de câmpul meu vizual. M-am dus la fereastra din capătul scărilor şi 
l-am urmărit pe Tamlin ducând spiriduşul prin grădina luminată de lună şi 
prin câmpiile ce se întindeau dincolo de aceasta. Nu privi în urmă nici 
măcar o dată. 


CAPITOLUL 18 


A doua zi, până când am luat masa, m-am spălat şi m-am îmbrăcat, 
sângele spiriduşului fusese curăţat. Nu m-am grăbit, iar în jurul prânzului 
am ajuns în capătul de sus al scărilor, examinând holul de la intrare, de la 
parter. Doar ca să mă asigur că nu mai era acolo. 

Eram hotărâtă să-l găsesc pe Tamlin şi să-i explic, cu adevărat, cât de rău 
îmi părea pentru ceea ce-i făcusem lui Andras. Dacă trebuia să stau aici, cu 
el, puteam măcar să încerc să repar răul făcut. Am aruncat o privire pe 
fereastra din spatele meu, a cărei privelişte era atât de întinsă, încât vedeam 
chiar şi oglinda de apă de dincolo de grădină. 

Apa era foarte calmă, iar cerul vibrant şi norii mari şi pufoşi de deasupra 
se reflectau perfect. Mi se păru nepotrivit să întreb de obiecte după noaptea 
trecută, dar poate... poate de îndată ce acele culori şi pensule soseau, aş fi 
putut să mă aventurez până la iaz, ca să-l imortalizez. 

Aş fi privit în continuare acea pată de culoare, lumina şi textura, dacă 
Tamlin şi Lucien nu ar fi apărut dintr-o altă aripă a conacului, discutând 
despre vreo patrulă de la graniţă sau despre orice altceva. Tăcură când am 
coborât scările, iar Lucien ieşi pe uşa din faţă, fără să-mi spună măcar bună 
dimineaţa — îmi făcu un semn cu mâna, indiferent. Nu era un gest răutăcios, 
dar, în mod clar, nu avea nicio intenţie să se alăture conversatiei pe care 
Tamlin şi cu mine urma sa o purtam. 

Am aruncat o privire în jur, sperând să văd vreo culoare din cele promise, 
dar Tam arătă spre uşile deschise de la intrare, prin care ieşise Lucien. Prin 
acestea, am văzut ambii noştri cai, înşeuaţi şi aşteptând. Lucien se urca deja 
în şaua celui de-al treilea cal. M-am întors către Tamlin. 

Rămâi lângă el: va avea grijă de mine şi lucrurile se vor îndrepta. Bine. 
Puteam face asta. 

- Unde mergem? am mormăit eu cu jumătate de gură. 

- Instrumentele tale vor sosi abia mâine, iar galeria a fost curățată şi 
întâlnirea mea a fost amânată. 

Era incoerent? 

- M-am gândit să facem o plimbare — fără să omorâm ceva sau să ne 
facem griji în privinţa creaturilor naga. 

Chiar dacă îmi vorbi zâmbind pe jumătate, întristarea i se citea în ochi. 
Într-adevăr, avusesem parte de destule morţi în ultimele două zile. Destul cu 


omorâtul spiriduşilor. Cu omorâtul oricăror alte fiinţe. Nu avea nicio armă 
la centură sau în dreptul şoldului, dar mânerul unui cuţit îi străluci la gheată. 

Unde îl îngropase pe acel spiridus? Un Mare Lord săpase un mormânt 
pentru un străin. Poate că nu aş fi crezut dacă mi s-ar fi spus, dacă nu mi-ar 
fi oferit un adăpost în loc să mă omoare. 

-  Încotro? l-am întrebat. 

Îmi zâmbi, fără să-mi răspundă. 


+ 


Nu am reuşit să-mi găsesc cuvintele în momentul în care am ajuns — şi 
am ştiut că nu aş fi putut să-i redau frumuseţea, chiar dacă aş fi încercat să-l 
pictez. Nu era doar cel mai frumos loc în care fusesem vreodată sau care mă 
umplea de dor şi bucurie, ci părea pur şi simplu... perfect. Ca şi când 
culorile, luminile şi texturile lumii se uniseră pentru a forma un loc fără 
cusur — o adevărată părticică de frumuseţe. După seara precedentă, mă 
aflam exact unde trebuia. 

Ne-am aşezat pe o movilă înverzită, care se ridica deasupra unui luminiş 
cu stejari atât de mari şi de înalţi, încât ar fi putut fi stâlpii şi turlele unui 
castel antic. Sclipirile smocurilor pufului de păpădie pluteau pe lângă noi, 
iar pământul era acoperit cu brânduşe care se legănau, ghiocei şi zambile. 
Am ajuns acolo la o oră sau două după prânz, dar lumina era puternică şi 
aurie. 

Deşi eram doar noi trei, aş fi putut jura că auzeam cântece. Mi-am 
cuprins genunchii şi m-am delectat privind vâlceaua. 

- Am adus o pătură, spuse Tamlin. 

M-am uitat peste umăr şi l-am văzut făcându-mi semn din bărbie spre 
pătura purpurie pe care o întinseseră la câţiva metri distanţă. Lucien se 
aşeză, întinzându-se. Tamlin rămase în picioare, aşteptând să-i răspund. 

Am scuturat din cap şi am privit înainte, trecându-mi mâna prin iarba 
moale ca puful, catalogându-i culoarea şi textura. Nu mai pipăisem o astfel 
de iarbă, şi cu siguranţă nu aveam să stric această experienţă stând pe o 
pătură. 

În spatele meu am auzit nişte şoapte grăbite şi, până să mă întorc să mă 
uit, Tamlin se aşezase lângă mine. Maxilarul îi era destul de încordat, aşa că 
am privit înainte. 

- Ce este locul acesta? l-am întrebat, trecându-mi iar degetele prin iarbă. 


Din colţul ochiului, am zărit albul zâmbetului lui Tamlin, care era doar o 
siluetă aurie, strălucitoare. 

- O vâlcea. 

În spatele nostru, Lucien pufni. 

- Îţi place? mă întrebă Tamlin în grabă. 

Verdele ochilor lui se potrivea cu iarba dintre degetele mele, iar scânteile 
de culoarea ambrei erau ca razele de soare care treceau printre copaci. Chiar 
şi masca lui, ciudată şi străină, părea să se potrivească în peisaj — de parcă 
acest loc fusese făcut doar pentru el. Mi-l puteam imagina în forma lui de 
bestie, ghemuit în iarbă, motaind. 

- Poftim? am întrebat eu. 

Uitasem ce mă întrebase. 

- [ti place? repetă el, iar buzele lui schitara un zâmbet. 

Am respirat anevoie şi am privit din nou vâlceaua. 

- Da. 

El chicoti. 

- Doar atât? Da? 

- Ai vrea să fac plecăciuni de recunoştinţă pentru că m-ai adus aici, Mare 
Lord? 

- Ah. Suriel nu ţi-a spus nimic important, nu-i aşa? 

Zâmbetul lui îmi stârni curajul. 

- Mi-a spus că-ţi place să fii mângâiat si ca, dacă sunt o fata isteata, aş 
putea să te dresez, cu bunatati. 

Tamlin îşi ridică fruntea spre cer şi izbucni în râs. Fără să vreau, am râs şi 
eu încet. 

- M-ai luat prin surprindere, spuse Lucien în spatele meu. Ai făcut o 
glumă, Feyre. 

M-am întors pentru a-i arunca un zâmbet rece. 

- Nu vrei să ştii ce a spus Suriel despre tine. 

M-am încruntat, iar Lucien îşi ridică mâinile în semn de înfrângere. 

- Aş plăti bani buni ca să aud ce crede Suriel despre Lucien, spuse 
Tamlin. 

Se auzi pocnetul unui dop, urmat de sunetele lui Lucien care goli 
conţinutul sticlei, mormăind şi chicotind: 

- Auzi, să te mângâie. 

Cu o privire încă amuzata, Tamlin mă prinse de cot şi mă ridică in 
picioare. 


- Haide, spuse el, facându-mi semn din cap spre poalele dealului, către 
micul rau care curgea la baza acestuia. Vreau să-ţi arăt ceva. 

M-am ridicat, dar Lucien a rămas aşezat pe pătură, întinzând sticla de vin 
în semn de salut. Luă o gură, după care se aşeză pe spate şi privi coroanele 
verzi. 

Fiecare mişcare a lui Tamlin era precisă şi eficientă, picioarele lui 
musculoase mâncând pământul în timp ce mergeam printre copacii înalţi, 
sărind peste mici pâraie şi urcând dealuri abrupte. Ne-am oprit în vârful 
unei movile, iar mâinile îmi căzură, moi, pe lângă corp. Acolo, în poiana 
înconjurată de copaci înalţi, se afla un iaz scânteietor. Chiar şi de la 
distanță, mi-am dat seama că nu era apă, ci altceva mult mai rar şi infinit 
mai preţios. 

Tamlin mă prinse de încheietura mâinii şi mă trase spre poalele dealului, 
zgâriindu-mi uşor pielea cu degetele-i bătătorite. Îmi dădu drumul ca să sară 
mai uşor peste rădăcina unui copac, dintr-o singură mişcare, şi se îndreptă 
spre marginea apei. Puteam doar să scrâşnesc din dinţi în timp ce îl urmam, 
şovăitoare, împiedicându-mă de rădăcini. 

Se aplecă lângă iaz şi îşi umplu palma. Îşi înclină mâna, lăsând apa să 
cadă. 

- Uită-te! 

Scânteierea argintie a apei care se scurse din mâna lui făcu apa iazului să 
unduiască şi să strălucească în culori diferite, şi... 

- Arată ca lumina stelelor, am spus eu. 

El izbucni în râs, umplându-şi si golindu-şi mâna din nou. M-am uitat 
uimită la apa scânteietoare. 

- Chiar este lumina stelelor. 

- Imposibil, am spus eu, luptându-mă cu impulsul de a mai face un pas 
către apă. 

- Acesta este Prythian. Conform legendelor voastre, nimic nu este 
imposibil. 

- Cum? am întrebat eu, continuând să privesc iazul — argintiul, dar şi 
albastrul, roşul, rozul şi galbenul care sclipeau în adâncuri, luminozitatea 
acestuia... 

- Nu ştiu, nu am întrebat niciodată şi nimeni nu mi-a explicat vreodată. 

Când nu am reuşit să-mi desprind privirea, râse, distrăgându-mi atenţia — 
doar ca să-l văd descheindu-şi tunica. 

- Sări în apă, îmi zise el, iar invitaţia îi licări în ochi. 


Să înotăm, dezbrăcaţi, doar noi. Cu un Mare Lord. Am scuturat din cap, 
retrăgându-mă un pas. Degetele lui se opriră în dreptul celui de-al doilea 
nasture de la guler. 

- Nu vrei să ştii cum este? 

Nu ştiam la ce se referea: cum era să înot în lumina stelelor sau să înot cu 
el? 

-Eu... nu. 

- Bine. 

Îşi lăsă tunica descheiată. Pe dedesubt i se vedeau muşchii, acoperiţi de 
pielea aurie. 

- Dece aici? l-am întrebat eu, luându-mi privirea de la pieptul lui. 

- Când eram copil, acesta era locul meu preferat de vânătoare. 

- Când se întâmpla asta? nu m-am putut abtine să nu întreb. 

Îmi aruncă o privire. 

- Acum foarte mult timp. 

O spuse atât de încet, încât m-am ruşinat. Într-adevăr, trebuie să fi fost 
acum foarte mult timp, daca în vremea Războiului era copil. Ei bine, dacă 
tot începusem, am îndrăznit să-l întreb: 

- Lucien este în regulă? După noaptea trecută, vreau să spun. 

Păruse la fel de meschin şi lipsit de respect, dar vomitase la vederea 
spiriduşului muribund. 

- Nu... a reacţionat bine. 

Tamlin ridică din umeri, dar îmi răspunse cu blandete: 

- Lucien... Lucien a îndurat lucruri care au facut ca evenimentul de 
noaptea trecută sa fie... dificil de suportat. Nu mă refer doar la cicatricea de 
la ochiul lui, desi sunt sigur ca seara trecută i-a amintit şi de asta. 

Tamlin îşi frecă gâtul, apoi îmi întâlni privirea. În ochi şi în conturul 
maxilarului i se citea o povară străveche. 

- Lucien este fiul cel mai mic al Marelui Lord al Regatului Toamnei. 

M-am îndreptat de spate. 

- Cel mai mic din cei şapte fraţi. Regatul Toamnei este... foarte crud. 
Frumos, dar fraţii lui se percep ca nişte contracandidati, deoarece cel mai 
puternic dintre ei va mosteni titlul, nu cel mai în vârstă. În Prythian e peste 
tot la fel, în fiecare Regat. Lui Lucien nu i-a păsat niciodată de acest lucru, 
nu s-a aşteptat să fie încoronat ca Mare Lord, aşa că şi-a petrecut tinereţea 
făcând tot ce nu ar fi trebuit să facă fiul unui Mare Lord: a hoinărit prin 
regate, s-a împrietenit cu fiii celorlalţi Mari Lorzi — rostind aceste vorbe, o 


scânteie licări în ochii săi — şi şi-a petrecut timpul cu femei care nu erau nici 
pe departe din nobilimea Regatului Toamnei. 

Tamlin se opri pentru o clipă, iar eu aproape că am simţit durerea când 
spuse: 

- Lucien s-a îndrăgostit de o zână pe care tatăl lui a considerat-o foarte 
nepotrivită pentru cineva din neamul lui. Lucien a spus că nu-i pasă că nu 
era de sânge nobil, că era sigur că această uniune urma să aibă loc în 
curând, că se va căsători cu ea şi că va lăsa regatul tatălui şi fraţilor săi 
intriganti. 

Oftă gatuit. 

- Tatăl lui a omorât-o. A executat-o în fata lui Lucien, în timp ce doi 
dintre fraţii lui mai mari l-au ţinut şi l-au obligat să se uite. 

Stomacul mi se întoarse pe dos, iar eu mi-am apăsat pieptul cu mâna. Nu 
puteam să-mi imaginez, nu puteam să înţeleg o asemenea pierdere. 

- Lucien a plecat. Şi-a blestemat tatăl, a abandonat titlul şi Regatul 
Toamnei şi a plecat. Şi, fără un titlu care să-l protejeze, fraţii lui s-au gândit 
să elimine încă un pretendent la coroana de Mare Lord. Trei dintre ei s-au 
dus să-l omoare; doar unul s-a întors. 

- Lucien... i-a omorât? 

El a omorât unul, spuse Tamlin. Eu l-am omorât pe celălalt, deoarece au 
intrat pe teritoriul meu, iar eu eram Mare Lord şi puteam face tot ce doream 
cu intruşii care amenințau pacea de pe pământurile mele. O declaraţie 
brutală şi rece. L-am revendicat pe Lucien ca pe unul dintre ai mei — l-am 
numit emisar, deoarece s-a priceput întotdeauna să le vorbească oamenilor, 
în vreme ce mie... mi se pare ceva dificil. De atunci, a rămas aici. 

- Jn calitate de emisar pentru celelalte curţi, am început eu, a mai avut 
de-a face cu tatăl lui? Sau cu fraţii săi? 

- Da. Tatăl lui nu şi-a cerut niciodată scuze, iar fraţii săi se tem prea 
mult de mine ca să rişte să-l rănească. 

Cuvintele nu exprimau o aroganță, ci adevărul rece. 

- Dar el nu a uitat niciodată ce i-au făcut zânei sau ce au încercat să-i 
facă fraţii lui. Chiar dacă pretinde că a uitat. 

Şi nu prea era o scuză pentru tot ce îmi spusese sau îmi făcuse Lucien, 
dar... acum intelegeam. Intelegeam zidurile şi barierele pe care, fără 
îndoială, le ridicase în jurul lui. Pieptul mi se strânse, prea mic să cuprindă 
durerea care prindea viaţă în mine. Am privit iazul luminilor strălucitoare 
ale stelelor şi am oftat adânc. Trebuia să schimb subiectul. 


- Ce s-ar întâmpla dacă aş bea apa? 

Tamlin se încordă puţin, apoi se relaxă, de parcă s-ar fi bucurat să scape 
de acea veche supărare. 

- Legenda pretinde că ai fi fericită până la ultima suflare. Poate ca 
amândoi avem nevoie de un pahar, adăugă el. 

- Nu cred ca mi-ar ajunge tot iazul, am spus, iar Tamlin râse. 

- Două glume într-o zi — un miracol trimis de zei, rosti el. 

Am schiţat un zâmbet. Se apropie cu un pas, de parcă ar fi lăsat în urmă 
acea întunecată şi tristă pată a celor petrecute lui Lucien, iar lumina stelelor 
dansă în ochii lui când mă întrebă: 

- Ce ti-ar trebui ca să fii fericită? 

M-am îmbujorat până în vârful urechilor. 

- N... nu ştiu. 

Era adevărat — nu mă gândisem deloc la ce însemna asta, în afară de a le 
mărita pe surorile mele, de a avea suficientă mâncare pentru mine şi tatăl 
meu şi timp pentru a învăţa să pictez. 

- Hmm, spuse el, fără să se îndepărteze. Ce zici de sunetul zambilelor? 
Sau de o fundă din raze de soare? Sau de o ghirlandă din lumina lunii? 

Rânji răutăcios. 

Era, într-adevăr, Marele Lord al Prythianului, dar „Marele Lord al 
Nebuniei” ar fi fost titlul care i s-ar fi potrivit mai bine. Iar el ştia — ştia ca 
aveam să-l refuz, că faptul că eram singură cu el îmi ţinea treze toate 
simţurile. 

Nu. Nu aveam să-i dau satisfacția de a mă stânjeni. Destul mă ruşinasem 
în ultima vreme... mă săturasem de acea fată închisă într-o platoşă din 
gheaţă şi amărăciune. Aşadar, i-arn zâmbit, dându-mi silinţa să pretind că 
stomacul nu mi se întorcea pe dos. 

- Mi-ar face mare plăcere să înotăm. 

Nu mi-am permis să anticipez. Şi m-am simţit foarte mândră că degetele 
nu mi-au tremurat când mi-am scos ghetele, mi-am descheiat tunica şi 
pantalonii, şi când le-am aruncat pe iarbă. Lenjeria mea intimă era destul de 
decentă încât să nu arate prea multe, dar, stând pe malul înverzit, tot l-am 
privit în ochi. Aerul era cald şi liniştit, iar o briză uşoară îmi sărută 
abdomenul gol. 

Încet, foarte încet, mă măsură. De parcă mi-ar fi studiat fiecare 
centimetru de piele, fiecare rotunjime. Şi, în ciuda lenjeriei mele de 
culoarea fildeşului, mă dezbrăcă din priviri. 


Ochii ni se întâlniră şi îmi zâmbi uşor, înainte de a-şi scoate hainele. 
Nasture cu nasture. Aş fi putut jura că strălucirea din ochi îi devenise una 
suficient de flămândă şi de sălbatică, încât să trebuiască să privesc în altă 
parte. 

Înainte de a intra în apă, mi-am permis să-i zăresc pieptul larg, braţele 
musculoase şi picioarele puternice. Nu avea constituţia lui Isaac, al cărui 
corp nu semăna cu al unui bărbat în toată firea. Nu — corpul falnic al lui 
Tamlin fusese şlefuit în secole de luptă şi brutalitate. 

Lichidul era minunat de cald, iar eu m-am scufundat destul de mult încât 
să înot puţin şi să dau din picioare pe loc. Nu era apă, era ceva mai fin şi 
mai dens. Şi nu era nici ulei, ci era ceva mai limpede, mai puţin vâscos. Ca 
şi când aş fi fost înfăşurată într-o mătase caldă. Fiind atât de preocupată să 
mă bucur de substanţa argintie care îmi trecea printre degete, nu l-am 
observat până când nu a venit lângă mine. 

- Cine te-a învăţat să Moti? întrebă el şi se scufundă. 

Când ieşi la suprafaţă, rânji, iar fire strălucitoare de lumină stelară se 
prelinseră de-a lungul marginilor măştii lui. 

Nu m-am scufundat, neştiind dacă glumise în legătură cu apa care m-ar fi 
făcut fericită, dacă aş fi băut-o. 

- Cand aveam doisprezece ani, i-am văzut pe copiii din sat înotând într- 
un lac şi mi-am dat singură seama cum se face. 

Fusese cea mai îngrozitoare experienţă din viata mea si inghitisem 
jumătate de lac învățând să înot, dar intelesesem principiul, reuşisem să-mi 
înving panica şi groaza şi să am încredere în mine. Părea o abilitate vitală să 
ştiu să înot — una care, într-o zi, ar fi putut face diferenţa dintre viaţă şi 
moarte. Cu toate acestea, nu mă aşteptasem niciodată la aşa ceva. 

Se scufundă din nou şi, când ieşi la suprafaţă, îşi trecu o mână prin părul 
auriu. 

- Cum şi-a pierdut tatăl tău averea? 

- De unde ai aflat asta? 

Tamlin pufni. 

- Nu cred că ţăranii au dictia ta. 

O parte din mine fu tentată să născocească un comentariu despre 
snobism, dar... ei bine, avea dreptate, iar eu nu-l puteam invinovati pentru 
că era un fin observator. 

- Tatălui meu i se spunea Prinţul Comerciantilor, am spus eu deschis, 
călcând apa mătăsoasă şi ciudată. 


Nu trebuia să depun niciun efort — era atât de caldă şi atât de uşoară, încât 
mi se părea că pluteam în aer, că fiecare durere pe care o simţeam dispărea. 

- Acel titlu, pe care l-a moştenit de la tatăl său, care, la rândul lui, l-a 
moştenit de la străbunicul meu, era o minciună. Era doar un nume bun, care 
masca trei generaţii de datornici. Ani de zile, tata a încercat să găsească o 
cale de a scăpa de acele datorii şi, când a găsit ocazia să le plătească, a 
profitat fără să ţină cont de riscuri. 

Am înghiţit. 

- În urmă cu opt ani, a încărcat toată averea pe trei nave care navigau spre 
Bharat, în căutare de mirodenii şi haine scumpe. 

Tamlin se încruntă. 

- Într-adevăr, riscant. Apele acelea sunt o capcană mortală, dacă nu 
urmezi o rută ocolitoare. 

- Ei bine, el nu a mers pe ocolite. Ar fi durat prea mult, iar creditorii 
noştri îi respirau în ceafa. Aşadar, şi-a asumat riscul de a trimite navele 
direct spre Bharat. Dar n-au ajuns niciodată pe acele tarmuri 

Mi-am băgat din nou părul în apă, alungând amintirea feţei tatălui meu în 
ziua în care am aflat despre naufragiu. 

- Când navele s-au scufundat, creditorii s-au învârtit în jurul lui ca lupii. 
L-au distrus, până când tot ce a mai rămas din el a fost un nume compromis 
şi câteva monede din aur, care puteau cumpăra casa aceea. Aveam 
unsprezece ani. Tatăl meu... După acest eveniment a încetat, pur şi simplu, 
să mai încerce. 

Nu am reuşit să îi povestesc şi finalul urât — când celălalt creditor venise 
cu batausii lui, ca să-i distrugă piciorul tatălui meu. 

- Atunci ai început să vânezi? 

- Nu, cu toate că ne-am mutat, dar a durat cam trei ani până când am 
rămas fără niciun ban, am spus eu. Am început să vânez la paisprezece ani. 

Ochii îi sclipiră — nici urmă de acel luptător obligat să accepte povara 
unui Mare Lord. 

- Şi, iată-te acum. Ce altceva ai mai învăţat de una singură? 

Poatc din cauza iazului fermecat sau poate datorită interesului real din 
spatele întrebării i-am zâmbit şi i-am povestit despre anii petrecuţi în 


pădure. 
+ 


Obosită, dar surprinzător de mulţumită de cele câteva ore petrecute 
înotând, mâncând şi trândăvind în vâlcea, în acea după-amiază, l-am privit 
pe Lucien pe drumul de întoarcere către conac. Traversam o pajişte întinsă, 
cu iarbă nouă de primăvară, când mă surprinse uitându-mă la el pentru a 
zecea oară, iar eu mi-am adunat curajul în momentul în care l-am părăsit pe 
Tamlin. 

Ochiul lui metalic mă privi cu atenţie, celălalt rămânând circumspect, 
dezinteresat. 

- Da? 

Cuvântul fu suficient cât să mă convingă să nu întreb nimic despic 
trecutul lui. Şi eu aş fi urât mila. lar el nu mă cunoştea — nu destul de bine 
încât să nu mă dispretuiasca dacă aş fi pomenit ceva, chiar dacă faptul că Ti 
cunoşteam trecutul mă apăsa, mă făcea să sufăr pentru el. 

Am aşteptat până ce Tamlin ne lăsă mult în urmă, până când auzul lui de 
Mare Lord nu ar mai fi interceptat niciunul dintre culmele mele. 

- Nu am reuşit să-ţi mulţumesc pentru sfatul dat în privinţa lui Suriel. 

Lucien se încordă. 

- Poftim? 

Am privit înainte, la felul uşor în care Tamlin călărea, la calul deloc 
deranjat de greutatea puternicului călăreț. 

- Daca încă îţi doreşti să mor, am spus în şoaptă, va trebui să te 
străduieşti mai mult. 

Lucien oftă. 

- Nu asta am intenţionat. 

I-am aruncat o privire lungă. 

- Nu aş fi vărsat nicio lacrimă, adăugă el. 

Ştiam că era adevărat. 

- Dar ceea ce ţi s-a întâmplat... 

- Am glumit, i-am zis eu şi am schiţat un zâmbet. 

- Nu se poate să mă ierti atât de uşor pentru că te-am pus în pericol. 

- Nu. Şi o parte din mine ar vrea să te bată pentru că nu m-ai avertizat în 
legătură cu Suriel. Dar înţeleg: sunt un om, care ţi-a omorât prietenul şi care 
acum locuieşte în casa ta şi trebuie să ai de-a face cu mine. Înţeleg, i-am 
repetat. 

Tăcu destul de mult, iar eu am crezut că avea să-mi răspundă. Tocmai în 
momentul în care eram pe cale să mă îndepărtez, îmi vorbi. 


- Tam mi-a spus că ai tras prima săgeată ca să-i salvezi viata lui Suriel. 
Nupeata. 

- Mi s-a părut cea mai bună alegere. 

Mă privi, cu mai multă admiraţie decât oricând. 

- Cunosc mult prea multi Mari Lorzi şi spiriduşi mai neînsemnaţi care nu 
ar fi văzut aşa lucrurile — sau care nu s-ar fi deranjat. 

Întinse mâna spre ceva din dreptul coastelor şi îl aruncă spre mine. 
Trebui să mă lupt să rămân în şa, încercând să îl prind — un cuţit de 
vânătoare cu pietre preţioase. L-am prins. 

- Te-arn auzit tipand, spuse el cât studiam lama din mâinile mele 

Nu mai tinusem niciunul atât de bine lucrat, atât de bine echilibrat 

- Şi am ezitat. Nu mult, dar am ezitat înainte de a veni în fugă Chiar dacă 
Tam a ajuns acolo la timp, tot mi-am încălcat promisiunea în acele secunde 
în care am aşteptat. Făcu un semn, din bărbie spre cuţit. 

- Este al tău. Să nu mi-l înfigi în spate, te rog. 


CAPITOLUL 19 


În dimineaţa următoare, vopseaua şi proviziile apărură de oriunde le 
scoseseră Tamlin sau servitorii, dar înainte ca Tamlin să mă lase să le vad, 
mă conduse prin toate coridoarele, până când am ajuns într-o aripă în care 
nu mai pătrunsesem niciodată, nici măcar în explorările mele nocturne. 
Pardoseala din marmură strălucea atât de tare, încât trebuie că fusese 
spălată de curând, iar acea briză cu parfum de trandafiri intra prin ferestrele 
deschise. Toate acestea, făcuse toate astea pentru mine. De parcă mi-ar fi 
păsat de pânze de păianjen sau de praf. 

Cand se opri în fata uşilor din lemn, zâmbetul pe care îl schiţă fu 
suficient cât să mă facă să spun, fără să gândesc: 

- Dece, de ce ai făcut asta? 

Zâmbetul dispăru. 

- A trecut multă vreme de când aceste lucruri au fost apreciate de 
cineva. Îmi place să le văd folosite din nou. 

Mai ales când sângele şi moartea invadaseră fiecare aspect al vieţii sale. 

Deschise uşile galeriei, iar respiraţia mi se tăie. 

Pardoseala galbenă din lemn strălucea de curăţenie, lumina puternică se 
revărsa prin ferestre. Camera era goală, cu excepţia câtorva scaune mari şi a 
câtorva bănci pentru a privi... 

Abia am sesizat că am intrat în galeria lungă, ridicându-mi pri virea spre 
tablouri cu o mână în jurul gâtului. 

Atât de multe şi atât de diferite şi, cu toate acestea, aranjate ca să se 
potrivească fără cusur... O multitudine de viziuni, de fragmente şi de 
unghiuri ale lumii. Peisaje, portrete, naturi moarte... fiecare, o poveste şi o 
experienţă, fiecare, o voce care striga, şoptea sau cânta despre cum fusese 
acel moment, acel sentiment, fiecare, un strigăt în vidul timpului că fuseseră 
aici, că existaseră. Unele fuseseră pictate prin ochi ca ai mei, de artişti care 
vazusera în culori şi forme pe care le intelegeam. Unele aveau culori pe 
care nu le luasem în considerare; acestea ofereau o viziune asupra lumii 
care îmi spunea că fuseseră realizate de altfel de ochi. O poartă spre mintea 
unei creaturi foarte diferite faţă de mine şi, totuşi... şi totuşi i-am privit 
lucrarea şi am înţeles, am simţit şi mi-a păsat. 

- N-am ştiut, spuse Tarnlin din spatele meu, că oamenii sunt în stare să... 


Se opri când m-am întors, iar mâna pe care mi-o pusesem la gât coborî 
spre piept, unde inima îmi bătea cu putere şi durere şi cu o smerenie 
copleşitoare — cu smerenie în faţa acelei opere splendide de artă. 

Rămase în picioare lângă uşi, cu fruntea înclinată în felul lui animalic, 
fără cuvinte. 

Mi-am şters obrajii umezi. 

- Este... 

Perfect, minunat, dincolo de imaginaţia mea nu erau vorbele care să 
exprime ceea ce voiam să spun. Mi-am ţinut mâna peste piept, în dreptul 
inimii. 

- Mulţumesc, am rostit. 

Asta fu tot ce am putut să-i spun — ca să-i arăt ce însemnau aceste 
tablouri — şi faptul că îmi era permis să intru în acea cameră. 

- Poţi veni aici oricând vrei. 

I-am zâmbit, abia reuşind să-mi stăpânesc bucuria din inimă. Zâmbetul 
lui fu nesigur, dar strălucitor, apoi mă lăsă să admir galeria în linişte. 

Am stat acolo ore întregi — am rămas până când m-am îmbătat de artă, 
până am ametit de foame şi am rătăcit afară pentru a găsi ceva de mâncare. 

După masa de prânz, Alis îmi arătă o cameră goală de la primul etaj, în 
care se aflau o masă plină cu pânze de diferite mărimi, pensule ale căror 
mânere din lemn galben străluceau în lumina perfectă şi clară, şi culori — 
atât de multe culori, în afară de cele patru de bază la care sperasem, încât 
respiraţia mi se tăie din nou. 

Şi, după ce Alis plecă şi liniştea se instală în camera mea, care mă 
aştepta... 

Am început să pictez. 


+ 


Săptămânile trecură. Am pictat şi-am tot pictat, în mare parte lucruri 
inutile şi îngrozitoare. 

Nu am lăsat pe nimeni să-mi vadă tablourile, indiferent de cât de mult 
insistă Tamlin şi de cât de mult rânji Lucien uitându-se la hainele mele 
pătate de vopsea; niciodată satisfăcută de faptul că munca mea nu se 
potrivea cu imaginile care îmi ardeau în minte. Pictam adesea de la răsărit 
până la apus, câteodată în acea cameră, alteori afară, în grădină. Zilele nu se 
mai deosebeau unele de altele. Ocazional, luam o pauză ca să explorez 


pământurile Regatului Primăverii împreună cu Tamlin pe post de ghid, 
întorcându-mă cu idei noi, care mă făceau să sar din pat în dimineaţa 
următoare şi să desenez sau să mâzgălesc scenele sau culorile, aşa cum le 
văzusem. 

Erau însă şi zile când Tamlin era chemat să înfrunte cea mai noua 
ameninţare de la graniţă şi nici măcar pictatul nu mă putea distrage până 
când se întorcea, acoperit de sânge care nu era al lui, câteodată în formă de 
bestie, câteodată ca Mare Lord. Nu îmi dădea niciodată detalii, iar eu nu mă 
gândeam să i le cer; faptul că se întorcea în siguranţă era suficient. 

În jurul conacului nu se vedea nici urmă de creaturi naga sau Bogge, însă 
nu m-am apropiat de pădurile vestice, chiar dacă le pictam destul de des, 
din memorie. Şi, cu toate că visele mele continuau să fie chinuite de mortile 
la care asistasem, de cele pe care le cauzasem şi de acea femeie palidă şi 
oribilă care mă sfâşia în bucăţi — toate acestea supravegheate de o umbră pe 
care nu reuşeam să o zăresc — treptat, am încetat să mă mai îngrozesc. 

„Rămâi cu Marele Lord. Vei fi în siguranţă”. Aşa am şi făcut. 

Regatul Primăverii era un tărâm al dealurilor verzi, al pădurilor 
luxuriante şi al lacurilor adânci şi limpezi. Magia nu doar că exista în 
dâmburi şi gropi, ci creştea acolo. Ori de câte ori încercam să o pictez, nu 
reuşeam niciodată să o imortalizez, să o surprind. Aşa că, uneori, 
îndrăzneam să-l pictez pe Marele Lord, care călărea alături de mine când 
hoinăream pe pământurile lui, în zilele libere, pe Marele Lord, căruia eram 
bucuroasă să îi vorbesc sau alături de care să-mi petrec orele într-o tăcere 
confortabilă. 

Probabil că liniştea magiei îmi întuneca gândurile; nu m-am mai gândit la 
familia mea până când nu am trecut de gardul viu de dincolo de zid într-o 
dimineaţă, căutând un nou loc în care să pictez. O briză dinspre sud, 
proaspătă şi calmă, îmi zbârli părul. Primăvara cobora acum în lumea 
muritorilor. 

Cum de trecuse atât de mult timp? Familia mea, vrăjită, îngrijită şi în 
siguranţă, încă nu ştia unde eram. Lumea muritorilor... Îşi reluase traiul, de 
parcă eu nu aş fi existat. Şoapta unei vieţi mizerabile — dispărută, neamintită 
de nimeni dintre cunoscutii mei sau de cei la care tineam. 

În acea zi, nici nu am pictat şi nici nu am călărit alături de Tamlin. În 
schimb, am stat în faţa pânzei albe, fără nicio culoare în minte. 

Acasă, nimeni nu avea să îşi aducă aminte de mine — pentru ei, eram 
moartă. lar Tamlin mă lăsase să-i uit. Poate că şi culorile fuseseră o 


amăgire, un mod de a mă împiedica să-mi mai fac griji pentru ei, de a nu 
mai fi o pacoste dorindu-mi să-i văd. Sau poate că ei îmi distrăgeau atenţia 
de la orice se întâmpla cu boala şi ţinutul Prythian. Am încetat să-mi mai 
pun întrebări, aşa cum îmi ordonase Suriel — ca un om prost, inutil si 
ascultător. 

Fu nevoie de o voinţă fără margini ca să rezist în timpul cinei. Tamlin şi 
Lucien îmi observară starea de spirit şi continuară să discute între ei. Acest 
lucru nu ajută cu nimic furiei mele crescânde şi, după ce am mâncat pe 
săturate, am mers prin grădină sub lumina lunii şi m-am pierdut în labirintul 
din gard viu şi printre straturile de flori. 

Nu-mi păsa încotro mă îndreptam. După un timp, m-am oprit în grădina 
cu trandafiri. Lumina lunii păta petalele roşii cu un purpuriu închis, lăsând o 
strălucire argintie pe florile albe. 

- Tatăl meu a aranjat ca grădina asta să fie creată pentru mama, spuse 
Tamlin, din spatele meu. 

Nu m-am deranjat să mă întorc cu faţa spre el. Când se opri lângă mine, 
mi-am înfipt unghiile în palme. 

- A fost un dar de împerechere. 

Am privit florile, fără să văd nimic. Probabil că florile pe care le 
pictasem pe masa de acasă se fărâmaseră sau dispăruseră până acum. Poate 
chiar Nesta le răzuise. 

Unghiile imi intepara pielea palmelor. Fie că Tamlin avea grijă de ei sau 
nu, fie vrăjindu-le sau nu amintirile, fusesem... ştearsă din vieţile lor. Uitată. 
Il lăsasem să mă şteargă. Îmi oferise culori, spaţiu , timp să exersez; îmi 
arătase iazuri cu lumină stelară şi curcubeie selenare şi peşti care puteau 
merge pe uscat. Îmi salvase viaţa ca un cavaler descins dintr-o legendă, iar 
eu acceptasem totul, ca pe vinul spiriduşilor. Nu eram mai bună decât 
Copiii fanatici ai celor Binecuvantati. 

În întuneric, masca lui era de culoarea bronzului, iar smaraldele 
străluceau. 

- Pari... supărată. 

M-am indreptat catre cea mai apropiata tufa de trandafiri si am rupt unul, 
intepandu-ma cu spinii. Nu am luat în seamă durerea, căldura sângelui care 
picura. Nu aş fi putut niciodată să-l pictez cu adevărat — nu l-aş fi redat 
niciodată aşa cum o făcuseră acei artişti, în tablourile din galerie. Nu aveam 
să pictez niciodată mica grădina a lui Elain din afara casei aşa cum mi-o 
aminteam, chiar dacă familia mea nu-şi aducea aminte de mine. 


Nu mă mustră pentru că luasem unul dintre trandafirii părinţilor lui — 
părinţi care erau la fel de absenţi ca ai mei, dar care probabil se iubiseră şi 
care îl iubiseră mai mult decât mă iubiseră ai mei. O familie care s-ar fi 
oferit să plece în locul lui, dacă cineva ar fi venit să-l fure. 

Degetele ma înţepară şi mă durură, dar am continuat să tin trandafirul în 
mână când i-am spus şoptit: 

- Nu ştiu de ce îmi este atât de ruşine pentru că i-am părăsit. De ce mi se 
pare atât de egoist şi de îngrozitor să pictez. Nu ar trebui... nu ar trebui să 
mă simt aşa, nu? Ştiu că nu ar trebui să o fac, dar nu mă pot abtine. 

Trandafirul atâma moale între degetele mele. 

- Toţi acei ani, tot ce am facut pentru ei... lar ei nu au încercat să te 
oprească să mă iei. Aceasta era imensa durere care mă rupea în două dacă 
mă gândeam prea mult la asemenea lucruri. 

- Nu ştiu de ce m-am aşteptat ca ei... de ce am crezut că iluzia creaturii 
puca era reală în acea seară. Nu ştiu de ce mă obosesc să mă mai gândesc la 
asta. Sau să-mi mai pese. 

El tăcu destul de multă vreme, aşa că am adăugat: 

- În comparaţie cu tine, cu graniţele şi magia care s-a diminuat, cred 
totuşi că autocompătimirea este absurdă. 

- Daca te întristează, spuse el cu o blândeţe care îmi mângâie oasele, 
atunci nu cred că este deloc absurd. 

- De ce? 

O întrebare directă, după care am aruncat trandafirul în tufe. 

Mă luă de mâini. Degetele lui bătătorite, puternice şi solide, îmi ridicară 
cu blândeţe mâna sângerândă spre gura lui, iar el îmi sărută palma. De parca 
gestul însuşi ar fi fost un răspuns suficient. 

I-am simţit pe piele buzele moi şi respiraţia caldă, iar genunchii îmi 
cedară când îmi sărută şi cealaltă mână. O sărută cu grijă, într-un fel care 
făcu să-mi pulseze căldura în inimă, între picioare. 

Când se retrase, sângele meu străluci pe gura lui. Mi-am privit mâinile pe 
care încă le ţinea într-ale sale şi am văzut că rănile dispăruseră. M-am uitat 
din nou la faţa lui, la masca sa aurită, la albul pielii sale, la roşul buzelor 
acoperite cu sânge, în timp ce murmură: 

- Să nu te simţi prost nicio clipă pentru că faci tot ceea ce te bucură. 

Se apropie, eliberându-mi o mână, ca să-mi pună după ureche trandafirul 
pe care îl rupsesem. Nu ştiam cum ajunsese în mâna lui sau unde 
dispăruseră spinii. 


Nu m-am putut abtine să nu insist: 

- Dece, de ce să faci toate acestea? 

Se aplecă mai aproape, atât de aproape, încât trebui să-mi las capul pe 
spate ca să-l văd. 

- Deoarece bucuria ta omenească mă fascinează — felul în care trăieşti 
evenimentele, în timpul vieţii tale, atât de sălbatic, de profund şi deodată, 
este... încântător. Mă atrage, chiar dacă ştiu că nu ar trebui, chiar şi când 
încerc să nu mă las fermecat. 

Pentru că eram un om şi aveam să îmbătrânesc — când se apropie şi mai 
mult, nu mi-am permis să mă gândesc prea departe. Încet, de parcă mi-ar fi 
dat timp să mă retrag, îmi atinse obrazul cu buzele. Erau moi, calde şi 
înduioşător de blânde. Abia dacă mă mângâie, înainte de a se îndepărta. Nu 
mă mai mişcasem din clipa în care gura lui îmi atinsese pielea. 

- Într-o zi — într-o zi, toate lucrurile îşi vor găsi un răspuns, şopti el, 
dându-mi drumul mâinii şi îndepărtându-se. Dar nu înainte de momentul 
potrivit. Nu înainte de a fi sigur. 

În întuneric, tonul lui fu suficient pentru a-mi da seama că în ochii lui se 
citea amărăciunea. 

Plecă, iar eu am luat o gură de aer, realizând că îmi tinusem respiraţia. 

Abia după ce a plecat am înţeles că tânjeam după căldura şi apropierea 


lui. 
+ 


Chinul obositor a ceea ce recunoscusem, a ceea ce... se schimbase între 
noi mă făcu să mă furişez după micul dejun, căutând adăpostul pădurii 
pentru a lua o gură de aer curat — şi pentru a studia lumina şi culorile. Mi- 
am adus arcul, săgețile şi cuțitul de vânătoare incrustat cu pietre preţioase 
pe care mi-l dăduse Lucien. Mai bine să fiu înarmată decât prinsă cu mâna 
goală. 

M-am strecurat printre copaci şi tufe, nu mai mult de o oră, înainte să 
simt o prezenţă în spatele meu — care se apropia tot mai mult, făcând 
animalele să-şi caute adăpost. Am zâmbit în sinea mea şi, douăzeci de 
minute mai târziu, m-am aşezat pe creanga unui ulm şi am aşteptat. 

Tufele foşniră — nu mai mult ca la o adiere de vânt, dar ştiam la ce să mă 
aştept, cunoşteam semnele. 


Un trosnet şi un răget de furie răsunară peste câmpuri, împrăştiind 
păsările. 

Am coborât din copac şi am mers în poieniţă, apoi mi-am încrucişat 
braţele şi mi-am ridicat privirea spre Marele Lord, care atârna cu picioarele 
în sus, în latul pe care îl intinsesem. 

Când m-am apropiat, chiar şi cu susul în jos, el îmi zâmbi leneş. 

- Om crud. 

- Asta se întâmplă când urmaresti pe cineva. 

El chicoti, iar eu m-am apropiat suficient cât să îndrăznesc să-mi trec un 
deget prin părul lui auriu, care se legăna chiar deasupra feţei mele, 
admirându-i multitudinea de culori — nuanţe de galben, maro şi auriu. Ştiam 
că, probabil, îmi auzea inima bătând cu putere. Îşi înclină însă capul spre 
mine, o invitaţie tăcută, iar eu mi-am trecut degetele prin părul lui — cu 
blandete, cu grijă. El toarse, sunetul vuind prin degetele, braţele, picioarele 
şi inima mea. M-am întrebat cum s-ar fi simţit acel sunet, dacă s-ar fi lipit 
de mine. M-am îndepărtat. 

Se răsuci în sus cu o mişcare puternică şi lină şi tăie cu o singură gheară 
planta agatatoare pe care o folosisem ca sfoară. Am luat o gură de aer 
pentru a tipa, dar se roti în cădere, aterizând lin în picioare. Îmi era 
imposibil să uit vreodată ce era şi ce putea să facă. Păşi spre mine, 
continuând să zâmbească. 

- Te simţi mai bine astăzi? 

Am mormăit un răspuns neutru. 

- Bun, spuse el, fie ignorându-mi răspunsul, fie ascunzând faptul că era 
amuzat. Dar, ca să fiu sigur, am vrut să-ţi dau asta, adăugă el, scoțând un 
teanc de hârtii din tunică şi întinzându-le. 

Privind cele trei bucăţi de hârtie, mi-am muşcat buza. Era o serie de... 
poezii de cinci rânduri. În total, erau opt, iar eu am început să transpir în 
faţa cuvintelor pe care nu le-am recunoscut. Avea să-mi ia toată ziua să-mi 
dau seama ce însemnau. 

- Înainte să fugi sau să începi să tipi... spuse el, ocolindu-mă pentru a se 
uita peste umărul meu. 

Dacă aş fi îndrăznit, m-aş fi sprijinit de pieptul lui. Respirația lui îmi 
încălzi gâtul şi pavilionul urechii. 

Îşi drese vocea şi citi primul poem: 


A fost odată o femeie foarte frumoasă, 


Curajoasă şi putin neobişnuită, 

Care avea puţini prieteni, 

Însă ea îi refuza 

Pe toţi bărbaţii care stăteau la coadă. 


Sprâncenele mi se ridicară atât de sus, încât am crezut că-mi voi atinge 
linia părului şi m-am întors, clipind la el, respiraţiile noastre impletindu-se 
când el termină de citit poezia cu un zâmbet. 

Fără să aştepte răspunsul meu, Tamlin luă hârtia şi făcu un pas în spate, 
pentru a citi a doua poezie, care nu era la fel de politicoasă ca prima. M-am 
înroşit până să o citească pe cea de-a treia. Tamlin se opri înainte de a o citi 
pe a patra, apoi îmi înmână hârtiile. 

- Ultimul cuvânt din a doua şi a patra strofa a fiecărui poem, spuse el, 
făcând un semn din bărbie spre hârtiile din mâinile mele. 

Neobişnuită. Coadă. M-am uitat la al doilea poem. Omorând. 
Conflagratie. 

- Acestea sunt... am început eu. 

- Lista ta de cuvinte a fost prea bună ca să ratez ocazia. Şi nu este deloc 
potrivită pentru poezii de dragoste. 

Când mi-am ridicat sprânceana, cercetându-l în tăcere, el spuse: 

- Desfăşuram concursuri — pentru cine putea să scrie cea mai obscenă 
epigramă — când eram cu banda de război a tatălui meu, lângă graniţă. Nu- 
mi place în mod deosebit să pierd, aşa că m-am hotărât să devin cel mai 
bun. 

Nu ştiam cum de îşi amintise acea listă lungă pe care o întocmisem — nu 
am vrut să ştiu. Simtind că eram pe cale să scot o săgeată şi să trag în el, 
Tamlin luă hârtiile şi citi al patrulea poem, cel mai obscen şi mai groaznic 
dintre toate. 

Când termină, mi-am înclinat capul pe spate şi am răcnit, râsul meu 
auzindu-se ca lumina soarelui care sparge gheaţa întărită de vreme. 


+ 


Încă zâmbeam când am ieşit din zăvoi şi ne-am îndreptat spre dealurile 
ondulate, urmând calea şerpuită înapoi spre conac. 

- Ai spus... în acea seară, în grădina cu trandafiri... 

Mi-am supt dinţii pentru o clipă. 


- Ai spus că tatăl tău a plantat-o pentru împerechere — nu pentru nuntă? 

- Marii Lorzi se căsătoresc, de cele mai multe ori, spuse el, pielea-i 
aurie aburind putin. Şi, dacă sunt binecuvântaţi, îşi găsesc partenerul. 
Egalul lor, perechea lor în toate privintele. Marii Lorzi se căsătoresc fara 
nicio legătură de împerechere, dar, dacă iti găseşti perechea, legătura este 
atât de profundă, încât căsătoria este... nesemnficativă, prin comparaţie. 

Nu am avut curaj să întreb dacă spiriduşii avuseseră vreodată legături de 
împerechere cu oamenii, dar, în schimb, am îndrăznit să-l întreb: 

- Unde sunt părinţii tăi? Ce s-a întâmplat cu ei? 

Muschiul maxilarului i se încordă, iar eu am regretat întrebarea din cauza 
durerii care scânteia în ochii lui. 

- Tatăl meu... 

Ghiarele îi străluciră în dreptul încheieturilor de la degete, dar nu ieşiră 
mai mult. Cu siguranţă pusesem întrebarea greşită — fusem prea curioasă, 
deşi eram indreptatita. 

- Tatăl meu era la fel de rau ca tatăl lui Lucien. Mai rău. Cei doi fraţi ai 
mei mai mari erau exact ca el. Ei aveau sclavi — toţi, iar fraţii meii... Eu 
eram tânăr când s-a încheiat Tratatul, dar îmi amintesc încă ce obişnuiau 
fraţii mei să... 

Se opri. 

- M-a marcat — destul de mult încât atunci când te-am văzut pe tine, 
când ţi-am văzut casa, nu am putut — nu mi-am permis să fiu ca ei. Nu v-aş 
fi făcut niciun rău ţie şi familiei tale, nu v-aş fi supus mofturilor spiriduşilor. 

Sclavi — aici existaseră sclavi. Nu voiam să ştiu — nu le căutasem urmele, 
nici chiar după cinci sute de ani. Pentru lumea lui, pentru cea mai mare 
parte a oamenilor săi, eram puţin mai bună ca un sclav. De aceea îmi oferise 
portita de scăpare, de aceea îmi oferise posibilitatea de a trăi oriunde aş fi 
vrut în Prythian. 

- Mulţumesc, i-am spus eu. 

El ridică din umeri, de parcă asta i-ar fi alungat bunătatea, povara vinei 
care încă îi apăsa pe umeri. 

- Şi mama ta? am întrebat eu. 

Tamlin oftă. 

- Mama mea l-a iubit profund pe tata. Prea mult, poate, dar erau 
imperecheati, şi... Chiar dacă vedea ce tiran era, nu spunea nimic rău despre 
el. Nu m-am aşteptat niciodată — nu am vrut niciodată — titlul tatălui meu. 
Fraţii mei nu m-ar fi lăsat să trec de adolescenţă, dacă ar fi bănuit că îl 


voiam. Aşadar, când am fost destul de mare, m-am alăturat companiei de 
război a tatălui meu şi am fost instruit în aşa fel încât, cândva, să-l pot servi 
pe tatăl meu sau pe oricare dintre fraţii mei care ar fi moştenit titlul. 

Îşi îndoi mâinile, de parcă ar fi văzut ghearele de dedesubt. 

- Din tinereţe mi-am dat seama că a mă lupta şi a ucide erau cam 
singurele lucruri la care mă pricepeam. 

- Mă îndoiesc de asta, am spus eu încet. 

El îmi zâmbi, crispat. 

- O, pot cânta la vioară, dar fiii Marilor Lorzi nu devin menestreli. Aşa că 
m-am antrenat şi am luptat pentru tatăl meu împotriva oricui mi-a spus să 
lupt, şi aş fi fost fericit să las intrigile fraţilor mei. Puterea mea a continuat 
însă să crească şi nu am putut să o ascund — nu printre ai noştri. 

Scutură din cap. 

- Din fericire sau nefericire... toţi au fost omorâţi de Marele Lord al unui 
regat rival. Eu am fost cruțat, din nu ştiu ce motiv, sau datorită norocului 
dăruit de zei. Mama şi cu mine i-am jelit. Ceilalţi... 

Ridică din umeri, prea încordat. 

- Fraţii mei nu ar fi încercat să mă salveze de o soartă ca a ta. 

Mi-am ridicat privirea spre el. O lume atât de dură şi de brutală în care 
familiile se omorau între ele pentru putere şi răzbunare, din cauza 
duşmăniei şi a dorinţei de a deţine controlul. Poate generozitatea şi 
bunătatea lui erau o reacţie împotriva acelor lucruri, poate că, văzându-mă 
pe mine, se văzuse pus în situaţia de a se uita într-un fel de oglindă. 

- Îmi pare rău pentru mama ta, i-am spus eu, părerea de rău fiind tot ce-i 
puteam oferi, tot ce îmi putuse oferi şi el mie, odată. 

El schiţă un zâmbet. 

- Deci, aşa ai devenit Mare Lord. 

- Multi dintre Marii Lorzi sunt instruiți încă de la naştere în ceea ce 
priveşte manierele, legile şi strategiile de război. Când mi-a revenit titlul, a 
fost o... tranziţie grea. Mulţi dintre curtenii tatălui meu au preferat să plece 
în alte regate decât să mârâie la ei un războinic-bestie. 

Nesta îmi spusese cândva că eram „o bestie pe jumătate domesticită”. 
Am făcut un efort să nu îl iau de mână, să nu vin spre el şi să-i spun că am 
înţeles. În schimb, i-am zis doar atât: 

- Atunci, sunt nişte idioţi. Ai protejat aceste pământuri de boală, când se 
pare că toţi ceilalţi nu s-au descurcat la fel de bine. Sunt nişte idioţi, am 
spus din nou. 


Întunericul licări însă în ochii lui Tamlin, iar umerii lui îmi părură puţin 
căzuţi. Înainte să-l pot întreba ce nu era în regulă, am ieşit din pădurice, în 
faţa unei întinderi de dealuri şi coline care şerpuiau înainte. La distanţă, în 
vârful multora dintre acestea erau nişte spiriduşi mascaţi, care făceau ceea 
ce păreau a fi focuri neaprinse. 

- Ce sunt acelea? am întrebat şovăitor. 

- Pregătesc focuri de tabără pentru Calanmai. Este peste două zile. 

- Pentru ce? 

- Noaptea Focurilor? 

Am scuturat din cap. 

- Nu avem sărbători pe tărâmul oamenilor. Nu după ce voi... ai voştri au 
plecat. În unele locuri, este interzis. Noi nici măcar nu ne amintim numele 
zeilor voştri. Ce sărbătoreşte Cala... Noaptea Focurilor? 

El îşi frecă gâtul. 


- Este un ritual de primăvară. Aprindem focuri şi... magia pe care o creăm 
regenerează pământul pentru tot restul anului. 

- Cum creaţi magia? 

- Este un ritual. Dar este specific spiriduşilor. 

Îşi încordă maxilarul şi continuă să meargă, îndepărtându-se de focurile 
neaprinse. 

- S-ar putea să vezi mai multi spiriduşi prin preajmă ca de obicei, 
spiriduşi din acest regat şi din alte teritorii, care sunt liberi să treacă graniţa 
în acea seară. 

- Am crezut că boala i-a alungat pe mulţi dintre ei. 

- Aşa este, dar unii vor fi aici. Să ai grijă... să te fereşti de toţi. Vei fi în 
siguranţă în casă, dar, dacă te întâlneşti cu unul dintre ei înainte de 
aprinderea focurilor, la apusul soarelui de peste două zile, nu-l lua în seamă. 

- Nu sunt invitată la ritualul vostru? 

- Nu. Nu eşti. 

Îşi strânse pumnul şi îl relaxă, din nou şi din nou, de parcă ar fi încercat 
să-şi stăpânească ghearele. 

Indiferent de cât de mult am încercat să-i uit spusele, am simţit un gol în 
piept. 

Am mers spre casă într-o tăcere încordată pe care nu o mai îndurasem de 
câteva săptămâni. Apoi, Tamlin se încordă in clipa în care am intrat in 
grădină. Nu din cauza mea sau a conversatiei noastre incomode. Era linişte, 


acea groaznică tăcere care, de obicei, însemna că unul dintre spiriduşii 
meschini se afla în apropiere. Tamlin îşi arătă dinţii, cu un mârâit slab, si se 
uită la mine. 

- Ascunde-te şi, indiferent de ce auzi, să nu ieşi. 

După aceea, dispăru. 

Singură, am privit în ambele părţi ale potecii pietruite, ca o proastă. Dacă 
într-adevăr era ceva acolo, aş fi fost prinsă în câmp deschis. Poate că era 
ruşinos să nu merg în ajutorul lui, dar el era Marele Lord. Nu aş fi făcut 
decât să-l încurc. 

M-am ascuns în spatele gardului viu, apoi i-am auzit apropiindu-se pe 
Tamlin şi... pe Lucien. Am înjurat în tăcere şi am intepenit. Poate că aş fi 
putut să mă strecor şi să traversez câmpurile, spre grajduri. Dacă ar fi fost 
ceva în neregulă, grajdurile nu doar că mi-ar fi oferit un adăpost, ci şi un cal 
pe care să pot fugi. Era cât pe ce să ajung la iarba înaltă, la câţiva paşi 
dincolo de marginea grădinii, când mârâitul lui Tamlin răsună prin aer, de 
cealaltă parte a gardului viu. 

M am întors — doar cât să-i văd prin frunzişul des. „Ascunde-te“, îmi 
spusese el. Dacă m-aş fi mişcat acum, cu siguranţă m-ar fi văzut. 

- Ştiu ce zi este, spuse Tamlin, dar nu lui Lucien. 

Cei doi stăteau, mai degrabă, cu faţa spre... nimic. Spre cineva ce nu era 
acolo. Cineva invizibil. Aş fi crezut că îmi joacă o festă, dacă nu aş fi auzit 
răspunsul unei voci joase, imateriale. 

- Comportamentul tău neschimbat atrage multă atenţie la curte, spuse 
vocea profundă şi şuierătoare. 

În ciuda căldurii zilei, mă trecu un fior. 

- Ea a început să se întrebe de ce nu ai renunţat încă. Şi de ce patru naga 
au fost omorâţi, în urmă cu foarte puţin timp. 

- Tamlin nu este ca toţi ceilalţi proşti, izbucni Lucien, cu umerii traşi 
înapoi pentru a se ridica la înălţimea lui, mai pregătit de luptă decât îl 
văzusem până atunci. 

Nu era de mirare că avea toate acele arme în camera lui. 

- Daca ea aşteaptă capete plecate, atunci este mai idioată decât am 
crezut. 

Vocea şuieră, iar zgomotul îmi îngheţă sângele în vene. 

-  Vorbeşti atât de urât despre cea care vă tine soarta în mâini? Cu un 
singur cuvânt, ar putea distruge această proprietate jalnică. Nu a fost 
mulţumită când a auzit că ţi-ai trimis războinicii. 


Vocea părea acum întoarsă către Tamlin. 

- Dar, cum nu s-a întâmplat nimic, a ales să nu ia în seamă acest fapt. 

Marele Lord mârâi pe un ton grav, dar rosti calm: 

- Spune-i că m-am săturat să adun gunoiul pe care îl aruncă la graniţele 
mele. 

Vocea chicoti, auzindu-se ca nisipul mişcător. 

- Ea îi eliberează ca pe nişte daruri — şi ca pe un memento a ce se va 
întâmpla dacă te va prinde că încerci să încalci termenii... 

- Nu îi încalcă, mârâi Lucien. Acum, pleacă. Ne-am săturat de neamul 
vostru care roieşte pe la granite — nu vrem să ne pangariti şi casa. La drept 
vorbind, staţi dracului departe de peşteră. Nu este un drum obişnuit pentru 
gunoaiele de teapa ta, ca să treceţi pe acolo oricând doriţi. 

Tamlin mârâi, incuviintand. 

Creatura invizibilă râse din nou, un sunet foarte groaznic şi urât 

- Desi ai o inimă din piatră, Tamlin, spuse creatura, iar Tamlin înţepeni, 
cu siguranţă ea găzduieşte foarte multă frică. 

Vocea scăzu într-o şoaptă. 

- Nu-ţi face griji, Mare Lord. 

Rosti titlul ca pe o glumă. 

- Curând, totul va fi bine. 

- Să arzi în iad, răspunse Lucien în locul lui Tamlin, iar creatura râse din 
nou, înainte ca fâlfâitul unor aripi din piele să vuiască şi un vânt murdar să 
îmi intepe fata. Apoi, totul se linişti. 

După o clipă, amândoi oftară adânc. Am închis ochii, având şi eu nevoie 
să-mi calmez respiraţia, dar nişte mâini mari mă prinseră de umeri, iar eu 
am tipat. 

- A plecat, spuse Tamlin, dându-mi drumul. A fost nevoie de toată voinţa 
mea ca să nu mă sprijin pe gardul viu. 

- Ce ai auzit? întrebă Lucien, venind de după colt, cu mâinile încrucişate. 

I-am privit chipul lui Tamlin, dar am văzut că era atât de alb de mânie — 
mânios pe acea creatură — încât m-am simţit nevoită să mă uit din nou la 
Lucien. 

- Nimic — eu... ei bine, nimic din care să înţeleg ceva, am spus eu, şi era 
adevărat. 

Nimic din toate astea nu avea sens. Nu mă puteam opri din tremurat. 
Ceva din acea voce smulsese căldura din mine. 

- Cine... ce era aceea? 


Tamlin începu să meargă, pietrişul frământându-se sub ghetele lui. 

- În Prythian există anumiţi spiriduşi care au inspirat legendele de care, 
voi, oamenii, vă temeti atât de mult. Unii, ca acela, sunt mituri intrupate. 

În acea voce şuierată am auzit tipetele victimelor omeneşti, rugăminţile 
fecioarelor ale căror piepturi fuseseră despicate pe altarul de sacrificiu. 
Menţionarea unei „curţi”, diferită, se pare, de cea a lui Tamlin — ea era cea 
care îi omorâse pe părinţii lui Tamlin? O Mare Zana, poate, în locul unui 
Lord. Luând în considerare cât de nemiloşi erau Marii Lorzi cu propriile 
familii, probabil că erau de coşmar pentru inamicii lor. Şi, dacă urma să 
aibă loc un război între curţi, dacă boala îl slăbise deja pe Tamlin... 

- Dacă Attorul a văzut-o... spuse Lucien, aruncând o privire împrejur. 

- Nua văzut-o, mârâi Tamlin peste umăr, apoi se uită la mine, încă palid 
de furie, cu buzele strânse. Ne vedem la cină. Înţelegând că trebuia să plec 
şi dorindu-mi să ajung în dormitor şi să încui uşa, m-am întors încet spre 
casă, gândindu-mă la cine era ea, cea care îi facea pe Tamlin şi Lucien atât 
de nervoşi şi care îi dădea ordine acelei creaturi, ca mesager al ei. 

Briza de primăvară îmi şopti că nu voiam să ştiu. 


CAPITOLUL 20 


După o cină încordată, în timpul căreia Tamlin abia dacă în vorbi lui 
Lucien şi mie, am aprins toate lumânările din camera mea pentru a alunga 
umbrele. 

Nu am ieşit afară a doua zi, iar când m-am aşezat să pictez, ce se ivi pe 
pânza mea fu o creatură înaltă, scheletică, având aripi imense din piele şi 
urechi de liliac. Botul îi era deschis într-un răget, dezvăluind mai multe 
rânduri de colti în timp ce se pregătea să zboare Pictându-l, aş fi putut jura 
că simţeam mirosul respirației care duhnea a hoit şi aerul de sub aripi, care 
şoptea promisiunea morţii. 

Produsul finit fu atât de înfiorător, încât a trebuit să pun deoparte tabloul, 
în partea din spate a camerei, şi am plecat să o conving pe Alis să mă lase 
să ajut la prepararea mâncării din bucătărie, pentru Noaptea Focurilor. Aş fi 
făcut orice doar ca să evit să ies în grădina unde ar fi putut să apară Attorul. 

Ziua Nopţii Focurilor — Calanmai, o numise Tamlin — sosi iar eu nu i-am 
văzut pe Tamlin sau pe Lucien toată ziua. Când după-amiaza se transformă 
în amurg, m-am trezit din nou în principala aripă a casei. Niciunul dintre 
servitorii cu feţe de păsări nu era de găsit. În bucătărie nu era nici 
personalul, nici mâncarea pe care o preparaseră timp de două zile. Se auzi 
sunetul tobelor. 

Ritmul venea de foarte departe — de dincolo de grădină, de dincolo de 
domeniul de vânătoare, de pădurea care se întindea în spatele acestuia. Erau 
profunde, ademenitoare. O singură bătaie trezea două chemări, drept 
răspuns. Era o chemare. 

Am rămas lângă uşile grădinii, aruncând o privire asupra proprietăţii, în 
vreme ce văzduhul se acoperea cu nuanţe de roşu şi portocaliu. La distanţă, 
pe dealurile dinspre pădure, câteva focuri licăreau, nori de fum negru se 
uneau pe cerul rubiniu — focurile neaprinse pe care le văzusem în urmă cu 
două zile. Mi-am amintit că nu era invitată. Neinvitată la petrecerea care-i 
făcuse pe toţi spiriduşii din bucătărie să chicotească şi să râdă între ei. 

Sunetul tobelor se auzi mai repede, mai tare. Deşi mă obişnuisem cu izul 
magiei, mirosul metalic în creştere, mai intens decât îl simtisem până acum, 
îmi înţepă nasul. Am făcut un pas în fata, apoi m-am oprit, apucând tocul 
uşii. Ar fi trebuit să mă întorc în casă. În spatele meu, soarele care apunea 


păta dalele albe şi negre ale pardoselii din hol cu o nuanţă de portocaliu 
sclipitor, iar umbra-mi alungită părea să pulseze în ritmul tobelor. 

Până şi grădina în care, de obicei, răsuna bâzâitul orchestrei locatarilor, 
se liniştise la auzul tobelor. Un şnur... un şnur legat de abdomenul meu mă 
trăgea spre acele dealuri, ordonându-mi să merg şi să ascult tobele 
spiriduşilor... 

Poate că, dacă Tamlin nu ar fi apărut în hol, m-aş fi dus. 

Nu purta cămaşă, ci doar centura, de-a curmezişul pieptului musculos. 
Mânerul săbiei strălucea auriu în lumina soarelui care apunea, iar capetele 
împănate ale săgeţilor, pătate cu roşu, îi ieşeau deasupra umerilor largi. L- 
am fixat cu privirea, iar el se uită la mine. Războinicul întruchipat. 

- Unde pleci? am reuşit să întreb. 

- Este Calanmai, spuse el hotărât. Trebuie să plec. 

Făcu semn din bărbie spre focuri şi tobe. 

- Ce să faci? l-am întrebat, uitându-mă la arcul din mâna lui. 

Inima îmi răsuna în ritmul tobelor de afară, pulsând mai sălbatic. 

Pe sub masca aurită, ochii îi erau umbriti. 

- În calitate de Mare Lord, trebuie să particip la Marele Ritual. 

- Ce este Marele... 

- Du-te în camera ta, mârâi el, privind spre focuri. Încuie uşile pune un 
lat, fă ce ştii. 

- De ce? am vrut eu să aflu. 

Vocea Attorului îmi şerpui printre amintiri. El spusese ceva despre un 
ritual specific spiriduşilor — ce naiba era asta? Judecând după arme, trebuie 
ca era brutal şi violent — mai ales dacă înfăţişarea de bestie a lui Tamlin nu 
era o armă suficientă. 

- Fă cum ţi-am spus. 

Caninii începură să i se lungească. Inima îmi bătu mai repede. 

- Să nu ieşi până dimineaţă. 

Ritmul tobelor se simţi mai puternic, mai rapid, iar muşchii gâtului lui 
Tamlin tremurară, de parcă nemişcarea le-ar fi cauzat durere 

- Pleci la luptă? am şoptit, iar el a râs zgomotos. 

Ridică mâna de parcă ar fi vrut să-mi atingă braţul, dar o cobori înainte 
ca degetele să atingă materialul tunicii mele. 

- Feyre, să rămâi în camera ta. 

- Dar eu... 

- Te rog. 


Inainte să-i pot cere să se răzgândească şi să mă ia cu el, plecă în fugă. 
Când sări treptele spre grădină, vioi şi rapid ca un cerb, muşchii puternici ai 
spatelui i se mişcară. Dispăru în câteva secunde. 


+ 


Am făcut aşa cum îmi ordonase, deşi, la puţin timp după aceea, mi-am 
dat seama că mă încuiasem în cameră fără să fi luat cina. Din cauza bătăilor 
neîncetate de tobă şi a nenumăratelor focuri de tabără care se iveau de-a 
lungul dealurilor îndepărtate, nu am putut să nu mă plimb încolo şi-ncoace 
prin cameră, privind afară, spre flăcările care ardeau la distanţă. 

Rămâi în camera ta. 

O voce sălbatică şi rea îmi şopti însă altceva printre bătăile de lobe. „Du- 
te“, îmi spuse vocea, îndemnându-mă. „Du-te şi te uită.“ 

Înainte de ora zece, nu am mai putut suporta. Am urmat sunetul tobelor. 

Grajdurile erau goale, dar Tamlin mă învățase în aceste ultime săptămâni 
cum să călăresc fără şa, iar iapa mea albă o luă curând la trap. Nu fu nevoie 
să o ghidez — urmă şi ea ademenirea tobelor şi urcă prima colină. 

Fumul şi magia pluteau în aer dense. Ascunsă de mantia mea cu glugă, 
am privit uimită în timp ce mă apropiam de primul foc imens de tabără, 
aflat în vârful dealului. Pe acolo se învârteau sute de Mari Lorzi, dar, în 
afară de măştile diferite pe care le purtau, nu am reuşit sa observ alte 
trăsături. De unde veniseră, unde locuiau, dacă aparţineau de Regatul 
Primăverii, dar nu stăteau la conac? Când am încercat să mă uit mai atent la 
detaliile chipurilor lor, totul a devenit o pată de culoare. Erau mai solizi 
când îi vedeam cu coada ochiului, dar când mă întorceam cu faţa spre ei, 
vedeam umbre şi culori care se roteau. 

La mijloc era o magie — un fel de vrajă aruncată asupra mea, menita să 
mă împiedice să-i văd bine, aşa cum fusese vrăjită şi familia mea. M-aş fi 
înfuriat şi m-aş fi gândit să mă întorc la conac dacă tobele nu mi-ar fi 
răsunat prin oase şi dacă acea voce sălbatică nu m-ar fi chemat. 

Am descălecat, dar am rămas lângă iapă, facându-mi loc prin mulţime cu 
trăsăturile mele umane şi acuzatoare ascunse de umbrele glugii. M-am rugat 
ca fumul şi nenumăratele miresme ale diverşilor Mari Lorzi şi spiriduşi să 
fie suficiente încât să-mi acopere mirosul de om, dar, înaintând, am verificat 
dacă aveam la şold cele două cuțite. 


Cu toate că toboşarii cântau lângă foc, spiriduşii se adunară într-o vale 
dintre dealurile din apropiere. Mi-am legat calul de un smochin singuratic 
aflat în vârful unei coline şi i-am urmat, savurând ritmul pulsator al tobelor 
care răsuna prin pământ şi prin tălpile mele. Nimeni nu se uită de două ori 
în direcţia mea. 

Aproape că am alunecat pe malul abrupt ajungând în vale. Într-un capăt, 
gura unei peşteri se deschidea în coasta domoală a dealului. Exteriorul 
acesteia fusese împodobit cu flori, crengi şi frunze, iar eu am zărit porţiunea 
de început a unei pardoseli acoperite cu blană, chiar dincolo de intrarea în 
peşteră. Interiorul nu se vedea deoarece, de la intrare, camera urmărea o 
curbă, dar lumina focului dansa pe pereţi. 

Ce se întâmpla în peşteră — sau ce era pe cale să se întâmple — era centrul 
atenţiei spiriduşilor fantomatici, care se aliniau de fiecare parte a cărării 
lungi ce ducea într-acolo. Cărarea şerpuia în valea dintre dealuri, iar Marii 
Lorzi se legănau pe loc, mişcându-se în ritmul tobelor, ale căror bătăi îmi 
răsunau în stomac. 

I-am privit legănându-se, apoi m-am mişcat pe loc. Asta îmi fusese 
interzis să fac? Părea un lucru inofensiv. Am scrutat zona luminată de foc, 
încercând să văd prin vălul de fum şi întuneric. Nu am zărit nimic 
interesant, şi niciunul dintre spiriduşii mascaţi nu mă băgă în seamă. 
Rămăseseră pe potecă, sporindu-şi numărul cu fiecare minut. Ceva avea să 
se întâmple cu siguranţă — orice ar fi fost, era Marele Ritual. 

M-am întors pe coasta dealului şi am stat lângă marginea focului de 
tabără din apropierea copacilor, privind spiriduşii. Eram pe cale să-mi adun 
curajul să întreb un spiriduş mai neînsemnat, care era în trecere — un 
servitor cu mască de pasăre, ca Alis — ce fel de ritual urma să aibă loc, când 
cineva mă apucă de braţ şi mă răsuci. 

Am clipit în fata celor trei străini, încremenind când le-am văzut 
chipurile ascuţite — fără măşti. Arătau ca nişte Mari Lorzi, dar erau oarecum 
diferiţi de aceştia, ceva mai înalţi şi mai slabi decât Tamlin sau decât 
Lucien, iar ochii lor, de un negru infinit, erau mai răi. Aşadar, erau 
Spiridusi. 

Cel care mă tinea de brat imi zambi de sus, dezvăluindu-şi dinţii putin 
ascutiti. 

- O femeie din specia omenească, murmură el, măsurându-mă din 
priviri. Nu am mai văzut una ca tine de ceva timp. 

Am încercat să-mi smucesc mâna, dar el îmi tinu ferm cotul. 


- Ce vrei? l-am întrebat calm şi rece. 

Cei doi spiriduşi care îl flancau îmi zâmbiră, iar unul din ei mă apucă de 
celălalt brat tocmai când voiam să iau cuțitul. 

- Vrem doar să ne distrăm de Noaptea Focurilor, spuse unul din ei 
întinzând o mână, prea lungă şi palidă, pentru a-mi aranja o suvita de păr. 

Mi-am ferit capul şi am încercat să-i evit atingerea, dar nu renunţă. 
Niciunul dintre spiriduşii din apropierea focului de tabără nu reactiona — 
nimeni nu se deranjă să se uite. 

Dacă aş fi strigat după ajutor, mi-ar fi răspuns careva? Mi-ar fi răspuns 
Tamlin? Nu aveam cum să fiu atât de norocoasă din nou — probabil că îmi 
folosisem cu naga portia de noroc alocată. 

Mi-am tras mâinile cu putere. Prinsoarea lor mă strânse până când mă 
duru şi îmi tinura mâinile departe de cuțite. Cei trei se apropiară, luându-mă 
de lângă ceilalţi. Am privit împrejur, căutând un aliat. Erau tot mai mulţi 
spiriduşi fără mască. Cei trei chicotiră, pe un ton scăzut şi sâsâit care îmi 
traversă corpul. Nu-mi dădusem seama de cât de departe stăteam de toţi 
ceilalţi — de cât de mult mă apropiasem de marginea pădurii. 

- Lasa-ma în pace, am spus, mai tare şi mai mânioasă decât m-aş fi 
aşteptat, având în vedere că genunchii începeau să-mi tremure. 

- O declaraţie curajoasă pentru un om, de Calanmai, rosti cel care mă 
tinea de braţul stâng. 

Focul nu se reflecta în ochii lui. Era ca şi când ar fi absorbit lumina. M- 
am gândit la naga, ale căror corpuri oribile se potriveau cu inimile lor 
putrede. Cumva, aceşti spiriduşi frumoşi şi eterici erau mult mai răi. 

- Ne vom distra după încheierea Ritualului, nu-i aşa? O bucurie — ce 
bucurie! - să găseşti o femeie din specia omenească aici. 

I-am arătat dinţii. 

- a-ţi mâinile de pe mine, am rostit destul de tare încât să audă toată 
lumea. 

Unul dintre ei îşi coborî mâna pe lângă mine, degetele lui osoase 
împungându-mi coastele şi şoldurile. M-am smucit înapoi, doar ca să mă 
lovesc de cel de-al treilea, care îşi împleti degetele lungi prin părul meu şi 
strânse puternic. Nimeni nu se uită; nimeni nu remarcă. 

- Încetează, am spus eu gâtuit când începură să mă îmbrâncească spre 
linia copacilor, spre întuneric. 

I-am împins şi i-am lovit; nu făcură altceva decât să şuiere. Unul dintre ei 
mă împinse, iar eu m-am împiedicat, scăpând din prinsoarea lor. Pământul 


se adânci sub mine şi m-am întins după cuțite, dar nişte mâini solide mă 
apucară de sub umeri înainte de a le putea scoate sau de a cădea în iarbă. 

Mâinile erau puternice — mari şi calde. Deloc asemănătoare cu degetele 
ascuţite şi osoase ale celor trei spiriduşi, care tăcură când acel cineva care 
mă prinsese cu blândeţe mă ridică în picioare. 

- Aici erai. Te-am căutat, zise vocea joasă şi senzuală a unui bărbat, pe 
care nu o mai auzisem niciodată. 

Am continuat să-i privesc pe cei trei spiriduşi, adunându-mi puterile ca să 
fug în clipa în care bărbatul din spatele meu păşi lângă mine şi mă cuprinse 
de umeri cu o mână. 

Cei trei spiriduşi neinsemnati se albiră la fata, mărindu-şi ochii negri. 

- Mulţumesc pentru că aţi găsit-o pentru mine, le spuse salvatorul meu, 
calm şi elegant. Bucurati-va de Ritual. 

Ultimele cuvinte fură destul de înţepătoare, iar spiriduşii încremeniră. 
Fără niciun alt comentariu, fugiră înapoi spre focurile de tabără. 

Am ieşit din adăpostul oferit de braţul salvatorului meu şi m-am întors 
pentru a-i mulţumi. 

În faţa mea se afla cel mai frumos bărbat pe care-l văzusem vreodată. 


CAPITOLUL 21 


Străinul radia eleganţă şi calm. Fără îndoială, era un Mare Lord. Părul lui 
negru şi scurt strălucea precum penele corbului, contrastând cu pielea-i 
palidă şi ochii de un albastru atât de profund, încât erau violet, chiar şi în 
lumina focului. Când mă privi, îmi zâmbi amuzat. 

Pentru o clipă, am tăcut amândoi. „Mulţumesc” nu părea cuvântul 
potrivit pentru ce făcuse pentru mine, dar felul în care stătea, complet 
nemişcat, şi noaptea care parcă se aduna în jurul lui mă făcură să ezit să 
vorbesc — mă făcură să vreau să fug în direcţia opusă. 

Nici el nu purta mască. Atunci, însemna că era din alt regat. 

O jumătate de zâmbet se undui pe buzele lui senzuale. 

- Ce caută aici o femeie muritoare, în Noaptea Focurilor? 

Vocea lui, ca torsul unui iubit, mă înfioră, mângâindu-mi fiecare mu 
şchii, os şi nerv. 

Am făcut un pas înapoi. 

- Prietenii mei m-au adus. 

Ritmul bătăilor de tobe era în creştere, către un punct culminant pe care 
nu il intelegeam. Trecuse foarte mult timp de când nu mai văzusem o fata 
nemascată care să arate ca a unui om, chiar dacă vag. 

Hainele lui, complet negre şi fin lucrate, erau destul de mulate pe corpul 
lui încât am înţeles cât de minunat era, de parcă ar fi fost creat din noaptea 
însăşi. 

- Şi cine sunt prietenii tăi? 

Continuă să îmi zâmbească — un prădător care îşi evalua prada. 

- Două doamne, am minţit din nou. 

- Cum le cheamă? 

Făcu încă un pas, băgându-şi mâinile în buzunar. M-am retras încă puţin, 
în tăcere. Scăpasem de trei monştri ca să dau peste ceva mai rău? 

Chicoti în clipa în care faptul că nu aveam să-i răspund deveni evident. 

- Cu plăcere, spuse el. Pentru că te-am salvat. 

Aroganta lui mă enerva, dar m-am mai retras un pas. Eram destul de 
aproape de focul de tabără, de acea mică vale în care spiriduşii se 
adunaseră, încât să fi reuşit să ajung, dacă aş fi fugit. Poate cuiva avea săi 
se facă milă de mine — poate că Lucien sau Alis erau acolo 


- Ciudat lucru ca un muritor să fie prieten cu doi spiriduşi spuse el 
gânditor şi începu să se învârtă în jurul meu. 

Aş fi putut să jur că fuioare de noapte înstelată pluteau în urma lui. 
Oamenii nu se tem de noi, de obicei? Şi tu, la drept vorbind, nu trebuia să 
rămâi de partea ta de zid? 

Mă temeam de el, dar nu voiam să-şi dea seama. 

- Ne cunoaştem de o viata. Nu am avut de ce să mă tem de ei. 

Se opri pentru a mă studia. Statea acum între mine şi focul de tabără — şi 
calea mea de evadare. 

- Şi, cu toate acestea, te-au adus la Marele Ritual şi te-au abandonat. 

- S-au dus să ia nişte gustări, am spus, iar el a zâmbit mai larg. 

Vorbele mele mă dăduseră de gol. Zărisem servitorii ducând mâncarea, 
dar... poate că nu acolo. 

Îmi mai zâmbi o clipă. Nu mai văzusem niciodată pe nimeni atât de 
chipeş — şi nu auzisem niciodată atât de multe semnale de alarma 
răsunându-mi în minte din această cauză. 

- Mă tem că gustările sunt foarte departe, spuse el, venind acum mai 
aproape. S-ar putea să treacă o vreme până când se vor întoarce. Între timp, 
pot să te însoțesc undeva? 

Îşi scoase o mână din buzunar, pentru a-mi oferi braţul. 

Reusise să îi sperie pe toţi acei spiriduşi fără să ridice un deget. 

- Nu, am spus eu, cu limba groasă şi grea. 

El îşi flutură mâna spre vale — către tobe. 

- Atunci, bucură-te de Ritual. Încearcă să nu intri în bucluc. 

Ochii îi străluciră într-un fel care îmi sugeră că a nu intra în bucluc 
însemna să stau foarte departe de el. Dar aveam foarte multe întrebări — şi, 
cu toate că ar fi putut fi cel mai mare risc pe care mi-l asumasem vreodată, 
am spus, fără să gândesc: 

- Aşadar, nu eşti din Regatul Primăverii? 

El se întoarse spre mine, cu mişcări rafinate, însoţite de o putere mortală, 
dar eu am rămas locului când îmi zâmbi leneş. 

- Tise pare că sunt din Regatul Primăverii? 

Rosti cuvintele cu o aroganță specifica nemuritorilor. Râse în barbă. 

- Nu, nu fac parte din nobilul Regat al Primăverii. Şi mă bucur pentru 
asta. 

Gesticulă spre faţa lui, pe care ar fi trebuit să poarte o mască. 

Ar fi trebuit să plec, ar fi trebuit să tac. 


- Atunci, de ce eşti aici? 

Ochii remarcabili ai bărbatului parura să strălucească — destul de mortal, 
încât am făcut un pas înapoi. 

- Deoarece, în această seară, toţi monstrii au fost eliberaţi din custi, 
indiferent de regatul din care fac parte. Aşadar, până la răsăritul soarelui, 
pot să hoinăresc pe unde vreau. 

Alte ghicitori şi întrebări fără răspuns. Îmi ajunsese, mai ales când 
zâmbetul lui deveni rece şi crud. 

- Bucură-te de Ritual, i-am repetat, cât de curajos am putut. 

M am grăbit înapoi spre vale, prea conştientă de faptul că îi întorceam 
spatele. Eram recunoscătoare să mă pierd în mulţime, mergând de-a lungul 
potecii, spre peşteră, încă aşteptând să se întâmple ceva. 

Când m-am oprit din tremurat, m-am uitat împrejur la spiriduşii adunaţi. 
Cei mai mulţi dintre ei purtau măşti, dar erau şi câţiva, ca acel străin 
periculos şi acei trei spiriduşi îngrozitori, care nu aveau deloc măşti. Erau 
spiriduşi care fie nu aparţineau niciunui regat, fu erau membri ai altor 
regate. Nu puteam să îi deosebesc. Cercetând atent mulţimea, ochii mei îi 
întâlniră pe cei ai unui spiriduş mascat, aflat dincolo de potecă. Unul era 
roşiatic şi strălucea la fel de intens ca părul lui roşu. Celălalt era... metalic. 
Am clipit amândoi în acelaşi timp, apoi ochii lui se măriră. Dispăru fără 
urmă şi, o secundă mai târziu, cineva mă apucă de cot şi mă trase din 
mulţime. 

- Ai înnebunit? ţipă Lucien la mine, acoperind tobele. 

Era palid la faţă ca o fantomă. 

- Ce cauţi aici? 

Niciunul dintre spiriduşi nu ne remarcă — se holbau toţi la potecă — 
departe de peşteră. 

- Am vrut să... am început eu, dar Lucien înjură violent. 

- Idioato! ţipă el la mine, apoi aruncă o privire în spatele lui, spre locul în 
care se uitau ceilalţi spiriduşi. Om inutil şi prost. 

Fără a mai spune un cuvânt, mă puse pe umăr ca pe un sac de cartofi. 

În ciuda zbaterii şi a strigătelor de protest, în ciuda cererilor de a-mi 
aduce calul, el mă tinu ferm, iar când m-am deranjat să-mi ridic privirea, 
mi-am dat seama că alerga repede. Mai repede decât orice altceva. Mi se 
făcu atât de rău, încât am închis ochii, dar el nu se opri până ce aerul nu 
deveni mai răcoros şi mai calm, până când nu lăsă mult în urmă bătăile de 
tobe. 


Lucien mai că mă trânti pe podeaua holului din conac, iar când m-am 
ridicat, am văzut că era la fel de palid ca mai devreme. 

- Muritoare proastă, izbucni el. Nu ţi-a spus să rămâi în camera ta? 

Lucien se uită peste umăr, spre dealuri, unde tobele deveniseră foarte 
zgomotoase şi rapide, ca o furtună. 

- Nu am făcut nimic... 

- Nici măcar nu era ceremonia! 

Doar atunci i-am văzut transpiratia de pe chip şi panica strălucindu-i în 
ochi. 

- Pe toţi zeii, dacă Tam te găsea acolo... 

- Şi ce dacă? am întrebat, tipand şi eu. 

Uram să mă simt ca un copil neascultător. 

- Este Marele Ritual, arde-m-ar focul! Nu ţi-a spus nimeni ce este? 

Tăcerea mea fu un răspuns suficient. Mai că vedeam ritmul tobelor 
pulsându-i pe sub piele, chemându-l să se alăture din nou mulţimii. 

- Noaptea Focurilor marchează începutul oficial al primăverii — atât în 
Prythian, cât şi în lumea muritorilor, spuse Lucien. 

Deşi îmi vorbea calm, glasul îi tremura puţin. M-am sprijinit de peretele 
holului, fortandu-ma să par indiferentă. 

- Aici, culturile noastre depind de magia pe care o regeneram în timpul 
Calanmai — în seara aceasta. 

Mi-am băgat mâinile în buzunarele pantalonilor. Tamlin spusese ceva 
asemănător, în urmă cu două zile. Lucien tresări de parcă ar fi îndepărtat o 
atingere invizibilă. 

- Regeneram magia prin Marele Ritual. Fiecare dintre cei şapte Mari 
Lorzi ai tărâmului Prythian face asta în fiecare an, deoarece magia lor vine 
din pământ şi tot acolo se întoarce, la sfârşit — este un schimb. 

- Dar ce este? am întrebat eu, iar el tatai. 

- În această seară, Tam va permite... magiei puternice şi teribile intre în 
corpul lui, spuse Lucien, fixând cu privirea focurile din depărtare. Magia va 
prelua controlul minţii, al corpului şi al sufletului sau şi îl va transforma 
într-un Vânător. ÎL va umple cu singurul scop: acela de a o găsi pe Fecioară. 
Împerecherea lor va elibera şi răspândi magia pe pământ, unde va regenera 
viaţa pentru tot restul anului. 

Fata mi se înfierbântă, iar eu m-am luptat cu impulsul de a mă fatdi. 

- În seara aceasta, Tam nu va fi spiriduşul pe care îl cunoşti, spuse Lucien. 
Nu va şti nici măcar cum îl cheamă. Magia îl va consuma cu totul, cu 


excepţia acelei singure comenzi — şi nevoi. 

- Cine este această Fecioară? am întrebat eu. 

Lucien pufni. 

- Nimeni nu va şti, până la momentul potrivit. După ce Tam va prinde 
cerbul alb şi îl va sacrifica, se va îndrepta către acea peşteră sacră, unde va 
găsi poteca plină cu femei spiriduş, care aşteaptă să fie alese ca partener 
pentru această seară. 

- Poftim? 

Lucien râse. 

- Da, Tamlin trebuie să aleagă una dintre toate acele femei spiriduş care 
erau în jurul tău. Este o onoare să fie aleasă, dar el o alege din instinct. 

- Dar tu şi alti spiriduşi bărbaţi erati acolo. 

Fata mă ardea atât de tare, încât am început să transpir. De aceea veniseră 
acolo cei trei spiriduşi îngrozitori — şi crezuseră că simpla mea prezenţă 
însemna că eram bucuroasă să mă supun lor. 

- Ah. 

Lucien chicoti. 

- Ei bine, Tam nu este singurul care are şansa de a săvârşi ritualul în 
această seară. După ce alege, suntem liberi să ne amestecăm, iar distracţia 
noastră din seara aceasta va ajuta pământul, chiar dacă nu se compară cu 
Marele Ritual. 

Îndepărtă acea mână invizibilă pentru a doua oară şi privi spre dealuri. 

- Totuşi, ai avut noroc că te-am găsit, spuse el încet. Pentru că te-ar fi 
mirosit şi te-ar fi revendicat, dar nu Tamlin te-ar fi dus în acea peşteră. 

Când îmi întâlni privirea, mă trecu un fior. 

- Şi nu cred că ti-ar fi plăcut. În seara asta nu se face dragoste. 

Mi-am înghiţit greata. 

- Ar trebui să plec, spuse Lucien, privind spre dealuri. Trebuie să ma 
întorc înainte să sosească la peşteră — şi măcar să încerc să-l controlez când 
iti va simţi mirosul şi nu te va găsi în mulţime. 

Gândul că Tamlin m-ar fi siluit mă făcu să-mi vină rau. Dar, auzind asta... 
că o parte sălbatică din el mă dorea... Îmi era greu să respir. 

- Fyre, să nu ieşi din camera ta în această seară, îmi spuse Lucien, 
îndreptându-se către porţile grădinii. Indiferent de cine bate la uşă, să nu o 
deschizi. Să nu ieşi până când nu se va face dimineaţă. 


+ 


La un moment dat, stând la măsuţa de toaletă, am aţipit. M-am trezit 
clipa în care tobele se opriră. O linişte înfiorătoare trecu prin casă, iar părul 
de pe mână mi se ridică în clipa în care magia trecu pe lângă mine, 
unduindu-se în afară. 

Cu toate că nu am vrut, m-am gândit la sursa probabilă şi am tuşit chiar 
dacă pieptul mă strângea. Am aruncat o privire la ceas. Era trecut de ora 
două dimineaţa. 

Ei bine, cu siguranţă nu se grăbise să termine ritualul, ceea ce însemna, 
probabil, că fata fusese frumoasă şi fermecătoare şi îi trezise instinctele. 

M am întrebat dacă se bucurase să fie aleasă. Posibil. Venise pe deal de 
bunăvoie. Şi, la urma urmelor, Tamlin era un Mare Lord şi era o mare 
onoare. Credeam că Tamlin era chipes. Teribil de chipeş. Chiar dacă nu-i 
vedeam partea de sus a feţei, avea ochi delicati şi nişte buze pline şi frumos 
arcuite. Apoi, corpul lui, care era... era... Am şuierat şi m-am ridicat. 

M am uitat fix spre usa, la latul pe care îl pusesem. Cât era de absurd — de 
parcă bucăţile de sfoară şi lemn ar fi putut să mă protejeze împotriva 
demonilor din acest ţinut. 

Simţind nevoia să fac ceva cu mâinile, am desfăcut cu grijă latul Apoi, 
am descuiat uşa şi am ieşit pe hol. Ce sărbătoare ridicolă. Absurdă. Fra bine 
că oamenii renuntasera la aşa ceva. 

Am ajuns în bucătăria goală, m-am îndopat cu o jumătate de pâine, un 
măr şi o tartă cu lămâie. Am ciugulit dintr-un biscuit ui ciocolată, 
îndreptându-mă către atelierul meu de pictură. Trebuia să scap de câteva 
dintre imaginile pline de furie din mintea mea, chiar dacă ar fi însemnat să 
pictez la lumina lumânării. 

Tocmai coteam pe hol, când o siluetă înaltă de bărbat apăru în faţa mea. 
Lumina lunii care intra pe fereastra deschisă îi făcu masca să pară argintie şi 
părul auriu — dezlegat şi încoronat cu frunze de laur — să strălucească. 

- Unde te duci? întrebă el. 

Vocea lui nu era chiar pământeană. 

Mi-am reprimat un fior. 

- Să iau o gustare, am spus eu, apropiindu-mă de el, foarte conştientă de 
fiecare mişcare, de fiecare respiraţie. 

Pieptul lui dezgolit era pictat cu spirale de culoare albastru-închis de 
drobuşor şi, judecând după urmele lăsate pe vopsea, mi-am dat seama unde 


fusese atins. Am încercat să nu le observ coborând pe abdomenul lui 
musculos. 

Când am dat să trec pe lângă el m-a apucat atât de repede, încât nu am 
văzut nimic până ce nu m-a lipit de perete. Apucându-mi încheieturile, 
biscuitul îmi căzu din mână. 

- Ti-am simţit mirosul, spuse el, în vreme ce pieptul pictat se ridica şi 
cobora foarte aproape de al meu. Te-am căutat, dar nu erai acolo. 

Mirosea a magie. Când m-am uitat în ochii lui, rămăşiţele puterii licăriră. 
Nici urmă de bunătate, umor ambiguu şi mustrări blânde. Tamlin pe care îl 
ştiam dispăruse. 

- Dă-mi drumul, i-am spus pe cât de calm am putut, dar ghearele îi ieşiră 
în afară, înfigându-se în lemn, deasupra mâinilor mele. 

Încă sub influenţa magiei, era pe jumătate sălbatic. 

- M-ai înnebunit, mârâi el, iar sunetul imi vibra pe gât şi de-a lungul 
sânilor până când mă duru. Te-am căutat şi nu erai acolo. Pentru că nu te- 
am găsit, spuse el, apropiindu-şi faţa de a mea, până am respirat acelaşi aer, 
am fost obligat să aleg pe altcineva. 

Nu puteam să scap. Nu eram însă sigură că voiam să scap. 

- Mi-a cerut să nu fiu blând nici cu ea, mârâi el, dinţii stralu- * Indu i în 
lumina lunii. 

Îşi apropie buzele de urechea mea. 

- Totuşi, cu tine aş fi fost blând. 

M-am înfiorat când am închis ochii. Fiecare centimetru din corpul meu se 
încordă în vreme ce cuvintele lui răsunară prin mine. 

-  Te-aş fi făcut să-mi gemi numele neîncetat. Şi mi-ar fi luat foarte, 
foarte mult timp, Feyre. 

Îmi rosti numele ca pe o mângâiere, iar respiraţia lui fierbinte îmi gâdilă 
urechea. Spatele mi se arcui puţin. 

Îşi scoase ghearele din perete, iar genunchii îmi cedară când îmi dădu 
drumul. M-am ţinut de perete ca să nu cad la podea, ca să nu mă ţin de el — 
nu ştiam dacă să-l lovesc sau să-l mângâi. Am deschis ochii. Încă zâmbea — 
zâmbea ca un animal. 

- De ce aş vrea resturile altcuiva? am întrebat eu, ca să-l resping. 

Îmi apucă din nou mâinile şi mă muşcă de gât. 

Am tipat când şi-a înfipt dinţii în punctul moale dintre gât şi umăr. Nu 
puteam să mă misc — nu puteam să gândesc, iar lumea mea se limita la 
senzaţia buzelor şi a dinţilor lui pe gâtul meu. Nu străpunse pielea, ci, mai 


degrabă, o muşcă pentru a mă ţine pe loc. Apăsarea corpului său de al meu, 
duritatea şi blandetea mă făcură să văd roşu — sa văd fulgere, mă făcu să-mi 
zdrobesc coapsele de ale lui. Ar fi trebuit să-l urăsc — pentru ritualul său 
prostesc, din cauza femeii avute în seara aceea... 

Muscatura slăbi, iar limba mângâie locurile în care fuseseră dinţii. Nu se 
mişcă — rămase pe loc, sărutându-mi gâtul. Intens, posesiv, încet. Căldura 
pulsa între picioarele mele, iar când corpul lui îl acoperi pe al meu, în 
fiecare punct dureros, un geamăt îmi scăpă printre buze. 

Se smuci. Aerul era pătrunzător de rece pe pielea mea dezgolită iar eu am 
gafait când mă privi. 

- Să nu-mi mai încalci niciodată ordinele, spuse el, cu o voce ca un tors 
profund, care ricoşă prin mine, trezind totul şi calmându-mă, dorind să-i fac 
voia. 

Apoi, m-am gândit la vorbele lui şi m-am îndreptat. Rânji la mine în acel 
fel sălbatic, iar eu i-am atins faţa cu mâna. 

- Nu-mi spune ce să fac, i-am zis, iar palma mă ustură. Şi nu mă musca 
precum o bestie înfuriată. 

Chicoti cu amărăciune. Lumina lunii îi schimbă culoarea ochilor în cea a 
frunzelor umbrite. Mi-am dorit mai mult — am vrut ca duritatea corpului său 
să-l zdrobească pe al meu; am vrut să-i simt gura, dinţii şi limba pe pielea 
mea goală, pe sânii mei, între picioarele mele. Peste tot — voiam să îl simt 
peste tot. Nevoia mă copleşea 

Nările i se marira când mă adulmeca — simțind fiecare gând arzător şi 
furios care-mi pulsa prin corp, prin simţuri. În loc să respire, eliberă un 
vâjâit puternic. 

Înainte de a pleca, mârâi o dată, pe un ton grav, frustrat şi încrâncenat. 


CAPITOLUL 22 


M-am trezit când soarele era pe cer, după ce mă zvârcolisem toată 
noaptea, epuizată şi cu dureri în tot corpul. 

Servitorii dormeau până mai târziu, după sărbătoarea nocturnă, aşa că am 
făcut o baie lungă şi bună. Oricât m-am străduit să uit atingerea buzelor lui 
Tamlin pe gâtul meu, în locul în care mă muşcase aveam o vânătaie imensă. 
După baie, m-am îmbrăcat şi m-am aşezat la masuta de toaletă, ca să-mi 
împletesc părul. 

Am deschis sertarele, căutând o eşarfă sau orice altceva care să-mi 
acopere vânătaia ce se ivea peste gulerul tunicii mele albastre, dar m-am 
oprit şi m-am privit în oglindă. Se purtase ca o brută şi ca un sălbatic şi, 
dacă avea să îşi revină în simtiri până dimineaţă, atunci imaginea a ceea ce 
făcuse urma să fie o mică pedeapsă. 

Pufnind, am descheiat gulerul tunicii şi mai mult şi mi-am aranjat 
şuviţele rătăcite ale părului blond-castaniu în spatele urechilor, ca să no o 
ascund. Eram mai mult decât umilită. 

Fredonând şi balansându-mi mâinile, am coborât la parter şi am umat 
mirosul spre sala de mese, unde ştiam că Tamlin şi Lucien luau, în mod 
obişnuit, micul dejun. Când am deschis uşile, i-am găsit pe amândoi tolaniti 
în scaunele lor şi aş fi putut jura că Lucien dormea pe scaun, cu furculita în 
mână. 

- Bună dimineaţa, am spus eu veselă, zâmbind siropos spre Marele Lord. 

El clipi şi ambii spiriduşi mă salutară murmurând când m-am aşezat în 
faţa lui Lucien, nu pe locul meu obişnuit, ci cu faţa spre Tamlin. 

Am băut cu nesat din pocalul meu cu apă înainte de a-mi pune mâncare 
în farfurie. Mâncând, am savurat tăcerea încordată. 

- Pari... împrospătată, observă Lucien în timp ce-i aruncă o privire lui 
Tamlin. 

Am ridicat din umeri. 

- Ai dormit bine? 

- Ca un copilaş. 

I-am zâmbit. Am mai luat o gură de mâncare şi am simţit cum Lucien îmi 
privea gâtul, pe toate părţile. 

- Ce e cu vânătaia aia? mă întrebă Lucien. 

Am arătat cu furculita spre Tamlin. 


- Întreabă-l pe el. El mi-a facut-o. 

Lucien îl privi pe Tamlin, se uită la mine, apoi îl privi iar şi schiţă un 
zâmbet. 

- De ce i-ai făcut o vânătaie pe gât lui Feyre? întrebă el, foarte amuzat. 

- Am muşcat-o, spuse Tamlin fără să se oprească, în timp ce îşi tăia 
friptura. Ne-am întâlnit pe hol, după Ritual. 

Eu m-am îndreptat în scaun. 

- Se pare că îşi doreşte să moară, continuă el, tăind carnea. 

Ghearele îi rămaseră retrase, dar împinseră pielea de deasupra degetelor. 
Gâtul imi intepeni. O, era supărat, furios din cauza nesăbuinţei mele de a-mi 
părăsi camera, dar, cumva, reuşi să-şi stăpânească mânia foarte bine. 

- Deci, dacă Feyre nu se deranjează să-mi asculte ordinele, atunci nu pot 
fi tras la răspundere pentru consecinţe. 

- Tras la răspundere? am izbucnit, punându-mi palmele pe masă. M-ai 
incoltit pe hol, aşa cum face un lup cu un iepure! 

Lucien îşi propti un braţ pe masă şi îşi acoperi gura cu mâna, iar ochiul 
lui roşiatic străluci. 

- Chiar dacă eu s-ar putea să nu fi fost în apele mele, atât eu, cât si 
Lucien ţi-am spus să rămâi în camera ta, zise Tamlin, atât de calm, încât am 
vrut să-mi smulg părul. 

Nu m-am putut abtine. Nici măcar n-am încercat să rezist mâniei roşii ca 
focul care îmi anulase simţurile. 

- Porc de spiridus ce eşti! am tipat, iar Lucien izbucni în râs, aproape 
răsturnându-se cu tot cu scaun. 

Văzând zâmbetului tot mai larg al lui Tamlin, am plecat. 

Abia după câteva ore am încetat să mai pictez mici portrete în care 
Tamlin şi Lucien aveau trăsături de porci. Dar, când l-am terminat pe 
ultimul — intitulat Doi porci de spiriduşi tăvălindu-se în propria mizerie — 
am zâmbit în lumina clară şi strălucitoare a atelierului meu personal de 
pictură. Tamlin pe care-l ştiam revenise. 

Acest lucru mă făcu... fericită. 


La cină, ne-am cerut scuze. Imi aduse şi un buchet de trandafiri albi din 
grădina părinţilor lui şi, chiar dacă nu i-am luat în seamă gestul, când m-am 
întors în cameră m-am asigurat ca Alis să aibă grijă de flori. Ea dădu pieziş 


din cap spre mine, înainte de a-mi promite că avea să le pună în camera în 
care pictam. Am adormit cu zâmbetul pe buze. 
Pentru prima dată după o perioadă foarte îndelungată, am dormit liniştită. 


+ 


- Nu ştiu dacă ar trebui să fiu mulţumită sau îngrijorată, spuse Alis in 
seara următoare, trecându-mi juponul auriu peste braţele ridicate şi apoi 
trăgându-l în jos. 

Am zâmbit puţin, minunându-mă de dantela metalică, delicată, care mi se 
lipise de braţe şi de bust ca o a doua piele, înainte de a aluneca lejer, spre 
Covor. 

- Este doar o rochie, am spus, ridicând din nou brațele când aduse rochia 
diafană de culoare turcoaz. 

Era destul de transparentă încât să văd auriul strălucitor al plasei de 
dedesubt, uşoară, vaporoasă şi unduitoare, de parcă ar fi plutit pe un curent 
invizibil. 

Alis chicoti în sinea ei şi mă conduse spre masuta de toaletă, ca să-mi 
aranjeze părul. Acordându-mi prea multă atenţie, nu am avut curajul să mă 
privesc în oglindă. 

- Asta înseamnă că de acum vei purta rochii? mă întrebă ea, separându-mi 
suvitele pentru a face cine ştie ce minuni. 

- Nu, am răspuns eu rapid. Vreau să spun — în timpul zilei voi purta 
hainele mele obişnuite, dar, am crezut... că ar fi frumos să... încerc, măcar în 
seara asta. 

- Înţeleg. Atunci, este bine că nu iti pierzi complet simţul realităţii. 

Mi-am strâmbat gura într-o parte. 

- Cine te-a învăţat să aranjezi părul în felul ăsta? 

Degetele ei se opriră, apoi îşi continuară treaba. 

- Mama ne-a învăţat pe mine şi pe sora mea, iar ea a învăţat de la mama 
ei. 

- Ai trăit dintotdeauna în Regatul Primăverii? 

- Nu, răspunse ea, fixându-mi părul în diferite şi subtile locuri. Nu, noi 
suntem din Regatul Verii, rudele mele încă locuiesc acolo. 

- Cum de ai ajuns aici? 

Cu buzele strânse, Alis îmi întâlni privirea în oglindă. 


- Am ales să vin aici, iar rudele au crezut că am înnebunit. Dar sora mea 
şi partenerul ei au fost omorâţi şi, pentru băieţii ei... 

Tuşi, de parcă s-ar fi înecat cu acele cuvinte. 

- Am venit aici pentru a face tot ce ştiu. 

Mă atinse pe umăr. 

- Uita-te. 

Am îndrăznit să-mi privesc reflexia. 

M-am grăbit să ies din cameră, înainte de a-mi pierde curajul. 


+ 


A trebuit să-mi ţin pumnii strânşi pe lângă corp ca să evit să-mi şterg 
palmele transpirate de rochie când am ajuns în sala de mese şi m-am gândit 
imediat să fug la etaj şi să mă schimb în tunică şi pantaloni. Ştiam însă că 
mă auziseră deja, că mă adulmecaseră sau că îşi folosiseră oricare dintre 
simţurile ascuţite pe care le aveau pentru a-mi detecta prezenţa şi, deoarece 
fuga ar fi înrăutățit situaţia, m-am aflat în situaţia de a deschide uşile duble. 

Tamlin şi Lucien încetară să mai discute, iar eu am încercat să nu-i 
privesc în ochi când m-am îndreptat către locul meu obişnuit, din capătul 
mesei. 

- Ei bine, am întârziat la ceva foarte important, spuse Lucien şi, înainte 
să-l fac mincinos sau să-l rog să rămână, spiriduşul cu mască de vulpe 
dispăru. 

Simteam cum toată atenţia lui Tamlin era concentrată asupra mea — 
asupra fiecărei respiratii şi mişcări. Am studiat candelabrele care atarnau 
deasupra politelor de lângă masă. Nu aveam nimic de spus care să nu pară 
absurd — şi, totuşi, dintr-un motiv oarecare, gura mea începu să se miste. 

- Eşti foarte departe. 

Am gesticulat spre lungimea mesei care ne separa. 

- Parcă ai fi în altă cameră. 

Sferturi din masa dispărură, lăsându-l pe Tamlin la mai putin de doi 
metri, stând la o masă infinit mai intimă. Am tipat şi aproape am căzut de 
pe scaun, iar el a ras când am privit uimită măsuţa care se afla acum în fata 
noastră. 

- Este mai bine? întrebă el. 

Am dat deoparte gustul metalic al magiei când l-am întrebat: 

- Cum... cum ai făcut asta? Unde a dispărut? 


El îşi înclină capul. 

- Undeva între. Gândeşte-te ca la o... debara ascunsă printre buzunarele 
lumii. 

Îşi îndoi mâinile şi îşi roti gâtul, de parcă ar fi alungat o durere. 

- Te solicită? 

Transpiratia păru sa strălucească pe gâtul lui puternic. 

Se opri din a-şi mai îndoi mâinile şi le puse pe masa. 

- Cândva, îmi era uşor să fac asta. Însă, acum, trebuie să mă concentrez. 

Din cauza bolii din Prythian şi îndatoririi care îi căzuse pe umeri. 

- Ai fi putut să te aşezi mai aproape, i-am spus. 

Tamlin îmi zâmbi leneş. 

- Şi să ratez ocazia de a mă da mare în faţa unei femei frumoase? 
Niciodată. 

Am zâmbit pe ascuns. 

- Chiar eşti frumoasă, spuse el încet. Vorbesc serios, adăugă el când m-am 
strâmbat. Nu te-ai uitat în oglindă? 

Cu toate că vânătaia pe care mi-o făcuse încă îmi colora gâtul, eram 
drăguță. Feminină. Nu m-aş fi aventurat să mă consider frumoasă, dar... nu 
am dat înapoi. Cele câteva luni petrecute aici făcuseră minuni cu unghiurile 
neplăcute ale feţei mele. Şi îndrăznesc să spun că un fel de lumină se 
furişase în ochii mei — ai mei, nu ai mamei mele sau ai lui Nesta, ci în ai 
mei. 

- Mulţumesc, am spus şi am fost recunoscătoare că nu a trebuit să mai 
spun şi altceva cât timp mă servi pe mine, apoi pe el. 

Când stomacul meu fu plin ochi, am îndrăznit să-l privesc — să-l privesc 
cu adevărat — din nou. 

Tamlin se sprijinea de spătarul scaunului şi, totuşi, umerii îi erau 
încordaţi, gura, o linie subţire. Nu mai fusese chemat la graniţă de câteva 
zile — nu se mai întorsese acoperit de sânge şi obosit încă dinainte de 
Noaptea Focurilor. Şi, cu toate acestea... suferea pentru acel spiriduş fără 
nume din Regatul Verii, cu aripile tăiate. Ce suferinţe şi poveri mai purta 
din cauza celor pierduţi în acest conflict — din cauza bolii sau a atacurilor de 
la graniţă? Mare Lord — o poziţie pe care nu şi-o dorise sau la care nu se 
aşteptase, dar a cărei greutate fusese obligat să o poarte, cu onoare. 

- Vino, am spus, ridicându-mă de pe scaun şi trăgându-l de mână. 

Bătăturile lui se atinseră de ale mele şi degetele i se încordară când îşi 
ridică privirea spre mine. 


- Am ceva pentru tine. 

- Pentru mine, repetă el atent, dar se ridică. 

L-am condus afară din sala de mese. Când am vrut să-i dau drumul la 
mână, nu mă lăsă. Fu suficient cât să mă facă să merg repede, de parcă aş fi 
putut să-mi depăşesc inima, care-mi bătea cu putere, sau prezenţa 
nemuritoare de lângă mine. L-am condus, pe holuri, până când am ajuns în 
dreptul micului meu atelier de pictură, iar el îmi dădu în sfârşit drumul la 
mână, cât am căutat cheia. Fără căldura miinii lui, aerul rece îmi intră în 
piele. 

- Ştiam că îi vei cere o cheie lui Alis, dar nu am crezut că ai încuiat cu 
adevărat camera, spuse el în spatele meu. 

Deschizând uşa, i-am aruncat o privire încruntată peste umăr. 

- Toată lumea este băgăcioasă în casa asta. Nu am vrut ca tu sau Lucien 
să intraţi aici înainte să fiu pregătită. 

Am intrat în camera întunecată şi mi-am dres vocea, o cerere tăcută de a 
aprinde lumânările. Îi luă mai mult timp decât observasem ca îi trebuia 
înainte, şi m-am întrebat dacă faptul că micşorase masa îl epuizase mai mult 
decât lăsa să se vadă. Suriel îmi spusese că Marii Lorzi erau puterea — şi 
totuşi... totuşi ceva trebuie că era cu adevărat şi pe deplin greşit dacă asta 
era tot ce putea face. Camera se lumină treptat, iar eu mi-am alungat grijile 
când am înaintat în cameră. Am respirat adânc şi am gesticulat spre şevalet 
şi spre tabloul pe care îl pusesem acolo. Am sperat că nu avea să observe 
tablourile pe care le rezemasem de perete. 

Se întoarse pe loc, uitându-se în jurul lui, prin cameră. 

- Ştiu că sunt ciudate, am spus eu, cu palmele din nou transpirate. 

Le-am ascuns la spate. 

- Şi ştiu că nu sunt, că nu sunt la fel de bune precum cele pe care le ai 
aici, dar... 

M-am apropiat de tabloul de pe şevalet. Era o imagine, nu o redare 
exactă. 

- Am vrut să-l vezi pe acesta, am spus arătând spre pata de culoare verde, 
aurie, argintie şi albastră. Este pentru tine. Un dar. Pentru tot ce ai făcut. 

Când se apropie de tablou, căldura îmi cuprinse obrajii, gâtul şi urechile. 

- Este vâlceaua... şi iazul cu lumină stelară, am spus repede. 

- Ştiu ce este, murmură el, studiind tabloul. 

M-am îndepărtat un pas, incapabilă să-l privesc examinându-l, dorindu- 
mi să nu-l fi adus aici, dând vina pe vinul băut la cină, pe rochia aceea 


absurdă. Studie tabloul o veşnicie, apoi îşi îndreptă privirea spre cel mai 
apropiat tablou sprijinit de perete. 

Stomacul mi se strânse. Era doar un peisaj cetos cu zăpadă, copaci 
scheletici şi nimic altceva. Pentru oricine, în afară de mine, arăta ca... ca un 
nimic, am presupus eu. Am vrut să-i explic, dorindu-mi să le întorc pe 
celelalte, dar el vorbi. 

- Aceea era pădurea ta. Unde vânai. 

Se apropie de tablou, privind peisajul friguros, pictat în alb, gri, maro şi 
negru. 

- Asta era viaţa ta, rosti el. 

Eram prea jenată, prea uimită ca să răspund. Se îndreptă spre următorul 
tablou pe care îl rezemasem de perete. Pâlpâiri de roşu rubiniu şi portocaliu, 
care se strecurau printre nuanțele de negru şi maro-inchis. 

- Casa ta, pe timp de noapte. 

Am încercat să mă mişc, să-i spun să nu se mai uite la acele tablouri, ci la 
altele pe care le pregătisem, dar n-am putut... n-am putut nici măcar să 
respir cum trebuie când se mişcă spre tabloul următor. Mîna bronzată şi 
robustă a unui bărbat, cu pumnul strâns în fân, ale cărui părţi palide se 
încolăceau printre suvite maro, acoperite cu auriu — părul meu. Stomacul mi 
se întoarse pe dos. 

- Bărbatul cu care te intalneai... În satul tău. 

Îşi înclină din nou capul in timp ce studie pictura şi scăpă un mârâit. 

- În timp ce faceati dragoste... 

Se îndepărtă, uitându-se la rândul de tablouri. 

- Acesta este singurul care are puţină strălucire. 

Era... gelos? 

- Era singura mea scăpare. 

Adevărat. Nu aveam să îmi cer scuze pentru Isaac. Nu când Tamlin 
tocmai fusese la Marele Ritual. Nu îi purtam pică pentru asta, dar, dacă era 
gelos pe Isaac... 

Probabil că şi Tamlin îşi dădu seama de acest lucru, deoarece respiră lung 
şi controlat, înainte de a se îndrepta către următorul tablou. Umbrele înalte 
ale unor bărbaţi, de pe batele si din pumnii cărora picura un roşu-deschis la 
culoare, care păta marginile tabloului în timp ce stăteau peste silueta 
sângerândă, cu piciorul într-un unghi greşit, ghemuită pe podea. 

Tamlin înjură. 

- Erai acolo când i-au nenorocit piciorul tatălui tau. 


Am înghiţit cu dificultate. 

- Cineva trebuia să-i implore să se oprească. 

Tamlin îmi aruncă o privire atotştiutoare şi se întoarse pentru a vedea şi 
restul tablourilor. Erau acolo; toate rănile pe care le exploatasem lent în 
aceste câteva luni. Am clipit. Câteva luni. Oare familia mea credea că 
aveam să fiu plecată pentru totdeauna din cauza aşa-zisei mătuşi 
muribunde? 

În cele din urmă, Tamlin se uită la tabloul cu vâlceaua şi lumina de stele. 
Dădu din cap cu admiraţie, dar arătă spre tabloul cu pădurea acoperită de 
zăpadă. 

- Acela. ÎI vreau pe acela. 

- Este rece şi melancolic, am spus, ascunzându-mi crisparea. Nu se 
potriveşte deloc cu acest loc. 

Se apropie de tablou, iar zâmbetul pe care mi-l dărui fu mai frumos decât 
orice luncă fermecată sau lac de stele. 

- Cu toate acestea, îl vreau, spuse el cu blandete. 

Niciodată nu-mi dorisem mai mult să-i scot masca şi să văd chipul pe 
care îl ascundea, să aflu dacă era întocmai ca acela pe care îl visasem. 

- Spune-mi că te pot ajuta cumva, i-am zis. În legătură cu măştile, cu 
ameninţarea care ţi-a diminuat atât de mult puterea, oricare ar fi aceasta. 
Spune-mi... spune-mi cum pot să te ajut. 

- Un om vrea să ajute un spiriduş? 

- Nu mă tachina, i-am spus. Te rog, spune-mi. 

- Nu vreau să faci nimic, nu poţi face nimic — nici tu, nici alta neva. Este 
povara mea. 

- Nu trebuie să... 

- Ba da. Feyre, nu ai supravieţui lucrurilor pe care trebuie să le înfrunt, să 
le îndur... 

- Aşadar, voi trăi aici pentru totdeauna, fără să cunosc adevăratul scop al 
lucrurilor care se întâmplă? Dacă vrei să nu înţeleg ce se întâmplă... ai 
prefera să... am înghiţit cu greu. Să găsesc un alt loc în care să locuiesc? 
Undeva unde să nu îţi distrag atenţia? 

- Calanmai nu te-a învăţat nimic? 

- Doar că magia te transformă într-o brută. 

Râse, deşi nu prea convingător. Pentru că nu am mai spu nimic, oftă. 

- Nu, nu vreau să locuiesti în altă parte. Te vreau aici, unde pot avea 
grijă de tine, unde pot să vin acasă şi să ştiu că eşti aici, pictând şi în 


siguranţă. 

Nu mi-am putut lua privirea de la el. 

- La început, m-am gândit să te trimit de aici, murmură el. O parte din 
mine încă mai crede că ar fi trebuit să-ţi găsesc un alt loc în care să 
locuiesti. Dar poate că am fost egoist. Chiar şi când mi-ai spus clar că te 
interesa mai mult să încalci Tratatul sau să găseşti o modalitate de scăpare, 
nu m-am îndurat să te las să pleci — să găseşti un loc în Prythian în care să 
ai destul confort, încât să nu fii tentată să fugi. 

- Dece? 

El ridică micul tablou cu pădurea îngheţată şi îl examina din nou. 

- Am avut multe iubite, recunoscu el. Femei de vita nobilă, războinice, 
prințese... 

Ciuda mă lovi profund şi adânc în stomac la acest gând — ciuda pe 
titlurile lor, pe faptul că, în mod sigur, erau frumoase şi că îi fuseseră atât de 
apropiate. 

- Dar ele nu au înţeles niciodată. Cum a fost, cum este pentru mine să 
am grijă de poporul meu, amintind de pământurile mele. Cicatricile care 
încă există, amintind de zilele proaste. 

Acea gelozie mânioasă dispăru ca rouă de dimineaţă când zâmbi la 
tabloul meu. 

- Tabloul îmi aminteşte de asta. 

- De ce anume? l-am întrebat. 

Lăsă tabloul şi mă privi, uitându-se direct prin mine. 

- De faptul că nu sunt singur. 

În acea seară, nu am încuiat uşa dormitorului meu. 


CAPITOLUL 23 


În după-amiaza următoare, m-am întins pe spate în iarbă, savurând 
căldura soarelui care pătrundea prin cupola de frunze, luând aminte la cum 
aş fi putut să includ imaginea în următorul meu tablou. Lucien, pretinzând 
că avea de rezolvat nişte nenorocite de afaceri diplomatice, ne lăsase pe 
Tamlin şi pe mine cu planurile noastre, iar Marele Lord mă dusese, din nou, 
într-un loc frumos din pădurea fermecată. 

Dar acolo nu era nimic fermecat — nici lacuri de lumină stelară, nici 
cascade de curcubeie. Era doar o vale înverzită, străjuită de sălcii 
plângătoare, traversată de un pârâu limpede. Am stat tolăniţi într-o tăcere 
confortabilă, iar eu am aruncat o privire spre Tamlin care aţipise lângă 
mine. Părul lui auriu şi masca sclipeau puternic, contrastând cu verdele de 
smarald al covorului. Arcul delicat al urechilor lui ascuţite mă făcură să mă 
opresc. Un memento permanent al faptului că eram foarte diferiţi. Ce 
altceva mai era diferit? Mi-am dorit să întind mâna şi să-i scot masca — să-i 
privesc chipul pentru o clipă. După toţi acei ani în care îi acoperise chipul, 
părea obişnuit cu aceasta. Nu credeam că aş fi rezistat atâta timp fără să 
înnebunesc, fără să simt vântul sau ploaia pe faţă. 

Deschise un ochi şi îmi zâmbi leneş. 

- Cântecul acelei sălcii mă adoarme întotdeauna. 

- Ce, al cui? am întrebat, sprijinindu-mă pe coate pentru a mă uita la 
copacul de deasupra noastră. 

Tamlin arătă spre salcie. În adierea vântului, ramurile oftară. 

- Cântă. 

- Presupun că recită şi poezioare scurte şi absurde care se spun în 
taberele de război? 

Zâmbi şi se ridică pe jumătate, întorcându-se pentru a mă privi. 

- Tu eşti om, spuse el, iar eu îmi dădui ochii peste cap. Simturile tale nu 
sunt încă deschise în faţa mediului înconjurător. 

M-am strâmbat. 

- Încă unul dintre multele mele neajunsuri. 

Dar, într-un fel sau altul, cuvântul — neajunsuri — nu mai reuşi să mă 
rănească. 

Culese un fir de iarbă din părul meu. Căldura radie pe chipul meu când 
degetele lui îmi atinseră uşor obrazul. 


- Aş putea să te fac să vezi asta, spuse el. 

Degetele îi zăboviră la capătul cositei mele, răsucind o buclă de păr. 

- Să-mi vezi lumea... să o auzi, să o miroşi. 

Respirația îmi deveni superficială când se ridică. 

- Sao gusti. 

Privi vânătaia care dispărea de pe gâtul meu. 

- Cum? l-am întrebat, căldura inflorind în mine în timp ce se ghemui în 
faţa mea. 

- Fiecare dar vine cu un preţ. 

M-am încruntat, iar el rânji. 

- Un sărut. 

- Categoric, nu! 

Dar inima îmi bătu cu putere şi trebui să mă prind cu mâinile de iarbă ca 
să nu-l ating. 

- Nu crezi că e un dezavantaj faptul că nu pot vedea toate acestea? 

- Sunt unul dintre Marii Spiriduşi, noi nu dăruim nimic fără să câştigăm 
ceva. 

- Bine, am spus, spre surprinderea mea. 

Clipi, aşteptându-se probabil să fi luptat ceva mai mult. Mi-am ascuns 
zâmbetul şi m-am ridicat pentru a sta cu faţa la el, genunchii noştri 
atingându-se în clipa în care am îngenuncheat amândoi în iarbă. Mi-am lins 
buzele, iar inima mi-a bătut repede, ca aripile unei păsări colibri. 

- Închide ochii, spuse el, iar eu m-am supus, apucând iarba cu degetele. 

Păsările ciripiră, iar ramurile de salcie oftară. Iarba se rupse când Tamlin 
se ridică în genunchi. Mi-am adunat curajul când îmi sărută, pe rând, 
pleoapele. Se retrase, iar eu am rămas cu respiraţia tăiată, atingerea gurii lui 
zăbovind încă pe pielea mea. 

Ciripitul păsărilor deveni o orchestră — o simfonie de voci vesele Nu 
auzisem niciodată atât de multe melodii, nu auzisem niciodată variațiile şi 
temele care se împleteau între arpegiile lor. Şi, în afară de ciripitul păsărilor, 
se mai auzea o melodie eterică — a unei femei melancolice şi obosite... a 
sălciei. Gâfâind, am deschis ochii. 

Lumea devenise mai bogată, mai limpede. Pârâul era un curcubeu de apă 
aproape invizibil, care curgea peste pietre la fel de ademenitor şi neted ca 
mătasea. Copacii erau îmbrăcaţi într-o sclipire palidă, care radia din centrul 
lor şi dansa de-a lungul frunzelor. Nu se simţea nicio duhoare intepatoare şi 
metalică — nu, mirosul magiei se transformase în parfumul iasomiei, al 


liliacului şi al trandafirilor. Nu aş fi putut niciodată să redau bogăţia, 
senzaţia... Poate frânturi din aceasta, dar nu totul. 

Magia — totul era magic, iar acest lucru imi frânse inima. 

L-am privit pe Tamlin; inima mea se nărui. 

Era şi nu era Tamlin. Mai curând, era Tamlin pe care îl visasem. Pielea îi 
strălucea aurie, iar în jurul capului îi sclipea un inel din raze de soare. Şi 
ochii lui... 

Nu doar verzi sau aurii, ci având fiecare nuanţă şi variaţie care putea fi 
imaginată, ca şi când toate frunzele din pădure se amestecaseră într-o 
singură culoare. Acesta era Marele Lord al Prythianului — devastator de 
chipeş, fermecător, incredibil de puternic. 

Respirația mi se opri în gât când i-am atins marginile măştii. Metalul rece 
îmi intepa vârful degetelor, iar smaraldele alunecară pe pielea mea 
bătătorită. Cu cealaltă mana, am apucat cu grijă şi cealaltă latură a mastii. 
Am tras uşor. 

Nu se mişca. 

Începu să zâmbească în clipa în care am tras din nou, iar eu am clipit, 
coborându-mi mâinile. Instantaneu, Tamlin cel strălucitor şi auriu dispăru, 
în locul lui revenind cel pe care îl ştiam. Încă auzeam cântecul sălciei şi al 
păsărilor, dar... 

- Dece nu te mai pot vedea? 

- Pentru că mi-am retras strălucirea. 

- Dece? 

- Ca să arăt normal. Sau pe cât de normal pot să arăt cu drăcia asta, 
adăugă el, gesticulând spre mască. Să fii un Mare Lord, chiar şi unul cu... 
puteri limitate, înseamnă să fii şi însemnat, fizic. De aceea nu am putut să le 
ascund fraţilor mei — sau tuturor ce deveneam. Îmi este încă mai uşor să mă 
pierd în mulţime. 

- Dar masca nu poate fi scoasă cu adevărat — vreau să spun, eşti sigur că 
nu există nimeni care să ştie cum să repare ce a făcut magia din noaptea 
aceea, chiar şi cineva din alt regat? 

Nu ştiu de ce masca mă deranja atât de mult. Nu trebuia să-i văd tot 
chipul ca să-l cunosc. 

- Îmi pare rău că te dezamăgesc. 

- Eu doar... vreau să ştiu cum arăţi. 

M-am întrebat când devenisem atât de superficială. 

- Cum crezi că arăt? 


Mi-am înclinat capul într-o parte. 

- Cred că ai un nas drept şi puternic, am spus, gândindu-ma la ceva ce 
încercasem odată să pictez. Pometi înalţi, care iti scot ochii în evidenţă. 
Sprâncene... foarte puţin arcuite, am terminat eu roşind 

Zambi atât de larg, încât i-am văzut aproape toţi dinţii, dar nu şi colții. 
Am încercat să-mi scuz îndrăzneala, dar, când o greutate neaşteptată mi se 
lăsă pe pleoape, am căscat. 

- Cum rămâne cu partea ta din învoială? 

- Poftim? 

Se aplecă spre mine, zâmbind viclean. 

- Cum rămâne cu sărutul meu? 

I-am apucat degetele. 

- Poftim, am spus şi i-am pupat dosul mâinii. lată sărutul tău. 

Tamlin izbucni în râs, dar lumea se incetosa, adormindu-ma. 

Salcia îmi făcu semn să mă întind, iar eu m-am supus. De la distanţa l-am 
auzit pe Tamlin înjurând. 

- Feyre? 

Somn. Voiam să dorm. Şi cel mai bun loc de dormit era acolo unde 
puteam asculta salcia, păsările şi pârâul. M-am ghemuit pe o parte, 
folosindu-mi mâinile pe post de pernă. 

- Ar trebui să te duc acasă, murmură el, dar nu se mişcă şi nu nu ridică în 
picioare. 

În schimb, am simţit o lovitură surdă în pământ, iar ploaia de primăvară 
şi parfumul lui de iarbă proaspătă îmi umplu nările când se întinse lângă 
mine. M-am furnicat de plăcere în timp ce îmi mângâie părul. 

Era un vis minunat. Nu mai dormisem niciodată atât de bine, atât de în 
siguranţă, cuibărită lângă el. Calm. Uşor, reverberând în lumea somnului 
meu, îmi vorbi din nou. 

- Şi tu eşti exact cum te-am visat, îmi şopti el, respiraţia sa mângâindu-mi 
urechea înainte ca totul să fie învăluit de întuneric. 


CAPITOLUL 24 


Nu răsăritul soarelui mă trezi, ci, mai degrabă, un bâzâit care venea din 
camera mea. Am gemut când m-am ridicat din pat şi am mijit ochii la 
femeia ghemuită, cu pielea din coajă de copac, care aranja farfuriile pentru 
micul dejun. 

- Unde este Alis? am întrebat-o, frecându-mi ochii pentru a-mi dunga 
somnul. 

Probabil că Tamlin mă adusese aici — ma cărase tot drumul spre acasă. 

- Poftim? 

Se întoarse către mine. Masca ei de pasăre îmi era cunoscută. O mai 
întâlnisem? Mi-aş fi amintit de un spiriduş cu o astfel de piele. I-as fi pictat 
deja portretul. 

- Alis nu se simte bine? am întrebat, coborând din pat. 

Aceasta era camera mea, nu? O privire rapidă îmi adeveri că aşa era. 

- "Ţi-ai pierdut minţile? întrebă spiriduşul. 

Mi-am muşcat buza. 

- Eu sunt Alis, cloncăni ea şi, scuturând din cap, intră in baie sa 
pregătească toate cele necesare. 

Era imposibil. Alis pe care o ştiam era frumoasă şi dolofană şi arăta ca un 
Mare Spiriduş. 

Mi-am frecat ochii cu degetul mare şi cel arătăror. O vrajă — asta spusese 
Tamlin că purta. Vederea lui de spiriduş anulase toate lucrurile vrăjite pe 
care le privisem. Dar de ce să te deranjezi să vrăjeşti totul? 

Pentru că eram un om fricos, de asta. Deoarece Tamlin ştia că m-aş fi 
încuiat în această cameră şi nu aş mai fi ieşit niciodată dacă aş fi văzut exact 
cum arătau. 

Lucrurile se înrăutăţiră cand am coborât la parter, căutându-l pe Marele 
Lord. Holurile forfoteau de spiriduşi mascaţi pe care nu-i mai văzusem. 
Unii erau înalţi şi arătau ca oamenii — Mari Spiriduşi, ca Tamlin — alţii... nu 
erau. Spiriduşi. Foarte surprinşi de faptul că îi remarcasem, am încercat să 
evit să îi privesc pe aceia. 

Am ajuns, aproape tremurând, în sala de mese. Lucien, din fericire, arăta 
ca Lucien. Nu ştiu dacă era din cauză că Tamlin îl atentionase să poarte o 
vrajă mai eficientă ori pentru că nu se deranjase să pară altceva. 


Tamlin stătea tolănit în scaunul lui obişnuit, dar se îndrepta când am 
rămas în pragul uşii. 

- Ce s-a întâmplat? 

- Sunt... multi oameni — spiriduşi — prin preajmă. Când au sosit? 

Mai că am tipat când m-am uitat pe fereastra dormitorului şi am văzut 
toţi spiriduşii din grădină. Mulţi dintre ei — toţi cu măşti de insecte — 
tundeau gardul viu şi ingrijeau florile. Acei spiriduşi erau cei mai ciudati 
dintre toţi, deoarece aveau pe spate nişte aripi irizate, care bâzâiau. Si, 
desigur, mai erau şi cei cu pielea verde-şi-maronie, ale căror membre erau 
nefiresc de lungi şi... 

Tamlin îşi muşcă buza, de parcă ar fi încercat să nu zâmbească. 

- Au fost aici în tot acest timp. 

- Dar... dar nu am auzit nimic. 

- Bineînţeles că nu, spuse afectat Lucien şi învârti unul dintre pumnale 
între degete. Ne-am asigurat că nu vei vedea sau auzi pe nimeni, în afară de 
cei pe care era necesar să-i auzi sau să-i vezi. 

Mi-am aranjat reverul tunicii. 

- Deci, vrei să spui că... atunci când am alergat după puca, în acea 
seară... 

- Ai avut spectatori, termină Lucien în locul meu. 

Am crezut că mă furişasem foarte bine. În tot acest timp, mersesem tiptil 
pe lângă spiridusi care, probabil, se prăpădiseră de râs vazand omul orb care 
urmărea o iluzie. 

Luptându-mă cu sentimentul tot mai intens de umilire, m-am întors spre 
Tamlin. Buzele îi zvâcniră, iar el le strânse cu putere, dar amuzamentul încă 
dansa în ochii lui când dădu din cap. 

- A fost un efort demn de toată lauda. 

- Dar am putut să-i vad pe naga, şi pe puca, şi pe Suriel. Si... şi pe acel 
spiriduş ale cărui aripi i-au fost... smulse, am spus, crispându-mă în sinea 
mea din cauza amintirilor. De ce vraja nu a funcţionat şi în cazul lor? 

Privirea i se întunecă. 

- Ei nu sunt membrii regatului meu, spuse Tamlin, deci vraja mea nu a 
avut efect asupra lor. Puca aparţine vântului şi vremii şi oricărui alt lucru 
care se schimbă. lar creaturile naga... ele aparţin altcuiva. 

- Înţeleg, am minţit eu, neintelegand aproape nimic. 

Simtind acest lucru, Lucien chicoti, iar eu m-am uitat chiorâş la el. 

- Ai fost din nou remarcabil de absent. 


Îşi folosi pumnalul pentru a-şi curăța unghiile. 

- Am fost ocupat. După cum înţeleg că ai fost şi tu. 

- Ce vrei să spui? l-am întrebat. 

- Daca ti-as fi oferit luna de pe cer, mi-ai fi dăruit şi mie un sărut? 

- Nu fi măgar, îi spuse Tamlin cu un mârâit uşor, dar Lucien continuă să 
râdă chiar şi când părăsi încăperea. 

Singură cu Tamlin, m-am mişcat pe loc. 

- Deci, dacă m-aş întâlni din nou cu Attorul, am spus mai mult ca să evit 
liniştea apăsătoare, l-aş vedea cu adevărat? 

- Da, şi nu ar fi plăcut. 

- Atunci ai zis că nu m-a văzut şi, cu siguranţă, nu pare a fi un membru al 
regatului tău, am îndrăznit eu să spun. De ce? 

- Pentru că te-am acoperit cu o vrajă când am intrat în grădină, răspunse 
el simplu. Attorul nu a putut să te vadă, să te audă sau să îţi simtă mirosul. 

Privi pe fereastră, dincolo de mine, şi îşi trecu o mână prin păr. 

- Am făcut tot ce am putut ca să te păstrez invizibilă în faţa unor creaturi 
ca Attorul — şi a altora, mai rele. Boala se manifesta din nou — şi tot mai 
multe asemenea fiinţe scapă din lanţuri. 

Stomacul mi se întoarse pe dos. 

- Daca se întâmplă să vezi o astfel de creatură, continuă Tamlin, chiar 
dacă pare plăcută, dar te face să te simţi incomod, fă-te că nu o vezi. Nu-i 
vorbi. Dacă te rănesc, eu... rezultatul nu va fi unul plăcut nici pentru ele, 
nici pentru mine. [ti amintesti ce s-a întâmplat cu naga. 

Imi spunea toate astea pentru siguranta mea, nu pentru amuzamentul lui. 
Nu voia să fiu rănită, nu voia să-i pedepsească pentru că m-ar fi rănit pe 
mine. Chiar dacă naga nu făceau parte din regatul lui, oare îl duruse să-i 
omoare? 

Dându-mi seama că aştepta să îi răspund, am incuviintat. 

- Boala se raspandeste din nou? 

Tamlin spuse calm: 

- Până acum, doar în alte teritorii. Aici eşti în siguranţă. 

- Nu pentru siguranţa mea îmi fac griji, i-am răspuns. 

Privirea i se îmblânzi, dar buzele i se transformară într-o linie subţire 
când îmi spuse: 

- Va fi bine. 

- Este posibil ca valul să fie trecător? 

O speranţă prostească. 


Tăcerea lui Tamlin fu un răspuns suficient. În cazul în care boala avea să 
lovească din nou... Nu m-am deranjat să îmi ofer ajutorul. Ştiam deja că nu 
mi-ar fi permis să-l ajut în această situaţie. 

Dar m-am gândit la tabloul pe care i-l dăruisem şi la ce spusese despre 
el... şi mi-am dorit să mă fi lăsat să-l sprijin. 


+ 


A doua zi, am găsit un cap în grădină. 

Capul însângerat al unui Mare Spiriduş — înfipt în vârful unei statui din 
preajma lacului, care înfăţişa un stârc imens, dând din aripi. Piatra era 
îmbibată cu suficient sânge încât să sugereze faptul ca acel cap fusese 
proaspăt retezat în momentul în care cineva îl infipsese în ciocul ridicat al 
stârcului. 

Îmi căram culorile şi şevaletul în grădină pentru a picta un strat de irisi, 
când am dat peste el. Cutiile cu vopsea şi pensulele zăngăniră pe pietriş. 

Holbându-mă la acel cap care încă tipa, cu ochii maro bulbucati, cu dinţii 
Sparti şi insdngerati, nu mi-am dat seama încotro mă îndreptam. Nu avea 
mască — aşadar, nu făcea parte din Regatul Primăverii. Era singurul lucru pe 
care îl puteam spune despre el. 

Sângele lui era foarte strălucitor pe piatra gri — gura deschisă într-o 
expresie grotescă. M-am retras un pas şi m-am lovit de ceva cald şi tare. 

M-am răsucit, cu mâinile ridicate din instinct, dar Tamlin spuse: 

- Eu sunt, iar eu m-am oprit brusc. 

Lucien era lângă el, palid şi îngrozit. 

- Nu este din Regatul Toamnei, spuse Lucien. Nu-l recunosc. 

Mâinile lui Tamlin mă prinseră de umeri când m-am întors spre acel cap. 

- Nici eu. 

Un mârâit slab şi urât îi dantelă cuvintele, dar nicio gheară nu-i împunse 
pielea în timp ce continuă să mă ţină. Cu toate acestea, mâinile i se 
încordară când Lucien pasi în micul lac în care se înălța statuia — tot mai 
aproape, până ce privi acel chip îndurerat. 

- L-au marcat cu un sigiliu în spatele urechii, spuse Lucien, înjurând. Un 
munte cu trei stele... 

- Regatul Nopţii, spuse Tamlin, prea calm. 

Regatul Nopţii — cea mai nordică parte a Prythianului, dacă îmi aminteam 
corect harta murală. Un tărâm al întunericului şi al luminii stelare. 


- De ce... de ce ar face asta? am întrebat soptit. 

Tamlin îmi dădu drumul, aşezându-se lângă mine cât timp Lucien se urcă 
pe statuie, pentru a da jos capul. În schimb, eu am privit spre mărul înflorit. 

- Cei din Regatul Nopţii fac ce vor, spuse Tamlin. Ei trăiesc după propriul 
cod, după propria moralitate coruptă. 

- Toti sunt nişte criminali sadici, rosti Lucien. 

Am îndrăznit să-l privesc; era cocotat pe aripa din piatră a stârcului. Am 
privit din nou în altă parte. 

- Îi încântă tortura de orice fel, iar genul acesta de ispravă fi se pare 
amuzant. 

- Amuzant, dar nu este un mesaj? 

Am scrutat grădina. 

- O, este un mesaj, spuse Lucien, iar eu m-am crispat la sunetul umed şi 
dens al cărnii şi al oaselor pe piatră care se auzi când smulse capul de acolo. 

Jupuisem destule animale, dar asta... Tamlin îşi puse şi cealaltă mana pe 
umărul meu. 

- Să intre şi să iasă din bastionul nostru, să comită crima în apropiere, 
sângele încă atât de proaspăt... 

Lucien ateriză zgomotos în apă. 

- Este exact ce l-ar amuza pe Marele Lord al Regatului Nopţii. Ticălosul! 

Am măsurat distanţa dintre lac şi casă. Şaizeci sau şaptezeci de paşi, atât 
de mult se apropiaseră de noi. Tamlin îmi perie umărul cu degetul mare. 

- Esti încă în siguranţă aici. E doar o farsă de-a lor. 

- Nu are legătură cu boala? am întrebat. 

- Doar în ideea în care ei ştiu că boala se trezeşte din nou — şi ne anunţă 
că vor da târcoale Regatului Primăverii ca vulturii, în cazul în care puterea 
noastră de apărare va scădea şi mai mult. 

Probabil că arătam la fel de rău pe cât mă simţeam, deoarece Tamlin 
adăugă: 

- Nu voi permite să se întâmple aşa ceva. 

Inima nu mă lăsă să le spun că mastile lor dădeau destul de clar de înţeles 
că nu se putea face nimic împotriva bolii. 

Lucien ieşi din lac, stropind cu apă în jur, dar nu l-am putut privi, nu atâta 
timp cât ducea acel cap. 

- Destul de curând, vor primi ceea ce merită. Să sperăm că boala îi va 
distruge şi pe ei. 


Tamlin îi ordonă rapid lui Lucien să aibă grijă de cap, iar pietrişul scartai 
când Lucien plecă. 

M-am aplecat să-mi ridic culorile şi pensulele, scotocind, cu mâinile 
tremurând, după o pensula mare. Tamlin îngenunche lângă mine, dar 
mâinile lui se apropiară de ale mele, strângându-le. 

- Inca eşti în siguranţă, spuse el din nou. 

Ordinul lui Suriel răsună în mintea mea. „Rămâi cu Marele Lord, omule. 
Vei fi în siguranţă”. 

Am incuviintat. 

- Este atitudinea regatului, rosti el. Regatul Nopţii este mortal, dar aceasta 
a fost doar o glumă a lordului lor. Dacă ar ataca pe cineva de aici — dacă te- 
ar ataca — ar avea mai multe probleme decât şi-ar putea permite. În cazul în 
care boala va afecta, într-adevăr, aceste ţinuturi, iar Regatul Nopţii ne va 
traversa graniţele, vom fi pregătiţi. 

Când m-am ridicat, genunchii îmi tremurara. Politica spiriduşilor, 
regatele spiriduşilor... 

- Noţiunea lor de farsă trebuie să fi fost şi mai groaznică atunci când ne- 
aţi înrobit. 

Probabil că ne torturaseră după bunul plac — probabil că îşi supuseseră 
animalele de companie, oamenii, unor lucruri foarte neplăcute şi cumplite. 

O umbră licări în ochii lui. 

- Câteodată, mă bucur foarte mult că eram încă un copil când tatăl meu şi- 
a trimis sclavii în zona de sud a zidului. Chiar şi aşa, am văzut lucruri destul 
de grave. 

Nu voiam să-mi imaginez. Nici până acum nu căutasem să văd dacă 
rămăsese vreo urmă a acelor oameni de demult. Nu credeam că cinci secole 
fuseseră suficiente pentru a curăța pata ororilor îndurate de poporul meu. Ar 
fi trebuit să renunţ... ar fi trebuit, dar n-am putut. 

- Îţi aminteşti dacă au fost bucuroşi să plece? 

Tamlin ridică din umeri. 

- Da. Şi totuşi, nu au cunoscut niciodată libertatea sau anotimpurile, aşa 
cum o faceţi voi. Ei n-au ştiut ce să facă în lumea muritorilor. Dar, da — cei 
mai mulţi au fost foarte bucuroşi să plece. 

Fiecare cuvânt era mai accentuat decât următorul. 

- M-am bucurat să-i văd plecând, chiar dacă tatăl meu nu a fost de aceeaşi 
părere. 

În ciuda faptului că stătea nemişcat, ghearele îi ieşiră deasupra degetelor. 


Nu era de mirare că se purtase atât de ciudat cu mine, că nu ştiuse ce să- 
mi facă în prima zi în care ajunsesem aici. 

- Tamlin, tu nu eşti ca tatăl tău, i-am şoptit eu. Nici ca fraţii tăi. 

El privi în altă parte, iar eu am adăugat: 

- Nu m-ai făcut niciodată să mă simt ca o prizonieră — nu m-ai facut 
niciodată să mă simt ca o sclavă. 

Umbrele care îi licăriră în ochi când îmi mulţumi, dând din cap, îmi 
spuseră că mai erau şi alte lucruri pe care avea să mi le spună despre familia 
lui, despre viaţa de dinainte de a fi omorâţi şi despre acest titlu care îi fusese 
încredinţat. Nu aveam de gând să-i pun întrebări, nu când boala îi dădea 
târcoale — nu înainte ca el să fie pregătit. Mă lăsase cu ale mele si ma 
respectase — nu aveam altă soluţie; trebuia să procedez la fel. 

Cu toate acestea, în acea zi, nu am reuşit să pictez. 


CAPITOLUL 25 


La câteva ore după ce am găsit acel cap, Tamlin fu chemat la una dintre 
graniţe — nu îmi spuse unde şi de ce. Dar, din tăcerea lui, am înţeles destule: 
într-adevăr, din alte regate, boala se îndrepta către al nostru. 

Rămase acolo peste noapte — prima pe care o petrecuse plecat dar îl 
trimisese pe Lucien ca să mă informeze că era în viaţă. Lucien sublinie 
destul acele ultime cuvinte, încât am dormit groaznic, chiar dacă o mică 
parte din mine se minună că Tamlin se deranjase să mă informeze despre 
starea lui. Ştiam, ştiam că urmam o cale care, cel mai probabil, avea să-mi 
distrugă inima de muritoare şi totuşi... Şi totuşi nu mă puteam abtine. Nu 
reuşisem asta încă din acea zi, în care mă întâlnisem cu naga. Totuşi, văzând 
acel cap, jocul pe care îl jucau aceste regate cu vieţile oamenilor, care erau 
ca nişte jetoanele pe o planşetă... Ori de câte ori mă gândeam la asta, îmi era 
greu să nu vomit. 

Cu toate acestea, în ciuda răului care se apropia, a doua zi m-am trezit în 
sunetul vesel al viorilor şi, când m-am uitat pe fereastră, am văzut grădina 
împodobită cu panglici şi fanioane. Pe dealurile din depărtare am zărit cum 
se pregăteau focurile şi cum se ridicau stâlpii de arminden. Când am 
întrebat-o pe Alis — despre care aflasem că făcea parte dintr-un popor numit 
urisk — ce se întâmpla, ea mi-a spus pur şi simplu: 

- Solstitiul de vara. De obicei, sărbătoarea principală se tinea în Regatul 
Verii, dar... lucrurile s-au schimbat. Aşa că, acum, are loc aici. Eşti invitată. 

Vara — în săptămânile în care pictasem şi luasem cina cu Tamlin 
colindasem pământurile regatului alături de el... venise vara. Oare familia 
mea încă mai credea cu adevărat că vizitam vreo mătuşă de mult uitată? Ce 
făceau cu viata lor? Dacă era vremea solstițiului, atunci în centrul satului 
avea să fie o mică adunare — nimic religios, desigur, deşi Copiii celor 
Binecuvantati ar fi putut veni, încercând să-i convertească pe tineri — „ci 
doar nişte mâncare împărţită, şi băutură gratis de la tavernele singuratice şi, 
poate, nişte cadriluri. Singurul lucru de sărbătorit era o zi liberă din lungile 
zile de vară în care se ara şi se semăna. După ornamentele din jurul 
conacului, mi-am dat seama că această sărbătoare avea să fie mult mai 
grandioasă — mult mai animată. 

Tamlin fu plecat în cea mai mare parte a zilei. Grijile mă măcinau chiar şi 
cand am pictat, simplu, panglicile şi fanioanele din grădină. Poate că era un 


gest meschin şi egoist, având în vedere întoarcerea bolii, dar, în tăcere, am 
sperat ca solstițiul să nu necesite aceleaşi ritualuri ca Noaptea Focurilor — 
nu mi-am permis să mă gândesc prea mult la ce aş fi făcut dacă pe Tamlin l- 
ar fi aşteptat o mulţime de zâne frumoase. 

Abia târziu după-amiază am auzit vocea profundă a lui Tamlin şi râsul 
strident al lui Lucien răsunând pe holuri, până în camera în care pictam. 
Uşurarea îmi relaxă pieptul, dar, când m-am grăbit să-i găsesc, Alis m-a tras 
în sus pe scări. Mi-a scos hainele pătate de vopsea şi a insistat să mă schimb 
într-o rochie gratioasa din sifon, de culoare albastră. Mi-a lăsat părul liber, 
dar mi-a împletit o ghirlandă de flori sălbatice roz, albe şi albastre în jurul 
capului. 

Poate că mă simţeam ca un copil purtând-o, dar în lunile petrecute aici 
oasele mele ascuţite şi silueta scheletică mi se rotunjiseră. Aveam trup de 
femeie. Mi-am trecut mâna peste rotunjimile line ale taliei şi ale coapselor. 
Nu mă gândisem niciodată că aveam să simt şi altceva în afară de muşchi şi 
oase. 

- Arză-m-ar focul, chiui Lucien când am coborât scările. Cu siguranţă 
arată ca o Zână. 

Eram prea ocupată să-l examinez pe Tamlin — căutând o rană sau orice 
urmă de sânge ori semn lăsat de boală — pentru a-i mulţumi lui Lucien de 
compliment. Tamlin era însă neînarmat, aproape strălucitor de curat şi îmi 
zâmbi. Scăpase nevătămat din lupta cu lucrul pe care îl înfruntase. 

- Arăţi minunat, murmura Tamlin şi ceva din tonul lui blând mă făcu sa 
torc. 

Mi-am îndreptat umerii, fără să fiu dispusă să-l las să vadă cât de mult 
mă afectaseră cuvintele, vocea lui sau faptul că era bine. Nu încă. 

- Mă surprinde faptul că mi se dă voie să particip în această seară 

- Din nefericire pentru tine şi pentru gâtul tău, contracară Lucien în seara 
asta va avea loc doar o petrecere. 

- Cumva stai treaz noaptea, nascocindu-ti replicile spirituale pentru a 
doua zi? 

Lucien îmi făcu cu ochiul, iar Tamlin râse şi îmi oferi braţul. 

- Are dreptate, spuse Marele Lord. 

Eram conştientă de fiecare centimetru pe care i-l atingeam, de muşchii 
puternici de sub tunica lui verde. Mă conduse spre grădinii iar Lucien ne 
urmă. 


- Solstitiul se sărbătoreşte când ziua şi noaptea sunt egale — este o 
perioadă neutră, când toată lumea se bucură, pur şi simplu, de faptul că este 
spiriduş — nu un Mare Spiriduş sau o zână; suntem doar noi înşine. 

- Aşadar, vom cânta, vom dansa şi vom bea fără măsură, interveni 
Lucien, venind lângă mine. Şi vom flirta, adăugă el cu un rânjet viclean. 

Într-adevăr, eram foarte conştientă de corpul lui Tamlin, care se freca de 
al meu, dar când am ieşit din grădină şi am pătruns în câmpiile de dincolo 
de aceasta, Marele Lord nu făcu altceva decât să mă ţină mai strâns de 
mână. 

Cand am ajuns pe platoul unde aveau loc festivitățile, soarele începuse sa 
apună. Am încercat să nu mă holbez la spiriduşii adulnati laolaltă, chiar 
dacă ei se uitau la mine. Nu mai văzusem atât de mulţi la un loc, cel puţin 
nu fără vraja care îi ascundea de mine. Acum că îi vedeam, era o încântare 
să le privesc îmbrăcămintea rafinată, siluetele suple şi forma corpurilor 
colorate şi construite atât de ciudat şi de diferit. Totuşi, noutatea oferită de 
prezenţa mea lângă Marele Lord dispăru curând — ajutată de un mârâit slab 
de avertizare din partea lui Tamlin, care îi împrăştie, ca să-şi vada de 
treburile lor. 

Multe mese cu mâncare fuseseră aliniate de-a lungul marginii îndepărtate 
a platoului, iar eu l-am pierdut pe Tamlin când am aşteptat la coadă pentru 
a-mi umple farfuria, străduindu-mă să nu par a fi omul lui de jucărie. 
Muzica se auzi de lângă imensul foc de tabără — viori, tobe şi instrumente 
vesele, care mă făcură să bat din picioare în iarbă. Sora veselă, plăcută şi 
accesibilă a sângeroasei Nopți a Focurilor. 

Desigur, Lucien excela în a se face nevăzut când aveam nevoie de el, aşa 
că am mâncat pe săturate prăjitură cu căpşune, tartă cu mere şi plăcintă cu 
coacăze — deloc diferite de bunatatile de vara din tărâmul muritorilor — 
singură, în spatele unui smochin acoperit cu lampioane din mătase şi 
panglici scânteietoare. 

Singurătatea nu mă deranja — nu când eram atât de ocupată contemplând 
felul în care lampioanele şi panglicile străluceau, umbrele pe care le făceau; 
poate că aveau să fie următorul meu tablou. Sau poate că aveam să pictez 
spiriduşii diafani care începuseră să danseze. Erau foarte colorați şi variati. 
M-am întrebat dacă vreunul dintre ei fusese subiectul sau pictorul ale cărui 
lucrări erau expuse în galerie. 

M-am mişcat doar pentru a-mi lua ceva de băut. Platoul deveni mai 
aglomerat când soarele cobori spre linia orizontului. Dincolo de dealuri, 


începură alte petreceri şi se aprinseră alte focuri de tabără, muzica lor 
auzindu-se ocazional, când a noastră înceta. Îmi turnam un vin alb spumos 
într-un pocal, când Lucien apăru în sfârşit în spatele meu. 

- Nu aş bea, dacă aş fi în locul tău. 

- 0? am rostit, încruntându-mă la lichidul efervescent. 

- E vinul spiridusilor pentru solstitiu, lăsă Lucien să se înţeleagă 

- Hmm, am spus, mirosindu-l. 

Nu duhnea a alcool. De fapt, mirosea ca verile petrecute întinsă în iarbă, 
ca băile în lacuri răcoroase. Nu simtisem niciodată un miros atât de 
fantastic. 

- Vorbesc serios, spuse Lucien când am dus paharul la buze, cu 
sprâncenele ridicate. Îţi aminteşti ce s-a întâmplat ultima dată când nu mi-ai 
ascultat avertizarea? 

Îmi împunse gâtul, iar eu i-am îndepărtat mâna. 

- Îmi mai amintesc şi de faptul că mi-ai spus că era bună şi mătrăguna şi, 
în clipa următoare, m-am trezit delirând pe jumătate şi împiedicându-mă, i- 
am zis eu, amintindu-mi de după-amiaza de acum câteva săptămâni. 

După aceea, halucinasem ore în şir, iar Lucien se prăpădise di râs, 
suficient de mult încât Tamlin să-l arunce în lac. Mi-am alungat acest gând. 
Astăzi — doar astăzi — renuntam la griji. Astăzi, trebuia să dau naibii 
precautia. Să uit de boala care plutea la marginile regatului, care îl ameninţa 
pe Marele meu Lord şi pământurile lui. Unde era Tamlin? Daca ar fi existat 
vreo ameninţare, cu siguranţă Lucien ar fi ştiut — cu siguranţă ar fi anulat 
sărbătoarea. 

- Ei bine, de data aceasta vorbesc serios, spuse Lucien, iar eu mi-am luat 
pocalul din raza lui de acţiune. Tam m-ar spinteca dacă m-ar prinde band 
aşa ceva. 

- Întotdeauna îţi aperi interesul, i-am spus şi am dat pe gât conţinutul 
pocalului. 

L-am simţit ca pe un milion de artificii explodând în mine, umplându-mi 
venele cu lumină de stele. Am râs cu voce tare, iar Lucien oftă. 

- Om prost, şuieră el. 

Acum, vraja aruncată asupra lui dispăruse. Părul castaniu îi ardea ca 
metalul încins, iar ochiul lui roşiatic mocnea ca o forjă fără fund. Asta 
aveam să pictez data viitoare. 

- Am să te pictez, i-am spus chicotind — chiar am chicotit — când 
cuvintele îmi zburară din gură. 


- Arde-m-ar focul, mormăi el, iar eu am râs din nou. 

Înainte de a mă putea opri, am băut încă un pahar din vinul spiriduşilor. 
Era cel mai grozav lucru pe care îl gustasem vreodată. Mă eliberase de 
legături despre care nu ştiusem că existau. 

Muzica se transformă în cântecul unei sirene. Melodia era magnetul meu, 
iar eu m-am lăsat ispitită. Totul era frumos şi plin de speranţă. M-am 
bucurat de umezeala ierbii de sub picioarele mele goale. Nici măcar nu mi- 
am dat seama că-mi pierdusem pantofii. 

Cerul era o vâltoare de ametist, safir şi rubin topit, toate amestecate pe un 
fundal negru. Am vrut să înot în el, să mă îmbăiez în culori şi să simt stelele 
sclipindu-mi printre degete. 

Clipind, m-am împiedicat şi m-am trezit stând pe marginea ringului de 
dans. Un grup de muzicieni cântau la instrumentele lor de spiriduşi, iar eu 
m-am legănat privind alti spiriduşi care dansau în jurul focului de tabără. 
Nu era un dans obişnuit. Era de parcă ar fi fost la fel de relaxaţi ca şi mine. 
Liberi. I-am iubit pentru asta. 

- La naiba, Feyre, spuse Lucien, apucându-mă de cot. Vrei să mă sinucid 
încercând să te împiedic să mai dai cu fundul tău de muritor de o altă 
piatră? 

- Poftim? l-am întrebat, întorcându-mă spre el. 

Întreaga lume se învârti cu mine, minunat şi fermecător. 

- Idioato, spuse el când se uită la fata mea. Idioată beată. 

Ritmul se înteţi. Voiam să fiu în muzică, voiam să plutesc pe viteza si 
unda dintre notele acesteia. Simteam muzica din jurul meu ca pe o minune, 
ca pe o bucurie şi o frumuseţe plină de viaţă. 

- Feyre, încetează, spuse Lucien şi mă apucă din nou. 

M-am îndepărtat, dansând, continuând să-mi legăn trupul în direcţia 
muzicii. 

- Încetează tu. Nu mai fi atât de serios, am spus, smucindu-mă. 

Voiam să aud muzica, voiam să o aud, proaspăt ieşită din instrumente. 
Când m-am îndepărtat, Lucien înjură. 

Am ţopăit printre dansatori, învârtindu-mi fustele. Muzicienii mascaţi, 
care stăteau jos, nu mă priviră când am sărit în faţa lor dansând pe loc. Fără 
lanţuri, fără limite — doar eu şi muzica, dansând şi dansând. Nu eram un 
spiriduş, dar eram parte a acestui ţinut, iar pământul era o parte din mine şi 
aş fi fost mulţumită să dansez aşa pentru tot restul vieţii mele. 


Unul dintre muzicieni îşi ridică privirea de la vioară, iar ochii mei se 
măriră. 

Transpiratia îi străluci pe gâtul puternic în clipa în care îşi sprijini barbia 
pe lemnul de culoare închisă al viorii. Îşi suflecase mânecile cămăşii, 
dezvăluindu-şi muşchii antebratelor. Cândva, spusese că i-ar fi plăcut să fie 
un cântăreţ ambulant, dacă nu ar fi fost un războinic sau un Mare Lord — 
acum, auzindu-l cântând, am ştiut că ar fi făcut o avere din asta. 

- Îmi pare rău, Tam, gâfâi Lucien, apărând de nicăieri. Am lăsat-o putin 
singură la una dintre mesele cu mâncare şi când am revenit lângă ea, am 
găsit-o bând vin şi... 

Tamlin nu se opri din cântat. Cu părul auriu şi ud de transpiratie, arăta 
extrem de chipeş — chiar dacă nu-i vedeam mare parte din chip. Dansând în 
faţa lui, îmi zâmbi sălbatic. 

- Voi avea eu grijă de ea, murmură Tamlin acoperind muzica, iar eu am 
strălucit, dansând mai rapid. Du-te şi distrează-te. 

Lucien se făcu nevăzut. 

- Nu am nevoie de un paznic! 

Voiam să mă rotesc şi să mă tot rotesc. 

- Nu, nu ai nevoie, spuse Tamlin, continuând să cânte fără cusur. 

Cum dansa arcuşul pe corzi! Degetele lui erau ferme, puternice şi lungi, 
fără acele gheare de care ajunsesem să nu mă mai tem... 

- Dansează, Feyre, îmi şopti el. 

Am dansat. 

M-am eliberat, un titirez care se tot învârtea, şi nu am ştiut cu cine am 
dansat şi nici cum arătau partenerii mei, ştiam doar că devenisem muzica, 
focul şi noaptea, şi că nimic nu m-ar fi putut opri. 

În tot acest timp, Tamlin şi muzicienii cântară nişte melodii atât de 
vesele, încât nu am crezut că lumea ar fi putut să înglobeze toată acea 
bucurie. M-am îndreptat spre el în paşi de dans, spre lordul meu spiriduş, 
protectorul, luptătorul şi prietenul meu, şi am dansat în faţa lui. El rânji la 
mine, iar eu am continuat să dansez când se ridică de pe scaun şi se aşeză în 
genunchi în faţa mea, pe iarbă, cântând la vioară doar pentru mine. 

Muzică doar pentru mine — un dar. Cântă, mişcându-şi degetele rapide şi 
puternice pe corzile viorii. Corpul meu se unduia ca al unui şarpe, apoi mi- 
am înclinat capul spre cer şi m-am lăsat cuprinsă de muzica lui Tamlin. 

Am simţit o apăsare pe talie, iar mâinile cuiva mă traseră şi mă aduseră 
înapoi pe ringul de dans. Am râs atât de tare, încât am crezut că urma să iau 


foc, iar când am deschis ochii, l-am văzut pe Tamlin învârtindu-mă. 

Totul deveni o pată de culoare şi sunet, iar el fu singurul care mă ajută să 
nu-mi pierd minţile, ţinându-se de corpul meu, ce strălucea şi ardea în locul 
în care mă atingea. 

Eram plină de strălucirea soarelui. Era ca şi când nu aş mai fi trăit vara 
niciodată, ca şi când nu aş fi ştiut ce aştepta să iasă din acea pădure 
îngheţată. Nu voiam să se termine — nu voiam să mai plec de pe acea colină. 

Muzica se apropie de final şi, gâfâind, am privit luna — aproape apunea. 
Eram transpirată toată. 

Tamlin, gâfâind şi el, mă luă de mână. 

- Timpul trece repede când te imbeti cu vinul spiridusilor. 

- Nu sunt beată, am spus pufnind. 

El chicoti şi mă lua de pe ringul de dans. Mi-am înfipt călcâiele în 
pământ când ne-am apropiat de marginea focului. 

- Încep din nou, am spus, arătând spre dansatorii care se adunau în fata si 
spre muzicienii odihniti. 

Se înclină mai aproape, respiraţia lui mângâindu-mi lobul urechii în timp 
ce îmi şopti: 

- Vreau să-ţi arăt ceva mai frumos. 

Nu am protestat. M-a condus departe de deal, orientându-se după lumina 
lunii. Alesese cărarea gândindu-se la picioarele mele goale, deoarece doar 
iarba moale îmi proteja tălpile. Curând, nu se mai auzi nici muzica, 
rămânând doar cu oftatul copacilor în briza nopţii. 

- Uite, spuse 'Tamlin, oprindu-se la marginea unei pajişti vaste. 

Privind, mâna lui zăbovi pe umărul meu. 

Iarba înaltă se mişca precum apa în timp ce ultimele raze ale lunii dansau 
pe suprafaţa acesteia. 

- Ce este? am şoptit eu, dar el îşi duse un deget în dreptul buzelor şi îmi 
făcu semn să privesc. 

Timp de câteva minute, nu am văzut nimic. Apoi, din partea opusă a 
pajiştii, zeci de siluete sclipitoare ieşiră din iarbă, aproape la fel de străvezii 
ca lumina lunii. Începură să cânte. 

Era o voce colectivă, dar în care se regăseau atât voci masculine, cât şi 
feminine — două fete ale aceleiaşi monede, una cântându-i celeilalte, într-o 
chemare şi un răspuns. Când muzica se auzi mai tare şi începură să danseze, 
mi-am dus mâna la gât. Fantomatice şi eterice, ele valsară pe câmp, simple 
fante subţiri de lumină lunară. 


- Ce sunt? 

- Himere — spirite ale aerului şi ale luminii, spuse el încet. Au venit sa 
sărbătorească solstițiul. 

- Sunt frumoase. 

Buzele lui îmi atinseră gâtul, în timp ce murmura aproape de pielea mea: 

- Dansează cu mine, Feyre. 

- Vorbeşti serios? 

M-am întors şi i-am văzut faţa la doar câţiva centimetri de a mea. 

El zâmbi leneş. 

- Serios. 

Mă luă la dans de parcă aş fi fost uşoară ca aerul. Abia îmi aminteam 
paşii pe care îi invatasem în copilărie, dar el compensa cu gratia lui 
animalica, fără greşeală, prevenindu-mi orice poticnire, dansând pe câmpul 
plin de spirite. 

Eram despovărată ca un puf de păpădie, iar el, vântul care mă învârtea 
deasupra lumii. 

Îmi zâmbi, iar eu i-am zâmbit automat. Învârtită pe pajişte, cu himerele 
dansând în jurul nostru ca zeci de luni, nu trebuia să mă prefac, nu trebuia 
să fiu nimic altceva decât ce eram atunci. 

Dansul nostru încetini şi am rămas acolo, tinandu-ne în braţe si 
legănându-ne pe muzica spiritelor. Îşi sprijini bărbia pe capul meu şi îmi 
mângâie părul, degetele lui atingându-mi uşor pielea gâtului. 

- Feyre, şopti el deasupra mea. 

Îmi făcu numele să sune frumos. 

- Feyre, şopti el din nou, pur şi simplu, din plăcerea de a-l pronunţa. 

Pe cât de repede apăruseră, pe atât de repede dispăruseră spiritele, luând 
cu ele muzica. Am clipit. Stelele dispăreau, iar cerul devenea roşu-cenuşiu. 

Chipul lui Tamlin era la câţiva centimetri de al meu. 

- E aproape dimineaţă. 

Am dat din cap, fascinată de vederea lui, de mirosul şi senzaţia de a mă 
tine în braţe. Mi-am întins mâna pentru a-i atinge masca. Era foarte rece, în 
ciuda pielii ude pe care o ascundea. Mâna îmi tremură, iar respiraţia îmi 
deveni superficială când i-am atins pielea de pe maxilar. Era netedă — şi 
fierbinte. 

Îşi umezi buzele, respirând la fel de întretăiat ca şi mine. Îmi cuprinse 
talia cu degetele, iar eu l-am lăsat să mă tragă mai aproape de el — până 
când corpurile noastre se atinseră şi căldura lui mă inundă. 


Mi-am lăsat capul pe spate, pentru a-i vedea faţa. Gura lui era era prinsă 
între un zâmbet şi un fior. 

- Ce e? l-am întrebat şi mi-am pus o mână pe pieptul lui, pregătindu-mă 
să mă împing înapoi. 

Cealaltă mână îi alunecă însă sub părul meu, oprindu-se la baza gâtului. 

- Mă gândesc la faptul că s-ar putea să te sărut, spuse el încet, 
contemplativ. 

- Atunci, fa-o! 

Îndrăzneala mă făcu să mă îmbujorez. 

Tamlin râse şi se aplecă spre mine. 

Buzele lui se atinseră de ale mele — moi şi calde, căutându-mă. Se retrase 
puţin, iar eu am deschis ochii. Încă mă privea; m-am uitat la el în timp ce 
mă sărută din nou, mai apăsat, dar diferit de felul în care mă sărutase pe gât. 
De data aceasta, se retrase mai mult şi mă privi. 

- Asta-i tot? am întrebat eu, iar el râse şi mă sărută cu înverşunare. 

I-am cuprins gâtul cu mâinile, trăgându-l mai aproape, strivindu-mă de 
el. Mâinile lui rătăciră pe spatele meu, jucându-se în părul meu, apucându- 
mă de talie, de parcă nu s-ar mai fi săturat să mă atingă. 

Suspină şi se îndepărtă. 

- Vino, spuse el, sărutându-mi sprânceana. Ratăm ocazia, dacă nu plecăm 
acum. 

- E ceva mai frumos decât himerele? l-am întrebat, dar el îmi sărută 
obrajii, gâtul şi, în final, buzele. 

L-am urmat în pădure, prin lumea veşnic luminată. M-a ţinut strâns de 
mână cand am trecut prin ceata joasă şi m-a ajutat să urc un deal, care era 
alunecos şi umed. 

Ne-am aşezat în vârful acestuia, iar eu mi-am ascuns zâmbetul când 
Tamlin m-a cuprins de umeri, trăgându-mă mai aproape. Mi-am sprijinit 
capul pe pieptul lui, iar el s-a jucat cu florile din ghirlanda mea. 

Am privit în tăcere peste dealurile care se întindeau în faţa noastră. 

Cerul deveni violet, iar norii se umplură cu o lumină roz. Apoi, ca un disc 
strălucitor, prea clar şi viu ca să fie descris, soarele alunecă peste orizont şi 
auri totul. Era ca şi când am fi văzut lumea născându-se, noi fiind singurii 
martori. 

Mâna lui Tamlin se strânse în jurul meu, iar el îmi sărută crestetul 
capului. M-am retras, ridicându-mi privirea spre el. 

Auriul din ochii lui, strălucitor datorită răsăritului, pâlpâi. 


- Ce? 

- Cândva, tata mi-a spus că ar trebui s-o las pe sora mea să-şi imagineze o 
viaţă mai bună — o lume mai bună. lar eu i-am spus că nu există aşa ceva. 

Mi-am trecut degetul mare peste gură, minunându-mă, şi am scuturat din 
cap. 

- Nu am înţeles niciodată — deoarece nu am putut... să cred că aşa ceva era 
măcar posibil. 

Am înghiţit, coborându-mi mâna. 

- Până acum. 

Gâtul îi zvâcni. De această dată, mă sărută atent, pasional şi pe îndelete. 

Am lăsat răsăritul să mă pătrundă, să mă inunde cu fiecare mişcare a 
buzelor şi a limbii lui, care o mângâia pe a mea. Cu ochii închişi, am 
lacrimat. Era cel mai fericit moment din viata mea. 


CAPITOLUL 26 


A doua zi, Lucien ni se alătură la masa de prânz — care era micul dejun 
pentru toţi. De când mă plânsesem de inutilitatea mărimii mesei, mâncam la 
o masă mult mai mică. Mâncând, neobişnuit de tăcut, Lucien îşi tot masă 
tâmplele, iar eu am zâmbit pe furiş când l-am întrebat: 

- Şi, unde ai fost noaptea trecută? 

Ochiul metalic al lui Lucien se concentră asupra mea. 

- Tin să vă anunţ că, în timp ce voi doi ati dansat cu spiritele, eu am fost 
obligat să patrulez la graniţă. 

Tamlin tuşi afectat, iar Lucien adăugă: 

- Dar nu singur. 

Îmi zâmbi viclean. 

- Zvonurile spun că v-aţi întors abia după ce a răsărit soarele. 

I-am aruncat o privire lui Tamlin, muşcându-mi buza. Practic, plutisem 
prin dormitor în acea dimineaţă. Privirea lui Tamlin rătăci însă pe chipul 
meu, de parcă ar fi căutat o urmă de regret, de frică. Era ridicol. 

- M-ai muşcat de gât în Noaptea Focurilor, am spus eu printre dinţi. Dacă 
după asta te-am putut privi, atunci câteva săruturi nu înseamnă nimic. 

Îşi puse braţele pe masă, aplecându-se către mine. 

- Nimic? 

Se uită la buzele mele. Lucien se mişcă în scaunul lui, mormăind zeilor 
să-l crute, dar nu l-am luat în seamă. 

- Nimic, am repetat putin distantă, urmărind mişcarea gurii lui Tamlin, 
atât de conştientă de fiecare mişcare pe care o făcea, detestând masa dintre 
noi. 

Aproape că îi simţeam căldura respiratiei. 

- Eşti sigură? murmură el, atent şi destul de flămând încât m-am bucurat 
că mă aflam pe scaun. 

Ar fi putut să mă aibă chiar acolo — pe acea masă. Voiam ca mâinile lui 
mari să-mi mângâie pielea goală, voiam ca dinţii lui să mă zgârie pe gât, 
voiam să-i simt gura pe tot corpul meu. 

- Încerc să mănânc, spuse Lucien, iar eu am clipit, expirând zgomotos. 
Dar acum, că v-am captat, Tamlin, izbucni el, deşi Marele Lord se uită din 
nou la mine, devorându-mă din priviri. 


Abia puteam sta pe loc, abia suportam hainele care-mi zgâriau pielea 
prea fierbinte. Cu ceva efort, Tamlin îi aruncă o privire emisarului. 

Lucien se foi în scaun. 

- Nu vreau să fiu mesagerul unor veşti cu adevărat proaste, dar 
informatorul meu din Regatul Iernii a reuşit să-mi trimită o scrisoare 

Lucien respiră adânc, iar eu m-am întrebat dacă a fi emisar însemna a fi 
şi spion. Şi m-am întrebat de ce se deranja să spună asta în prezenţa mea. 
Zambetul lui Tamlin dispăru imediat. 

- Boala, spuse Lucien încordat şi încet. Le-a răpus douăzeci şi patru de 
tineri. Douăzeci şi patru, toţi morţi. Inghiti. Pur şi simplu., a trecut prin 
magia lor şi le-a distrus minţile. Nimeni din Regatul Iernii nu a putut face 
nimic — nimic nu a putut-o opri odată ce şi-a concentrat atenţia asupra 
acelor tineri. Durerea lor este... de neimaginat. Informatorii îmi spun că şi 
alte regate sunt grav afectate, deşi Regatul Nopţii, reuşeşte, desigur, să 
scape nevătămat. Boala pare să-şi trimită răutatea în această direcţie — tot 
mai departe, spre sud, cu fiecare atac. 

Toată căldura, toată bucuria scânteietoare se scurse din mine ca sângele 
vărsat. 

- Boala chiar... chiar poate să omoare populaţia? am reuşit să întreb. 

Copiii. Omorâse... copii, ca o furtună de întuneric şi moarte. Şi, dacă 
urmaşii erau la fel de rari cum pretindea Alis, pierderea unui număr atât de 
mare avea să fie mult mai devastator decât îmi puteam imagina. 

Cu privirea umbrită, Tamlin scutură încet din cap — de parcă ar fi încercat 
să alunge durerea şi şocul cauzate de acele morţi. 

- Boala poate să ne rănească în moduri pe care tu... 

Se ridică în picioare atât de repede, încât răsturnă scaunul. Îşi scoase 
ghearele şi mârâi spre uşa deschisă, arătându-şi caninii lungi şi strălucitori. 

Casa, de obicei plină de foşnetele fustelor şi de murmurul servitorilor, 
devenise tăcută. 

Nu era tăcerea profundă din Noaptea Focurilor, ci, mai degrabă, una 
tremurătoare care mă făcu să vreau să mă ascund sub masă. Sau să o iau la 
goană. Lucien înjură şi îşi scoase sabia. 

- Du-o pe Feyre la fereastră — lângă draperii, mârâi Tamlin spre Lucien, 
continuând să privească uşile deschise. 

Mâna lui Lucien mă apucă de cot, trăgându-mă de pe scaun. 

- Ce... am dat eu să zic, dar Tamlin mârâi din nou, sunetul răsunând prin 
cameră. 


Am înşfăcat un cuţit de pe masă şi l-am lăsat pe Lucien să mă conducă 
spre fereastră, unde mă împinse în draperiile de catifea. Am vrut să-l întreb 
de ce nu se deranjase să mă ascundă în spatele în acestora, dar spiriduşul cu 
mască de vulpe se aşeză cu spatele la mine, prinzându-mă între el şi perete. 

Mirosul magiei îmi intră în nări şi, cu toate că sabia era îndreptată spre 
podea, Lucien o apucă şi mai strâns, până când degetele i se albiră. Magie — 
o vrajă. Ca să mă camufleze, să mă facă o parte din Lucien — invizibilă, 
ascunsă de magia şi parfumul spiriduşului. Peste umărul lui, l-am privit pe 
Tamlin, care respiră adânc, îşi scoase ghearele şi colții, centura plină de 
cuțite apărându-i din senin pe piept. Cu toate astea, îşi ridică scaunul, 
aşezându-se din nou, si începu să îşi curețe unghiile, fără să scoată niciun 
cuţit. De parcă nu s-ar fi întâmplat nimic. 

Totuşi venea cineva, cineva destul de îngrozitor încât să-i înspăimânte — 
cineva care ar fi vrut să mă rănească, dacă ar fi ştiut ca eram acolo. 

Mi-am amintit vocea şuierătoare a Attorului. Existau creaturi mai rele 
decât el, îmi spusese Tamlin. Mai rele decât naga, Suriel şi Bogge. 

Pe hol, se auziră paşi. Egali, lejeri, nepăsători. 

Tamlin continuă să-şi curețe unghiile si, în fata mea, Lucien adoptă o 
poziţie din care părea că privea pe fereastră. Paşii se auziră mai tare — 
scartaitul ghetelor pe dalele de marmură. Apoi, apăru. 

Fără mască. El, ca şi Attorul, făcea parte din altă categorie. Era altcineva. 

Şi, mai rău... Il mai întâlnisem. Mă salvase de acei trei spiridusi în 
Noaptea Focurilor. 

Cu paşi prea gratiosi, prea de felină, se apropie de masă si se opri la 
câţiva metri de Marele Lord. Era exact aşa cum mi-l aminteam cu 
îmbrăcămintea lui, delicată şi luxoasă, învăluită în spiralele nopţii: o tunică 
neagră brodată cu aur şi argint, pantaloni negri şi cizme negre, lungi până la 
genunchi. Nu îndrăznisem să-l pictez, şi mi-am dat seama că nu aş fi avut 
niciodată curajul să o fac. 

- Mare Lord, spuse încet străinul, înclinându-şi uşor capul. 

Nu era o plecăciune. 

Tamlin nu se ridică. Nu-i vedeam faţa, dar l-am auzit rostind, cu 
promisiunea violenţei în glas: 

- Ce vrei, Rhysand? 

Rhysand zâmbi — sfâşietor de frumos — şi îşi puse o mână pe piept. 

-  Rhysand? Haide, Tamlin. Nu ne-am văzut de patruzeci şi nouă de ani 
şi tu începi să-mi spui Rhysand? Numai prizonierii şi duşmanii îmi spun 


aşa. 

Rânjetul lui se mări când termină de vorbit, şi ceva în înfăţişarea lui 
deveni sălbatic şi mortal, mai mult decât văzusem vreodată la Tamlin. 
Rhysand se întoarse, iar eu mi-am ţinut respiraţia când îl privi pe Lucien. 

- O mască de vulpe. Ti se potriveşte, Lucien. 

- Du-te dracului, Rhys, izbucni Lucien, iar străinul râse. 

- Este întotdeauna o plăcere să intru în contact cu agitatorii, spuse el, şi 
se întoarse din nou spre Tamlin. 

Eu încă nu respiram. 

- Sper că nu v-am întrerupt. 

- Tocmai mâncam, spuse Tamlin, cu obisnuita lui voce lipsită di căldură. 

Vocea Marelui Lord. Măruntaiele mi se răciră. 

- Reconfortant, spuse Rhysand. 

- Ce cauţi aici, Rhys? întrebă Tamlin, încă aşezat pe scaun. 

- Am vrut să văd ce mai faci. Am vrut să văd cum iti merge, şi să ştiu 
dacă ai primit micul meu cadou. 

- Cadoul tău nu era necesar. 

- Dara fost un frumos memento al zilelor pline de distracţie, nu-i aşa? 

Rhysand ţâţâi şi examină camera. 

- Aproape jumătate de secol, ascuns într-un conac de tara. Nu ştiu cum 
ai rezistat. Dar, spuse el, întorcându-se din nou spre Tamlin, eşti un ticălos 
atât de încăpățânat încât asta trebuie să fi fost un paradis, în comparaţie cu 
Poalele Muntelui. Presupun că da. Totusi, sunt surprins: patruzeci şi nouă de 
ani şi nicio încercare de a te salva sau de a-ţi salva pământurile. Nici acum, 
când lucrurile devin din nou interesante. 

- Nu am ce face, recunoscu Tamlin, cu o voce gravă. 

Rhysand se apropie de Tamlin, cu mişcări fine ca mătasea. Vocea lui se 
transformă într-o şoaptă — un sunet ca o mângâiere erotică, încălzindu-mi 
obrajii. 

- Ce păcat că trebuie să suporţi greul, Tamlin — şi încă şi mai păcat e că 
eşti atât de resemnat. Poate că eşti încăpățânat, dar ce faci acum e jalnic. 
Cât de diferit este Marele Lord de astăzi de liderul crud al companiei de 
război, de acum câteva secole. 

Lucien izbucni: 

- Ce ştii tu? Eşti doar târfa Amaranthei. 

- Poate că sunt, dar nu fără motiv. 

Am tresărit când vocea lui se ascuti. 


- Măcar nu mi-am irosit timpul printre garduri vii şi flori, în timp ce 
lumea se ducea dracului. 

Sabia lui Lucien se ridică uşor. 

- Dacă tu crezi că asta am făcut, atunci, în curând, vei afla că nu a fost 
aşa. 

- Micul Lucien. Cu siguranţă le-ai oferit un subiect de discuţii când ai 
schimbat regatul pentru cel de Primăvară. Ce lucru trist, s-o văd pe 
minunata ta mamă jelind mereu din cauză că te-a pierdui 

Lucien îşi îndreptă sabia spre Rhysand. 

- Ai grijă cum vorbeşti. 

Rhysand râse — era râsul unui amant, şoptit, delicat şi intim. 

- Aşa vorbeşti cu Marele Lord al Prythianului? 

Inima mi se opri. De asta fugiseră acei spiriduşi în Noaptea Focurilor. Să- 
| contrazici însemna să te sinucizi. Şi, judecând după felul în care 
întunericul părea să se onduleze din el, după acei ochi violeti care ardeau ca 
stelele... 

- Haide, Tamlin, spuse Rhysand. Nu ar trebui să-ţi mustri lacheul pentru 
că mi-a vorbit aşa? 

- În regatul meu nu impun ranguri, spuse Tamlin. 

- Încă nu? îşi încrucişă Rhysand braţele. Dar este atât de distractiv când 
se umilesc! Presupun că tatăl tău nu s-a deranjat să-ţi arate asta. 

- Acesta nu este Regatul Nopţii, rosti Lucien printre dinţi. Nu ai nicio 
putere aici, aşa că pleacă. Patul Amaranthei se răceşte. 

Am încercat să nu respir prea zgomotos. Rhysand — el trimisese acel cap. 
Drept cadou. Am tresărit. Regatul Nopţii era locul în care se afla această 
femeie, această Amarantha? 

Rhysand chicoti, dar apoi se năpusti asupra lui Lucien, prea rapid ca să-l 
pot urmări cu ochii mei omeneşti, mârâind în faţa lui. Lucien mă împinse cu 
spatele în perete, destul de tare încât să fiu nevoită să-mi înăbuş un țipăt 
când am fost strivită de lemn. 

- Eu măcelăream pe câmpul de luptă înainte de a te fi născut, mârâi 
Rhysand. 

Apoi, la fel de rapid cum venise, se retrase nepăsător. Nu, nu aş fi 
îndrăznit niciodată să pictez acea graţie întunecată şi nemuritoare nici într-o 
sută de ani. 

În plus, spuse el, băgându-şi mâinile în buzunar, cine crezi că i-a arătat 
iubitului tău Tamlin aspectele delicate ale săbiilor şi ale femeilor? Doar nu 


crezi cu adevărat că a învăţat aşa ceva în mica tabără de război a tatălui său! 

Tamlin îşi masă tâmplele. 

- Las-o pentru altă dată, Rhys. Mă vei vedea destul de curând. 

Rhysand se îndreptă spre uşă. 

- Deja se pregăteşte pentru tine. Având în vedere starea ta actuală, cred 
că îi pot raporta cu siguranţă că eşti distrus şi că te vei mai gândi la oferta 
el. 

Lucien nu mai respira cand Rhysand trecu de masa. Marele Lord al 
Regatului Noptii isi trecu un deget pe spatarul scaunului meu — un gest 
natural. 

- Abia aştept să-ţi vad fata când... 

Rhysand privi cu atenţie masa. 

Lucien intepeni, împingându-mă mai tare în perete. Masa era încă pusă 
pentru trei persoane, farfuria mea pe jumătate goală aflându-se chiar în faţa 
lui. 

- Unde este oaspetele tău? întrebă Rhysand calm, ridicând pocalul meu şi 
adulmecându-l înainte de a-l pune din nou pe masă. 

- I-am spus să plece când ţi-am simţit sosirea, minţi Tamlin, calm. 

Rhysand îl privi în faţă pe Marele Lord, iar chipul lui perfect nu exprimă 
niciun sentiment înainte de a-şi ridica sprâncenele. Un fior de încântare — 
poate chiar de îndoială — străluci pe chipul lui, dar îşi întoarse rapid faţa 
spre Lucien. Magia îmi uscă nările, iar eu m-am holbat cu groază la 
Rhysand când faţa i se strâmbă de mânie. 

- Îndrăzneşti să mă vrăjeşti? mârâi el, privindu-mă cu ochi violeti şi 
arzatori. 

Desi bariera magică dispăruse, Lucien mă împinse şi mai tare în perete. 

Scaunul lui Tamlin scârţâi când îl aruncă în spate. El se ridică cu ghearele 
pregătite, mai mortal decât orice cuţit pe care îl avea asupra lui. 

Continuând să mă privească fix, faţa lui Rhysand deveni o mască de 
mânie calmă. 

- Îmi amintesc de tine, spuse el. Se pare că nu mi-ai ascultat avertizarea 
de a te feri de probleme. 

Se întoarse către Tamlin. 

- Cine, mă rog, este oaspetele tău? 

- Logodnica mea, răspunse Lucien. 

- Poftim? Şi eu care credeam că, după atâtea secole, încă mai suferi după 
iubita ta din popor, spuse Rhysand, venind spre mine. 


Lumina soarelui nu străluci pe firele metalice ale tunicii lui, de parcă ar fi 
fost împiedicată de întunericul care pulsa din el. 

Lucien scuipă la picioarele lui Rhysand şi puse sabia între noi. 

Zambetul înveninat al lui Rhysand se lati. 

- Lucien, dacă ma ranesti, vei afla cat de repede poate tarfa Amaranthei 
să facă întreg Regatul Toamnei să sângereze. Mai ales pe iubita Stăpână a 
regatului. 

Lucien se albi la fata, dar rămase pe loc. Tamlin fu cel care răspunse. 

- Coboara sabia, Lucien. 

Rhysand mă măsură din priviri. 

- Lucien, ştiam că ai gusturi proaste în materie de iubite, dar nu m-am 
gândit niciodată că te-ai încurca şi cu gunoaiele muritoare. Faţa îmi ardea. 
Lucien tremura — de mânie, de frică sau de supărare, nu îmi dădeam seama. 

- Stăpâna Regatului Toamnei va suferi cu adevărat când va afla de 
faptele fiului ei cel mai mic. Dacă aş fi în locul tău, mi-aş ţine noul animal 
de companie departe de tatăl tău. 

- Pleacă, Rhys, îi ordonă Tamlin, stând la câţiva paşi distanţă de Marele 
Lord al Regatului Nopţii. 

Cu toate acestea, în ciuda ghearelor, în ciuda faptului că Rhysand încă se 
apropia de mine, el nu îl atacă. Probabil că o luptă între doi Mari Lorzi ar fi 
putut dărâma din temelii conacul — şi ar fi lăsat în urmă doar praf. Sau poate 
că, dacă Rhysand era într-adevăr amantul acelei femei, represaliile pentru 
rănirea lui ar fi fost prea mari, mai ales cu povara suplimentară a înfruntării 
bolii. 

Rhysand îl dădu deoparte pe Lucien de parcă ar fi fost o draperie. Acum 
nu mai era nimic între noi, doar aerul intepator şi rece. 

Tamlin rămase însă unde era, iar Lucien nici măcar nu clipi când 
Rhysand, cu o blandete îngrozitoare, luă cuțitul din mâinile mele si îl 
aruncă în cealaltă parte a camerei. 

- Nu i-ar folosi oricum la nimic, îmi spuse Rhysand. Dacă ai fi 
inteleapta, ai tipa şi ai fugi din locul acesta, de aceşti spiriduşi. De fapt, este 
o minune că încă mai eşti aici. 

Probabil că mirarea mi se citi pe chip, deoarece Rhysand râse zgomotos. 

- O, nu ştie, nu-i aşa? 

Am tremurat, incapabilă să-mi găsesc cuvintele sau curajul. 

- Ai câteva secunde, Rhys, il avertiză Tamlin. Câteva secunde pentru a 
pleca. 


- Dacă aş fi în locul tău, nu aş vorbi aşa cu mine. 

Împotriva voinţei mele, corpul meu se îndreptă, fiecare muşchi. 

Se întinse, iar oasele mi se tensionară. Era ceva mai puternic decât o 
vrajă. O puterea care prelua controlul asupra fiinţei mele: chiar şi sângele 
îmi curse unde îşi dori el. 

Nu am putut să mă mişc. O mână invizibilă, cu gheare, îmi zgârie mintea. 
Şi am ştiut — am ştiut că, dacă aş fi împins, dacă aş fi lovit acele gheare 
mentale, aş fi încetat să mai exist. 

- Dă-i drumul, spuse Tamlin, enervându-se, dar fără să înainteze 

Un fel de panică se ivi în ochii lui şi, încetând să mă privească, se uită 
spre Rhysand. 

- Destul. 

- Am uitat că poţi pătrunde în mintea unui om la fel de uşor cum spargi o 
coajă de ou, spuse Rhysand şi îşi trecu un deget pe baza gâtului meu. 

Tremuram, ochii îmi ardeau. 

- Uite cât de minunată este! Uite cum încearcă să nu tipe de groază! 

- Voi fi rapid, promit. 

Dacă nu aş fi păstrat controlul asupra corpului meu, probabil că aş fi 
vomitat. 

- Are cele mai delicioase gânduri cu tine, Tamlin, spuse el. Se întreabă 
cum ar fi să-ţi simtă degetele pe coapsele ei — şi între ele. 

Chicoti. Arzând de dezgust şi de ruşine, am tremurat din cauza prinsorii 
care îmi stăpânea mintea, când îmi dădu în vileag cele mai intime gânduri. 
Rhysand se întoarse spre Marele Lord. 

Sunt curios: de ce s-a întrebat dacă s-ar simţi la fel de bine dacă i-ai 
muşca sânul aşa cum ai muşcat-o de gât? 

- Dă-i drumul. 

Faţa lui Tamlin se contorsionă cu o asemenea furie sălbatică, încât lovi o 
coardă diferită, mai profundă, a groazei din mine. 

- Dacă te consolează să afli, îi mărturisi Rhysand, ar fi fost potrivită 
pentru tine — şi tu ai fi putut să scapi. Totuşi, este puţin cam târziu. Este mai 
incapatanata ca tine. 

Acele gheare invizibile îmi mângâiară din nou mintea, apoi dispărură. M- 
am lăsat spre podea, ghemuindu-ma pe genunchi, tremurând toată, 
încercând să nu suspin, să nu tip, să nu vomit. 

- Amaranthei îi va face plăcere să o distrugă, îi spuse Rhysand lui Tamlin. 
Aproape la fel de mult cum îi va face plăcere să te privească în timp ce o va 


rupe bucată cu bucată. 

Tamlin era paralizat, braţele lui — ghearele sale — atârnându-i moi pe 
lângă corp. Nu-l mai văzuse niciodată arătând aşa. 

- Te rog, fu tot ce spuse Tamlin. 

- Te rog, ce? rosti Rhysand, blând, convingător. 

Ca un amant. 

- Nu-i spune Amaranthei despre ea, zise Tamlin, cu vocea tensionată. 

- Şi de ce nu? Fiind târfa ei, spuse el aruncându-i o privire lui Lucien, ar 
trebui să-i spun tot. 

- Te rog, reuşi Tamlin să spună, de parcă i-ar fi fost greu să respire. 

Rhysand arătă spre pământ, iar zâmbetul lui deveni pervers. 

- Dacă ma implori, mă voi mai gândi dacă să-i spun sau nu Amaranthei. 

Tamlin căzu în genunchi şi îşi înclină capul. 

- Mai jos. 

Tamlin îşi lipi fruntea de podea, mâinile alunecându-i spre ghetele lui 
Rhysand. Aş fi putut sa plang de furie văzându-l pe Tamlin obligat să se 
încline în faţa cuiva, văzându-l pe Marele meu Lord umilit. Rhysand arătă 
spre Lucien. 

- Şi tu, băiatule-vulpe. 

Faţa lui Lucien era întunecată, dar se lăsă în genunchi, apoi îşi atinse 
fruntea de pământ. Mi-am dorit cuțitul pe care mi-l luase Rhysand, mi-am 
dorit să fi avut ceva cu care să-l omor. 

M-am oprit destul din tremurat încât să-l aud pe Rhys vorbind din nou. 

- Faci asta de dragul tău sau al ei? întrebă el, apoi ridică din umeri, de 
parcă nu ar fi obligat un Mare Lord al Prythianului să se umilească. Eşti 
mult prea disperat, Tamlin. Este neplăcut. Faptul ca ai devenit Mare Lord 
te-a făcut să fii plictisitor. 

- Îi vei spune Amaranthei? întrebă Tamlin, cu fata pe podea. 

Rhysand zâmbi superior. 

- Poate că da, poate că nu. 

Într-o mişcare fulgerătoare, prea rapidă ca să o văd, Tamlin fu în picioare, 
cu dinţii periculos de aproape de faţa lui Rhysand. 

- Nu face asta, spuse Rhysand, tatdind şi împingându-l uşor cu o singură 
mână. Nu în faţa unei doamne. 

Privi în direcţia mea. 

- Cum te numesti, scumpete? 


Dacă i-aş fi spus numele meu — şi numele familiei mele — ar fi provocat şi 
mai multă durere şi suferinţă. Ar fi putut foarte bine să-mi găsească familia 
şi să o târască în Prythian pentru a o chinui, doar ca să se amuze. Dacă aş fi 
ezitat prea mult, ar fi putut să-mi afle nu mele citindu-mi gândurile. Calmă 
şi fără să mă gândesc la nimic am rostit pe nerăsuflate primul nume care 
mi-a venit în minte, numele unei prietene de-a surorii mele, care nu vorbise 
niciodată cu mine şi al cărei chip nu mi-l puteam aminti. 

- Clare Beddor. 

Vocea mea nu fu mai mult decât un suspin. 

Rhysand se întoarse spre Tamlin, netulburat de apropierea Marelui Lord. 

- Ei bine, a fost distractiv. De fapt, nu m-am mai amuzat aşa de secole. 
Abia aştept să vă văd pe toţi trei la Poalele Muntelui. Îi voi transmite 
salutările tale Amaranthei. 

Apoi, Rhysand dispăru în neant — de parcă ar fi trecut printr-o despicătură 
a lumii, lăsându-ne singuri, într-o tăcere groaznică şi tremurătoare. 


CAPITOLUL 27 


Am rămas întinsă pe pat, urmărind lumina lunii mişcându-se pe podea. 
Era greu să nu mă gândesc la chipul lui Tamlin când ne ordonase mie şi lui 
Lucien să plecăm şi să închidem uşa sălii de mese. Dacă nu mi-aş fi impus 
să mă adun, poate că aş fi rămas. Poate că l-aş fi întrebat pe Lucien despre 
asta — despre toate. Dar, laşă cum eram, am fugit în camera mea, unde Alis 
mă aştepta cu o ceaşcă de ciocolată caldă. Era un efort şi mai mare să nu-mi 
amintesc răgetul care făcuse candelabrul să se mişte sau trosniturile mobilei 
distruse care răsunaseră prin casă. 

Nu am mers la cină. Nu voiam să ştiu dacă mai exista o sală de mese în 
care să mănânc. Şi nu am fost în stare să pictez, nu când nu aveam nimic în 
minte, în suflet. 

În casă era linişte de ceva vreme, dar valurile mâniei lui Tamlin răsunau, 
reverberând în lemn, piatră şi sticlă. 

Nu voiam să mă gândesc la vorbele lui Rhysand — nu voiam să mă 
gândesc la atacul bolii, care se întrevedea, sau la Poalele Muntelui la 
oricum s-ar fi chemat acel loc şi la motivul pentru care aş fi putut fi obligată 
să merg acolo. Şi la Amarantha — în sfârşit, un nume demn de prezenţa 
feminină care le urmărea vieţile. 'Tremuram de fiecare dată când mă 
gândeam la cât de mortală trebuie că era pentru a da ordine Marilor Lorzi ai 
Prythianului. ÎL tinea în lesă pe Rhysand şi îl făcuse pe Tamlin să implore 
pentru a mă ţine ascunsă de ea. 

Uşa scârţâi, iar eu m-am ridicat brusc. Lumina lunii străluci pe aur, dar 
inima mea nu se linişti când Tamlin închise încet uşa şi se apropie de patul 
meu. Pasii îi erau inceti şi grei — si nu vorbi până ce nu se aşeză pe 
marginea saltelei. 

- Îmi pare rău, spuse el. 

Vocea îi era răguşită şi goală. 

- Este în regulă, am minţit eu, apucând cearşafurile cu mâna. 

Dacă mă gândeam prea mult la asta, simţeam mângâierea ghearelor 
puterii lui Rhysand zgâriindu-mi mintea. 

- Nu este, mârâi el şi mă apucă de mână, trăgându-mi degetele de pe 
cearşafuri. Este... 

Îşi lăsă capul în jos, oftând adânc şi strângându-mă de mână. 

- Feyre... aş vrea... 


Îşi scutură capul şi îşi drese vocea. 

- Te trimit acasă, Feyre. 

Ceva în mine se rupse. 

- Poftim? 

- Te trimit acasă, repetă el şi, deşi cuvintele lui erau mai puternice, mai 
sonore, vocea îi tremură puţin. 

- Cum rămâne cu termenii Tratatului... 

- Ti-am preluat datoria. Dacă va veni cineva sa se intereseze de legile 
încălcate, îmi voi asuma responsabilitatea pentru moartea lui Andras. 

- Dar mi-ai spus odată, mi-ai spus că nu exista nicio alta portita de 
scăpare. Suriel mi-a spus că nu era nici... 

Un mârâit. 

- Dacă au o problemă cu asta, îmi pot spune mie. 

Şi să sfârşească fâşii. Inima mi se prăbuşi. Să trăiesc liberă. 

- Am făcut ceva greşit... 

El îmi ridică mâna şi o lipi de obrazul său. Era foarte ademenitor şi cald. 

- Nu ai făcut nimic greşit. 

Îşi întoarse faţa pentru a-mi săruta palma. 

- Ai fost perfectă, murmură el pe pielea mea, apoi îmi cobori mâna. 

- Atunci, de ce trebuie să plec? 

Mi-am smucit mâna. 

- Deoarece există... există oameni care te-ar răni, Feyre. Care te-ar răni 
din cauza a ceea ce însemni pentru mine. Am crezut că voi fi în stare să mă 
ocup de ei, să te feresc de aşa ceva, dar, după ziua de azi... Nu pot. Deci, 
trebuie să pleci acasă, departe de aici. Acolo vei fi în siguranţă. 

- Pot să mă apăr singură, şi... 

- Nu poţi, spuse el, iar vocea îi tremură. Pentru că eu nu pot. 

Îmi prinse faţa cu ambele mâini. 

- În faţa lor, nu pot să mă apăr nici pe mine, nu pot să mă apăr de ce se 
întâmplă în Prythian. 

Am simţit fiecare cuvânt pe care îl rosti şi care ajunse pe buzele mele, un 
suflu de aer fierbinte şi frenetic. 

- Chiar dacă ne-am împotrivi bolii... te-ar căuta — ea ar găsi o modalitate 
prin care să te ucidă. 

- Amarantha. 

Se zburli la auzul numelui, dar încuviinţă. 

- Cine este... 


- Când ajungi acasă, interveni el, să nu spui nimănui adevărul despre 
locul în care ai fost — lasă-i să creadă vraja. Nu le spune cine sunt; nu le 
spune unde ai stat. Spionii ei te vor căuta. 

- Nu înţeleg. 

I-am apucat braţul şi l-am strâns cu putere. 

- Spune-mi... 

- Trebuie să pleci acasă, Feyre. 

Acasă. Nu era casa mea, era iadul. 

- Vreau să rămân cu tine, am şoptit, cu vocea spartă. Cu sau fără Tratat, 
cu sau fără boală. 

Îşi trecu o mână peste faţă. Degetele lui se înfiorară când întâlniră masca. 

- Ştiu. 

- Aşadar, lasa-ma... 

- Nu e cazul să stăm la discuţii, mârâi el, iar eu l-am privit. Nu înţelegi? 

Se ridică în picioare. 

- Rhys a fost doar începutul. Vrei să fii aici când se întoarce Attorul? Vrei 
să ştii căror creaturi le dă socoteală Attorul? Unor fiinţe ca Bogge — şi mai 
rele. 

- Lasă-mă să te ajut... 

- Nu. 

Păşi în faţa patului. 

- Nu ai citit ieri printre rânduri? 

Nu o făcusem, dar mi-am ridicat bărbia şi mi-am încrucişat braţele. 

- Deci, mă alungi deoarece sunt inutilă în luptă? 

- Te alung deoarece mă îmbolnăvesc dacă mă gândesc la tine în mâinile 
lor! 

Se aşternu tăcerea, umplută doar de sunetele respirației lui grele. Se lăsă 
pe pat şi îşi apăsă ochii cu podul palmelor. 

Cuvintele lui răsunară prin mine, topindu-mi mânia, făcându-mă fragilă. 

- Cât... cât timp va trebui să fiu plecată? 

El nu răspunse. 

- O săptămână? 

Niciun răspuns. 

-O lună? 

Scutură încet din cap. Buza mea superioară se răsuci, dar m-am străduit 
să fiu neutră. 

- Un an? 


Atât timp departe de el... 

- Nu ştiu. 

- Dar nu pentru totdeauna, nu-i aşa? 

Chiar dacă boala s-ar fi răspândit din nou în Regatul Primăverii, chiar 
dacă m-ar fi sfâşiat... M-aş fi întors. Îmi dădu într-o parte părul de pe faţă. 
M-am smucit. 

- Probabil ar fi mai uşor dacă aş pleca, am spus, privind în altă parte. Cine 
ar vrea să aibă în preajmă pe cineva care este acoperit de spini? 

- Spini? 

- Spinoasă. Uşor de ofensat. Irascibila. Încăpăţânată. 

El se aplecă şi mă sărută uşor. 

- Nu pentru totdeauna, spuse el lângă gura mea. 

Şi, deşi ştiam că era o minciună, i-am pus mâinile în jurul gâtului şi l-am 
sărutat. Mă trase în poala lui, tinandu-ma strâns, în timp ce buzele lui le 
despartira pe ale mele. Când limba lui îmi intră în gură, am devenit 
conştientă de fiecare por din corpul meu. 

Cu toate că groaza magiei lui Rhysand încă mă afecta, l-am împins pe 
Tamlin pe pat, încălecându-l, tintuindu-l ca şi cum asta m-ar fi împiedicat 
cumva să plec, de parcă gestul ar fi oprit scurge rea timpului. 

Îşi odihni mâinile pe coapsele mele, iar căldura lor mă arse prin mătasea 
fină a cămăşii de noapte. Părul meu căzu în jurul fetelor noastre ca o 
cortină. Nu-l puteam săruta destul de repede, destul de tare încât să exprim 
nevoia năvalnică a corpului meu. El mârâi uşor — şi mă întoarse cu 
pricepere, întinzându-mă sub el în timp ce îşi desprinse buzele de ale mele 
şi mă sărută pe gât. 

Toată lumea mea se contractă la atingerea buzelor lui pe pielea mea. 
Totul de dincolo de ele, de dincolo de el, era un gol format din întuneric şi 
lumină selenară. Spatele mi se arcui când ajunse la locul în care mă 
muşcase odată, iar eu mi-am trecut mâinile prin părul lui, savurând 
netezimea ca de mătase. El trasă un arc pe şoldul meu, zăbovind la 
marginea lenjeriei. Cămaşa de noapte mi se strânsese în jurul taliei, dar nu- 
mi păsa. Mi-am împletit picioarele goale în jurul picioarelor lui, întinzându- 
le pe muşchii tari ai gambelor sale. 

Îmi şopti numele pe piept şi cu una din mâini îmi exploră corpul, 
întinzând-o spre sâni. Am tremurat, anticipând senzaţia mâinii lui acolo, iar 
gura lui o găsi din nou pe a mea, în timp ce degetele i se opriră puţin mai 
jos. 


De această dată, sărutul lui fu mai lent, mai blând. Vârfurile degetelor 
celeilalte mâini alunecară sub lenjeria mea intimă, iar eu am respirat adânc.. 

Sunetul îl făcu să ezite şi să se retragă puţin. Dar i-am muşcat buza, 
dându-i o comandă mută, iar el mârâi în gura mea. Cu o singură gheară 
lungă, sfâşie mătasea şi dantela, iar lenjeria mea se destrămă în bucăţi. 
Gheara se retrase, sărutul devenind mai profund când degetele îi alunecară 
între picioarele mele, seducându-mă şi tachinându-mă. M-am frecat de 
mâna lui, cedând complet zvârcolirii sălbătice care prinsese viaţă în 
interiorul meu şi i-am şoptit numele pe piele. 

El se opri din nou, retrăgându-şi degetele, dar l-am apucat, trăgându-l 
mai mult peste mine. Îl voiam acum — voiam ca barierele hainelor noastre 
să dispară, voiam să-i simt transpiratia, voiam să mă umplu cu esenţa lui. 

- Nute opri, am gâfâit. 

- Eu... spuse el apăsat, odihnindu-si fruntea între sânii mei, tremurând. 
Dacă voi continua, nu voi mai putea să mă opresc. 

M-am ridicat, iar el m-a privit, respirând greu. Am continuat să-l privesc 
în ochi, respirând mai calm când mi-am ridicat cămaşa de noapte peste cap 
şi am aruncat-o pe podea. Complet goală în faţa lui, l-am urmărit cum se 
uita la sânii mei, tari din cauza răcorii nopţii, la abdomenul meu, între 
coapsele mele. Un fel de poftă lacomă şi neînduplecată îi traversă chipul, 
privirea. Mi-am îndoit un genunchi şi l-am dat într-o parte, ca pe o invitaţie 
tăcută. El mardi — şi, încet, ca un prădător, îşi ridică din nou privirea spre a 
mea. 

Toată forţa acelui Mare Lord sălbatic şi nemilos se concentra doar asupra 
mea, iar eu am simţit furtuna captivă de sub pielea lui capabilă să mă 
spulbere, chiar aşa diminuată cum era. Dar puteam să am încredere în el — şi 
în mine, să înfrunt acea mare putere. Puteam să mă arunc cu totul asupra 
lui, ştiind că nu s-ar fi ferit. 

- Dă-mi totul, i-am şoptit. 

El plonjă ca o bestie eliberată din cusca. 

Eram o încurcătură de mâini şi dinţi, iar eu am tras de hainele lui până 
când ajunseră pe jos, apoi am tras de pielea lui până ce l-am zgâriat pe spate 
şi pe braţe. Ghearele scoase erau blânde pe şoldurile mele, în drumul lor 
către interiorul coapselor, unde se înfruptă din mine, oprindu-se doar după 
ce am tremurat, epuizată. Am gemut rostindu-i numele când mă pătrunse, 
împingându-se încet şi puternic, încât mă făcu să mă despic în jurul lui. 


Ne-am mişcat împreună la nesfârşit, sălbatic şi arzător şi, când am atins 
pentru a doua oară extazul, mârâi şi culmină în acelaşi timp. 


+ 


Am adormit în brațele lui, iar când m-am trezit, câteva ore mai târziu, am 
făcut din nou dragoste, încet şi intens; un foc mocnit, în comparaţie cu 
pasiunea dezlantuita de mai devreme. Odată epuizați amândoi, gâfâind 
transpirati, am stat întinşi în linişte pentru o vreme, iar eu i-am respirat 
parfumul, pământiu şi proaspăt. Nu aş fi putut niciodată să surprind aşa 
ceva — nu aş fi fost niciodată în stare să-i pictez atingerea şi gustul, 
indiferent cât aş fi încercat, indiferent câte culori aş fi folosit. 

Tamlin trasă lent cercuri pe abdomentul meu şi murmură: 

- Ar trebui să dormim. Mâine ai de făcut o călătorie lungă. 

- Mâine? 

M-am ridicat fără să ţin cont de goliciunea mea, nu după ce văzuse şi 
gustase totul. 

Gura lui exprimă un regret. 

- La răsărit. 

- Dar este... 

Cu o miscare lenta, se ridica. 

- Te rog, Feyre. 

Te rog. Tamlin se înclinase în fata lui Rhysand. De dragul meu. Se mută 
spre marginea patului. 

- Unde pleci? 

Mă privi peste umăr. 

- Dacă rămân, nu vei mai dormi. 

Rămâi, i-am spus. Promit să nu te ating. 

O minciună fatisa. 

Îmi schiţă un zâmbet care îmi spuse că şi el ştia asta, dar se cubări, 
trăgându-mă în braţele lui. Mi-am înfăşurat un braţ în jurul taliei lui şi mi- 
am odihnit capul pe umărul său. 

El îmi mângâie leneş părul. Nu voiam să dorm, nu voiam să pierd niciun 
minut cu el, dar epuizarea mă trase la somn, până când i-am simţit doar 
respiraţia şi atingerea degetelor în păr. 

Plecam. Când acest loc devenise mai mult decât un adăpost, când ordinul 
lui Suriel devenise o binecuvântare, iar Tamlin mult mai mult decât un 


salvator sau un prieten, plecam. Ar fi putut trece ani de zile până ce aveam 
să revăd această casă, până ce aveam să miros grădina cu trandafiri, până 
când vedeam din nou acei ochi cu pete aurii. Acasă — aici era acasă. 

Când starea de conştientă mă părăsi în cele din urmă, am crezut ca l-m 
auzit vorbind, gura lui fiind aproape de urechea mea. 

- Te iubesc, şopti el si mă sărută pe frunte. Cu tot cu spini. 

Când m-am trezit, nu mai era acolo şi am fost sigură că visasem. 


CAPITOLUL 28 


Nu dură mult să-mi fac bagajul şi să-mi iau rămas-bun. Am fost cumva 
surprinsă când Alis mă îmbrăcă într-o ţinută foarte diferită de hainele mele 
obişnuite — dantelată, strânsă pe corp şi legată în toate locurile greşite. Vreo 
modă printre muritorii bogaţi, fără îndoială. Rochia era confecţionată din 
straturi de mătase roz-deschis accentuată cu dantelă albă şi de un albastru- 
deschis. Alis îmi dădu o jachetă scurtă din in, cu reverele mărginite de un 
tiv roz. Pe cap îmi puse într-o parte o mică pălărie absurdă, sidefie, în mod 
clar, pur decorativă. Mai că mă aşteptam şi la o umbrelă asortată. 

Lui Alis, care ţâţâi, i-am spus astfel: 

- Nu ar trebui să-ţi iei rămas-bun de la mine plângând? 

Am tras de manusile din dantelă — inutile şi subţiri. 

- Nu-mi plac despartirile. Dacă aş putea, aş pleca fara să spun nimic. 

Alis se uită lung la mine. 

- Nici mie nu-mi plac. 

M-am îndreptat către uşă, dar am zis, fără să vreau: 

- Sper că în curând vei fi alături de nepoţii tăi. 

- Bucură-te de libertate, fură singurele ei vorbe. 

La parter, Lucien pufni când mă văzu. 

- Acele haine sunt destul încât să mă convingă să nu-mi doresc vreodată 
să calc pe tărâmul oamenilor. 

- Nu sunt sigură că tărâmul oamenilor ar sti cum să se comporte cu tine, 
i-am răspuns. 

-  Zâmbetul lui Lucien era tăios, privind atent peste umărul meu spre 
locul în care Tam mă aştepta in fata trăsurii aurite, îşi încordă umerii. Când 
se întoarse din nou spre mine, miji ochiul metalic. 

- Am crezut că esti mai deşteaptă. 

- La revedere şi ţie, am izbucnit eu. 

Halal prieten. Faptul că mă ţinuseră departe de conflictele lor nu era vina 
sau alegerea mea, chiar dacă nu puteam face nimic împotriva bolii, a 
creaturilor sau a Amaranthei, oricine ar fi fost ea. 

Lucien, a cărui cicatrice era rigidă în soarele strălucitor, scutură din cap şi 
se îndreptă spre 'Tamlin, în ciuda mârâitului de avertizare al Marelui Lord. 

- Nu îi mai acorzi măcar câteva zile? Doar câteva — înainte de a o trimite 
spre acea hazna omenească? întrebă Lucien. 


- Nu intră în discuţie, izbucni Tamlin, arătând spre casa. Ne vedem la 
prânz. 

Lucien îl fixă cu privirea pentru o clipă, scuipă pe pământ şi urcă grăbit 
scările. Tamlin nu-l mustră. 

Poate m-aş fi gândit mai mult la cuvintele lui Lucien, poate i-aş fi strigat 
o replică, dar... Pieptul mi se goli când, cu mâinile transpirate în mănuşi, m- 
am întors spre Tamlin, care stătea în fata calestii aurite. 

- Aminteste-ti ce ţi-am spus, zise el. 

Am dat din cap, prea ocupată să-i memorez trăsăturile feţei ca să-i 
răspund. Se referise oare la ce am crezut că îmi spusese aseară, la faptul că 
mă iubea? M-am mişcat, bietele mele picioare durându-mă deja din cauza 
pantofilor mici pe care Alis mă obligase să îi port. 

- “Tărâmul muritorilor rămâne sigur — pentru tine, pentru familia ta. 

Am dat din cap, întrebându-mă dacă ar fi încercat să mă convingă să 
părăsesc până şi teritoriul oamenilor, să navighez spre sud, dar înţelese că aş 
fi refuzat să fiu atât de departe de zid, de el. Că acasă era cel mai îndepărtat 
loc în care aş fi acceptat să fiu trimisă, departe de el. 

- Tablourile mele sunt ale tale, am rostit, incapabilă să născocesc altceva 
mai bun pentru a-mi exprima sentimentele, pentru a-i spune ce însemna 
faptul că trebuia să plec şi cât de îngrozită eram de trăsura care se ivea în 
spatele meu. 

Îmi ridică bărbia cu un deget. 

- Ne vom revedea. 

Mă sărută şi se îndepărtă prea repede. Am înghiţit cu greu, luptându-mă 
cu ochii care mă ardeau. „Ie iubesc, Feyre.“ 

M-am întors înainte ca vederea să mi se incetoseze, dar el fu imediat 
acolo, ca să mă ajute să urc în trăsura opulentă. Când m-am aşezat, mă privi 
calm prin uşa deschisă. 

- Eşti pregătită? 

Nu, nu, nu eram pregătită, nu după noaptea trecută, nu după toate aceste 
luni. Dar am încuviinţat. Dacă Rhysand se întorcea, dacă aceasta 
Amarantha era, într-adevăr, o ameninţare atât de mare încât aş fi fost doar 
un alt corp de apărat pentru Tamlin... trebuia să plec. 

Închise uşa, izolându-mă înăuntru cu un zgomot ce răsună prin mine. Se 
aplecă prin fereastra deschisă, pentru a-mi mângâia obrazul — şi aş fi putut 
jura că am simţit cum mi se rupea inima. Vizitiul pocni din bici. 


Degetul lui Tamlin îmi atinse gura. Trăsura se zdruncină când cei şase cai 
albi începură să meargă. Mi-am muşcat buza, ca să nu tremure. 

Tamlin îmi zâmbi pentru ultima dată. 

- Te iubesc, spuse el şi se îndepărtă. 

Ar fi trebuit să o spun — ar fi trebuit să-i spun acele cuvinte, dar mi se 
blocară în gât din cauza... Din cauza lucrurilor pe care trebuia să le înfrunte, 
din cauză că era posibil să nu mă mai găsească, în ciuda promisiunii, din 
cauză... din cauză că, dincolo de toate, el era nemuritor, iar eu aveam să 
îmbătrânesc şi să mor. Şi poate că acum vorbea serios, şi poate că noaptea 
trecută îl schimbase la fel de mult ca şi pe mine, dar... Nu voiam să devin o 
povară pentru el. Nu voiam să devin o altă greutate care să-i apese pe 
umeri. 

Aşadar, nu am spus nimic în clipa în care trăsura plecă. Şi nu m-am uitat 
înapoi când am trecut de porţile conacului şi am intrat în pădurea aflată 
dincolo de acestea. 


Aproape imediat ce trăsura intră în pădure, sclipirea magiei îmi inundă 
nările, târându-mă într-un somn profund. Am fost furioasă când m-am trezit 
cu o snuicitură, întrebându-mă de ce fuseseră necesare toate acestea, dar 
aerul răsuna de bocănitul asurzitor al copitelor pe poteca pavată cu dale din 
piatră. Frecându-mă la ochi, am privit pe fereastră şi am văzut un drum 
înclinat, flancat de garduri vii, conice, şi de irişi. Nu mai fusesem aici. 

Când trăsura se opri în faţa unui castel din marmură albă şi cu acoperişuri 
din smarald — aproape la fel de mare ca şi conacul lui Tamlin, am fost atentă 
la cât mai multe detalii. 

Feţele servitorilor care se apropiau nu-mi erau necunoscute, iar eu nu am 
afişat nicio emoție când i-am prins mâna vizitiului şi am oborât din trăsură. 

Om. Cu urechile rotunjite, cu faţa rumenă şi hainele lui era, pur şi simplu, 
un om. 

Şi ceilalţi servitori erau oameni — toţi nelinistiti, spre deosebire de liniştea 
totală pe care o adoptau Marii Spiriduşi. Creaturi imperfecte, lipsite de 
graţie, făcute din pământ şi sânge. 

Servitorii mă priviră, dar nu se apropiară, dispărând în fundal. Păream 
atât de distinsă, atunci? Agitatia de mişcare şi culoare care tasni pe uşile 
principale mă făcu să mă îndrept de spate. 


Le-am recunoscut pe surorile mele înainte să mă vadă. Se apropiară de 
trăsură, aranjându-şi rochiile elegante. Le-am văzut sprâncenele ridicându- 
se în faţa trăsurii aurite. 

Acel sentiment de ruptură din pieptul meu se inrautati. Tamlin îmi 
spusese că avusese grijă de familia mea, dar asta... 

Nesta vorbi prima, făcând o reverență. Urmă Elain. 

- Bun venit în casa noastră, spuse Nesta cam nehotărâtă. Doamnă. 

Am râs cu poftă. 

- Nesta, am spus, iar ea intepeni. 

Am râs din nou. 

- Nesta, nu-ţi recunosti propria soră? 

Elain icni. 

- Feyre? 

Se îndreptă spre mine, dar se opri. 

- Ce s-a întâmplat cu mătuşa Ripleigh? A... murit? 

Aceea era povestea, mi-am amintit eu — că plecasem să am grijă de 
mătuşa bogată, de mult uitată. Am dat uşor din cap. Nesta se uita la hainele 
mele şi la trăsură, perlele împletite în părul ei şaten-deschis strălucind în 
lumina soarelui. 

- Ti-a lăsat averea ei, spuse Nesta cu siguranţă. 

Nu era o întrebare. 

- Feyre, ar fi trebuit să ne spui! exclamă Elain, încă uimită. O, cât de 
îngrozitor! Şi a trebuit să înduri singură pierderea ei, saracuta de tine! Tata 
va fi devastat că nu a reuşit să-şi prezinte omagiile. 

Nişte... nişte lucruri atât de simple: rude care mureau, averi lăsate 
moştenire şi prezentarea omagiilor pentru cel mort. Şi totuşi... totuşi... o 
greutate pe care nu realizasem că o purtam se micşoră când mi-am dat 
seama că aceasta era singura lor grijă; acestea erau lucru rile care contau 
pentru ei acum. 

- De ce eşti atât de tăcută? mă întrebă Nesta, păstrând distanţa. 

Uitasem cât de sireti erau ochii ei, cât de reci. Fusese altfel clădită, din 
ceva mai tare şi mai puternic decât din oase şi sânge. Era la fel de diferită 
de oamenii din jurul nostru aşa cum devenisem şi eu 

- Ma... bucur să văd cât de mult ti s-a schimbat soarta, am reuşit sa 
spun. Ce s-a întâmplat? 

Birjarul — vrăjit ca să pară om, fără mască vizibilă — începu să descarce 
bagajele, dându-le servitorilor. Nu ştiam ca Tamlin mă trimisese cu tot cu 


bunuri. 

Elain străluci. 

- Nu ai primit scrisorile noastre? 

Nu-şi amintea — sau poate că nici nu ştiuse cu adevărat, că nu aş fi putut 
oricum să le citesc. Când am scuturat din cap, se plânse de inutilitatea 
poştei, iar apoi spuse: 

- O, nu ai fi crezut! La aproape o săptămână după ce ai plecat să ai grijă 
de mătuşa Ripleigh, un străin a apărut la uşa noastră şi i-a cerut tatei să-i 
investească banii, pentru el! Tata a ezitat, deoarece oferta părea prea bună, 
dar străinul a insistat, astfel că tata a acceptat. Ne-a dat un cufăr cu aur doar 
pentru că am fost de acord! Într-o luna, a dublat investiţia bărbatului, iar 
apoi banii au început să vină. Şi ştii ce? Toate acele nave pe care le-am 
pierdut au fost găsite în Bharat, cu tot cu profiturile tatei! 

Tamlin... Tamlin făcuse asta pentru ei. Nu am luat în seamă golul care 
creştea în pieptul meu. 

- Feyre, pari la fel de uimită ca şi noi, spuse Elain, luându-mă de brat. 
Vino înăuntru. Iti vom arăta casa! Nu avem o cameră decorată pentru tine, 
deoarece ne-am gândit că vei mai sta câteva luni cu săraca mătuşă Ripleigh, 
dar avem atât de multe dormitoare, încât, dacă vrei, poţi să dormi în fiecare 
noapte în altul! 

Am aruncat o privire peste umăr spre Nesta, care mă urmărea atentă, cu o 
fata care nu exprima nimic. Aşadar, nu se măritase cu Thomas Mandray. 

- Probabil că tata va leşina când te va vedea, pălăvrăgi în continuare 
Elain, mângâindu-mi mâna în timp ce mă escortă spre uşa principală. O, 
poate va da şi un bal în onoarea ta! 

Nesta ne ajunse din urmă, o prezenţă tăcută care ne urmărea. Nu voiam 
să ştiu la ce se gândea. Nu ştiam dacă ar fi trebuit să fiu mânioasă sau 
uşurată că se descurcaseră atât de bine fără mine — şi daca Nesta se întreba 
acelaşi lucru. 

Potcoavele tropăiră, iar trăsura începu sa se deplaseze pe alee 
îndepărtându-se de mine, întorcându-se la adevărata mea casă, la Tamlin. 
Fu nevoie de toată voinţa mea ca să nu fug după ea. 

El îmi spusese că mă iubea, iar eu simtisem adevărul spuselor lui datorită 
faptului că făcusem dragoste şi că mă trimisese departe, pentru a fi în 
siguranţă; mă eliberase de acel Tratat, ca să fiu în siguranţă, deoarece 
furtuna care era pe cale să se stârnească în Prythian era destul de 
periculoasă încât niciun Mare Lord nu-i putea face faţă. Trebuia să rămân; 


era înţelept să rămân aici, dar nu puteam să mă lupt cu senzaţia, că o umbră 
întunecată din sinea mea, că făcusem o greşeală foarte mare plecând, 
indiferent de ordinele lui Tamlin „Rămâi cu Marele Lord“, îmi spusese 
Suriel. Singurul lui ordin. 

Mi-am alungat gândul când tatăl meu începu să plângă la vederea mea şi, 
într-adevăr, dădu un bal pentru mine. Şi, deşi ştiam că promisiunea făcută 
cândva mamei mele era împlinită, cu toate că ştiam că mă eliberasem intr- 
adevăr de ea şi că familia mea era îngrijită pentru totdeauna, acea umbră 
crescândă îmi acoperi inima. 


CAPITOLUL 29 


Nu îmi era greu să inventez poveşti despre timpul petrecut cu mătuşa 
Ripleigh: îi citeam zilnic, ea mă instruia, de pe patul ei, cum să mă port, iar 
eu am îngrijit-o până când a murit în somn în urmă cu două săptămâni, 
lăsându-mi averea. 

Şi era o avere imensă! Cuferele care mă însoţiseră nu conţineau doar 
haine — câteva erau pline cu aur şi pietre preţioase. Nu pietre tăiate, ci 
imense, netăiate, care ar fi cumpărat o mie de moşii. 

Acum, tatăl meu făcea inventarul acelor pietre preţioase; se închisese în 
biroul lui, care avea vedere spre grădina în care stăteam în iarbă, lângă 
Elain. Pe fereastră, l-am urmărit pe tata aplecat peste biroul său, cu o mica 
balanţă în fata lui, cântărind un rubin netăiat, de mărimea unui ou de rata. 
Era din nou concentrat şi animat de un scop în viaţă, cum nu-l văzusem de 
dinainte de a ne pierde averea. Până şi piciorul lui şchiop era mai bine — îşi 
revenise în mod miraculos datorită unui tonic şi unui balsam pe care i le 
dăduse gratis un vindecător aflat în trecere. I-as fi fost recunoscatoare 
pentru totdeauna lui Tamlin, doar pentru bunătatea lui. 

Nu mai era cocosat, iar ochii nu-i mai erau incetosati şi abatuti. Tatăl meu 
zâmbea cu sinceritate, râdea cu plăcere şi o iubea pe Elain care, la rândul ei, 
îl iubea şi ea. În schimb, Nesta fusese tăcută şi vigilentă, răspunzându-i lui 
Elain cu nu mai mult de un cuvânt sau două. 

- Acei bulbi, spuse Elain, arătând cu mâna înmănuşată spre un grup de 
flori purpurii şi roşii, au venit tocmai de pe câmpurile cu lalele de pe 
continent. Tata spune că primăvara următoare mă va duce să le văd. Spune 
că sunt kilometri întregi de flori. 

Mangaie solul negru şi fertil. Grădiniţa de sub fereastră era a ei, toate 
florile şi toţi arbuştii fuseseră aleşi şi plantați cu mâna sa; nu ar fi permis 
nimănui altcuiva să le îngrijească. Tot ea le plivea şi le uda. 

Cu toate acestea, servitorii o ajutau să transporte găleţile grele cu apa, 
recunoscuse ea. S-ar fi minunat, foarte probabil ar fi plâns, dacă ar fi văzut 
grădinile care îmi deveniseră atât de familiare, florile permanent înflorite 
din Regatul Primăverii. 

- Ar trebui să vii cu mine, continuă Elain. Nesta nu ne va însoţi pentru că 
nu vrea să rişte să traverseze, dar noi două... O, ne vom distra, nu-i aşa? 


Am privit-o cas. Sora mea strălucea, mulţumită, mai drăguţa decât o 
văzusem vreodată, chiar şi în rochia ei simplă de grădinărit, din muselină. 
Obrajii îi erau roşii pe sub pălăria mare, trasă în jos. 

- Cred... cred că aş vrea să văd continentul, am spus eu. 

Era adevărat, mi-am dat eu seama. Nu văzusem prea multe locuri din 
această lume, nici măcar nu mă gândisem să le vizitez. Nici măcar nu 
reuşisem vreodată să visez la ele. 

- Sunt surprinsă că eşti atât de nerăbdătoare să pleci, primăvara viitoare, 
am spus eu. Nu este chiar mijlocul sezonului? 

Sezonul persoanelor importante, care se pare că se terminase în urmă cu 
doar câteva săptămâni, plin de petreceri, baluri şi dejunuri oficiale şi bârfe, 
bârfe, bârfe. Elain îmi povestise totul despre asta la cina din seara trecută, 
abia observând că mă străduiam din greu să înghit mâncarea. O mare parte 
era la fel — carnea, pâinea, legumele, şi totuşi... o simţeam ca pe o cenuşă, în 
comparaţie cu mâncarea din Prythian. 

- Sunt surprinsă ca petitorii nu stau la rând la usa ta, să-ţi cerşească 
mâna. 

Elain se îmbujoră, dar isi înfipse lopatica în pământ, pentru a scoate o 
buruiană. 

- Da, ei bine, vor mai fi şi alte ocazii. Nesta nu îţi va spune, dar sezonul 
acesta a fost oarecum... ciudat. 

- În ce fel? 

Îşi ridică umerii subţiri. 

- Oamenii s-au purtau de parcă, vreme de opt ani, am fi fost toţi bolnavi 
sau plecaţi într-o tara îndepărtată — ca şi cum nu am fi trăit la câteva sate 
distanţă, în acea casă. Ai crede că am visat tot ce ni s-a întâmplat în toţi acei 
ani. Nimeni nu a suflat o vorbă despre asta. 

- Credeai că o vor face? 

Dacă eram atât de bogaţi cum sugera această casă, cu siguranţă destule 
familii erau gata să lase deoparte care fusese sărăcia noastră. 

- Nu, dar m-a făcut... m-a făcut să-mi doresc din nou acei ani, în ciuda 
foamei şi a frigului. Uneori, casa aceasta pare foarte mare, tata este mereu 
ocupat, iar Nesta... 

Privi peste umăr spre sora mea cea mare, care sătea lângă un dud noduros 
şi se uita la marea întindere a pământurilor noastre. Abia dacă îmi vorbise 
seara trecută şi deloc la micul dejun. Am fost surprinsă când ni se alătură 
afară, chiar dacă, în tot acest timp, nu plecă de lângă copac. 


- Nesta nu a participat la toate manifestările sezonului. Nu vrea sa îmi 
spună de ce. A început să refuze orice invitaţie. Nu prea vorbeşte, iar când 
prietenii mei vin în vizită, mă simt groaznic, deoarece îi face să se simtă 
foarte prost, holbându-se la ei aşa cum o face de obicei... 

Elain ofta. 

- Poate reusesti tu sa vorbesti cu ea. 

M-am gândit să-i spun lui Elain că trecuseră ani de zile de când Nesta şi 
cu mine nu mai purtaserăm o conversaţie civilizată, dar Elain adauga: 

- A încercat să te vadă, ştii. 

Am clipit, sângele răcindu-mi-se puţin. 

- Poftim? 

- Ei bine, a fost plecată cam o săptămână şi a spus că trăsura s-a stricat la 
jumătatea drumului şi că i-a fost mai uşor să se întoarcă Dar nu aveai de 
unde să ştii, pentru că nu ai primit nicio scrisoare de la noi. 

Am privit-o pe Nesta, care stătea nemişcată sub ramuri, în vreme ce briza 
verii îi flutura fustele rochiei. Plecase să mă vadă, doar ca să se întoarcă din 
cauza vreunei vrăji pe care Tamlin o aruncase asupra ei? 

M-am întors din nou spre grădină şi am surprins-o pe Elain holbându-se 
la mine. 

- Cee? 

Elain scutura din cap şi reveni la plivit. 

- Arati foarte... diferit. Pana si vocea ta suna altfel. 

Într-adevăr, nu prea îmi venise să-mi cred ochilor ce văzusem când 
trecusem pe lângă oglinda din hol, seara trecută. Chipul meu era 
neschimbat, dar mă înconjura o... strălucire, un fel de lumină sclipitoare 
aproape insesizabilă. Ştiam că se datora şederii mele în Prythian, că toată 
acea magie se lipise, cumva, de mine. Mă temeam de ziua în care avea să 
dispară pentru totdeauna. 

- S-a întâmplat ceva in casa mătuşii Ripleigh? întrebă Elain. Ai cunoscut 
pe cineva? 

Am ridicat din umeri şi am smuls o buruiană din apropiere. 

- Am mâncat bine şi m-am odihnit, atâta tot. 


+ 


Zilele trecură. Tristetea din mine nu se micşoră, şi chiar şi gândul de a 
picta mi se părea respingător. In schimb, mi-am petrecut cea mai mare parte 


a timpului cu Elain, în grădiniţa ei. Eram mulţumită să o ascult vorbind 
despre fiecare mugur şi floare, despre planurile ei de a planta o nouă 
grădină lângă seră, poate o grădină de legume, dacă ar fi învăţat destule în 
următoarele câteva luni. Aici îşi revenise, iar veselia ei era contagioasă. Nu 
era nici un servitor sau grădinar care să nu-i zâmbească, şi până şi bucătarul 
răstit găsea scuze pentru a-i aduce farfurii cu prăjituri şi tarte în diferite 
momente ale zilei. De fapt, acest lucru mă miră — acei ani de sărăcie nu îi 
răpiseră lumina lui Elain. Poate o îngropaseră putin, dar era generoasă, 
iubitoare şi bună — eram mândră că o cunoşteam şi că era sora mea. 

Tata termină de numărat giuvaierele şi aurul; eram o femeie extraordinar 
de bogată. Am investit un mic procent în afacerea lui sl, când m-am uitat la 
suma imensă rămasă, l-am rugat să-mi dea câteva pungi cu bani şi am 
plecat. 

Conacul se afla la câţiva kilometri distanţă de casa noastră dărăpănată, iar 
drumul îmi era cunoscut. Nu mă deranjă când tivul se stropi cu noroiul de 
pe cărarea udă. Era linişte — puţine căruţe treceau pe acolo. Îmi plăcea să 
aud vântul printre copaci şi cântecul ierburilor înalte. Deşi nu era nici pe 
departe la fel de frumos ca Prythianul, dacă mă străduiam destul de mult să- 
mi amintesc, mă puteam imagina mergând lângă Tamlin prin pădurile lui. 

Nu aveam niciun motiv să cred că urma să îl văd curând, dar mergeam la 
culcare în fiecare noapte rugându-mă să mă trezesc în conacul lui sau să 
primesc un mesaj prin care să mă cheme lângă el. Mai rea decât 
dezamăgirea mea, decât faptul că aşa ceva nu se întâmpla, era frica 
sâcâitoare care se strecura, aceea că el se afla în pericol — că Amarantha, 
oricine ar fi fost ea, avea să îl rănească, într-un fel sau altul. 

„Te iubesc”. Aproape că auzeam cuvintele — aproape ca îl auzeam 
spunându-le, aproape că vedeam lumina soarelui strălucind în părul lui 
auriu şi în verdele orbitor al ochilor săi. Mai că îi simţeam corpul apăsându- 
] pe al meu, degetele lui jucându-se pe pielea mea. 

Am ajuns în dreptul unei cotituri pe unde aş fi putut merge prin întuneric, 
şi am văzut-o. 

Mică — era o casă foarte mică. Vechea grădină de flori a lui Elain era o 
mare de buruieni şi flori, iar semnele erau încă gravate pe tocul uşii. Uşa de 
la intrare — pe care o văzusem spulberată şi distrusă fusese înlocuită, dar 
unul dintre gemuletele rotunde se crăpase. Înăuntru era întuneric, iar 
terenul, netulburat. 


Am urmat cărarea invizibilă pe care obişnuiam să merg, prin iarba înaltă, 
în fiecare dimineaţă din faţa uşii de la intrare, dincolo de drum şi apoi peste 
dealuri, până la linia copacilor. Pădurea... pădurea mea. 

Cândva, păruse îngrozitoare — mortală, lacomă şi dură. Acum, părea... 
obişnuită. Banală. 

Am privit din nou acea casă tristă şi întunecată, locul care ne fusese 
închisoare. Elain îmi spusese ca îi lipsea, iar eu m-am întrebat ce vedea 
când se uita la casă. Dacă vedea un adăpost şi nu o închisoare — un adăpost 
în faţa unei lumi care avea foarte puţine lucruri bune de oferit, dar pe care 
ea încerca oricum să le găsească, chiar dacă mie mi se părea un gest 
prostesc şi inutil. 

Ea privise acea casă cu speranţă, iar eu, cu ură. Ştiam însă care din noi 
două fusese mai puternică. 


CAPITOLUL 30 


Mai aveam un singur lucru de făcut înainte de a mă întoarce la conacul 
tatălui meu. Sătenii, care cândva mă ignoraseră sau mă priviseră rânjind, se 
uitau acum uimiti la mine, câţiva dintre ei iesindu-mi în cale pentru a mă 
întreba despre mătuşă şi averea mea şi despre multe alte lucruri. Eu am 
refuzat ferm şi politicos să discut cu ei, pentru a nu le oferi un subiect de 
bârfă. Dar îmi luă totuşi prea mult să ajung în partea săracă a satului nostru, 
încât am bătut, complet epuizată, la prima uşă dărăpănată. 

Săracii satului nostru nu îmi mai puseră întrebări când le-am dăruit micile 
pungi cu aur şi argint. Încercară să refuze; unii dintre ei nici măcar nu mă 
recunoscură, dar eu le-am lăsat banii oricum. Măcar atât puteam face pentru 
ei. 

Pe drumul de întoarcere către conacul tatălui meu, am trecut pe lângă 
Thomas Mandray şi acolitii lui, care stăteau lângă fântâna satului şi vorbeau 
despre o casă care arsese cu o săptămână în urmă şi despre familia prinsă 
înăuntru, întrebându-se dacă aveau ce să fure de pe acolo. Se uită lung la 
mine, mă măsură din priviri şi îmi schiţă un zâmbet, aşa cum le zâmbise şi 
altor fete din sat, de sute de ori. De ce se răzgândise Nesta? L-am privit si 
am trecut mai departe. 

Când aproape ieşisem din târg, se auzi râsul unei femei plutind peste 
pietre, în timp ce eu am cotit şi am dat nas în nas cu Isaac — alături de o 
femeie dolofană şi drăguță, care nu putea fi decât soţia lui. Se ţineau de brat 
şi zâmbeau, amândoi strălucind cu o lumină interioară. 

Când mă văzu, zâmbetul îi pieri. 

Om... părea atât de om, cu membrele lui lungi şi subţiri, cu şi frumuseţea 
lui simplă; dar acel zâmbet pe care îl afişase cu doar câteva clipe în urmă îl 
transformase în ceva mai mult. 

Uşor agitată, soţia lui se uită când la mine, când la el, de parcă orice ar fi 
simţit pentru el — dragostea pe care o văzusem radiind ar fi fost atât de nou, 
atât de neaşteptat, încât o îngrijora faptul că ar fi putut să dispară. Cu grijă, 
Isaac îşi înclină capul şi mă salută. Când am plecat, era doar un băiat şi, cu 
toate acestea, persoana care se apropia acum de mine — tot ce clădise alături 
de soţia lui, tot ce era între ei îl transformase într-un bărbat. 

Nu simţeam nimic pentru el în inima şi în sufletul meu. Nimic în afară de 
un vag sentiment de recunoştinţă. 


Alţi câţiva paşi ne făcură să trecem unul pe lângă celălalt. Am zâmbit 
larg amândurora şi mi-am înclinat capul, dorindu-le binele din toată inima. 


+ 


Mai erau două zile până la balul pe care tata îl dădea în cinste mea, iar 
casa deja fremăta. Bani aruncaţi pe lucruri la care nu visasem niciodată, nici 
măcar pentru o clipă. L-aş fi implorat să nu organizeze balul, dar Elain se 
ocupase de planificarea acestuia şi de a-mi găsi, în ultimul ceas, o rochie... 
şi, oricum, nu avea să dureze decât o seară. O seară în care să-i suport pe 
oamenii care ne ocoliseră şi care ne lăsaseră să murim de foame ani de zile. 

Soarele aproape apunea când m-am oprit din munca pe ziua respectivă: 
săpam o nouă parcelă de pământ pentru următoarea grădină a lui Elain. Pe 
grădinari îi îngrozise puţin faptul că unul dintre noi preluase activitatea — ca 
şi cum, curând, aveam să le facem toată munca şi să scăpăm de ei. l-am 
asigurat că nu mă pricepeam la grădinărit şi că voiam să fac ceva doar ca 
să-mi umplu timpul. 

Încă nu-mi dădeam seama ce făcusem timp de o săptămână, o lună sau 
mult timp după aceea. Dacă boala se manifesta cu adevărat dincolo de zid, 
dacă acea femeie, Amarantha, îşi trimitea creaturile pentru a profita de 
asta... Îmi era greu să nu mă gândesc la acea umbră din inima mea, la umbra 
care îmi urmărea fiecare pas. Odată ajunsă acasă, nu mi-am mai dorit să 
pictez, iar acel loc din interiorul meu din care se năşteau toate acele culori, 
forme şi lumini, încremenise, devenind... liniştit şi monoton. „Curând”, mi- 
am spus eu. Curând urma să cumpăr nişte culori şi aveam să încep să pictez 
din nou. 

Am înfipt lopata în pământ şi mi-am sprijinit piciorul pe aceasta, 
odihnindu-mă pentru o clipă. Poate că grădinarii se îngroziseră, pur şi 
simplu, din cauza tunicii şi a pantalonilor de împrumut. Unul chiar venise în 
fugă pentru a-mi aduce una dintre acele pălării mari, cu boruri lăsate, pe 
care le purta Elain. Am purtat-o de dragul lor; deja mă bronzasem şi îmi 
apăruseră câţiva pistrui în urma lunilor pe care mi le petrecusem hoinărind 
pe pământurile Regatului Primăverii. 

Mi-am privit mâinile, care ţineau coada lopetii. Bătătorite, înmuiate de 
cicatrice şi cu mizerie pe sub unghii. Cu siguranţă s-ar fi înfiorat dacă m-ar 
fi văzut pătată de vopsea. 


- Chiar dacă te speli, nu poţi să le ascunzi, spuse Nesta în spatele meu, 
venind dinspre copacul lângă care îi plăcea să stea. Ca să te integrezi, ar 
trebui să porţi mănuşi tot timpul. 

Era îmbrăcată într-o rochie simplă, din muselină, de un mov-deschis, iar 
păru-i pe jumătate ridicat îi plutea pe spate ca un val brun-auriu. Frumoasă, 
poruncitoare, liniştită ca un Mare Spiriduş. 

- Poate că nu vreau să fac parte din cercurile tale sociale, i-am spus, 
întorcându-mă spre lopată. 

- Atunci, de ce te deranjezi să rămâi aici? 

O întrebare tăioasă şi rece. 

Am înfipt lopata mai adânc, mâinile şi spatele meu încordându se când 
am ridicat o movilă de pământ negru şi iarbă. 

- Este casa mea, nu-i aşa? 

- Nu, nu este, rosti ea, categorică. 

Am înfipt iar lopata în pământ. 

- Cred că locuinţa ta este undeva foarte departe. 

M-am oprit. 

Încet, am lăsat lopata jos şi m-am întors spre ea. 

- Casa mătuşii Ripleigh... 

- Nu există nicio mătuşă Ripleigh. 

Nesta băgă mâna în buzunar si azvârli ceva pe pământul afânat. 

Era o bucată de lemn, parcă ruptă din ceva. Pe suprafaţa neteda era 
pictată o încrengătură frumoasă de vrejuri şi flori de degetel. Flori de 
degetel pictate cu o nuanţă nepotrivită de albastru. 

Am încetat să mai respir. În tot acest timp, în toate aceste luni. 

- Micul truc al bestiei tale nu a avut efect asupra mea, spuse ea cu un ton 
calm şi rece. Se pare că o voinţă de fier e de ajuns ca să împiedice vraja. 
Aşadar, am fost nevoită să văd cum tata şi Elain s-au transformat, din nişte 
isterici plângăcioşi, în nimic. A trebuit să-i ascult vorbind despre cât de 
mult noroc ai avut să fii dusă în casa nu ştiu cărei mătuşi inventate, cum nu 
ştiu ce vânt de iarnă ne-a spulberat uşa. Şi am crezut că am înnebunit — dar, 
de fiecare dată, m-am uitat la acea parte pictată a mesei, la urmele de gheare 
de sub culori şi mi-am dat seama că nu erau o iluzie. 

Nu mai auzisem de o vrajă care să nu funcţioneze, dar Nesta îşi controla 
mintea; construise nişte ziduri mentale atât de puternice din oţel, din fier şi 
din lemn de frasin — încât nici măcar magia unui Mare Lord nu reuşise să le 
ştirbească. 


- Elain mi-a spus... mi-a spus, totuşi, că ai plecat să mă vizitezi Că ai 
încercat. 

Nesta pufni, arătându-şi faţa serioasă şi plină de acea mânie care fierbea 
de mult şi pe care nu fusese niciodată în stare să o stăpânească. 

- Te-a furat noaptea, mormăind nişte prostii despre Tratat, spuse ea. 
Apoi, totul a continuat de parcă nu s-ar fi întâmplat nimic. 

Nu era normal. Nimic din toate acele lucruri nu era normal. 

Mâinile îmi atarnau pe lângă corp. 

- Ai fost după mine, i-am zis. Ai fost după mine, în Prythian. 

- Am ajuns la zid. Nu am găsit nicio intrare. 

Mi-am ridicat mâna tremurândă în dreptul gâtului. 

- Ai călătorit două zile până acolo şi două zile înapoi spre casă, prin 
pădure, iarna? 

Ea ridică din umeri, uitându-se la aşchia pe care o luase din masă. 

- Am angajat-o pe acea mercenara din oraş să mă conducă, la o 
săptămână după ce ai fost luată. Cu banii de pe blană. A fost singura care a 
părut să mă creadă. 

- Ai făcut asta... pentru mine? 

Ochii Nestei — ochii mei, ai mamei noastre — îi întâlniră pe ai mei. 

- Nu era în regulă, repetă ea. 

Tamlin se înşelase când discutasem despre faptul că tata ar fi venit 
vreodată după mine — nu avea curajul, mânia. Mai degrabă ar fi angajat pe 
cineva să o facă în locul lui. Nesta apelase însă la acea mercenară. Sora 
mea, nesuferită şi rece, fusese dispusă să înfrunte Prythianul ca să mă 
salveze. 

- Ce s-a întâmplat cu Thomas Mandray? am întrebat cu o voce gâtuită. 

- Mi-am dat seama că nu ar fi mers cu mine să te salvez din Prythian. 

Şi, pentru ea, cu acea inimă furioasă şi nemiloasă, acela fusese sfârşitul. 

M-am uitat la sora mea, m-am uitat cu adevărat la ea, la această femeie 
care nu-i suporta pe lingusitorii care o înconjurau acum, care nu petrecuse 
nicio zi în pădure, dar care intrase pe teritoriul lupilor... Care învăluise 
pierderea mamei şi apoi decăderea noastră în amărăciune şi furie rece, 
deoarece mânia fusese o coardă de salvare, iar cruzimea, o eliberare. Îi 
păsase, însă, în sinea ei, şi poate că iubea mai înverşunat decât puteam eu să 
înţeleg, mai profund şi mai loial. 

- Oricum, Thomas nu te merita, i-am spus eu încet. 

Sora mea nu zâmbi, dar o lumină străluci în ochii ei albaştri. 


- Spune-mi tot ce s-a întâmplat, îmi zise ea ca un ordin, nu ca o 
rugăminte. 

Aşadar, i-am spus. 

Şi, după ce mi-am terminat povestea, Nesta mă fixă cu privirea mult timp 
înainte de a-mi cere să o învăţ să picteze. 


Să o învăţ pe Nesta să picteze s-a dovedit a fi la fel de plăcut pe cât mă 
aşteptasem, dar măcar era o scuză pentru a evita zonele aglomerate din casa 
care devenise tot mai agitată, odată cu apropierea balului meu. Am făcut 
rost destul de uşor de materiale, dar să-i explic felul în care pictam, să o 
conving pe Nesta să exprime ce era în mintea şi în inima ei... Îmi repeta 
tuşele cu o mână fermă şi precisă. 

Când am ieşit din camera liniştită pe care o ocupasem, amândouă stropite 
cu vopsea şi mânjite de cărbune, castelul îşi finaliza pregătirile. Lampioane 
din sticlă colorată flancau aleea şi interiorul, împletituri şi ghirlande din 
toate florile şi de toate culorile decorau fiecare balustradă, fiecare suprafaţă, 
fiecare arcadă. Era frumos. Elain alesese fiecare floare şi îi instruise pe 
ceilalţi unde să le aşeze. 

Nesta şi cu mine ne-am strecurat pe scări, dar, când am ajuns pe palier, 
tata şi Elain apărură la parter, ţinându-se de brat. 

Nesta se crispă. Tata o lăudă în soapta pe Elain, care străluci privindu-l si 
îşi rezemă capul pe umărul lui. Mă bucuram pentru ei pentru confortul şi 
uşurinţa stilului lor de viata, pentru multumirea care li se citea pe chip. Da, 
îşi aveau micile mâhniri, dar păreau toarte... relaxaţi. 

Am urmat-o pe Nesta, pe hol. 

- Sunt zile, spuse Nesta când se opri în faţa uşii camerei ei, vizavi de a 
mea, în care vreau să-l întreb dacă îşi aminteşte de anii în care mai că ne-a 
lăsat să murim de foame. 

- Tu cheltuiai fiecare banut pe care-l făceam, i-am amintit eu. 

- Ştiam că întotdeauna puteai să aduci mulţi alţii. Şi, dacă nu ai fi reuşit, 
atunci aş fi vrut să văd dacă ar fi încercat să facă bani, în loc să sculpteze 
acele bucăţi de lemn. Dacă ar fi ieşit cu adevărat să lupte pentru noi. Eu nu 
puteam să am grijă de noi, nu în felul în care aveai tu. Te uram pentru asta, 
dar pe el îl uram mai mult. Încă îl urăsc. 

- Ştie? 


Întotdeauna a ştiut că l-am urât, chiar şi înainte de a sărăci. A lăsat-o pe 
mama să moară — a avut la dispoziţie o flotă de nave care să caute un leac 
peste tot în lume; ar fi putut să angajeze oameni să meargă în Prythian şi să 
ceară ajutor, dar a lăsat-o să moară. 

- A iubit-o... a suferit când a murit. 

Nu ştiam care era adevărul — poate că era undeva la mijloc. 

- A lăsat-o să moară. Iu ai fi mers până la capătul lumii ca să-ţi salvezi 
Marele Lord. 

Am simţit din nou un gol în piept, dar am spus doar atât: 

- Da, aş fi facut-o, şi am intrat în camera mea, pentru a mă pregăti. 


CAPITOLUL 31 


Balul a fost o ceaţă de vals şi laudă de sine, cu nobili împodobiţi cu 
bijuterii, cu vin şi pahare închinate în cinstea mea. Am zăbovit lângă Nesta, 
deoarece părea să se priceapa la a alunga petitorii prea curiosi, care voiau sa 
afle mai multe despre averea mea. Am încercat însă să zâmbesc, chiar dacă 
doar de dragul lui Elain, care mergea prin cameră, salutând personal fiecare 
invitat şi dansând cu toţi fiii lor importanţi. 

Dar m-am tot gândit la cuvintele lui Nesta — la a-l salva pe Tamlin. 

Ştiam că ceva nu era în regulă. Ştiam că are probleme — nu doar cu boala 
din Prythian, ci şi cu forţele mortale care se adunau pentru a-l distruge... 
Totuşi, nu am mai căutat răspunsuri, nu m-am mai opus, bucuroasă — atât de 
egoist de bucuroasă — să pot renunţa la acea parte sălbatică din mine care nu 
făcuse altceva decât să supravieţuiască de la o oră la alta. L-am lăsat să mă 
trimită acasă. Nu m-am mai străduit să pun cap la cap informaţiile pe care le 
aflasem despre boală sau despre Amarantha; nu am încercat să-l salvez. 
Nici măcar nu i-am spus că-l iubesc. lar Lucien... şi Lucien ştia — şi îmi 
arătase că îl dezamăgisem prin cuvintele amare din ultima mea zi petrecută 
acolo. 

Era ora două dimineaţa şi, cu toate acestea, petrecerea încă nu dădea 
semne că se apropia de sfârşit. Tata discuta cu alţi câţiva comercianţi şi 
nobili care îmi fuseseră prezentaţi, dar ale căror nume le uitasem imediat. 
Elain râdea în cercul ei de prieteni frumoşi, bogaţi şi stralucitori. Nesta 
plecase în linişte la miezul nopţii, însă eu nu m-am deranjat să-i urez noapte 
bună, iar în cele din urmă, m-am strecurat la etaj. 

În după-amiaza următoare, cu ochii incetosati şi tăcuţi, ne-am adunat toţi 
la masă. Am mulţumit surorii şi tatălui meu pentru petrecere şi am evitat să 
răspund când tata m-a întrebat dacă remarcasem vreun fiu al prietenilor lui. 

Sosise căldura verii iar eu îmi sprijineam bărbia în pumn, făcându-mi 
vânt cu evantaiul. Dormisem cu intermitențe din cauza căldurii de noaptea 
trecută. La moşia lui Tamlin, nu era niciodată prea cald sau prea frig. 

- Ma gândesc să cumpăr pământul familiei Beddor, îi spunea tata lui 
Elain, care era singura care-l asculta. Am auzit un zvon cum că va fi scos la 
vânzare în curând, dat fiind faptul că niciunul dintre membrii familiei nu a 
supravieţuit, şi ar fi o investiţie bună. Poate că una dintre voi îşi va construi 
acolo o casă, când va fi momentul. 


Elain dădu din cap interesată, dar eu am clipit. 

- Ce s-a întâmplat cu familia Beddor? 

- O, a fost îngrozitor, spuse Elain. Casa lor a ars şi toată lumea a murit. Ei 
bine, nu i-au găsit corpul lui Clare, dar... 

Îşi coborî privirea în farfurie. 

- S-a întâmplat în toiul nopţii — familia, servitorii lor, toată lumea. De 
fapt, cu o zi înainte să vii acasă. 

- Clare Beddor, am spus eu încet. 

- Prietena noastră, ţi-o aminteşti? întrebă Elain. 

Am incuviintat, simțind privirea Nestei. 

Nu, era imposibil. Trebuia să fie o coincidenţă, cu siguranţă, pentru că 
alternativa... 

Îi spusesem acel nume lui Rhysand. 

Iar el nu îl uitase. 

Stomacul mi se întoarse pe dos, iar eu m-am luptat cu greata care mă 
necăjea. 

- Feyre? întrebă tata. 

Cu o mână tremurând, mi-am acoperit ochii şi am tras aer în piept. Ce se 
întâmplase? Nu doar cu familia Beddor, dar acasă, în Prythian? 

- Feyre, spuse tata din nou, iar Nesta sâsâi: 

- Linişte! 

Mi-am alungat vina, dezgustul şi groaza. Trebuia să obţin răspunsuri — 
trebuia să ştiu dacă fusese o coincidenţă sau dacă aş mai fi avut cum să o 
salvez pe Clare. lar daca aici, în tărâmul muritorilor, se întâmplase ceva, 
atunci, în Regatul Primăverii... Atunci, acele creaturi care îl 
înspăimântaseră pe Tamlin atât de mult... Boala care le infectase magia şi 
pământurile... 

Spiriduşii. Traversasera zidul şi nu lăsaseră nicio urmă. 

Mi-am coborât mâna şi m-am uitat întâi la tata, apoi la Nesta. 

- Trebuie să mă asculti cu mare atenţie, i-am spus ei, înghițind cu greu. 
Tot ce v-am spus trebuie să rămână secret. Să nu veniţi să mă căutaţi. Să nu- 
mi mai rostiti numele niciodată, în fata nimănui. 

- Despre ce vorbeşti, Feyre? 

Tata mă privi uimit din capul mesei. Elain se uită la noi nesigură, 
miscandu-se pe scaun. 

Nesta mă privi însă în ochi. Neclintită. 


- Cred că e pe cale să se întâmple ceva foarte rău în Prythian, am spus eu 
încet. 

Nu aflasem ce avertismente le inoculase Tamlin în vrajă, ca să-i îndemne 
să plece, dar nu aveam de gând să risc şi să mă bazez doar pe acelea. Nu 
când Clare fusese răpită, iar familia ei omorâtă... din cauza mea. 

- Prythian, spuseră tata şi Elain într-un glas, dar Nesta ridică o mână, 
făcându-i să tacă. 

Am continuat. 

- Dacă nu plecaţi, atunci angajaţi gărzi — şi cercetaşi care să supravegheze 
zidul, pădurea. Şi satul. 

M-am ridicat de pe scaun. 

- La primul semn de pericol, la primul zvon pe care îl auziti despre 
spargerea zidului sau despre un lucru ciudat, imbarcati-va pe o corabie şi 
plecaţi. Navigati departe, cat de departe puteţi spre sud, undeva unde 
spiriduşii nu ar vrea să meargă. 

Vorbind, m-am ridicat de pe scaun. Tata şi Elain începură să clipească, de 
parcă ar fi încercat să-şi alunge ceata din minţi — ca şi i cum s-ar fi trezit 
dintr-un somn adânc. Nesta mă urmă însă pe hol si apoi pe scări. 

- Familia Beddor, rosti ea încet. Trebuia să fim noi, dar le-ai dat un nume 
fals acelor spiriduşi răi care l-au ameninţat pe Marele tău Lord. 

Am incuviintat. l-am citit în priviri planurile calculate. 

- Va avea loc o invazie? 

- Nu ştiu. Nu ştiu ce se întâmplă. Mi s-a spus că există un fel de boală 
care le-a micşorat sau le-a afectat puterile; o boală pe pământul lor care le-a 
pus în pericol graniţele şi care ar putea omori oameni, dacă ar lovi destul de 
puternic. Ei — ei au spus că se dezlantuie din nou... că se răspândeşte. Din 
câte am auzit, nu ajunsese destul de aproape încât să ne afecteze 
pământurile, dar dacă Regatul Primăverii este pe cale de a capitula, atunci 
înseamnă că boala se apropie, iar Tamlin... Tamlin era unul dintre ultimele 
bastioane care ţinea celelalte regate sub control — regatele primejdioase. Şi 
cred că este în pericol. 

Am intrat în cameră şi am început să-mi dau jos rochia. Sora mea mă 
ajută, apoi deschise şifonierul pentru a scoate o tunică groasă, o pereche de 
pantaloni şi nişte ghete. M-am îmbrăcat şi, când îmi împleteam părul, îmi 
spuse: 

- Nu avem nevoie de tine aici, Feyre. Să nu priveşti în urmă. 


M-am încălţat cu ghetele şi m-am dus după cutitele de vânătoare pe care 
le achizitionasem discret cât fusesem acasă. 

- Tata ţi-a spus cândva să nu te mai întorci, zise Nesta, iar eu ţi-o spun 
acum. Putem să avem singuri grijă de noi înşine. 

Cândva, poate aş fi crezut că era o insultă, dar acum intelegeam — 
intelegeam ce dar îmi oferea. Mi-am pus cutitele în tecile de la sold si mi- 
am aruncat in spate o tolbă cu săgeți — niciuna din frasin — înainte de a-mi 
lua arcul. 

- Pot minţi, i-am spus, oferindu-i informaţii de care speram să nu aibă 
nevoie niciodată. Spiriduşii pot minţi, iar fierul nu are niciun efect asupra 
lor. Lemnul de frasin pare să funcţioneze. Ia banii mei şi cumpara-i lui Elain 
o dumbravă nenorocită, pe care să o îngrijească. 

Nesta scutură din cap, prinzându-şi încheietura mâinii — bratara din fier 
încă era acolo. 

- Cum crezi că poţi să-l ajuţi? El este Mare Lord — tu eşti doar un om. 

Nici asta nu era o insultă; era o întrebare de la o minte care gândea la 
rece. 

- Nu-mi pasă, am recunoscut eu în dreptul uşii, pe care am deschis-o 
repede. Dar trebuie să încerc. 

Nesta rămase în camera mea. Nu îşi luă la revedere — ura despartirile la 
fel de mult ca şi mine. 

Nu ştiam ce urma să înfrunt, ce pericole m-ar fi putut aştepta, dar m-am 
întors spre sora mea şi i-am spus; 

- Există o lume mai bună, Nesta. Există o lume mai bună, undeva, care te 
aşteaptă să o găseşti. Şi, dacă voi avea vreodată şansa, dacă situaţia se va 
îmbunătăţi, dacă nu vor mai fi pericole... te voi găsi din nou. 

Era tot ce puteam să-i ofer. 

Nesta îşi îndreptă însă umerii. 

- Nu te deranja. Nu cred că m-aş da în vânt după spiridusi. 

Am ridicat o sprânceană. Continuă, ridicând puţin din umeri. 

- Încearcă să ne dai de veste de îndată ce nu va mai exista niciun pericol. 
Şi, dacă va fi vreodată cazul... tata şi Elain pot rămâne aici. Cred că mi-ar 
plăcea să văd ce mai este prin lume, ce ar putea face o femeie cu avere şi o 
reputaţie bună. 

„Orice”, mi-am spus în sinea mea. Odată ce ar fi ajuns într-un loc pe care 
să îl considere al ei, acţiunile lui Nesta nu ar mai fi avut limite, ar fi putut să 


devină orice şi-ar fi dorit. M-am rugat să fiu destul de norocoasă încât să 
apuc să văd acea zi. 


Spre surprinderea mea, când m-am grăbit să cobor pe scări, Elain îmi 
pregătise un cal, o desaga cu mâncare şi provizii. Tata nu se vedea nicăieri, 
dar Elain mă imbratisa şi, tinandu-ma strâns, îmi spuse: 

- Îmi amintesc... acum îmi amintesc totul. 

Am imbratisat-o. 

- Să fiţi cu ochii în patru. Toţi. 

Ea incuviinta, cu lacrimi în ochi. 

- Mi-ar fi plăcut să văd continentul alături de tine, Feyre. 

l-am zâmbit surorii mele, memorându-i chipul frumos, şi i-am şters 
lacrimile. 

- Poate, cândva, i-am spus. 

O altă promisiune pe care aş fi fost norocoasă să o respect. 

Elain încă plângea când am dat pinteni calului şi am galopat pe alee. Nu 
am fost în stare să-mi iau din nou rămas-bun de la tata. 

Am călărit toată ziua şi m-am oprit doar când întunericul mă împiedică să 
mai văd. Spre nord — într-acolo mă îndreptasem şi tot spre nord urma să 
merg, până ce întâlneam zidul. Trebuia să mă întorc — trebuia să vad ce se 
întâmplase, trebuia să-i spun lui Tamlin tot ce simţeam înainte de a fi prea 
târziu. 

Am călărit toată ziua următoare, am dormit cu întreruperi şi am plecat la 
răsăritul soarelui. 

Am tot călătorit prin pădurea înverzită, bogată, densă şi zumzăitoare. 

Până când se aşternu o tăcere absolută. Am încetinit, mergând cu grijă şi 
scrutând tufele şi copacii din faţă în căutarea oricărui semn, a oricărei 
unduiri. Nu era nimic. Nimic, apoi... 

Calul meu se ridică în două picioare scuturând din cap şi, deoarece refuză 
să înainteze, nu am putut decât să rămân în şa. Totuşi, nu era nimic — niciun 
semn. Cu toate acestea, când am descălecat, respirând cu greu şi întinzând o 
mână, am aflat că nu puteam să trec. 

Un zid invizibil despartea pădurea. 

Totuşi, spiriduşii intrau şi ieşeau prin acesta — prin găuri, aşa pretindeau 
zvonurile. Aşadar, mi-am condus calul de-a lungul zidului, lovindu-l din 


când în când pentru a mă asigura că nu mă îndepărtasem. 

Trecură două zile — şi noaptea dintre acestea, mai îngrozitoare decât orice 
trăisem în Regatul Primăverii. Două zile înainte de a vedea pietrele 
acoperite cu muşchi, puse faţă în faţă, ambele sculptate cu spirale abia 
vizibile. O poartă. 

De această dată, când m-am urcat pe cal şi l-am condus spre pietre, mă 
ascultă. 

Magia îmi intepa nările, arzându-le pana când calul se ridică din nou in 
două picioare, dar ne aflam deja dincolo. 

Cunoşteam aceşti copaci. 

Am călărit în linişte, cu săgeata pregătită în arc, amenințările care 
pândeau în pădure fiind mult mai mari decât în păduricea din care tocmai 
jeşisem. 

Tamlin ar fi putut să se înfurie — ar fi putut să-mi ordone să mă întorc şi 
să plec acasă. Dar i-aş fi zis că aveam să îl ajut, că îl iubeam şi că aş fi 
luptat pentru el oricum aş fi putut, chiar dacă ar fi trebuit să-l leg, ca să-l fac 
să mă asculte. 

M-am cufundat atât de mult în gânduri, meditând la modul prin care aş fi 
reuşit să-l conving să nu înceapă să urle, încât nu am observat imediat 
liniştea — faptul că păsările nu se auzeau cântând, nici măcar în preajma 
conacului, şi cum gardul viu al proprietăţii părea că trebuia să fie tuns. 

Până să ajung în dreptul porţilor, gura mi se uscase. Porţile erau deschise, 
dar fierul fusese îndoit ca şi cum nişte mâini puternice le-ar fi deschis forţat. 

Fiecare pas al potcoavelor calului era prea zgomotos pe aleea pietruită, 
iar stomacul mi s-a strâns şi mai mult când am văzut uşile de la intrare larg 
deschise. Una din ele atârna într-o parte, cu balamaua smulsă. 

Am descălecat, cu săgeata încă pregătită. Dar degeaba. Era gol, totul era 
gol. Ca un mormânt. 

- Tam? am soptit. 

Am sărit treptele din fata şi am intrat în casă. M-am grăbit, înjurând când 
am alunecat pe o bucată de porțelan spart — rămăşiţele unei vaze. Încet, m- 
am întors spre holul de la intrare. Părea că o armată mărşăluise pe acolo. 
Tapiseriile atârnau fâşii, balustrada din marmură era crăpată, iar 
candelabrele erau sparte pe jos, reduse la o movilă de cristale sparte. 

- Tamlin? am strigat, îngrozită. 

Niciun răspuns. 

Toate ferestrele fuseseră sparte. 


- Lucien? 

Nu răspunse nimeni. 

- Tam? am soptit. 

Vocea imi rasuna prin casa, sfidându-mă. 
Singură în conacul dărăpănat, am îngenuncheat. 
Dispăruse. 


CAPITOLUL 32 


Mi-am acordat un minut — doar un minut — şi am îngenuncheat în 
rămăşiţele holului de la intrare. Apoi m-am ridicat, având grijă să nu calc pe 
bucăţile de sticlă sau de lemn, sau în sânge. În jur, totul era stropit, iar de-a 
lungul pereţilor concavi şi pătaţi se înşirau mici bălți. 

„O altă pădure”, mi-am spus în sinea mea. Un alt set de urme. 

Încet, am traversat podeaua, căutând indiciile rămase. Fusese o luptă 
crâncenă şi, judecând după felul în care era răspândit sângele, cele mai 
multe stricăciuni din casă fuseseră făcute în timpul luptei, nu după aceea. 
Sticla zdrobită şi urmele paşilor se întâlneau din faţa şi până în partea din 
spate a casei, de parcă întregul loc fusese înconjurat. Intruşii fuseseră 
nevoiţi să pătrundă forțând uşa de la intrare; spulberaseră uşile care 
conduceau spre grădină. 

„Fără cadavre”, am continuat să-mi repet. Nu existau nici cadavre, nici 
prea mult sânge. Trebuie că erau în viata. Tamlin trebuia să fie în viata. 

Pentru că, daca ar fi fost mort... 

Mi-am frecat faţa, respirând adânc. Nu aveam să-mi permit să mă 
gândesc atât de departe. Când m-am oprit în faţa uşilor camerei de zi, 
mâinile îmi tremurară, abia atingând clantele. 

Nu-mi dădeam seama dacă izbucnirea lui, de după sosirea lui Rhysand în 
ziua plecării mele, cauzase dezastrul sau dacă altcineva fusese responsabil 
pentru asta. Masa uriaşă era făcută bucăţi, ferestrele distruse, iar perdelele 
sfâşiate. Dar nu era sânge — aici nu era sânge. Si, luând în considerare 
amprentele de pe cioburile de sticlă... 

Am studiat urmele aflate de-a lungul podelei. Fuseseră răscolite, dar am 
putut identifica două perechi — mari şi alăturate — care începeau din locul in 
care se aflase masa. De parca Tamlin şi Lucien ar fi stat la masă cât timp se 
petrecuse atacul şi ar fi ieşit fără să se lupte. 

Dacă aveam dreptate... erau în viaţă. Am urmat paşii către uşă, 
ghemuindu-mă o clipă pentru a căuta printre cioburile răvăşite, murdărie şi 
sânge. Se întâlniseră aici — asta indica numărul mare de amprente. Şi se 
îndreptaseră către grădină... 

Din hol, se auziră resturi scartaind. Mi-am scos cuțitul de vânătoare şi m- 
am repezit în capătul mai îndepărtat al camerei de zi, căutând un loc în care 
să mă ascund. Însă totul era făcut bucăţi. Neavând de ales, m-am furişat în 


spatele uşii deschise. Mi-am dus o mână la gură, ca să nu respir prea 
zgomotos, şi am privit prin crăpătura dintre uşă şi perete. 

Cineva intră şchiopătând în cameră şi adulmecă. Îi vedeam doar spatele — 
acoperit de o pelerină simplă, de o înălţime medie... Nu trebuia decât să 
închidă uşa pentru a mă găsi. Eram prinsă în capcană. Dacă intra destul de 
mult în încăpere, aveam şansa să mă strecor afară, dar asta ar fi însemnat 
să-mi părăsesc ascunzătoarea. Poate că avea doar să se uite prin jur şi apoi 
să plece. 

Silueta adulmecă din nou, iar stomacul mi se încleştă. Ar fi putut sa mă 
miroasă. Am îndrăznit să mă uit mai bine, sperând să găsesc o slăbiciune, 
un loc pentru cuțitul meu, pentru orice eventualitate. 

Silueta se întoarse uşor către mine. 

Am tipat, iar aceasta cardi când am împins uşa. „Alis.“ Îmbrăcată în 
rochia ei maro obişnuită, fără sort şi cu mâna în dreptul inimii, rămase cu 
gura căscată când mă văzu. Totuşi, nu era plină de sânge — nu avea nimic, în 
afara faptului că şchiopăta uşor cu piciorul drept, ceea ce o ajută să se 
grăbească spre mine, mai palidă ca niciodată. 

- Nu ai voie să fii aici. 

Imi luă cutitul, arcul şi tolba. 

- Ti s-a spus să stai deoparte. 

- Trăieşte? 

- Da, dar... 

Genunchii îmi cedară de uşurare. 

- Şi Lucien? 

- Trăieşte şi el. Dar, dacă nu pleci acum de aici, tu nu vei mai trăi. 

- Povesteşte-mi ce s-a întâmplat, spune-mi tot. 

M-am uitat spre fereastră, ascultând conacul şi pământurile din jurul 
nostru. Nu se auzea nimic. 

Alis mă prinse de braţ şi mă scoase din cameră. Grăbindu-ne pe holurile 
goale şi mult prea liniştite — toate distruse şi pline de sânge, dar fără 
cadavre... nu îmi vorbi. Fie fuseseră luate, fie... Intrând în bucătărie, nu mi- 
am permis să mă gândesc la o a doua variantă. 

Un incendiu mistuise camera imensă, din care nu mai rămăseseră decât 
tăciuni şi pietre înnegrite. După ce adulmecă prin jur şi ascultă, pentru a 
vedea dacă exista vreun pericol, Alis îmi eliberă braţul. 

- Ce faci aici? 


- Trebuia să mă întorc. M-am gândit că s-a întâmplat ceva rău, nu am 
putut sta deoparte. 'Trebuia să dau o mână de ajutor. 

- El ţi-a spus sa nu te întorci, se răsti Alis. 

- Unde este? 

Alis îşi acoperi chipul cu mâinile lungi şi osoase, apucând cu vârfurile 
degetelor marginea superioară a măştii, ca şi cum ar fi încercat să şi-o 
smulgă de pe faţă. Masca rămase însă la locul ei, iar Alis oftă în timp ce-şi 
lăsă în jos mâinile ca nişte coji de copac. 

- L-a luat, spuse ea, iar sângele îmi ingheta în vine. L-a luat în legatul ei 
de la Poalele Muntelui. 

- Cine? 

Ştiam deja răspunsul. 

- Amarantha, şopti Alis şi se uită din nou prin bucătărie, de parcă s-ar fi 
temut să n-o cheme, rostindu-i numele. 

- De ce? Cine este ea, ce este? Te rog, te rog să-mi spui, spune-mi 
adevărul. 

Alis se cutremură. 

- Fato, vrei să ştii adevărul? Atunci, iată-l: l-a luat din cauza blestemului 
— pentru că cei patruzeci şi nouă de ani au trecut, iar el nu i-a ridicat 
blestemul. De această dată, ea i-a chemat pe toţi Marii Lorzi în regatul ei — 
ca să-i oblige să o vadă cum îl distruge... 

- Ce... ce-ce blestem? m-am bâlbâit eu. 

Un blestem... blestemul pe care ea îl aruncase peste acest loc. Un blestem 
despre care nici nu stiusem. 

- Amarantha este Marea Regina a acestui tinut. Marea Regina a Insulei 
Prythian, rosti Alis, cu ochii mariti din cauza vreunei amintiri groaznice. 

- Dar cei şapte Mari Lorzi conduc insula în mod egal. Nu există nicio 
Mare Regina. 

- Aşa a fost, aşa a fost dintotdeauna, până acum o sută de ani, cand ea a 
apărut pe aceste taramuri, ca emisar din partea tinutului Hybern. 

Alis apucă un sac pe care, probabil, îl lăsase lângă uşă. Era pe jumătate 
plin cu ceva ce păreau a fi haine şi provizii. 

Când începu să se plimbe prin bucătărie, adunând cuțite şi resturi de 
mâncare, m-am gândit la informaţiile pe care mi le dăduse Suriel — despre 
un rege spiriduş rău, care urâse vreme de câteva secole Tratatul pe care 
fusese forţat să-l semneze şi care îşi trimisese cel mai periculos dintre 
comandanţi să se infiltreze în celelalte curţi şi regate ale spiriduşilor, ca să 


vadă dacă şi aceştia îi împărtăşeau sentimentele, să vadă dacă ar fi luat în 
considerare ideea de a recupera tărâmurile omeneşti. M-am sprijinit de unul 
dintre pereţii colorați de funingine. 

- A mers de la o curte la alta, continuă Alis, uitându-se atent la un măr pe 
care, când îl consideră a fi bun, îl băgă în sac, fermecându-i pe Marii Lorzi 
cu discuţii despre mai multe schimburi comerciale între Hybern şi Prythian, 
despre o mai bună comunicare, despre cum să împartă mai multe bunuri. O 
numeau „Floarea care nu se ofileşte niciodată”. Şi, vreme de cincizeci de 
ani, a trăit aici ca un curtean care nu aparţinea niciunei curţi, pretinzând că 
se revanseaza pentru acţiunile întreprinse de ea si de ţinutul Hybern în 
timpul Războiului. 

- A luptat în Războiul împotriva muritorilor? 

Alis se opri din a mai aduna lucruri. 

- Povestea ei e legendă printre cei ca noi — legendă şi coşmar. A fost unul 
dintre cei mai periculoşi generali ai Regelui ținutului Hybern — a luptat în 
primele linii, măcelărind oamenii şi orice Mare Zână sau spiridusi care 
îndrăzneau să ia apărarea muritorilor. A avut o soră şi mai mică, Clythia, 
care a luptat alături de ea, la fel de violent şi de mizerabil... până când s-a 
îndrăgostit de un războinic muritor. De Jurian. 

Alis răsuflă, agitată. 

- Jurian era conducătorul unor armate de oameni puternici însă Clythia l-a 
căutat în secret, deoarece încă îl iubea nebuneşte Era prea oarbă să îşi dea 
seama că Jurian se folosea de ea pentru a afla informaţii despre forţele 
Amaranthei. Amarantha bănuia acest lucru, dar nu a reuşit să o convingă pe 
Clythia să îl părăsească şi nu a fost în stare să îl omoare, nu când şi-ar fi 
făcut sora să sufere atât de mult. 

Alis ţâţâi şi începu să deschidă dulapurile, uitându-se la stricăciunile 
dinăuntru. 

- Amaranthei îi plăcea să tortureze şi să ucidă, însă, cu toate acestea, îşi 
iubea destul de mult sora încât să se abţină. 

- Ce s-a întâmplat? am întrebat eu. 

- O, Jurian a trădat-o pe Clythia. După câteva luni în care a acceptat sa 
fie iubitul ei, a făcut rost de informaţiile de care avea nevoie, după care a 
torturat-o şi a măcelărit-o, răstignind-o pe scânduri de frasin, astfel încât să 
nu se poată mişca în acest timp. I-a lăsat rămăşiţele acolo, ca să le găsească 
Amarantha. Se spune că, dacă regele ei nu i-ar fi ordonat să nu acţioneze, 
mânia Amaranthei ar fi putut dobori cerurile. Confruntarea finală dintre ea 


şi Jurian a avut însă loc mai târziu — şi, de atunci, Amarantha a urât oamenii 
cu o furie pe care nu ţi-o poţi imagina. 

Alis găsi ceea ce părea a fi un borcan cu alimente conservate şi îl băgă în 
sac. 

- După ce ambele parti au întocmit Tratatul, spuse Alis, căutând acum 
prin sertare, şi-a măcelărit propriii sclavi, în loc să-i elibereze. 

M-am făcut albă ca varul. 

- Secole mai târziu, Marii Lorzi au crezut-o însă când le-a spus că 
moartea surorii ei a schimbat-o — mai ales când a deschis liniile comerciale 
dintre cele două teritorii ale noastre. Marii Lorzi nu au ştiut niciodată că 
aceleaşi vase care aduceau bunuri în Hybern îi transportau şi propriile forţe 
armate. Nici regele ținutului Hybern nu a ştiut. Însă, curând, am aflat toţi 
ca, în cei cincizeci de ani petrecuţi aici, hotărâse că voia să domnească peste 
Prythian, începând să acumuleze putere şi folosindu-ne pământurile ca 
punct de lansare astfel încât, într-o zi, să-ţi distrugă lumea o dată şi pentru 
totdeauna, cu sau fără binecuvântarea regelui ei. Aşadar, în urmă cu 
patruzeci şi nouă de ani, a dat lovitura. Ştia — ştia că, în ciuda faptului că 
avea o armată proprie, nu îi va putea copleşi vreodată pe cei şapte Mari 
Lorzi folosindu-şi doar puterea sau subordonații; dar ea, nemiloasă şi 
vicleană, a aşteptat până când le-a câştigat încrederea absolută, până când ei 
s-au adunat la un bal dat în cinstea ei, iar în acea noapte le-a turnat în vin o 
licoare făcută după cartea cu vrăji a Regelui Ținutului Hybern. De îndată ce 
au băut vinul, Marii Lorzi an căzut la pământ, expunându-şi magia — iar ea 
le-a furat puterile din interiorul trupurilor, din locurile în care îşi aveau 
originea — le-a smuls de parcă ar fi cules un măr de pe o creangă, lăsându-le 
doar cele mai simple elemente ale magiei. Ce ai văzut la Tamlin al tău e 
doar o umbră a ceea ce obişnuia să fie, a puterii pe care a avut-o. Şi, cu 
puterea atât de diminuată a Marilor Lorzi, Amarantha a pus stăpânire pe 
Prythian în doar câteva zile. Timp de patruzeci şi nouă de ani, am fost 
sclavii ei. Patruzeci şi nouă de ani a aşteptat o ocazie, momentul potrivit 
pentru a încălca Tratatul şi pentru a vă lua pământurile — şi toate teritoriile 
muritorilor de dincolo de acestea. 

Mi-am dorit să fi avut un scaun sau o bancă pe care să mă aşez. Alis 
trânti şi cel din urmă sertar şi se îndreptă şchiopătând spre cămară. 

- Acum i se spune Amăgitoarea — cea care i-a prins pe cei şapte Mari 
Lorzi şi care şi-a construit palatul sub Muntele sacru, în inima ținutului 
nostru. 


Alis se opri în faţa uşii de la cămară şi îşi acoperi iar chipul, inspirând şi 
expirând de câteva ori, pentru a se calma. 

Muntele sacru — acel vârf monstruos şi golaş pe care îl zărisem în pictura 
murală din bibliotecă, acum câteva luni. 

- Dar... boala tinuturilor... Tamlin a spus că mana i-a luat puterea... 

- Ea este boala de pe aceaste meleaguri, se răsti Alis, coborându-şi 
mâinile şi intrând în cămară. În afară de ea, nu există nicio mana. Granițele 
s-au prăbuşit din cauza ei. I s-a părut amuzant să-şi trimită creaturile să ne 
atace pământurile, să testeze puterea pe care o mai avea Tamlin. 

Dacă Amarantha era calamitatea, atunci amenintarea asupra tărâmului 
omenesc... Ea era amenințarea asupra tărâmului omenesc. 

Alis ieşi din cămară, cu braţele pline de diverse legume rădăcinoase. 

- Ai fi putut fi tu cea care să o oprească. 

Mă tintui cu privirea, aratandu-si dinţii. Erau alarmant de ascuţiţi. Puse 
napii şi sfecla în sac. 

- Dacă nu ai fi fost atât de oarbă în fata inimii, ai fi putut fi cea i are să-l 
elibereze şi să-i redea puterea. Oamenii, scuipă ea. 

Am reuşit să respir. 

- Eu... Eu... mi-am ridicat mâinile, arătându-i palmele. Nu am ştiut. 

- Nu aveai de unde să ştii, spuse Alis cu amărăciune, râzând aspru — ca o 
cioară — când intră iar în cămară. Era o parte din blestemul lui Tamlin. 

Am ametit şi m-am rezemat de perete. 

- Ce anume? 

M-am luptat cu nodul din gât. 

- Care este blestemul lui? Ce i-a făcut? 

Alis luă borcanele pentru condimente rămase pe raftul din cămară. 

- Tamlin şi Amarantha se cunoşteau de dinainte. Foarte multă vreme, 
familia lui a avut legături cu ţinutul Hybern. În timpul războiului, Regatul 
Primăverii s-a aliat cu Hybern — pentru ca oamenii să rămână în continuare 
inrobiti. Deci, tatăl lui — care era on Lord violent şi capricios — era foarte 
apropiat de Regele ținutului şi de Amarantha. În copilărie, Tamlin îl însoțea 
adesea în excursiile către Hybern. Şi, aşa, a întâlnit-o pe Amarantha. 

Tamlin îmi spusese cândva că se luptase să apere libertatea cuiva, că nu 
ar permite niciodată sclavia. Să fi fost doar din cauza ruşinii cauzate de 
propria moştenire sau pentru că... ajunsese cumva să ştie ce însemna să fii 
sclav? 


- Amarantha, în cele din urmă, a ajuns să-l dorească pe Tamlin, sa 
râvnească la el cu toată inima ei rea, dar el auzise de la alţii poveştile despre 
Război, şi ştia ce făcuseră Amarantha, tatăl său şi regele Hybernului, 
spiriduşilor şi oamenilor deopotrivă. Ce îi făcuse lui Jurian, ca pedeapsă 
pentru moartea surorii ei. A fost circumspect în privinţa ei când a venit aici, 
în ciuda încercărilor ei de a-l atrage în patul său — şi a păstrat distanţa până 
când i-a furat puterile. Lucien... Lucien a fost trimis la ea ca emisar al lui 
Tamlin, pentru a încerca să trateze pentru pace între ei. 

Mi-am simţit fierea în gât. 

- Ea a refuzat, iar... Lucien i-a spus să se întoarcă în haznaua de unde 
iesise. Ea i-a scos ochiul drept pedeapsă. L-a scos cu propriile unghii, apoi 
i-a mutilat fata. I l-a trimis înapoi atât de însângerat încât Tamlin... Marele 
Lord a vomitat când şi-a văzut prietenul. 

Nu-mi puteam imagina în ce stare fusese Lucien atunci, dacă lui Tamlin i 
se făcuse greață. 

Alis lovi uşor masca, metalul bazdind sub unghiile ei. 

- După aceea, a găzduit un bal mascat la Poalele Muntelui, în cinstea ei. 
Toate curţile au fost prezente. O petrecere, spunea ea, ca să compenseze 
pentru ce îi făcuse lui Lucien, şi un bal mascat, ca să nu fie nevoit să-şi 
dezvăluie cicatricele groaznice de pe fata. Trebuia să asiste tot Regatul 
Primăverii, chiar şi servitorii, şi să poarte măşti — pentru a cinsti puterile lui 
Tamlin de a-şi schimba forma, îmi zise Alis. A fost dispusă să încerce să 
pună capăt conflictului fără vărsare de sânge, iar el a fost de acord să 
meargă — să ne aducă pe toţi. 

Mi-am pus mâinile pe zidul din piatră aflat în spatele meu, savurându-i 
răcoarea şi duritatea. 

Oprindu-se în mijlocul bucătăriei, Alis îşi lăsă jos tolba, acum plină cu 
mâncare şi provizii. 

- Când s-au adunat toţi, ea a pretins că ar putea să încheie pacea — dacă 
Tamlin i se alătură, ca iubit şi partener. Dar, când a încercat să-l atingă, el a 
refuzat să o lase să se apropie. Mai ales după ceea ce îi făcuse lui Lucien. El 
a spus în faţa tuturor celor aflaţi acolo în acea seară, că mai curând s-ar 
culca cu un om, că mai curând s-ar căsători cu un om, decât să o atingă 
vreodată. Poate că ea nu i-ar fi luat în seamă spusele — dacă nu ar fi zis apoi 
că propria ei soră preferase compania oamenilor în locul ei, că propria ei 
soră îl alesese pe Jurian, în locul ei. 


Am tresărit, ştiind deja ce avea să spună Alis când îşi puse mâinile în 
şolduri şi continuă. 

- Poti doar să ghicesti cât de bine a reacţionat Amarantha, dar i-a spus 
lui Tamlin că se simţea generoasă — i-a spus că îi dă o şansă de a rupe vraja 
pe care o aruncase asupra lui, ca să-i fure puterea. El a scuipat-o în fata, 
apoi a râs. I-a zis că are patruzeci şi noua de ani înainte de a-l revendica, 
înainte de a fi nevoit să i se alăture la Poalele Muntelui. Dacă voia să rupă 
vraja, trebuia să găsească o fată din specia omenească, dornică de a se 
căsători cu el. Dar nu orice fată, ci una cu inima de gheaţă, care să îi urască 
pe ai noştri. O fată dornică a omoare un spiriduş. 

Pământul se cutremură sub mine şi am fost recunoscătoare pentru 
peretele de care mă sprijineam. 

- Mai rău, spiriduşul omorât de ea trebuia să fie unul dintre spiridusii lui, 
trimis de el dincolo de zid, ca mieii la tăiere. Doar aşa fata putea fi adusă 
aici, la judecată, dacă ar fi omorât unul dintre spiriduşii lui într-un atac 
neprovocat — dacă l-ar fi omorât pur şi simplu din ură, exact cum a ucis-o 
Jurian pe Clythia... Ca să poată înţelege cât de mult a suferit sora ei. 

- Tratatul... 

- Totul a fost o minciună. Tratatul nu prevede aşa ceva. Poti să omori câţi 
spiriduşi nevinovaţi vrei şi să nu suferi nicio consecinţă. Tu l-ai omorât pe 
Andras — santinela lui Tamlin, trimis de Tamlin, sacrificându-se în acea zi. 

„Andras căuta un leac“, îmi spusese Tamlin. Nu pentru vreo boală 
magică, ci un leac pentru a salva Prythianul de Amarantha, un leac pentru 
acest blestem. 

Lupul — Andras — nu făcuse nimic altceva decât să mă privească fix, 
înainte de a-l omorî. Mă lăsase să-l omor, pentru a da startul evenimentelor, 
astfel încât Tamlin să poată avea o şansă de a rupe vraja. lar daca Tamlin îl 
trimisese pe Andras dincolo de zid, ştiind că era foarte probabil să moară... 
„Vai, Tamlin!“ 

Alis se apleca să ridice un cuţit pentru unt, răsucit şi îndoit, şi, încet şi cu 
grijă, îndreptă lama. 

- Totul a fost o glumă crudă, o pedeapsă ingenioasă din partea 
Amaranthei. Voi, oamenii, detestati atât de mult spiridusii şi va temeti de ei 
atât de tare, încât ar fi imposibil... imposibil pentru vreo fată care a omorât 
cu sânge-rece un spiriduş să se îndrăgostească apoi de unul dintre noi. Vraja 
aruncată asupra lui Tamlin putea fi ruptă doar dacă făcea asta înainte de a se 
încheia cei patruzeci şi nouă de ani — dacă acea fată îi spunea în fata că îl 


iubea şi o spunea din toată inima. Amarantha ştie că pe oameni îi preocupă 
frumuseţea, aşa că ne-a obligat să purtăm măşti; i-a pus şi lui una, ca să fie 
şi mai dificil să găsească o fată dornică să privească dincolo de mască, 
dincolo de natura lui de spiriduş şi în sufletul aflat în spatele acesteia. Apoi, 
ne-a obligat să nu spunem nimic despre blestem Niciun cuvânt. Abia dacă 
am putut să-ţi spun câte ceva despre lumea noastră, despre soarta noastră. 
El nu a putut, niciunul dintre noi nu ar fi putut să o facă în mod fatis. 
Minciunile despre boală — asta a fost tot ce a reuşit el să facă, este tot ce am 
reuşit să inventam. Faptul că pot acum să îţi povestesc înseamnă că jocul s- 
a sfârşit, în favoarea ei. 

Puse cuțitul în buzunar. 

- Când l-a blestemat prima dată, Tamlin şi-a trimis, zilnic, câte un spiriduş 
dincolo de zid. În pădure, la ferme, toţi deghizați în lupi, pentru ca şansa de 
a fi omorâţi de un om să fie mai mare. Dacă se întorceau, veneau cu poveşti 
despre fete care fugeau şi tipau şi implorau, care nu schitau niciun gest. 
Când aceştia nu s-au întors Tamlin, în calitate de Lord şi de stăpân al lor, si- 
a dat seama că au fost omorâţi de alţii. De oameni vânători, poate de femei 
în vârstă. Timp de doi ani i-a trimis, zi de zi trebuind să aleagă unul care să 
traverseze zidul. Când a mai rămas doar cu doisprezece, a fost atât de 
afectat, încât a renunţat. A anulat totul. Şi, de atunci, Tamlin a rămas aici şi 
a apărat graniţele, în timp ce haosul şi dezordinea au domnit în celelalte 
regate controlate de Amarantha. Şi ceilalţi Mari Lorzi au ripostat. În urmă 
cu patruzeci de ani, ea a executat trei dintre aceştia şi o mare parte din 
familiile lor, pentru că s-au asociat împotriva ei. 

- Rebeliune? Care dintre regate? 

M-am îndreptat, făcând un pas de la perete. Poate că printre curtenii 
acelor regate aveam să găsesc aliaţi care să mă ajute să-l salvez pe Tamlin. 

- Regatul Zilei, Regatul Verii şi Regatul Iernii. Şi nu — nu s-a ajuns atât de 
departe încât să fie considerată o rebeliune. Ea s-a folosit de puterea Marilor 
Lorzi ca să ne lege de pământ. Aşadar, lorzii rebeli au încercat să ceară 
ajutor de la alte teritorii ale Spiridusilor, folosind pe post de mesageri chiar 
şi oamenii destul de nebuni încât să intre pe teritoriile noastre — majoritatea, 
tinere femei care ne venerau ca zei. 

Copiii celor Binecuvantati. Chiar reuşiseră acele fete să treacă de zid, dar 
nu pentru a fi mirese. Eram prea afectată de ce auzeam ca să sufăr şi să mă 
supăr din cauza lor. 


- Amarantha i-a prins însă pe toţi înainte de a părăsi aceste tărâmuri şi... 
iti poţi imagina cum au sfârşit acele fete. După aceea, imediat ce Amarantha 
i-a măcelărit şi pe Marii Lorzi răzvrătiți. Succesorii lor au fost prea 
înspăimântați ca să-i provoace din nou mania. 

- Şi unde sunt acum? Li s-a permis să trăiască pe pământurile lor, aşa cum 
o făcea Tamlin? 

- Nu. Îi ţine, cu tot cu supuşi, la Poalele Muntelui, unde îi poate chinui 
după bunul plac. Altora... altora, dacă îi jură credinţă, dacă se umilesc şi o 
slujesc, le oferă ceva mai multă libertate; le dă voie să vină şi să plece de la 
Poalele Muntelui după cum vor. Celor din regatul nostru li s-a permis să 
rămână aici doar până când blestemul lui Tamlin ia sfârşit, dar... 

Alis se înfioră. 

- De asta îţi ascunzi nepoţii, ca să-i feresti de pericol, am spus eu cu 
blandete, uitându-mă la sacul plin de la picioarele ei. 

Alis încuviinţă, iar când se îndreptă pentru a ridica masa de lucru 
răsturnată, m-am dus să o ajut, mormâind amândouă din cauza greutăţii. 

- Sora mea şi cu mine am slujit în Regatul Verii, iar ea şi partenerul ei au 
fost printre cei omorâţi în ciudă când Amarantha a invadat prima oară. Am 
luat băieţii şi am fugit înainte ca Amarantha să-i târască pe toţi la Poalele 
Muntelui. Am venit aici deoarece era singurul loc în care puteam merge, şi 
l-am rugat pe Tamlin să-mi ascundă băieţii. El a făcut-o, iar când l-am 
implorat să mă lase să-l ajut, oricât de puţin, m-a angajat aici, cu doar 
câteva zile înainte de balul mascat în urma căruia am fost obligată să port 
nenorocita asta de mască. Aşa că, de aproape cincizeci de ani sunt aici şi 
vad cum ea îi strânge şi mai mult latul în jurul gâtului. 

Am întors masa, gâfâind uşor amândouă când ne-am rezemat de aceasta. 

- A încercat, spuse Alis. În ciuda spionilor ei, a încercat să găsească 
metode prin care să rupă blestemul, prin care să acţioneze împotriva 
acestuia, împotriva nevoii de a-şi trimite spiriduşii din nou afară, pentru a fi 
măcelăriți de oameni. S-a gândit că, dacă fata l-ar fi iubit cu adevărat, 
atunci să o aducă aici, pentru a-l elibera, ar fi fost o altă formă de înrobire. 
Şi a crezut că, dacă s-ar fi îndrăgostit într-adevăr de ea, Amarantha ar fi 
făcut orice pentru a o distruge, aşa cum a fost distrusă şi sora ei. Aşa că şi-a 
petrecut decenii refuzând să o facă sau măcar să rişte. Dar, în iarna aceasta, 
când i-au mai rămas doar câteva luni, el pur şi simplu... a izbucnit. Şi-a 
trimis ultimii spiriduşi peste zid, unul câte unul. S-au dus de bunăvoie — ei 
l-au implorat să meargă, în toţi aceşti ani. Tamlin era disperat să-şi salveze 


poporul, destul de disperat încât să rişte vieţile oamenilor lui, să rişte viaţa 
acelei fete din specia omenească pentru a ne salva. După trei zile, Andras a 
dat peste o fată în poiană, iar tu l-ai omorât cu inima plină de ură. 

Cu toate astea, îi dezamăgisem. Şi, prin asta, îi condamnasem pe toţi. 

Condamnasem fiecare persoană care locuia pe această moşie, 
condamnasem însuşi ţinutul Prythian. 

M-am bucurat că mă sprijineam de marginea mesei, altfel aş fi alunecat 
pe podea. 

- Ai fi putut să rupi vraja, mârâi Alis, cu acei dinţi ascuţiţi la doar câţiva 
centimetri de faţa mea. Nu trebuia decât să-i spui că îl iubeşti cu adevărat — 
să-i spui că îl iubeşti cu adevărat, din toată inima ta inutilă de om, iar 
puterea lui ar fi fost eliberată. Fată proastă. 

Nu e de mirare că Lucien mă detestase, dar, în ciuda acestui fapt, îmi 
tolerase prezenţa — nu e de mirare că fusese foarte dezamăgit când am 
plecat, certându-se cu Tamlin să mă lase să mai stau. 

- Îmi pare rău, i-am spus, simțind intepaturi în ochi. 

Alis mormăi. 

- Spune-i asta lui Tamlin. Înainte să pleci, mai avea doar trei zile până la 
sfârşitul celor patruzeci şi nouă de ani. Urma să te elibereze după trei zile. 
A venit aici cu acolitii ei după exact patruzeci şi noua de ani şi l-a luat, 
împreună cu o mare parte din curteni, şi i-a dus la Poalele Muntelui ca să îi 
fie supuşi. Creaturile ca mine sunt prea umile pentru ea, deşi nu se fereşte 
să ne omoare pe loc. 

Am încercat să nu-mi imaginez asta. 

- Dar ce s-a întâmplat cu Regele Hybernului — dacă ea a cucerit 
Prythianul şi a furat vrăjile, atunci o vede ca pe o rebelă sau ca pe o aliată? 

- Dacă sunt în relaţii proaste, nu a făcut nimic să o pedepsească. Timp de 
patruzeci şi nouă de ani, ea a controlat aceste pământuri. Mai rău, după 
căderea Marilor Lorzi, toţi cei răi din teritoriul nostru — cei prea îngrozitori 
chiar şi pentru Regatul Nopţii — au fugit la ea. Încă mai fug. Le-a oferit 
adăpost. Dar ştim — ştim că îşi strânge o armată, aşteptând momentul în care 
să lanseze un atac în lumea voastră, înarmată cu cei mai mortali şi mai răi 
spiridusi din Prythian şi Hybern. 

- Attorul, am spus eu, groaza răsucindu-mi-se în stomac, iar Alis 
incuviinta. Pe teritoriul oamenilor, zvonul pretinde că tot mai multi spiridusi 
s-au strecurat dincolo de zid ca să atace oamenii, am rostit eu. Şi dacă 


niciun spiriduş nu poate traversa zidul fără permisiunea ei, înseamnă că ea 
este de acord cu atacurile. 

Şi, dacă aveam dreptate în legătură cu tot ce i se întâmplase lui Clare 
Beddor şi familiei sale, atunci Amarantha ordonase şi acel atac. 

De pe masa pe care ne sprijineam, Alis şterse nişte praf pe care nu-l 
vedeam. 

- Nu aş fi surprinsă să aflu că şi-a trimis supuşii în tărâmul oamenilor ca 
să vă cerceteze punctele forte şi slăbiciunile, înainte de dezastrul pe care 
speră să îl cauzeze cândva. 

Asta era mai rău — mult mai rău decât îmi imaginasem când îi 
avertizasem pe Nesta şi pe ai mei să fie cu ochii în patru şi să plece la ivirea 
celei mai mici probleme. Mi se făcu greață gândindu-mă la ce fel de 
companie avea Tamlin — la gândul că era atât de disperat, atât de măcinat de 
vinovăţie şi de durere pentru că trebuise să-şi sacrifice santinelele fără să-mi 
poată spune... Şi mă lăsase să plec. Toate sacrificiile lor şi al lui Andras 
fuseseră în van. 

Ştia că, dacă aş fi rămas, aş fi riscat să o mânii pe Amarantha, chiar dacă 
l-aş fi eliberat. 

„Împotriva lor, împotriva a ceea ce se întâmplă în Prythian, nu mă pot 
apăra nici pe mine... Chiar dacă ne-am împotrivi bolii, te-ar captura — ar 
găsi ea o metodă prin care să te omoare”. 

Mi-am amintit acel efort jalnic de a mă flata la sosirea mea — şi faptul că 
apoi renuntase să imi mai facă vreun compliment, renuntase la orice 
încercare de a mă câştiga când i-am părut atât de disperată să plec, să nu-i 
mai vorbesc niciodată. Se îndrăgostise însă de mine în ciuda acestui lucru — 
ştia că-l iubeam, şi mă lăsase să plec cu doar câteva zile înainte. Mă pusese 
pe mine înaintea întregului său regat, înaintea întregului Prythian. 

- Dacă Tamlin ar fi eliberat — dacă ar avea puteri depline, am întrebat eu, 
fixând cu privirea un punct înnegrit de pe perete, ar putea să o distrugă pe 
Amarantha? 

- Nu ştiu. I-a păcălit pe Marii Lorzi prin viclenie, nu prin forţă. Magia 
este un lucru precis — îi plac regulile şi i-a manipulat prea bine. Le păstrează 
puterile închise în ea, de parcă nu ar putea să le folosească sau ca şi cum 
accesul la ele i-ar fi limitat. Da, are şi ea puteri letale, deci, dacă s-ar ajunge 
la o luptă... 

- Dar este mai puternică? am început să-mi frământ mâinile. 


- El este un Mare Lord, răspunse Alis, ca şi cum răspunsul ar fi fost 
suficient, dar nimic din toate acestea nu mai contează acum. El va fi sclavul 
ei, iar noi vom purta aceste măşti până când va fi de acord să devină iubitul 
ei — şi nici atunci nu îşi va căpăta pe deplin puterile. Iar ea nu-i va lăsa 
niciodată pe cei de acolo să părăsească Poalele Muntelui. 

Am împins masa şi mi-am îndreptat umerii. 

- Cum ajung la Poalele Muntelui? 

Ea ţâţâi. 

- Nu poţi să te duci la Poalele Muntelui. Omul care intră acolo nu mai 
iese nicicând. 

Mi-am strâns pumnii atât de tare, încât unghiile îmi intrară în carne. 

- Cum. Ajung. Acolo. 

- Este sinucidere curată — te va omori, chiar dacă te vei apropia destul 
încât să o vezi. 

Amarantha îl păcălise — avea să îl rănească foarte rău. Avea să îi rănească 
pe toţi. 

- Tu eşti un om, continuă Alis, stând şi ea în picioare. Pielea ta este 
subţire ca hârtia. 

Amarantha trebuie să-l fi luat şi pe Lucien — Amarantha îi scosese ochiul 
lui Lucien şi astfel îl mutilase. Oare mama lui suferea pentru el? 

- Ai fost prea oarbă să vezi blestemul lui Tamlin, continuă Alis Cum te 
aştepţi să îi faci fata Amaranthei? Vei înrăutăţi lucrurile. 

Amarantha îmi luase tot ce îmi dorisem, tot ce, în sfârşit, îndrăznisem să- 
mi doresc. 

- Arată-mi cum să ajung acolo, i-am spus cu vocea tremurând dar fără 
lacrimi. 

- Nu, spuse Alis, aruncându-şi sacul pe umăr. Du-te acasă. Te voi conduce 
până la zid. Acum nu mai este nimic de făcut. Tamlin va rămâne sclavul ei 
pentru totdeauna, iar ea va conduce ţinutul Prythian. Asta ne-a oferit Soarta, 
asta au decis zeii. 

- Nu cred în Soartă. Nici în vreun zeu ridicol. 

Ea scutură din nou din cap, părul ei de culoarea noroiului strălucind în 
lumina slabă. 

- Du-mă la ea, am insistat. 

Dacă Amarantha avea să îmi rupă gâtul — măcar muream făcând ceva 
pentru el, muream încercând să repar răul pe care nu îl prevenisem, 


încercând să salvez populaţia pe care o condamnasem. Cel puţin, Tamlin ar 
fi ştiut că am făcut-o pentru el şi că l-am iubit. 

Alis mă studie pentru o clipă înainte de a mă privi cu blandete. 

- Cum doreşti. 


CAPITOLUL 33 


Poate că mă îndreptam spre moarte, dar nu aveam de gând să o întâmpin 
neînarmată. 

Am strâns cureaua tolbei peste piept şi apoi am mangdiat penele sagetii, 
trăgând cu ochiul peste umăr. Desigur, nu aveam săgeți din lemn de frasin, 
dar trebuia să mă descurc cu ce găsisem prin conac. Aş fi putut lua mai 
multe, dar armele nu făceau decât să mă împovăreze şi, în orice caz, nu 
ştiam cum să le folosesc pe cele mai multe dintre ele. Aşadar, aveam o tolbă 
plină, două pumnale atârnate la talie şi un arc aruncat peste umăr. Era mai 
bine decât să nu fi avut nimic, chiar dacă înfruntam spiriduşi care se 
născuseră ştiind cum sa ucidă. 

Alis mă conduse prin păduri şi peste dealurile submontane tăcute, 
oprindu-se destul de des să asculte, ca să ne schimbăm traseul. Nu voiam să 
aflu ce auzea sau mirosea, nu când o linişte adâncă acoperise ţinuturile. 
„Rămâi cu Marele Lord“, îmi spusese Suriel. „Rămâi cu el, îndrăgosteşte-te 
şi totul va fi bine.“ Dacă aş fi rămas, daca aş fi recunoscut ceea ce 
simţeam... Nimic din toate acestea nu s-ar fi întâmplat. 

Noaptea cobora hotărâtă peste lume, iar picioarele mă dureau din cauza 
pantelor abrupte ale dealurilor, dar Alis se grăbea, fără a se uita în urmă, să 
vadă dacă o urmam. 

Când se opri în valea dintre două dealuri, am început să mă întreb dacă ar 
fi trebuit să iau cu mine mai multă mâncare, şi nu doar pentru o singură zi. 
Aerul era mai rece — mult mai rece decât în vârful dealului, iar eu am 
tremurat când am văzut gura îngustă a unei peşteri. Intrarea nu avea cum să 
fie aceasta deoarece în acea pictură murală Poalele Muntelui erau 
reprezentate în centrul insulei Prythian. Ar fi trebuit să călătorim câteva 
săptămâni. 

- Toate drumurile întunecate şi mizerabile duc spre Poalele Muntelui, 
rosti Alis foarte încet, cu o voce care nu se deosebi prea mult de foşnetul 
frunzelor. 

Îmi arătă peştera. 

- Este o veche scurtătură — considerată cândva sacră, dar nu şi acum. 

Aceasta era peştera pe care Lucien îi interzisese Attorului să o folosească 
în acea zi. Am încercat să-mi stăpânesc tremuratul. Îl iubeam pe Tamlin; aş 
fi mers până la capătul lumii pentru a îndrepta situaţia, pentru a-l salva, dar, 


dacă Amarantha era mai rea decât Attorul... dacă Attorul nu era cel mai 
crud dintre acolitii ei... dacă îl speriase pana şi pe Tamlin... 

- Cred că acum regreti faptul că ţi-ai pierdut cumpătul. 

M-am îndreptat. 

- ÎI voi elibera. 

- Vei fi norocoasă dacă te va omorî rapid. Vei fi norocoasă să fii măcar 
adusă înaintea ei. 

Probabil că mă îngălbenisem, deoarece îşi tuguie buzele şi mă bătu uşor 
pe umăr. 

- Fato, să nu uiţi câteva reguli, spuse ea când privirăm amândouă gura 
peşterii. 

Din burta peşterii, întunericul duhni, otrăvind aerul curat. 

- Să nu bei vinul — nu e ca vinul pe care l-am băut la Solstiţiu, şi îţi va 
face mai mult rău decât bine. Să nu cazi la învoială cu nimeni, cu excepţia 
cazului în care viaţa ta depinde de asta — dar, chiar şi atunci, să te gândeşti 
dacă merită. Şi, mai presus de toate, să nu ai încredere în nimeni acolo — 
nici măcar în Tamlin al tău. Simturile iti sunt cei mai mari duşmani; vor 
încerca să te trădeze. 

M-am abținut să nu-mi ating unul dintre pumnale şi, în schimb, i-am 
mulţumit dând din cap. 

- Ai vreun plan? 

- Nu, am recunoscut eu. 

- Să nu te aştepţi ca oţelul acela să te ajute cumva, spuse ea, privindu-mi 
armele. 

- Nu mă aştept. 

Am confruntat-o, muşcându-mi buza pe interior. 

- E o parte a blestemului. O parte pe care nu ţi-o putem spune. Chiar şi 
acum, oasele-mi plâng la simpla amintire a acesteia. O parte pe care trebuia 
să o afli tu singură, o parte pe care ea... ea... Inghiti zgomotos. Pe care ea 
încă nu vrea să o cunoşti, dacă eu nu ţi-o pot spune, icni ea. Dar ascultă — 
ascultă, fato. Ascultă ceea ce auzi. 

I-am atins braţul. 

- Aşa voi face. Iti mulţumesc pentru că m-ai condus. 

Pentru că pierduse ore preţioase, când acea pungă cu provizii — pentru ea 
şi băieţii ei — spunea destule despre locul spre care se îndrepta. 

Alis râse ca o cioară. 


- Într-adevăr, rare sunt zilele în care o persoană iti mulţumeşte pentru că 
ai adus-o să-şi întâlnească moartea. 

Dacă mă mai gândeam mult la pumnal, exista riscul de a-mi pierde 
cumpătul, cu sau fără Tamlin. Ea nu mă ajuta. 

- Cu toate acestea, iti doresc succes, adăugă Alis. 

- Dacă tu şi nepoţii tăi aveţi nevoie de un loc în care să fugiţi, după ce îi 
recuperezi, atunci traversaţi zidul, i-am spus eu. Duceţi-vă la casa familiei 
mele. 

I-am zis unde. 

- Întreabă de Nesta, sora mea mai mare. Ea ştie cine eşti, ştie totul. Te va 
adăposti cum va putea. 

Acum ştiam că avea să o facă, în ciuda faptului că Alis şi băieţii ei o 
îngrozeau. Avea să-i tina în siguranţă. 

Alis îmi mângâie uşor mâna. 

- Să nu mori, spuse ea. 

Am privit-o pentru ultima dată, apoi m-am uitat la cerul nopţii, care 
flutura deasupra noastră, şi la verdele intens al dealurilor. Culoarea ochilor 
lui Tamlin. 


Am intrat în peşteră. 

Singurele sunete care se auzeau erau respiraţia mea slabă şi scartaitul 
ghetelor mele pe piatră. Am înaintat, împiedicându-mă prin întunericul 
îngheţat. M-am ţinut aproape de perete, iar mâna îmi amorti când piatra 
rece şi udă îmi atinse pielea. Am mers cu paşi mici, de teama vreunei gropi 
invizibile, în care m-aş fi rostogolit spre moarte. 

După ceea ce mi se păru a fi o eternitate, o rază portocalie de lumină 
străpunse întunericul. Apoi, se auziră vocile. 

Şuierând şi zbierând, elocventă şi guturală — o cacofonie rupse tăcerea, ca 
o pocnitoare. M-am lipit de peretele peşterii, dar sunetele trecură şi 
dispărură. 

M-am strecurat spre lumină, clipind când am găsit sursa: o mică fisură în 
piatră. Se deschidea spre un pasaj subteran săpat grosolan, luminat de un 
foc. Am zăbovit în întuneric, inima bătându-mi sălbatic în piept. Crăpătura 
din perete era suficient de mare pentru ca o persoană să se poată strecura — 
atât de zimtata si de dură, încât era evident că nu era folosită des. Privind 
mizeria, nu am văzut nicin urmă, niciun semn că altcineva ar fi intrat pe 


aici. Culoarul de dincolo nu era circulat, dar urma o altă direcţie, blocându- 
mi vederea 

I-am mulţumit lui Tamlin pentru privirea de spiriduş, care îmi permitea să 
văd dincolo de toate vrăjile, dar mi-am amintit avertismentul dat de Alis şi 
nu mi-am crezut urechile, pentru ca spiriduşii puteau fi tacuti ca pisicile. O 
linişte de moarte domnea pe coridoare. 

Totuşi, trebuia să părăsesc această peşteră... Trecusera câteva săptămâni 
de când Tamlin se afla aici. Trebuia să găsesc locul în care îl ţinea 
Amarantha, cu speranţa că nu aveam să dau peste nimeni în acest timp. 
Faptul că ucisesem animale şi creaturi naga era una, dar să mai ucid şi 
alţii... 

Am inspirat adânc de câteva ori, făcându-mi curaj. Era ca o vânătoare, 
doar că animalele erau spiriduşi. Spiriduşi care puteau să mă tortureze la 
nesfârşit — până când i-aş fi implorat să mă omoare. Sa mă tortureze aşa 
cum îl torturaseră pe acel spiriduş al Regatului Primăverii, căruia i se 
smulseseră aripile. 

Când am ieşit prin acea deschizătură minusculă, sugându-mi burta ca să 
pot trece, nu mi-am permis să mă gândesc la acele cioturi sângerânde. 
Armele mele zgâriară piatra, iar eu am tresărit la şuieratul pietricelelor care 
căzură. „Mergi în continuare, mergi în continuare”. Traversând în grabă 
coridorul deschis, m-am strecurat într-o firidă din peretele opus. Nu era o 
ascunzătoare prea bună. 

M-am furişat de-a lungul peretelui, oprindu-mă în dreptul arcadei din 
coridor. Era o greşeală; doar un idiot ar fi venit aici. Aş fi putut fi oriunde în 
regatul Amaranthei. Alis ar fi trebuit să-mi spună mai multe. Ar fi trebuit să 
fiu destul de deşteaptă încât s-o întreb. Sau destul de deşteaptă cât să mă 
gândesc la o altă soluţie, la oricare, în afară de aceasta. 

Mi-am asumat riscul de a privi după colt, iar frustrarea aproape mă făcu 
să plâng. Un alt coridor săpat în piatra gălbuie a muntelui, străjuit pe fiecare 
parte de torţe. Nu exista niciun loc întunecos în care m-aş fi putut ascunde, 
iar în celălalt capăt, privirea îmi fu iar obturată de o cotitură bruscă. Mă 
aflam în câmp deschis. Eram o pradă la fel de uşoară ca o căprioară 
flămândă, care rupea scoarţa unui copac într-un luminiş. 

Coridoarele erau însă tăcute — nu se auzeau nici măcar vocile de mai 
devreme. Şi, dacă se întâmpla să aud pe cineva, urma să fug spre gura 
peşterii. Pentru un timp, puteam merge în recunoaştere, adunând informaţii, 
pentru a afla unde era Tamlin... 


Nu. Era posibil ca o doua şansă să nu se mai ivească prea curând. Trebuia 
să actionez acum. Dacă mă opream pentru prea multă vreme, nu-mi mai 
recăpătam curajul. Am reuşit să mă strecor după colţ. 

Nişte degete lungi şi osoase mă apucară de braţ, iar eu am înlemnit. 

Un chip ascuţit, cu o piele gri şi tăbăcită, ieşi la vedere, iar colții din 
argint îi străluciră când îmi zâmbi. 

- Bună ziua, şuieră acesta. Ce caută una ca tine aici? 

Cunoşteam această voce. Încă îmi bântuia coşmarurile. 

Aşadar, când şi-a aplecat urechile ca de liliac, iar eu mi-am dat seama că 
mă aflam în fata Attorului, am făcut tot ce mi-a stat în putere ca să nu tip. 


CAPITOLUL 34 


Aproape târându-mă spre sala tronului, Attorul continuă să-mi strângă 
braţul în ghearele-i reci ca gheaţa. Nu se deranjă să mă dezarmeze. Ştiam 
amândoi că armele nu-mi prea erau de folos. 

„Tamlin. Alis şi băieţii ei. Surorile mele. Lucien.“ Le-am cântat numele 
în tăcere iar şi iar, în vreme ce Attorul, un demon al răutăţii, se contura 
deasupra mea. Din când în când, îşi flutura aripile ca de piele — şi, dacă aş fi 
fost în stare să vorbesc fără sa tip, l-aş fi întrebat de ce nu mă ucisese pe loc. 
Mă trase mai departe după el, târându-şi picioarele ale căror gheare zgâriau 
tacticos pardoseala peşterii, care arăta întocmai cum mi-o imaginasem. 

Chipuri răutăcioase — dure şi nemiloase — mă priviră trecând, niciunul 
arătându-se câtuşi de puţin deranjat sau îngrijorat de faptul că mă aflam în 
ghearele Attorului. Spiridusi — o mulţime — însă doar câţiva Mari Spiriduşi 
erau prezenţi. 

Am trecut prin două uşi vechi şi enorme din piatră, mai înalte decât 
conacul lui Tamlin, şi am intrat într-o cameră imensă, săpată într-o piatră de 
culoare gălbuie, susţinută de nenumărați stâlpi sculptați. Acea mică parte 
din mine care devenise din nou inutilă şi banală observă că sculptura nu era 
formată doar din nişte modele ornamentale şi că, de fapt, înfăţişa spiriduşi, 
Mari Zâne şi animale în diferite medii şi poziţii. Gravurile spuneau poveşti 
nenumărate despre ţinutul Prythian. Între stâlpi atârnau candelabre din 
bijuterii, care pătau în culoare pardoseala din marmură roşie. Aici... aici se 
aflau Marii Spiriduşi. 

O mulţime ocupa cea mai mare parte a spaţiului, unii dintre ei dansând pe 
ritmurile unei muzici înfundate, alţii mergând în cerc, stand de vorbă — 
probabil că era o petrecere. Mi s-a părut că văd câteva măşti strălucitoare 
printre cei adunaţi, dar totul era o imagine neclară de dinţi ascuţiţi şi haine 
elegante. Attorul mă aruncă înainte, iar lumea se invarti. 

Când am căzut, pardoseala din marmură rece fu neînduplecată, iar oasele 
mele gemură şi răcniră. M-am împins în sus şi, când mi-am ridicat capul, 
am văzut scântei dansând. Însă, când am zărit podiumul înaintea mea, am 
rămas la pământ, încercând să nu ies în evidenţă. Câţiva paşi mă conduseră 
până acolo. Mi-am înălţat capul şi mai mult. 

Acolo, lenevind pe un tron negru, era Amarantha. 


Desi era drăguță, nu era la fel de devastator de frumoasă precum mi-o 
imaginasem, nu era vreo zeiţă a întunericului şi a urii. Asta o făcea să pară 
şi mai dură. Părul roşu-auriu era frumos împletit şi petrecut prin coroana ei 
din aur, culoarea intensă imbogatindu-i pielea albă ca zăpada care, la rândul 
ei, îi scotea în evidenţă buzele rubinii. Dar, cu toate că ochii de abanos îi 
străluceau, avea ceva care îi răpea toată frumuseţea, un fel de surâs 
dispretuitor şi permanent al trăsăturilor, care făcea să pară că farmecul ei era 
fals şi rece. Aş fi înnebunit dacă ar fi trebuit să îi pictez portretul. 

Cel mai mare comandant al Regelui ținutului Hybern. Cu secole în urmă, 
măcelărise armate de oameni, preferând să-şi ucidă sclavii, decât să-i 
elibereze. Luase în stăpânire ţinutul Prythian în doar câteva zile. 

Apoi, m-am uitat la tronul din piatră neagră de lângă ea şi braţele îmi 
cedară. 

Încă purta aceeaşi mască din aur, aceleaşi haine de războinic, acea 
cingătoare, cu toate că nu mai avea cuțite, nici măcar o singură armă. Ochii 
nu i se măriră, gura nu i se strânse. Fără gheare, fără colti. Mă privi, pur şi 
simplu, indiferent, nemişcat. Neimpresionat. 

- Ce-i asta? întrebă Amarantha cu o voce zglobie, în ciuda zâmbetului de 
viperă pe care mi-l aruncase. 

De gâtul ei delicat şi catifelat atârna un lanţ lung şi subţire — pe care era 
prins un os foarte vechi, de dimensiunea unui deget. Rămânând pe podea, 
nu am vrut să mă gândesc cui i-ar fi putut aparţine. Dacă mi-aş fi mişcat 
braţul, aş fi putut să-mi scot pumnalul... 

- Doar un om pe care l-am găsit la parter, şuieră Attorul şi o limbă 
bifurcată se repezi printre dinţii ca nişte lame. 

Dădu o dată din aripi, împrăştiind un aer urât mirositor spre mine, apoi şi 
le strânse cu grijă în spatele trupului său scheletic. 

- Evident, toarse Amarantha. 

Am evitat să o privesc şi mi-am concentrat atenţia asupra cizmelor 
maronii ale lui Tamlin. Era la trei metri distanţă de mine — la trei metri şi nu 
spunea niciun cuvânt, nici măcar nu părea îngrozit sau furios. 

- Dar de ce ar trebui să-mi pierd vremea cu ea? Attorul chicoti, sunetul 
auzindu-se ca sfârâitul apei pe o tavă fierbinte, şi un picior cu gheare mă 
lovi într-o parte, rupându-mi tunica. 

- Spune-i Maiestăţii Sale de ce te ascundeai prin catacombe, de ce ai ieşit 
din vechea peşteră care duce spre Regatul Primăverii. 


Ar fi fost mai bine să-l omor pe Attor sau să încerc să o ucid pe 
Amarantha? Attorul mă lovi din nou, iar eu am tresărit când ghearele lui imi 
atinseră coastele. 

- Spune-i Maiestatii Sale, mizerie umană! 

Aveam nevoie de timp — trebuia să înţeleg unde mă găseam. Dacă Tamlin 
se afla sub influenţa vreunei vrăji, atunci ar fi trebuit să îmi fac griji în 
privinţa modului în care urma să-l iau de acolo. 

M-am ridicat, căutându-mi în tot acest timp pumnalele. Ca să nu-i 
întâlnesc privirea, m-am uitat la rochia strălucitoare din aur a Amaranthei. 

- Am venit să-l revendic pe cel pe care îl iubesc, am rostit eu încet. 

Poate că blestemul mai putea fi ridicat. L-am privit din nou, iar vederea 
ochilor săi de smarald fu ca un balsam. 

- Poftim? întrebă Amarantha, aplecându-se înainte. 

- Am venit să-l revendic pe Tamlin, Marele Lord al Regatului Primăverii. 

O bolboroseală se răspândi printre curteni. Amarantha îşi lăsă însă capul 
pe spate şi râse — râsul ei era asemănător croncănitului unui corb. 

Marea Zână se întoarse către Tamlin şi zâmbi răutăcios. 

- Cu siguranţă ai fost ocupat în toţi aceşti ani. Au început să-ţi placa 
oamenii, nu-i aşa? 

El tăcu, impasibil. Ce îi făcuse? Nu se mişcă — atunci, înseamnă ca 
blestemul ei functionase. Ajunsesem prea târziu. Îl dezamăgisem, îl 
condamnasem. 

- Totuşi, zise Amarantha încet. 

Simteam cum Attorul şi toţi cei de la curte se adunau în spatele meu. 

- Îmi dă de gândit — dacă ai luat o singură fată, de vreme ce ţi-a ucis 
santinela... 

Ochii îi sclipiră. 

- O, eşti delicios. M-ai lăsat s-o torturez pe acea fată nevinovată, pentru 
ca aceasta să fie în siguranţă? Dragutule! Chiar ai reuşit să faci un vierme 
uman să te iubească. Minunat. 

Batu din palme, iar Tamlin abia reuşi să nu o privească — singura reacţie 
pe care am văzut-o din partea lui. 

Torturată. O torturase... 

- Lasă-l să plece, am spus eu, încercând să par calmă. 

Amarantha râse din nou. 

- Omule, dă-mi un singur motiv pentru care nu ar trebui să te distrug pe 
loc. 


Avea dinţii foarte albi şi drepţi, aproape strălucitori. 

Sângele începu să-mi curgă mai repede prin vene, dar eu mi-am ţinut 
capul sus şi i-am zis: 

- L-ai păcălit — este constrâns pe nedrept. 

Tamlin înlemnise. 

Amarantha făcu un zgomot cu limba şi îşi privi una din mâinile ei subţiri 
şi albe — îşi privi inelul de pe degetul arătător. Un inel a cărui montură 
semăna cu... cu un ochi omenesc, încastrat într-un cristal, am observat eu 
când îşi coborî mâna. Aş fi putut să jur că se răsucea înăuntru. 

- Voi, fiarele umane, sunteţi lipsite de creativitate. Ne-am petrecut ani de 
zile învăţându-vă poezii şi cum sa vă exprimati elegant şi asta e tot ce poţi 
să-mi spui? Ar trebui să-ţi smulg limba, pentru că nu ştii cum să vorbeşti. 

Mi-am încleştat dinţii. 

- Dar sunt curioasă să aflu ce discurs îmi vei ţine când vei vedea ce ar fi 
trebuit să fii? 

Când Amarantha îmi arătă ceva din spatele meu şi hidosul inel cu ochi 
chiar privi în acea direcţie, m-am încruntat şi m-am întors. 

intuit pe peretele peşterii enorme, am văzut cadavrul mutilat al unei 
tinere. Pe alocuri, pielea îi era arsă, degetele îndoite în unghiuri ciudate şi 
linii roşii şi ţipătoare îi traversau corpul. Abia o auzeam pe Amarantha din 
cauza hohotelor. 

- Probabil că ar fi trebuit să ascult când mi-a zis că nu l-a mai văzut 
niciodată pe Tamlin, cugetă Amarantha. Sau când a insistat asupra faptului 
că nu a ucis niciodată un spiriduş, că nu a vânat nicio zi în viaţa ei. Cu toate 
că tipetele ei au fost încântătoare. De mult nu am mai auzit o muzică atât de 
frumoasă. 

Îmi adresă direct următoarele cuvinte: 

- Ar trebui să iti mulţumesc pentru că i-ai spus lui Rhysand cum o 
cheamă, în loc să îi spui numele tău. 

Clare Beddor. 

Aici o aduseseră, asta îi făcuseră după ce-i arseseră de vie familia, în 
propria lor casă. Asta îi făcusem eu, spunându-i lui Rhysand cum o chema, 
pentru a-mi proteja familia. 

Măruntaiele mi se răsuciră; m-am străduit din răsputeri să nu vărs pe 
pietre. 

Attorul îşi înfipse ghearele în umerii mei, fortandu-ma să o confrunt pe 
Amarantha, care încă îmi zâmbea ca o şerpoaică. La fel de bine aş fi putut 


să o omor pe Clare. Îmi salvasem viaţa, condamnând-o pe a ei. Acel 
cadavru putrezit de pe perete ar fi trebuit să fie al meu. 

Al meu. 

- Vino, scumpo, spuse Amarantha. Ce ai de spus în legătură cu asta? 

Voiam să-i spun că merita să ardă în iad pentru vecie, dar, chiar şi când 
am privit in gol spre Tamlin, nu am văzut decât trupul țintuit al lui Clare. El 
le permisese să o ucidă astfel pe Clare pentru ca ei să nu afle că eram încă 
în viaţă. Ochii mă usturară, în vreme ce simţeam cum îmi arde gâtlejul. 

- Încă mai vrei să revendici persoana care ar face aşa ceva unei fiinţe 
nevinovate? întrebă Amarantha blând, consolator. 

Am privit-o în ochi. Nu puteam permite ca moartea lui Clare să fi fost în 
zadar. Nu aveam de gând să renunţ fără să mă lupt. 

- Da, i-am răspuns. Da, vreau. 

Îşi ridică buza superioară, dezvăluindu-şi caninii foarte ascuţiţi. Şi, când 
am privit în ochii ei negri, mi-arn dat seama că urma să mor. 

Amarantha se lăsă însă pe spate în tronul ei şi îşi încrucişă picioarele. 

- Ei bine, Tamlin, spuse ea, atingându-i braţul ca şi cum ar fi fost stăpâna 
lui. Nu cred că te-ai aşteptat vreodată ca aceasta să apară aici. 

Îşi flutură mâna spre mine. Murmurul râsetelor celor adunaţi în jurul meu 
răsună, lovindu-mă ca o piatră. 

- Tu ce ai de spus, Mare Lord? 

Am privit chipul celui pe care îl iubeam atât de mult, dar următoarele lui 
cuvinte aproape că mă făcură să îngenunchez. 

- Nu am mai văzut-o până acum. Probabil cineva i-a jucat o festă. Poate 
Rhysand. 

Încă încerca să mă protejeze, chiar şi acum, chiar şi aici. 

- O, nici măcar nu ştii să minţi. 

Amarantha îşi înclină capul. 

- Oare, oare tu, în ciuda cuvintelor pe care le-ai rostit cu mulţi ani în 
urmă, simţi ceva pentru această fiinţă? O fată care îi urăşte din toată inima 
pe cei ca noi a reuşit să se îndrăgostească de un spiriduş. Şi spiriduşul al 
cărui tată a măcelărit cândva mulțimile de oameni, alături de mine, chiar s-a 
îndrăgostit de ea? 

Râse iar, ca o cioară. 

- O, e prea de tot — prea distractiv! 

Pipăi degetul agăţat de lanţ şi se uită la ochiul din inel. 


- Cred că dacă ar putea cineva să aprecieze momentul, se adresă ea 
inelului, acela eşti tu, Jurian. 

Zambi frumos. 

- Totuşi, e păcat că târfa ta umană nu s-a deranjat să te salveze. 

Jurian — acela era ochiul lui; al lui era osul degetului. Am simţit groaza in 
stomac. Cumva, cu ajutorul vreunei puteri sau al vreunui lucru necurat, ea îi 
păstra încă sufletul şi conştiinţa în inel, în acel os. 

Tamlin continuă să mă privească fără să mă recunoască, lipsit de 
sentimente. Poate că Amarantha folosise aceeaşi putere pentru a-l vrăji; 
poate că îi furase toate amintirile. 

Regina îşi curăţă unghiile. 

- Lucrurile au fost extrem de plictisitoare de când Clare a decis să moară 
cât se afla în grija mea. Să te ucid pe loc ar fi neinteresant, omule. 

Îmi aruncă o privire, apoi îşi văzu iar de unghiile ei, de inelul de pe 
deget. 

- Totuşi, destinul stârneşte viaţa în feluri ciudate. Poate că draga mea 
Clare a trebuit să moară pentru ca eu să mă distrez cu adevărat pe seama ta. 

Când stomacul mi se înmuie, am tremurat, neputând să mă abtin. 

- Ai venit să il iei pe Tamlin, spuse Amarantha. Nu era o întrebare, ci o 
provocare. Ei bine, din întâmplare, tăcerea lui ursuză mă plictiseşte până la 
lacrimi. Am fost îngrijorată când nu a clipit cât timp m-am jucat cu draga de 
Clare, când nici măcar nu şi-a arătat acele gheare minunate... Iti voi 
propune un târg, omule, zise ea, iar eu, în mintea mea, am auzit sunetul de 
avertizare al unor clopoței. 

„Doar dacă viaţa ta depinde de asta“, îmi spusese Alis. 

- La alegerea mea, vei îndeplini trei sarcini — trei sarcini ca sa dovedesti 
cât de profundă iti e dragostea şi loialitatea umană, iar Tamlin va fi al tău. 
Doar trei provocări mărunte, ca să-ţi dovedeşti devotamentul; ca să ne arăţi 
mie şi dragului de Jurian că neamul vostru poate să iubească sincer, şi îl vei 
putea avea pe Marele tău Lord. 

Se întoarse către Tamlin şi zise: 

- Consideră că îţi fac o favoare, Mare Lord — aceste javre omeneşti ne pot 
face să fim atât de orbiti de dorinţă, încât ne pierdem judecata. E mai bine 
pentru tine să-i vezi acum adevărata faţă. 

- Vreau să-i dezlegi şi blestemul, m-am trezit eu spunând. 

Ea ridică o sprânceană, zâmbind mai larg şi arătându-şi prea mult dinţii 
albi. 


- Voi duce la bun sfârşit toate cele trei sarcini, blestemul lui va fi ridicat, 
iar noi — şi toţi curtenii lui — vom putea pleca de aici, am adăugat. 

Alis îmi spusese că magia era precisă, aşa îi păcălise Amarantha. Nu 
aveam de gând să fiu înfrântă doar pentru că nu specificasem anumite 
lucruri. 

- Desigur, toarse Amarantha. Şi, dacă nu te superi, voi mai preciza ceva, 
doar ca să văd dacă eşti demnă de unul de-al nostru, dacă eşti destul de 
deşteaptă încât să-l meriti. 

Când ochiul lui Jurian se roti sălbatic, ea tatdi, iar acesta se opri. 

- Îţi voi oferi o cale de scăpare, fato, continuă ea. În momentul în care vei 
îndeplini toate sarcinile, sau când nu vei mai putea suporta, va trebui să 
răspunzi unei întrebări. 

Din cauza sângelui care mi se urcase la cap, abia o auzeam. 

- Unei ghicitori. Îmi dai răspunsul ghicitorii, iar blestemul se va risipi. 
Într-o clipă. Va fi liber, fără să fiu nevoită să ridic măcar un deget. Îmi dai 
răspunsul corect, iar el e al tău. Poţi să-mi răspunzi când vrei tu, dar, dacă 
greşeşti... 

Făcu un semn cu mâna, iar eu am ştiut, fără să trebuiască să mă întorc, că 
mi-o arăta pe Clare. 

- Şi dacă nu reuşesc să îndeplinesc sarcinile? am întrebat eu, mai 
îndrăzneață decât mă simţeam. 

I-am răstălmăcit cuvintele, căutând capcane şi lacune în modul în care le 
formulase. Dar totul părea în regulă. 

Zâmbetul îi deveni aproape grotesc, iar ea mângâie cu degetul mare 
partea superioară a inelului. 

- Dacă nu reuşeşti să duci până la capăt o sarcină, nu va mai rămâne nicio 
bucată din tine cu care să mă joc. 

Am simţit un fior pe şira spinării. Alis mă avertizase — mă avertizase sa 
nu închei niciun târg. Amarantha m-ar fi omorât însă pe loc, dacă aş fi 
refuzat-o. 

- Care este natura acestor sarcini? 

- O, dacă ti-as destăinui, aş răpi toată distracţia. Dar iti spun că vei avea 
de îndeplinit o sarcină în fiecare lună — când va fi lună plină. 

- Şi ce voi face între timp? 

Am îndrăznit să-l privesc pe Tamlin. Auriul din ochii lui strălucea mai 
intens decât îmi aminteam. 


- Între timp, răspunse Amarantha cam tăios, fie vei rămâne în celula ta, 
fie vei face tot ce-ţi voi mai cere în plus. 

- Dacă mă vei ţine mereu ocupată, nu voi fi dezavantajată? 

Ştiam că îşi pierdea interesul, că nu se aşteptase să îi pun atât de multe 
întrebări. Trebuia însă să încerc să obţin nişte informaţii. 

- Vor fi doar simple treburi casnice. Mi se pare normal sa iti poţi câştiga 
existenţa. 

As fi putut să o strâng de gât pentru asta, dar am incuviintat. Când spuse: 
„Atunci, ne-am înţeles”, m-am întrebat dacă nu cumva făcusem o prostie. 

Ştiam că aştepta să incuviintez, la rândul meu, dar trebuia să mă asigur. 

- Dacă voi îndeplini cele trei sarcini sau dacă voi răspunde corect la 
ghicitoare, vei face tot ce îţi voi cere? 

- Desigur, răspunse Amarantha. Eşti de acord? 

Când Tamlin mă privi, groaznic de palid, ochii lui se măriră aproape 
imperceptibil. 

Fie acceptam târgul, fie moartea — o moarte lentă şi crudă, ca a lui Clare. 

Attorul şuieră în spatele meu, avertizându-mă să răspund. Nu credeam în 
destin sau în zei — şi nu aveam de ales, deoarece, chiar în momentul în care 
m-am uitat în ochii lui Tamlin, care stătea lângă Amarantha în calitate de 
sclav al ei sau mai rău, l-am iubit cu înverşunare, din toată inima. Pentru că, 
atunci când ochii i se măriseră, am ştiut că încă mă iubea. 

Doar atât îmi rămăsese, fărâma de speranţă neghioabă că aş fi putut 
câştiga — că aş fi reuşit să păcălesc şi să înving o Regină a Zânelor la fel de 
străveche precum pietrele de sub mine. 

- Ei, bine? îmi ceru Amarantha să-i vorbesc. 

În spatele meu, l-am simţit pe Attor pregătindu-se să se năpustească, să 
mă bată, la nevoie, până ce i-aş fi dat un răspuns. Ea îi păcălise pe toţi, dar 
eu nu supravietuisem degeaba sărăciei şi anilor petrecuţi în pădure. Cea mai 
bună şansă a mea consta în a nu-i dezvălui nimic despre mine sau ce ştiam. 
Ce era regatul ei, dacă nu o altă pădure, un alt teren de vânătoare? 

L-am privit pe Tamlin pentru o ultimă dată înainte de a spune: „Sunt de- 
acord“. 

Amarantha îmi aruncă un zâmbet oribil şi uşor, iar magia sfârâi în aerul 
dintre noi când pocni din degete. Se cuibări din nou în tronul ei. 

-  Oferiţi-i o întâmpinare demnă de sala mea, se adresă ea cuiva din 
spatele meu. 


Şuieratul Attorului fu singurul avertisment când ceva tare ca piatra mă 
lovi în falcă. 

Uimită de durere, am fost aruncată în partea laterală a tronului, însă o altă 
lovitură brutală în faţă mă aştepta. Osul se sfărâmă — oasele mele. Picioarele 
mi se răsuciră sub mine, iar pielea Attorului îmi zgârie obrazul când mă lovi 
încă o dată. Am ricoşat şi mai departe, dar am întâlnit pumnul altcuiva — al 
unui spiriduş diform şi neînsemnat, al cărui chip nu am reuşit să-l zăresc. 
Era de parcă aş fi fost pocnită cu o cărămidă. Poc, trosc. Cred că erau trei la 
număr, iar eu eram sacul lor de box — dat mai departe lovitură cu lovitură, în 
vreme ce oasele mele tipau de durere. Poate ca şi eu urlam de durere. 

Gustul metalic al sângelui care tasni îmi umplu gura înainte să nu mai 
ştiu de mine. 


CAPITOLUL 35 


Simturile îmi reveniră încet, unul mai dureros decât celălalt. Mai întâi, 
am auzit sunetul apei curgătoare, apoi ecoul pierdut al unor paşi greoi. Un 
gust persistent de cupru îmi umplea gura — era sânge Pe lângă respiraţia 
şuierătoare a ceea ce trebuie că erau nările mele înfundate, mirosul puternic 
de pământ şi mucegai inunda aerul umed şi rece. Fire ascuţite de fân îmi 
intepau obrazul. Cu o mişcare teribil de dureroasă, am cercetat cu limba 
marginile unei buze crăpate. Clipind, am deschis ochii, dar am reuşit doar 
să-i măresc putin — erau umflati. Ceea ce se arătă în fata ochilor mei, 
netăgăduit de învineţiţi, nu îmi ridică prea mult moralul. 

Ma gaseam într-o celulă de închisoare. Armele îmi dispăruseră, iar 
singura sursă de lumină erau tortele aflate dincolo de uşă. Amarantha îmi 
spusese că aveam să-mi petrec timpul într-o celulă, dar, în momentul în care 
m-am ridicat, atât de ametita încât aproape că am lesinat din nou, inima îmi 
bătu mai tare. O temniţă. Am examinat razele oblice care se strecurau 
printre crăpăturile dintre uşă şi perete şi care îmi atingeau uşor faţa. 

Mă durea — mă durea mai mult decât orice altceva îndurasem vreodată. 
Când mi-am atins nasul cu degetele şi am simţit cum sângele îmi curgea din 
nări, m-am abținut să nu plâng. Era rupt. Rupt. 

Dacă maxilarul nu m-ar fi durut atât de groaznic, mi-aş fi încleştat dinţii. 

Nu puteam să mă las cuprinsă de panică. Nu, trebuia să-mi controlez 
lacrimile, trebuia să gândesc limpede. Trebuia să-mi studiez rănile cât mai 
bine posibil şi apoi să-mi dau seama ce urma să fac. Probabil că mi-aş fi 
putut folosi cămaşa pentru a mă bandaja — poate că, la un moment dat, 
aveau să-mi dea apă, să-mi spăl rănile. Respirând cu greu, mi-am cercetat 
restul chipului. Maxilarul nu era rupt şi, cu toate că aveam ochii umflati şi 
buza crăpată, cel mai vătămat era nasul. 

Controlându-mi respiraţia, mi-am ţinut genunchii strânşi la piept. 
Încălcasem una dintre regulile lui Alis. Totuşi, nu avusesem de ales. 
Văzându-l pe Tarnlin stând lângă Amarantha... 

Maxilarul îmi protestă, dar eu am scrâşnit din dinţi oricum. Luna era 
plină — trecuse o jumătate de lună de când părăsisem casa tatălui meu. Câtă 
vreme stătusem aici, inconştientă? Nu eram îndeajuns de nesăbuită încât să 
cred că timpul avea să mă pregătească pentru prima sarcină a Amaranthei. 


Nu mi-am permis să-mi imaginez la ce avea de gând să mă supună. Era 
suficient să ştiu că se aştepta să mor — că nu ar mai fi rămas prea mult din 
mine, ca să mă tortureze. 

Mi-am strâns picioarele mai tare, ca să nu-mi mai tremure mâinile. 
Undeva — nu prea departe — începură tipetele. Un behăit ascuţit şi sfâşietor, 
accentuat de strigăte asurzitoare, mă făcu să-mi simt fierea arzându-mi 
gâtul. Confruntată cu prima sarcină a Amaranthei, şi eu aş fi putut striga 
aşa. 

Un bici lovi, iar tipatul continua, neoprindu-se pentru a mai respira. 
Probabil că şi Clare strigase aşa. La fel de bine aş fi putut să o torturez eu. 
Ce obținuse cu toate acestea — cu toţi spiriduşii care îi doreau sângele şi 
nefericirea? O meritam — meritam orice durere şi suferinţă — chiar daca 
numai pentru ceea ce îndurase ea. Însă... aveam să fac dreptate. Cumva. 

Probabil că am atipit pentru că, la un moment dat, m-am trezit pe pragul 
uşii celulei mele, sprijinită de piatră. Uitând de durerea care îmi cuprindea 
chipul, m-am târât înapoi, ca să mă ascund în umbra celui mai apropiat colţ. 
Cineva se strecură în celulă şi trase repede uşa, lăsând-o uşor întredeschisă. 

- Feyre? 

Am încercat să mă ridic, dar picioarele îmi tremurau atât de tare, încât nu 
m-am putut mişca. 

- Lucien? am respirat eu, iar fânul fâşâi când el se aşeză pe pământ, lângă 
mine. 

- Pe toţi dracii, te simţi bine? 

- Faţa mea... 

O lumină slabă scânteia lângă capul său şi, când i-am zărit ochii, cel din 
metal se micşoră. Şuieră: 

- Ţi-ai pierdut minţile? Ce faci aici? 

M-am împotrivit lacrimilor — oricum, erau inutile. 

- M-am întors la conac... Alis mi-a spus... mi-a spus despre blestem şi nu 
am putut să o las pe Amarantha... 

- Feyre, nu ar fi trebuit să vii, spuse el tăios. Nu trebuia să fii aici Nu 
înţelegi ce a sacrificat el, ca să te elibereze? Cum de ai putut să fii atât de 
nebună? 

- Ei bine, acum sunt aici! am rostit eu, mai tare decât ar fi trebuit. Sunt 
aici şi situaţia rămâne neschimbată, aşa că nu te obosi să-mi spui cât sunt de 
slabă şi de proastă! Cunosc şi eu toate aceste lucruri... 

Am vrut să-mi acopăr faţa cu mâinile, dar mă durea prea mult 


- Eu doar... Trebuia să-i spun că îl iubesc. Să văd dacă nu este prea târziu. 

Lucien se sprijini pe călcâie. 

- Aşadar, ştii totul. 

Am reuşit să dau din cap, fără să leşin din cauza durerii. Probabil că se 
vedea că sufeream, deoarece el tresări. 

- Ei bine, cel putin nu mai trebuie să te mintim. Hai să te curat putin. 

-Cred că am nasul rupt. In rest, sunt bine. 

Rostind aceste cuvinte, m-am uitat în jurul lui, să văd apa sau bandajele — 
nu erau acolo. Atunci, avea să facă o vrajă. 

Lucien privi peste umăr, cercetând uşa. 

- Gărzile erau bete, dar vor fi înlocuite curând, spuse el, apoi îmi studie 
nasul. 

Lăsându-l să mi-l atingă uşor, ne-am imbratisat. Chiar şi atingerea gentila 
a degetelor sale mă săgeta cu o durere cruntă. 

- Înainte să-l vindec, va trebui să-l îndrept. 

Mi-am învins panica oarbă. 

- Fă-o. Acum. 

Înainte să mă las cuprinsă de lasitate şi să-i spun să-şi ia gândul. El ezită. 

- Acum, am gâfâit eu. 

Prea rapid ca să-l urmăresc, îmi cuprinse nasul cu degetele. Durerea mă 
pătrunse şi, înainte să leşin, urechile şi capul îmi bubuiră din cauza unui 
trosnet. 

Când mi-am revenit, am reuşit să-mi deschid complet ambii ochi, nasul 
îmi era curat şi nu zvâcnea, iar agonia nu-mi mai schimonosea chipul. 
Lucien era ghemuit deasupra mea, încruntat. 

- Nu am putut să te vindec în totalitate — şi-ar da seama că te-a ajutat 
cineva. Încă mai ai vânătăi şi un ochi vânăt hidos, dar... toate umflăturile au 
dispărut. 

- Şi nasul meu? am întrebat eu, pipăindu-l înainte ca el să-mi răspundă. 

- E la locul lui — la fel de obraznic şi de drăguţ ca înainte. 

Îmi zâmbi. Gestul familiar îmi făcu pieptul să se strângă până în pragul 
durerii. 

- Am crezut că ţi-a luat cea mai mare parte a puterii, am reuşit să spun. 

În timpul petrecut la conac, nu prea îl văzusem făcând vrăji. 

Dădu din cap spre luminita care plutea peste umărul sau. 

- Mi-a dat înapoi o parte — ca să-l amăgesc pe Tamlin să-i accepte oferta, 
dar el încă o refuză. 


Îşi îndreptă bărbia spre chipul meu vindecat. 

- Ştiam că trebuie să iasă ceva bun din faptul că am venit aici. 

- Deci, şi tu eşti ţinut captiv la Poalele Muntelui? 

Încuviinţă sumbru, printr-un gest al capului. 

- Acum, i-a chemat la ea pe toţi Marii Lorzi — nici cei care i-au jurat 
credinţă nu pot pleca până când... până când nu treci de toate probele. 

Probabil că voia să spună până când muream. 

- Inelul acela, am zis eu. Este... chiar este ochiul lui Jurian? 

Lucien se retrase. 

- Da. Aşadar, ştii totul, cu adevărat? 

- Alis nu mi-a povestit ce s-a întâmplat după confruntarea dintre Jurian şi 
Amarantha. 

- Au distrus un întreg câmp de luptă, folosindu-i pe soldaţi drept scuturi, 
până când aproape toţi au murit. Jurian a primit în dar o vrajă de protecţie 
împotriva ei, dar, odată intraţi în luptă pe cont propriu... Doar câteva minute 
i-au fost necesare pentru a-l înfrânge. Apoi, l-a târât înapoi în tabăra ei şi au 
trecut săptămâni — săptămâni — de tortură, până când l-a omorât. A refuzat 
să meargă să-l ajute pe Regele ținutului Hybern — din această cauză, a rămas 
fără armate şi a pierdut Războiul; până când nu l-a ucis pe Jurian, a refuzat 
totul. I-a păstrat doar osul degetului şi ochiul. Clythia i-a promis că nu va 
muri niciodată — şi, câtă vreme Amarantha îi păstrează ochiul cu ajutorul 
magiei sale, sufletul şi conştiinţa lui vor fi legate de acesta; Jurian va 
rămâne prizonier şi va vedea prin el. O pedeapsă potrivită pentru fapta sa, 
dar — Lucien atinse uşor locul în care propriul ochi îi lipsea — mă bucur că 
nu m-a supus şi pe mine unui astfel de tratament. Se pare că e obsedată de 
astfel de lucruri. 

M-am cutremurat. O femeie care vâna — era ceva mai mult decât o fiinţă 
crudă şi nemuritoare care vâna şi aduna trofee din cuceririle ei si de la 
victimele sale, ca să se bucure de ele de-a lungul veacurilor, furia, 
disperarea şi groaza pe care Jurian trebuia să le îndure în liecare zi, pentru 
vecie... Poate că o făcuse pe bună dreptate, dar era o pedeapsă mai 
înfiorătoare decât orice mi-aş fi putut imagina. Nu m-am mai gândit la asta. 

- Tamlin e... 

- Este... 

Lucien se ridică în picioare, din cauza unui sunet pe care urechile mele 
de om nu îl auzeau. 


- Gărzile sunt pe cale să facă schimb de ture şi se îndreaptă în această 
direcţie. Încearcă să rămâi în viaţă, bine? Am deja o listă lungă cu spiriduşii 
pe care trebuie să îi omor — nu trebuie să mai adaug alţii, chiar dacă doar de 
dragul lui Tamlin. 

Care, în mod sigur, era motivul venirii sale aici. Lucien dispăru — dispăru, 
pur şi simplu, în lumina slabă. O clipă mai târziu, un ochi gălbui cu o tentă 
roşiatică apăru în dreptul vizorului uşii, îmi aruncă o priviră urâtă şi se 
îndepărtă. 


Am tot atipit şi m-am trezit vreme de câteva ceasuri sau chiar zile. Îmi 
dădură trei mese mizerabile, constau în pâine mucegăită şi apă, la un 
interval de timp neregulat, din câte mi-am putut da seama. Tot ce ştiam era 
că, atunci când uşa celulei se deschidea, foamea necruțătoare nu mai conta 
şi că ar fi fost înţelept din partea mea să nu mă lupt cu spiriduşii îndesaţi şi 
cu piele roşie care mă târau în sala tronului. Am marcat drumul, fiind atentă 
la detaliile de pe hol — la crăpăturile interesante din pereţi, la modelul 
tapiseriilor, la o cotitură ciudată — la orice mi-ar fi amintit de ieşirea din 
temnițe. 

De această dată, am observat mai multe lucruri în camera tronului 
Amaranthei, luând aminte la ieşiri. Deoarece ne aflam în subteran, nu erau 
ferestre. Muntele pe care îl văzusem înfăţişat pe acea hartă de la conac se 
afla în inima ținutului — departe de Regatul Primăverii şi încă şi mai departe 
de zid. Dacă aş fi evadat împreună cu Tamlin, cea mai bună soluţie ar fi fost 
să fug spre peştera din adâncul muntelui. 

În depărtare, de-a lungul unui perete, o mulţime de spiriduşi stăteau în 
picioare. Deasupra capetelor lor, am zărit arcada unei uşi. Când am trecut pe 
lângă corpul lui Clare, aflat în stare de putrefacție, am încercat să nu ridic 
privirea si, în schimb, m-am concentrat asupra celor de la curte. Toata 
lumea era îmbrăcată cu haine somptuoase şi colorate — toţi păreau curati si 
bine hrăniţi. Printre aceştia, se aflau şi spiriduşi care purtau măşti. Din 
Regatul Primăverii. Dacă aş fi avut vreo şansă să-mi găsesc aliaţi, ar fi fost 
ei. 

Am cercetat rapid mulţimea ca să-l văd pe Lucien, dar nu l-am găsit până 
când nu am fost aruncată la picioarele podiumului. Amarantha purta o 


rochie cu rubine, atrăgând atenţia asupra părului ei arămiu şi a buzelor care, 
atunci când mi-am ridicat privirea spre ea, se curbară într-un zâmbet. 

Regina Zână vorbi: 

- Arati groaznic, indiscutabil, spuse ea şi se întoarse către Tamlin, care era 
lângă ea. 

Chipul lui infatisa o expresie rece. 

- Nu ai spune că situaţia ei s-a înrăutățit? 

El nu răspunse; nici măcar nu se uită în direcţia mea. 

- Ştii, medită Amarantha, rezemându-se de un braţ al tronului său, 
noaptea trecută nu am putut să dorm şi, în această dimineaţă mi-am dat 
seama de ce. 

Mă privi din cap până-n picioare. 

- Nu ştiu cum te numeşti. Dacă noi două vom fi prietene foarte apropiate 
în următoarele trei luni, ar trebui să ştiu cum te cheamă, nu-i aşa? 

M-am abținut să încuviinţez. Avea ceva fermecător si ademenitor — o 
parte din mine începu să înţeleagă de ce Marii Lorzi ajunseseră să-i fie 
sclavi, de ce îi crezuseră minciunile. Pentru asta, o uram. 

Pentru că nu i-am răspuns, Amarantha se încruntă. 

- Vino, acum, animalutul meu de companie. Îmi ştii numele — nu ar fi 
corect să-l ştiu şi eu pe al tău? 

În dreapta mea, ceva se mişcă, iar eu m-am încordat când Attorul apăru 
prin mulţimea dată la o parte, rânjind spre mine, arătându-şi nenumăratele 
rânduri de dinţi. 

- La urma urmei — Amarantha îşi flutură elegant o mână în spaţiul din 
spatele meu, spre carcasa din cristal în care se afla ochiul lui Jurian şi care 
capta lumina — ai aflat deja ce se întâmplă dacă-mi spui nume false. 

Un nor negru mă învălui când i-am simţit trupul lui Clare, pironit în 
peretele din spatele meu. 

- Rhysand, spuse Amarantha — netrebuind să ridice tonul pentru a-l 
chema. 

Auzind sunetul acelor paşi uşori, ca de plimbare, care veneau din spate, 
inima îmi deveni grea ca plumbul. Se opriră când ajunseră lângă mine — 
mult prea aproape, după părerea mea. 

Cu coada ochiului, l-am studiat pe Marele Lord al Regatului Nopţii 
făcând o plecăciune. Noaptea încă părea să fluture asupra lui, ca o mantie 
aproape invizibilă. 

Amarantha îşi ridică sprâncenele. 


- Aceasta e fata pe care ai văzut-o pe moşia lui Tamlin? 

Înainte de a mă privi, îşi scutură tunica neagră de praful invizibil. În ochii 
lui de culoare violet se citeau plictisul şi disprețul. 

- Cred că da. 

- Dar mi-ai spus sau nu că ea era fata pe care ai văzut-o? întrebă 
Amarantha, al cărei ton se ascuti când arătă spre Clare. 

El îşi băgă mâinile în buzunare. 

- Pentru mine, toţi oamenii arată la fel. 

Amarantha îi zâmbi dulce. 

- Şi cum rămâne cu zânele? 

Rhysand se înclină din nou, atât de uşor, încât păru că dansează. 

- Într-o mare de fete lumești, chipul tău e o operă de artă. 

Dacă nu m-aş fi aflat în bătălia dintre viaţă şi moarte, aş fi râs zgomotos. 

„Toţi oamenii arată la fel“... Nu l-am crezut nicio secundă. Rhysand ştia 
exact cum arătam — mă recunoscuse în acea zi, la conac. Când Amarantha 
îşi îndreptă din nou atenţia asupra mea, m-am ascuns în spatele indiferentei. 

- Care e numele ei? îl întrebă ea pe Rhysand. 

- De unde să ştiu? M-a minţit. 

Pentru el, faptul că se juca uneori cu Amarantha era fie o glumă — cam ca 
tragerea în ţeapă a unui cap în grădina lui Tamlin — fie... doar îi facea 
avansuri. 

Mi-am adunat curajul în faţa acelor gânduri chinuitoare, în faţa 
următoarei porunci pe care eram sigură că avea să o dea. Cu toate acestea, 
am tăcut. M-am rugat ca Nesta să le fi angajat pe acele iscoade şi gărzi — m- 
am rugat să-l fi convins pe tata să-şi ia toate măsurile de precauţie necesare. 

- Fato, daca iti plac jocurile, atunci presupun că putem face asta şi la 
modul distractiv, spuse Amarantha. 

Pocnind din degete, îi făcu semn Attorului, care intră în mulţime şi apucă 
pe cineva. Părul roşcat străluci, iar eu m-am cutremurat când acesta îl 
îmbrânci brusc pe Lucien înainte, ţinându-l de gulerul tunicii sale verzi. Nu. 
Nu! 

Lucien îl insultă pe Attor, dar nu putu să facă nimic în faţa acelor unghii 
ca nişte cuie, care îl fortara să îngenuncheze. Creatura zâmbi, dându-i 
drumul tunicii, dar rămase în apropiere. 

Amarantha arătă însă cu degetul în direcţia lui Rhysand. Marele Lord al 
Regatului Nopţii îşi ridică sprâncenele îngrijite. 

- Controlează-i mintea, porunci ea. 


Inima îmi stătu în loc. Lucien era încă nemişcat, sudoarea strălucindu-i 
pe gât în momentul în care Rhysand îşi înclină capul în faţa reginei şi îl 
confruntă. 

În spatele lor, înaintară patru Mari Spiriduşi, facându-şi loc în faţa 
mulţimii. Tonifiati şi musculosi, unii dintre ei arătând ca nişte războinici 
pregătiţi să păşească pe câmpul de luptă, alţii, ca nişte curteni draguti, îl 
priviră pe Lucien şi rânjiră. Cei patru fii care îi mai rămăseseră Marelui 
Lord al Regatului Toamnei. 

- Numele ei, Emisare? îl întrebă Amarantha pe Lucien, dar acesta nu făcu 
decât să-l privească pe Tamlin, înainte de a închide ochii si de a-şi îndrepta 
umerii. 

Rhysand începu să zâmbească uşor, iar eu m-am cutremurat aducându-mi 
aminte cum simtisem acele gheare invizibile, care îmi controlaseră mintea. 
Cât de uşor i-ar fi fost să-l strivească! 

Nemiloşi şi însetaţi de sânge, fraţii lui Lucien se ascunseră în marginile 
mulţimii — pe chipurile lor frumoase nu se citeau nici remuscarea, nici 
teama. 

Amarantha oftă. 

- Lucien, am crezut că ţi-ai învăţat lecţia. Desi, de aceasta dată, tăcerea te 
va blestema la fel de mult ca şi limba ta. 

Lucien nu deschise ochii. Era pregătit ca Rhysand să şteargă tot ce 
însemna el, să-i transforme mintea şi sinele în praf. 

- Care e numele ei? îl întrebă pe Tamlin, care nu răspunse. 

Privirea îi era aţintită asupra fraţilor lui Lucien, de parcă ar fi vrut să-şi 
dea seama care dintre ei zâmbea mai larg. 

Amarantha zgârie braţul tronului cu un cui. 

- Lucien, presupun că fraţii tăi chipeşi îl ştiu, toarse ea. 

- Doamnă, dacă am şti, am fi primii care vi l-am zice, spuse cel mai înalt. 

Era zvelt, bine îmbrăcat, un nenorocit instruit la curte. Probabil că era cel 
mai în vârstă, având în vedere felul în care până şi cei ce arătau ca nişte 
războinici înnăscuţi îl priveau cu respect şi apreciere, şi teamă. 

Amarantha îi zâmbi meditativ şi îşi ridică mâna. Rhysand îşi înclină 
capul, privindu-l mai îndeaproape pe Lucien. 

Lucien înţepeni. Scoase un geamăt şi... 

- Feyre! am strigat eu. Numele meu este Feyre. 

Doar asta am putut să fac, pentru a nu cădea în genunchi când Amarantha 
incuviinta, iar Rhysand se îndepărtă. Nici măcar nu-şi scosese mâinile din 


buzunare. 

Aşadar, poate că îi îngăduise să aibă mai multă putere decât ceilalţi, dacă 
încă mai putea face atâtea fapte rele, aflându-se în lesa ei. Sau poate că 
puterea pe care i-o furase fusese... extraordinară, dacă asta era considerată o 
rămăşiţă esenţială. 

Lucien se chirci la pământ, tremurând. Fraţii lui se încruntară — cel mai 
mare chiar mârâi uşor spre mine, arătându-şi dinţii. Nu l-am luat în seamă. 

- Feyre, rosti Amarantha, cercetându-mi numele, gustând cele două 
silabe. Un nume vechi — din dialectele noastre de demult. Ei bine, Feyre, 
zise ea. 

Aş fi putut să plâng de uşurare pentru că nu mă întrebă de numele de 
familie. 

- Ti-am promis o ghicitoare. 

Totul deveni dens şi de nepătruns. De ce Tamlin nu făcuse nimic, de ce 
nu zisese nimic? Ce avusese Lucien de gând să spună, înainte de a ieşi din 
celula mea? 

- Feyre, rezolvă asta şi tu şi Marele tău Lord şi toţi curtenii săi veţi putea 
pleca imediat, cu binecuvântarea mea. Să vedem dacă, într-adevăr, eşti 
destul de inteligentă încât să meriti să fii cu unul de-al nostru. 

Ochii ei întunecaţi străluciră, iar eu, auzind-o vorbind, mi-am limpezit 
mintea cât de mult am putut. 


Unii mă caută o viaţă întreagă, dar nu mă întâlnesc, 
Pe alţii îi sărut, dar mă calcă în picioare, nerecunoscători. 


Uneori, pare că-i favorizez pe cei corecti şi deştepţi, 

Dar îi binecuvântez pe toţi cei care sunt destul de curajoşi încât să 
îndrăznească. 

În mare, ajutorul pe care-l ofer e blând şi dulce, 

Dar, dacă sunt dispretuita, devin o fiară greu de învins. 


Pentru că, deşi fiecare lovitură a mea e puternică, 
Atunci când ucid, o fac lent... 


Am clipit, iar ea repetă, zâmbind la final, elegant ca o pisică. Mintea mea 
era un gol imens şi inutil. Să fi fost vreun fel de boală? Mama murise din 
cauza tifosului, iar vărul ei, de malarie, după ce călătorise în Bharat. 


Niciunul dintre simptome nu părea să se potrivească ghicitorii... Poate că 
era vorba despre o persoană? 

Un val de râsete se răspândi printre cei adunaţi în spatele nostru, fraţii lui 
Lucien râzând cel mai zgomotos. Rhys mă supraveghea, învăluit în noapte 
şi zâmbind uşor. 

Răspunsul era foarte aproape — un singur răspuns şi toţi puteam fi liberi. 
Imediat, zisese ea — spre deosebire de... stai, condiţiile probelor mele 
fuseseră diferite faţă de cele ale ghicitorii? Accentuase cuvântul „imediat” 
doar în legătură cu dezlegarea ghicitorii. Nu, nu puteam să mă gândesc la 
asta chiar acum. Trebuia să găsesc răspunsul. Puteam fi toţi liberi. Liberi. 

Nu am fost însă în stare să o fac — nici măcar nu am putut să-i ofer o altă 
rezolvare. Mi-ar fi fost mai bine dacă mi-aş fi tăiat gâtul şi mi-aş fi pus 
capăt suferinţei aici, înainte să mă poată rupe în bucăţi. Eram o proastă — o 
fiinţă umană idioată şi banală. L-am privit pe Tamlin. Auriul din ochii lui 
strălucea, însă chipul său nu trăda nicio emoție. 

-  Gândeşte-te la ghicitoare, spuse Amarantha blând şi se uită rânjind la 
inel — la ochiul care se rotea înăuntru. Când vei găsi răspunsul, eu te voi 
aştepta. 

L-am privit lung pe Tamlin chiar şi când am fost târâtă spre temnițe, in 
vreme ce mintea mea absentă încerca să dezlege ghicitoarea. Când mă 
închiseră iar în celulă, am ştiut că aveam să pierd. 


+ 


Mi-am petrecut două zile în acea celulă sau, cel puțin, m-am gândit că 
trecuseră două zile, în funcție de momentele în care mi se aducea mâncarea, 
pe care începusem să le descifrez. Am mâncat părțile bune ale mâncării pe 
jumătate mucegăită şi, deşi am sperat, Lucian nu a mai venit să mă vadă. 
Ştiam că nu avea rost să-mi doresc să mă viziteze Tamlin. 

Nu prea aveam nimic de făcut, în afară de a mă gândi la ghicitoarea 
Amaranthei. Cu cât cugetam mai mult, cu atât nu avea niciun sens. Am 
meditat asupra diferitelor tipuri de otrăvuri şi de animale veninoase — şi asta 
nu-mi demonstră nimic, în afara prostiei mele, care devenea din ce în ce 
mai mare. Ca să nu mai spun de sentimentul care nu-mi dădea pace; acela 
că s-ar putea să mă fi indus în eroare cu această învoială, când mentionase 
cuvântul „imediat”, în legătură cu ghicitoarea. Poate că se referise la faptul 
că nu urma să ne elibereze imediat după ce mi-aş fi dus la bun sfârşit 


sarcinile date de ea. Nu, nu, eram, pur şi simplu, paranoică. Gândeam prea 
mult, însă ghicitoarea ne-ar fi putut elibera — instantaneu. Trebuia să-i 
găsesc dezlegarea. 

Deşi îmi jurasem să nu mă gândesc prea mult la probele care mă 
aşteptau, nu am pus la îndoială imaginaţia Amaranthei şi, adesea, m-am 
trezit transpirând şi gâfâind din cauza viselor mele neliniştite — vise în care 
eram prinsă într-un inel din cristal, mută pentru totdeauna şi obligată să fiu 
martora setei lor de sânge, a lumii nemiloase, despărțită de tot ceea ce 
iubisem vreodată. Amarantha spusese că, dacă nu îndeplineam o sarcină, nu 
avea să rămână îndeajuns de mult din mine încât să aibă cu ce să se joace — 
şi m-am rugat să nu fi minţit. Mai bine distrusă, decât să îndur soarta lui 
Jurian. 

Cu toate acestea, când uşa celulei se deschise şi un gardian cu piele roşie 
îmi spuse că luna plină răsărise, mă cuprinse o teamă pe care nu o mai 
simtisem niciodată. 


CAPITOLUL 36 


Sunetele unei mulțimi agitate reverberau peste pasaj. Îmbrâncindu-mă 
înainte, însoțitorii mei armati nu se deranjară să-și scoată armele. Nici 
măcar nu eram încătușată. Cineva sau ceva avea să mă prindă şi să mă 
înjunghie pe loc, înainte să pot face trei paşi. 

Cacofonia de sunete, tipete şi urlete nelumesti se inrautati când culoarul 
se deschise în ceea ce trebuia să fie o arenă imensă. Nimeni nu încercase să 
decoreze caverna luminată cu torţe, iar eu nu mi-am putut da seama dacă 
fusese cioplită din piatră sau creată de natură. Podeaua era netedă şi 
noroioasă şi, înaintând, m-am străduit să-mi menţin echilibrul. 

Ceea ce mă făcu însă să îngheţ fu marea de oameni care mă priveau. Nu 
mi-am dat seama ce strigau, dar aveam o bănuială. Chipurile nemiloase şi 
eterice şi rânjetele largi îmi spuseră tot ce aveam nevoie să ştiu; nu doar 
cele ale spiriduşilor de rang inferior, ci şi cele ale Marilor Spiriduşi, 
entuziasmul făcându-le feţele să pară aproape la fel de sălbatice ca ale 
fraţilor lor nepământeni. 

Am fost trasă către o platformă de lemn, ridicată peste mulţime. 
Amarantha şi Tamlin stăteau aşezaţi deasupra şi, în fata acesteia... 

Când am văzut labirintul de tuneluri şi tranşee care se întindea de-a 
lungul podelei, m-am străduit să-mi ţin capul cât mai sus. Cei din mulţime 
stăteau în picioare, insirati lângă bănci, blocându-mi vederea, ca să nu 
zăresc ce anume se afla înăuntru în momentul în care am fost aruncată în 
genunchi în faţa platformei Amaranthei. Noroiul pe jumătate îngheţat mi se 
strecură în pantaloni. 

M-am ridicat, tremurând. În jurul platformei se afla un grup de şase 
bărbaţi, separați de masa mulţimii. Judecând după chipurile lor frumoase şi 
reci şi după ecoul puterii care încă îi mai însoțea, am ştiut că erau ceilalţi 
Mari Lorzi ai ținutului Prythian. Am privit dincolo de Rhysand de îndată ce 
i-am observat zâmbetul de felină şi coroana de întuneric din jurul lui. 

Amarantha trebui doar să ridice o mână şi adunarea zgomotoasă fu 
redusă la tăcere. 

Se făcu o linişte atât de adâncă, încât aproape că mi-am auzit bătăile 
inimii. 

- Ei bine, Feyre, spuse Regina Zânelor. 


Am încercat să nu mă uit la mâna pe care şi-o odihnea pe genunchiul lui 
Tamlin, la inelul care era la fel de vulgar ca gestul în sine. 

- A sosit timpul pentru prima ta sarcină. Să vedem cât de profunde sunt 
sentimentele tale umane. 

Am scrâşnit din dinţi şi aproape că am lăsat-o să-i vadă. Pe faţa lui 
Tamlin nu se citea nicio emoție. 

- Mi-am luat libertatea de a afla câteva lucruri despre tine, rosti 
Amarantha tărăgănat. Ştii, aşa era corect. 

Fiecare instinct şi fiecare părticică umană din mine îmi tipa să fug, dar 
am rămas neclintită şi cu genunchii strânşi, ca să nu cedeze. 

- Cred că iti va plăcea această sarcină, spuse ea. 

Flutură o mână, iar Attorul păşi înainte pentru a despărţi mulţimea, 
eliberând drumul spre marginea unui sant. 

- Du-te. Priveşte. 

M-am supus. Santurile, adânci de aproximativ şase metri, erau 
alunecoase din cauza noroiului — de fapt, păreau a fi săpate în noroi. Privind 
mai departe, m-am străduit să-mi păstrez echilibrul. Şanţurile formau un 
labirint de-a lungul întregii podele a camerei, iar drumul pe care îl alcătuiau 
nu părea să aibă vreun sens. Era plin de găuri şi de gropi care, fără îndoiala, 
duceau spre tuneluri subterane şi... 

Nişte mâini mă împinseră din spate, iar eu am tipat din cauza 
sentimentului gretos de cădere înainte de a fi trasă brusc sus, în aer, de o 
gheară ca de piatră. Râsetele răsunară prin încăpere, în vreme ce eu atârnam 
în ghearele Attorului, ale cărui aripi puternice acopereau toată arena. Acesta 
sări în şanţ şi mă lăsă în picioare. 

Noroiul se împrăştie, iar eu mi-am legănat braţele, alunecând şi 
clătinându-mă. Se auziră şi mai multe râsete, chiar şi când m-am ţinut 
dreaptă. 

Noroiul mirosea cumplit, dar eu am încercat să nu vomit. M-am întors şi 
am văzut platforma Amaranthei plutind acum spre marginea santului. Mă 
privea de sus, zâmbind ca o şerpoaică. 

- Rhysand îmi spune că vânezi, zise ea, iar inima îmi stătu în loc. 

Probabil că-mi citise gândurile din nou sau... sau poate că-mi găsise 
familia şi... 

Amarantha îşi flutură degetele în direcţia mea. 

- Vânează asta. 


Zânele aplaudară, iar eu am văzut scânteieri aurii între palmele lor 
fusiforme şi multicolore. Puneau pariuri pe viata mea — pe cât de mult 
aveam să rezist, odată începută proba. 

Mi-am ridicat privirea spre Tamlin. Privirea lui de smarald era îngheţată; 
i-am memorat pentru ultima dată liniile chipului, forma măştii sale şi nuanţa 
părului. 

- Eliberaţi-l, strigă Amarantha. 

Când un grilaj se deschise vuind şi o mişcare şerpuitoare rapidă şi 
zgomotoasă umplu încăperea, am tremurat până în măduva oaselor. 

Umerii mi se ridicară până spre urechi. Mulțimea se mai potoli, 
murmurând destul de liniştit încât să aud un fel de bazdit gutural şi să simt 
vibraţiile din pământ în vreme ce acel ceva se grăbea către mine. 

Amarantha făcu un zgomot cu limba, iar eu mi-am întors rapid capul în 
direcţia ei. Ridică din sprâncene. 

- Fugi, sopti ea. 

Apoi, apăru. 

Am fugit. 

Era un vierme uriaş sau ceva ce ar fi putut să fie odată un vierme, dacă 
partea din faţă nu s-ar fi transformat într-o gură imensă, plină de şiruri 
concentrice de dinţi ascuţiţi ca lama. Se îndreptă cu viteză spre mine, trupul 
roz al acestuia crescând şi răsucindu-se cu o uşurinţă îngrozitoare. Aceste 
şanţuri erau bârlogul său. 

Şi eu eram cina. 

Alunecând şi fugind pe noroiul care mirosea urât, m-am lovit de partea 
de jos a santului, dorindu-mi să fi reţinut mai mult din traseul acestuia în 
cele câteva minute pe care le avusesem la dispoziţie, ştiind că drumul meu 
ar fi putut foarte bine să mă conducă spre o fundătură unde, cu siguranţă, aş 
fi... 

Mulțimea zbieră, acoperind zgomotele viermelui, dar eu nu am îndrăznit 
să privesc în urmă. Duhoarea pe care o emana şi care mă însoțea mereu îmi 
dădea de înţeles cât de aproape se afla. Nu am putut să respir uşurată când 
am dat peste o bifurcatie şi am făcut brusc la stânga. 

Trebuia sa mă distantez pe cât de mult posibil; trebuia să găsesc un loc în 
care să întocmesc un plan, un loc în care să găsesc un avantaj. O altă 
bifurcatie — am făcut iar la stânga. Poate că, dacă aş fi lacut la stânga ori de 
câte ori ar fi fost posibil, aş fi creat un cerc şi, cumva, aş fi ajuns în spatele 
creaturii şi... 


Nu, era absurd. Ar fi trebuit să fiu de trei ori mai rapidă ca viermele şi, 
acum, abia puteam păstra distanţa. Când am făcut din nou stânga, m-am 
strecurat printr-un perete şi m-am izbit de noroiul lunecos. Rece, urât 
mirositor şi sufocant. M-am şters la ochi şi am văzut feţele răutăcioase ale 
zânelor care pluteau deasupra mea, râzând. Fugeam pentru a-mi salva viaţa. 

Am ajuns în dreptul unei întinderi drepte şi joase a santului şi am sărit 
de-a lungul acesteia, concentrându-mi forţa în picioare. În cele din urmă, 
am îndrăznit să privesc înapoi, iar teama mea deveni sălbatică şi nimicitoare 
de îndată ce viermele se ivi brusc pe urmele mele. 

Din cauza privirii aruncate, aproape că am ratat o mică deschi zătură din 
peretele santului şi am renunţat la paşi valoroşi când am patinat pentru a mă 
opri şi a mă strecura prin acel spaţiu. Era prea mic pentru vierme, dar, 
probabil, creatura putea să treacă prin noroi. Dacă nu, atunci sigur ar fi 
reuşit, cu ajutorul dinţilor, dar merita să risc. 

Când am reuşit să ma strecor înăuntru, o forţă mă trase înapoi Nu — nu o 
forţă, ci pereţii. Crăpătura era prea mică şi, din cauza în cercării mele 
frenetice de a pătrunde, am sfârşit prin a rămâne prinsă între aceştia. Cu 
spatele la vierme şi mult prea adânc prinsă, nu puteam să-l văd apropiindu- 
se. Totuşi, mirosul... mirosul devenea mai puternic. 

Am tras şi am împins, dar noroiul era prea alunecos şi mă ţinea în loc. 

Mişcările furtunoase ale viermelui făcură santurile să se cutremure. Mai 
că-i simţeam respiraţia puturoasă pe trupul meu pe jumătate expus, mai că-i 
auzeam dinţii spintecând aerul, apropiindu-se din ce în ce mai mult. Nu aşa. 
Nu se putea termina aşa. 

Mi-am înfipt mâinile în noroi, răsucindu-le şi distrugând totul, ca să 
reuşesc să trec pe partea cealaltă. Viermele se apropia cu fiecare bătaie a 
inimii mele, mirosul acestuia aproape copleşindu-mi simţurile 

Am azvârlit noroiul, zvârcolindu-mă, lovind şi împingând, plângând 
printre dinţii strânşi. „Nu aşa.“ 

Pământul se cutremură. O duhoare îşi făcu loc chiar pe lângă mine, iar 
aerul fierbinte îmi lovi trupul. Dintii i se încleştară. 

Am tot săpat, apucându-mă de perete. După o lovitură, presiunea din 
jurul mijlocului meu dispăru brusc, iar eu am căzut prin crăpătură, latindu- 
mă pe noroi. 

Mulțimea ofta. Nu am avut timp să plâng de uşurare, deoarece m-am 
trezit într-un alt pasaj, afundându-mă şi mai mult în labirint. 

Din vuietul potolit şi continuu, mi-am dat seama că scăpasem de vierme. 


Însă nu avea sens — pasajul nu-mi oferea niciun loc în care să mă ascund. 
M-ar fi văzut înţepenită acolo, cu excepţia cazului în care nu reuşise să 
treacă, iar acum urma o altă rută pentru a apărea în faţa mea. 

Nu mi-am redus viteza, cu toate că ştiam că-mi pierdusem ritmul tot 
izbindu-mă de pereţi, cu fiecare întoarcere bruscă. Şi viermele trebuie să-şi 
fi pierdut din viteză luând acele curbe — o creatură atât de mare nu putea să 
se întoarcă fără să încetinească, indiferent de cât de abilă ar fi fost. 

Am riscat să privesc mulţimea. Chipurile întoarse cu totul din direcţia 
mea, spre celălalt capăt al încăperii, erau crispate din cauza dezamăgirii. 
Acolo trebuie că era viermele — acolo se terminase pasajul. Nu văzuse 
încotro mă îndreptasem. Nu mă văzuse. 

Era orb. 

Am fost atât de surprinsă, încât nu am observat putul enorm care se 
deschidea în faţa mea, ascuns de o pantă uşoară, iar când m-am rostogolit 
înăuntru, am reuşit să nu tip. Aer, doar aer... 

M-am prăbuşit în noroiul care îmi ajungea până la glezne, iar mulţimea 
strigă. Noroiul îmi atenuase căderea, dar dinţii imi clantaneau inca din 
cauza impactului. Totuşi, nu aveam nimic rupt, nimic nu mă durea. 

Câţiva spiridusi mă priviră atent de deasupra gurii largi a putului. M-am 
răsucit, cercetând în jurul meu, încercând să găsesc cea mai rapidă cale de 
ieşire. Putul dădea într-un tunel mic şi întunecat, dar nu aveam cum să urc — 
peretele era prea abrupt. 

Eram prinsă acolo. Încercând să respir, am făcut câţiva paşi în bezna 
tunelului. M-am abținut să urlu când ceva de sub piciorul meu se sfarama 
zgomotos. M-am clătinat înapoi, cu şezutul cuprins de durere. Am continuat 
să merg în patru labe, dar am atins cu mâna ceva tare şi neted, pe care l-am 
ridicat şi am văzut o urmă albă. 

Chiar şi cu degetele pline de noroi, cunoşteam prea bine acea textură. Era 
un os. 

Răsucindu-mă pe mâini şi pe genunchi, am pipăit pământul, înaintând şi 
mai mult în întuneric. Tot mai multe oase, de toate formele şi mărimile; mi- 
am înghiţit urletul când mi-am dat seama ce era acest loc. Am sărit în 
picioare doar când am atins teasta netedă a unui craniu. Trebuia să ies. 
Acum. 

- Feyre, am auzit eu vocea îndepărtată a Amaranthei. Strici distracţia 
tuturor! 

O spusese de parcă aş fi fost un partener de joc nepriceput. 


- leşi! 

Cu siguranţă nu aveam de gând să fac asta, dar îmi spusese ce aveam 
nevoie să ştiu. Viermele nu ştia unde eram — nu mă putea mirosi. Ca să 
scap, aveam la dispoziţie secunde preţioase. 

Când privirea mi se acomodă cu întunericul din hruba viermelui, movile 
şi mormane de oase străluciră în faţa mea, grămezile rostogolindu-se în 
beznă. Aspectul ca de cretă al noroiului trebuie că se datora straturilor 
infinite de oase descompuse. Trebuia să scap acum, să găsesc un loc în care 
să mă ascund, care să nu fie o capcană a morţii. Am ieşit din hrubă 
împleticindu-mă, lăsând în urmă trosnetele oaselor. 

Aflându-mă din nou în aerul deschis al putului, am pipăit unul dintre 
pereţii abrupți ai acestuia. Câţiva spiriduşi cu fete verzi mă blestemara, dar 
nu i-am ascultat, încercând să escaladez peretele; am reuşit să mă inalt vreo 
trei centimetri, apoi am alunecat pe podea. Nu puteam să ies fără o frânghie 
sau o scară, iar cercetarea hrubei şi mai departe, ca să văd dacă exista o alta 
cale de scăpare, nu era o opţiune. În mod sigur exista o altă ieşire. Bârlogul 
oricărui animal avea două ieşiri, dar nu aveam de gând să risc, pe întuneric 
— orbind, practic din cauza mea — eliminând, astfel, micul meu avantaj. 

Trebuia să ajung sus. Am încercat iar să mă catar pe perete. Spiridusii 
încă îşi murmurau nemulţumirile — şi, câtă vreme nu le dădeam satisfacţie, 
eram bine. M-am prins din nou de peretele noroios, săpând pământul moale. 
Căzând încă o dată la pământ, nu m-am ales decât cu noroi îngheţat pe sub 
unghii. 

Duhoarea locului mă învălui. Reprimându-mi greata, am încercat să urc 
de nenumărate ori. Acum, zânele râdeau. „Un şoarece într-o capcană”, 
spuse una dintre ele. „Ai nevoie de o scarita?” întrebă o alta. 

O scarita. 

M-am îndreptat repede spre grămezile de oase, apoi mi-am împins mâna 
tare-tare în perete. Era ferm. Întregul loc era făcut din noroi bătătorit şi, 
dacă această creatură semăna câtuşi de puţin cu fraţii săi mai mici şi 
inofensivi, puteam să presupun că duhoarea — şi, prin urmare, chiar noroiul 
— era tot ce mai rămăsese în urma digestiei viermelui. 

Lăsând la o parte acel fapt execrabil, am profitat de raza de speranţă şi 
am apucat cele mai mari şi mai puternice două oase pe care le-am putut găsi 
în grabă. Ambele erau mai lungi decât piciorul meu şi grele — atât de grele, 
încât m-am chinuit să le înfig în perete. Nu ştiam ce mânca de obicei 
creatura, dar trebuie că avea cel puţin mărimea unei vite. 


- Ce face? Ce pune la cale? şuieră unul dintre spiriduşi. 

Am apucat un al treilea os şi l-am înfipt adânc în perete, cât de sus am 
putut ajunge. Am luat un al patrulea os, ceva mai mic şi mi l-am pus la 
centura pe care mi-am legat-o la spate. Testdnd cele trei oase cu vreo câteva 
smucituri zdravene, mi-am ţinut respiraţia, nu i-am ascultat pe spiriduşii 
care ciripeau şi am început să urc pe scară. Pe scăriţa mea. 

Primul os se tinu bine, iar eu, ţinându-mă de osul care era a doua treaptă 
şi ridicându-mă, am mormăit. Tocmai mă pregateam să pun şi celălalt picior 
pe treaptă, când îmi veni o altă idee, care mă făcu să mă opresc. 

Spiriduşii, aflaţi nu prea departe, începură să strige din nou. 

Ar fi putut să funcţioneze. Asta, dacă jucam bine. Putea, pentru că trebuia 
să funcţioneze. Am sărit înapoi în noroi, iar zânele care mă priveau îşi 
exprimară confuzia, murmurând. Am scos osul de la centură şi, ţinându-mi 
brusc respiraţia, l-am rupt pe genunchi. 

O durere cruntă îmi trecu prin oase, dar am reuşit să îl rup în două bucăţi, 
cu vârfuri ascuţite. Avea să funcţioneze. 

Dacă Amarantha voia să vânez, urma să îi îndeplinesc dorinţa. 

Am mers până în mijlocul deschiderii putului, am calculat distanţa şi am 
înfipt cele două oase în pământ. M-am întors la movila din resturi şi, uşor şi 
repede, am frânt toate oasele robuste şi ascuţite pe care le-ani găsit. Când 
genunchiul mă duru prea tare ca să-l mai folosesc, am rupt oasele cu talpa 
piciorului. Rând pe rând, le-am înfipt în podeaua noroioasă de sub gura 
putului până când, cu excepţia unui mic loc, toată zona fu acoperită de lănci 
albe. 

Nu am verificat de două ori — fie funcţiona, fie aveam să dau greş şi să 
ajung printre oasele de pe jos. O singură şansă. Atât aveam. Era mai bine 
decât să nu fi avut niciuna. 

M-am repezit spre scara mea din oase şi am ignorat aşchiile care îmi 
intepau degetele când am păşit pe cea de-a treia treaptă, unde am şovăit 
înainte de a înfige al patrulea os în perete. 

Şi, uite-aşa, m-am ridicat deasupra gurii putului şi, aflându-mă iar la 
suprafaţă, în aer liber, aproape că am plâns. 

Am pus bine cele trei oase pe care le luasem la centura mea, şi a căror 
greutate era o prezenţă încurajatoare, şi m-am grăbit spre cel mai apropiat 
perete. Am luat un pumn de noroi urât mirositor şi mi-am uns faţa. Când am 
luat şi mai mult, de această dată ca să mi-l dau pe păr şi apoi pe gât, 
spiriduşii şuierară. Obişnuită deja cu duhoarea groaznică, am lăcrimat foarte 


puţin în timpul acestei transformări rapide. Ba chiar m-am oprit pentru a mă 
rostogoli pe jos. Trebuia să acopăr cu noroi fiecare centimetru din mine. 
Fiecare centimetru nenorocit. 

Dacă acea creatură era oarbă, atunci se baza pe miros — mirosul avea să 
se dovedească a fi cea mai mare slăbiciune a mea. 

M-am frecat cu noroi până când m-am asigurat că nu mi se vedeau decât 
ochii gri-albaştri. M-am uns pentru ultima dată; mâinile îmi erau atât de 
alunecoase, încât abia mă puteam ţine de unul dintre oasele cu vârfuri 
ascuţite pe care îl scoteam de la centură. 

- Ce face? se smiorcăi din nou spiriduşul cu chipul verde. 

O voce profundă şi elegantă îi răspunse de această dată. 

- Construieşte o capcană. 

Rhysand. 

- Dar Middengard... 

-Ca sa vada, se bazeaza pe miros, raspunse Rhysand si, cand m-am uitat 
peste marginea santului şi l-am văzut zambindu-mi, i-am dăruit o căutătură 
specială. Feyre tocmai a devenit invizibilă. 

Ochii violeti îi stralucira. Am făcut un gest obscen înainte de a o lua la 
fugă, îndreptându-mă direct spre vierme. 

Am plasat intenţionat oasele rămase în colţurile înguste, ştiind destul de 
bine că nu mă puteam întoarce cu viteza cu care speram să fug. Nu dură 
mult până să găsesc viermele, deoarece o mulţime de spiriduşi se 
strânseseră ca să-l tachineze, dar trebuia să ajung în locul potrivit — trebuia 
să-mi aleg câmpul de luptă. 

Mi-am încetinit ritmul şi m-am lipit cu spatele de perete când am auzit 
târâitul şi gemetele viermelui. Ronţăitul acestuia. 

Spiridusii care îl priveau — zece la număr, cu pielea de un albastru glaciar 
şi cu ochi negri, migdalati — chicotiră. Puteam doar să bănuiesc că se 
plictisiseră de mine şi că hotărâseră să privească pe altcineva murind. 

Ceea ce era minunat doar dacă viermele încă mai era flămând — doar dacă 
avea să intre în capcana pe care i-o întinsesem. Multimea murmura si 
mormăi. 

Am încetinit în dreptul unei curbe, întinzându-mi gâtul. Prea acoperit de 
mirosul viermelui ca să mă simtă, acesta continuă să se ospăteze, 
alungindu-şi ascendent forma bulbucată când una dintre zâne îl ademeni cu 
ceva ce părea a fi un braţ păros. Viermele scrâşni din dinţi, iar spiriduşii 
albaştri chicotiră când dădură drumul braţului în gura deschisă a acestuia. 


M-am retras în preajma curbei şi am ridicat sabia din os pe care mi-o 
confectionasem. Mi-am amintit drumul parcurs şi cotiturile numărate. 

Cu toate acestea, când am trecut marginea zimtata a osului peste palmă, 
tăindu-mă, inima îmi rămase în gât. Sângele se scurse, limpede şi strălucitor 
precum rubinele. Înainte de a-mi închide pumnul, l-am lăsat să se adune. 
Viermele avea să-l miroasă destul de curând. 

Abia atunci mi-am dat seama că mulţimea tăcuse. 

Aproape scăpând osul, m-am aplecat din nou după curbă, ca să văd 
creatura. 

Dispăruse. 

Spiriduşii albaştri îmi zâmbiră răutăcios. 

Apoi, spărgând tăcerea ca o stea căzătoare, o voce — a lui Lucien — zbiera 
din cealaltă parte a camerei. 

Am fugit mâncând pământul, reuşind să mă îndepărtez câţiva metri 
înainte ca peretele din spatele meu să explodeze, pulverizând noroiul, în 
timp ce viermele, o masă de dinţi distrugători, aflată la doar câţiva 
centimetri distanţă, trecu prin acesta. 

Fugeam deja atât de repede, încât santurile se vedeau ca o pată maro- 
roscat. 

Aveam nevoie de ceva distanţă; daca nu, urma să cadă chiar peste mine. 
Dar aveam nevoie şi să-l ţin aproape, ca să nu poată să se abţină, cuprins de 
o foame nebună. 

Am trecut de prima cotitură strânsă şi m-am prins de bara din oase pe 
care o înfipsesem în peretele din colt. Am folosit-o ca să mă învârt, 
nereducând viteza şi împingându-mă mai repede, ceea ce îmi oferi un 
avantaj de câteva secunde în faţa viermelui. 

Apoi, am făcut la stânga. Îmi simţeam respiraţia ca pe o flacără care îmi 
devasta gâtul. Urmă o altă curbă periculoasă, iar eu m-am folosit din nou de 
bucata de os, ca să cotesc mai repede. 

Genunchii şi gleznele îmi gemeau de durere, în vreme ce eu mă luptam 
să nu alunec în noroi. O singură cotitură, apoi, drum drept... 

Am trecut în viteză de ultima curbă, iar hohotele spiriduşilor nu mai fură 
cele de dinainte. În spatele meu, viermele era o forţă care spulbera totul, 
furioasă, însă eu am ajuns cu paşi fermi în pasajul final. 

Gura putului se ivi şi, cu o ultimă rugăciune, am sărit. 

Doar bezna se întinse, inghitindu-ma. 


Balansându-mă în jos, tintind spre locul ales, mi-am luat avânt cu braţele. 
Lovindu-mă de pământul noroios şi rostogolindu-mă, durerea îmi urlă prin 
oase şi prin cap. M-am întors şi am tipat când ceva mă lovi peste umăr, 
trecându-mi prin piele. 

Nu aveam însă timp să mă gândesc şi nici măcar să mă uit la ce era; m- 
am dat la o parte, îndepărtându-mă, pe cât posibil, în întunericul din hruba 
viermelui. Am luat un alt os şi m-am răsucit când viermele căzu brusc în 
put. 

Se izbi de pământ şi îşi aruncă trupul masiv într-o parte, anticipand 
lovitura care avea să mă omoare, dar, în schimb, un scartait umed umplu 
aerul. 

Apoi, viermele nu se mai mişcă. 

M-am ghemuit, înghițind lacom aerul fierbinte, uitându-mă cu ochi mari 
în abisul gurii sfârtecătoare de carne, care era încă larg deschisă, gata să mă 
devoreze. Trecură câteva secunde până când mi-am dat seama că viermele 
nu avea să mă înghită cu totul şi alte câteva momente până ce am înţeles că 
viermele era, cu adevărat, țintuit în fragmentele de oase. Mort. 

Nu am auzit toate suspinele şi nici uralele de după — nu prea m-am gândit 
la nimic şi nici nu prea am simţit multe lucruri, ocolind viermele şi ieşind 
încet din put, cu sabia din os încă în mână. 

În linişte, încă dincolo de cuvinte, m-am întors împleticindu-mă prin 
labirint cu braţul zvâcnind, însă, deoarece tremuram atât de tare, nu am 
observat. 

În momentul în care am văzut-o pe Amarantha pe platforma ei, la 
marginea santului, mi-am încleştat mâna liberă. Să-mi dovedesc dragostea. 
Durerea îmi pătrunse braţul, însă eu am acceptat-o. Câştigasem. 

Am privit în sus, pe sub sprâncene, şi nu m-am controlat, arătându-mi 
dinţii. Avea buzele subţiri şi nu-şi mai ţinea mâna pe genunchiul lui Tamlin. 

Tamlin. Tamlin al meu. 

Am strâns cu şi mai multă putere osul lung pe care-l tineam în mână. 
Tremuram — tremuram din toate încheieturile, dar nu de teamă. O, nu. Nu 
era vorba despre teamă. Îmi dovedisem dragostea — si îi demonstrasem 
multe alte lucruri. 

- Ei bine, spuse Amarantha rânjind uşor. Cred că oricine ar fi putut face 
asta. 

Am alergat câţiva paşi şi, cu toată puterea rămasă, am aruncai osul spre 
ea. 


Acesta se înfipse în noroiul de la picioarele ei, împroşcându-i rochia albă 
cu mizerie, şi rămase în loc, clătinându-se. 

Spiriduşii icniră din nou, iar Amarantha se uită fix la osul care se hatana, 
înainte de a atinge noroiul de pe corset. Zâmbi leneş. 

- Obraznico, tatai ea. 

Dacă nu am fi fost despărțite de un sant de netrecut, i-aş fi tăiat gâtul. 
Într-o zi — dacă aveam să supraviețuiesc — urma să o jupoi de vie. 

- Cred că vei fi bucuroasă să afli că mulţi dintre curtenii mei au pierdut 
bani buni în seara aceasta, spuse ea, luând un pergament. 

Cât timp analiză hârtia, eu l-am privit pe Tamlin. Ochii verzi îi straluceau 
şi, cu toate că faţa lui avea paloarea unui mort, aş fi putut să jur că zărisem 
o umbră de victorie. 

- Să vedem, continuă Amarantha, citind pergamentul şi jucându-se cu 
osul degetului lui Jurian, care era ultimul pe colierul ei. Da, aş putea spune 
că toată curtea mea a pariat că vei muri în primul minut, unii au zis că vei 
rezista cinci minute şi — întoarse hârtia — o singură persoană a spus că vei 
câştiga. 

Jignitor, dar nu surprinzător. Nu m-am împotrivit când Attorul m-a tras 
afară din şanţuri şi m-a lăsat la picioarele platformei înainte de a-şi lua 
zborul. Impactul îmi mistui de durere braţul. 

Amarantha privi încruntată lista şi flutură o mână. 

- Duceţi-o! M-am plictisit de fata ei lumească. 

Se apăsă pe braţele tronului suficient de tare încât să i se vadă albul 
articulaţiilor degetelor. 

- Rhysand, vino aici! 

Nu am rămas destul de mult timp încât să-l văd pe Marele Lord 
înaintând. Mâini roşii mă apucară şi mă ţinură strâns, ca să nu alunec. 
Uitasem că noroiul se prinsese de mine, ca o a doua piele. Când mă 
scoaseră de acolo, îmbrâncindu-mă, o durere bruscă şi acută îmi traversă 
braţul, iar agonia îmi inabusi simţurile. 

Mi-am privit antebraţul stâng, iar stomacul mi s-a întors pe dos la 
vederea sângelui care curgea şi a tendoanelor rupte, a marginilor pielii trase 
înapoi ca să acopere fragmentul de os care ieşea curat prin aceasta. 

Nici măcar nu am putut să arunc o privire înapoi spre Tamlin, nici să-l 
găsesc pe Lucien, pentru a-i putea mulţumi, înainte ca durerea să mă 
cuprindă cu totul, abia reuşind să mă întorc în celula mea. 


CAPITOLUL 37 


În zilele care au urmat victoriei mele, nimeni, nici măcar Lucien, nu veni 
să-mi vindece braţul. Durerea ma copleşi până în punctul în care tipam de 
fiecare dată când atingeam bucata de os dezgolit, iar singura soluţie era să 
rămân acolo, să las rana să-mi macine puterea, străduindu-mă să nu mă 
gândesc la zvdcnetul constant, ale cărui scânteieri de fulger otrăvit mă 
săgetau. 

Dar, mai grav decât atât, era spaima crescândă — spaima că rana încă 
sângera. Ştiam ce însemna sângele care continua să curgă. Am supravegheat 
rana, îndemnată fie de speranţa că aveam să văd sângele coagulându-se, fie 
de groaza că urma să zăresc primele semne ale infecţiei. 

Nu puteam să mănânc hrana stricată pe care mi-o dădeau. Vederea 
acesteia mă făcea să imi fie atât de greață, încât, acum, unul dintre colţurile 
celulei mele duhnea a vomă. Faptul că eram încă plină de noroi şi că 
temnita era veşnic îngheţată nu imi era de ajutor. 

Stăteam pe jos, sprijinită de peretele din capăt al celulei, bucurându-mă 
de răcoarea pietrei din spatele meu. Mă trezisem dintr-un somn zbuciumat, 
pomenindu-mă foarte fierbinte. Un soi de fierbinteala care făcea ca totul să 
fie putin confuz. Bratul rănit îmi atârna pe lângă corp, în vreme ce priveam 
plictisită uşa celulei. Cu liniile-i ondulându-se, părea că se legăna. 

Această căldură pe care o simţeam în obraji era un fel de răceală uşoară — 
nu febra cauzată de infecţie. Mi-am pus o mână pe piept, iar noroiul uscat 
mi se fardmita în poală. De fiecare dată când respiram, parca inghiteam 
sticlă spartă. Nu aveam febră. Nu aveam febră. Nu aveam febră. 

Pleoapele grele mă intepau. Nu puteam să adorm. Trebuia să mă asigur 
că rana nu era infectată, trebuia să... să... 

În acel moment, uşa chiar se mişcă — nu, nu uşa, ci, mai degrabă, 
întunericul din jurul acesteia, care păru să facă valuri. Când o siluetă 
masculină ieşi din beznă, de parcă s-ar fi strecurat printre crăpăturile dintre 
perete şi uşă, ca o umbră, teama mă cuprinse cu adevărat. 

Acum, Rhysand se materializase complet, iar ochii violeti îi străluceau in 
lumina slabă. Îmi zâmbi uşor de lângă uşă. 

- Cât de jalnic arată campioana lui Tamlin! 

- Du-te dracului! m-am răstit eu, dar cuvintele se auziră mai mult ca o 
respiraţie şuierătoare. 


Îmi simţeam capul greu şi uşor în acelaşi timp. Dacă aş fi încercat să mă 
ridic, m-aş fi rostogolit. 

Se apropie cu graţia unei feline şi se aplecă uşor înaintea mea. Adulmecă, 
strâmbându-se când dădu de colţul împroşcat cu voma mea. Am încercat să- 
mi aduc picioarele într-o poziţie mai potrivită ca să mă ridic sau să-i lovesc 
faţa, dar erau grele ca plumbul. 

Rhysand îşi înclină capul. Pielea lui palidă păru să radieze o lumină de 
alabastru. Am clipit ca să văd mai bine, dar nu mi-am putut întoarce chipul 
când degetele-i reci îmi atinseră uşor fruntea. 

- Ce ar spune Tamlin, dacă ar şti că iubita lui putrezeste aici, cuprinsă de 
febră? murmură el. Nu că ar putea să vină aici, nu când fiecare mişcare îi 
este urmărită. 

Mi-am ţinut braţul ascuns în umbră. Ultimul lucru de care aveam nevoie 
era ca ei să ştie cât de slăbită eram. 

- Pleacă, i-am spus eu, iar ochii mă înţepară, în timp ce cuvintele îmi 
arseră gâtul. 

Îmi era greu să înghit. 

El ridică o sprânceană. 

- Am venit să te ajut şi tu ai tupeul să-mi spui să plec? 

- Pleacă, i-am repetat. 

Aveam ochii atât de inflamati, încât mă durea să-i tin deschişi. 

- Ştii, datorită ţie, am câştigat mulţi bani. M-am gândit să-ţi întorc 
favoarea. 

Mi-am sprijinit capul de perete. Totul se învârtea — ca un titirez, ca un... 
Mi-am înăbuşit greata. 

- Lasă-mă să-ţi văd braţul, spuse el foarte încet. 

Îmi tinusem braţul ascuns — doar pentru că îmi era prea greu să-l ridic. 

- Lasă-mă să-l vad, mârâi amenintator. 

Fără să mai aştepte să reactionez, mă apucă de cot şi îmi trase braţul, cu 
forţa, în lumina slabă a celulei. 

Ca să nu plâng, mi-am muşcat buza — am muşcat-o destul de tare încât 
să-mi simt sângele explodând ca nişte râuri de foc, în timp ce gândurile mi 
se invarteau, iar toate simţurile mi se concentrară în bucata de os curat care- 
mi ieşea prin braţ. Nu trebuiau să ştie — nu trebuiau să ştie cât de gravă era 
situaţia, pentru că ar fi folosit-o împotriva mea. 

Rhysand îmi examină rana, după care, buzele lui senzuale conturară un 
zâmbet. 


- O, e înspăimântător de minunat. 

L-am înjurat, iar el a chicotit. 

- Ce cuvinte nepotrivite pentru o domnişoară! 

- Pleacă, am şuierat eu. 

Vocea mea fragilă era la fel de îngrozitoare ca rana. 

- Nu vrei să îţi vindec braţul? 

Îmi strânse cotul cu degetele. 

- Cu ce pret? i-am răspuns, tinandu-mi capul sprijinit de piatră, deoarece 
aveam nevoie de reazemul umed al acesteia. 

- A, asta. Trăind printre spiriduşi, ai învăţat câte ceva despre noi. 

M-am concentrat asupra senzatiei pe care mi-o dădea mâna nevătămată 
pe genunchiul meu — asupra noroiului uscat de sub unghii. 

- Îţi voi propune un târg, spuse el indiferent şi îmi lăsă uşor braţul în jos. 

Când atinse podeaua, a trebuit să închid ochii, pentru a rezista fulgerului 
otrăvit care îl invadă. 

- Dacă vei fi a mea, îţi voi vindeca braţul. În fiecare lună, vreme de două 
săptămâni, la alegerea mea, vei trăi cu mine în Regatul Nopţii, după 
încheierea celor trei probe ale acestei afaceri murdare... 

Am deschis ochii. 

- Nu. M-am ales deja cu o afacere păguboasă. 

- Nu? 

Îşi sprijini mâinile pe genunchi şi se aplecă mai aproape. 

- Serios? 

Totul începea să se învârtă. 

- Pleacă, am rostit eu. 

- Îmi refuzi oferta — şi pentru ce? 

Nu i-am răspuns, aşadar continuă. 

- Cred că îl aştepţi pe unul dintre prietenii tăi — pe Lucien, nu-i a.şa? La 
urma urmei, te-a mai vindecat şi înainte, nu? O, nu mai face pe nevinovata. 
Attorul şi acolitii lui ti-au spart nasul. Deci, dacă nu cumva cunoşti vreo 
magie despre care nu ne spui, nu cred că oasele unui om se vindecă atât de 
repede. 

Ochii îi străluciră, iar el se ridică şi se plimbă puţin. 

- Feyre, din punctul meu de vedere, ai două opţiuni. Prima, şi cea mai 
bună, ar fi să-mi accepti oferta. 

Am scuipat la picioarele lui, dar continuă să se plimbe, aruncându-mi o 
privire dezamăgită. 


- A doua opţiune — şi singura pe care doar un prost ar alege-o — ar fi să-mi 
refuzi oferta şi să-ţi laşi viata şi, astfel, şi pe cea a lui Tamlin, la voia 
întâmplării. 

Se opri şi se uită lung la mine. Cu toate că în mintea mea lumea se rotea 
şi dansa, o parte primitivă a fiinţei mele încremeni sub acea privire. 

- Să spunem că voi pleca. Poate că, în cinci minute după aceea, Lucien îţi 
va veni în ajutor. Poate că va veni în cinci zile. Poate că nu va veni deloc. 
Între noi fie vorba, după izbucnirea mai degrabă jenantă din timpul probei 
tale, a încercat să nu iasă prea mult în evidenţă. Amarantha nu e chiar 
mulţumită de el. Până si Tamlin a renunţat la tăcerea lui încântătoare, ca să 
o implore să-i crute viata — ce războinic nobil, Marele tau Lord. Desigur, ea 
l-a ascultat — dar doar după ce l-a obligat pe Tamlin să-l pedepsească. 
Douăzeci de lovituri de bici. 

Am început să tremur, fiindu-mi scârbă să mă gândesc la cum trebuie să 
se fi simţit Marele meu Lord pedepsindu-şi prietenul. 

Rhysand ridică din umeri; un gest simplu şi grațios. 

- Aşadar, se pune într-adevăr problema de cât de mult eşti dispusă să ai 
încredere în Lucien — şi cât de mult eşti în stare să rişti pentru asta. Deja te 
întrebi dacă febra aia a ta e primul semn al infecţiei. Poate există o legătură, 
poate nu există. Poate totul e în regulă. Poate că noroiul viermelui nu e plin 
de mizerie purulentă. Poate că Amarantha va trimite un vindecător, dar, 
până atunci, fie vei muri, fie îţi vor descoperi braţul atât de infectat, încât 
vei fi norocoasă dacă nu ţi-l vor tăia, până la cot. 

Stomacul mi se strânse într-o minge dureroasă. 

- Nu e nevoie să-ţi invadez gândurile ca să ştiu aceste lucruri. Ştiu deja ce 
tu ai înţeles mai greu. 

Se ghemui din nou în faţa mea. 

- Eşti pe moarte. 

Ochii mă intepara, iar eu mi-am strâns buzele. 

- Cât de mult eşti dispusă să rişti, sperând că vei primi o altă formă de 
ajutor? 

L-am privit lung, transmitandu-i cât de mult îl uram. El era cel care 
provocase toate aceste lucruri. El îi spusese Amaranthei despre Clare; din 
cauza lui, Tamlin o implorase pe Amarantha. 

- Ei bine? 

Mi-am arătat dinţii. 

- Du-te. Dracului. 


Se întinse cu viteza fulgerului, apucă bucata de os din braţ şi o răsuci. 
Am urlat îngrozitor, rănindu-mi gâtul care mă durea. Am văzut lumea în 
alb, roşu şi negru. M-am zbătut şi m-am zvârcolit, dar el a continuat să mă 
tina, rasucind încă o dată osul, înainte de a-mi elibera braţul. 

Gâfâind şi pe jumătate plângând în vreme ce durerea mi se răspândea în 
trup, l-am văzut zâmbind cu multă compasiune. L-am scuipat în faţă. 

Râse, ştergându-şi obrazul cu mâneca închisă la culoare a tunicii sale. 

- E ultima dată când iti mai ofer ajutorul, spuse el, oprindu-se lângă usa 
celulei. De îndată ce voi ieşi de aici, oferta mea nu va mai fi valabilă. 

L-am scuipat din nou, iar el scutură din cap. 

- Pun pariu că vei scuipa şi Moartea-n faţă, când va veni după tine. 

Începu să dispară în întuneric, conturul trupului său pierzându-se într-o 
noapte fără sfârşit. 

Putea să joace la cacealma, să încerce să mă păcălească să-i accept 
propunerea. Sau putea avea dreptate — poate că eram pe moarte. Viaţa mea 
depindea de oferta lui. Mai multe lucruri, nu doar viaţa mea, depindeau de 
această alegere. Şi, dacă într-adevăr Lucien nu putea să vină... sau dacă 
venea prea târziu... 

Eram pe moarte. Ştiam asta de ceva vreme. Dacă Lucien îmi subestimase 
puterile, în trecut — ca om, nu îmi intelesese prea bine limitele. Mă trimisese 
să vânez un Suriel cu un arc şi câteva cuțite. Ba chiar recunoscuse că ezitase 
în acea zi, când strigasem după ajutor. Era posibil să nu fi ştiut nici măcar 
cât eram de rănită. Să nu fi înţeles gravitatea unei astfel de infecţii. Ar fi 
putut veni cu o zi, o oră sau un minut prea târziu. 

Pielea albă ca luna a lui Rhysand începu să se întunece, transformându-se 
într-o simplă umbră. 

- Aşteaptă. 

Întunericul care îl mistuia se risipi. Pentru Tamlin... pentru Tamlin, rni-aş 
fi vândut sufletul, aş fi renunţat la tot ce aveam, ca să fie liber. 

- Aşteaptă, i-am repetat eu. 

Bezna dispăru, lăsându-l pe Rhysand în forma lui omenească, zâmbind. 

- Da? 

Mi-am ridicat bărbia cât de mult am putut. 

- Doar două săptămâni? 

- Doar două săptămâni, toarse el şi îngenunche înaintea mea. Două 
săptămâni pe lună care vor trece foarte, foarte rapid, e tot ceea ce îţi cer. 


- De ce? Şi care... vor fi condiţiile? am întrebat eu, luptându-mă pentru a- 
mi învinge ameteala. 

- Ah, rosti el, aranjându-şi reverul tunicii negre. Dacă ţi le-aş spune, nu ar 
mai fi distractiv, nu-i aşa? 

Mi-am privit braţul distrus. Era posibil ca Lucien să nu mai vină 
niciodată, să decidă că nu mai meritam să îşi rişte viaţa pentru mine; nu 
acum, când fusese pedepsit din această cauză. lar dacă vindecătorii 
Amaranthei aveau să-mi taie braţul... 

Nesta ar fi făcut la fel pentru mine, pentru Elain. $i Tamlin făcuse foarte 
multe pentru mine, pentru familia mea; chiar daca ma mintise in legatura cu 
Tratatul, despre faptul de a ma fi protejat de termenii acestuia, tot îmi 
salvase viaţa în acea zi în care mă confrun tasem cu naga, şi mi-o salvase 
din nou, izgonindu-mă de la conac. 

Nu puteam să mă gândesc prea mult la enormitatea a ceea ce eram pe 
cale să ofer — deoarece, dacă aş fi făcut-o, aş fi refuzat încă o dată. L-am 
surprins pe Rhysand privindu-mă. 

- Cinci zile. 

- Ai de gând să te targuiesti? 

Rhysand râse în barbă. 

- Zece zile. 

L-am țintuit cu privirea, cu toată puterea mea. 

- O săptămână. 

Rhysand tăcu o vreme, uitându-se la trupul şi la faţa mea, apoi murmură: 

- Fie, o săptămână. 

- Atunci, ne-am înţeles, i-am răspuns. 

Când magia se aprinse între noi, un gust metalic îmi umplu gura. 

Zambetul său deveni uşor sălbatic şi, înainte de a mă pregăti fizic şi 
sufleteşte, mă apucă de brat. Urmă o durere orbitoare şi rapidă, iar tipatul 
meu îmi răsună în urechi ca şi cum oasele şi carnea mi-ar fi fost spulberate, 
de parcă sângele ar fi tasnit din mine, apoi... 

Când am deschis ochii, Rhysand încă rânjea. Nu ştiam câtă vreme 
zăcusem inconştientă, dar nu mai aveam febră şi, când m-am ridicat, aveam 
capul limpede. De fapt, nici nu mai eram plină de noroi — mă simţeam de 
parcă tocmai aş fi făcut o baie. 

Apoi, mi-am ridicat braţul. 

- Ce mi-ai făcut? 

Rhysand se ridică, trecându-şi o mână prin părul scurt şi şaten. 


- La curtea mea, se obişnuieşte ca învoielile să fie însemnate permanent, 
pe trup. 

Mi-am frecat braţul stâng, care era acum acoperit de vârtejuri şi spirale 
din cerneală neagră, la fel ca şi degetele. În centrul palmei aveam tatuat un 
ochi mare. Pupila îngustă, de felină, mă privi. 

- Fă-l să dispară, i-am zis eu, iar el râse. 

- Voi, oamenii, sunteţi nişte creaturi cu adevărat recunoscătoare, nu-i aşa? 

De la distanţă, tatuajul părea o mănuşă din dantelă, lungă până la cot, dar, 
când îl priveam mai de aproape, desluşeam reprezentările detaliate ale 
florilor şi ale liniilor curbe, care se răspândeau peste tot, formând un model 
complicat. 

Permanent. Pentru totdeauna. 

- Nu mi-ai spus că se va întâmpla aşa ceva. 

- Nu m-ai întrebat. Aşadar, de ce ar fi vina mea? 

Se îndreptă spre uşă, dar zăbovi până când şi noaptea pură i se împrăştie 
de pe umeri. 

- Doar dacă nu cumva această nerecunostinta şi lipsă de apreciere se 
manifestă din cauză că îţi e teamă de reacţia unui anumit Mare Lord. 

Tamlin. Vedeam deja cum i se albea chipul şi cum i se subtiau buzele 
când îşi arăta ghearele. Aproape că auzeam mârâitul pe care avea să-l 
scoată, întrebându-mă la ce mă gândisem. 

- Totuşi, cred că voi aştepta momentul potrivit pentru a-i spune, rosti 
Rhysand. 

Sclipirea din ochii lui îmi dezvălui destule. Rhysand nu făcuse nimic din 
toate astea pentru a mă salva, ci, mai degrabă, pentru a-l rani pe Tamlin, iar 
eu căzusem în capcana lui — mai rău decât viermele care căzuse într-a mea. 

- Odihneste-te, Feyre, spuse Rhysand. 

Se transformă într-o umbră vie şi dispăru printr-o crăpătură din uşă. 


CAPITOLUL 38 


Cât am frecat podelele holului, am încercat să nu-mi privesc braţul. 
Cerneala — care la lumină era, de fapt, de un albastru atât de închis încât 
părea negru — îmi umbrea gândurile, care erau destul de sumbre chiar şi fără 
să ştiu că mă vândusem lui Rhysand. Nu puteam să mă uit la ochiul din 
palmă — mă urmărea sentimentul absurd că se uita la mine. 

Am înmuiat peria mare în găleata pe care gărzile cu piele roşie mi-o 
aruncaseră în braţe. Abia înţelegeam ce spuneau printre dinţii galbeni care 
le umpleau gurile, dar, când îmi dăduseră peria şi găleata şi mă împinseseră 
într-un coridor lung de marmură albă, mi-am dat seama la ce se referiseră. 

- Daca nu e curat şi strălucitor până la cină, spusese una dintre gărzi, 
zâmbind cu dinţii clantanind, trebuie să te legăm de protap şi să te rumenim 
bine. 

Zicând acestea, plecaseră. Nu ştiam când era ora cinei, aşadar am început 
să spăl frenetic podeaua. Spatele mă durea îngrozitor, cu toate că nu 
frecasem marmura mai mult de treizeci de minute. Apa pe care mi-o 
dăduseră era însă murdară şi, cu cât frecam mai mult podeaua, cu atât era 
mai mizerabilă. Când m-am dus la uşă pentru a cere o găleată cu apă curată, 
am găsit-o încuiată. Nu avea cine să mă ajute. 

O sarcină imposibilă — una care să mă chinuiască. Protapul poate ca 
acesta era sursa tipetelor care se auzeau mereu în temnițe. Oare dacă m-ar fi 
rotit de câteva ori în protap mi s-ar fi topit toată pielea sau doar m-ar fi ars 
destul de tare încât să fiu nevoită să închei o altă afacere cu Rhysand? Am 
înjurat, frecând mai apăsat, firele aspre ale periei zgâriind surd plăcile de 
marmură. În urma lor se ivi un curcubeu maroniu, iar eu am mârâit, 
înmuind din nou peria. Odată scoasă din găleată, apa murdară picură peste 
toată podeaua. 

Cu fiecare spălare, dâra de mizerie maro se răspândea. Respirând rapid, 
am aruncat peria pe jos şi mi-am acoperit faţa cu mâinile ude. Când mi-am 
dat seama că ochiul tatuat era lipit de obrazul meu, mi-am coborât mâna 
stângă. 

Am luat câteva guri mari şi liniştitoare de aer. Trebuia să existe o cale 
raţională de a face asta; trebuia să existe vreun truc, folosit de femeile 
înțelepte. Protapul — legată de un protap ca un porc pentru friptură. 


Am apucat peria din locul în care ajunsese şi am frecat podeaua până 
când mi-am simţit mâinile zvâcnind. Arăta de parcă cineva împrăştiase 
noroi peste tot. Cu cât frecam mai mult, mizeria se transforma, efectiv, în 
noroi. Odată rotită pe acel protap, probabil că aveam să urlu sau să cerşesc 
milă. Trupul gol al lui Clare era acoperit de linii roşii — ce instrument de 
tortură le provocase? Mâinile îmi tremurară, iar eu am lăsat jos peria. 
Puteam să dobor un vierme uriaş, dar să spăl o podea — asta era o sarcină 
imposibilă. 

Când o uşă se deschise undeva pe hol, am sărit în picioare. Un cap 
castaniu se uită la mine. Am respirat uşurată. Lucien... 

Nu era Lucien. Chipul care se întoarse către mine era al unei femei — şi 
nu era acoperit de o mască. 

Poate că arăta puţin mai în vârstă decât Amarantha, dar pielea ei ca de 
porțelan era minunat colorată, infrumusetata cu cea mai uşoară urmă de 
îmbujorare. Dacă părul nu ar fi fost un indiciu suficient, când ochii ei 
roşiatici îi întâlniră pe ai mei, mi-am dat seama cine era. 

Mi-am plecat fruntea în faţa Doamnei Regatului Toamnei, iar ea îşi 
înclină uşor bărbia. Am presupus că gestul era destul de respectuos. 

- Pentru că i-ai salvat viaţa fiului meu, spunându-i Amaranthei numele 
tău, zise ea cu o voce dulce ca merele încălzite de soare. 

Trebuie să se fi aflat în mulţime în acea zi. Arătă spre găleată cu o mână 
lungă şi subţire. 

- Mi-am plătit datoria. 

Dispăru pe uşa pe care o deschisese, iar eu aş fi putut jura că în urma ei 
am simţit un miros de castane prăjite şi lemn ars. 

Abia după ce uşa se închise m-am gândit că ar fi trebuit să îi mulţumesc, 
şi doar dupa ce m-am uitat în găleată mi-am dat seama că imi tinusem mâna 
stângă la spate. 

Am îngenuncheat lângă găleată şi mi-am băgat degetele în apă. Când le- 
am scos, erau curate. 

M-am cutremurat, permitandu-mi să rămân o clipă în genunchi înainte de 
a arunca o parte din apă pe podea şi de a privi cum noroiul dispărea. 


+ 


Spre disperarea gărzilor, am dus la bun sfârşit sarcina imposibilă pe care 
mi-o dăduseră. A doua zi mă împinseră însă zâmbind într-un dormitor 


imens şi întunecat, în care erau aprinse doar câteva lumânări, şi îmi arătară 
şemineul care abia se zărea. 

-  Slujitorul a împrăştiat linte în cenuşă, mormăi unul dintre gardieni, 
aruncându-mi o găleată din lemn. Adun-o până la întoarcerea locatarului; 
daca nu, iti va sfâşia pielea. 

O uşă trântită, zgomotul unei încuietori... şi eram singură. 

Să aduni lintea din tăciuni şi cenuşă — era o sarcină ridicolă, o pierdere de 
vreme Si... 

M-am apropiat de şemineul întunecat şi m-am ghemuit. 

Era imposibil. 

Am aruncat o privire prin dormitor. Nu avea ferestre, nici alte ieşiri, în 
afară de cea prin care tocmai fusesem aruncată înăuntru. Patul era enorm şi 
făcut cu grijă, iar cearşafurile negre erau din mătase. În afară de mobilierul 
necesar, în cameră nu mai exista nimic altceva; nici măcar haine aruncate, 
cărţi sau arme. 

Ca şi cum locatarul nu ar fi dormit niciodată aici. Am îngenuncheat în 
faţa şemineului şi mi-am tras sufletul. 

Aveam o privire ageră, mi-am amintit eu. Puteam să zăresc iepurii care se 
ascundeau în tufişuri şi să urmăresc o mare parte din creaturile care îşi 
doreau să rămână nevăzute. Nu putea fi chiar atât de greu să adun lintea. 
Oftând, m-am târât mai aproape de şemineu şi am început. 


M-am înşelat. 

Două ore mai târziu, ochii îmi ardeau şi mă dureau şi, cu toate că 
pipăisem fiecare centimetru al şemineului, găseam de fiecare dată tot mai 
multe boabe de linte, mult mai multe, pe care, cumva, nu le văzusem. 
Gărzile nu-mi spuseseră când avea să se întoarcă proprietarul camerei, 
astfel că, fiecare bătaie a ceasului de pe poliţă se transforma într-un dangăt 
al morţii, fiecare pas de dincolo de uşă provocându mă să mă întind după 
vătraiul din fier rezemat de partea laterală a vetrei. Amarantha nu-mi zisese 
nimic despre faptul că nu puteam riposta — nu specificase niciodată că nu 
aveam voie să mă apăr. Cel puţin nu urma să fiu înfrântă fără să mă lupt. 

Am căutat, iar şi iar, prin cenuşă. Acum, mâinile îmi erau negre şi pătate, 
iar hainele acoperite de funingine. Cu siguranţă nu puteau fi mai multe 
boabe; cu siguranţă... 


Încuietoarea făcu un clic, iar eu am sărit în picioare şi m-am repezit spre 
vătrai, cu faţa spre uşă, ţinând la spate bara din fier. 

Întunericul pătrunse în cameră, topind lumânările cu o briză răcoroasă. 
Am strâns şi mai tare vătraiul, sprijinindu-mă de piatra şemineului, chiar şi 
când bezna se aşeză pe pat şi luă o formă cunoscută. 

- Feyre, dragă, deşi este minunat să te văd, spuse Rhysand, întins pe pat, 
sprijinindu-şi capul într-o mână, vreau oare să ştiu de ce scotoceşti prin 
şemineul meu? 

Mi-am îndoit uşor genunchii, pregătindu-mă să fug, să mă ascund, să fac 
orice pentru a ajunge la uşa aceea, care părea a fi foarte, foarte departe. 

- Mi-au spus că trebuie să culeg lintea din cenuşă, altfel îmi vei jupui 
pielea. 

- Aşa au zis, nu-i aşa? 

Un zâmbet de felină. 

- Tie trebuie să iti mulţumesc pentru această idee? am şuierat eu. 

Nu îi era permis să mă omoare, nu dacă avea în vedere târgul meu cu 
Amarantha, dar... existau alte modalităţi prin care-mi putea face rău. 

- O, nu, tărăgănă el. Nimeni nu a aflat inca despre înţelegerea noastră — tu 
ai reuşit să-ţi tii gura. Iti e ruşine că profit putin de tine? 

Mi-am încleştat maxilarul şi am arătat cu o mână spre şemineu, păstrând 
vătraiul ascuns la spate. 

- Este destul de curat pentru tine? 

- În primul rând, ce căutau boabele de linte în şemineul meu? 

L-am privit direct în ochi. 

- Presupun că e una dintre sarcinile gospodăreşti date de persoana care se 
ocupă de această locuinţă. 

- Hm, făcu el, examinându-şi unghiile. Se pare că ea sau acolitii ei cred ca 
mă voi distra cu tine. 

Mi se uscă gura. 

- Sau e un test pentru tine, ara reuşit eu să găsesc un răspuns. Ai spus că 
ai pariat pe mine în timpul primei mele misiuni. Nu a fost prea încântată de 
acest lucru. 

- Şi de ce ar trebui să mă testeze Amarantha? 

Nu m-am sustras acelei priviri violete. Demult, Lucien îl numise târfa 
Amaranthei. 

- Pentru că ai mintit-o în legătură cu Clare. Ştiai foarte bine cum arătam. 


Rhysand se ridică dintr-o mişcare fluidă şi îşi sprijini antebratele pe 
coapse. Avea foarte multă graţie într-o înfăţişare foarte puternică. „Vărsam 
sânge pe câmpul de luptă înainte de a te fi născut”, îi zisese odată lui 
Lucien. Nu mă îndoiam de asta. 

- Amarantha joacă propriile jocuri, spuse el simplu, iar eu le joc pe ale 
mele. Cu fiecare zi, atmosfera devine tot mai plictisitoare aici. 

- Te-a lăsat să ieşi pentru Noaptea Focurilor. Şi, cumva, ai reuşit să pui 
acel cap în grădină. 

- Ea mi-a cerut să-l pun acolo. Cât despre Noaptea Focurilor... 

Mă privi din cap până-n picioare. 

- Atunci, am avut motivele mele să ies. Feyre, să nu crezi că nu m-a 
costat. 

Zambi din nou, dar nu şi din priviri. 

- Ai de gând să laşi vătraiul acela sau ar trebui să mă aştept să-l învârţi cât 
de curând? 

M-am abținut să nu înjur şi l-am scos la iveală — însă nu l-am lăsat din 
mână. 

- O faptă vitează, dar inutilă, spuse el. 

Era adevărat — foarte adevărat, când nici măcar nu fusese nevoie să-şi 
scoată mâinile din buzunar pentru a-i citi gândurile lui Lucien. 

- Cum e posibil ca tu să mai ai o astfel de putere, şi ceilalţi nu? Am crezut 
că ea v-a furat toate puterile. 

Îşi ridică o sprânceană întunecată şi îngrijită. 

- O, mi-a luat puterile. Aceasta... 

Mi-am simţit mintea dezmierdata de gheare. Am tresărit şi am tasnit 
înapoi, izbindu-mă de şemineu. Tensiunea din mintea mea dispăru. 

- Aceasta este doar o rămăşiţă. Un rest prin care mă amuz. Tamlin al tău 
are puterea unei brute şi capacitatea de a-şi schimba forma; arsenalul meu 
era cu mult mai periculos. 

Ştiam că nu mintea — nu când îi simtisem ghearele în minte. 

- Aşadar, nu îţi poţi schimba forma? Nu e o însuşire specifică unui Mare 
Lord? 

- O, toţi Marii Lorzi o pot face. Pe sub pielea fiecăruia dintre noi 
hoinăreşte câte o fiară, care urlă să iasă afară. Dacă Tamlin al tău preferă 
blana, eu cred că aripile şi ghearele sunt mai distractive. 

O atingere rece îmi sărută şira spinării. 

- Acum poţi să te transformi sau ţi-a luat şi puterea asta? 


- Atât de multe întrebări de la un om atât de mic! 

Când se ridică, întunericul care îl înconjura începu să se răsucească şi să 
se zvârcolească. Am clipit, iar transformarea fu gata. 

Am balansat uşor vătraiul. 

- Vezi, nu e o schimbare completă, spuse Rhysand, lovindu-şi ghearele 
negre care îi înlocuiseră degetele. 

Deasupra genunchiului, întunericul îi păta pielea, însă, în locul degetelor 
de la picioare, luceau tot nişte gheare. 

- Nu îmi place să cedez cu totul în faţa părţii mele animalice. 

Într-adevăr, era tot chipul lui Rhysand, trupul său masculin şi puternic, 
dar în spatele lui se întindeau nişte aripi uriaşe, membranoase şi negre ca 
ale unui liliac, la fel ca ale Attorului. Şi le strânse cu grijă la spate, dar peste 
umerii lui largi se vedea unica gheară din vârful fiecărei aripi. Oribil, 
şocant, înfăţişarea a o mie de vise şi coşmaruri. Acea parte din mine, din 
nou inutilă, se agită văzând felul în care lumina lumânărilor îi strălucea prin 
aripi, iluminându-i venele, şi modul în care i se reflecta din gheare. 

Rhysand îşi roti gâtul şi totul dispăru într-o clipită — aripile, ghearele, 
picioarele, lăsând în urmă doar bărbatul bine îmbrăcat şi netulburat. 

- Nu încerci să mă lingusesti? 

Greşisem enorm oferindu-i propria-mi viaţă. 

- Deja ai o părere foarte bună despre tine, i-am zis eu. Mă îndoiesc de 
faptul că vorbele măgulitoare ale unui om mărunt contează pentru tine. 

Râsul lui uşor se strecură de-a lungul oaselor mele, încălzindu-mi 
sângele. 

- Nu pot hotărî dacă îndrăzneala ta faţă de un Mare Lord e un lucru de 
admirat sau o mare prostie. 

Se părea că doar în preajma lui aveam probleme în a-mi ţine gura. 

- Ştii răspunsul ghicitorii? am îndrăznit să-l întreb. 

Îşi încrucişă braţele. 

- Trişezi, nu-i aşa? 

- Nu mi-a spus niciodată că nu aş putea să cer ajutor. 

- Ah, dar după ce ai fost bătută crunt, ne-a ordonat să nu te mai ajutăm. 

Am aşteptat, dar el scutură din cap. 

- Chiar dacă aş vrea să te ajut, nu pot. Ea dă ordinul şi noi toţi îl ascultăm. 

Scutură o pată de praf de pe jacheta lui neagră. 

- E un lucru bun că mă place, nu-i aşa? 


Am vrut să insist — să-l implor, dacă asta ar fi însemnat libertatea 
imediată. 

- Nu te obosi, spuse el. Nu pot să-ţi zic — nimeni de aici nu poate. Dacă 
ne-ar ordona tuturor să nu mai respirăm, ar trebui să îi dăm ascultare. 

Se încruntă spre mine şi-şi pocni degetele. Funinginea, murdăria şi 
cenuşa îmi dispărură de pe piele, lăsându-mă curată, de parcă aş fi făcut 
baie. 

- Poftim. Un cadou — pentru că ai avut curajul să îmi ceri ajutorul. L-am 
privit direct în ochi, dar el făcu un semn spre vatră. 

Era curată — iar găleata mea era plină cu linte. Uşa se deschise de la sine, 
infatisandu-i pe gardienii care mă târâseră aici. Rhysand ridică leneş mana 
spre ei. 

- Şi-a îndeplinit sarcina. Duceţi-o înapoi. 

Aceştia mă apucară, dar el zâmbi, arătându-şi dinţii într-o manieră deloc 
prietenoasă — şi gărzile se oprira. 

- Fără alte treburi casnice, fără alte sarcini, spuse el, torcând erotic. Ochii 
lor galbeni deveniră sticloşi şi plictisiti, iar dinţii ascuţiţi străluciră când 
gurile li se destinsera. 

- Spuneti-le şi celorlalţi. Nu intraţi în celula ei şi nu o atingeti. Dacă o 
faceţi, va trebui să vă scoateţi singuri matele, cu propriile pumnale. Ati 
înţeles? 

Uluiti, dădură amortiti din cap, clipiră si se îndreptară de spate. Mi-am 
ascuns tremuratul. 

Vraja, controlul minţii — orice le-ar fi făcut, functiona. Îmi făcură semn să 
mă apropii, dar nu îndrăzniră să se atingă de mine. 

Rhysand îmi zâmbi. 

- Cu plăcere, toarse el când am ieşit din cameră. 


CAPITOLUL 39 


Din acel moment, în fiecare dimineaţă şi seară, o masă caldă îşi tăcu 
apariţia în celula mea. O înfulecam, dar tot îl blestemam pe Rhysand. 
Închisă în celulă, nu aveam nimic de făcut decât să mă gândesc la 
ghicitoarea Amaranthei — doar pentru ca, într-un final, să mă aleg cu o 
groaznică durere de cap. Am recitat-o la nesfârşit, fără niciun rezultat. 

Zilele trecura, dar eu nu l-am văzut pe Lucien sau pe Tamlin, iar Rhysand 
nu veni să mă tachineze. Eram singură — complet singură, captivă a tăcerii — 
desi tipetele din temnite continuară să se audă zi şi noapte. În momentele în 
care strigătele deveneau prea greu de suportat şi de ignorat, mă uitam la 
ochiul tatuat din palma mea. M-am întrebat dacă îl făcuse doar pentru a-mi 
reaminti, subtil, de Jurian — o palmă crudă şi meschină dată peste fata, 
menită să-mi transmită că, probabil, nu mai aveam mult până să-i aparţin, 
aşa cum războinicul antic îi aparţinea acum Amaranthei. 

Din când în când, îi vorbeam tatuajului, apoi îmi spuneam că eram 
nebună. Sau îl blestemam pe Rhysand. Dar aş fi putut jura că, într-o noapte, 
când eram pe cale să atipesc, îmi făcuse un semn, clipind. 

Dacă număram corect mesele, cam la patru zile după ce-l văzusem pe 
Rhysand în camera lui, două Mari Zâne ajunseră în celula mea. 

Apărură printre crăpături, din valuri de întuneric, întocmai ca Rhysand, 
dar, în vreme ce el se materializase, aceste zâne rămaseră ca nişte umbre ale 
căror trăsături abia se distingeau, cu excepţia rochiilor largi şi vaporoase, 
din ţesături fine. Când ajunseră lângă mine, tăcură. Nu m-am luptat cu ele — 
nu aveam cu ce anume să mă lupt şi nu puteam fugi nicăieri. Am simţit pe 
braţe atingerea mâinilor reci, dar solide, de parcă umbrele ar fi fost un 
înveliş, o a doua piele. 

Rhysand trebuie sa le fi trimis — nişte slujitoare de-ale lui, din Regatul 
Nopţii. La fel de bine ar fi putut fi mute, de vreme ce nu îmi adresară niciun 
cuvânt când se lipiră de trupul meu, păşind — am păşit efectiv prin uşa 
închisă, ca şi cum nici n-ar fi fost acolo. De parcă şi eu aş fi devenit o 
umbră. Traversând temnitele întunecate din care se auzeau tipete, mi s-a 
părut că păianjenii mi se târâiau pe şira spinării şi pe braţe, iar genunchii mi 
se înmuiară. Niciunul dintre gardieni nu ne opri — nici măcar nu se uitară la 
noi. Aşadar, eram vrăjite; doar o beznă tremurândă în faţa trecătorilor. 


Zânele mă conduseră pe scări prăfuite şi pe holuri uitate, până când am 
ajuns în dreptul unei camere greu de descris, unde mă dezbrăcară, mă 
spălară temeinic şi apoi, spre groaza mea, începură să-mi picteze trupul. 

Atingerile lor insuportabil de reci mă gâdilau, iar când mă zvârcoleam, 
strânsorile uşoare deveneau ferme. Situaţia se inrautati şi mai mult când îmi 
pictară părţile intime, trebuind să fac un efort ca să nu o lovesc pe vreuna 
dintre ele în faţă. Nu îmi oferiră nicio explicaţie pentru ce se întâmpla, nu- 
mi dădură de înţeles că acest lucru ar fi fost un alt chin, ordonat de 
Amarantha. Chiar dacă aş fi fugit, nu aş fi avut unde să scap — nu fără să-l 
condamn şi mai mult pe Tamlin. Aşadar, am încetat sa le mai cer 
răspunsuri, nu m-am mai împotrivit şi le-am lăsat să termine ce începuseră. 

De la gat în sus, aveam o înfăţişare regală: chipul îmi era înfrumusețat cu 
machiaje fine — aveam ruj pe buze, o umbră de praf auriu pe pleoape, ochii 
conturati cu praf de cărbune — şi părul îmi era răsucit în jurul unei mici 
diademe din aur, incrustată cu pietre de lapis lazuli. Însă, de la gât în jos, 
eram jucăria unui zeu păgân. Continuară modelul tatuajului de pe braţul 
meu şi, de îndată ce vopseaua neagră-albăstruie se uscă, mă îmbrăcară cu o 
rochie de un alb stră veziu. Dacă se putea numi rochie. Era puţin mai opacă 
decât două valuri lungi de voal, suficient de lată încât să-mi acopere sânii, 
prinsă la ambii umeri cu brose din aur. Fâşiile ajungeau până în dreptul unei 
curele cu bijuterii, care îmi atârna pe şolduri, unde se uneau într-o singură 
bucată de material, care anina între picioarele mele şi podea. Abia mă 
îmbrăca şi, după aerul rece pe care-l simţeam pe piele, ştiam că, în mare 
parte, aveam spatele dezgolit. 

Briza rece care îmi mângâia pielea goală fu suficientă încât să mă înfurie. 
Cele două Mari Zane nu îmi ascultară rugăminţile de a fi îmbrăcată cu alte 
haine, ascunzându-şi chipurile greu de zărit, dar tindndu-ma strâns de braţe 
când am încercat, violent, să scap din prinsoarea lor. 

- Nu aş face asta, se auzi o voce joasă şi vioaie de lângă uşă. 

Rhysand era rezemat de perete, cu braţele încrucişate. 

Ar fi trebuit să ştiu că el era în spatele acestei situaţii, desenele pereche 
care îmi acopereau tot trupul ar fi trebuit să mă facă să-mi dau seama. 

- Învoiala noastră nu a început încă, m-am răstit eu. 

Instinctele care odată îmi spuseseră să tac în preajma lui Tam şi a lui 
Lucien mă lăsară baltă când Rhys se apropie. 

- Ah, dar am nevoie de o insotitoare pentru petrecere. 

Ochii lui violeti străluciră ca stelele. 


- Şi când m-am gândit la cum stai ghemuită toată noaptea în celula aceea, 
singură... 

Flutură o mână şi zânele slujitoare dispărură pe uşa din spatele lui. 
Văzându-le trecând prin lemn — fără îndoială că toţi curtenii Regatului 
Nopţii puteau face asta — am tresărit, iar Rhysand chicoti. 

- Arăţi întocmai cum am sperat. 

Din locaşurile prăfuite ale minţii, mi-am reamintit cuvinte similare pe 
care, cândva, Tamlin mi le soptise la ureche. 

- Sunt necesare toate astea? am întrebat eu, arătând spre vopsea şi 
îmbrăcăminte. 

- Desigur, răspunse el cu răceală. Altfel, cum voi şti dacă te-a atins 
cineva? 

El se apropie, iar eu mi-am adunat curajul când el îşi trecu un deget de-a 
lungul umărului meu, întinzând vopseaua. De îndată ce îl ridică, vopseaua 
reapăru de la sine, oferindu-i desenului forma originală. 

- Nici rochia şi nici mişcările tale nu-l vor strica, spuse el, cu faţa 
apropiată de a mea. 

Dintii lui erau mult prea aproape de gâtul meu. 

- Şi eu îmi voi aduce precis aminte pe unde mi-au fost mâinile. Dar, dacă 
te atinge altcineva, să spunem un anume Mare Lord căruia îi place 
primăvara, îmi voi da seama. Îmi dădu uşor peste nas. Şi, Feyre, adăugă el 
cu un murmur mângâietor, nu îmi cade bine ca bunurile mele să fie atinse 
de altcineva. 

Stomacul îmi îngheţă. În fiecare lună, timp de o săptămână, era stăpânul 
meu. În mod clar, credea că înţelegerea noastră avea să fie valabilă pentru 
tot restul vieţii mele. 

- Vino, spuse Rhysand, facându-mi semn cu mâna. Am întârziat deja. 


+ 


Am traversat holurile. Sunetele veseliei se auzeau înaintea noastră, iar 
chipul îmi ardea în vreme ce plângeam, în tăcere, din cauza materialului 
prea transparent al rochiei mele. Sânii mi se vedeau pe dedesubt, vopseaua 
nelăsând loc imaginaţiei, iar aerul rece al peşterii îmi facea pielea ca de 
găină. Având picioarele, coastele şi cea mai mare parte a abdomenului 
expuse, mai puţin în zona fâşiilor subţiri din voal, a trebuit să strâng din 
dinţi, ca să nu-mi mai clănţăne. 


Tălpile goale îmi erau pe jumătate îngheţate, iar eu speram că, ori unde 
ne îndreptam, avea să fie un foc imens. 

Muzica bizară, excentrică, răsuna prin două uşi din piatră, pe care le-am 
recunoscut imediat. Sala tronului. Nu! Nu, în orice alt loc, dar nu aici. 

Spiriduşii şi Marii Spiriduşi rămaseră cu gura căscată când am intrat. 
Unii se înclinară în fata lui Rhysand, în vreme ce alţii icniră. I-am spionat 
pe câţiva dintre fraţii lui Lucien, care tocmai se adunau lângă uşi. Îmi 
aruncară nişte zâmbete şirete. 

Rhysand nu mă atinse, dar păşi destul de aproape de mine, astfel încât să 
fie evident că îl însoţeam — că îi apartineam. Nu m-ar fi surprins dacă mi-ar 
fi pus o lesă şi o zgardă în jurul gâtului. Poate că avea să o facă la un 
moment dat, acum că eram legată de el şi că învoiala era marcată pe trupul 
meu. 

Şoaptele se auziră peste strigătele de sărbătoare şi chiar şi muzica încetă 
când mulţimea se dădu la o parte, facându-ne loc spre podiumul 
Amaranthei. Mi-am ridicat bărbia, greutatea coroanei apăsându-mi craniul. 

Îndeplinisem prima sarcină. Dusesem la bun sfârşit şi treburile casnice pe 
care mi le dăduse. Puteam să-mi ţin capul sus. 

Tamlin stătea lângă ea pe acelaşi tron, în hainele lui obişnuite, neînarmat 
şi cu masca peste chip — singurul semn al sfidării sale continue. Rhysand 
spusese că voia să îi comunice la momentul potrivit, că voia să îl rănească 
pe Tamlin, dezvăluindu-i târgul pe care îl acceptasem. Nenorocitul! Un 
nenorocit mizerabil şi intrigant. 

- Miez de vară fericit, spuse Rhysand, înclinându-se în faţa Amaranthei. 

Ea purta o rochie elegantă, în tonuri de mov-deschis şi violet — 
surprinzător de modestă. Spre deosebire de frumuseţea ei cultivată, eu eram 
o sălbatică. 

- Ce i-ai făcut prizonierei mele? întrebă ea, dar zâmbetul nu îi atinse 
privirea. 

Chipul lui Tamlin era ca din piatră — ca din piatră, cu excepţia 
articulaţiilor albe ale degetelor care strângeau braţele tronului. Nu avea 
gheare. Cel puţin, era în stare să ţină sub control acel semn al 
temperamentului său. 

Făcusem un lucru foarte prostesc legându-mă de Rhysand. De Rhysand, 
cu aripile şi ghearele-i care pândeau de sub acea înfăţişare frumoasă, fără 
cusur; de Rhysand, care putea distruge minţile. „Pentru tine am făcut-o“, 
am vrut să strig. 


- Am încheiat un târg, rosti Rhysand. 

Am tresărit când îmi dădu la o parte o şuviţă de păr de pe fata. Îşi trecu 
degetele peste gâtul meu — o mângâiere blândă. Sala tronului fu mult prea 
liniştită când îi adresă următoarele cuvinte lui Tamlin: 

- O săptămână petrecută cu mine în Regatul Nopţii, pentru că am 
vindecat-o după prima sarcină. 

Îmi ridică braţul stâng ca să mi se vadă tatuajul a cărui cerneală nu 
strălucea la fel de puternic precum vopseaua de pe trupul meu. 

- Pentru tot restul vieţii ei, adăugă el nonşalant, privind-o acum pe 
Amarantha. 

Regina Zânelor îşi îndreptă puţin postura — până şi ochiul lui Jurian păru 
aţintit asupra mea, asupra lui Rhysand. Pentru restul vieţii mele — o spusese 
de parcă ar fi urmat să trăiesc foarte, foarte mult timp. 

Credea că aveam să rezolv cu succes toate sarcinile Amaranthei. 

I-am privit profilul, nasul elegant şi buzele senzuale. Jocuri — lui Rhysand 
îi plăcea să joace jocuri şi se părea că eu eram acum pionul principal în 
schema lui, oricare ar fi fost aceasta. 

- Bucurati-va de petrecerea dată de mine, fu singura replică a Amaranthei, 
care îşi făcea de lucru cu osul din capătul colierului ei. 

Lăsat să plece, Rhysand îşi puse o mână pe spatele meu, ducându-mă din 
faţa lui Tamlin, care încă ţinea strâns braţul tronului. 

Cei din mulţime păstrară o distanţă rezonabilă, iar eu nu am putut să mă 
uit la niciunul dintre ei, de teamă că s-ar putea să trebuiască să-l văd iar pe 
Tamlin sau că l-aş putea urmări pe Lucian — că i-aş surprinde expresia feţei, 
privindu-mă. 

Mi-am ţinut capul sus. Nu aveam de gând să-i las pe ceilalţi să observe 
acea slăbiciune — nu aveam de gând să le permit să ştie cal de mult ma 
durea faptul că eram atât de expusă în faţa lor, că purtam simbolurile lui 
Rhysand pictate pe aproape fiecare centimetru de piele, nu puteam îngădui 
ca 'Tamlin să mă vadă atât de înjosită. 

Rhysand se opri în faţa unei mese încărcate cu mâncăruri alese. Marii 
Spiriduşi care se aflau în jurul acesteia plecară imediat. Dacă şi alţi curteni 
ai Regatului Nopţii erau prezenţi, ei nu dispărură învăluiţi în întuneric, aşa 
cum o făceau Rhysand şi slujitorii lui; nu îndrăzniră să se apropie de el. 
Muzica începu să se audă destul de tare încât să sugereze faptul că, undeva 
în încăpere, se dansa. 

- Vin? spuse el, oferindu-mi un pocal. 


Prima regulă a lui Alis. Am clătinat din cap, în semn că nu. 

Zambi şi-mi întinse din nou pocalul. 

- Bea. Vei avea nevoie. 

Bea, îmi repetă mintea mea, iar degetele mi se agitară, întinzându-se spre 
pocal. Nu. Nu, Alis îmi spusese să nu beau vinul de aici — un vin care era 
diferit fata de cel vesel care sărbătorea solstițiul. 

- Nu, am zis eu şi câteva zâne care ne priveau de la distanţă chicotiră. 

- Bea, spuse el şi degetele mele trădătoare prinseră pocalul. 

M-am trezit în celula mea, încă îmbrăcată cu acea batistă pe care el o 
numea rochie. Totul se învârtea atât de tare, încât abia am ajuns la colţ 
înainte să vomit. Din nou. Şi din nou. Când mi-am golit stomacul, m-am 
târât în colţul opus al celulei şi m-am prăbuşit. 

Am dormit agitat, în vreme ce lumea continua să se rotească violent în 
jurul meu. Eram legată de o roată, care se învârtea şi se invartea şi se 
invartea... 

E de la sine înţeles că mi-a fost rău o mare parte din acea Zi. 

Tocmai terminasem de ciugulit cina fierbinte care apăruse cu doar câteva 
momente înainte ca uşa să scartaie şi o vulpe aurie — cu un ochi mijit de 
metal, să îşi facă apariţia. 

- La naiba, spuse Lucien. E foarte frig aici. 

Avea dreptate, dar imi era prea greață ca să bag de seamă. Făceam un 
efort doar pentru a-mi ţine capul ridicat, ca să nu mai vorbim de faptul că 
mă străduiam să nu vomit. Îşi desfăcu mantia şi mi-o puse pe umeri. 
Căldura copleşitoare mă învălui. 

- Uită-te la toate acestea, zise el, holbându-se la vopseaua de pe mine. 

Din fericire, era intactă, cu excepţia câtorva locuri din zona taliei. 

- Nenorocitul! 

- Ce s-a întâmplat? am reuşit să-l întreb, deşi nu eram sigură că-mi 
doream cu adevărat să aflu răspunsul. 

Îmi aminteam, vag, doar muzica sălbatică. 

Lucien se retrase. 

- Nu cred că vrei să ştii. 

Mi-am studiat câteva pete de pe talie, semne care arătau că fusesem 
atinsă de nişte mâini. 


- Cine mi-a făcut asta? am întrebat şoptit, urmărind arcul vopselei întinse. 

- Cine crezi? 

Inima mi se strânse, iar eu mi-am plecat privirea. 

- A văzut... Tamlin a văzut asta? 

Lucian incuviinta. 

- Rhys a facut-o doar ca să-l enerveze. 

- A reuşit? 

Încă nu-l puteam privi direct pe Lucien. Măcar ştiam că nu mă pângărise 
mai mult de atât. Vopseaua îmi spunea asta. 

- Nu, zise Lucien, iar eu am zâmbit trist. 

- Ce... ce am făcut în tot acel timp? 

Degeaba mă avertizase Alis. 

Lucien expiră scurt, trecându-şi o mână prin părul roşcat. 

- Te-a obligat să dansezi pentru el toată noaptea. Şi, când nu ai dansat, ai 
stat în poala lui. 

- Ce fel de dans? am insistat eu. 

- Nu genul pe care l-ai dansat cu Tamlin, la Solstitiu, răspunse Lucien, iar 
eu am roşii. 

Din amintirile mele întunecate din seara precedentă, mi-am reamintit 
apropierea unor anumiţi ochi violeti — care, privindu-ma străluceau a 
viclenie. 

- În faţa tuturor? 

- Da, răspunse Lucien, mai blând decât îmi vorbise vreodată. 

Am înlemnit. Nu voiam să-i fie milă de mine. Oftă şi-mi apucă braţul 
stâng, studiind atent tatuajul. 

- Ce-a fost în mintea ta? Nu ştiai că voi veni cât mai repede posibil? 

Mi-am smuls braţul din strânsoarea lui. 

- Eram pe moarte! Aveam febră, abia reuşeam să nu-mi pierd cunoştinţa. 
De unde era să ştiu că vei veni? Că ai înţeles cât de repede pot muri oamenii 
dintr-o asemenea cauză? Mi-ai spus că ai ezitat atunci, când m-am 
confruntat cu naga. 

- l-am jurat lui Tamlin... 

- Nu am avut altă soluţie! Crezi că voi mai avea încredere în tine, după tot 
ce mi-ai spus la conac? 

- Mi-am riscat viata pentru tine în timpul în care tu îţi îndeplineai sarcina. 
Nu a fost de ajuns? 

Ochiul lui din metal se roti încet. 


- Ţi-ai dezvăluit numele ca sa mă salvezi — dupa tot ce ţi-am spus, după 
tot ce am făcut, tu tot ai spus cum te numeşti. Nu ţi-ai dat seama că urma să 
te ajut? Cu sau fără jurământ? 

Nu-mi dădusem seama că, de fapt, gestul meu însemnase ceva pentru el. 

- Nu am avut de ales, i-am spus încă o dată, respirând greu. 

- Nu înţelegi ce e Rhys? 

- Ba da! m-am răstit eu, apoi am oftat. Înţeleg, am repetat încet şi m-am 
uitat la ochiul din palma mea. S-a făcut. Aşadar, nu mai e nevoie să respecţi 
jurământul făcut lui Tamlin de a mă proteja — sau să crezi că-mi datorezi 
ceva pentru că te-am salvat de Amarantha. Aş fi făcut-o şi doar ca să văd 
cum le piere zâmbetul fraţilor tăi. 

Lucien tatai, dar ochiul roşu care-i mai rămăsese străluci. 

- Mă bucur să constat că nu ţi-ai vândut şi veselia sau încăpăţânarea lui 
Rhys. 

- Doar o săptămână din viaţa mea, în fiecare lună. 

- Da, bine — vom vedea cum vor sta lucrurile, la timpul potrivit, mârâi el, 
în vreme ce ochiul din metal privi spre uşă. 

Se ridică. 

- Ar trebui să plec. Gărzile urmează să-şi schimbe tura. 

- Îmi pare rău că te-a pedepsit pentru ajutorul pe care mi l-ai dat în timpul 
sarcinii, i-am spus după ce făcu un pas. Am auzit... 

Gâtul mi se încordă. 

- Am auzit ce l-a obligat pe Tamlin să-ţi facă. 

Ridică din umeri, dar eu am adăugat: 

- Mulţumesc. Pentru că m-ai ajutat. 

Se îndreptă către uşă şi, pentru prima dată, am observat cât de greoi se 
mişca. 

- De aceea nu am putut veni mai devreme, zise el în vreme ce capul i se 
clătină. Ea — şi-a folosit puterea, s-a folosit de puterile noastre ca să-mi 
împiedice spatele să se vindece. Abia astăzi am fost în stare să ma misc. 

Am început să respir mai greu. 

- Poftim, i-am spus eu, dându-mi mantia la o parte şi ridicându-mă să i-o 
dau. 

Frigul neaşteptat îmi făcu pielea ca de găină. 

- Pastreaz-o. În drum spre tine, am furat-o de la un gardian care moţăia. 

În lumina slabă, simbolul brodat al unui dragon care dormea sclipi. 
Blazonul Amaranthei. M-am strâmbat, dar mi-am pus-o pe umeri. 


- În plus, adăugă Lucien rânjind, te-am văzut destul de bine prin rochie 
încât să nu te uit toată viaţa. 

Când deschise uşa, m-am îmbujorat. 

- Aşteaptă... i-am spus. Tamlin e bine? Mă refer la vraja Amaranthei, care 
îl face să fie atât de tăcut... 

- Nu e nicio vrajă. Nu ţi-a trecut prin minte că Tamlin nu vorbeşte pentru 
a evita să-i spună Amaranthei care dintre chinurile la care te supune îl 
afectează cel mai mult? 

Nu, nu mă gândisem la aşa ceva. 

- Totuşi, joacă un joc periculos, zise Lucien, strecurându-se pe uşă. Toti 
facem asta. 4 


În noaptea următoare, am fost din nou spălată, pictată şi adusă în acea 
cameră nenorocită a tronului. De această dată, nu era un bal, ci doar o 
distracţie de seară. După cum se dovedi, eu eram distracţia. Totuşi, din 
fericire, după ce am băut vinul, nu am mai conştientizat ce se întâmpla. 

Nopti la rând, am fost îmbrăcată în acelaşi fel şi însoţită de Rhysand in 
sala tronului. Astfel, am devenit jucăria lui Rhysand, o târfă pentru târfa 
Amaranthei. Ma trezeam amintindu-mi vag şi fragmentat — de cum 
dansasem între picioarele lui Rhysand, în vreme ce el stătea pe scaun şi 
râdea, de mâinile lui pătate de albastru din locurile în care, cumva, îmi 
atinsese doar talia şi braţele. Mă obliga să dansez până când îmi era rău şi, 
după ce vomitam, îmi spunea să dansez din nou. 

În fiecare dimineaţă mă trezeam bolnavă şi epuizată, şi, cu toate că 
gărzile respectau într-adevăr ordinul dat de Rhysand, activităţile nocturne 
mă sleiau de puteri. Îmi petreceam zilele dormind, aşteptând ca efectul 
vinului zânelor să treacă, motaind pentru a scăpa de umilinţa îndurată. Când 
puteam, mă gândeam la ghicitoarea Amaranthei, interpretând fiecare cuvânt 
— fără niciun rezultat. 

Şi, când intram din nou în sala tronului, îmi permiteam să-l văd pe 
Tamlin doar pentru o clipă, înainte ca drogul din vin să pună stăpânire pe 
mine. Dar de fiecare dată, în fiecare noapte, în singurul moment în care 
privirile ni se întâlneau, nu-mi ascundeam dragostea şi durerea care îmi 
umpleau ochii. 

Tocmai terminaseră să mă picteze şi să mă îmbrace — în acea seară, 
rochia mea din voal era de un portocaliu însângerat — când Rhysand intră în 
cameră. Ca de obicei, slujnicele-fantomă ieşiră prin pereţi şi dispărură. Dar, 
în loc să-mi facă semn să vin cu el, Rhysand închise uşa. 

- Mâine-seară va avea loc cea de-a doua ta probă, spuse el pe un ton 
neutru. 

Firul din aur şi argint din tunica lui neagră străluci în lumina lumânărilor. 
Nu purta niciodată haine de altă culoare. 

- $i? 

- Ar putea fi ultima, zise el si se sprijini de tocul uşii, încrucişându-şi 
bratele. 

- Daca încerci să ma păcăleşti să iau parte la un alt joc de-al tău, iti pierzi 
timpul. 

- Nu mă implori să-ţi ofer o noapte cu iubitul tău? 

- Voi avea parte de acea noapte şi de toate cele care vor urma, după ce voi 
reuşi să duc la capăt ultima sarcină pe care mi-o va da. 

Rhys ridică din umeri, apoi îmi aruncă un zâmbet când trecu pe lângă 
mine şi împinse uşa. 

- Mă întreb dacă erai atât de acră şi cu Tamlin, pe vremea când erai 
prizoniera lui. 

- Nu m-a tratat niciodată ca pe o prizonieră — sau ca pe o sclavă. 

- Nu — cum ar fi putut? Nu când ruşinea tatălui său şi brutalitatea fraţilor 
lui apăsau mereu umerii săracei, nobilei fiare. Dar, poate dacă s-ar fi 
deranjat să înveţe câte ceva despre cruzime, despre ce înseamnă să fii cu 
adevărat un Mare Lord, ar fi împiedicat declinul Regatului Primăverii. 

- Şi regatul tău a avut aceeaşi soartă. 

Tristetea pâlpâi în ochii lui violeti. Nu aş fi observat-o dacă nu aş fi... 
simţit-o — adânc în sinea mea. Privirea îmi alunecă spre ochiul pe care îl 
purtam gravat în palmă. Ce fel de tatuaj îmi făcuse, mai exact? În schimb, l- 
am întrebat: 

- Când hoinăreai liber în Noaptea Focurilor — în timpul Ritualului, mi-ai 
spus că te-a costat. Tu ai fost unul dintre Marii Lorzi care i-au jurat credinţă 
Amaranthei, ca să nu fie obligat să trăiască aici? 

Orice urmă de tristeţe i s-ar fi oglindit în ochi dispăru — lăsând să se 
zărească doar o privire calmă, rece şi scânteietoare. Aş fi putut jura că 


umbra aripilor sale puternice colorase peretele din spatele lui. 

- Ceea ce fac sau am făcut pentru Regatul meu nu este treaba ta. 

- Şi ea ce a făcut în ultimii patruzeci şi nouă de ani? I-a asuprit pe cei de 
la curte şi i-a torturat pe toţi, după bunul ei plac? În ce scop? 

„Spune-mi despre ameninţarea pe care o reprezintă pentru lume“, am vrut 
să-l implor — „spune-mi ce înseamnă toate acestea, de ce au trebuit să se 
întâmple atât de multe lucruri îngrozitoare”. 

- Stăpâna Muntelui nu trebuie să îşi justifice acţiunile. 

- Dar... 

- Festivitatile ne aşteaptă. 

Facu un semn spre usa din spatele lui. 

Stiam ca ma aflam pe un teren periculos, dar nu imi pasa. 

-Ce vrei de la mine? În afară de a-l necăji pe Tamlin... 

- Să-l necăjesc pe el e cea mai mare plăcere a mea, zise el, imitând o 
plecăciune. Şi, în ceea ce priveşte întrebarea ta, de ce ar avea un bărbat 
nevoie de un motiv pentru a se bucura de prezenţa unei femei? 

- Mi-ai salvat viaţa. 

- Şi, salvând-o pe a ta, i-am salvat viata lui Tamlin. 

- De ce? 

Îmi făcu un semn cu ochiul, netezindu-şi părul negru-albăstrui. 

- Feyre, aceasta e adevărata întrebare, nu-i aşa? 

Rostind acele vorbe, mă conduse în afara camerei. 

Am ajuns în sala tronului, unde mi-am adunat curajul de a mă lăsa 
drogată şi umilită din nou. Mulțimea se uită însă la Rhysand — la Rhysand, 
care era urmărit de fraţii lui Lucien. Vocea limpede a Amaranthei răsună 
deasupra muzicii, chemându-l. 

El se opri, aruncând o privire către fraţii lui Lucien, care veneau tantos 
spre noi şi a căror atenţie era îndreptată asupra mea. Nerăbdători, flămânzi 
— răi. Am deschis gura, nu prea mândră ca să-l rog pe Rhysand să nu mă 
lase singură cu ei, câtă vreme discuta cu Amarantha, dar el îşi puse o mână 
pe spatele meu şi mă înghionti. 

- Stai pe-aproape si tine-ti gura, imi murmură el la ureche, conducându- 
mă la braţ. 

Mulțimea se despărţi de parcă am fi fost în flăcări, dezvăluind mult prea 
curând ceea ce se afla în faţa noastră. 

Nu a noastră, m-am corectat după aceea, ci a lui Rhysand. 


Un Mare Spiriduş cu pielea maronie plângea în hohote pe podeaua aflată 
în fata podiumului. Amarantha îi zâmbea precum un şarpe — atât de intens, 
încât nici măcar nu se uită la mine. Lângă ea, Tamlin era complet nepăsător. 
O bestie fără gheare. 

Rhysand mă privi — o poruncă tacită de a rămâne la marginea mulţimii. 
M-am supus şi, când mi-am îndreptat atenţia către Tamlin, aşteptând să se 
uite — doar sa se uite la mine — el nu reactiona, având în prim-plan numai 
regina şi masculul din fata ei. I-am înţeles gestul. 

Amarantha îşi mângâie inelul, urmărind fiecare mişcare a lui Rhysand în 
timp ce se apropia. 

- Boiernaşul văratic, spuse ea despre bărbatul care se înjosea la picioarele 
ei, a încercat să scape prin ieşirea dinspre terenurile Regatului Primăverii. 
Vreau să ştiu de ce. 

La marginea mulţimii stătea un Mare Spiriduş, înalt şi chipeş — cu părul 
aproape alb cu ochi din cristal de un albastru zdrobitor şi cu o piele de un 
arămiu intens. Însă, când atenţia îi fu atrasă de Amarantha şi Rhysand, se 
strâmbă. Îl mai văzusem înainte, în timpul primei mele probe — Marele Lord 
al Regatului Verii. Obisnuia să strălucească — aproape emanând o lumină 
aurie; acum era tăcut, mohorât. De parcă Amarantha i-ar fi supt şi ultimul 
strop de putere, în vreme ce îşi interoga supusul. 

Rhysand îşi băgă mâinile în buzunare şi se apropie de bărbatul aflat la 
pământ. 

Spiriduşul Verii se crispă, faţa strălucindu-i de lacrimi. Propriile-mi 
măruntaie se dizolvară de teamă şi ruşine când, văzându-l pe Rhysand, se 
scăpă pe el. 

- T-te rog, icni acesta. 

Mulțimea era fără suflare, prea tăcută. 

Cu spatele la mine, umerii lui Rhysand erau relaxaţi, şi toate cusăturile 
hainelor, la locul lor. Dar am ştiut că-şi fixase ghearele în mintea 
spiriduşului în clipa în care bărbatul, aflat la pământ, se opri din tremurat. 

Marele Spiriduş al Regatului Verii înlemnise, iar în ochii lui de un 
albastru uimitor se citeau frică şi o durere, o durere adevărată. Mi-am 
amintit că Regatul Verii fusese unul dintre regatele care se răzvrătiseră. 
Aşadar, acesta era un nou Mare Lord, necercetat, dar care fusese obligat să 
facă alegeri care îl costaseră nişte vieţi. 

După un moment de tăcere, Rhysand o privi pe Amarantha. 


- A vrut să scape. Să ajungă la Regatul Primăverii, să traverseze zidul şi 
să fugă spre sud, către teritoriul oamenilor. Nu a avut niciun complice, 
niciun motiv, în afară de propria-i laşitate jalnică. 

Făcu un semn brusc din barbă spre balta de urină în care stătea bărbatul. 
Cu coada ochiului, l-am văzut pe Marele Lord al Regatului Verii 
încovoindu-se putin — destul cât să mă facă să mă întreb... să mă întreb ce 
alesese Rhysand în momentul în care hotărâse să caute în mintea bărbatului. 

Amarantha îşi dădu însă ochii peste cap şi se tolăni în tron. 

- Nimiceşte-l, Rhysand. 

Făcu un semn cu mâna spre Marele Lord al Regatului Verii. 

- După aceea, poţi face orice doreşti cu leşul lui. 

Marele Lord al Regatului Verii se înclină — de parcă ar fi primit un cadou 
— şi îşi privi supusul, care incremenise şi se calmase pe jos, îmbrăţişându-şi 
genunchii. Spiriduşul era pregătit — uşurat. 

Rhys îşi scoase o mână din buzunar, lăsând-o să-i atârne pe lângă corp. 
Aş fi putut jura că ghearele fantomatice pâlpâiră când îşi strânse uşor 
degetele. 

- Rhysand, încep să mă plictisesc, zise Amarantha cu un oftat, jucându-se 
din nou cu acel os. 

Prea atentă la prada ei, nu mă privise nici măcar o dată. 

Rhysand îşi încleştă pumnul. 

Ochii spiriduşului se măriră — apoi sticliră când căzu într-o parte, in 
propria-i baltă de urină. Sângele îi curse din nas şi din urechi, băltind pe 
podea. Foarte rapid — foarte uşor, irevocabil... Era mort. 

- Am spus să-i nimiceşti mintea, nu creierul, se răsti Amarantha. 

În jurul meu, mulţimea murmură, agitându-se. Nu voiam nimic mai mult 
decât să mă pierd în ea — să mă târăsc înapoi în celula mea şi să-mi şterg din 
memorie ce văzusem. Tamlin nu se înfiorase — nu-i tresărise niciun muşchi. 
Oare la ce orori asistase în lunga lui viaţă, dacă acest lucru nu-i năruise acea 
expresie rece, acel control? 

Rhysand ridică din umeri, băgându-şi mâna înapoi în buzunar. 

- Îmi cer scuze, regina mea. 

Se întoarse fără să-i fi fost dat voie şi nu mă privi când se îndreptă spre 
partea din spate a sălii tronului. L-am urmat, tindndu-mi în frâu tremuratul, 
încercând să nu mă gândesc la cadavrul întins în urma noastră sau la Clare — 
încă tintuita pe perete. 


Trecând prin mulţime, membrii acesteia rămaseră mult, mult în spate. 
„Târfo“, îi şoptiră unii, departe de urechile ei; târfa Amaranthei. Mulţi 
încercară însă să-i zâmbească şi să-i vorbească — „bine că l-ai omorât; bine 
ca l-ai ucis pe trădător”. 

Cu umerii căzuţi şi fără să se grăbească, Rhysand nu catadicsi să le 
răspundă. Mă întrebam dacă oricine altcineva, în afară de el şi de Marele 
Lord al Regatului Verii, ştia că îl ucisese din milă. Eram dispusă să pariez 
că şi alte persoane fuseseră implicate în acest plan de evadare, poate chiar 
însuşi Marele Lord al Regatului Verii. 

Dar poate că păstrarea acelor secrete ajutase doar jocurilor lui Rhysand. 
Poate faptul că îl crutase pe acel spiriduş, ucigându-l rapid, în loc să-i 
nimicească mintea şi să-l transforme într-o legumă care saliva, fusese doar o 
altă mişcare calculată. 

Nu se opri nici măcar o dată în lungul drum care traversa încăperea 
tronului, dar când am ajuns la mâncarea şi vinul din partea din spate a 
camerei, îmi dădu un pocal şi bău şi el dintr-unul, alături de mine. Nu spuse 
nimic înainte ca vinul să mă învăluie în uitare. 


CAPITOLUL 40 


Sosi vremea celei de-a doua sarcini. 

Cu dinţii strălucind, Attorul îmi rânji când m-am aflat în faţa Amaranthei. 
O altă peşteră — mai mică decât sala tronului, dar destul de mare încât să fie, 
probabil, un vechi spaţiu de distracţie. Nu era decorată şi nici mobilată, cu 
excepţia pereţilor auriti, iar regina însăşi stătea pe un scaun din lemn 
sculptat, cu Tamlin în picioare, în spatele ei. Nu m-am uitat prea mult la 
Attor, care zăbovea de cealaltă parte a scaunului reginei, biciuind podeaua 
cu coada-i lungă şi subţire. Zâmbea doar ca să mă descurajeze. 

Functiona. Nu mă puteam calma nici dacă îl priveam pe Tamlin. Când 
Amarantha zâmbi, mi-am pus mâinile în şold. 

- Ei bine, Feyre, a sosit vremea celei de-a doua probe. 

Părea foarte îngâmfată — sigură că moartea mea plutea în apropiere. Eram 
îngrozită de ceea ce avea să urmeze. 

Fusese o prostie din partea mea să refuz să mor în dinţii viermelui. Îşi 
încrucişă braţele şi îşi sprijini bărbia într-o mână. În inel, ochiul lui Jurian 
se roti, se întoarse către mine, cu pupila mărită în lumina slabă. 

- Ai găsit soluţia ghicitorii pe care ţi-am dat-o? 

Nu am binevoit să îi răspund. 

- Păcat, spuse ea, strâmbându-se. Totuşi, în această seară mă simt 
generoasă. 

Râsetele şuierate ale Attorului şi ale celor câţiva spiriduşi din spatele meu 
mi se strecurară de-a lungul şirei spinării. 

- Ce spui de un mic antrenament? întrebă Amarantha, iar eu m-am forţat 
să par nepăsătoare. 

Dacă Tamlin se prefăcea indiferent ca să ne protejeze pe amândoi, atunci 
o puteam face şi eu. 

Am îndrăznit însă să ridic ochii spre Marele Lord şi i-am văzut privirea 
grea. Nu voiam decât să-l ţin de mână, să-i simt pielea doar pentru o clipă — 
să-l miros, să-l aud rostindu-mi numele. 

Îmi era greu să-mi stăpânesc lacrimile, dar am reuşit. Nu le-aş fi dat 
acestor oameni satisfacția de a mă frange. 

Un şuierat uşor trecu pe deasupra încăperii şi am văzut-o pe Amarantha 
încruntându-se la Tamlin de la locul ei. Nu-mi dădusem seama că ne 
holbam unul la celălalt. 


- Daţi-i drumul, se răsti Amarantha, şi, până să apuc să mă pregătesc, 
podeaua începu să se cutremure. 

Genunchii începură să-mi tremure şi mi-am fluturat braţele pentru a 
rămâne în picioare în timp ce pietrele de sub mine începură să se scufunde, 
coborându-mă într-o grotă imensă, de formă dreptunghiulară. Câţiva 
spiriduşi chicotiră, dar i-am întâlnit din nou privirea lui Tamlin şi am 
continuat să mă uit la el până când am ajuns atât de jos, încât faţa lui 
dispăru dincolo de margine. 

Am cercetat cei patru pereţi care mă înconjurau, căutând o uşă sau orice 
semn cu privire la ceea ce avea să se întâmple. Doi pereţi erau făcuţi dintr-o 
singură bucată de piatră fină, strălucitoare — prea netedă şi plată să te poţi 
catara. Celălalt perete nu era deloc un perete, ci un grilaj din fier care 
împărțea camera în două, iar prin el... 

Răsuflarea mi se opri în gât. 

- Lucien. 

Legat în mijlocul podelei din cealaltă parte a camerei, cu singurul lui ochi 
roşiatic atât de larg deschis, încât era înconjurat de alb. Cel din metal se 
răsucea de parcă ar fi luat-o razna. Cicatricea lui oribilă se reliefa clar pe 
pielea lui palidă. Era din nou jucăria de tortură a Amaranthei. 

Nu existau uşi, nu aveam nicio posibilitate să ajung la el, decât dacă aş fi 
escaladat grilajul dintre noi. Avea nişte spaţii atât de largi încât aş fi putut, 
probabil, să mă catar pentru a sări pe partea lui. N-am îndrăznit să o fac. 

Spriduşii începură să murmure, iar aurul zăngăni. Oare Rhysand pariase 
din nou pe mine? În mulțime, părul roşu străluci — patru capete roşcate — si 
mi-am îndreptat spatele. Ştiam că fraţii lui zâmbeau văzând nenorocirea lui 
Lucien, dar unde era mama lui? Tatal lui? Cu siguranţă că Marele Lord al 
Regatului Toamnei trebuia să fie prezent. Am cercetat mulţimea. Nici urmă 
de ei. În schimb, am descoperit-o pe Amarantha stând alături de Tamlin la 
marginea gropii şi privind în jos. Îşi înclină capul spre mine şi făcu un gest 
elegant spre peretele de sub ea. 

- Aici, dragă Feyre, iti vei găsi însărcinarea. Răspunde pur şi simplu la 
întrebare, alegând mânerul potrivit, şi câştigi. Alege-l pe cel greşit şi eşti 
pierdută. Cum nu ai decât trei posibilităţi, cred că ţi-am oferit un avantaj în 
plus. 

Pocni din degete şi un geamăt metalic se auzi. 

- Asta, adăugă ea, dacă reuşeşti să rezolvi misterul la timp. 


Nu cu mult mai sus, cele două grilaje uriaşe, incrustate cu ţepi, pe care nu 
le băgasem în seamă, crezând că erau candelabre, începură să coboare încet 
spre cameră... 

M-am răsucit spre Lucien. Acesta era rostul grilajului care împărțea 
camera în două — să-l văd făcut praf în timp ce eram, la rândul, meu 
zdrobită. Tepii, care avuseseră lumânări şi torte înfipte în ei, străluceau 
roşiatic — şi, chiar şi de la distanţă, vedeam căldura care emana dinspre 
aceştia. 

Gura mi se uscă în timp ce Lucien trăgea cu violenţă de lanţuri. Nu avea 
să fie o moarte uşoară. Groaza pe care o simţeam nu era însă nimic în 
comparaţie cu teroarea care puse stăpânire pe mine când m-am întors spre 
peretele pe care-l indicase Amarantha. 

Pe suprafaţa lui netedă era săpată o inscripţie lungă, sub care erau trei 
manere din piatră cu numerele J, I şi III gravate dedesubt. 

Am început să tremur. Am recunoscut doar cuvinte de bază — din cele 
nefolositoare, ca şi, dar şi s-a dus. Restul era o încâlceală de litere pe care 
nu le cunosteam, litere pe care ar fi trebuit să le pronunt încet sau să le 
cercetez pentru a le înţelege. 

Respirația îmi deveni neregulată. Grilajul cu ţepi continuă să coboare, 
fiind acum la nivelul capului Amaranthei, urmând să-mi răpească în curând 
orice şansă de a ieşi din această groapă. Simteam deja căldura din fierul 
înroşit, iar sudoarea îmi curgea pe spate. Cine-i spusese oare că nu ştiam să 
citesc? 

- E vreo problemă? 

Ridică din sprâncene. 

Mi-am îndreptat atenţia asupra inscripţiei, încercând să păstrez un ritm al 
respirației cât mai natural. Nu spusese nimic de citit — şi-ar fi bătut joc şi 
mai tare de mine dacă ar fi ştiut că eram analfabetă. Soarta — un joc crud şi 
nemilos al sorții. 

Am auzit lanţurile întinzându-se, apoi pe Lucien blestemând la vederea a 
ceea ce se afla în faţa mea. M-am întors spre el, dar, când i-am văzut chipul, 
mi-am dat seama că era prea departe de cuvinte ca să mi le poată citi cu glas 
tare, chiar şi cu ochiul lui din metal. Dacă aş fi auzit întrebarea, poate că aş 
fi avut o şansă să răspund corect — deşi ghicitorile nu erau punctul meu 
forte. 

Aveam să fiu strapunsa de tepuse încinse şi apoi strivită de podea, ca un 
strugure. 


Grilajul trecu acum peste buza gropii, acoperind-o complet — niciun colţ 
nu era sigur. Dacă nu răspundeam la întrebare înainte ca grilajul să ajungă 
în dreptul mânerelor... 

Am simţit că mă sugrum şi am citit şi am citit şi am citit, dar cuvintele nu 
au apărut. Aerul se umplu de duhoarea metalului — nu una magică, ci de oţel 
incandescent, nemilos, care se strecura spre mine, centimetru cu centimetru. 

- Răspunde! strigă Lucien la mine cu o voce şovăielnică. 

Mă usturau ochii. Lumea era doar o amestecătură de litere care-şi băteau 
joc de mine cu răsucirile şi formele lor. 

Metalul gemu, zgâriind piatra netedă a camerei, iar şoaptele spiriduşilor 
se înteţiră. Mi s-a părut că-l văd pe fratele cel mai mare al lui Lucien 
chicotind. 

Aveau să doară — tepii aceia erau mari si bonti. Nu avea să se termine 
repede. Le trebuia o oarecare forţă pentru a trece prin trupul meu. Am 
început din nou să transpir, holbându-mă la litere, la cifrele I, IT şi III, care 
deveniseră, cumva, coarda mea de salvare. Două alegeri m-ar fi dus la 
pieire — una ar fi oprit mânerul. 

Am descoprit numerele de pe inscripţie — trebuie că era o ghicitoare, o 
problemă de logică, un labirint de cuvinte mai îngrozitor decât labirintul 
oricărui vierme. 

- Feyre! strigă Lucien, suspinând, cu ochii la tepii care continuau să 
coboare. 

Prin găurile din grilaj, feţele voioase ale Reginei Zânelor şi ale 
spiriduşilor de rang inferior mă priviră batjocoritor. 

Trei... Id... lăcu..lăcuste... 

Grilajul nu se opri şi nu mai era nici cât un stat de om între mine şi primii 
ţepi. 

Sadr... sân...săi... săltau... 

Am vrut să închid ochii şi să tip, să cer îndurare şi să plâng. Ar fi trebuit 
să-mi iau rămas-bun de la Tamlin. Chiar acum. La atât mi se redusese viaţa, 
acestea erau ultimele mele momente; asta era: ultimele răsuflări ale trupului 
meu, ultimele bătăi ale inimii. 

- Alege odată! strigă Lucien şi câţiva din mulţime pufniră în râs — fraţii 
lui, fără îndoială, cel mai zgomotos. 

Am întins o mână spre mâner, holbându-mă la cele trei numere de după 
degetele mele tatuate şi tremurânde. 

I, II, III. 


Nu însemnau decât viaţă şi moarte pentru mine. Norocul m-ar fi putut 
salva, dar... 

Doi. Doi era un număr norocos, pentru că era ca mine şi ca Tamlin — 
numai doi oameni. „Unu“ trebuie că era rău, pentru că „unu“ era ca 
Amarantha sau ca Attorul, fiinţe solitare. „Unu“ era un număr rău, iar „trei“ 
era prea mult — erau „trei surori” îngrămădite într-o cocioabă, urându-se una 
pe cealaltă până ce ura le îneca, până le otrăvea. 

„Doi“. Era „doi“. Puteam să cred cu bucurie, cu dorinţă, cu fanatism într- 
un zeu şi în Destin, dacă aveau să aibă grijă de mine. Credeam în „doi“. 
„Doi“. 

Am întins mâna spre cel de-al doilea mâner, dar o durere surdă mi-o 
cuprinse înainte de a putea atinge piatra. Am scos un şuierat şi mi-am retras 
mâna. Mi-am desfăcut palma, dezvăluind ochiul despicat tatuat acolo. Cred 
că aveam halucinaţii. 

Grilajul aproape că acoperi inscripţia, la aproximativ doi metri deasupra 
capului meu. Nu mai puteam respira, nu mai puteam gândi. Căldura era 
prea puternică, iar metalul sfârâia, aşa că am închis ochii. 

Am întins din nou mâna spre mânerul din mijloc, dar durerea îmi paraliză 
degetele. Ochiul reveni la starea lui obişnuită. Am întins mâna spre primul 
mâner. Din nou, durere. 

Am întins mâna spre cel de-al treilea. Nicio durere. Degetele îmi atinseră 
piatra, iar eu mi-am ridicat privirea şi am văzut grilajul la mai puţin de un 
metru şi jumătate deasupra capului meu. Prin acesta, am văzut o privire 
înstelată, de culoare violet. 

Am întins mâna spre primul mâner. Durere. Dar, când am întins-o spre al 
treilea mâner... 

Chipul lui Rhysand rămase o mască a plictiselii. Sudoarea mi se scurgea 
pe frunte. Puteam doar să mă încred în el; puteam doar să mă las din nou în 
voia lui, silită să-mi recunosc neputinta. 

De aproape, tepii erau enormi. Nu trebuia decât să-mi ridic mana 
deasupra capului şi i-aş fi atins. 

- Feyre, te rog, gemu Lucien. 

Tremuram atât de tare, încât abia mă mai puteam ţine pe picioare. 
Fierbinteala tepilor mă învăluia. 

Mânerul din piatră era rece în mâna mea. 

Am închis ochii, incapabilă să mă uit la Tamlin, pregătindu-mă de impact 
şi agonie, trăgând de cel de-al treilea mâner. 


Linişte. 

Căldura pulsândă nu se apropiase mai mult. Apoi, un oftat. Lucien. 

Am deschis ochii şi mi-am văzut degetele tatuate albe sub cerneală, 
ţinând strâns mânerul. Tepii stăteau suspendati la câţiva centimetri distanţă 
de capul meu. 

Nemiscati. Opriti. 

Invinsesem. 

Grilajul gemu in timp ce se ridica spre tavan, eliberand aerul, iar racoarea 
inunda incaperea. 

Lucien inalta un fel de rugăciune, sărutând pământul iar şi iar. Podeaua 
de sub mine se ridică şi mă sili să dau drumul mânerului care mă salvase, în 
timp ce eram adusă înapoi la suprafaţă. Genunchii începură să îmi tremure. 

Nu ştiam să citesc, iar asta aproape că mă ucisese. Nu învinsesem în mod 
corect. M-am prăbuşit în genunchi, lăsând platforma să mă poarte şi mi-am 
acoperit faţa cu mâinile tremurânde. 

Lacrimile începură să mă ardă încă dinainte ca durerea să-mi străpungă 
braţul drept. Nu aveam să rezolv niciodată cea de-a treia însărcinare. Nu 
aveam să-i eliberez niciodată pe Tamlin şi pe oamenii lui. Durerea ma 
săgetă din nou prin oase şi, prin isteria mea crescândă, am auzit în gând 
cuvinte care mă făcură să mă opresc brusc. 

„Nu o lăsa să te vadă plângând”. 

„L.asă-ţi mâinile pe lângă corp şi ridica-te.“ 

Nu puteam. Nu puteam să ma misc. 

„Ridică-te. Nu-i da satisfacția de a te vedea înfrântă. 

Genunchii şi coloana mea, nu pe de-a-ntregul prin voinţa mea, mă siliră 
să mă ridic, iar când pământul se opri, în sfârşit, am privit-o pe Amarantha 
fără nicio lacrimă în ochi. 

„Bun“, îmi spuse Rhysand. „[intuieşte-o cu privirea. Fără lacrimi — 
aşteaptă să ajungi înapoi în celulă”. Amarantha era trasă la faţă şi palidă, iar 
ochii ei negri erau ca onixul, în timp ce mă privea. Învinsesem, dar ar fi 
trebuit să mor. Ar fi trebuit să fiu zdrobită, cu sângele curgându-mi peste 
toi. 

„Numără până la zece. Nu te uita la Tamlin. Uită-te fix la ea”. 

M-am supus. Era singurul lucru care mă ţinea să nu izbucnesc în 
lacrimile care mi se formau în piept, bubuind să iasă. 

M-am silit să-i înfrunt privirea Amaranthei. Era rece, vastă şi plină de o 
răutate străveche, dar i-am rezistat. Am numărat până la zece. 


„Bravo, fato. Acum, pleacă. Întoarce-te pe călcâie — bun. Mergi spre uşă. 
Tine-ti bărbia sus. Lasă mulţimea să se despartă. Un pas, încă unul”. 

L-am ascultat, l-am lăsat să mă ajute să nu-mi pierd minţile câtă vreme 
gărzile, care încă păstrau distanţa, mă conduseră înapoi în celula mea. 
Cuvintele lui Rhysand îmi răsunară în minte, împiedicându-mă să nu 
clachez, dar când uşa celulei se închise, el tăcu, iar eu am căzut la podea şi 


am plâns. 


Am plâns ore în şir. Pentru mine, pentru Tamlin, pentru că ar fi trebuit să 
mor şi pentru că, într-un fel, supravietuisem. Am plans pentru tot ce 
pierdusem, pentru fiecare prejudiciu care mi se adusese vreodată, pentru 
fiecare rană — fizică sau de orice alt fel. Am plâns acea parte trivială din 
mine, odată atât de plină de culoare şi lumină — acum pustie, goală şi 
întunecată. 

Nu mă puteam opri. Nu puteam respira. Nu puteam să o înving. Azi 
câştigase, fără să ştie. 

Câştigase; supravietuisem trişând. Tamlin nu avea să fie niciodată liber, 
iar eu aveam să pier în cele mai îngrozitoare moduri. Nu ştiam să citesc — 
eram o fiinţă omenească proastă, ignorantă. Lipsa de cunoştinţe mă 
ajunsese din urmă; acest loc urma să-mi fie mormânt. Nu aveam să mai 
pictez sau să mai văd soarele vreodată. 

Pereţii se apropiară — tavanul căzu. Mi-am dorit să fiu zdrobită, nimicită. 
Totul se apropie, presând către interior, absorbind aerul. Nu puteam rămâne 
în corpul meu — pereţii obligându-mă să ies din acesta. Mă întindeam către 
trup, dar mă durea de fiecare dată când încercam să păstrez legătura. Tot 
ceea ce îmi dorisem — tot ceea ce îndrăznisem să-mi doresc era o viata 
uşoară, liniştită. Nimic mai mult. Nimic extraordinar. Dar, acum... acum... 

Am simţit valul în întuneric fără să fiu nevoită să privesc în sus şi nu am 
tresărit la auzul paşilor uşori care se îndreptau spre mine. Nu m-am deranjat 
sperând că ar fi putut fi Tamlin. 

- }nca mai plângi? 

„Rhysand”. 

Am continuat să-mi ascund fata în palme. Podeaua se înălţă spre tavanul 
care cobora — curând, urma să fiu strivită. Aici, nu era nicio culoare, nicio 
lumină. 


- Tocmai ţi-ai îndeplinit cea de-a doua sarcină. Lacrimile sunt inutile. 

Am plâns mai tare, iar el râse. 

Când îngenunche înaintea mea, pietrele reverberară, şi, în ciuda încercării 
mele de a mă lupta cu el, îmi apucă ferm încheieturile şi-mi luă mâinile de 
pe faţă. 

Pereţii nu se mişcau, camera era un spaţiu deschis — gol. Singurele culori 
erau nuanțele întunericului, ale nopţii. Doar acei ochi violeti şi instelati erau 
strălucitori, plini de culoare şi de lumină, înainte de a se apleca spre mine, 
îmi zâmbi leneş. 

M-am retras, dar mâinile lui erau ca nişte cătuşe. Nu am putut face nimic 
în momentul în care gura lui îmi atinse obrazul şi îmi linse o lacrimă. l-am 
simţit limba pe piele, fierbinte şi atât de înfiorătoare, încât nu am putut să 
mă mişc în vreme ce linse o altă dâră de apă sărată şi, apoi, o alta. Trupul 
mi se crispă şi mi se destinse în acelaşi timp, iar eu ardeam din cauza febrei, 
în ciuda frisoanelor care-mi făceau membrele să tremure. M-am retras abia 
când limba lui dansă de-a lungul vârfurilor umede ale genelor mele. 

El mă eliberă şi chicoti în vreme ce eu am mers în patru labe în colţul 
celulei. Privindu-l, m-am şters pe faţă. 

Zâmbi, aşezându-se lângă perete. 

- M-am gândit eu că asta te va opri din plâns. 

- A fost dezgustător. 

M-am şters iar. 

- Serios? 

Ridică o sprânceană şi imi lăcu semn să mă uit la palma lui — la locul în 
care ar fi trebuit să fie tatuajul meu. 

- Dincolo de mândria şi de încăpăţânarea ta, aş fi putut să jur că am 
constatat că ai simţit ceva diferit. Interesant. 

- Pleacă. 

- Ca de obicei, recunoştinţa ta este copleşitoare. 

- Vrei să-ţi sărut picioarele pentru ce ai făcut în timpul probei? Vrei să-ţi 
mai ofer o săptămână din viaţa mea? 

- Doar dacă te simţi obligată să o faci, zise el, cu ochii lucind ca stelele. 

Am tăcut. Era destul de grav că acest Lord spiriduş pusese stăpânire pe 
viata mea — dar să fi avut o legătură în care el să-mi citească liber gândurile, 
sentimentele, şi în care să comunicăm... 

- Cine ar fi crezut că această fată nevinovată nu ştie să citească? 

- Tine-ti naibii gura în legătură cu asta. 


- Eu? Nici nu m-aş gândi să spun cuiva. De ce să las această informaţie să 
devină o bârfa măruntă? 

Dacă aş fi avut puterea, m-aş fi repezit asupra lui şi l-aş fi rupt în bucăţi. 

- Eşti un nenorocit dezgustător. 

- Va trebui să-l întreb pe Tamlin dacă astfel de vorbe măgulitoare i-au 
câştigat inima. 

Cand se ridică, suspină — un sunet grav si dulce, care îmi pătrunse în 
oase. Îmi întâlni privirea şi îmi zâmbi uşor. Mi-am arătat dinţii, aproape 
şuierând. 

- Mâine te voi scuti de îndatoririle tale de însoţitoare, spuse el, ridicând 
din umeri în timp ce se îndreptă spre uşa celulei. Dar, în noaptea următoare, 
mă aştept să arăţi pe cât de bine posibil. 

Îmi aruncă un rânjet care îmi sugeră că asta nu însemna cine ştie ce. Se 
opri lângă uşă, dar nu se evaporă în întuneric. 

- M-am gândit la modalităţile prin care să te torturez când vei veni în 
regatul meu. Mă întreb: dacă îţi voi cere să înveţi să citeşti, va fi la fel de 
dureros cum a părut astăzi? 

Dispăru în umbră înainte să mă năpustesc asupra lui. 

M-am plimbat prin celulă, încruntându-mă la ochiul din palmă. L-am 
blestemat în câte feluri m-am priceput, dar nu mi-a răspuns. 

Mi-a luat mult timp să-mi dau seama că, în mod conştient sau nu, Rhys 
mă salvase, efectiv, de la a mă distruge complet. 

Ce urmă celei de-a doua încercări fu un şir de zile pe care nu aş fi vrut să 
mi le amintesc. Un întuneric permanent stărui deasupra mea, iar eu am 
început să aştept momentul în care Rhysand să-mi dea pocalul cu vinul 
spiriduşilor, ca să mă pierd pentru câteva ore. Am renunţat să mă mai 
gândesc la ghicitoarea Amaranthei — era imposibilă, mai ales pentru un om 
incult şi ignorant. 

Gândul la Tamlin înrăutăţea totul. Rezolvasem două dintre sarcinile 
Amaranthei, dar ştiam — în adâncul meu — că a treia avea să fie cea care 
urma să mă omoare. După ce se întâmplase cu sora ei, după ce îi făcuse 
Jurian, nu avea să mă lase să plec vie de aici. Nu puteam să o invinovatesc 
în întregime; mă îndoiam că aş fi uitat sau iertat dacă aşa ceva i s-ar fi 
întâmplat lui Nesta sau lui Elain, indiferent de câte secole ar fi trecut. Dar 
tot nu urma să plec vie de aici. 

Acel viitor pe care îl visasem era doar atât: un vis. Aveam să îmbătrânesc 
şi să mă usuc, în timp ce el ar fi rămas tânăr secole întregi, poate milenii. În 
cel mai bun caz, aş fi avut parte de câteva zeci de ani cu el înainte de a 
muri. 

Zeci de ani. Pentru asta luptam. O scânteie în timp pentru ei — o picătură 
în oceanul eonilor lor. 

Aşadar, am băut cu lăcomie acel vin şi nu mi-a mai păsat de cine eram şi 
de tot ce contase, cândva pentru mine. Nu m-am mai gândit la culoare, la 
lumina, la verdele din ochii lui Tamlin — la acele lucruri pe care încă voiam 
să le pictez, dar pe care nu mai aveam cum să le redau vreodată. 

Nu urma să părăsesc vie acest munte. 


+ 


Mă îndreptam spre vestiar alături de cele două servitoare-umbre ale lui 
Rhys, fără a privi ceva anume şi gândindu-mă la şi mai puţin, când un 
zgomot şuierător şi fâlfâitul aripilor se auziră dintr-un colt din apropiere. 
Attorul. Zâna de lângă mine se încordă, iar bărbiile li se ridicară putin. 

Nu ma obisnuisem cu Attorul, dar ajunsesem să-i accept prezenţa 
malefică. Văzând că rigiditatea escortelor mele trezise o groază adormită, 


gura mi se uscă în timp ce ne apropiam de curbă. Chiar dacă eram acoperite 
şi ascunse de umbră, fiecare pas mă aducea mai aproape de acel demon 
înaripat. Picioarele îmi deveniră din plumb. 

Apoi, o voce joasă, guturală, mârâi ca răspuns la şuieratul lui Attor. 
Unghiile ţăcăniră pe piatră, iar escortele mele se priviră înainte de a ma 
arunca într-o firidă, într-o tapiserie care nu fusese acolo cu o clipă înainte de 
a cădea peste noi, umbrele adâncindu-se, întărindu-se. Am avut senzaţia că, 
dacă cineva ar fi tras acea tapiserie, ar fi văzut doar întuneric şi piatră. 

Una din ele îmi acoperi gura cu mâna, tinandu-ma strâns, umbrele 
şerpuind de pe mâna ei, pe a mea. Mirosea a iasomie — nu remarcasem asta 
înainte. După toate aceste nopţi, nu ştiam nici măcar cum le chema. 

Attorul şi companionul lui dădură colţul, încă vorbind — încet. Doar 
atunci am reuşit să le înţeleg cuvintele şi mi-am dat seama că nu ne 
ascundeam pur şi simplu. 

- Da, spuse Attorul, bine. Va fi foarte încântată să audă că sunt, în sfârşit, 
pregătiţi. 

- Marii Lorzi vor contribui cu forţele lor? întrebă vocea guturală. 

Aş fi putut jura că grohăia ca un porc. 

Se apropiară tot mai mult, fără să ştie că eram acolo. Escortele mele se 
împinseră mai mult în mine, atât de mult, încât mi-am dat seama că îşi 
ţineau respiraţia. Slujnice — şi spioane. 

- Marii Lorzi vor face tot ce le va spune ea, izbucni Attorul, iar coada lui 
şerpui când biciui podeaua. 

- Am auzit de la soldaţii din Hybern că Marele Rege nu este mulţumit de 
situaţia asta cu fata. Amarantha a făcut un târg prostesc. L-a făcut să piardă 
Războiul ultima dată din cauza nebuniei ei cu Jurian; dacă îi întoarce din 
nou spatele, nu va mai fi atât de dispus să o ierte. Să-i fure vrăjile şi să ia un 
teritoriu doar pentru ea este un lucru. Eşecul de a-i susţine cauza pentru a 
doua oară, este altceva. 

Se auzi un sâsâit puternic, iar eu am tremurat când Attorul se repezi cu 
fălcile la companionul lui. 

- Stăpâna mea nu face târguri care nu sunt avantajoase pentru ea. Îi lasă să 
se agate de speranţă, dar, odată aceasta sfărâmată, devin frumosii ei 
servitori. 

Trebuie să fi trecut chiar prin faţa tapiseriei. 

- Să sperăm că aşa va fi, răspunse vocea guturală. 


Ce fel de creatură era aceasta, care nu ezita în faţa Attorului? Mâna 
întunecată a escortei îmi apăsă mai tare gura, iar Attorul trecu mai departe. 

„Să nu ai încredere în simţurile tale”, răsună vocea lui Alis în mintea 
mea. Attorul mă mai prinsese o dată, când crezusem că sunt în siguranţă... 

- Şi ai face bine să-ţi tii gura, îl avertiză Attorul, sau Stăpâna mea o va 
face pentru tine, iar unghiile ei nu sunt blânde. 

Cealaltă creatură scoase acel sunet ca de porc. 

- Aici am imunitate din partea regelui. Dacă stăpâna ta crede că este 
deasupra regelui deoarece conduce acest tărâm nenorocit, îşi va aminti în 
curând cine poate să-i ia puterile — fără vrăji sau potiuni. 

Attorul nu răspunse — iar o parte din mine îşi dori ca el să o fi facut, sa fi 
izbucnit. Dar fu redus la tăcere de cealaltă creatură, iar frica îmi lovi 
stomacul ca o piatră aruncată în lac. 

Orice ar fi plănuit Regele Hybernului în toţi aceşti ani — campania lui de 
a lua înapoi tărâmul muritorilor — părea că nu mai era multumit să aştepte. 
Poate ca, în curând, Amarantha avea să primească tot ce îşi dorea: 
distrugerea întregului meu tărâm. 

Sângele mi se răci. Nesta... aveam încredere că Nesta urma să-mi ducă 
familia departe, pentru a o proteja. 

Vocile lor scăzură, iar cele două femei se relaxară abia după încă un 
minut. Tapiseria dispăru, iar noi ne-am strecurat înapoi pe hol. 

- Ce a fost asta? am întrebat, uitându-mă de la una la cealaltă, în timp ce 
umbrele din jurul nostru se micşorau, dar nu cu mult. Cine este acela? am 
fost eu mai clară. 

- Probleme, au răspuns ele la unison. 

- Rhysand ştie? 

- Va afla în curând, răspunse una din ele. 

Ne-am reluat mersul tăcut spre garderobă. 

Oricum nu aveam ce să fac în privinţa Regelui din Hybern — nu atâta 
timp cât eram prinsă la Poalele Muntelui, nu atunci când nu reuşisem nici 
măcar să-l eliberez pe Tamlin, cu atât mai puţin pe mine. Dacă Nesta se 
pregătea să fugă împreună cu familia mea, nu mai aveam pe cine să 
avertizez. Aşadar, zilele trecură, aducându-mă mai aproape de a treia 


încercare. 


M-am cufundat atât de mult în mine, încât fu nevoie de ceva extraordinar 
pentru a mă scoate din nou la suprafaţă. Priveam lumina dansând pe pietrele 
ude ale tavanului celulei mele — ca lumina lunii pe apă — apoi, un zgomot 
veni spre mine, coborând prin pietre, făcând valuri pe podea. 

Eram atât de obişnuită cu viorile ciudate şi cu tobele spiriduşilor, încât, 
atunci când am auzit melodia ritmică, am crezut că era încă o halucinație. 
Câteodată, dacă mă uitam fix la tavan suficient timp, devenea un vast cer 
înstelat, iar eu mă transformam într-un lucru mic şi neimportant, purtat de 
vânt. 

Am privit spre gura de aerisire din colţul tavanului, prin care muzica intra 
în celula mea. Sursa trebuie că era foarte departe, deoarece era doar o slabă 
agitaţie de note, dar, când am închis ochii, am auzit-o mai clar. Am... văzut- 
o. De parcă ar fi fost un tablou imens, o pictură murală vie. 

În muzica aceasta era frumuseţe — frumuseţe şi bunătate. Muzica se 
încolăcea peste ea însăşi, ca aluatul turnat dintr-o covată, o notă deasupra 
alteia, topindu-se împreună pentru a forma un întreg, ridicându-se, 
umplându-mă. Nu era o muzică sălbatică, dar conţinea o violenţă a pasiunii, 
un fel de bucurie şi suferinţă înfocată, care se mărea. Mi-am strâns 
genunchii la piept, având nevoie să-mi simt fermitatea pielii, chiar şi aşa, 
pătată de ulei şi de vopsea. 

Muzica forma un tipar, o ascensiune fondată pe arcade de culoare. Am 
urmat-o, ieşind din acea celulă, prin straturile de pământ, tot mai sus — în 
câmpurile de albăstrele, dincolo de coroanele copacilor şi în deschiderea 
cerului. Pulsul muzicii era ca mâinile care mă împingeau uşor înainte, 
trăgându-mă mai sus, ghidându-mă printre nori. Nu mai văzusem nori ca 
aceştia — în marginile lor pufoase, am zărit feţe frumoase şi triste. Dispărură 
înainte de a le putea vedea mai clar, iar eu am privit la distanţă, spre locul 
din care mă chema muzica. 

Soarele, care ori apunea, ori răsărea, inunda norii în nuanţe de violet şi 
purpuriu, iar razele portocaliu-aurii se amestecau cu drumul meu formând o 
bandă din metal strălucitor. 

Am vrut să mă pierd în ea, am vrut ca lumina acelui soare să mă ardă 
complet, să mă umple cu o asemenea bucurie încât să devin şi eu o rază de 
soare. Nu era o muzică pe care să dansezi — era o muzica pe care să o 
venerezi, care să umple golurile din suflet, care să te aducă într-un loc unde 
nu exista durere. 


Nu mi-am dat seama că plângeam până ce căldura umedă a unei lacrimi 
mă stropi pe braţ. Dar, chiar şi atunci, m-am agăţat de muzică, prinzându- 
mă de ea ca de o margine care nu mă lăsa să cad. Nu-mi dădusem seama cât 
de mult îmi doream să nu cad în acel întuneric profund — cât de mult voiam 
să rămân aici, printre nori, culori şi lumini. 

Am lăsat sunetele să mă devasteze, să mă aplatizeze şi să treacă peste 
corpul meu cu bătăile lor. Tot mai sus, crescând spre un palat din cer, o sală 
din alabastru şi adular, unde tot ce era frumos şi bun şi fantastic sălăşluia în 
pace. Am plâns — am plâns din cauză că eram foarte aproape de acel palat, 
am plâns din nevoia de a fi acolo. Tot ce îmi doream era acolo — cel pe care 
îl iubeam era acolo... 

Muzica era ca degetele lui Tamlin plimbându-se pe corpul meu; era aurul 
din ochii lui şi arcuirea zâmbetului său. Era acel chicotit liniştit şi felul în 
care spunea acele două cuvinte. Era Tamlin. Pentru asta luptam eu, asta 
jurasem să salvez. 

Muzica se inalta — mai puternică, mai grandioasă, mai ritmată, din orice 
instrument ar fi ieşit — o undă care atinse apogeul, distrugând tristeţea din 
celula mea. Am suspinat, tremurând când sunetul se stinse în tăcere. Am 
stat acolo, tremurând şi plângând, prea neîmplinită şi neprotejată, dezgolită 
de muzica şi culoarea rămase în mintea mea. 

Când lacrimile se opriră, dar muzica răsuna încă în fiecare gură de aer pe 
care o sorbeau, m-am întins pe balotul de paie, ascultându-mi respiraţia. 

Muzica zbură prin amintirile mele, adunându-le, transformându-le într-o 
plapumă care se înfăşură în jurul meu, încălzindu-mi oasele. Am privit la 
ochiul din mijlocul palmei mele, dar se uita înapoi la mine — nemişcat. 

Încă două zile până la ultima încercare. Doar două zile, apoi aveam să 
aflu ce îmi pregătiseră zeii. 


CAPITOLUL 42 


Era o petrecere ca toate celelalte — chiar dacă avea să fie, cel mai 
probabil, şi ultima pentru mine. Spiriduşii beau, se odihneau şi dansau, 
râzând şi cântând cântece triviale şi eterice. Nicio scânteie de anticipare 
pentru ce ar fi putut să se întâmple a doua zi — pentru ce aş fi putut schimba 
pentru ei, pentru lumea lor. Poate că şi ei ştiau că urma să mor. 

M-am ascuns lângă un perete, uitată de mulţime, aşteptând ca Rhysand 
să-mi facă semn să beau vinul şi să dansez sau să fac orice altceva ar fi vrut 
el. Eram îmbrăcată cu ţinuta mea obişnuită, vopsită de la gât în jos cu acea 
vopsea de un albastru-închis. În seara aceasta, rochia mea diafană era de 
culoare roz. Culoarea părea prea deschisă şi feminină în contrast cu 
spiralele de vopsea de pe pielea mea. Prea veselă pentru ce mă aştepta a 
doua zi. 

Rhysand întârzia să mă cheme, mai mult decât de obicei — probabil din 
cauza zânei suple din poala lui, care îi mângâia părul cu degetele sale lungi 
şi verzui. Avea să se plictisească de ea în curând. 

Nu m-am deranjat să mă uit la Amarantha. Era mai bine să îmi închipui 
că nu era aici. Lucien nu-mi vorbea niciodată în public, iar Tamlin... 
Devenise dificil să-l privesc în ultimele zile. 

Voiam să se termine totul. Voiam ca acel vin să mă poarte prin această 
noapte şi să mă ducă spre soarta mea. Eram atât de concentrată să anticipez 
ordinul lui Rhysand de a-l servi, încât nu am observat că stătea cineva lângă 
mine până când căldura corpului lui nu se prelinse pe al meu. 

Am intepenit când am mirosit acel parfum pământesc de ploaie şi nu am 
îndrăznit să mă întorc spre Tamlin. Stăteam unul lângă celălalt, fixând 
mulţimea cu privirea, ca pe nişte statui nemişcate şi imperceptibile. 

Degetele lui se atinseră de ale mele şi o săgeată aprinsă trecu prin mine, 
arzându-mă atât de rău, încât am lăcrimat. Mi-am dorit să nu-mi atingă 
mâna marcată, pentru ca degetele lui să nu fie nevoite să mângâie 
contururile acelui tatuaj nenorocit. 

Am trăit însă momentul — viaţa mea a devenit din nou frumoasă pentru 
acele câteva secunde în care mâinile ni s-au atins. 

Dacă în sinea mea eram un torent, fata imi era o mască îngheţată. El îşi 
coborî mâna şi plecă la fel de repede cum venise, trecând prin mulţime. 
Doar când se uită peste umăr şi îşi înclină uşor capul, am înţeles. 


Inima îmi bătea mai repede decât o făcuse vreodată în timpul acelor 
încercări, iar eu m-am prefăcut pe cât de plictisită am putut înainte de a 
pleca de lângă perete şi de a-l urma nepăsătoare. Am mers pe altă cale, dar 
m-am îndreptat spre acea uşă mică, ascunsă pe jumătate, aflată sub tapiseria 
lângă care zăbovea. Aveam doar câteva clipe înainte ca Rhysand să înceapă 
să mă caute, dar o clipă doar cu Tamlin mi-ar fi fost de ajuns. 

Abia am reuşit să respir când uşa se apropie tot mai mult, trecând de 
podiumul Amaranthei, de grupul de spiriduşi care chicoteau... Tamlin 
dispăru pe uşă la fel de repede ca fulgerul, iar eu mi-am încetinit paşii, 
ocolind. Zilele acestea nu îmi acordase nimeni atenţie cu adevărat, nu până 
când devenisem jucăria drogată a lui Rhys. Prea repede, uşa apăru în faţa 
mea, iar eu am deschis-o fără zgomot, pentru a intra. 

Întunericul m-a învăluit. Am văzut doar o scânteie de culoare verde şi 
auriu înainte ca fierbinteala trupului lui Tamlin să mă atingă şi ca buzele 
noastre să se întâlnească. 

Nu l-am putut săruta destul de profund, nu l-am putut ţine des tul de 
strâns, nu l-am putut atinge destul. Cuvintele erau inutile. 

I-am tras de cămaşă, simțind nevoia să-i ating pielea pentru ultima oară şi 
a trebuit să-mi înăbuş un geamăt care se stârni în mine când îmi apucă sânii. 
Nu voiam să fie blând — deoarece tot ceea ce simţeam pentru el nu era deloc 
aşa. Simteam ceva sălbatic, intens şi arzător, asta cum era el cu mine. 

Îşi smulse buzele de pe ale mele şi îmi muşcă gâtul — îl muşcă la fel ca în 
Noaptea Focurilor. Trebui să scrâşnesc din dinţi pentru a mă abtine să nu 
gem, dându-ne de gol. Asta ar fi putut fi ultima dată în care îl atingeam, 
ultima dată când am fi putut fi împreună. Nu aveam de gând să ratez ocazia. 

Degetele mele apucară catarama curelei sale, iar gura lui o găsi pe a mea. 
Limbile noastre dansară — nu vals sau menuet, ci un dans de război, un dans 
al morţii, al tobelor din oase şi al viorilor ţipătoare. 

Îl voiam — acolo. 

Mi-am încolăcit un picior în jurul taliei lui, trebuind să fiu mai aproape, 
iar el opuse rezistenţă, încordându-şi mai mult şoldurile, strivindu-mă de 
peretele rece ca gheaţa. I-am desfăcut cureaua, scoţând-o, iar Tamlin mârâi, 
exprimându-şi dorinţa la urechea mea — un sunet jos, cercetător, care mă 
făcu să văd roşu, alb şi fulgere. Amândoi ştiam ce urma să se întâmple a 
doua zi. 

I-am aruncat cureaua şi am început să bâjbâi după pantalonii lui. Cineva 
tusi. 


- Ce ruşine! spuse Rhysand, iar noi ne-am întors şi l-am văzut în lumina 
slabă care intra pe uşă. 

Stătea în spatele nostru, pe coridor. Nu venise din sala tronului. Cu acea 
abilitate a lui, probabil că intrase prin perete. 

- Pur şi simplu, o ruşine. 

Se îndreptă spre noi. Tamlin mă tinea în continuare. 

- Uite ce i-ai făcut animalului meu de companie. 

Gâfâind, niciunul din noi nu spuse nimic, dar aerul se transformă într-un 
sărut rece pe pielea mea, pe sânii mei dezgoliti. 

- Amarantha ar suferi mult dacă ar şti că micul ei războinic se distrează cu 
slujitoarea ei umană, continuă Rhysand, încrucişându-şi braţele. Mă întreb 
cum te-ar pedepsi. Sau poate că ar păstra obiceiul şi l-ar pedepsi pe Lucien. 
La urma urmelor, încă mai are un ochi de pierdut. Poate că i-l va pune şi 
într-un inel. 

Foarte încet, Tamlin îşi luă mâinile de pe mine şi se îndepărtă din 
imbratisarea mea. 

- Mă bucur să văd că eşti rezonabil, spuse Rhysand, iar Tamlin se enervă. 
Acum, fii un Mare Lord istet, pune-ti cureaua şi aranjeazd-ti hainele înainte 
de a ieşi afară. 

Tamlin se uită la mine şi, spre groaza mea, făcu aşa cum îi comandă 
Rhysand. Marele meu Lord continuă să îmi privească faţa când îşi îndreptă 
tunica şi părul, apoi se retrase şi îşi puse cureaua. Vopseaua de pe mâini şi 
haine — vopseaua de pe mine — dispăruse. 

- Bucură-te de petrecere, rosti încet Rhysand, arătându-i uşa. 

Ochii verzi ai lui Tamlin pâlpâiră în timp ce continua să mă privească fix 
în ochi. Spuse, încet: 

- Te iubesc. 

Fara sa se mai uite la Rhysand, pleca. 

Am fost orbită temporar de strălucirea care se revarsa înăuntru cand 
deschise usa şi se strecură afară. Nu se uită în urmă la mine înainte ca uşa să 
se închidă uşor, iar întunericul se coborî din nou peste holul obscur. 

Rhys chicoti. 

- Dacă eşti atât de disperată să te eliberezi, ar fi trebuit să-mi spui mie. 

- Porcule, am izbucnit, acoperindu-mi sânii cu faldurile rochiei. 

Din câţiva paşi, traversă distanţa dintre noi şi îmi fixă braţele de perete. 
Oasele mă durură. Aş fi putut jura că ghearele de întuneric intrau în pietrele 
de lângă capul meu. 


- Tu chiar vrei să te laşi la mila mea sau chiar eşti atât de proastă? 

Vocea lui era o combinaţie de furie senzuală şi putere. 

- Nu sunt sclava ta. 

- Eşti o proastă, Feyre. Îţi poţi imagina ce s-ar fi întâmplat dacă 
Amarantha v-ar fi găsit acolo? Tamlin poate că refuză să fie iubitul ei, dar îl 
tine lângă ea sperând ca îl va distruge, că îl va domina, aşa cum îi place să 
le facă tuturor celor ca tine. 

Am tăcut. 

- Sunteţi nebuni, amândoi, murmură el, cu respiraţia întretăiată. Cum de 
nu v-aţi gândit că vor observa că aţi dispărut? Ar trebui să fiţi recunoscători 
că nu vă supravegheau încântătorii fraţi ai nenorocitului de Lucien. 

- Tie ce-ţi pasă? m-am repezit eu, iar el îmi strânse atât de puternic 
încheieturile, încât am fost sigură că, dacă ar mai fi apăsat puţin, mi-ar fi 
rupt oasele. 

- Ce-mi pasă? inspiră el, furia contorsionându-i trăsăturile. 

Aripile — aripile acelea membranoase minunate — îi izbucniră din spate, 
croite din umbrele care îl urmau. 

- Ce-mi pasă? 

Înainte să poată continua, capul i se răsuci brusc spre uşă, pentru ca apoi 
să mă privească din nou. Aripile îi dispărură la fel de repede precum 
apăruseră, iar buzele i se lipiră zdrobitor de ale mele. Limba lui îmi 
deschise gura cu forţa, iar el mă invadă, îmi invadă spaţiul unde încă îl 
simţeam pe Tamlin. L-am împins şi m-am zbătut, dar mă tinea strâns, 
limba-i cutreierându-mi cerul gurii, izbindu-se de dinţii mei, punând 
stăpânire pe gura mea, punând stăpânire pe mine... 

Uşa se dădu în lături, iar silueta voluptuoasă a Amaranthei umplu spaţiul. 
Tamlin — lângă ea era Tamlin, care privea uimit, cu umerii rigizi, cum 
buzele lui Rhys le dominau pe ale mele. 

Amarantha izbucni în râs, iar pe fata lui Tamlin se lăsă o mască 
împietrită, lipsită de sentimente, lipsită de orice ar fi amintit măcar de 
departe de acel Tamlin care îşi împletise lumea cu a mea cu doar câteva 
clipe înainte. 

Rhys mă eliberă fără grabă, purtându-şi limba pe buza mea de jos, iar în 
spatele reginei apăru o mulţime de Mari Spiriduşi, care începură să râdă şi 
ei. Rhysand le aruncă un rânjet leneş, plin de mândrie, şi se înclină, dar în 
ochii reginei se zări ceva când îl privi pe Rhysand. Târfa Amaranthei, aşa îl 
numeau. 


- Ştiam că până la urmă se va întâmpla, spuse ea, punându-şi mâna pe 
braţul lui Tamlin. 

Îşi tinu celălalt brat ridicat — pentru ca ochiul lui Jurian să vadă tot, 
spunând, în acelaşi timp: 

- Voi, oamenii, sunteţi toţi la fel, nu-i aşa? 

Mi-am ţinut gura, chiar dacă muream de ruşine, chiar dacă ardeam să-i 
dau o explicaţie. Tamlin era cel care trebuia să-şi dea seama care era 
adevărul. 

Nu îmi fu dat să aflu însă dacă Tamlin intelesese sau nu, pentru că regina 
tatdi şi îmi întoarse spatele, luându-și însoțitorii cu ea. 

„Gunoaie omeneşti, cu sufletele nestatornice şi banale”, îşi spuse ea sieşi, 
ca o pisică satisfăcută. 

Urmându-i, Rhys mă luă de braţ, târându-mă înapoi în sala tronului. De- 
abia când lumina se revărsă asupra mea, am văzut petele şi urmele din 
vopseaua mea — petele de pe sâni şi abdomen şi vopseaua care apăruse, în 
mod misterios, pe mâinile lui Rhysand. 

- M-am săturat de tine pe seara asta, spuse Rhys, împingându-mă uşor 
spre ieşirea principală. Întoarce-te în celula ta. 

În spatele lui, Amarantha şi curtenii ei zâmbiră cu răutate, rânjind şi mai 
larg când observară tatuajul distrus. L-am căutat cu privirea pe Tamlin, dar 
el se îndrepta spre tronul său obişnuit de pe podium, având grijă să rămână 
cu spatele la mine. De parcă nu ar fi suportat să mă privească. 

M-am împleticit înapoi în celula mea, unde nu se poate spune ca am 
dormit, pentru că m-am tot gândit la expresia feţei lui Tamlin când îl văzuse 
pe Rhys sărutându-mă. 


Nu ştiu cât era ceasul, dar, câteva ore mai târziu, în celulă se auziră paşi. 
M-am ridicat brusc în capul oaselor, iar Rhys apăru din umbră. 

Încă îi simţeam buzele pe ale mele, alunecarea lină a limbii sale în gura 
mea, chiar dacă de atunci mă spălasem de trei ori pe gură cu apa din găleata 
care era în celulă. 

Tunica îi era descheiată în dreptul gâtului, iar el îşi trecu mâna prin părul 
său de un negru albăstrui înainte de a se lăsa să alunece fără cuvinte pe 
podea, sprijinindu-se de zidul din faţa mea. 

- Ce vrei? l-am întrebat, pe un ton poruncitor. 


- O clipă de linişte şi pace, rosti dintr-odată, masându-şi tâmplele. 

Am tăcut. 

- De ce? 

Îşi masă pielea palidă, trăgând repetat de colţurile gurii. Oftă. 

- Din cauza situaţiei ăsteia. 

Am continuat să stau în capul oaselor, pe patul meu din fân. Nu-l mai 
văzusem niciodată atât de sincer. 

- Ticaloasa aia mă stoarce de puteri, zise el mai departe şi îşi lăsă mâinile 
să-i cadă de pe tâmple, sprijinindu-şi capul de zid. 

- Mă urasti. Imagineaza-ti cum te-ai simţi dacă te-aş obliga să mă slujesti 
în dormitor. Sunt Marele Lord al Regatului Nopţii, nu târfa ei. 

Deci, zvonurile erau adevărate. Şi mi-aş fi putut imagina foarte uşor cât 
de mult l-aş fi urât — şi în ce m-aş fi transformat — dacă aş fi fost sclava unei 
asemenea fiinţe. 

- De ce-mi spui asta? 

Mandria şi rautatile dispărură. 

- Pentru că sunt epuizat şi singur, iar tu eşti singura persoană căreia îi pot 
vorbi fără teamă. 

Lăsă să-i scape un hohot de râs. 

- E absurd: un Mare Lord al Prythianului şi un... 

- Dacă ai de gând să mă insulti, n-ai decât să pleci. 

- Dar mă pricep foarte bine să te insult. 

Şi-mi aruncă unul dintre rânjetele lui. I-am aruncat, la rândul meu, o 
privire încruntată, dar el oftă. 

- O singură mişcare greşită mâine, Feyre, şi suntem terminati. 

Această idee atinse o coardă atât de înfricoşătoare, încât îmi tăie 
respiraţia. 

- Şi, dacă dai greş, continuă el, mai mult ca pentru sine, atunci Amarantha 
va fi regină pentru totdeauna. 

„Dacă a pus mâna pe puterea lui Tamlin o dată, cine spune ca nu o să o 
facă din nou?” Era întrebarea pe care nu îndrăznisem încă să i-o adresez. 

- Nu se va lăsa păcălită din nou atât de uşor, spuse el, uitându-se fix la 
tavan. Cea mai mare armă a ei este faptul că ne tine inlantuite puterile. Dar 
nici nu le poate accesa, nu întru totul. Deşi, cu ajutorul lor, ne poate 
controla. De aceea nu am putut niciodată să-i sfărâm mintea, de aceea e încă 
în viaţă. În clipa în care vei distruge blestemul Amaranthei, furia lui Tamlin 


va fi atât de puternică, încât nicio forţă din lume nu-l va putea împiedica sa 
o împrăştie pe ziduri. 

Mă trecu un fior. 

- De ce crezi că fac asta? şi flutură o mână spre mine. 

- Pentru că eşti un monstru. 

El râse. 

- E adevărat, dar sunt şi un pragmatic. Cea mai bună armă pe care o avem 
împotriva ei este să-l aducem pe Tamlin într-o stare de furie oarbă. Una a 
fost să te vadă că ai făcut înţelegerea aceea nesocotită cu Amarantha şi alta 
cand Tamlin ţi-a văzut tatuajul meu pe braţul tău... O, ar fi trebuit să te nasti 
având capacităţile mele, măcar ca să-i fi simţit mânia care emana din el. 

Nu voiam să mă gândesc prea mult la capacităţile lui. 

- Cine spune că nu te va face şi pe tine bucăţi? 

- Poate că va încerca, dar am sentimentul că mai întâi o va omorî pe 
Amarantha. Oricum se va ajunge la asta: chiar şi supunerea ta în faţa mea 
poate fi pusă pe seama ei. Aşa că mâine o va omori, iar eu voi fi liber 
înainte să poată începe o luptă cu mine, o luptă care să reducă muntele 
nostru, cândva sacru, la o grămadă de dărâmături. 

Îşi curăţă unghiile. 

- Şi mai am câţiva aşi în mânecă. 

Am ridicat din sprâncene, în semn de întrebare. 

- Feyre, pentru numele zeilor! Te droghez, dar nu te-ai întrebat de ce ti- 
am atins doar talia şi braţele? 

Până în noaptea aceea — până la sărutul acela blestemat. Am scrâşnit din 
dinţi, dar, în timp ce furia mă cuprinse, imaginea deveni mai clară. 

- Doar aşa pot pretinde că sunt nevinovat, spuse el, e singurul lucru care îl 
va face pe Tamlin să se gândească de două ori înainte de a începe o luptă cu 
mine, care ar putea duce la pierderea catastrofală a unor vieţi nevinovate. 
Este singurul mod prin care îl pot convinge că am fost de partea ta. Crede- 
mă, nu mi-ar fi plăcut nimic mai mult decât să mă bucur de tine, dar în joc 
sunt lucruri mai importante decât să mă culc cu o muritoare. 

Deşi ştiam răspunsul, l-am întrebat: 

- Cum ar fi? 

- Teritoriul meu, de pildă, spuse el, iar ochii i se umplură cu acel 
sentiment de îndepărtare pe care nu-l văzusem până atunci. Ce a mai rămas 
din curtenii mei, luaţi ca sclavi de o regină tirană, care le poate pune capăt 


vieților cu un singur cuvânt. Cu siguranţă, Tamlin şi-a exprimat aceleaşi 
sentimente faţă de tine. 

N-o făcuse, cel puţin, nu în întregime. Nu putuse, din cauza blestemului. 

- De ce te-a luat Amarantha drept ţintă? am îndrăznit să-l întreb. De ce te- 
a transformat în târfa ei? 

- În afară de motivul evident? şi făcu semn spre fata lui perfectă. 

Când văzu că nu zâmbesc, respiraţia i se opri o clipă. 

- Tatăl meu l-a ucis pe tatăl lui Tamlin şi pe fraţii lui. 

Am tresarit. Tamlin nu-mi spusese niciodată asta, nu-mi spusese 
niciodată că Regatul Nopţii era de vină. 

- E o poveste lungă şi n-am chef să ţi-o spun acum, dar să zicem că atunci 
când ne-a furat pământurile, Amarantha a decis că dorea să îl pedepsească 
mai ales pe fiul ucigaşului prietenului ei — a decis că mă ura suficient pentru 
faptele tatălui meu, încât să mă facă să sufăr. 

Poate că i-aş fi întins o mână, poate că mi-aş fi cerut iertare, dar gândul 
mi se ofili. Ce-i făcuse Amarantha... 

- Aşa că, spuse el, puţin obosit, iată-ne, cu soarta lumii noastre 
nemuritoare în mâinile unei femei analfabete. 

Cu un hohot neplăcut, îşi lăsă capul să cadă, îşi puse o mână pe frunte şi 
închise ochii. 

- Ce nenorocire! 

O parte din mine căuta cuvintele care să-l rănească în momentul acesta 
de vulnerabilitate, dar cealaltă jumătate îşi amintea ce spusese, ce făcuse, 
cum se uitase rapid spre uşă înainte de a mă săruta. Ştiuse că se apropia 
Amarantha. Poate că mă sărutase pentru a o face geloasă, dar poate.... 

Dacă nu m-ar fi sărutat, dacă nu s-ar fi arătat şi nu ne-ar fi întrerupt, aş fi 
intrat în sala aceea a tronului cu tatuajul distrus. Şi toată lumea, în special 
Amarantha, ar fi ştiut ce pusesem la cale. Nu i-ar fi trebuit foarte mult să-şi 
dea seama cu cine fusesem. Şi nu voiam să mă gândesc la pedeapsa care ar 
fi urmat. 

Indiferent de motivele sau metodele sale, Rhysand mă ţinea în viaţă. Şi o 
făcuse încă dinainte de a ajunge la Poalele Muntelui. 

- Ti-am spus prea multe, zise el, ridicându-se în picioare. Poate că ar fi 
trebuit să te droghez mai întâi. Dacă ai fi deşteaptă, ai găsi un mod de a 
folosi asta împotriva mea. Şi, dacă ai fi crudă, ai merge la Amarantha şi i-ai 
spune adevărul despre târfa ei. Poate că ţi l-ar da pe Tamlin pentru asta. 


Îşi băgă mâinile în buzunarele pantalonilor negri, dar, chiar când începu 
să se piardă în umbră, ceva din linia umerilor lui mă făcu să vorbesc. 

- Când mi-ai vindecat braţul... Nu trebuia să negociezi cu mine. Ai fi 
putut să-mi ceri toate săptămânile anului. 

Încruntată, l-am privit cum se îndepărta cu spatele la mine, pe jumătate 
mistuit de întuneric. 

- Toate săptămânile şi aş fi spus da. 

Nu era întru totul o întrebare, dar aveam nevoie de un răspuns. 

Pe buzele lui senzuale miji un surâs. 

- Ştiu, rosti el şi dispăru. 


CAPITOLUL 43 


Pentru ultima încercare, mi se dădură pantalonii şi vechea mea tunică — 
pătate, rupte şi urât mirositoare — dar, în pofida duhorii pe care o emanam, 
mi-am ţinut fruntea sus când mă escortară spre sala tronului. 

Uşile se deschiseră larg, iar tăcerea din sală se coborî asupra mea. Am 
aşteptat să aud strigăte şi zeflemele, am aşteptat să văd aurul strălucind când 
privitorii îşi puneau pariurile, dar, de data aceasta, spiridusii se multumira 
să mă privească fix, cei mascaţi aruncându-mi priviri grele. 

Întreaga lor lume stătea pe umerii mei, spusese Rhys. Nu credeam însă că 
îngrijorarea era singurul sentiment care le marca trăsăturile. Am înghiţit cu 
greu de câteva ori, când unii dintre spiriduşi îşi duseră degetele la buze, 
întinzându-şi apoi mâinile spre mine — un gest pentru cei căzuţi, un adio 
pentru morţii onorati. Nu era nimic răutăcios în acest gest. Cei mai multi 
dintre spiriduşi aparţineau regatelor Marilor Lorzi — aparținuseră acestor 
regate cu mult înainte ca Amarantha să le răpească pământurile, vieţile. Şi 
dacă Tamlin şi Rhysand recurgeau la stratageme pentru a ne ţine în viaţă... 

Am parcurs calea pe care o eliberaseră pentru mine — îndreptându-mă 
spre Amarantha. Regina a zâmbit când m-am oprit lângă tronul ei. Tamlin 
se afla la locul lui obişnuit, lângă ea, dar nu aveam să mă uit la el — nu încă. 

- Ai trecut de două încercări, spuse Amarantha, culegându-şi firele de praf 
de pe rochia de un roşu sângeriu. 

Părul negru îi strălucea, un întuneric sclipitor care ameninţa să-i înghită 
coroana din aur. 

- Şi te mai aşteaptă doar una. Mă întreb dacă n-ar fi mai rău să dai greş 
acum, când eşti atât de aproape de succes. 

Se bosumflă şi am aşteptat amândouă să auzim râsul spiriduşilor, dar se 
auziră numai câteva râsete, ca un sâsâit de şarpe, dinspre gărzile cu pielea 
roşie. Ceilalţi păstrară tăcerea, chiar şi ticăloşii de fraţi ai lui Lucien. Chiar 
şi Rhysand, oriunde s-ar fi aflat în mulţime. 

Am clipit pentru a-mi limpezi ochii, care mă ardeau. Poate jurămintele 
lor de credinţă, pariurile pe viaţa mea şi antipatia pe care mi-o arătaseră 
fuseseră doar o faţadă, ca în cazul lui Rhysand. Şi poate că acum — acum, că 
sfârşitul era aproape — şi ei aveau să înfrunte posibila mea moarte, cu putina 
demnitate rămasă. 


Amarantha îi privi amenințătoare, dar când ochii îi căzură asupra mea, 
zâmbi larg şi dulceag. 

- Ai ceva de spus înainte de a muri? 

M-am gândit la o mulţime de înjurături, dar m-am mulţumit să mă uit la 
Tamlin. El nu reactiona — trăsăturile îi erau de piatră. Mi-am dorit să-i 
privesc faţa — măcar pentru o clipă. Nu aveam nevoie decât să-i văd ochii 
verzi. 

- Te iubesc, i-am spus. Indiferent de ce spune ea despre mine, indiferent 
dacă dragostea asta e doar a inimii mele neghioabe de om. Chiar şi când îmi 
vor arde trupul, te voi iubi. 

Buzele îmi tremurară, privirea mi se incetosa, iar pe fata-mi rece se 
scurseră câteva lacrimi, pe care nu le-am şters. 

El nu reactiona, nici măcar nu-şi încleştă mâinile pe braţele tronului. 
Probabil acesta era modul lui de a îndura totul, chiar dacă inima mi se 
prăbuşea în piept. Chiar dacă tăcerea lui mă ucidea. 

Amarantha spuse dulce: 

- Ai avea noroc, draga mea, dacă ar mai rămâne din tine ceva care să 
poată fi ars. 

Am privit-o îndelung, ura inundându-mi pieptul, dar cuvintele ei nu fură 
primite cu zeflemele, zâmbete sau aplauze de către mulţime, ci doar cu 
tăcere. 

Fu un dar care îmi dădu curaj, care mă făcu să-mi strâng degetele într-un 
pumn, care mă făcu să-mi cuprind cu mâna tatuajul de pe brat. O 
învinsesem până acum, cinstit sau nu, şi nu aveam să mă simt singură în 
clipa morţii. Nu aveam să mor singură. Era tot ceea ce puteam să cer. 

Amarantha îşi sprijini bărbia în palmă. 

- N-ai reuşit să rezolvi ghicitoarea mea, nu? 

Nu i-am răspuns, iar ea a zâmbit. 

- Păcat. Răspunsul este foarte interesant. 

- Termină odată, am mârâit eu. 

Amarantha îl privi pe Tamlin. 

- Nu ai să-i spui nimic, acum, la sfârşit? spuse ea, ridicând o sprânceană. 

Fiindcă el nu răspunse, ea îmi aruncă un rânjet. 

- Foarte bine, atunci. 

Bătu din palme de două ori. 

Pe uşa deschisă larg, gărzile târâră trei siluete — doi bărbaţi şi o femeie — 
cu feţele acoperite cu saci maronii. Chipurile ascunse se mişcară într-o parte 


şi în alta, încercând să înţeleagă murmurele care străbăteau ca un val sala 
tronului. Genunchii mi se îndoiră uşor văzând cum se apropiau. 

Lovindu-i fără milă şi împingându-i cu cruzime, gărzile cu piele roşie îi 
fortara pe cei trei spiridusi sa îngenuncheze la picioarele estradei, cu fata la 
mine. Trupurile si hainele nu le dezvaluiau identitatea. 

Amarantha batu din nou din palme si de fiecare parte a spiridusilor 
ingenuncheati apărură trei slujitori înveşmântaţi în negru. 

Fiecare avea în mâinile albe şi lungi o pernă din catifea întunecată. Pe 
fiecare pernă se afla un pumnal din lemn lustruit, cu lama nu din metal, ci 
din cenuşă. Cenuşă, pentru că... 

- Ultima ta încercare, Feyre, mârâi Amarantha, făcând un semn spre 
spiriduşii ingenuncheati. Injunghie una dintre făpturile astea ticăloase in 
inimă. 

Am privit-o lung, deschizând şi închizând gura. 

- Sunt nevinovaţi, nu că asta ar avea importanţă pentru tine, continuă ea, 
pentru că nu ţi-a păsat atunci când ai ucis amărâta aia de santinelă a lui 
Tamlin. Nu l-a interesat nici pe dragul de Jurian când mi-a măcelărit sora. 
Dar, dacă e o problemă pentru tine... ei bine, iti rămâne întotdeauna 
opţiunea de a refuza. Bineînţeles, astfel îţi vei pierde viaţa, dar înţelegerea e 
înţelegere, nu? Totuşi, dacă mă întrebi, date fiind antecedentele tale în a-ţi 
omorî semenii, cred ca-ti ofer, de fapt, un cadou. 

Să refuz şi să mor. Să iau trei vieţi nevinovate si să trăiesc. Trei 
nevinovaţi, pentru viitorul meu. Pentru fericirea mea. Pentru Tamlin, curtea 
lui şi libertatea unui întreg regat. 

Lemnul pumnalelor ascuţite ca briciul fusese lustruit cu atâta 
îndemânare, încât lucea în lumina candelabrelor din sticlă colorată. 

- Ei bine? întrebă ea. 

Ridică mâna, permițându-i lui Jurian să mă privească îndelung, văzând 
pumnalele din cenuşă şi, torcând ca o pisică, îi spuse: 

- N-aş vrea să pierzi spectacolul acesta, vechiul meu prieten. 

Nu puteam să o fac. Nu era ca la vânătoare; nu o făceam pentru 
supravieţuire sau pentru autoapărare. Era o crimă cu sânge-rece — a lor, a 
sufletului, dar pentru Prythian — pentru Tamlin, pentru toţi cei aflaţi acolo, 
pentru Alis şi băieţii ei... Mi-am dorit să fi cunoscut numele unuia dintre 
zeii noştri uitaţi, ca să îl pot implora să intervină, mi-am dorit să fi ştiut 
măcar o rugăciune, ca să implor un sfat, iertarea. 


Dar nu ştiam nici acele rugăciuni, nici numele zeilor uitaţi — numai 
numele celor care ar fi rămas sclavi, dacă nu treceam la fapte. Am recitat în 
gând acele nume, inundată fiind de oroarea fiinţelor îngenuncheate la 
picioarele mele. Pentru Prythian, pentru Tamlin, pentru lumea lor şi a mea... 
Aceste morţi nu aveau să fie în zadar — chiar dacă m-ar fi condamnat pe 
vecie. 

M-am apropiat de prima siluetă îngenuncheată — cel mai lung şi mai crud 
pas pe care îl făcusem vreodată. Trei vieţi pentru eliberarea Prythianului — 
trei vieţi care urmau să fie luate de pomană. Puteam să fac asta. Puteam să 
fac asta, chiar dacă Tamlin mă privea. Puteam face acest sacrificiu — să-i 
sacrific... Puteam face asta. 

Degetele îmi tremurară, dar primul pumnal ajunse în mâna mea, cu 
mânerul lui rece şi neted, lemnul lamei fiind mai greu decât mă aşteptasem. 
Erau trei pumnale, pentru că voia să mă facă să simt agonia repetată de a 
întinde mâna după acel pumnal. Voia să vadă că vorbeam serios. 

- Nu atât de repede! 

Amarantha chicoti, iar gărzile care ţineau prima siluetă îngenuncheată îi 
smulseră gluga de pe faţă. 

Era un tânăr Mare Spiriduş chipeş. Nu-l cunosteam, nu-l văzusem 
niciodată, dar ochii lui albaştri mă implorau. 

- Aşa e mai bine, spuse Amarantha, dând din nou din mână. Hai, dragă 
Feyre. Şi să te bucuri din plin de experienţă. 

Ochii lui erau de culoarea unui cer pe care nu aveam să-l mai văd 
vreodată dacă aş fi refuzat să-l ucid, o culoare pe care n-aş fi putut-o uita 
niciodată, indiferent de câte ori aş fi pictat-o. El dădu din cap, cu ochii atât 
de mari, încât albul îi invadase cu totul. Nici el nu avea să mai vadă acel 
cer. Şi nici oamenii aceştia, dacă nu făceam ce aveam de făcut. 

- Te rog, murmură el, privind zbuciumat când pumnalul din cenuşă, când 
fata mea. Te rog. 

Pumnalul îmi tremura în mana şi l-am strâns cu mai multă putere. Trei 
spiriduşi — între mine şi libertate stăteau doar trei spiriduşi, înainte ca 
Tamlin să se poată dezlantui asupra Amaranthei. Daca ar fi putut-o 
distruge... „Nu va fi un gest inutil“, mi-am spus. „Nu va fi un gest inutil”. 

- Nu o face, mă imploră spiriduşul, când am ridicat pumnalul. Nu! 

Am inspirat profund, cu buzele tremurând. Dacă i-aş fi spus că-mi părea 
rău, nu ar fi fost suficient. Nu reuşisem să-i spun asta lui Andras, iar acum... 
acum... 


- Te rog! rosti el, cu ochii inlacrimati. 

Cineva din mulţime începu să plângă. Îl răpeam de lângă cineva care 
poate că îl iubea la fel de mult cât îl iubeam eu pe Tamlin. 

Nu voiam să mă gândesc la asta, nu voiam să mă gândesc la cine era sau 
la culoarea ochilor lui. Amarantha rânjea cu o bucurie sălbatică, 
triumfătoare. Să omori un spiriduş, să te îndrăgosteşti de un spiriduş şi apoi 
să fii silit să omori un spiriduş pentru a păstra acea iubire. Era o idee 
strălucită, plină de cruzime, şi o ştia şi ea. 

Întunericul se apropie ca un val de tron şi apăru Rhysand, cu braţele 
încrucişate, de parcă s-ar fi apropiat pentru a vedea mai bine. Părea 
indiferent, dar mâna imi fu cuprinsă de furnicături. „Fă-o”, spuse 
furnicătura. 

- Nu face asta, gemu tânărul spiriduş. 

Am început să-mi clatin capul. Nu voiam să-l mai aud. Trebuia s-o fac 
acum, înainte să mă convingă să renunţ. Te rog! iar vocea i se transforma 
într-un țipăt. 

Sunetul mă lovi atât de puternic, încât am făcut un salt. 

Cu un suspin nefericit, i-am înfipt pumnalul în inimă. 

El urlă, zbătându-se in strânsoarea gărzilor, lama sfârtecându-i carnea şi 
oasele, uşor de parcă ar fi fost din metal, nu din cenuşă, iar sângele, 
fierbinte şi fluid, îmi împroşcă mâna. Am plâns, smulgând pumnalul, 
reverberatiile oaselor lui pe lama străpungându-mi mâna. 

Ochii lui, plini de şoc şi ură, rămaseră atintiti asupra mea, iar trupul i se 
prăbuşi, blestemându-mă, iar acea persoană din mulţime lăsă să-i scape un 
bocet de moarte. 

Pumnalul însângerat căzu la pământ, zăngănind, iar eu am făcut câţiva 
paşi în spate, împleticindu-mă. 

- Foarte bine, spuse Amarantha, iar eu am rămas încremenită, fără să pot 
simţi ceva, fără sa pot gândi, fără sa pot tipa. 

Mi-aş fi dorit să-mi pot părăsi trupul; să scap de pata a ceea ce făcusem; 
trebuia să plec de acolo — nu puteam suporta sângele de pe mâini, căldura 
lipicioasă dintre degete. 

- Acum, următorul. O, nu fi aşa nefericită, Feyre. Nu te distrezi? 

M-am uitat la a doua siluetă, încă acoperită de glugă. De data aceasta, o 
femeie. Garda în negru îmi întinse perna cu pumnalul curat, iar gărzile care 
o ţineau îi smulseră gluga. 


Avea o fata simplă, părul de un brun auriu, ca al meu. Pe obrajii rotunzi i 
se rostogoleau lacrimi, iar ochii precum bronzul îmi urmăreau mâna 
însângerată care se îndrepta spre al doilea pumnal. Curăţenia lamei din 
lemn lua în derâdere sângele de pe degetele mele. 

Aş fi vrut să mă aşez în genunchi şi să-i cer iertare, să-i spun că moartea 
ei nu avea să fie în zadar. Voiam să fac asta, dar trupul îmi era sfâşiat, de- 
abia-mi simţeam mâinile, inima zdrobită. Ce făcusem... 

- Zeii să mă salveze, începu ea să murmure cu o voce plăcută şi uniformă 
— ca o muzică. Mama, strange-ma în braţe, continuă ea, recitând o 
rugăciune similară uneia pe care o auzisem odată, când Tamlin uşurase 
moartea ultimului spiriduş care murise în foaier. 

O altă victimă a Amaranthei. 

- Adu-mă la tine. 

Nu puteam să ridic pumnalul, nu puteam să fac acel pas care să anuleze 
distanţa dintre noi. 

- Lasă-mă să intru pe porţi; lasă-mă să miros lumea aceea veşnică din 
lapte şi miere. 

Lacrimi tăcute îmi curseră pe faţă şi pe gât, unde îmi înmuiară gulerul 
jegos al tunicii. Auzind-o, ştiam că acea lume nemuritoare avea să îmi fie 
interzisă pe vecie. Ştiam că nicio Mamă nu avea să mă strângă în braţe. 
Salvându-l pe Tamlin, mă condamnam pe vecie. 

Nu puteam face asta, nu puteam să ridic din nou acel pumnal. 

- Nu mă lăsa să mă tem de cel rău, inspiră ea, privindu-mă adânc, privind 
prin mine, în sufletul meu sfârtecat. Şterge-mi durerea. 

Un suspin îmi ieşi printre buze. 

- Îmi pare rău, am gemut. 

- Lasă-mă să pătrund în veşnicie, rosti ea, respirând calm. 

Plangeam pentru că intelegeam. „Omoară-mă acum“, spunea ea. 

„Fă-o repede. Nu mă chinui. Omoară-mă acum”. Ochii ei ca din bronz 
erau neclintiti, trişti. Infinit mai rău, infinit mai dureros decât rugamintile 
spiriduşului de lângă ea. 

Nu puteam să o fac. 

Ea îmi sustinu însă privirea — se uită în ochii mei şi dădu din cap. 

Ridicând pumnalul din cenuşă, ceva din mine se rupse, fără speranţa de a 
mai fi reparat vreodată, indiferent de câţi ani aveau să treacă, indiferent de 
câte ori aş fi încercat să-i pictez faţa. 


Grupul spiriduşilor care boceau se mărise — rudele şi prietenii ei. 
Pumnalul îmi atârna greu în mână — în mâna lucioasă şi pătată de sângele 
primului spiridus. 

Ar fi fost mai onorabil să refuz — mai curând să mor decât să ucid 
spiriduşi nevinovaţi. Dar... dar... 

- Lasă-mă să intru în veşnicie, repetă ea, ridicându-şi bărbia. Să nu mă 
tem de cel rău, murmură ea — doar pentru mine. Să nu simt durerea. 

I-am prins umărul delicat, osos, şi i-am înfipt pumnalul în inimă. 

Ea inspiră brusc, iar sângele i se vărsă pe pământ ca o ploaie. Când i-am 
privit din nou faţa, ochii îi erau închişi. Se prăbuşi la pământ, rămânând 
nemişcată. 

M-am îndepărtat de mine, cât mai mult. 

Spiriduşii se frământau acum — se mişcau, murmurau şi plângeau. Am 
lăsat pumnalul să cadă, iar clinchetul metalului pe marmură se auzi în 
urechile mele ca un răget. De ce Amarantha continua să zâmbească, deşi 
între mine şi libertate nu mai era decât o singură persoană? I-am aruncat o 
privire lui Rhysand, dar atenţia lui era concentrată asupra Amaranthei. 

Un singur spiriduş — şi eram liberi. Încă o lovitură a braţului meu. 

Şi poate încă una după aceea — poate încă o lovitură, în sus şi direct în 
inima mea. 

Ar fi fost o uşurare — o uşurare să-mi iau viaţa, o uşurare să mor, mai 
degrabă, decât să mă confrunt cu asta, cu tot ce făcusem. 

Un slujitor spiriduş îmi oferi ultimul pumnal şi tocmai mă întindeam spre 
el, când paznicul îndepărtă gluga de pe capul bărbatului îngenuncheat în 
faţa mea. 

Am simţit cum mâinile mi se înmoaie inutile, de-a lungul trupului. Ochii 
verzi cu incrustatii de chihlimbar se ridicară spre mine. 

Totul se prăbuşi în jurul meu, strat după strat, spulberându-se şi 
sfarâmându-se, iar eu l-am privit pe Tamlin. 

Am întors brusc capul spre tronul de lângă cel al Amaranthei, încă ocupat 
de Marele meu Lord, iar ea râse, pocnind din degete. Acel Tamlin de lângă 
ea se transforma în Attor, care îmi zâmbi hoteste. 

Fusesem trasă pe sfoară — înşelată de propriile simţuri. Încet, cu sufletul 
îndepărtându-se de trup, m-am întors spre Tamlin. În ochii lui se citeau vina 
şi tristeţea şi am făcut câţiva paşi în spate împleticindu-mă, aproape căzând 
din picioare. 

- E ceva în neregulă? întrebă Amarantha, ridicând fruntea. 


- Nu... nu e corect, am reuşit eu să spun. 

Faţa lui Rhysand devenise palidă — foarte palidă. 

- Corect? medită Amarantha, jucându-se cu osul lui Jurian, aflat la gâtul 
ei. Nu ştiam că voi, oamenii, cunoaşteţi acest concept. Îl omori pe Tamlin şi 
eşti liberă. 

Zâmbetul ei era cel mai hidos pe care-l văzusem vreodată. 

- Şi, după aceea, poţi să ţi-l ţii pentru totdeauna. 

Gura nu mă mai slujea. 

- Doar dacă, şi Amarantha continuă, crezi că se cuvine să-ţi sacrifici viaţa. 
La urma urmelor, care-i sensul? Să supravietuiesti, doar ca să-l piezi? 

Cuvintele ei erau ca otrava. 

- Imaginează-ţi toţi acei ani pe care ar fi trebuit să-i petreceti împreună... 
şi dintr-odată să fii singură. E chiar tragic. Deşi, cu doar câteva luni în 
urmă, îi urai suficient pe cei din neamul nostru încât să ne măcelăreşti, se 
pare că ai trecut destul de uşor peste asta. 

Îşi atinse inelul. 

- Iubita umană a lui Jurian a făcut-o. 

Încă în genunchi, ochii lui Tamlin începură să strălucească — sfidând-o. 

- Deci, cum rămâne, spuse Amarantha, dar eu am refuzat să o privesc. 
Cum va fi, Feyre? 

Să-l omor şi să-i salvez regatul, împreună cu viaţa mea sau să mă omor şi 
să-i las să trăiască toată viaţa ca sclavi ai Amaranthei, s-o las pe ea şi pe 
Regele Hybernului să-şi ducă războiul final împotriva împărăției oamenilor. 
Nicio înţelegere nu m-ar fi salvat — nu mai aveam ce vinde din mine pentru 
a evita să iau o decizie. 

Am privit pumnalul de pe pernă. Alis avusese dreptate cu numai câteva 
săptămâni în urmă; niciun om care venea aici nu mai putea pleca. Nici eu 
nu eram o excepţie. Nu exista cale de scăpare. Dacă aş fi avut minte, mi-aş 
fi înfipt pumnalul în inimă înainte să pună mâna pe mine. Măcar aş fi murit 
repede. Nu aş fi îndurat tortura care mă aştepta cu siguranţă, posibil chiar o 
soartă ca a lui Jurian. Alis avusese dreptate. Dar... 

Alis — Alis spusese ceva... ceva care m-ar fi putut ajuta. Ultima parte a 
blestemului, o parte pe care nu putuseră să mi-o spună, care avea să mă 
ajute... Şi tot ce reuşise să facă fusese să-mi spună să ascult. Să ascult ce 
aud — de parcă aş fi ştiut deja tot. 

Mi-am întors încet faţa spre Tamlin. Amintirile se năpustiră, una după 
alta, vâltori de culori şi cuvinte. Tamlin era Marele Lord al Regatului 


Primăverii — şi asta cu ce mă ajuta? Marele Ritual avea loc — nu. 

Ma mintise in toate privintele — în legătură cu motivul pentru care 
fusesem adusă la moşie, în legătură cu tot ce se întâmplase pe pământurile 
lui. Blestemul — nu-i fusese îngăduit să-mi spună adevărul, dar nici nu 
pretinsese că totul era în regulă. Nu, mă mintise şi îmi explicase pe cât de 
bine putuse şi mă făcuse dureros de conştientă, la fiecare cotitură, că era 
ceva în neregulă. 

Attorul în grădină — ascuns la fel de bine de mine precum mă ascundeam 
şi eu de el. Totuşi, Tamlin era cel care mă ascunsese — el îmi spusese să stau 
nemişcată şi-l condusese pe Attor direct spre mine, mă lăsase să-l aud. 

Iar când vorbise cu Lucien despre blestem, lăsase uşile de la sala de mese 
deschise, chiar dacă atunci nu intelesesem despre ce vorbeau. Voise să trag 
cu urechea. 

Pentru că voia să ştiu, să ascult — pentru că această cunoaştere... Am 
trecut în revistă toate conversațiile, întorcând cuvintele ca pe nişte pietre. O 
parte din blestem n-o intelesesem, ce nu-mi putuseră ei spune explicit, dar 
Tamlin voia să ştiu... 

„Stăpâna mea nu încheie învoieli care să nu fie în avantajul ei.“ 

N-ar fi ucis niciodată ceea ce îşi dorea mai mult — nu când şi-l dorea pe 
Tamlin la fel de mult ca mine. Dacă îl ucideam, fie ştia că nu puteam să o 
fac, fie juca un joc foarte, foarte periculos. 

Conversatie după conversaţie, toate răsunară în amintirea mea, pana când 
am auzit cuvintele lui Lucien, iar atunci, totul încremeni. Şi atunci am ştiut. 

Mi-am ţinut respiraţia în acele clipe în care am derulat amintirea, 
rememorând conversaţia pe care o auzisem într-o zi. Lucien şi Tamlin în 
sala de mese, uşa aproape larg deschisă pentru ca oricine să poată... să aud 
eu. 

Lucien chicotea. „Pentru cineva cu inima din piatră, a ta e moale zilele 
astea.” 

L-am privit pe Tamlin, ochii alunecându-mi spre pieptul lui, când o alta 
amintire mă străbătu. Attorul în grădină, râzând. 

„Deşi ai o inimă din piatră, Tamlin, spunea Attorul, în mod sigur te temi 
de destul de multe.” 

Amarantha nu ar fi riscat niciodată să-l ucid — pentru că ştia că nu puteam 
să îl ucid. 

Nu dacă inima lui nu putea fi străpunsă de o sabie. Nu dacă inima lui se 
prefăcuse în piatră. 


I-am privit faţa, căutând o sclipire de adevăr, dar în privirea lui nu era 
decât acea răzvrătire temerară. 

Poate ca greşeam — poate că era doar un joc de cuvinte al unui spiridus, 
dar în toate acele momente în care îl îmbrăţişasem pe Tamlin... Nu îi 
simtisem niciodată bătăile inimii. Nu văzusem nimic până când adevărul mă 
izbise în faţă; dar de data aceasta nu mai eram oarbă. 

Aşa îl controla şi aşa îi controla magia. Aşa îi controla pe toţi Marii 
Lorzi, dominându-i şi ţinându-i în lesă, aşa cum tinea şi sufletul lui Jurian 
legat de trupul acela. 

„Să nu ai încredere în nimeni”, îmi spusese Alis, dar aveam încredere în 
Tamlin — şi, mai presus de asta, aveam încredere în mine. Aveam încredere 
că auzisem bine — aveam încredere că Tamlin fusese mai deştept decât 
Amarantha, aveam încredere că sacrificiile pe care le făcusem nu fuseseră 
în van. 

Sala era tăcută, dar atenţia mea era concentrată asupra lui Tamlin. 
Probabil că revelaţia mi se citea clar pe fata, pentru că respiraţia lui se inteti 
şi-şi ridică bărbia. 

Am făcut un pas spre el, apoi încă unul. Aveam dreptate. Trebuia să fie 
aşa. 

Am inspirat profund, înşfăcând pumnalul de pe perna întinsă. Era însă 
posibil să mă înşel — ar fi fost o greşeală dureroasă, tragică. 

Cum stăteam aplecată asupra lui, cu pumnalul de cenuşă în mână, am 
văzut însă un zâmbet uşor plutind pe buzele lui Tamlin. 

Exista ceva numit Soartă — pentru că Soarta făcuse să fiu acolo pentru a 
trage cu urechea la conversaţia lor de taină, pentru că Soarta îi şoptise lui 
Tamlin că fata rece, contradictorie, pe care o târâse în căminul lui avea să 
fie cea care să rupă vraja, pentru că Soarta mă tinuse în viaţă pentru a 
ajunge aici, doar ca să vadă dacă ascultasem. 

Era acolo — Marele meu Lord, iubitul meu, îngenunchind în faţa mea. 

- Te iubesc, i-am spus eu, injunghiindu-l. 


CAPITOLUL 44 


Tamlin strigă când lama îi pătrunse în carne, rupându-i oasele. Pentru un 
moment îngrozitor, când sângele lui îmi tasni pe mână, am crezut că 
pumnalul din cenuşă îl străpunsese. 

Apoi, se auzi o bubuitură slabă — şi o reverberatie înţepătoare în mâna 
mea, când pumnalul lovi ceva dur şi rezistent. Tamlin se aplecă, palid la 
faţă, iar eu i-am smuls pumnalul din piept. Cu sângele deja începând să se 
usuce pe lamă, am ridicat arma. 

Avea vârful ciobit, întors în interior. 

Tamlin se prinse de piept cu mâna, rana începând să se vindece. Ryhsand, 
la picioarele podiumului, rânji larg. Amarantha se ridică. 

Spiriduşii începură să murmure. Am lăsat lama să cadă, zăngănind pe 
marmura roşie. 

„Omoar-o acum”, am vrut să-i urlu lui Tamlin, dar el continua să rămână 
nemişcat, cu mâna lipită de rană şi sângele scurgându-i-se încetişor. Prea 
lent — se vindeca prea lent. Masca nu căzuse. „Omoar-o acum.“ 

- A câştigat, strigă cineva din mulţime. 

- Eliberează-i, se auzi o altă voce. 

Faţa Amaranthei era însă palidă, trăsăturile contorsionate făcând-o să 
semene cu un şarpe. 

- O s-o eliberez când voi credea de cuviinţă. Feyre n-a specificat când 
trebuie sa-i eliberez — doar că trebuie s-o fac. La un moment dat. Poate după 
ce mori, sfârşi ea, cu un zâmbet plin de ură. Ai presupus că atunci când am 
spus eliberare imediată în privinţa ghicitorii, se aplica şi încercărilor, nu? 
Fiinţă umană proastă şi nebună. 

Am făcut un pas în spate, urmărind-o cum cobora de pe estradă. Degetele 
i se transformară în gheare — ochiul lui Jurian se agita sălbatic în inel, pupila 
dilatându-se şi îngustându-se. 

- Dar pe tine, şuieră ea spre mine. Tu. 

Dintii îi străluciră, devenind ascuţiţi. 

- Te voi omori. 

Cineva strigă, dar eu nu puteam să mă mişc, nici măcar nu puteam să mă 
dau la o parte, iar ceva mult mai dureros decât fulgerul mă lovi şi mă 
prabusi la pământ. 


- Te voi face să plăteşti pentru cutezanta ta, mârâi Amarantha şi gâtul îmi 
fu răvăşit de un urlet, când în trup îmi izbucni o durere cum nu mai 
simtisem vreodată. 

Oasele mi se sfărâmau în timp ce trupul îmi era ridicat şi zvârlit pe 
podeaua tare, iar un alt val de tortură agonizantă mă izbi. 

- Recunoaşte că nu-l iubeşti cu adevărat si te voi cruța, spuse dintr-o 
răsuflare Amarantha şi, cu ochii împăienjeniţi de durere, am văzut-o 
apropiindu-se de mine ca o fiară de pradă. 

Nu aş fi spus asta, n-aş fi spus-o nici dacă m-ar fi spulberat. 

Ceva mă rupea însă din interior şi m-am zbătut, incapabilă să-mi urlu 
durerea. 

- Feyre! strigă cineva. 

Nu cineva — Rhysand. 

Amarantha continua să se apropie. 

- Crezi că eşti demnă de el? De un Mare Lord? Crezi că meriti ceva, fiinţă 
umană? 

Spinarea mi se arcui, iar coastele mi se rupseră, una câte una. 

Rhysand îmi strigă din nou numele, de parcă i-ar fi păsat cu adevărat. Am 
leşinat, dar ea mă făcu să îmi revin, asigurându-se că simţeam totul, 
asigurându-se că urlam de fiecare dată când îmi rupea un os. 

- Ce sunteţi voi, decât mâzgă, oase şi carne pentru viermi? urlă 
Amarantha. Ce sunteţi voi, în comparaţie cu semintia noastră, de vă credeţi 
demni de noi? 

Spiriduşii începură să strige că nu era cinstit, cerând ca Tamlin să fie 
eliberat de blestem, numind-o mincinoasă şi trişoare. Prin ceața care îmi 
cuprinsese privirea, l-am văzut pe Rhysand ghemuindu-se lângă Tamlin. Nu 
pentru a-l ajuta, ci pentru a înşfăca... 

- Sunteţi toţi nişte porci — nişte porci jegosi şi manipulanti. 

Am suspinat printre urlete, când piciorul ei mă lovi în coastele rupte. Din 
nou. Din nou. 

- Inima ta muritoare nu contează pentru noi. 

L-am văzut pe Rhysand în picioare, ţinând în mână cuțitul însângerat. Se 
năpusti spre Amarantha, iute ca o umbră, cu pumnalul din cenuşă îndreptat 
spre gâtul ei. 

Ea ridică o mana — fără ca măcar să se uite spre el — şi fu izbit de un 
perete de lumină albă. 


Durerea se opri o secundă, destul cât să-l văd cum se loveşte de pământ, 
se ridică din nou şi se repede spre ea — cu mâini care acum aveau gheare. Se 
lovi din nou de zidul invizibil pe care îl ridicase Amarantha în jurul său, iar 
durerea mea pâlpâi când regina se întoarse spre el. 

- Jeg trădător, şuieră ea spre Rhysand. Esti la fel de rău ca bestiile astea 
umane. 

Una câte una, de parcă o mână le împingea, ghearele îi pătrunseră în 
propria lui piele, lăsând sânge în urma lor. El blestemă, cu voce joasă şi cu 
răutate. 

- Ai plănuit asta de la bun început. 

Magia ei îl trimise rostogolindu-se şi apoi se repezi din nou în Rhys — 
atât de dur, încât capul i se izbi de stânci, iar cuțitul îi căzu din degetele 
răsfirate. Nimeni nu făcu nicio mişcare pentru a-l ajuta, iar ea îl lovi încă o 
dată cu forţa ei. Marmura roşie se sparse acolo unde lovise magia, trimițând 
spre mine o pânză de păianjen formată din fisuri. Val după val, ea continuă 
să-l lovească. Rhys gemu. 

- Opreşte-te, am spus eu, expirând în timp ce, cu sângele umplându-mi 
gura, am încercat să întind o mână, pentru a-i cuprinde picioarele. Te rog. 

Bratele lui Rhys cedară pe când se lupta să se ridice, iar sângele îi picură 
din nas, împrăştiindu-se pe marmură. Ochii lui îi întâlniră pe ai mei. 

Legătura dintre noi se întări. Am trecut ca fulgerul din trupul meu în al 
lui, m-am văzut cu ochii lui, sângerând, zdrobită şi suspinând. 

M-am întors în propria-mi minte, iar Amarantha se întoarse din nou către 
mine. 

- Să mă opresc? Sa mă opresc? Nu te preface că-ţi pasă, fiinţă umană, 
croncăni ea şi îşi îndoi un deget. 

Spinarea mea se arcui, coloana vertebrală contractându-se până în 
punctul de a se rupe. Rhys îmi strigă numele, iar eu am leşinat din nou. 

Şi atunci, amintirile începură să se deruleze — o compilaţie a celor mai 
urâte momente din viaţa mea, un lung şir de disperări şi întuneric. Apăru şi 
ultima pagină şi am început să plâng, deşi nu eram total conştientă de 
agonia trupului meu, când am văzut acel iepure sângerând în luminiş, cu 
pumnalul meu înfipt în gât. Primul meu vânat — prima viata pe care o 
luasem. 

Îmi fusese foame, fusesem disperată. Totuşi, după aceea, de îndată ce 
familia mea devorase iepurele, m-am strecurat înapoi în pădure şi am plâns 
ore în şir, ştiind că întrecusem o limită, că îmi murdărisem sufletul. 


- Spune că nu-l iubeşti! ţipă Amarantha, iar sângele de pe mâinile mele 
deveni sângele iepurelui — deveni sângele a ceea ce pierdusem. 

N-aveam de gând s-o spun, pentru că iubirea pentru Tamlin era singurul 
lucru care-mi rămăsese, singurul lucru pe care nu aveam intenţia să-l 
sacrific. 

În privirea mea în roşu-şi-negru se ivi o cărare. I-am întâlnit ochii lui 
Tamlin, mari, când se târâi spre Amarantha, privindu-mă murind, incapabil 
să mă salveze pentru că rana i se vindeca prea încet, iar ea încă îi ţinea 
puterile în frâu. 

Amarantha nu avusese niciodată intenţia de a mă lăsa în viaţă, nici de a-l 
elibera pe el. 

- Amarantha, opreşte-te odată, o imploră Tamlin, la picioarele ei, apăsând 
cu mâna pe rană. Opreşte-te. Îmi pare rău — îmi pare rău pentru tot ce am 
spus despre Clythia cu ani în urmă. Te rog. 

Amarantha nu îl ascultă, dar eu nu-mi puteam lua ochii de la el. Ochii săi 
erau foarte verzi — verzi precum pajiştile domeniului lui. O umbră care 
ştergea toate amintirile ce mă inundaseră, care dădea deoparte răul care mă 
sfărâma, os cu os. Cand rotulele mi se tensionară, amenințând să se rupă în 
două, am tipat din nou, dar am văzut acea pădure fermecată, am văzut acea 
după-amiază în care am stat întinşi pe iarbă, am văzut acea dimineaţă când 
am urmărit răsăritul, când pentru o clipă — doar pentru o clipă, am cunoscut 
fericirea adevărată. 

- Spune că nu-l iubeşti! scuipă Amarantha, iar trupul meu se contorsionă, 
rupându-se bucată cu bucată. Recunoaste că inima ţi-e nestatornica. 

- Amarantha, te rog, gemu Tamlin, sângele curgându-i pe duşumea. Fac 
orice. 

- De tine mă ocup mai târziu, se repezi ea la el şi mă trimise zvârcolindu- 
mă într-un put înfiorător de durere. 

Nu aveam să o spun niciodată — nu aveam să o las să audă aşa ceva. chiar 
dacă m-ar fi omorât. Dacă iubirea urma să-mi aducă prăbuşirea, aşa să fie. 
Dacă slăbiciunea m-ar fi facut să cedez, aş fi îmbrăţişat-o cu tot sufletul. 
Dacă asta era... 


Pentru că, deşi fiecare din loviturile mele este puternică, 

Atunci când ucid, o fac lent... 

Ultimele trei luni fuseseră o moarte oribilă şi lentă. Ce simţeam pentru 
Tamlin era cauza acesteia. Şi nu exista antidot — nici durerea, nici absenţa, 


nici fericirea. 
Dar, dacă sunt dispretuita, devin o fiară greu de invins. 


Putea să mă tortureze cât dorea, dar nu ar fi putut niciodată distruge ceea 
ce simţeam pentru el. Nu l-ar fi făcut niciodată pe Tamlin să o dorească — nu 
şi-ar fi putut alina niciodată intepatura respingerii lui. 

Lumea se întunecă la cozile ochilor mei, atenuând tăişul durerii. 


Dar îi binecuvântez pe toţi cei care sunt destul de curajoşi încât să 
îndrăznească. 


Fugisem foarte mult timp de asta. Să mă deschid în faţa lui, a Nestei şi a 
lui Elain — acesta fusese un test de curaj la fel de dureros precum oricare 
dintre încercările mele. 

- Spune-o, bestie abjectă, şuieră Amarantha. 

Poate că reuşise prin minciună să scape de învoială, dar cu ghicitoarea, 
jurase altfel — eliberare imediată, indiferent de dorinţa ei. 

Sângele îmi umplu gura, cald, picurându-mi de pe buze. Am privit pentru 
ultima dată faţa mascată a lui Tamlin. 

- Iubirea, am expirat eu, lumea prăbuşindu-se într-un întuneric fără de 
sfârşit. 

O pauză în magia Amaranthei. 

- Răspunsul la ghicitoare, am şoptit, ieşind din întuneric, înecându-mă 
cu propriul sânge, este... iubirea. 

Ochii lui Tamlin se măriră, după care ceva se rupse definitiv în coloana 
mea vertebrală. 


CAPITOLUL 45 


Eram departe, dar încă vedeam — vedeam cu ochi care nu erau ai mei, 
ochii unei persoane care se ridică lent de pe podeaua fisurată şi însângerată. 

Faţa Amaranthei se stinse. Vedeam corpul meu, prosternat pe pământ, cu 
faţa răsucită într-o parte, într-un unghi oribil. O flacără de păr roşu în 
mulţime. Lucien. 

În singurul ochi care îi rămăsese lui Lucien străluceau lacrimi, iar el îşi 
ridică mâinile şi-şi îndepărtă masca de vulpe. 

Fata brăzdată de cicatrice oribile rămăsese atrăgătoare — trăsăturile, 
ascuţite şi elegante. Gazda mea se uita acum la Tamlin, care se întorcea lent 
pentru a privi trupul meu mort. 

Faţa încă mascată a lui Tamlin se contorsionă în ceva ce semăna cu 
adevărat unui lup, iar el îşi ridică privirea spre regină şi îşi arătă colții, care 
începură să i se alungească. 

Amarantha se retrase, îndepărtându-se de trupul meu. Nu reuşi decât să 
şoptească „Te rog“, înainte ca lumina aurie să explodeze. 

Regina fu aruncată în zidul din spatele ei şi, repezindu-se spre ea, Tamlin 
lăsă să-i scape un urlet care zgudui muntele. Se transformă în fiară mult mai 
repede decât puteau percepe ochii mei — blană, gheare şi kilograme de 
muşchi ucigători. 

Când izbi zidul, el o apucă de gât şi pietrele crăpară când o trânti din nou 
în zid cu o labă cu gheare. 

Ea se zbătu, dar nu putu face nimic în faţa atacului violent al fiarei 
luiTamlin. Sângele îi curse pe braţul îmblănit, acolo unde reuşise să-l 
zgârie. 

Attorul şi gărzile se repeziră să o ajute pe regina, dar câţiva spiriduşi şi 
Mari Spiriduşi, cu măştile azvârlite la pământ, săriră pentru a le bloca 
drumul, trântindu-i. Amarantha ţipă, încercând să-l lovească pe Tamlin cu 
picioarele, aruncându-şi asupra lui magia întunecată, dar un perete auriu îi 
învăluise blana, ca o a doua piele. Nu putea să-l atingă. 

- Tam! strigă Lucien în haosul din jur. 

O sabie zvâcni în aer, o stea căzătoare din oţel. 

Tamlin o prinse în laba-i masivă. Tipatul Amaranthei fu brusc întrerupt 
când el îi împlântă sabia în cap şi în stânca de sub gâtul ei. 

Apoi îşi strânse maxilarele puternice în jurul gâtului ei — şi i-l sfâşie. 


Se lăsă tăcerea. 

Abia când mi-am privit din nou de sus trupul distrus, mi-am dat seama 
prin ochii cui văzusem. Rhysand nu se apropie însă de trupul meu, nu când 
sunetul labelor gonind — o rază de lumină, apoi sunete de paşi — umplu 
aerul. Fiara dispăruse deja. 

Sângele Amaranthei îi dispăruse de pe fata, de pe tunica, iar Tarnlin se 
prabusi in genunchi. 

Îmi ridică trupul inert, sfărâmat, ţinându-mă la piept. Nu-si îndepărtase 
masca, dar am văzut lacrimile care cădeau pe tunica mea murdară şi am 
auzit suspinele zguduitoare care izbucneau din pieptul lui pe când mă 
legăna, mângâindu-mi părul. 

- Nu, spuse cineva dintr-o suflare — Lucien, cu sabia atârnându-i în mână. 

Într-adevăr, erau multe zâne, spiriduşi şi mulţi Mari Spiriduşi care 
urmăreau cu ochii umezi cum Tamlin mă imbratisa. 

Voiam să ajung la Tamlin. Să-l ating, să-l implor sa mă ierte pentru ce 
făcusem, pentru trupurile de pe podea, dar eram foarte departe. 

Lângă Lucien apăru cineva — un bărbat înalt, arătos, cu părul şaten, care 
semăna cu el. Lucien nu-şi privi tatăl, deşi se încordă când Marele Lord al 
Regatului Toamnei se apropie de Tamlin şi-şi întinse mâna făcută pumn 
spre el. 

Tamlin ridică privirea numai când Marele Lord îşi descleştă pumnul şi îşi 
răsuci palma. O scânteie lucitoare căzu asupra mea. Străluci şi dispăru când 
îmi atinse pieptul. 

Încă două siluete se apropiară — ambele, atrăgătoare şi tinere. Prin ochii 
gazdei mele, i-am recunoscut imediat. Cel cu pielea măslinie din stânga 
purta o tunică verde-albăstruie, iar pe părul blond avea o ghirlandă de 
trandafiri — era Marele Lord al Regatului Verii. Tovarăşul său cu pielea alba, 
îmbrăcat în alb şi cenuşiu, avea o coroană sclipitoare din gheaţă. Era Marele 
Lord al Regatului Iernii. 

Cu bărbiile ridicate, cu umerii traşi în spate, presărară şi ei asupra mea 
seminţele acelea sclipitoare, iar Tamlin îşi înclină capul, cu recunoştinţă. 

Un alt Mare Lord se apropie, lăsând şi el să cadă asupra mea o picătură 
de lumină. El strălucea cel mai puternic dintre toţi şi, după straiele lui cu 
roşu şi auriu, l-am recunoscut ca fiind Marele Lord ai Regatului Zorilor. 
Atunci, Marele Lord al Regatului Zilei, îmbrăcat în alb şi auriu, cu pielea de 
culoarea nucilor, strălucind de o lumină interioară, prezentă şi el un dar 
similar şi-i zâmbi trist lui Tamlin, după care se indeparta. 


Rhysand se apropie, aducând cu el sufletul meu sfâşiat şi atunci l-am 
văzut pe Tamlin privindu-mă încremenit — uitându-se la noi. 

- Pentru ce ne-a dăruit, spuse Rhysand, întinzând mâna, îi dăruin ceea ce 
predecesorii noştri au oferit doar câtorva înainte. 

Făcu o pauză. 

- Acum, suntem chit, adăugă el, iar eu i-am simţit umorul înţepător când 
îşi deschise mâna şi lăsă sămânţa de lumină să cadă pe mine. 

Cu tandrete, Tamlin îmi dădu părul umed de pe fata. Mâna îi strălucea cu 
puterea soarelui la răsărit, iar în centrul palmei se formă acel boboc ciudat 
şi luminos. 

- Te iubesc, şopti el şi mă sărută, atingându-mi inima cu mâna. 


CAPITOLUL 46 


Totul era negru, cald şi dens. De culoarea cernelei, dar mărginit cu auriu. 
Înotam către suprafaţă, unde mă aştepta Tamlin, unde mă aştepta viaţa. În 
sus, tot mai sus, dornică să respir. Lumina aurie crescu, iar întunericul se 
transformă într-un vin spumant, ale cărui bule clipoceau în jurul meu, 
permitandu-mi să înot mai uşor şi... 

Am inhalat, iar aerul îmi inundă gâtul... 

Zăceam pe pardoseala rece. Nu mă durea nimic — nu sângeram, nu aveam 
oase rupte. Deasupra mea atârna un candelabru — nu observasem niciodată 
cât de complexe erau cristalele, cum reverberau suflarea discretă a mulţimii. 
O mulţime — ceea ce însemna ca încă mă aflam în sala tronului, adică eu... 
eu chiar trăiam. Ceea ce însemna că eu ii... îi ucisesem pe acei... eu îi... 
Camera se invarti. 

Am gemut, sprijinindu-mi mâinile de pardoseală, pregatindu-ma sa mă 
ridic, dar, văzându-mi pielea, am înmărmurit. Strălucea în mod ciudat, iar 
degetele mele, întinse pe jos, păreau mai lungi. M-am ridicat. Mă simţeam... 
mă simţeam mai puternică, mai rapidă şi mai atrăgătoare. Si... 

Devenisem o Mare Zână. 

Am intepenit când l-am simţit pe Tamlin în spatele meu, când i-am 
mirosit parfumul de ploaie şi de faneata de primăvară, mai intens ca 
oricând. Nu am putut să mă întorc să-l privesc, nu am putut să mă mişc. O 
Mare Zână, nemuritoare. Ce făcuseră? 

Îl auzeam pe Tamlin inspirând şi expirand. Auzeam respiraţia, şoaptele şi 
plânsul tuturor din acea sală, liniştea în care sărbătoreau, continuând să ne 
privească — să mă privească — unii slăvind puterea glorioasă a Marilor Lorzi 
prin cântece de laudă. 

- Era singura modalitate prin care te puteam salva, spuse Tamlin blând. 

Apoi, am privit spre perete, iar mâna mi se ridică până la gât. Uitasem cu 
totul de mulţimea uimită. 

Acolo, sub trupul putrezit al lui Clare, se afla Amarantha, cu gura căscată 
şi cu sabia care îi ieşea din frunte. Gâtul îi era retezat — iar acum, partea din 
fata a rochiei îi era îmbibată cu sânge. 

Amarantha era moartă. Ei erau liberi. Eu eram liberă. Tamlin era... 

Amarantha era moartă, iar eu îi ucisesem pe acei doi Mari Spiridusi; eu... 

Am clătinat încet din cap. 


- Eşti... 

Împingându-mă în peretele negru care ameninţa să mă înghită, vocea mi 
se auzi prea zgomotos în urechi. Amarantha era moartă. 

- Convinge-te, zise el. 

Privind în jos, m-am întors. Pe pardoseala roşie era o mască aurie, care se 
holba la mine prin locaşurile goale, prin care obişnuiau să se vadă nişte 
ochi. 

- Feyre, spuse Tamlin şi-mi apucă bărbia cu degetele, ridicându-mi uşor 
chipul, pentru a-l vedea. 

Prima dată, am văzut acea bărbie cunoscută, apoi gura şi, apoi... 

Arăta exact cum îl visasem. 

Îmi zâmbi, chipul fiindu-i luminat de acea bucurie liniştită pe care 
ajunsesem să o îndrăgesc atât de mult, şi îmi dădu părul într-o parte. Am 
savurat atingerea degetelor lui şi mi-am întins şi eu degetele pentru a-i 
mângâi fata, urmărind conturul acelor pometi înalţi şi acel nas drept si 
minunat fruntea lată şi curată, sprâncenele uşor arcuite care îi încadrau ochii 
verzi. 

Câte nu făcusem pentru a trăi acest moment, pentru a mă afla aici... Mi- 
am alungat gândul din nou. Peste un minut, peste o oră, după o zi, aveam să 
mă gândesc la asta, urma să mă oblig să-l înfrunt. 

Când i-am atins inima lui Tamlin, un ritm constant imi răsună prin oase. 


+ 


M-am aşezat pe marginea unui pat şi, cu toate că m-am gândit că a fi 
nemuritor însemna că puteam îndura o durere mai mare, vindecându-mă 
însă mai repede, am scâncit când Tamlin îmi inspectă şi îmi vindecă rănile 
care îmi mai rămăseseră. În orele scurse după moartea Amaranthei — după 
ceea ce le făcusem acelor doi spiriduşi, nu prea reuşisem să fim singuri. 

Dar acum, în această cameră liniştită... Nu puteam evita adevărul care îmi 
răsuna în minte, cu fiecare suflare. 

Îi ucisesem. Îi măcelărisem. Nici măcar nu le văzusem trupurile duse 
departe. 

În sala tronului fusese haos în momentele de după trezirea mea. Attorul şi 
zânele rele dispăruseră din sală instantaneu, împreună cu fraţii lui Lucien — 
o mişcare inteligentă, de vreme ce Lucien nu era singurul spiriduş care avea 
o datorie de plătit. Nici urmă de Rhysand. Unii spiriduşi fugiseră, în vreme 


ce alţii începuseră a sărbători, iar ceilalţi continuaseră să se plimbe sau 
rămăseseră, pur şi simplu, în picioare — palizi, privind în depărtare. De 
parcă nici lor nu le prea venea să creadă că era adevărat. 

Rând pe rând, înghesuindu-l, plângând şi râzând de bucurie, Marile Zâne 
şi spiriduşii din Regatul Primăverii îngenuncheaseră în faţa lui Tamlin, îl 
sărutaseră sau îl imbratisasera, multumindu-i — multumindu-mi. Am rămas 
destul de în urmă astfel încât să pot da doar din cap, deoarece nu aveam ce 
să le ofer în schimbul recunostintei lor, a recunostintei pentru spiriduşii pe 
care îi măcelărisem pentru a-i salva. 

După aceea, în sala agitată a tronului avuseseră loc nişte întâlniri rapide 
şi intense cu Marii Lorzi care se aliaseră cu Tamlin pentru a plănui 
următorii paşi; apoi, cu Lucien şi câţiva Mari Spiriduşi din Regatul 
Primăverii, care se prezentaseră ca fiind santinelele lui Tamlin. Însă 
cuvintele şi respiratiile erau prea zgomotoase, mirosurile prea puternice, 
lumina prea intensă. Să rămân pe loc în tot acest timp era mai uşor decât să 
mă mişc, decât să mă acomodez cu trupul puternic şi ciudat care îmi 
aparţinea. Nici măcar nu puteam să-mi ating părul fără să mă şocheze 
uşoara diferenţă pe care o simţeam în degete. 

Aşa am stat, până când fiecare nou simţ sporit a devenit blând şi natural, 
iar Tamlin mi-a observat, în sfârşit, tăcerea şi ochii plictisiti şi m-a luat de 
braţ. M-a condus prin labirintul de tuneluri şi coridoare, până când am găsit 
dormitorul liniştit, într-o aripă îndepărtată a palatului. 

- Feyre, spuse Tamlin acum, încetând să-mi mai inspecteze piciorul gol. 

Mă obişnuisem atât de mult cu masca lui, încât chipul lui frumos mă 
surprindea de fiecare dată când îl zăream. 

Pentru asta... pentru asta îi omorâsem pe acei spiriduşi. Moartea lor nu 
fusese în zadar şi, totuşi... Sângele care mă pătase dispăruse în clipa în care 
m-am trezit, ca şi cum faptul că devenisem nemuritoare, că supravietuisem, 
îmi câştigase cumva dreptul de a mă spăla de sângele lor. 

- Ce s-a întâmplat? am întrebat eu. 

Vocea mea era calmă. Seacă. Trebuia să încerc să par mai veselă pentru 
el, pentru ceea ce tocmai se întâmplase, dar... 

Îmi zâmbi pe jumătate. Dacă ar fi fost om, ar fi avut aproape treizeci de 
ani. Dar nu era om, aşa cum nu eram nici eu. 

Nu eram sigură dacă gândul mă făcea să fiu fericită sau nu. Nu era cea 
mai mare grijă a mea. Ar fi trebuit să îi cer iertare, ar fi trebuit să cerşesc 


iertarea familiilor şi prietenilor acelor spiriduşi. Ar fi trebuit să fiu în 
genunchi, plângând de ruşine pentru tot ce făcusem... 

- Feyre, rosti el din nou, coborându-mi piciorul, aşezându-se între 
genunchii mei. 

Îmi mângâie obrazul cu un deget. 

- Cum te voi putea răsplăti vreodată pentru ce ai făcut? 

- Nu trebuie, i-am spus. Să lăsăm lucrurile aşa cum sunt — să lăsăm acea 
celulă rece şi întunecată să dispară, iar eu voi uita pentru totdeauna chipul 
Amaranthei. Chiar dacă cei doi spiriduşi morţi, chiar dacă feţele lor nu mă 
vor părăsi niciodată. Dacă aş reuşi să pictez din nou, în loc de culori şi 
lumină, le-aş vedea mereu chipurile. 

Tamlin îmi tinu fata în mâini, apropiindu-se, dar apoi îmi dădu drumul si 
îmi apucă braţul stâng — braţul meu tatuat. Observând semnele, se încruntă. 

- Feyre... 

- Nu vreau să vorbesc despre asta, am mormăit eu. 

Înțelegerea pe care o făcusem cu Rhysand — o altă grijă măruntă în 
comparaţie cu pata de pe sufletul meu, cu hăul din sinea mea. Nu mă 
îndoiam de faptul că, în curând, aveam să-l revăd pe Rhysand. 

Tamlin urmări cu degetele desenul reprezentat de tatuajul meu. 

- Vom găsi o cale de scăpare, murmură el şi îmi mângâie braţul pentru ca, 
mai apoi, să-şi odihnească mâna pe umărul meu. 

Deschise gura, iar eu am ştiut ce avea de gând să spună — subiectul pe 
care urma să-l abordeze. 

Nu puteam să vorbesc despre asta, despre ei — nu încă. Aşa că i-am spus 
„Mai târziu” şi mi-am prins picioarele de ale lui, trăgându-l mai aproape. 
Mi-am pus mâinile pe pieptul său, simtindu-i bătăile inimii. Asta — de asta 
aveam nevoie acum. Nu avea să şteargă ceea ce făcusem, dar... simţeam 
nevoia să-l am aproape, să-l miros şi să-l gust, să-mi aduc aminte că era 
adevărat — că acel moment era adevărat. 

- Mai târziu, repetă el şi se aplecă să mă sărute. 

Era un sărut blând, nesigur — nu ca acele săruturi sălbatice şi apăsate din 
sala tronului. Îşi trecu din nou buzele peste ale mele. Nu voiam să îşi ceară 
scuze, să îi fie milă de mine sau să mă cocoloşească. L-am apucat de partea 
din faţă a tunicii, trăgându-l mai aproape şi deschizând gura. 

El mârâi uşor, iar sunetul mă încinse, facându-şi loc şi arzând în inima 
mea. L-am lăsat să ardă în golul din pieptul şi din sufletul meu. L-am lăsat 
să distrugă vălul negru care începea să mă înconjoare, să consume sângele 


fantomatic pe care încă îl mai simţeam pe mâini. M-am lăsat pradă acelui 
foc, m-am lăsat pradă lui, în vreme ce mâinile îi rătăceau pe trupul meu, 
descheindu-mi haina. 

M-am retras, încetând să-l mai sărut pentru a-i putea privi chipul. Ochii îi 
erau strălucitori — flămânzi — dar mâinile încetaseră să mai exploreze, 
oprindu-se ferm pe şoldurile mele. Calm ca un prădător, aşteptă şi mă privi 
trasându-i conturul feţei, sărutând fiecare loc pe care îl atingeam. 

Singurul sunet care se auzea era respiraţia lui neregulată — şi, curând, 
mâinile-i începură să-mi rătăcească pe spate şi talie, mângâindu-mă, 
tachinându-mă şi dezbrăcându-mă. Când degetele mele călătoare ajunseră 
în dreptul gurii sale, el mă muşcă de un deget, băgându-l în gură. Nu mă 
durea, dar mă muşcă destul de tare încât să-l privesc din nou în ochi. Să-mi 
dau seama că se săturase să mai aştepte — la fel ca şi mine. 

Mă aşeză cu grijă pe pat, murmurându-mi numele în apropierea gâtului, a 
lobului urechii şi a vârfurilor degetelor. L-am îndemnat — mai repede, mai 
apăsat. 

Cu gura, îmi exploră rotunjima sânilor şi interiorul coapselor. Un sărut 
pentru fiecare zi pe care ne-o petrecuserăm departe unul de celălalt, un sărut 
pentru fiecare chin şi rană, un sărut pentru cerneala adânc gravată în pielea 
mea şi pentru toate zilele pe care urma să ni le petrecem împreună, de acum 
înainte. Zile pe care poate că nu le mai meritam. Am căzut însă iar pradă 
acelui foc, am cedat în faţa acestuia şi a lui Tamlin şi m-am lăsat mistuită. 


+ 


Am fost trezită de ceva care mă trăgea de mijloc, de un fir din adâncul 
meu. 

L-am lăsat pe Tamlin dormind în pat, epuizat. În câteva ore, urma să 
părăsim Poalele Muntelui şi să ne întoarcem acasă, iar eu nu voiam să îl 
trezesc mai devreme decât era necesar. M-am rugat să pot dormi şi eu 
cândva atât de liniştit. 

Am ştiut cine mă chema cu mult înainte de a deschide uşa şi de a merge 
de-a lungul coridorului, poticnindu-mă şi clătinându-mă din când în când, 
în încercarea de a mă obişnui cu noul meu trup, cu noile ritmuri şi noul 
echilibru. Încet şi cu atenţie, am urcat un rând de scări înguste, înaintând 
până când, spre surprinderea mea, un firicel de lumină pătrunse în casa 
scării, iar eu m-am trezit într-un balcon mic, ce ieşea din coasta muntelui. 


Am şuierat văzând cât de intensă era lumina, protejându-mi ochii. 
Crezusem că era miezul nopţii — în întunericul muntelui, pierdusem complet 
noţiunea timpului. 

Rhysand chicoti uşor din locul în care îl vedeam vag, stând în picioare, 
pe balustrada din piatră. 

- Am uitat că, pentru tine, a trecut ceva vreme. 

Ochii mă intepara din cauza luminii, şi am tăcut până când am scăpat de 
acea durere groaznică de cap şi am putut privi în zare. Munţii inzapeziti, de 
culoare violet, mă întâmpinară, însă piatra acestui munte era maronie şi 
stearpă — nu se vedea nici măcar un fir de iarbă sau un cristal de gheaţă. 

În cele din urmă, m-am uitat la el. Avea aripile ascunse la spate, iar 
mâinile şi picioarele lui erau normale, fără gheare. 

- Ce vrei? 

Nu am reuşit să mă răstesc aşa cum intentionasem, nu cu ardoarea cu 
care îmi amintisem că se tot luptase să o atace pe Amarantha, pentru a mă 
salva. 

- Doar să-ţi spun „la revedere”. 

O briză caldă îi ciufuli părul, îndepărtându-i norii de întuneric de pe 
umeri. 

- Înainte ca iubitul tău să te ia cu el pentru totdeauna. 

- Nu pentru totdeauna, i-am răspuns fluturându-mi degetele tatuate, ca să 
le vadă. Nu voi sta cu tine o săptămână, în fiecare lună? 

Din fericire, am rostit cu răceală acele cuvinte. 

Rhys zâmbi uşor, scuturându-şi aripile şi strângându-le la loc. 

- Cum aş putea să uit? 

M-am uitat la nasul pe care îl văzusem sângerând cu doar câteva ore mai 
devreme, la ochii violeti, care fuseseră atât de îndureraţi. 

- De ce? l-am întrebat eu. 

Ştiind la ce mă refeream, ridică din umeri. 

- Pentru că nu am vrut ca toţi să îşi aducă aminte de mine ca stând 
deoparte, când se vor scrie legendele. Vreau ca urmaşii mei să ştie că eu am 
fost acolo şi că am luptat împotriva ei până la capăt, chiar dacă nu am putut 
face mare lucru. 

Am clipit, dar, de această dată, nu din cauza strălucirii soarelui. 

- Pentru că nu am vrut să lupti singură, continua el, fixându-mă cu 
privirea. Sau să mori singură. 


Şi, pentru o clipă, mi-am amintit de spiriduşul care murise în foaierul 
nostru şi cum îi spusesem acelaşi lucru lui Tamlin. 

- Mulţumesc, i-am răspuns eu gâtuit. 

Rhys îmi zâmbi, dar nu şi din priviri. 

- Nu prea cred că-mi vei mai mulţumi când te voi lua în Regatul Nopţii. 

Întorcându-mă spre munţi, nu m-am obosit să-i răspund. Şirurile 
nesfârşite de culmi umbrite se întrezăreau sub cerul deschis şi limpede. 

Însă nimic nu îmi trezi interesul, nimic nu distinse lumina şi culorile. 

- Vei zbura acasă? l-am întrebat calmă. 

Râse uşor. 

- Din păcate, ar dura mai mult decât îmi pot permite. Într-o altă zi, voi 
cunoaşte iar cerurile. 

I-am privit aripile strânse în corpul său puternic şi i-am spus cu o voce 
ragusita: 

- Nu mi-ai spus niciodată că iubeşti aripile — sau zburatul. 

Nu, făcuse ca transformarea lui să pară un lucru... comun, inutil, 
plictisitor. 

Ridică din umeri. 

- Am fost lipsit de tot ceea ce am iubit vreodată. Nu vorbesc foarte mult 
despre aripi. Sau despre zburat. 

Acel chip alb ca luna prinsese o oarecare culoare, iar eu m-am întrebat 
dacă Amarantha îl ţinuse atât de mult sub pământ încât îşi pierduse bronzul 
pe care-l avusese odată. Un Mare Lord căruia îi plăcea să zboare — închis 
sub un munte. Umbre care nu-i aparţineau îi bântuiau încă ochii de culoare 
violet. M-am întrebat dacă, vreodată, aveau să-şi piardă strălucirea. 

- Cum e să fii o Mare Zână? mă întrebă calm şi curios. 

M-am uitat din nou spre munţi, gândindu-mă. Şi, poate că din cauză că 
nu mai era nimeni care să mă audă, poate din cauza umbrelor din ochii lui, 
care urmau să fie pentru totdeauna şi ale mele, i-am spus: 

- Sunt o fiinţă nemuritoare, care a fost muritoare. Acest trup... 

Mi-am privit mâna, atât de curată şi de strălucitoare — o batjocură a ceea 
ce făcusem. 

- Acest trup este diferit, dar asta — mi-am dus mâna la piept, la inimă — 
asta e încă o inimă de om, dar alături de care mi-ar fi fost mai uşor să 
trăiesc... 

Vocea mi se înrnuie. 


- Dacă aş fi avut o altă inimă, mi-ar fi fost mai uşor să trăiesc amintindu- 
mi ce am făcut. Poate nu mi-ar mai păsa atât de mult; poate că m-aş putea 
convinge că moartea lor nu a fost în zadar. Poate nemurirea mă va face să 
uit. Nu-mi dau seama dacă îmi doresc aşa ceva. 

Rhysand se uită atât de mult timp la mine, încât trebui să-l privesc. 

- Feyre, bucură-te că ai o inimă de om. Să-ţi fie milă de cei care nu simt 
nimic. 

Nu am putut sa-i spun despre golul care se formase deja in sufletul meu — 
nu am vrut, aşa că am incuviintat. 

- Ei bine, la revedere, spuse el, rotindu-şi gâtul de parcă am fi discutat 
banalităţi. 

Se aplecă până în dreptul taliei, aripile îi dispărură complet şi, în 
momentul în care începu să dispară în umbra cea mai apropiată, ameti. 

Mă privi cu ochi mari şi sălbatici şi cu nările umflate. 

Ceea ce văzu pe chipul meu îl uimi — o uimire pură i se citi pe faţă şi se 
împiedică, făcând un pas înapoi. Chiar se împiedică. 

- Ce este... am dat eu să spun, dar dispăru — dispăru pur şi simplu, fara 
urmă — în aerul proaspăt. 


Tamlin şi cu mine am plecat pe unde venisem eu — prin acea peşteră 
îngustă din burta muntelui. Înainte de plecare, Marii Spiriuşi ai celor şapte 
regate au distrus şi apoi au închis curtea Amaranthei de la Poalele Muntelui. 
Am fost ultimii care au părăsit locul, iar când Tamlin făcu un semn cu 
braţul, intrarea în regat se prăbuşi în urma noastră. 

Încă nu ştiam cum să întreb ce făcuseră cu acei doi spiriduşi. Poate într-o 
zi, poate curând, aveam să întreb cine erau, cum îi chema. Auzisem că 
trupul Amaranthei fusese transportat pentru a fi ars — deşi, cumva, ochiul şi 
degetul lui Jurian lipseau. Oricât de mult îmi doream să o urăsc, oricât de 
mult îmi dorisem să-i fi scuipat cadavrul în flăcări... am înţeles de ce 
actionase aşa — am inteles-o într-o foarte mică măsură. 

Mergând prin întuneric, Tamlin mă luă de mână. Niciunul din noi nu 
spuse nimic în momentul în care apăru o rază de soare, colorând în argintiu 
pereţii umezi ai peşterii, dar când lumina străluci mai puternic şi peştera se 
încălzi, am păşit amândoi în iarba de primăvară care acoperea văile şi 
gropile din pământurile lui. Din pământurile noastre. 


Briza şi mirosul florilor sălbatice mă loviră şi, în ciuda golului din piept 
şi a petei din sufletul meu, nu m-am putut abtine să nu zambesc în clipa în 
care am urcat un deal abrupt. Picioarele mele de zână erau cu mult mai 
puternice decât picioarele mele de om, iar când am ajuns în vârful dealului, 
nu am fost atât de obosită pe cât aş fi fost odată. Am rămas însă fără suflare 
când am văzut conacul acoperit de trandafiri. 

Casa. 

Cât timp visasem la ea în temnitele Amaranthei, nu îmi îngăduisem să ma 
gândesc la acest moment — nu îmi dădusem voie să visez atât de departe. 

Acum, reuşisem — ajunsesem amândoi acasă. 

Când am privit în jos, spre conac, grajduri şi grădini şi când am auzit doi 
copii râzând — sincer, liber — undeva acolo, l-am strâns de mână. O clipă 
mai târziu, două siluete mici şi strălucitoare se repeziră tipand în câmpul de 
dincolo de grădină, urmărite de o siluetă mai înaltă, care chicotea — erau 
Alis şi băieţii ei. În sfârşit în siguranţă şi nemaifiind nevoiţi să se ascundă. 

Tamlin mă luă pe după umeri, strângându-mă lângă el şi odihnindu-şi 
obrazul pe capul meu. Buzele îmi tremurară, iar eu l-am cuprins de mijloc. 

Am stat în tăcere în vârful dealului până când soarele care apunea polei 
casa şi lumea şi Lucien ne chemă la cină. 

M-am desprins din braţele lui Tamlin şi l-am sărutat uşor. Ziua de mâine 
— urma să am parte de o zi de mâine şi de o eternitate în care să mă confrunt 
cu tot ceea ce făcusem, în care să confrunt bucăţile din mine pe care le 
sfărâmasem câtă vreme fusesem închisă la Poalele Muntelui. Dar, pentru 
moment... pentru ziua de astăzi... 

- Să mergem acasă, i-am spus şi l-am luat de mână. 


MULTUMIRI 


Să fiu sinceră, nu știu cui ar trebui să îi mulțumesc mai întâi, pentru ca 
această carte există datorită multor oameni, care au muncit la ea foarte mulţi 
ani. Le transmit recunoştinţa mea eternă şi dragostea: 

Lui Susan Dennard, sora şi partenera mea de vânătoare, care mi-a fost 
alături precum Leonardo lui Raphael, Gus lui Shawn, Blake lui Adam, Scott 
lui Stiles, Aragorn lui Legolas, Noelle lui Safi, Schimdt lui Jenko, Senneth 
lui Kira, Elsa Annei, Sailor Jupiter (sau Luna!) lui Sailor Moon, Moss lui 
Roy, Martin lui San, Alan Grant lui Ian Malcolm, Brennan lui Dale si 
Esqueleto lui Nacho: pur şi simplu, nu ştiu ce m-aş face fără tine. Sau fără 
glumele noastre. Prietenia noastră este definiţia cuvântului „epic“ — şi sunt 
aproape sigură că a fost scrisă în stele. (Cam cu o mie de ani înainte de era 
dinozaurilor. Există o profetie.) Vezi şi: Imhotep, Cescute pentru manute, 
Oooo, serios? Cryssals, Henry Cavill, Claaaassic Peg şi tot ce-a mai apărut 
în Nacho Libre. Sarusan Forever. 

Lui Alex Bracken, una dintre primele prietene pe care mi le-am făcut în 
această industrie şi care rămâne una dintre cele mai bune prietene ale mele 
chiar şi în ziua de astăzi. Sunt momente în care încă mi se pare că abia am 
terminat facultatea, că am primit primele oferte de a scrie şi că ne întrebăm 
ce ne aşteaptă — sunt foarte bucuroasă că am reuşit să ne împărtăşim 
reciproc experienţele acestei călătorii nebune. [ti mulţumesc pentru 
feedbackul uimitor, pentru multele lecturi (ale acestei cărţi şi ale multor 
altora) şi pentru că ai avut întotdeauna grijă de mine. Nu pot să-ţi spun cât 
de mult înseamnă acest lucru pentru mine. Îţi multumesc pentru că ai crezut 
atât de mulţi ani în această poveste. 

Lui Biljana Likic care, practic, a citit cartea capitol cu capitol, în timp ce 
o scriam, care m-a ajutat să compun toate acele ghicitori şi poezii 
umoristice absurde şi care m-a făcut să cred că această poveste nu va 
rămâne închisă într-un sertar, pentru tot restul vieţii mele. Fato, mă bucur 
foarte mult să văd că ai succes! 

Agentului meu, Tamar Rydzinski, care a oferit o şansă unei scriitoare 
nepublicate în vârstă de douăzeci şi doi de ani şi care, cu un singur apel 
telefonic, mi-a schimbat viata. Eşti incredibilă. Iti mulţumesc pentru tot. 

Lui Cat Onder — e o încântare să lucrez cu tine şi sunt onorată că eşti 
editorul meu. Laurei Bernier — iti mulţumesc foarte, foarte mult pentru că 


m-ai ajutat să transform această carte în ceva de care sunt cu adevărat 
mândră. Nu aş fi reuşit fără feedbackul tău genial. 

Întregii echipe Bloomsbury de pe mapamond: nu pot să vă spun cât sunt 
de încântată de faptul că această serie este găzduită de voi. Sunteţi cei mai 
buni. Vă mulţumesc pentru că aţi muncit din greu, pentru entuziasm şi 
pentru că rni-ati îndeplinit visurile. Nu mă pot imagina pe mâini mai bune. 
Vă mulţumesc, vă mulţumesc, vă mulţumesc. 

Lui Dan Krokos, Erin Bowman, Mandy Hubbard şi lui Jennifer 
Armentrout — vă mulţumesc pentru ca mi-ati fost tot timpul alături. Nu ştiu 
ce m-aş fi făcut fără voi. 

Lui Brigid Keemmerer, lui Andrea Maas şi lui Kat Zhang, care au citit cu 
entuziasm diversele variante timpurii ale cărţii şi mi-au oferit un feedback 
crucial. Vă rămân datoare. 

Elenei de la NovelSounds, Alexiei de la AlexaLovesBooks, lui Linnea de 
la Linneart şi tuturor Ambasadorilor Tronului de cristal: 

Băieți, vă mulţumesc pentru sprijinul acordat şi pentru dăruirea voastră. 
Faptul că v-am cunoscut a fost unul dintre punctele culminante ale acestei 
călătorii. 

Părinților mei: a durat ceva până să-mi dau seama, dar sunt extrem de 
binecuvântată pentru că sunteţi părinţii mei şi fanii mei numărul unu. 
Familiei mele: mulţumesc pentru sprijinul şi dragostea necondiționată. 

Lui Annie, cel mai grozav câine din istoria tovarăşilor canini: Te voi iubi 
pentru totdeauna. 

Şi, în cele din urmă, soţului meu, Josh — această carte este pentru tine. Ti- 
a aparţinut dintotdeauna, aşa cum şi inima mea ţi-a aparţinut din momentul 
în care te-am zărit în prima zi de orientare pentru boboci, la facultate. 
Având în vedere modul în care vieţile noastre s-au împletit misterios, 
înainte de a ne vedea, îmi vine greu să cred că nu a fost mâna destinului. Iti 
mulţumesc pentru că mi-ai dovedit că dragostea adevărată există. Faptul că 
am şansa de a-mi petrece viaţa alături de tine mă face să fiu cea mai 
norocoasă femeie din lume. 

